
Sfântul Maxim Mărturisitorul 


PREFAȚA TRADUCĂTORULUI, 
la Ediţia a doua a primelor patru volume 


Întrucât primele patru volume din Filocalia s-au 
tipărit la Sibiu în anii 1947-1945 într-un număr de 
exemplare restrâns şi de aceea s-au epuizat Curând, mi-am 
dat acordul editurii “Harisma“ să le tipărească într-o a doua 
ediție. Scrierile cuprinse în colecția Filocalia, ajunsă până la 
volumul 12, au fost foarte căutate prin laptul că descriu un 
drum progresiv al vieții duhovniceşti, cu recomandări din 
cele mai concrete. Drumul acesta este cel al curățirii omului 
de patimile ce-l închid în egoismul satisfăcțiilor trecătoare, 
închis orizontului vieţii spirituale mereu mai bogate și 
veșnice. Și el nu este un drum inventat de om ci este calea 
întătişată de viata lui lisus Hristos ȘI în care poate înainta cel 
ce crede în El. Hristos însuși este personificarea acestei 
«Căi sau, mal bine spus, EI însuşi este «calea» şi a înainta 
în ea e una cu a înainta în E spre ținta desăvârşirii la care a 
înălțat EI umanitatea asumată prin biruirea cu răbdare a 
slăbiciunilor Şi patimilor noastre primite de bunăvoie și a 
Suportării cu iubire a dușmanilor până la răstienire având ca 
rezultat învingerea morții şi veşnicia ca Viaţă fericită a Lui 
ca om şi a celor care se vor alipi Lui prin credință. 

Programul vieții descrise în Filocalia este un 
program hristologic. Este trăirea lui Hristos din puterea lui 
Hristos pe care îl au trăitorii în ei prin rugăciune tot mai 

deasă. Este calea spre cea mai înaltă noblețe omenească, 
este singura cale care promovează unirea oamenilor între ei 
în Hristos, opusă dezbinărilor care aduc atâta suferință 
omenească. 

Separarea operei lui Hristos de icrarea Lui ca om 
-unită cu colaborarea omului - a început să fie făcută mai 
fârziu de scolastică prin împărțirea prea strictă în Teologia 
Doomatică și Morală. S-a spus că Doomaltica are să 
reprezinte ce e Dumnezeu în Sine şi ce a tăcut EI pentru om, 
iar Morala ce are de făcut omul. S-a trecut peste faptul că 
ceea ce face omul nu face singur, ci face întărit de Hristos şi 
de Duhul Lui cel Stânt. De aceea în sensul teologic apusean 
nu există nici un fel de scrieri care să descrie, asemenea 
celor Filocalice, drumul omului în Hristos sau al lui Hristos 
în om, de felul Filocalie. În catolicism nu se ştie de o 
energie necreată a lui Hristos lucrând în om şi întărind 
lucrarea omului spre a-l race să înainteze tot mai mult în 
Hristos. Despre o astfel de viață în Hristos nu se vorbeşte 
NICI în Reformaţiune nici în grupările neoprotestante. După 
catolicism Hristos ne-a mântuit, dând prin cruce satistacție 
lui Dumnezeu pentru Jionirea adusă Lui de păcatele oame- 
nilor, terminându-și cu aceasta lucrarea mântuitoare și 
retrăgându-se în cer, lăsând pe pământ un înlocuitor care să 
împartă oamenilor meritele câștigate de Hristos prin 
satisfacția adusă de El. 

În Reformaţiune se merge mai departe negându-se 
aproape complet Tainele în care catolicismul nu mal vede 
lucrarea  necreată a lui Hristos. lar în grupările 
neoprotestante se neagă chiar crucea lui Hristos ca mijloc de 
mântuire şi de biruire a morții, ba 1 se refuză lui lisus chiar 
numele de Hristos contrar faptului că şi L-a dat EI însuși 
(Mt. 16,16-17), nume care-L arată ca Fiul Lui Dumnezeu. 

De aceea toate aceste forme apusene ale creștinis- 
mului se multumesc să laude pe lisus ca pe cineva distant 
care le-a adus sau le va aduce iertarea de păcate, fără să 
vadă în EI pe hicrătorul mântuirii şi al sfințirii în EI, trăit 
într-o unire tot mai mare prin rugăciune, dar și prin efortul 
lor de a se asemăna tot mai mult Lui prin ştiinţa lor de a 
folosi puterea Lui spre a crește în unire şi asemănare Cu El. 


Preot Prof. Dr. D. Stăniloae 
Sf. Paşti ale anului 1992 

Cuvânt înainte 


Cu ajutorul bunului şi atotputernicului Dumnezeu, 
iese la lumină al treilea volum din Filocalia. Cerem iertare 
cititorilor că volumul acesta e o hrană duhovniceascămai grea. 
Dar însemnătatea acestei scrieri a Sf. Maxim Mărturisitorul 
e prea mare ca să nu ne fi simțit ispitiți să o publicăm. 
Volumele următoare vor fi aproape toate cu mult mai 
uşoare. 

Volumul de faţă cuprinde una din cele două opere 
mai mari ale Sf. Maxim Mărturisitorul, intitulată: “Despre 
diferite locuri grele din Sf. Scriptură“, scrisă pe la anul 631- 
633' şi adresată egumenului Talasie, din care pricină îi 
spunem pe scurt “Răspunsuri către Talasie“. 

Motivul care ne-a îndemnat să dăm în Filocalia 
această operă este următorul: în Filocalia greacă se cuprinde 
din opera Sf. Maxim, pe lângă Capetele despre dragoste, 
Tâlcuirea la Tatăl nostru şi Capetele gnostice, încă o scriere 
în Cinci sute de capete intitulată: “Diferite capete teologice, 
economice şi despre virtute şi păcat“. Dar întrucât prin 





! Vezi introducerea la vol. II al Filocaliei române. 

” Migne P. G. 90, 1177-1400. xepâdouă Oeohoyuă re Kai OiKOvouIKĂ 
Koă nepi âpeTfig koă koxioag. În Filocalia greacă ele formează un corp 
cu Capetele gnostice, alcătuind la un loc 700 capete, dintre care 
Capetele gnostice sunt date ca suta întâi şi a doua, iar acestea ca suta a 
treia până la a şaptea. Filocalia ed. II, p. 232-256, 256-316. Dar titlul 
celor 200 capete prime e deosebit de al celor 500 din urmă, de unde se 
vede că sunt două opere adunate la un loc. Titlurile coincid cu cele din 
P.G. 

cercetările lui W. Soppa” şi M. Th. Disdier” a stabilit că din 
aceste Cinci sute de capete 422 sunt extrase literale sau 
aproape literale din “Răspunsuri către Talasie“ şi din 
Scoliile ce-o însoțesc, ne-am gândit că e preferabil să dăm 
această scriere în întregime pentru a înțelege mai bine 
cugetarea Sfântului. 

La aceasta ne-am simţit îndemnați cu atât mai 
mult, cu cât în urma acestor constatări sunt puternice motive 
să se creadă că nu Sf. Maxim însuşi a alcătuit cele Cinci sute 
de capete, compilându-le din operele sale, ci lucrarea aceasta 
a întreprins-o un autor de mai târziu, poate chiar pe la 
începutul veacului 12. Părerea aceasta se întemeiază pe 
faptul că Scoliile la “Răspunsurile către Talasie“, care au 
furnizat nu mai puţin de 221 capete din cele cinci sute, nu e 
probabil să fie ale Sf. Maxim, ci ale cuiva care a trăit după 
el. E drept că în “Cuvântul înainte“ al Scoliilor - care e de-o 
obscuritate pe care Sf. Maxim n-a egalat-o poate niciodată” - 
autorul lor îşi afirmă identitatea cu autorul “Răspunsurilor 
către Talasie“.* Dar uitând de aceasta, adeseori prezintă, în 
diferite Scolii, ideile din “Răspunsuri cu cuvântul: “zice“ 
(“zice Sf. Maxim“, adică), arătând deci pe autorul 
“Răspunsurilor“ ca deosebit de sine. Apoi autorul Scoliuilor 
laudă uneori limpezimea, adâncimea, eleganța explicărilor 
din “Răspunsuri, ceea ce n-ar fi putut face însuşi Sf. 
Maxim. De multe ori apoi Scoliile se reduc la două trei 
cuvinte, care nu aduc nici o contribuţie la înțelegerea ideilor 
din “Răspunsuri“. Prin aceasta ele se vădesc ca simple notări 





3 Die diversa Căpita unter den Schriften des hl. Maximus, in deutscher 
und quellenkritischer Beleuchtung, Dresda, 1922, in 8, p. 135. 
* Une oeuvre douteuse de Saint Maxim le Confesseur, Les cinq 
Centuries Theologiques, in Echos d'Orient, 34, 1931, p. 160-178. 
*M. Th. Disdier, o. c., p. 164 
* Vezi P. G. 90, 265: Filocalia română, vol, III, p. 18. 

pe care le-a făcut un cititor atent, dar nu ca explicări reale, 
cum ar fi trebuit să fie dacă însuşi Sf. Maxim s-ar fi gândit 
apoi să facă prin ele mai de înțeles anumite pasaje din 
scrierea sa. 

Afară de aceste motive, scoase din textul 
Scoliilor, mai sunt şi unele indicii externe care ne întăresc 
propunerea că ele sunt de mai târziu. Patriarhul Fotie 
cunoştea “Răspunsurile către Talasie“, cum arată descrierea 
ce le-o face“ dar se pare că nu cunoştea Scoliile. Deci e 
probabil ca Scolile să fi fost alcătuite după 857, când a scris 
Fotie. 

Apoi patru din Scolii mustră pe Nil cel tânăr, 
personaj care trebuie identificat cu discipolul lui loan Italul 
(de pe la 1040) şi de care spune Ana Comnen, că a fost 
condamnat la Constantinopol de un Sinod pe timpul 
împăratului Alexie Comnen (1108-1118), pentru că susținea 
teza  monofizită că  omenitatea lui Hristos a fost 
îndumnezeită „prin fire (pv oevveovn vot 16 1pooinuua) 
neînțelegând nimic din uniunea ipostatică.!” Deci sau aceste 
patru Scolii sunt adăugate ulterior, lucru care s-ar cere 
dovedit printr-o cercetare a manuscriselor, sau Scolile în 
întregimea lor sunt scrise abia pe la sfârşitul veacului 11. În 
acest caz nici cele cinci sute de Capitole nu sunt scrise 





7 Disdier, o. c., p. 165. 

* Biblioteca, cod. 192, P. G. 103,-637A-645C. 

” Scolia | la Răsp. 42, p. 149 (P. G. 90, 409); Scolia 9 la Răsp. 53, p. 232 
(P. G. 90. 508); Scolia 1 la Răsp. 62, p. 360 (P. G. 90, 661); Scolia 14 
la Răsp. 64, p. 415 (P. G. 90, 729). 

19 Alexiada, cartea X, P. G. 131, 697-700. În acest sens trebuie corectată 
traducerea Scoliei | la Răsp. 62, p. 360, unde am redat pe 
gvoiBeoiroi cu: cei ce socotesc că firile stau de sine. Cred că 
termenul grecesc a trebuit să fie pvoiBerai şi înseamnă: cei ce susțin 
îndumnezeirea prin fire. 

înainte de acest timp. lar cum aceste Cinci sute de capitole 
sunt atestate de manuscrise din v. 13, compilarea lor trebuie 
să se fi făcut în cursul veac. 12, probabil pe la începutul 
lui!!. 

Dar ar putea întreba cineva: Dacă Scolile provin 
de la un alt autor şi dintr-un timp atât de târziu, de ce le-am 
tradus şi pe ele în acest volum? Pentru că dacă nu toate, cel 
puţin o bună parte din ele aduc desluşiri însemnate ale 
ideilor din “Răspunsuri”, sau înregistrări preţioase. (De 
pildă Scolia 20 şi 21 la Răsp. 65). 


În ce mă priveşte conţinutul scrierii “Răspunsuri 
către Talasie“, el este atât de bogat, încât cu greu poate fi 
rezumat. Opera aceasta s-ar cere mai degrabă lărgită prin 
tâlcuiri, decât comprimată într-un rezumat. Rezumarea este 
cu atât mai grea, cu cât ea nu desfăşoară în formă 
sistematică conținutul ei de idei, ci-l prezintă împrăştiat şi 
cu reveniri, din prilejul tâlcuirii unor pasaje obscure din Sf. 
Scriptură, în a căror înşirare nu se poate constata vreo ordine 
oarecare. 

O altă greutate în calea unei rezumări este 
caracterul scrisului Sf. Maxim. Chiar un Fotie s-a plâns că 
stilul Sf. Maxim este încărcat, greoi şi obscur, ocolind 
exprimarea directă şi iubind metaforele.!? Dar cercetătorii 
mai noi au constatat că dacă scrisul lui, se pare greoi, 
aceasta se datoreşte nu unei îngrămădiri de cuvinte fără rost, 
ci tocmai extraordinarei bogății de nuanţe a cugetării sale, 
căreia îi corespunde o tot atât de mare bogăţie de cuvinte. 
Tixeront a putut spune: Maxim este un mistic care totodată e 
şi un metafizician şi un ascet, care din contactul cu filosofia 





!! Disdier, o. c., p. 166. 
Ip. G. 90, 268. 

aristotelică a câştigat o stringență şi o preceziune a cugetării, 
care în zadar ar fi căutată la Areopogitul“.!* 

Gândirea larg cuprinzătoare, adâncă şi armonică a 
Sf. Maxim, şi-a găsit o prezentare vrednică de ea în cartea 
de-o extraordinară densitate, temeinicie şi pătrundere a lui 
Hans Urs von Balthasar, intitulată: “Liturghia cosmică“.!* În 
teologia ortodoxă acest uriaş al cugetării creştine - poate cel 
mai mare dintre toţi - nu şi-a găsit încă o prezentare demnă de 
el. Gândul de-a încerca o asemenea întreprindere stârneşte 
un sentiment aproape paralizant. Sentimentul pe care îl 
trezeşte un masiv alpin la gândul de a-l îmbrăţişa, în orice 
caz, întreprinderea de-a prezenta pe Sf. Maxim reclamă un 
timp îndelungat pentru a fi dusă la un sfârşit cât de cât 
mulțţumitor. 

Altfel tot ce-ai spune despre el, ţi se pare o 
impietate, o prezentare a muntelui prin câteva fărâmituri de 
piatră zgâriate din el, sau printr-un desen stângaci care 
deformează şi coboară majestatea covârşitoare a lui. 

Aşa este, desigur, şi ceea ce se va spune mai jos 
despre cugetarea acestui Sfânt, desfăşurată în “Răspunsurile 
către Talasie“. 

Unghiul din care vede şi explică Sf. Maxim totul 
este Logosul divin. El dă sens vieţii omeneşti şi El umple de 
sensuri (de raţiuni) toate lucrurile lumii, în legătură cu care se 
trăieşte într-un fel sau altul această viață. Normal omul prin 
Logosul din sine, trebuie să fie împletit cu Logosul divin şi 
cu rațiunile lucrurilor. 

Dar prin căderea în păcat s-a ascuns deodată cu 
Logosul divin, atât rațiunea personală cât şi rațiunile din 
lume. Omul a căzut în zona îngustă a simțirii, prin care 





15 Precis de Patologie (1934), p. 395. 
'+ Kosmische Liturgie, Fr. i. Br. 1941. 

rămâne doar la suprafaţa sensibilă a lucrurilor. Prin aceasta a 
devenit iraţional.!? 

Simţirea are întâi înţelesul de percepţie a 
simțurilor, de luare de cunoaştere prin simțuri, fără nici o 
calificare morală sau imorală. Ca atare ea e lăsată de 
Dumnezeu, pentru ca prin ea mintea, sesizând raţiunile din 
lucrurile sensibile, să urce spre cunoaşterea lui Dumnezeu.!S 

Dar la ea se asociază foarte uşor o plăcere sau o 
durere, întrucât unele aspecte materiale ale lucrurilor sunt 
favorabile trupului, altele defavorabile. Simțirea ca plăcere 
sau durere prilejuită de lucruri e simțirea cea condamnabilă, 
întrucât îl leagă pe om de suprafața materială a lucrurilor, 
făcându-l să uite de sensurile lor mai înalte şi peste tot de 
ordinea spirituală. Plăcerea şi durerea aceasta legată de 
simțuri n-a avut-o omul la început, dar a avut în el o 
oarecare capacitate de-a se bucura cu mintea de cele înrudite 
cu ea, de cele spirituale. Dar omul a coborât această 
capacitate de pe planul spiritual pe cel trupesc, unind-o cu 
simţirea. S-a produs, prin voia omului, sau prin neatenţia şi 
lipsa unei voiri statornice, un transfer al capacităţii de 
plăcere de pe planul spiritual pe cel biologic. Astfel omul şi- 
a mutat plăcerea prin mijlocirea simţurilor spre cele 
sensibile.” Această lipire a omului de cele sensibile, fiind o 
cădere de la legătura cu ordinea spirituală, e şi o cădere de la 
firea sa, o cădere într-o existență paranaturală (de la ară 
qvow la zopă voiwv).'5 Căderea nu constă numai în faptul 
că omul lucrează exclusiv cu simțurile, ci ea are un caracter 
total şi înseamnă o pervertire a modului natural de a lucra, 





'5 Introducere, p. 9; P. G. 90, 253 
1 Introducere, p. 1; P. G. 90, 245 
!! Răsp. 61, 333; P.G. 90, 628. 


18 Ibid. 
11 

deşi pervertirea înseamnă totodată o exagerare a lucrării prin 
simțuri şi o ridicare a acestei lucrări la rolul de 
conducătoare. Caracterul total şi pervertit al căderii se arată 
în faptul că simțurile nu lucrează nici acum singure, ci 
mintea (sau cugetarea) se pune în slujba lor, născocind 
moduri de plăcere din contactul lor cu suprafața materială a 
lucrurilor, în starea de curăţire cugetarea încă era prezentă în 
simţire, dar nu ca să slujească simţirii în vederea plăcerii, ci 
ca să se desprindă din aspectele sesizate prin ea rațiunea 
lucrurilor, în starea de curățire mintea era simţire, dar şi 
deasupra ei, conducând simţirea din simțirea însăşi. Acum e 
“coborâtă“ cu totul în simţire, sau sub ea, fiind condusă de 
aceasta, într-un anumit fel omul căzut, deşi a devenit 
irațional, totuşi n-a concediat cu totul rațiunea, ci aceasta a 
căzut si ea cu el, părăsindu-şi scaunul ei de judecător drept 
şi imparțial şi făurind argumente în favoarea patimilor. 
Astfel omul e mai jos decât animalul, “pe care l-a întrecut în 
iraționalitate, mutând raţiunea cea după fire în ceea ce e 
contrar firii“. 

Dar pervertirea aceasta a cugetării în starea de 
cădere implică şi o pervertire a simțurilor. Căci simţurile 
care nu mai sunt călăuzite de rațiune, acționează contrar firii 
şi spre răul ei, prin exagerarea pătimaşă a lucrării lor, 
abuzând de funcţia lor.” 

Lipirea de latura văzută a lumii prin simţire şi 
căutarea plăcerii ce o poate aceasta oferi trupului, precum şi 
fuga de durerea ce poate proveni din ea, dau naştere tuturor 
patimilor, ca tot atâția cleşti prin care ne ține suprafața 
sensibilă a lumii prinşi de ea. Mai bine zis seva care 
hrăneşte sau se mişcă în toate patimile este iubirea trupească 





' Introd. 9; P. G. 90 253. 
* Răsp. 65; P. G. 90, 749. 

de sine (pi.avria), pe care caută omul să şi-o satisfacă în 
legătură cu suprafaţa materială a lumii.” 

Un mare rol deține în concepţia Sf. Maxim 
plăcerea şi durerea. Căutarea plăcerii naşte un şir de patimi, 
fuga de durere alt şir.” Dar între plăcere şi durere este şi o 
cauzalitate reciprocă necontenită. Ele se succed ca într-un 
cerc vicios. Căutând plăcerea, omul va avea în mod sigur, 
după gustarea ei, durerea. lar fugind de durere, caută scăpare 
în braţele plăcerii, ca să dea dincolo de ea de o durere şi mai 
mare. Nu poate rupe nimeni acest cerc de fier al plăcerii şi al 
durerii, ca să rămână numai cu plăcerea. Cine caută plăcerea 
dă de durere, cine fuge de durere dă prin plăcere tot de dure- 
re.” Dar de aici nu rezultă un fatalism. Această înlănţuire 
poate fi biruită. Şi nu treptat printr-o îmblânzire în cursul 
multor reîncarnări, ci printr-o sărire în afară de cercul 
plăcerii şi durerii. E necesar să stai neclintit şi la ispita 
plăcerii şi la amenințarea durerii, ca un ac de balanță 
imobilizat. Aceasta e starea de nepătimire, starea omului 
nepătimaş.” Ea nu e însă o nesimţire de cadavru, în sensul 
apatiei budiste. 

Pentru a înţelege acest lucru trebuie să vedem însă 
de unde a apărut plăcerea şi durerea trupească. 

Plăcerea şi durerea trupească s-au putut naşte prin 
faptul că omul ca făptură mărginită a fost dotat de 
Dumnezeu, cum arătam mai sus, cu capacitatea de-a se 
bucura de ceea ce-l întregeşte pe planul esențial sau spiritual 





”! Intr. 10; P. G. 90,256. 

” Ibid. 

* Introd. 9; P. G. 90, 253. 

2 “Deci cel ce nu doreşte plăcerea trupească şi nu se teme de durere, a 
ajuns nepătimitor. Căci deodată cu acestea şi cu iubirea trupească 
de sine, care le-a născut, a omorît toate patimile ce cresc prin 
aceasta şi prin acelea“, Introd. 14; P. G. 90, 260-261. 

al fiinţei sale, adică de Dumnezeu, şi de a se îndurera de 
împuţținarea vieţii sale spirituale prin îndepărtarea ei de 
izvorul adevăratei sale existențe. Numai lui Dumnezeu nu-l 
e dat de-a alterna bucuria cu durerea, sau măcar de-a încerca 
o bucurie nouă, printr-un plus de viață ce I-ar veni din afară, 
odată ce e nesfârşit. 

Dar omul având şi o latură trupească, capacitatea 
de bucurie sau de întristare ce-o are în totalitatea ființei sale, 
s-a obişnuit să se actualizeze ca plăcere pentru ceea ce-i 
sporeşte viaţa trupească - părându-i-se că aceasta e o sporire a 
fiinţei sale integrale - şi ca o neplăcere pentru ceea ce-i restrânge 
prosperitatea trupească - confundând iarăşi trupul cu 
totalitatea fiinţei sale. Iar cele ce-i sporesc sau împuţinează 
viața trupească sunt lucrurile sensibile. Astfel prin cădere, 
binele şi răul pentru om s-au limitat la ceea ce-i bine şi rău 
pentru trup, adică la lumea sensibilă; aceasta-i cunoştinţa, 
sau falsa cunoştinţă la care a ajuns prin cădere, cunoştinţa pe 
care i-a dat-o lumea ca pom al cunoştinței unui astfel de 
bine şi astfel de rău. Astfel omul n-a mai socotit că binele 
stă în planul spiritual şi n-a mai socotit nici răul ca lipsă a 
bunurilor spirituale.” 

Că plăcerea şi durerea n-au apărut din nimic, ci 
sunt o întoarcere spre cele materiale a unei energii prin care 
omul e menit să caute cele spirituale şi să evite pierderea lor, 
se arată şi din faptul că atât pentru căutarea şi bucuria de 
cele bune, cât şi fericirea şi întristarea de cele rele, sufletul 
omenesc are câte o facultate: a poftei şi a mâniei. Aceste 
facultăți nu s-au născut prin orientarea omului spre cele 
sensibile, ci prin aceasta s-au pervertit şi ele, ca şi raţiunea, 
ca şi simţirea, întorcându-se spre ceea ce nu trebuie, sau 





*5 Introd. 12; P. G. 90, 257; Răsp. 43, p. 151; G. P. 90, 412-413; Întreb. 
21, p. 62 urm.; P. G. 90, 312. 

revărsându-şi întreaga energie şi simţire. Aşa se explică şi 
apariția afectelor conforme cu firea, după căderea în păcat a 
omului. Aceste afecte sunt: pofta de mâncare şi plăcere de ea, 
frica de durere şi de moarte, un fel de manifestări ale instinctelor 
de conservare trupească. Până sunt ținute în frâul rațiunii, 
limitându-se la ceea ce e necesar existenței trupului, aceste 
afecte sunt ireproşabile. Dar când sunt satisfăcute cu exagerare, 
ele devin patimi păcătoase.”* De aceea ele nu trebuie suprimate 
cât trăim pe pământ. Dar la viaţa viitoare nu se mai mută cu noi. 
Propriu-zis, în viața viitoare, când vom fi “minţi pure“, nu se 
mai poate vorbi nici de poftă şi mânie, căci nu mai au mişcarea 
reflexă pe care o au în viaţa de aici, o dată ce numai Dumnezeu 
lucrează atunci în om. Dar tot rămân într-o oarecare formă şi 
anume cea dintii ca “vigoare nesfârşită a dorinţei ce se desfată 
de ele“. 

Dar dacă-i aşa, ieşirea din cercul de fier al plăcerii şi 
durerii trupeşti nu înseamnă o încremenire în nesimţire, ci 
ridicarea la o altă plăcere şi la o altă vigoare de ordin spiritual 
care, departe de a-i slăbi firea, îi dau adevărata întărire. 

Dar acum să vedem cum a devenit cu putință ca omul 
să sară din cercul plăcerii şi al durerii trupeşti, sau să se elibereze 
de patimi? 

Putinţa aceasta 1-a dat-o coborârea şi lupta Logosului 
în trup. După ce omul căzuse din legătura şi vederea clară a 
Logosului prin rațiunea din sine şi prin rațiunile din lume, în 
mocirla întunecoasă a laturii văzute a lumii, în care orbecăia 
purtat de simțirea lipsită de vederea rațiunii, tot Logosul a 
întreprins să-l scape, coborându-se însuşi pe câmpul de luptă în 
care zăcea omul învins. Lupta ce-o întreprinde Logosul acum şi 
pe care ajutaţi de el trebuie să o întreprindem şi noi, ia un 





% Răsp. p. 20-21; P. G. 90, 269. 
” Răsp. 55, p. 266, 267; P. G. 548D, 5498B. 

caracter ascetic. Trebuie să se dea o luptă în firea omenească 
însăşi pentru a se răsturna dominaţia simțirii asupra rațiunii şi 
cugetării, pentru a se lua vălul simțirii de pe cugetare, ca 
aceasta să poată vedea razele Logosului în lume şi pentru a-L 
intui şi dincolo de lume. Mai bine zis însăşi simțirea trebuie 
eliberată de plăcere şi durere, care-i injectează pornirea 
neînfrânată spre cele sensibile; trebuie făcută unealtă neutră de 


A. 


cunoaştere în mâna cugetării, în alți termeni trebuie “retrasă 
mintea din simţire“,” precum trebuie retrasă pofta şi mânia cu 
plăcere şi durerea lor şi îndreptate spre cele spirituale. Aceasta e 
totuna cu eliberarea firii omeneşti de patimi sau de atracția 
plăcerii şi de frica durerii, prin înfrângerea iubirii trupeşti de 
sine. 

Şi precum omul slăbănogii de păcat, omul căzut din 
legătura cu Logosul, e totodată un om robit de latura materială a 
lumii, lupta de eliberare ce trebuie pornită în firea omenească, 
trebuie să fie totodată o luptă de descleştare din această latură 
materială a lumii. În contact cu lumea cade omul, într-o 
atitudine față de ea trebuie să se şi ridice. Prin lumea redusă 
numai la latura materială cade, prin lumea redescoperită în 
adâncurile ei spirituale se ridică spre Dumnezeu. Lupta aceasta 
de întărire şi de restabilire a firii omeneşti trebuie s-o pornească 
Logosul întâi în omenitatea ce şi-a luat-o ca pârgă a întregii firi 
omeneşti, apoi în fiecare subiect omenesc în colaborare cu el. 
Aceasta pentru că numai cu puterea dumnezeiască ea putea fi 
dusă la bun sfârşit. El a luat aşadar din aluatul firii omeneşti 
expusă asalturilor celui rău, care o ispiteşte cu plăcerea şi o 





*% Cugetarea sau mintea e faţa omului, e adevărata manifestare a lui ca 
ființă spirituală. Cu această față descoperită trebuie să oglindească 
slava Logosului din sine şi din lume ca un alt Moise. Introd. p. 15; P. 
G. 90, 261. 

 Introd. p. |; P.G. 

înfricoşează cu durerea, atrăgând-o prin acestea în toate pati- 
mile. Cezând că nu e decât om, Căpeteniile şi Stăpâniile acestei 
lumi s-au apropiat şi de EI, dar EI le-a înfrânt, întrucât firea Lui 
întărită de puterea dumnezeiască a stat neclintită la ispita prin 
plăcere şi la ameninţarea cu durere." Logosul n-a avut în firea 
omenească ce-a luat-o patimile condamnabile, dar a avut 
afectele conforme cu firea, care la ceilalți oameni îndată ce vine 
ispita prin plăcere se prefac în păcate. Deci având aceste afecte, 
a arătat că firea omenească poate sta tare în fața plăcerii şi a 
durerii, fără a fi lipsită de afectele ei naturale. 

El a procurat astfel prin firea lui întărită, 
imunizată împotriva patimilor, un aluat care a rămas în 
solidaritate cu toată frământătura firii omeneşti. 

Fiecare om, dacă stă prin credință în legătură cu 
Hristos, poate câştiga această tărie, această imunitate. Aceasta o 
poate mai ales prin faptul că Hristos însuşi e în el, ajutându-l la 
lupta de întărire a firii, de eliberare de patimi, adică de restabilire 
a rațiunii şi a minţii ca organe de unire cu Dumnezeu. 

Nu stăruim asupra metodei amănunțite, sau asupra 
tuturor etapelor pe care trebuie să le parcurgă omul pe drumul 
pe care trebuie să suie de la trăirea prin simţirea oarbă şi 
pătimaşă, înecată în mocirla materială a lumii, până la trăirea în 
lumina lui Dumnezeu, arătată în mintea Sa şi în rațiunile lumii. 
Notăm numai fazele de căpetenie. Prima fază este aceea a 
curățirii de patimi şi a dobândirii virtuţilor. Această fază nu 
suprimă simţirea, dar o face să redevină pură lucrare de 
cunoaştere, liberă de plăcere şi durere. Aşa e posibilă virtutea, 
prin care omul nu rupe legăturile cu lumea, ci se eliberează de 
robia în care ea îl ține prin plăcerile şi utilităţile materiale ce le 
oferă. Omul foloseşte lumea acum în cadrul strict al necesităților 
naturale şi pentru refacerea prin dragoste a legăturilor cu 





* Răsp. 21, p. 62 urm.; P. G. 90, 312. 

semenii, adică a refacerii unității firii omeneşti. E o primă 
biruinţă a spiritului în om.” Ea s-a realizat "prin duh" sau "în 
duh", adică puterea Duhului Sfânt trecând prin adâncul spiritual 
al omului întăreşte rațiunea şi curăţeşte lucrarea simţurilor.*? 
Prin virtute omul e ridicat de la starea contrară firii, la cea după 
fire. Omul virtuos e omul ce vieţuieşte în acord cu firea sa, omul 
cu firea restabilită, adică cu firea întărită, dat fiind că virtutea e 
tărie spirituală, ca deprindere neclintită în bine. Dar întrucât 
funţa virtuţii ca tărie o avem de la Hristos (care e ființa virtuţii), 
primul efect al harului lui Hristos e restabilirea firii. Viaţa 
conformă cu firea nu e o viață din puterile exclusive ale naturii 
umane, ci e o viață aşa cum e cerută de sensul, de "rațiunea" 
firii, aşa cum e necesară pentru ca firea să existe în normalitatea 


A 


ei.” În faza aceasta un mare rol are raţiunea, ca factor ce 
dirigueşte simţirea, ca factor de judecată obiectivă." 

De pe treapta aceasta, care e o primă ridicare a 
omului din temnița simţirii oarbe spre Logosul dumnezeiesc 
prin rațiune, omul se înalță pe treapta a doua, care este aceea 
a vederii rațiunilor divine în lume. Acum Rațiunea divină nu 
mai lucrează numai ascunsă sub virtuţi, ci se arată prin 
străveziul naturii şi al Scripturii. Legătura omului cu 


Logosul divin devine mai vădită deci şi mai puternică. 





31 “Căci acolo unde simţirea e cârmuită de rațiune, trupul e lipsit de 


toată plăcerea cea după fire, neavând simțirea slobodă şi dezlegată de 
lanţurile raționale, ca să slujească plăcerii“. Răsp. 58, p. 305; P. G. 90, 
597. 
% “În cei ce au moştenit numele lui Hristos...Duhul mişcă raţiunea 
naturală“. Răsp. 15, p. 49, P. G. 90, 297. 
% “Cărări sunt modurile virtuţilor conforme cu legea naturală şi raţiunile 
cunoştinţei din legea duhovnicească, pe care le dezvăluie prezenţa lui 
Dumnezeu Cuvântul şi care readuc firea la ca însăşi şi la cauza ei, prin 
virtute şi cunoştinţă“. Răsp. 39, p. 134; P. G. 90,393 A. 


+ Răsp. 58, P. G. 90, 601. “Desăvârşit este cel ce a învins plăcerea şi 
durerea trupului prin rațiune“. 

Vederea aceasta se numeşte contemplație naturală, nu pentru 
că s-ar face exclusiv cu ajutorul puterilor naturale de 
cunoaştere, ci pentru că pe de o parte se îndreaptă spre 
natură, pe de alta pentru că ea presupune o natură umană 
restabilită. Cunoaşterea aceasta nu e atât o cunoaştere prin 
raționamentul deductiv, cât o înţelegere simplă, reprezen- 
tând o nouă ridicare a omului de la rațiunea discursivă, care 
e proprie mai mult fazei virtuoase, la cunoaşterea simplă, 
intuitivă a minţii." 

În sfârşit de pe această treaptă supremă a activităţii 
fiinţei sale, omul e ridicat deasupra sa însuşi, umplându-se 
exclusiv de lucrarea dumnezeiască necreată, devenind adică 
Dumnezeu după har. Aceasta are loc după ce încetează toată 
lucrarea creată a naturii sale, chiar şi înţelegerea simplă a 
minţii într-o moarte mistică sau într-un Sabat deplin, dat 
fiind că mintea nu se mai mişcă spre lucrurile create, 
mărginite, ci s-a întâlnit cu Dumnezeu cel infinit, în faţa 
căruia trebuie să renunţe la orice încercare de a-L cuprinde. 
Atunci mintea nu mai cunoaşte pe Dumnezeu în mod 
pozitiv, ci într-un chip apofatic, prin tăcerea cea mai presus 
de grai şi prin neştiința mai presus de orice înțelegere. Prin 
asceză omul s-a curățit de tot ce este rău în mişcările lui 
trupeşti şi cugetătoare, ca pe urmă să se golească de orice 
conținut creat al sufletului, ca să se poată umple de 
Dumnezeu." Acum omul s-a ridicat la o viață mai presus de 
fire.” Energiile dumnezeieşti vor spori în noi la nesfârşit, 





% Răsp. 59, p. 332; P. G. 90, 616; Răsp. 60, 329; P. G. 90, 624. 

% “Tar Sâmbăta este desăvârşita nelucrare a patimilor şi încetarea totală a 
mişcării minţii în jurul celor create şi trecerea desăvârşită la Dumnezeu, 
în care cel ce a ajuns prin virtute şi cunoaştere, nu mai trebuie să-şi mai 
amintească de patimi.. nici să mai adune rațiunile firii... strigând pe 
Dumnezeu numai prin tăcerea desăvârşită şi reprezentându-l numai prin 
neştiinţa totală prin depăşire“. Răsp. 65, P. G.756. 

* Răsp. 59, p. 316; P. G. 609; Răsp. 53, p. 228; P. G. 90, 504. 

îndumnezeirea noastră va progresa în veşnicie. "Aşadar aici 
găsindu-ne în stare de activitate, vom ajunge odată la 
sfârşitul veacurilor, luând sfârşit puterea şi lucrarea prin care 
activăm. Dar în veacurile ce vor veni, nu vom fi în 
activitate, ci în pasivitate, şi de aceea nu vom ajunge 
niciodată la sfârşitul îndumnezeirii noastre. Căci pătimirea 
de atunci va fi mai presus de fire şi nu va fi nici o rațiune 
care să hotărnicească îndumnezeirea la nesfârşit a celor ce o 
pătimesc".s% 

Pe tot acest urcuş am fost susținuți de forța 
invizibilă a Logosului întrupat. El ne-a fost cale, impuls şi 
țintă atractivă, în faţa virtuților şi a cunoaşterii rațiunilor din 
lume se făcuse om cu noi, ajutându-ne să dobândim chipul 
neştirbit al firii umane, dat fiind că virtuțile sunt chipurile 
omeneşti ale bunurilor dumnezeieşti, sau fața omenească a 
dumnezeirii. În faza îndumnezeirii, fără a înceta să aibă şi 
fire omenească, ne arată prin străveziul ei dumnezeirea Sa, 
făcând şi firea noastră omenească mediu străveziu al 
energiilor  dumnezeieşti.” Hristos omul care se 
îndumnezeieşte,  umplând  omenitatea Sa numai de 
conținutul energiilor divine, transmite prin comuniunea ce-o 
are ca om cu toată firea omenească, şi omenităţii noastre 
conţinutul energiilor divine. Din Hristos ca om îndumnezeit 
se revarsă în omul, care a crescut în EI prin credinţă, virtute 
şi contemplaţie, conţinutul îndumnezeitor al energiilor 





% Răsp. 22, p. 72; P. G. 90, 320. 

* “Bunurile de peste fire au drept chipuri şi trăsături prevestitoare 
diferitelor moduri ale virtuților şi rațiunile celor ce pot fi cunoscute prin, 
fire. Prin acestea Dumnezeu se face neîncetat om în cei vrednici. Fericit 
este deci cel ce L-a prefăcut în sine prin înțelepciune pe Dumnezeu om. 
Căci după ce a împlinit înfăptuirea acestei taine, pătimeşte prefacerea sa 
în Dumnezeu prin har, iar acest lucru nu va înceta de-a se săvârşi 
pururea“. Răsp. 22, p. 72, P. G. 90,321 B. 

necreate. 

Căzuţi prin păcatul strămoşesc de la Logosul 
divin până la iraționalitatea simţirii, care nu sesizează decât 
suprafața materială a lumii, ne ridicăm prin Logosul venit 
aproape de noi ca om, pornind de la credinţa ce ne-o dă la 
botez, ca manifestare a prezenței Lui acoperite, prin 
raționalitatea virtuţilor şi contemplarea sensurilor spirituale 
ale lumii, ca început de licărire a prezenței Lui, până la 
vederea Lui descoperită şi până la unirea cu El. Tot urcuşul 
în El l-am făcut în contact cu lumea creată. Ajunşi sus, 
lumea nu dispare total, ci o vedem şi aici în El. Căci urcuşul 
n-a fost altceva decât o subțiere continuă a ființei celui ce a 
urcat şi a lumii, pentru ca Logosul să se vadă tot mai deplin 
prin ele, ca la urmă să nu mai fie decât o lume aeriană, 
scăldată în lumina soarelui Hristos. E ceea ce a exprimat 
Hans Urs von Balthasar prin cuvintele: “Nu trebuie uitat nici 
aceea că deodată cu apariția arhetipului dumnezeiesc va 
apărea şi lumea în forma ei desăvârşită, înveşnicită“.” 

Dar  nesfârşita bogăție de contraste, de 
contrapuncte, de sinteze şi de armonii ce se nasc din 
dialectica vie între subiectul omenesc, Logos şi lume, de-a 
lungul acestui urcuş, rămâne o comoară îngropată în 
paginile Sf. Maxim Mărturisitorul până se va găsi cineva s-o 
dezgroape în toată frumuseţea ei pentru lumea de azi. 


Bucureşti, Botezul Domnului 1948 


Prot. D. STĂNILOAE 





“9 Die “gnostischen“ Centurien des Maximus Confessor, p. 45. Şi se 
provoacă la cap. gnost. II, 15. 

Smeritul monah Maxim 
către preacuviosul presbiter şi egumen Talasie 


Despre diferite locuri grele 
din dumnezeiasca Scriptură”! 


Prea cuviosului rob al lui Dumnezeu, 
Domnului Talasie, presbiterul şi egumenul, 
Maxim smeritul monah, bucurie 


După ce Ţi-ai desfăcut, om al lui Dumnezeu, 
sufletul în chip rațional de afecțiunea faţă de trup şi mintea 
Ţi-ai tras-o cu totul din simţire prin duh, trupul” Ţi l-ai 
făcut maică preacinstită a virtuților, iar simţirea Ţi-ai arătat- 
o izvor nesecat de cunoştinţă dumenzeiească, punând 
însoțirea sufletului cu trupul numai în slujba celor bune, iar 
simțirea folosind-o ca organ prin care să cunoşti măreția 
celor morale, frumuseţea sufletului, căreia îi dă o formă 
văzută prin virtuţi şi o arată celor din afară, ca să avem viaţa 
Ta ca o icoană a virtuţii pusă în văzul tuturor spre imitare 
(1). lar simţirea Ta sculptează simbolic în figurile celor 
văzute raţiunile celor inteligibile şi prin ele urcă mintea spre 
simplitatea vederilor inteligibile, desfăcută de varietatea şi 
compoziţia celor văzute, ca să avem cunoştinţa Ta, drumul 
nerătăcitor al adevărului, spre a trece prin el spre cele 





“1 Tlepi toup6pov Gn6pov Tfic Beius ypațiis. În latineşte: Quaestiones 
ad Thalasium, P. G. 90, 243-786. În româneşte îi vom zice prescurtat: 
Răspunsuri către Talasie. 

“ Trupul în greceşte e feminin. 

inteligibile (2). De aceea după ce-ai lepădat cu totul 
împătimirea care leagă de simțire şi de trup, străbătând 
intens cu mintea în chip priceput oceanul nesfârşit al 
cuvintelor Duhului (al Scripturii), cercetezi cu duhul cele ale 
Duhului. Dar primind de la acesta descoperirea tainelor 
ascunse, smerenia Te-a făcut totuşi să alcătuieşti o listă cu 
multe locuri obscure din Sfânta Scriptură, pe care ne-ai 
trimis-o cerând de la mine, cel lipsit de orice virtute şi 
cunoştinţă, un răspuns scris cu privire la înțelesul lor mai 
înalt. 

Primind eu această listă şi citind-o, mi s-a oprit în 
loc şi mintea şi auzul şi cugetarea. Drept aceea Te-am rugat 
să-mi îngădui să refuz acest lucru. Ţi-am spus că aceste 
locuri de abia pot fi înţelese de cei care au înaintat mult în 
contemplaţie şi au ajuns la capătul celei mai înalte şi mai 
neapropiate cunoştinţe, nu însă de mine care mă târăsc pe 
pământ şi, asemenea şarpelui cel blestemat odinioară, nu am 
altă hrană afară de pământul patimilor, înnoroiat ca un 
vierme de putreziciunea plăcerilor. Făcând deci aceasta mult 
şi de multe ori, când am văzut că nu primeşti această 
rugăminte a mea, temându-mă să nu sufere ceva iubirea are 
ne uneşte şi ne face să avem un singur suflet, chiar de 
purtăm două trupuri, putând să-ţi pară refuzul meu un semn 
de neascultare, am cutezat împotriva voii mele cele mai 
presus de puterea mea. Am socotit că e mai bine să fiu 
acuzat de îndrăzneală şi să fiu luat în râs de cei ce voiesc, 
decât să sufere iubirea vreo clătinare şi vreo micşorare. Căci 
după Dumnezeu nimic nu e mai de preţ ca ea în ochii celor 
ce au minte. Mai bine zis nu e mai plăcut lui Dumnezeu ca 
ea. Căci ea adună la un loc pe cei dezbinaţi şi poate crea în 
cei mai mulți sau în toţi o identitate netulburată a voirii (3). 

Deci iartă-mi mai întâi Tu, cinstite Părinte, 

această întreprindere şi roagă şi pe alții să-mi ierte 
îndrăzneala. Câştigă-mi milostivirea lui Dumnezeu prin 
rugăciunile Tale şi fă-L să-mi stea într-ajutor în cele ce voi 
spune, mai bine zis să-mi dea răspuns drept la fiecare 
întrebare. “Căci toată darea cea bună şi tot darul desăvârşit 
de la El este“, ca de la izvorul şi Părintele tuturor 
cunoştinţelor şi puterilor luminătoare, pe care le dăruieşte pe 
măsura celor vrednici. Fiindcă numai încrezându-mă în Tine 
am primit să împlinesc porunca Ta, aşteptând bunăvoința lui 
Dumnezeu ca plată a ascultării. 

Deci aşezând fiecare întrebare în frunte, în 
ordinea şi rânduiala în care le-aţi scris, voi da după ea un 
răspuns scurt şi precis, pe cât voi fi în stare şi pe cât voi 
primi de la Dumnezeu harul şi puterea înţelegerii şi grăirii 
evlavioase. Căci nu vreau să încarce auzul cititorilor cu 
mulțime de cuvinte. Nu vreau, mai ales că ştiu că aceste 
cuvinte vor răsuna la auzul vostru, care aveţi o cunoştinţă 
adevărată şi o vedere apropiată a celor dumnezeieşti şi care 
ați trecut dincolo de tulburarea patimilor şi ați lăsat în urmă 
toată afecțiunea firii, făcându-Vă raţiunea conducătoare şi 
judecătoare atotdreaptă în toate cele ce trebuie făcute (4), iar 
mintea introducând-o pe scara unei înțelegeri superioare în 
sânul cel mai dinăuntru al tăcerii dumnezeieşti, acolo unde 
nu se percepe decât o fericire dumnezeiască în chip neştiut, 
o fericire a cărei mărire nu o poate face cunoscută decât 
experienţa ce o au despre ea cei învredniciţi. 

Tocmai de aceea unii ca aceştia nu au trebuință 
decât de-o scurtă indicație în asemenea chestiuni, care arată 
cu anticipare frumuseţea atotstrălucitoare a vederilor tainice 
cuprinse în cuvintele dumnezeieşti şi a măreţelor înţelesuri 
duhovniceşti din el. De altfel nu ştiu dacă îmi este îngăduit 

să Vă spun chiar şi numai atâta vouă celor ce aţi devenit, 
după cuvântul Domnului, sarea pământului şi lumina lumii, 
pentru bogăţia virtuții şi marea revărsare de cunoştinţă, 
curățind şi din alții puroiul patimilor prin modurile virtuţilor 
şi străbătând neştiinţa, care e o robire a sufletului, cu lumina 
cunoştinței. 

Dar Vă rog pe Voi cei atotsfințiți şi pe toţi cei 
care veți citi această scriere să nu socotiți cele spuse de mine 
drept normă a explicării duhovniceşti a acestor texte. Căci 
sunt cu mult mai prejos de înțelegerea cuvintelor 
dumnezeieşti şi am eu însumi lipsă de învățătura altora ca să 
le înțeleg. Ci dacă puteţi presupune sau afla ceva de la Voi 
înşivă sau de la alţii, socotiți mai degrabă aceea ca adevărat 
şi credeţi că aveţi o înţelegere mai înaltă şi mai adevărată. 
lar aceasta se cunoaşte prin aceea că dă certitudine inimii 
acelora care se doresc după pătrunderea duhovnicească a 
lucrurilor tainice. 

Căci cuvântul dumnezeiesc se aseamănă cu apa. 
El se arată ca în nişte plante şi răsaduri şi ca în diferite 
viețuitoare în cei ce se adapă din acelaşi Cuvânt, pe măsura 
lor, atât în formă de fapte cât şi de cunoaştere, răsărind ca un 
fruct prin virtuţi, după calitatea virtuţii şi cunoaşterii 
fiecăruia şi trecând de la unii la alţii (5). Căci El nu poate fi 
circumscris şi nu suferă să stea închis înăuntrul unei singure 
minţi, dată fiind infinitatea Lui naturală. 

Deci mai întâi ne-ai poruncit să grăbim despre 
patimile ce ne supără. Şi anume câte şi care sunt, din ce 
început pornesc şi la ce sfârşit ajung trecând prin faza de 
mijloc ce le este proprie; din ce putere a sufletului sau ce 
mădular al trupului răsărind fiecare dă minţii în chip nevăzut 
forma (uop$m) sa, iar trupul îl face ca pe o vopsea ce 
colorează prin cugetările păcatului întreg nefericitul de 

suflet; care este înțelesul numelui fiecăreia şi lucrarea ei, 
roadele şi înfățişările, precum şi vicleşugurile puse la cale 
prin ele de dracii necuraţi, însoțirile şi disimulările lor 
nevăzute, cum scot aceia în chip ascuns pe unele la vedere 
prin altele şi cum prin unele atrag în chip amăgitor spre 
altele; care sunt subțirimile (nuanțele), micimile, mărimile şi 
umflările lor uriaşe; cum cedează, se retrag, încetează, 
stăruie, năvălesc mai repede sau mai domol; care sunt 
Justificările lor în fața sufletului ca în fața unui tribunal şi 
hotărârile ce se dau de către cugetare; înfrângerile şi 
biruinţele văzute şi starea lăuntrică ce-o însoţeşte pe fiecare; 
care e pricina pentru care li se îngăduie dracilor să tulbure 
sufletul, cu multe patimi şi aceasta fie prin ei înşişi fie prin 
alții (altele) (6); prin ce gând ne aduc în fața minţii fără de 
vreme materiile proprii, prin care pornesc în chip ascuns 
războiul amarnic împotriva noastră, care ne preocupăm de 
cele ce nu sunt de față de parcă ar fi prezente, întinzându-ne 
spre materii, sau fugind de ele şi anume primul lucru 
pătimindu-l de dragul plăcerii, al doilea din pricina durerii 
(7); despre modul prezenţei lor în noi şi despre nălucirile 
complicate şi variate ce le stârnesc în visurile din vremea 
somnului; apoi dacă sunt închişi în vreo parte a sufletului 
sau a trupului, sau sunt în tot trupul; şi dacă, aflându-se 
înăuntru înduplecă sufletul prin patimile sufleteşti să 
îmbrățişeze pe cele din afară prin mijlocirea trupului şi îl 
amăgesc să se predea cu totul simțirii, părăsind cele ce-i 
sunt proprii după fire; sau, aflându-se afară, printr-o atingere 
din afară a trupului modelează sufletul cel nevăzut după 
chipul celor materiale (mp6g 7T& viu& oxnuaTiGovoiv), 
sădind în el o formă compusă şi dându-i înfăţişarea materiei 
primită prin imaginafie; şi dacă este vreo ordine şi vreo 
rânduială în lucrarea lor, cu viclenie plănuită, ca mai întâi să 

încerce sufletul prin unele patimi şi apoi să-l războiască prin 
altele; şi care (draci) premerg, care urmează la rând, sau care 
cu care se însoțesc, dacă nu cumva tulbură sufletul în mod 
amestecat fără nici o ordine, la întâmplare, prin orice patimi; 
apoi dacă este lăsat sufletul să pătimească unele ca acestea 
de la ei în afară de Providenţă, sau potrivit Providenţei; şi 
care este rațiunea pentru care Providența părăseşte în orice 
patimă sufletul; care este apoi modul nimicirii fiecăreia din 
patimile înşirate şi prin care fapte, cuvinte sau gânduri se 
eliberează sufletul de ele şi se curăță de întinăciunea 
conştiinţei; ce virtute va opune fiecărei patimi ca să o 
biruiască, fugărind pe dracul cel viclean şi tăind deodată cu 
el total însăşi mişcarea patimii; cum va putea apoi, după 
izbăvirea de patimi, să-şi scruteze sufletul bine ale sale; şi 
cu ajutorul căror rațiuni şi moduri ajungînd prin rațiunea cea 
după fire la relații nepătimaşe între simţiri şi lucrurile 
sensibile, va modela simţurile ca să stea în slujba virtuților, 
precum prin patimi le modelase mai înainte, să stea în slujba 
păcatului (8) şi cum va înfăptui această bună întoarcere ca să 
se folosească de cele prin care greşea înainte spre naşterea şi 
susținerea virtuţilor; cum apoi, izbăvindu-se şi de aceste 
relații (9), va culege cu pricepere, prin contemplarea 
naturală în duh, raţiunile celor create, desfăcute de 
simbolurile sensibile din ele; şi cum după aceste rațiuni, 
luând contact cu cele inteligibile, prin mintea devenită 
curată de cugetarea aplecată spre cele supuse simțirilor, va 
primi înțelegerile cele simple şi va dobândi cunoştinţa 
simplă, care leagă toate întreolaltă potrivit cu raţiunea, 
originară a înţelepciunii; în sfârşit, cum după aceasta 
sufletul, o dată trecut dincolo de toate cele ce sunt şi de 
înțelesurile lor fireşti şi desfăcut de toată puterea în chip 
curat, chiar şi de puterea proprie de-a cugeta, va pătimi 

unirea cea mai presus de înțelegere cu Dumnezeu însuşi, iar 
în acesta stare, primind de la EI în chip negrăit învățătura 
adevărului adevărat, ca pe o sămânță, nu se va mai abate 
spre păcat (10), nemaifiind loc pentru diavol ca să-l atragă 
spre răutate prin amăgire, datorită necunoaşterii Celui ce e 
bun prin fire şi înfrumuseţează toate cele ce se pot împărtăşi 
de EI? 

Fiindcă aţi poruncit să lămuresc în scris raţiunile, 
modurile şi pricinile tuturor acestora, vă rog să mai aşteptaţi 
puţin cuvântul privitor la ele. De va ajuta Dumnezeu, voi 
cerceta cu un prilej mai potrivit şi mai cu stăruință acestea în 
alte scrieri, dacă voi simţi peste tot în minte vreo astfel de 
putere de pătrundere încât să pot cuteza să străbat un ocean 
atât de mare şi de adânc. Căci nu mă ruşinez să spun că încă 
nu cunosc uneltirile şi vicleşugurile anevoie de descurcat ale 
dracilor necurați, dat fiind că praful materiei îmi întunecă 
încă ochii sufletului şi nu mă lasă să privesc (să contemplu) 
în chip curat firea celor create şi să deosebesc din grămada 
celor ce există pe cele ce par să existe (11), înşelând doar 
simţirea cea lipsită de rațiune. Fiindcă numai cei foarte 
contemplativi şi înalți la cugetare pot cerceta cu adevărat 
unele ca acestea şi pot grăi despre ele, adică numai cei ce 
prin multă experienţă au dobândit puterea de-a cunoaşte cele 
bune şi cele care nu sunt bune, ba ceea ce e mai înalt şi mai 
de cinste ca toate au primit de la Dumnezeu harul şi puterea 
de-a înţelege bine şi de-a spune limpede cele înţelese. 

Dar ca să nu rămână cu totul neluminată 
învățătura despre acestea în lucrarea de față, voi spune 
puţine lucruri despre naşterea patimilor, atâta cât e de lipsă 
ca Voi şi bărbaţii duhovniceşti asemenea Vouă să vadă 
sfârşitul din început. Apoi voi trece la tâlcuirea capetelor ce 
urmează. 

Definiţia răului 


Răul nici nu era, nici nu va fi ceva ce subzistă 
prin firea proprie. Căci nu are în nici un fel ființă, sau fire, 
sau ipostas, sau putere, sau lucrare în cele ce sunt. Nu e nici 
calitate, nici cantitate, nici relaţie, nici loc, nici timp, nici 
poziţie, nici acțiune (noino16), nici mişcare, nici aptitudine, 
nici patimă (pasivitate, afect) contemplată în chip natural în 
vreo existență şi în nici una din acestea toate nu subzistă 
prin vreo înrudire naturală. Nu e nici început (principiu), 
nici mijloc, nici sfârşit. Ci ca să-l cuprind într-o definiţie, 
voi spune că răul este abaterea (£AAeuy16) lucrării puterilor 
(facultăților) sădite în fire de la scopul lor şi altceva nimic. 
Sau iarăşi, răul este mişcarea nesocotită (GAGyioToc) a 
puterilor naturale spre altceva decât spre scopul lor, în urma 
unei judecăţi greşite. lar scop (rio) numesc cauza celor ce 
sunt, după care se doresc în chip firesc toate, chiar dacă 
Vicleanul, acoperindu-şi de cele mai multe ori pizma sub 
chipul bunăvoinţei şi înduplecând cu viclenie pe om să-şi 
mişte dorinţa spre altceva din cele ce sunt şi nu spre cauză, a 
sădit în el necunoştinţa cauzei. 

Deci primul om, neducându-şi mişcarea lucrării 
puterilor naturale spre scop, s-a îmbolnăvit de necunoştința 
cauzei sale, socotind, prin sfatul şarpelui, că acela este 
Dumnezeu, pe care cuvântul poruncii dumnezeieşti îi 
poruncise să-l aibă ca pe un duşman de moarte. Făcându-se 
astfel călcător de poruncă şi necunoscând pe Dumnezeu, şi-a 
amestecat cu încăpățânare în toată simţirea toată puterea 
cugetătoare şi aşa a îmbrăţişat cunoştinţa compusă şi 
pierzătoare, producătoare de patimă, a celor sensibile (13). 
Şi aşa “alăturatu-s-a cu dobitoacele cele fără de minte şi s-a 

asemănat lor,“ lucrând, căutând şi voind aceleaşi ca şi ele 
în tot chipul; ba le-a şi întrecut în iraționalitate, mutând 
rațiunea cea după fire în ceea ce e contrar firii. 

Deci cu cât se îngrijea omul mai mult de 
cunoştinţa celor văzute numai prin simţire, cu atât îşi 
strângea în jurul său mai tare neştiința de Dumnezeu. Şi cu 
cât îşi strângea mai mult legăturile neştiinţei, cu atât se lipea 
mai mult de experienţa gustării prin simţire a bunurilor 
materiale cunoscute. Dar cu cât se umplea mai mult de 
această experiență, cu atât se aprindea mai mult patima 
iubirii trupeşti de sine, care se năştea din ea. Şi cu cât se 
îngrijea mai mult de patima iubirii trupeşti de sine, cu atât 
născocea mai multe moduri de producere a plăcerii, care 
este şi frica şi ținta iubirii trupeşti de sine. Şi fiindcă orice 
răutate piere împreună cu modalitățile care o produc, omul 
aflând prin însăşi experienţa, că orice plăcere are ca urmaşă 
în mod sigur durerea, îşi avea toată pornirea spre plăcere şi 
toată fuga dinspre durere. Pentru cea dintâi lupta cu toată 
puterea, pe cea de-a doua o combătea cu toată sârguința, 
închipuindu-şi un lucru cu neputinţă şi anume că printr-o 
astfel de dibăcie va putea să le despartă pe acestea una de 
alta şi iubirea trupească de sine va avea unită cu ea numai 
plăcerea, rămânând neîncercată de durere. Sub puterea 
patimii el nu ştia, precum se vede, că plăcerea nu poate fi 
niciodată fără de durere. Căci în plăcere e amestecat chinul 
durerii, chiar dacă pare ascuns celor ce o gustă, prin faptul 
că domină patima plăcerii. Pentru că ceea ce domină iese 
totdeauna deasupra, acoperind simţirea a tot ceea ce stă 
alăturea. 

Aşa s-a strecurat marea şi nenumărata mulțime a 
patimilor stricăcioase în viața oamenilor. Aşa a devenit viața 





“Ps. 48, 12. 
30 


Sfântul Maxim Mărturisitorul 


noastră plină de suspine, cinstind pricinile care o pierd şi 
născocind si cultivând prilejurile coruperii sale, datorită 
neştiinței. Aşa s-a tăiat firea cea unică în nenumărate 
părticele şi noi cei ce suntem de aceeaşi fire ne mâncăm unii 
pe alţii ca reptilele şi fiarele. Căci căutând plăcerea din 
pricina iubirii trupeşti, de noi înşine şi străduindâ-ne să 
fugim de durere din aceeaşi pricină, născocim surse 
neînchipuite de patimi făcătoare de stricăciune. Astfel când 
ne îngrijim prin plăcere de iubirea trupească de noi înşine 
(priovria), naştem lăcomia pântecelui, mândria, slava 
deşartă, îngâmfarea, iubirea de argint, zgârcenia, tirania, 
fanfaronada, aroganţa, nechibzuința, nebunia, părerea de 
sine, înfumurarea, disprețul, injuria, necurăţia, uşurătatea, 
risipa, neînfrânarea, frivolitatea, umblarea cu capul prin nori, 
moleşeala, pornirea de a maltrata, de-a lua în râs, vorbirea 
prea multă, vorbirea la nevreme, vorbirea urâtă şi toate câte 
mai sunt de felul acesta. lar când ascuţim mai mult prin 
durere modul iubirii trupeşti de noi înşine, naştem mânia, 
pizma, ura, duşmănia, ţinerea în minte a răului, calomnia, 
bârfeala, intriga,  întristarea,  deznădejdea,  defăimarea 
Providenţei, lâncezeala, neglijenţa, descurajarea, deprimarea, 
puţinătatea la suflet, plânsul la nevreme, tânguirea, Jalea, 
sfărâmarea totală, ciuda, gelozia şi toate câte ţin de o 
dispoziție care a fost lipsită de prilejurile plăcerii. În sfârşit 
când din alte pricini se amestecă în plăcere durerea, dând 
perversitatea (căci aşa numesc unii întâlnirea părților 
contrare ale răutăţii), naştem fățărnicia, ironia, viclenia, 
prefăcătoria; linguşirea, dorința de a plăcea oamenilor şi 
toate câte sunt născociri ale acestui viclean amestec. Căci a 
le număra acum şi a le spune toate, cu înfățişările, modurile, 
cauzele şi vremurile lor, nu e cu putință. Cercetarea fiecăreia 
din ele o vom face, dacă Dumnezeu ne va hărăzi putere, în 

viitor. 
Altă definiție a răului 


Deci răul stă, cum am spus mai înainte, în 
necunoaşterea cauzei celei bune a lucrurilor. Aceasta orbind 
mintea omenească, dar deschizând larg simțirea, l-a 
înstrăinat pe om cu totul de cunoştinţa de Dumnezeu şi l-a 
umplut de cunoştinţa pătimaşă a lucrurilor ce cad sub 
simţuri, Împărtăşindu-se deci omul fără măsură de aceasta 
numai prin simţire, asemenea dobitoacelor necuvântătoare şi 
aflând prin experiență că împărtăşirea de cele sensibile 
susține firea lui trupească şi văzută, a părăsit frumuseţea 
dumnezeiască menită să alcătuiască podoaba lui spirituală şi 
a socotit zidirea văzută, drept Dumnezeu, îndumnezeind-o 
datorită faptului că e de trebuinţă pentru susținerea trupului; 
iar trupul propriu legat prin fire de zidirea luată drept 
Dumnezeu, l-a iubit cu toată puterea. Şi aşa prin grija 
exclusivă de trup, a slujit cu toată sârguinţa zidirii în loc de 
Ziditor. Căci nu poate sluji cineva zidirii, dacă nu cultivă 
trupul, precum nu poate sluji lui Dumnezeu, dacă nu-şi 
curățeşte sufletul prin virtuți. Deci prin grija de trup omul 
săvârşind slujirea cea stricăcioasă, şi umplându-se împotriva 
sa de iubirea trupească de sine, avea în sine într-o lucrare 
neîncetată plăcerea şi durerea. Căci mâncând mereu din 
pomul neascultării, încerca în simţire părerea (cunoştinței) 
binelui şi răului“, amestecate în el. 

Şi poate că de fapt dacă ar zice cineva că pomul 
cunoştinţei binelui şi a răului este zidirea cea văzută, nu s-ar 





“Binele pentru simţirea trupească e plăcerea, iar răul e durerea. Acest 
“bine“ şi “rău“ e produs de lumea văzută, care deci e pomul unui fals 
bine şi rău. 

abate de la adevăr. Căci împărtăşirea de ea produce în chip 
natural plăcerea şi durerea. 

Sau iarăşi poate că zidirea celor văzute s-a numit 
pom al cunoştinţei binelui şi a răului, fiindcă are şi raţiuni 
duhovniceşti care nutresc mintea, dar şi o putere naturală 
care pe de o parte desfată simţirea, pe de alta perverteşte 
mintea (14). Deci contemplată duhovniceşte ea oferă 
cunoştinţa binelui, iar luată trupeşte, oferă cunoştinţa răului. 
Căci celor ce se împărtăşesc de ea trupeşte li se face dascăl 
în ale patimilor, făcându-i să uite de cele dumnezeieşti. De 
aceea i-a interzis-o poate Dumnezeu omului, amânând 
pentru o vreme împărtăşirea de ea, ca mai întâi, precum era 
drept, cunoscându-şi omul cauza sa prin comuniunea cu ea 
în har şi prefăcând, prin această comuniune, nemurirea dată 
lui după har în nepătimire şi neschimbabilitate, ca unul ce-a 
devenit deja dumnezeu prin îndumnezeire, să privească fără 
să se vatăme şi cu totul slobod cu Dumnezeu făpturile lui 
Dumnezeu şi să primească cunoştinţa lor ca dumnezeu, dar 
nu ca om, având după har în chip înţelept aceeaşi cunoştinţă 
a lucrurilor ca Dumnezeu, datorită prefacerii minţii şi 
simţirii prin îndumnezeire." 





“2 Deci îndumnezeirea nu exclude cunoaşterea făpturilor. Dar atunci 
omul le cunoaşte fără patimă ca Dumnezeu şi în Dumnezeu, nu cu 
patimă, adică cu uitarea lui Dumnezeu. Toate îşi au vremea lor, ca să 
se cunoască şi să se săvârşească cum se cuvine, trebuind să aştepte 
creşterea omului la înălțimea lor. Pomul cunoştinţei binelui şi a 
răului (sau lumea) ca sădit tot de Dumnezeu, nu era ceva rău în sine. 
Dar omul nu era crescut la starea în care îl putea privi în mod just şi 
neprimejdios. Deci interzicerea atingerii de el era o amânare, nu o 
oprire veşnică. Aceeaşi idee o dezvoltă Sf. Grigorie Palama în 
“Capetele naturale, teologice, etc.“, Filocalia greacă vol. II, ed. II, 
pg. 319. 

Răul nu se identifică cu ipostasul vreunei realităţi, ci e un mod greşit 
de comportare față de realităţi, care vine şi dintr-o intrare a omului în 

Aşa trebuie înţeles aici pomul acela, după o 
tâlcuire pe care o pot primi toți. Căci înţelesul mai tainic şi 
mai înalt e rezervat pentru cei cu o cugetare mistică, noi 
trebuind să-l cinstim prin tăcere. Eu am amintit aici de 
pomul neascultării doar în trecere, vrând să arăt că 
necunoaşterea lui Dumnezeu a îndumnezeit zidirea, al cărei 
cult vine din iubirea de trup (piovria) a neamului omenesc. 
Căci în jurul acesteia se învârteşte, ca un fel de cunoştinţă 
amestecată, toată experienţa plăcerii şi a durerii din pricina 
cărora s-a introdus în viața oamenilor tot nămolul relelor ce 
dăinuieşte în chip felurit şi pestriț şi-n atâtea forme câte nu 
le poate spune cuvântul. Pentru că fiecare din cei ce 
participă la firea omenească are în sine, într-o anumită 
cantitate şi calitate, vie şi lucrătoare, iubirea față de partea 
lui văzută, adică față de trup, care îl sileşte ca pe un rob, prin 
pofta de plăcere şi frica de durere, să născocească multe 
forme ale patimilor, după cum se nimeresc timpurile si 
lucrurile şi după cum îl îndeamnă modul lui de a fi, întrucât 
experienţa îl învață că e cu neputinţă să ajungă să albă 
necontenit plăcerea ca tovarăşă de viaţă şi să rămână cu totul 
neatins de durere, că nu va putea să ajungă la capătul acestui 
scop. Căci firea întreagă a trupurilor fiind coruptă şi pe cale 
de împrăştiere prin oricâte moduri ar încerca să o susțină pe 
aceasta, întăreşte şi mai mult stricăciunea din ea. De aceea 
omul temânidu-se, fără să vrea, necontenit, de soarta a ceea 
ce iubeşte, cultivă fără voie şi pe nesimţite, prin ceea ce 
iubeşte ceea ce nu iubeşte, atârnând de cele ce nu pot dăinui, 
în felul acesta îşi preschimbă dispoziția sufletului deodată cu 
cele ce se împrăştie, ca pe una ce se rostogoleşte împreună 





relaţie cu un lucru înainte de a fi crescut la capacitatea unei relaţii 
juste. 

cu cele ce curg, şi nu înţelege că se pierde din pricina totalei 
orbiri a sufletului față de adevăr. 

lar izbăvirea de toate aceste rele şi calea scurtă 
spre mântuire este dragostea adevărată, cea din cunoştinţă, a 
lui Dumnezeu şi izgonirea din suflet a dragostei față de trup 
şi de lumea aceasta. Prin aceasta lepădând pofta de plăcere 
şi frica de durere, ne eliberăm de reaua iubire trupească de 
noi înşine (pravrio), înălţaţi fiind la cunoştinţa Ziditorului. 
În felul acesta primind în locul iubirii celei rele de noi 
înşine, pe cea bună şi spirituală, despărțită cu totul de grija 
de trup, nu vom înceta să slujim lui Dumnezeu prin această 
iubire bună de noi înşine (voepă, Kon, ayo0r, piovriu), 
căutând pururea să ne susţinem sufletul prin Dumnezeu. 
Căci aceasta este adevărata slujire şi prin ea îngrijim cum 
trebuie şi în chip plăcut lui Dumnezeu, de sufletul nostru 
prin virtuți. 

Deci cel ce nu doreşte plăcerea trupească şi nu se 
teme deloc de durere, a ajuns nepătimitor. Căci deodată cu 
acestea şi cu iubirea trupească de sine, care le-a născut, a 
omorât toate patimile ce cresc prin ea şi prin ele, împreună 
cu neştiința, sursa cea mai de la început a tuturor relelor. Şi 
aşa s-a făcut întreg slujitor al binelui ce persistă permanent 
şi e mereu la fel, rămânând împreună cu el cu totul 
nemişcat.*” Așa oglindeşte cu faţa descoperită slava lui 
Dumnezeu," ca unul care priveşte în lumina ce străluceşte 
în sine slava dumnezeiască şi neapropiată.” 





1 Tot în acest sens înţelege şi Sf. Grigorie de Nissa fixarea şi 
neschimbabilitatea omului în viaţa cea după Dumnezeu, fără să se 
excludă putinţa înaintării în Dumnezeu. 

% [] Cor. 3, 18. 

* Fără a avea cineva lumina dumnezeiească (binele, dragostea, pe 
Dumnezeu) în sine, nu poate să o vadă nici în afară de sine, aşa cum 
ochiul care nu e străbătut de lumina fizică nu o poate vedea nici în 


35 


Filocalia 


Deci odată ce ne-a fost arătată de Cuvântul calea 
cea dreaptă şi uşoară a celor ce se mântuiesc, să tăgăduim cu 
toată puterea plăcerea şi durerea vieţii de aici şi să învăţăm 
cu mult îndemn şi pe cei supuşi nouă să facă aceasta. Căci 
făcând aceasta, ne-am izbăvit şi am izbăvit şi pe alţii cu 
desăvârşire de toată născocirea patimilor şi de toată răutatea 
dracilor. Să îmbrățişăm numai iubirea şi nimeni nu va putea 
să ne despartă de dragostea lui Dumnezeu, nici necaz, nici 
strâmtoare, nici foame, nici primejdie, nici sabie, nici toate 
câte le-a înşirat Apostolul în acel loc”. Căci prin cunoştinţa 
cu lucrul rămânând în noi dragostea nemişcată, vom primi 
de la El o bucurie şi o susținere veşnică şi negrăită a 
sufletului. Şi împărtăşindu-ne de aceasta, vom avea față de 
lume neştiința cea mântuitoare”!, nemaiprivind, ca mai 
înainte, fără gând neprihănit, cu fața descoperită a simțirii, 
suprafața celor sensibile ca pe o sclavă, ci oglindind mai 
degrabă cu fața descoperită a cugetării (minţii), după 
înlăturarea oricărui văl sensibil, slava lui Dumnezeu cea 
arătată în virtuţi şi în cunoştinţa duhovnicească”, prin care 





afară. 
“ Rom. 8, 35. 
5! În afară de neştiința mai presus de cunoaştere a lui Dumnezeu, mai 
este o neştiință mântuitoare. Este cea care nu mai bagă de seamă 
putinţa laturii pătimaşe a lucrurilor. Pentru aceasta lumea a devenit 
iremediabil un transparent al slavei dumnezeieşti, după ce s-a 
sfârtecat “slava“ ei, sau suprafaţa opacă, construită de privirea ei 
exclusiv prin simţire. 
Faţa descoperită a simţirii este privirea neîmpiedicată de 
considerentele spirituale şi neruşinată simţirii exclusive care vede 
numai aspectul sensibil al lumii, numai vălurile materiale. 
Descoperirea feţei simțirii e în acelaşi timp completa acoperire a 
minţii. Şi cu cât se acoperă faţa simţiri sau se leapădă, cu atât apare 
faţa descoperită a minţii şi se înlătură vălurile lumii. 

primim unirea cea după har. Căci precum ignorând pe 
Dumnezeu, am îndumnezeit zidirea, pe care am cunoscut-o 
prin simţire, gustând din ea, pentru faptul ca prin ea ni se 
susținea trupul, aşa primind cunoştinţa trăită a lui 
Dumnezeu, cea accesibilă înţelegerii, vom ignora experiența 
întregii simțiri, pentru faptul că El ne susține sufletul ca să 
existe şi ca să fie fericit. 


Cuvânt înainte 
la scoliile aşezate în urma răspunsurilor 


Podoaba naturală a celor raţionali este raţiunea. 
Podoaba rațiunii este înţelegerea, pe care o manifestă prin 
rațiune cei raționali. Podoaba înţelegerii este deprinderea şi 
aptitudinea, pe care o manifestă prin virtutea străbătută de 
rațiune cei raționali. Podoaba acestei deprinderi este 
contemplația fără greşeală, prin care se dobândeşte 
cunoştinţa adevărată. Iar sfârşitul acesteia este înțelepciunea, 
care e împlinirea cea mai adevărată a înțelegerii. Căci ea e 
rațiunea care s-a desăvârşit după fire, sau mintea curată, prin 
care unirea cu cauza sa au intrat într-o relație mai presus de 
înțelegere, datorită căreia, odihnindu-se de mişcarea şi de 
relația naturală şi de multe feluri cu cele de după cauză, 
stăruie în ea numai în chip neînțeles. Ajunsă aici mintea se 
bucură de odihna cea negrăită a tăcerii preafericite şi mai 
presus de înţelegere, pe care nu poate să o descopere nici un 
cuvânt şi nici o înțelegere, ci numai experienţa prin 
participare a celor ce s-au învrednicit de posesiunea şi 
gustarea ei mai presus de înțelegere. Iar simţul acesteia, uşor 
de cunoscut şi vădit tuturor, este nesimţirea şi distanța totală 
a dispoziţiei sufletului faţă de veacul acesta. 

Deci nimic nu este mai propriu după fire celor 
raționali ca raţiunea, nici mai potrivit pentru cei iubitori de 
Dumnezeu ca să-şi arate credința lor cea dreaptă decât 
studierea şi înțelegerea ei. Logosul acesta de care am vorbit 
nu e cuvântul împodobit luxos într-o rostire meşteşugită spre 
plăcerea auzului, cu care se pot deprinde şi oamenii 
perverşi, ci raţiunea pe care o are firea ascunsă în chip 
funțial înlăuntrul ei, fără nici o învățătură, pentru cercetarea 
lucrurilor şi pentru expunerea adevărului în cuvinte”. Pe 
aceasta şi Duhul Sfânt al lui Dumnezeu obişnuieşte să şi-o 
asocieze modelată prin virtuţi şi s-o facă statuie 
dumnezeiască a frumuseții celei după asemănare, 
nelipsindu-i nimic după har din însuşirile ce revin 
Dumnezeirii în chip natural. Căci este un organ ce adună cu 
pricepere totală descoperirea bunătăţii lui Dumnezeu ce 
străluceşte inteligibil în făpturi. Şi sesizând astfel măreţia 
lucrurilor îi înalță spre cauza făcătoare a lor pe cei ce şi-au 
făcut străbătută cu totul de EI întreaga pornire a dorinţei 
aflătoare în ei după fire, nemaifiind reținuți de nimic din 
cele de după cauză. 

Pe aceasta cultivând-o noi cei robiţi de toate cele 
potrivnice firii, ne vom dovedi făptuitorii tuturor virtuților 
dumnezeieşti, adică vom lepăda prin tot binele urâciunea 
pământească din suflet, spre a primi frumuseţea 
duhovnicească. Căci unde domneşte raţiunea, încetează 
domnia simțirii, în care e amestecată puterea păcatului care, 
amăgind sufletul cu mila pentru trupul înrudit după ipostas, 
îl atrage la sine prin plăcere. Pentru că lucrul ei natural fiind 
grija pătimaşă şi voluptoasă de trup, abate sufletul de la 
viața cea după fire şi-l înduplecă să se facă făcătorul 





s“Termenul grecesc logos al înţelesului de rațiune şi de cuvânt. Rațiunea 
e cuvântul interior. De acesta e vorba în tot acest “Cuvânt înainte“. 


38 


Sfântul Maxim Mărturisitorul 


păcatului lipsit de ipostas (suport propriu). Căci răutatea este 
o faptă a sufletului înțelegător şi anume uitarea bunătăţii 
celor după fire, care se naşte din afecțiunea pătimaşă față de 
trup şi lume. Pe aceasta o nimiceşte rațiunea prin strategia 
ei, scrutând cu ştiinţă duhovnicească originea şi firea lumii 
şi a trupului şi împingând sufletul spre ţara înrudită a celor 
inteligibile, împotriva căreia legea păcatului nu are nici o 
putere. Căci nu mai are simţirea pe care să treacă ca pe o 
punte spre minte, întrucât sunetul nu mai are nici o legătură 
afectuoasă cu ea, căci a părăsit-o împreună cu vederile 
sensibile, a căror relație şi fire mintea, lăsându-le în urmă, 
nu le mai simte. 

Ştiind-o aceasta, precum am spus, am socotit că 
trebuie să dau cuvântului de față al acestei scrieri, ca un 
oarecare alt ajutor, scoliile aşezate la urma răspunsurilor, 
spre a întregi şi înfrumuseţa înțelesul ei şi a face cititorilor 
mai dulce hrana ideilor din ea şi în general mai sigură 
înțelegerea întregii cugetări cuprinsă în scriere. Căci recitind 
după publicare întreaga lucrare, am aflat că unele locuri au 
lipsă de lămurire, altele de adaosuri şi precizări şi iarăşi 
altele de o concluzie la textul publicat. Drept aceea am 
alcătuit această scriere de scolii, dând fiecărui loc lămurirea 
cuvenită. De aceea rog pe toți cititorii, sau şi pe cei ce o vor 
copia, să citească şi să adauge şi scolia corespunzătoare la 
nota fiecărui loc, ca să fie în tot chipul cuvântul cu 
desăvârşire neciuntit de nici o greşeală. 


Scolii 
1. Trupul, zice, redă prin moravurile văzute 


dispoziția virtuoasă a sufletului, fiind un organ unit cu 
sufletul spre manifestarea lui. 

D: Simțirea trimite, zice, minţii imaginea 
(reprezentarea) celor văzute, spre înţelegerea raţiunilor din 
lucruri, ca un organ ce serveşte minţii să treacă spre cele 
inteligibile. 

3. Propriu iubirii este, zice, să arate în cei ce o au 
o singură aplecare a voinții. 

4. Mintea străbătând dincolo de faţa lucrurilor, 
devine neînțelegătoare (&v6nrog), intrând în contact cu 
Dumnezeu care e mai presus de toată fiinţa, cunoştinţa şi 
înțelegerea. 

5. Cuvântul lui Dumnezeu îşi împarte darurile 
felurindu-le în cei ce-l primesc, după dispoziția sufletelor. 

6. Dracii poartă războaiele nevăzute cu mintea 
noastră ca şi când ar fi prezente materiile. 

7. Pentru plăcere iubim patimile, şi pentru durere 
fugim de virtuți. 

8. Precum rațiunea stăpânind asupra patimilor 
face simțirile organ al virtuţii, aşa şi patimile stăpânind 
asupra rațiunii, modelează simţirile spre păcat. 

9. Adică al celor sensibile. 

10. Sufletul unindu-se prin deprindere cu 
Dumnezeu după izbăvirea de afecțiunea (relaţia) naturală 
faţă de lucruri, primeşte fermitatea nemişcată în bine. 

11. Existenţe numeşte fiinţele lucrurilor. Iar 
existenţe părute curgerile şi scurgerile care schimbă calitatea 
şi cantitatea unui lucru şi dau naştere ficţiunii simţirii ce 
duce la păcat. 

12. Omul fiind la mijloc între Dumnezeu şi 
materie, prin faptul că nu s-a mişcat spre Dumnezeu ca spre 
cauza şi scopul zidirii sale, ci spre materie, a ignorat pe 
Dumnezeu, făcându-şi mintea pământească prin povârnirea 
spre materie. 

13. Cunoştință compusă a numit experienţa celor 
sensibile prin simțire, care cuprinde în sine prin fire plăcerea 
pentru ceea ce ia naştere şi durerea pentru ceea ce se strică. 

14. Zidirea celor văzute cuprinde, zice, atât rațiuni 
duhovniceşti pentru minte, cât şi o putere naturală pentru 
simţire. Înţelesurile lor sunt ca un pom în mijlocul inimii, 
care e Paradisul în sens tropic. 

15. Ignoră cineva experiența plăcerii şi durerii din 
simţire când îşi leagă mintea de Dumnezeu, după ce a 
devenit liber de afecțiunea trupească. 


Fiindcă Te-a îmbunat Dumnezeu să-mi porunceşti 
să scriu şi să-Ți trimit acele dintre locurile obscure pe care 
le aveam însemnate, le-am aşezat întâi pe cele ce mi s-au 
părut mai necesare. 


Întrebarea | 
Afectele (patimile) sunt rele prin ele însele, sau 
din pricina unei întrebuințări 2reșite? Vorbesc de plăcere și 
întristare, de dorinlă şi de fiică şi de cele ce decure din 
acestea. 


Răspuns 


Afectele acestea ca şi celelalte, nu au fost create 
la început împreună cu firea oamenilor. Căci altfel ar intra în 
definiția firii. Spun, învățând de la marele Grigorie al Nisei, 
că ele odrăslesc în fire, după ce au pătruns în partea cea mai 
puţin raţională a ei, din pricina căderii din starea de 
desăvârşire. Prin ele, în loc de chipul dumnezeiesc şi fericit, 
îndată după călcarea poruncii s-a făcut în om străvezie şi 
vădită asemănarea cu dobitoacele necuvântătoare. Căci 

trebuia, după ce s-a acoperit demnitatea raţiunii, ca firea 
oamenilor să fie chinuită pe dreptate de trăsăturile 
iraționalităţii (dobitociei) la care a fost atrasă prin voia ei, 
Dumnezeu rânduind prea înţelept, ca omul în felul acesta să 
vină la conştiinţa măreției sale de ființă rațională. 

Cu toate acestea şi afectele devin bune în cei ce se 
străduiesc, şi anume atunci când, desfăcându-le cu 
înțelepciune de lucrurile trupeşti, le folosesc spre câştigarea 
bunurilor cereşti. De pildă: pofta o pot preface în mişcarea 
unui dor spiritual după cele dumnezeieşti (1); plăcerea, în 
bucuria curată pentru conlucrarea de bună voie a minţii cu 
darurile dumnezeieşti; frica, în grija de a ocoli osânda 
viitoare de pe urma păcatelor; iar întristarea, pocăința care 
aduce îndreptarea de pe urma păcatului din timpul de aici. Şi 
scurt vorbind, asemenea medicilor înţelepţi care vindecă 
prin trupul veninos al viperei o muşcătură înveninată sau 
care se va învenina, să ne folosim şi noi de aceste afecte 
spre înlăturarea răutăţii celei de față sau a celei ce va să fie 
şi spre dobândirea şi păzirea virtuţii şi a cunoştinţei. Precum 
am spus deci, acestea devin bune prin întrebuințare în cei ce 
îşi robesc orice cuget spre ascultarea lui Hristos“. 





*+ Afectele sunt considerate de Sf. Maxim ca trăsături iraționale pătrunse 
în firea omului după căderea în păcat şi apropiindu-l de animalitate, 
întrucât şi animalele reacționează irațional prin aceste afecte la ceea 
ce văd. Prin ele trupul e pus repede în mişcare spre tot ce apare 
omului vrednic de râvnit, precum repede se contrage din fa ţa celor 
primejdioase. În starea primordială omul îşi călăuzea viaţa cu totul 
rațional. Trupul nu a scăpat prin mişcări anarhice şi dezordonate, sub 
conducerea rațiunii şi a voinţei. Acum, chiar în starea de renaştere, 
aceste afecte nu mai pot fi scoase din fire. Dar ele se pot folosi spre 
un scop bun. Gândurile curate şi raţionale n-ar putea mişca uşor 
trupul nostru, ajuns sub puterea acestor factori iraționali dar foarte 
dinamici, spre ţintele fixate de ele. De aceea caută să câştige pentru 
aceste ţinte afectele, ca prin impulsul lor să mişte uşor trupul prin 

lar dacă Scriptura vorbeşte de vreun afect de 
acesta la Dumnezeu sau la sfinţi (2), o face în ce priveşte pe 
Dumnezeu pentru înţelegerea noastră, exprimînd prin 
afectele noastre faptele mântuitoare şi binefăcătoare ale 
Providenţei; iar în ce priveşte pe sfinți, întrucât nu se pot 
exprima raporturile lor spirituale cu Dumnezeu şi 
dispozițiile lor prin grai omenesc, fără afectele cunoscute 
firu(3). 


Scolii 


1. Cum şi când devin bune aceste afecte. 

2. Scriptura zugrăveşte diferitele raporturi ale 
Providenţei cu noi prin afectele cunoscute de noi. 

3. Scriptura însemnează prin aceste nume calitatea 
raporturilor sfinților cu Dumnezeu. 





ele. Se ştie că ideea teoretică nu prea are efect în ce priveşte 
transformarea omului, până ce nu câştigă simţirea lui în favoarea ei. 
Calea de la idee spre hotărîrea bună duce prin sentiment. Aceasta e 
poate ceea ce numeşte Viîşeslavţev “sublimarea afectelor“, în care 
atribuie un mare rol imaginaţiei (Etica preobrajenago erosa). Aceasta 
este şi calea pe care devine credința o putere transformatoare a 
omului. Ea converteşte afectele spre alte ţinte, spre Dumnezeu. O 
credință care nu dă astfel de roade, întinzându-se asupra întregului 
om, e ceva de neconceput şi e de mirare cum ea poate fi susținută de 
protestanți. Dumnezeu e lipsit de afecte. De asemenea îngerii care 
sunt minţi pure (v6ec). Aceasta va fi şi partea noastră în viaţa 
viitoare. Căci spune Sf. Maxim: “Afectele care conservă firea în 
viaţa de aici nu se pot muta împreună cu noi la viața nemuritoare şi 
vecinică“ (Răsp. 55). 

Întrebarea 2 


Dacă toate specile, din care se alcătuiește lumea, 
le-a făcut Dumnezeu în șase zile, ce mai hicrează pe urmă 
Tatăl? Căci zice Domnul: “Tatăl Meu până acuma lucrează, 
şi Eu lucrez”. Nu cumva e vorba de conservarea speciilor 
odată făcute? 

Răspuns 


Dumnezeu isprăvind de creat raţiunile prime şi 
esenţele universale ale lucrurilor, lucrează totuşi până azi, 
nu numai susținând acestea în existență, ci şi aducând în 
actualitate, desfăşurând şi constituind părțile date virtual în 
esențe (1); apoi asimilând prin Providenţă cele particulare cu 
esenţele universale, până ce, folosindu-se de rațiunea mai 
generală a ființei raționale, sau de mişcarea celor particulare 
spre fericire, va uni pornirile spontane ale tuturor. In felul 
acesta le va face pe toate să se mişte armonic şi identic 
întreolaltă şi cu întregul, nemaiavând ceie particulare o voie 
deosebită de-a celor generale, ci una şi aceeaşi rațiune 
văzându-se în toate împărțită de modurile de a fi ale acelora 
cărora li se atribuie la fel (2). Prin aceasta se va arăta în 
plină lucrare harul care îndumnezeieşte toate. E lucrarea 
despre care însuşi Dumnezeu şi Cuvântul, care s-a făcut om 
pentru ea, zice: “Tatăl Meu până acuma lucrează şi Eu 
lucrez““. Cel dintâi adică binevoieşte, al doilea lucrează El 
însuşi, iar Duhul Sfânt întregeşte ființial bună voinţa Tatălui 
cu privire la toate şi lucrarea Fiului, ca să fie prin toate şi în 
toate bunul Dumnezeu în Treime, potrivit cu fiecare dintre 





*10,.5,.17, 
soi 9 17, 

cei învredniciți după har; şi să fie văzut în toate, aşa cum 
există, în chip natural, sufletul în întreg trupul şi în fiecare 
mădular al lui, fără micşorare”. 





57 Maurice Blondel, L'Action, volumul II, Paris Alcan, 1936, spune în 
altă formă acelaşi lucru: “că tot ţine de tot, că Universul este în 
continuă naştere, că fixitatea relativă a fiinţelor comportă o 
desfăşurare ale cărei faze multiple nu pot fi, fără urmări rele, izolate 
unele de altele“ (p. 326). Lucrarea de care vorbe şte aici Sf. Maxim 
este acțiunea universală, unitară care, după Blpndel, e dincolo de 
faptele fenomenale, având sursa în cauza primă. Ca şi Maxim în acest 
răspuns, Blondel vede şi el o “independență universală“ şi 
“perspectivele umane“ din lume, spre deosebire “de ipotezele care 
stabilizează lucrurile în cicluri închise în interiorul cărora toate ar sta 
juxtapuse în compartimentele separate“ (p. 327). Dacă creaţiunea 
este un act exclusiv al lui Dumnezeu, desfăşurarea Universului creat, 
prin lucrarea Providenţei divine, angajează şi cooperarea făpturilor 
care, conlucrând cu cauza primă, se cauzează şi se înrâuresc 
reciproc. 

În special atragem atenţia că Sf. Maxim admite a) “o rațiune mai 
generală a fiinţei raţionale“, de unde, urmează că sunt şi rațiuni mai 
particulare şi b) “o voie deosebită a celor particulare“, de unde 
urmează că există şi o voie mai generală. Ideea o găsim dezvoltată 
iarăşi la Blondel (L'Action, vol. 11). După acesta orice tendință din 
noi îşi are o rațiune, de aici aparenţa ei de justeţe. Această rațiune 
particulară atrăgând voinţa spre partea ei, aceasta devine voința unei 
părți din noi în loc de-a fi voinţa întregului din noi. Deci fapta 
normală nu are să suprime tendinţele variate din noi, ci să le 
subordoneze întregului sau să le armonizeze. Rațiunea mai generală 
e ca un vârf de piramidă față de raţiunile particulare. Pe măsură ce ne 
ridicăm spre raţiuni tot mai generale în cunoaşterea şi activitatea 
noastră, devenim mai virtuoşi şi ne apropiem de Rațiunea supremă 
cea mai generală. Rațiunea cea mai generală a fiinţei noastre caută să 
se subordoneze unei rațiuni generale mai înalte care îmbrățişează 
mai multe ființe şi lucruri, iar Rațiunea cea mai generală este 
Logosul divin. Dar lucrând în conformitate cu rațiunea mai generală 
din ființa noastră, satisfacem totodată adevăratele interese şi 
aspirațiuni spre fericire ale părţilor din noi. Căci satisfăcând 

Scolii 


1. În materie, adică în fiinţa generală a lucrurilor, 
există potenţial exemplarele singulare, care provin unul câte 
unul din materie şi a căror apariţie o lucrează Dumnezeu. 

2. Asimilarea celor singulare cu cele universale 
este unirea tuturor oamenilor, printr-o singură mişcare a 
voii, cu rațiunea firii. Această unire o duce la înfăptuire 
Dumnezeu prin Providența, ca precum în toți există o 
singură fire, tot aşa să se formeze şi o singură aplecare a 
voii, unindu-se toţi cu Dumnezeu şi întreolaltă prin Duhul. 


Întrebarea 3 


Cine este acela de care spune Evanghelia că 
poartă în cetate ulciorul cu apă și pe care întâlnindu- 1 
învățăceii trimiși de Hristos primesc porunca să-i 
urmeze?“ Cine este apoi stăpânul casei? Şi de ce nu 1 se 
spune numele de către Evanghelişti? Ce este în Sfârşit 
forşorul cel mare şi pardosit, în care se săvârşeşte înfiicoşata 
taină a Cine dumnezeieşti?” 





tendinţele anarhice, destrămăm întregul organic şi îl aruncăm într-o 
existență chinuită. 

De notat este că după Sf. Maxim această lucrare conformă cu 
rațiunea mai generală, sau unirea voii cu această rațiune a firii, se 
întâlneşte cu lucrarea harului în noi. (Vezi şi tâlcuirea la Tatăl 
Nostru). Spre har şi spre îndumnezeire ne ridicăm prin ridicarea spre 
starea normală a firii, spre activitatea conformă cu rațiunea tot mai 
generală a ei. Există o armonie între rațiune şi har. 


55 Mc. 14, 13. 
ee 22. 10), 

Răspuns 


Scriptura trece sub tăcere numele omului la care a 
trimis Mântuitorul pe cei doi învățăcei pentru pregătirea 
Paştilor, ca şi numele cetăţii în care au fost trimişi. După 
primul gând care-mi vine, socotesc că prin “cetate“ este 
arătată lumea aceasta sensibilă iar “omul“ este firea generală 
a oamenilor. La aceasta sunt trimişi, ca învăţăcei ai lui 
Dumnezeu şi ai Cuvântului ca şi înainte-mergători şi 
pregătitori ai ospățului tainic pe care îl avea Dumnezeu 
împreună cu firea oamenilor, primul Testament şi cel Nou. 
Cel dintâi curăță firea omenească de toată întinăciunea, prin 
filosofia practică (înţelepciunea lucrătoare), celălalt ridică 
mintea prin cunoaştere sau prin călăuzirea tainică a 
contemplaţiei, de la cele trupeşti spre vederile înrudite cu ea 
ale celor spirituale“. Iar probă despre aceasta este faptul că 
ucenicii trimişi sunt Petru şi loan. Căci Petru este simbolul 
faptei, iar loan al contemplaţiei. 

Astfel e foarte potrivit ca cel dintâi care-i întâlneşte 
pe aceştia să fie purtătorul unui ulcior cu apă, însemnând 
prin el pe toţi cei ce poartă, prin filosofia practică, pe umerii 
virtuților, închis în mădularele pământeşti mortificate ale 
trupului, ca într-un ulcior, harul Duhului, care-i curăţeşte pe 
ei prin credință de întinăciune. După acesta, al doilea care-i 
întâlneşte este stăpânul casei, care le arată foişorul pardosit. 
Acesta înfăţişează prin el pe toţi cei ce pardosesc prin 





% Aici urcuşul duhovnicesc este împărţit în două trepte: a) făptuirea şi b) 
contemplaţia. Celei dintâi îi corespunde Vechiul Testament, celei de-a 
doua Noul Testament. Simbolul primei trepte este Petru, al celei de-a 
doua loan. Celei dintâi îi mai corespunde omul cu ulciorul, celei de-a 
doua stăpânul casei, sau mintea practică şi mintea contemplativă. 

contemplație înălțimea cugetării lor curate şi măreţe, ca pe 
un foişor, cu cugetări şi dogme însuşite prin cunoaştere (în 
chip gnostic), spre primirea după cuviinţă a marelui Cuvânt. 
lar casa este deprinderea întru cucernicie, spre care 
înaintează mintea practică cultivând virtutea. Asupra ei 
(asupra deprinderii întru cucernicie) stăpâneşte, ca una ce e 
stăpână prin fire, mintea” luminată de lumina dumnezeiască 
a cunoaşterii tainice, care s-a învrednicit, împreună cu 
mintea practică, de împreună ospătarea cea mai presus de 
fire cu Cuvântul şi Mântuitorul. 

Se vorbeşte în Scriptură şi de un om şi de doi, 
dacă unul este purtătorul ulciorului şi altul este stăpânul 
casei. De unul se vorbeşte poate, cum am spus, din pricina 
unei singure firi, iar de doi din pricină că această fire este 
împărțită între cei activi şi între cei contemplativi. Pe aceştia 
iarăşi amestecându-i Cuvântul prin Duhul,” îi numeşte şi-i 
face unul. 

lar dacă cineva ar vrea să aplice cele spuse la 
fiecare om, nu ar ieşi din adevăr. Căci “setea“ este sufletul 
fiecăruia, la care sunt trimise mereu, ca învățăcei ai 
Cuvântului şi ai lui Dumnezeu, îndemnurile virtuții şi 
rațiunile (cuvintele) cunoaşterii. Cel ce poartă ulciorul cu 
apă este modul de vieţuire şi cugetul care susţine, în chip 
neşovăitor, pe umerii înfrânării, neevaporat, harul credinţei 
dat de Botez. Iar casa este dispoziția şi deprinderea virtuasă, 
zidită din multe şi felurite virtuţi şi cugetări tari şi bărbăteşti, 
ca din nişte pietre. Foişorul este cugetarea largă şi întinsă, şi 
capacitatea de cunoaştere împodobită cu vederile 
dumnezeieşti ale dogmelor tainice şi negrăite. lar stăpânul 
are mintea lărgită de strălucirea deprinderii întru virtute, de 





*! Mintea în greceşte e de genul masculin (vodg). Deci e “stăpân“. 
2 Mt. 26, 18. 

înălțimea, de frumusețea şi de mărimea cunoştinței. La 
această minte venind Cuvântul cu ucenicii săi, adică cu 
primele înţelesuri duhovniceşti ale firii şi ale timpului (1), se 
împărtăşeşte pe Sine. 

In sfârşit paştele sunt trecerea Cuvântului spre 
mintea omenească, prin care dăruieşte tuturor celor vrednici 
plenitudinea bunurilor Sale, însuşi Cuvântul lui Dumnezeu 
venind tainic la ei. 


Scolie 


1. În care se arată ca fiind ascuns. Căci din cele ce 
sunt, cunoaştem pe Făcătorul celor ce sunt, ca fiind propriu- 
zis rațiunile celor ce s-au făcut. Iar timpul şi firea sunt cele 
sub care se află cele de sub timp şi fire şi tot ce e creat, 
cugetat şi simţit. Cu acestea vine Dumnezeu şi Cuvântul la 
cei vrednici. Căci din cele ce sunt împrejurul lui se cunoaşte 
EI şi prin ele se dă întreg, conformându-se cu puterea de 
primire a fiecăruia. lar prin înțelesurile duhovniceşti ale 
timpului şi firii indică raţiunile lor, deprinse din materie şi 
formă, sau din trup şi lume, pentru a cunoaşte prin ele pe 
Cel ce s-a făcut acestea pentru noi. 


Întrebarea 4 


Cum a poruncit Domnul ucenicilor să nu aibă 
două cămăși,” EI însuși având cinci, după Evanghelistul 
loan, precum se vede de Ia cei care le-au împărțit, și care 
sunt aceste haine? 





* Mt. 10, 10; Le. 9,3. 
* Ioan 19, 23. 

Răspuns 


Mântuitorul n-a avut cinci cămăşi, ci una singură 
şi învelitoarea de deasupra. Dintre acestea, cea de dedesubt 
e numită hitonion, iar învelitoarea din afară imation (togă 
sau pallium). 

Dar prin termenii storisirii Evanghelistul loan a 
redat în chip tainic un înțeles ascuns, desprins printr-o 
cunoaştere contemplativă. Căci El a urmărit să conducă 
mintea noastră prin cele istorisite prin adevărurile spirituale. 
Cămaşa Mântuitorului, ţesută de sus în jos ca un întreg, pe 
care n-au rupt-o cei ce L-au răstignit, deşi li s-a îngăduit să- 
L dezbrace de ea, este conexiunea şi împletitura neîmpărțită 
a virtuților întreolaltă; sau cugetarea noastră, potrivită şi 
adecvată Cuvântului (rațiunii), sau harul omului nou, al 
celui după asemănarea lui Hristos, ţesut de sus prin Duhul 
Sfânt. lar învelitoarea din afară este lumea sensibilă, 
împărțită în patru stihii, pe care o rup, ca pe haina lui lisus, 
în patru bucăţi, cei ce răstignesc în noi în chip spiritual pe 
Domnul. 

Deci dracii sfâşie creaţiunea văzută a celor patru 
stihii, făcându-ne să o privim prin simţuri în chip pătimaş şi 
să ignorăm rațiunile divine din ea. Dar altceva este cu 
cămaşa virtuților, căci pe aceasta chiar dacă o smulg din noi, 
în urma lenevirii noastre spre cele bune, nu pot totuşi să ne 
convingă că virtutea este viciu. Să nu facem deci cele cinci 
haine ale lui lisus prilej de lăcomie, ci să cunoaştem care 
este intenția Scripturii şi cum e răstignit şi dezbrăcat 
Domnul în noi, care ne lenevim spre cele bune, tocmai din 
pricina acestei trândăvii în lucrarea virtuților; de asemenea 
cum împart dracii, ca pe o haină creațiunea Lui, ca să ne 
facă să slujim patimilor. Să devenim paznici de încredere ai 

bunurilor hărăzite nouă de Dumnezeu şi creaţiunea să o 
privim cum se cuvine, numai spre slava Lui.” în sfârşit să 
păstrăm nerăpită, cămaşa Cuvântului (rațiunii) cunoştinţei, 
adică virtuțile, prin silința spre faptele bune. 

Iar de vreţi să înțelegeți prin cămaşa cea ţesută de 
sus, pe lângă cele spuse, lumea ființelor netrupeşti şi 
spirituale, iar prin învelitoarea de din afară, pe care a 
împărțit-o Scriptura în patru părți, ca în patru elemente, firea 
cea trupească, nu veţi greşi faţă de adevăr. Dintre acestea, 
trupul l-au risipit prin stricare, luând putere asupra noastră 
din călcarea poruncii. Dar sufletul nu l-au sfâşiat, având 
înrudire cu cele de sus. 


Întrebarea 5 


Ce este pământul blestemat de Dumnezeu în 
faptele lui Adam, după înțelesul mai ascuns” şi ce 





55 Când ne lenevim în lucrarea poruncilor, e răstignit Hristos în noi, dar 
mai înainte îl dezbracă de cămaşa cea unitară a virtuţilor. Pentru 
ochii celor în care a fost răstignit Hristos, lumea nu mai e 
contemplată ca un veşmânt unitar ce îmbracă sistemul solidar al 
raţiunilor divine deci, în ultima anliză Rațiunea supremă din care 
iradiază acelea, ci ca o alăturare de materie menită să satisfacă 
poftele. 

Sufletul e cămaşa ce nu poate fi împărțită. Trupul e veşmântul 
desfăcut în elementele componente (patru la număr, după credinţa 
celor vechi) prin moarte de pe urma păcatului. 

În greceşte se zice ară &voywyriv. DI. prof. dr. Iustin Moisescu (Sf. 
Scriptură şi interpretarea ei în opera Sfântului loan Hrisostom, 
Cernăuţi 1942, p. 98-102) traduce: sens anagogic, pe care îl 
consideră unul dintre cele patru sensuri în care se poate interpreta 
Sfânta Scriptură: literal, anagogic, alegoric şi tipic. Despre acest sens 
anagogic zice că nu suprimă pe cel literal, ci-l întregeşte prin 
adăugarea unei idei mai înalte. Aceasta îl deosebeşte de cel alegoric. 
Interpretarea anagogică este de pildă aceea care, fără să suprime 

însemnează a se hrăni omul din el întru necazuri? Ce 
înseamnă apoi a-i aduce acela omului spini ŞI mMărăcini, 1ar 
omul a mânca iarba câmpului? Ce înseamnă în sfârșit a 
mânca omul pâinea întru sudoarea feței lui? Căci niciodată 
nu s-a văzut vreun om să mănânce nici pământ, nici iarbă. 
Nici cei ce mănâncă pâinea nu O mănâncă cu sudoarea feței 
lor, cum se spune în acea povestire.“ 


Răspuns 


Pământul blestemat în faptele lui Adam este 
trupul lui Adam, necontenit blestemat prin faptele lui, adică 
prin patimile minții lipită de pământ, la nerodirea virtuților, 
care sunt fapte ale lui Dumnezeu.” Din trupul său se 
hrăneşte omul cu durere şi cu întristare multă, bucurându-se 
doar de puţina dulceaţă ce i-o dă el. Din trup îi răsar omului, 
pe deasupra plăcerii stricăcioase, grijile şi gândurile, ca nişte 
spini, şi marile ispite şi primejdii, ca nişte mărăcini. lar 
acestea îl împung din toate părțile prin rațiune, prin poftă şi 
prin mânie, (iuţime), încât de-abia poate să-şi îngrijească şi 
să-şi mănânce, adică să-şi întrețină sănătatea şi bunăstarea 
trupului, ca pe o iarbă ce se veştejeşte. Dar şi aceasta printr- 





adevărul despre cele două veşminte ale Mântuitorului, vede în ele un 
înţeles mai înalt. Interpretarea alegorică este aceea care, considerând 
d. ex. ca regele Isboşet n-a putut avea ca paznică la uşă o femeie (II 
Regi 4,1), vede în acest episod numai nenorocirea ce vine asupra 
minţii când e păzită de simţire. (Vezi Cuvântul ascetic al lui Nil, cap. 
16, Filocalia rom. Vol. I, p. 167; P.G. 79,740). Cele mai multe 
interpretări ale Sf. Maxim sunt anagogice şi foarte puţine alegorice. 

Gen. 3, 17 urm. 

% Patimile sunt “faptele omului“, în sensul că nu se nasc din puterea lui 
Dumnezeu. Virtuţile sunt faptele lui Dumnezeu, pentru că se nasc 
din puterea lui Dumnezeu. 

o lungă repetare de dureri, “în sudoarea feţei“, adică întru 
osteneala şi robotirea simţurilor, care se silesc să exploreze 
pline de curiozitate lucrurile sensibile. Iar strădania de a-şi 
susține viața de aici, fie prin vreun meşteşug, fie prin altă 
metodă iscusită, îi este omului ca o pâine. 

Sau poate şi mai bine, pământul, este inima lui 
Adam," care a fost blestemată pentru încălcarea poruncii, cu 
pierderea bunurilor cereşti. Acest pământ (inima) şi-l 
mănâncă omul întru necazuri multe prin înţelepciunea 
lucrătoare (filosofia practică), curăţându-l de blestemul 
conştiinţei pentru faptele de necinste. (1) Totodată el curăță 
cu rațiunea gândurile cu privire la naşterea trupurilor ce 
răsar din inimă ca nişte spini, precum şi gândurile încruntate 
cu privire la purtarea de grijă şi la judecata sufletelor, care 
de asemenea răsar din inimă ca nişte mărăcini, în vreme ce 
contemplația duhovnicească şi-o seceră întocmai ca o iarbă 
naturală. Şi astfel ca printr-o sudoaie a feței mănâncă prin 
osteneala cercetătoare a cugetării, când ajunge la înţelegere, 
pâinea nestricăcioasă a cunoaşterii lui Dumnezeu, care e 
singura pâine a vieții şi singura care susține întru 
nestricăciune fâptara celor ce o mănâncă. 

Aşadar pământul mâncat în înţeles bun este inima 
curățită prin fapte; iar iarba este ştiinţa lucrurilor provenită 
din contemplaţia naturală.” în sfârşit pâinea este conştiinţa 
tainică şi adevărată a lucrărilor dumnezeieşti”. 





70 În grecește și pământul și trupul şi inima (Yî, o&p5, kapâio) sunt 
feminine, deci se poate spune de pământ că e şi trup şi inimă. 

7! Contemplaţia naturală e o contemplaţie ajutată de har. Se numeşte 
naturală, pentru că vede pe Dumnezeu (raţiunile divine) prin natură. 

? larăşi cele trei trepte ale urcușului duhovnicesc: mâncarea pământului 
(curățirea trupului prin virtuți), mâncarea ierbii (contemplarea naturii) 
mâncarea pâinii (vederea lui Dumnezeu). 

Scolie 


1. Faptele lui Adam sunt patimile de necinste.” 
Căci virtuțile le lucrează singur Dumnezeu în cei ce voiesc. 
De la cei ce voiesc numai intenţia, folosind-o ca pe o unealtă 
spre scoaterea la iveală a virtuților. 


Întrebarea 6 


Dacă, după Sfântul loan: “Cel ce se naşte din 
Dumnezeu nu face păcat, că sămânţa Lui rămâne în el și nu 
poate păcătui”*, iar cel născut din apă și din Duh s-a născut 
din Dumnezeu, cum noi cei născuți din Dumnezeu prin 
Botez, putem păcătui? 


Răspuns 


Chipul naşterii noastre din Dumnzeu este îndoit: 
unul dă celor născuţi întreg harul înfierii, ca să-l aibă 
prezent ca potentă; celălalt le dă să aibă întreg harul în 
lucrare, ca să preschimbe şi să modeleze aplecarea voii celui 
născut din Dumnezeu, încât să tindă liber spre Cel ce l-a 
născut (1). Chipul dintâi are prin credință numai, harul 
prezent ca potentă (2); celălalt sădeşte pe lângă credinţă şi 
asemănarea atotdumnezeiască cu Cel cunoscut, asemănare 
ce lucrează însoțită de cunoaştere în cel ce cunoaşte (3). Cei 
din care se află primul chip al naşterii, neavând încă 
aplecarea voii” deplin satisfăcută de pornirile trupeşti, şi de 





% Rom. 1, 26. 

1In.3,9. 

75 În tot acest capitol Sf. Maxim foloseşte termenul (yvoum) sau 
(rpoaipeoic) nu (0£inoic), care e o voință ce s-a decis într-un fel, nu 

aceea nefiind străbătută în întregime de Duhul, ca să se 
împărtăşească în mod actual de tainele cunoscute în chip 
dumnezeiesc, nu e exclus să încline spre păcat dacă vor. 
Căci nu naşte Duhul o aplecare a voii fără voie, ci pe una 
voită o modelează până la îndumnezeire. lar cel ce a 
cunoşcut-o pe aceasta prin experiență nu poate să mai cadă 
de la ceea ce a cunoscut o dată cu adevărat şi propriu prin 
trăire, spre altceva. Precum nici ochiul care a văzut o dată 
soarele nu poate să se mai înşele cu luna sau cu alte dintre 
stelele după cer. Altfel este însă cu cei care s-au împărtăşit 
de al doilea chip al naşterii. Duhul Sfânt cucerind întreaga 
aplecare a voinţei acestora, le-a mutat-o cu totul de pe 
pământ la cer, iar prin cunoaşterea adevărată şi trăită le-a 
transformat mintea, străbătând-o cu razele fericite ale lui 
Dumnezeu şi Tatăl, încât să fie socotită ca un alt Dumnezeu, 
ce pătimeşte prin har stări ce 1-au devenit o deprindere, ceea 
ce Dumnezeu nu pătimeşte, ci este după ființă. Dar prin 
aceasta aplecarea voinţei s-a făcut slobodă de păcat, 
câştigând prin deprindere aptitudinea virtuţii şi a cunoştinței 
şi nemaiputând să tăgăduiască ceea ce au cunoscut prin 
experiență cu lucrul. Prin urmare, deşi avem Duhul înfierii, 
care este sămânţa ce-i face pe cei născuţi după asemănare cu 
Cel ce seamănă, totuşi nu-l predăm Lui plăcerea voii noastre 
curățită de înclinarea şi afecțiunea față de orice alt lucru; 
aceasta e pricina pentru care şi după ce ne-am născut din apă 
şi din Duh păcătuim cu voia. Dar dacă ne pregătim voința să 
primească prin cunoştinţă (yvwoTIKGG) şi lucrarea apei şi a 
Duhului, atunci apa cea tainică săvârşeşte prin fapte 
curățirea conştiinţei, iar Duhul cel de viaţă făcător produce 
în noi desăvârşirea neschimbabilității în bine prin cunoştinţa 





voinţa ca posibilitate abstractă. 

din experiență. Rămâne aşadar în seama fiecăruia din noi, 
care putem încă să păcătuim, să vrem să ne predăm deplin 
cu înclinarea voii noastre Duhului”. 





7 Tema aceasta este tratată după Marcu Ascetul Despre botez, P.G. 65, 
985-1028 (Filocalia rom. Vol. 1). Dacă conexăm Răsp. acesta cu 
Răsp. 15, în care se arată că în sens mai larg în orice om se află 
potenţial un dar natural al Duhului Sfânt pe care omul e chemat să-l 
dezvolte prin silirile proprii, toată problema e pusă într-o lumină 
universală de consideraţiile ce le face Blondel (Op. c) în legătură cu 
întrebarea cum poate Dumnezeu, care e izvorul întregei puteri şi al 
întregei activităţi, să cedeze din această putere şi activitate şi 
făpturilor sale, fără ca acestea să fie nişte automate, dar în acelaşi 
timp fără ca EI să înceteze de a fi izvorul şi stăpânul activităţii lor 
libere? “Cum poate Dumnezeu să ne acorde puterea şi lumina Sa şi 
să ne-o facă proprie nouă, fără ca să înceteze de-a fi a Sa, în aşa fel 
ca El să vrea şi să facă libere pe cele cărora totuşi, le rămâne stăpân, 
izvor şi judecător? Şi aceasta fără a suprima liberul arbitru şi justa 
responsabilitate a agentului uman? O primă condiţie pare necesară 
pentru ca această manevră să fie posibilă şi să reuşească. Ea constă 
în preparaţiunile subconştiente şi în clarităţile parţiale sau la început 
echivoce din care, se nasc opţiunile de făcut şi deciziunile de luat 
pentru agenţii imperfecţi a căror contingență şi limitări implică o, 
putință de greşeală şi o infirmitate relativă. Dumnezeu nu comunică 
deodată evidenţa Sa constrângătoare şi lucrarea Sa imediată, căci 
aceasta ar fi nu numai o imposibilitate metafizică, ci ar fi totodată 
ruinătoare pentru planul bunătăţii Sale care tinde să suscite la lucru 
fiinţe adevărate şi active şi nu compar şi figuranți. Astfel pentru ca să 
existe cauze care să fie secunde şi totodată iniţiatoare, trebuie ca 
acțiunea lor să-şi ia rădăcinile din stări obscure şi să se dezvolte de-a 
curmezişul penumbrei unei ascensiuni către o ordine intelectuală şi 
morală care să lase loc lucrării reflexiunii, apelurilor conştiinţei, 
alegerii raționale şi voluntare“. “Dacă Dumnezeu se dă spiritelor 
ascunzându-se sub învelişul măreţiilor fizice sau obscurităţilor 
inconştientului, e pentru a se face căutat, e pentru a se face găsit de 
aceia pe care îi stimulează din afară, prin nelinişte şi dorință, prin 
încercări şi certitudini, prin toată această pedagogie a naturii şi a 
sufletului: avansuri şi retrageri care compun starea 

Scolii 


1. Răspunsul este foarte potrivit şi pentru cei ce 
întreabă dacă Adam a fost creat muritor sau nemuritor. 

2. Credinţa nelucrătoare are, zice, harul înfierii în 
potenţă, ca una ce nu e pusă în mişcare de cei ce o au, prin 
împlinirea poruncilor. 

3. Sunt arătate două chipuri ale naşterii. Primul e 
cel după fiinţă, ca să zicem aşa, care e al omului întreg. Prin 





noastră de debitori față de Creatorul care vizează să ne facă să 
câştigăm ceea ce ne-a pus la început la dispoziție, pentru ca această 
achiziție să ne permită să transformăm acest lucru într-un dar (de 
transformer ce pret en don)“. „Fără îndoială poate părea straniu ca 
acțiune divină să se voaleze, să se limiteze astfel şi să suspende 
strălucirea şi puterea ei, ca să se ofere sub trăsăturile unor adevăruri 
parţiale, ale unor bunuri ocazionale şi particulare, în “faţa cărora 
conştiinţa noastră şi liberul nostru arbitru au să aducă judecăţi şi să 
ia hotărâri. Dar oare nu este acesta singurul şi adevăratul mijloc 
pentru spiritul finit şi imperfect de-a pune ceva de la sine, de-a 
primi lumina şi bunătatea în loc de-a le refuza, de-a uza de ceea ce 
numim «le pret divin» pentru a-l întoarce fructificat şi pentru a-l 
primi ca dar?“ (p.200-202). “Aspiraţiunea noastră spirituală nu se 
naşte printr-un fel de generaţie spontanee. Ea are rădăcini în jos în 
toată mişcarea universală şi a vieţii, care este deja un avans divin 
făcut cu scopul de-a pregăti apariţia spiritelor; ea are rădăcini sus în 
infuziunea transcendenţei divine, care luminează spiritul şi se dă 
pentru a se face căutată de-a lungul insuficienţelor însăşi ale ordinei 
imanente şi contingente“ (p. 420). Putem spune că ceea ce în omul 
natural este aspirațiunea spre cele înalte, aceea este credinţa în omul 
botezat. Un dar iniţial, care mână ca un stimulent, ca un germene 
dinamic pe om în sus, spre dezvoltarea darului din el spre 
transformarea lui dintr-un obiect al unei cunoaşteri nedezvoltate 
într-un obiect al unei cunoaşteri tot mai explicite, spre creşterea lui 
în Dumnezeu sau a lui Dumnezeu în el. Încercările au şi ele un rol 
în acest suiş. 

acesta se sădeşte în suflet desăvârşirea înfierii în potentă. Al 
doilea e cel după buna plăcere şi după hotărârea voinţei. 
Prin acesta Duhul Sfânt preluând opţiunea şi hotărârea 
voinţei, o modelează până la îndumnezeire, unind-o întreagă 
cu Dumnezeu. Primul chip al naşterii lasă putinţa ca cei 
născuţi să încline spre păcat, dacă nu voiesc să traducă în 
faptă potenţa înfierii sădită în ei, fiind împătimiţi de cele 
trupeşti. Căci hotărârea voinței este aceea care 
întrebuințează un lucru. Potenţa înfierii e ca o unealtă care 
rămâne nefolosită, dacă voința nu se hotărăşte să o 
întrebuințeze. După chipul acesta al naşterii e cu putință 
aşadar ca cei născuţi să păcătuiască. După al doilea însă e cu 
neputinţă, odată ce înclinarea voinței şi hotărârea sunt 
îndumnezeite. Acest chip al naşterii îl are aşadar Apostolul 
în vedere când zice că “cel născut din Dumnezeu nu face 
păcat“. 


Întrebarea 7 


Ce înseamnă: “Spre aceasta şi morților s-a 
binevestit, ca să fie judecaţi cu trupul după om și să trăiască 
cu Duhul după Dumnezeu?” Cum sunt judecaţi morţii cu 
trupul? 


Răspuns 


E obiceiul Scripturii să schimbe timpurile şi să le 
înlocuiască între ele, în aşa fel ca viitorul să-l înfățişeze ca 
trecut şi trecutul ca viitor, iar în prezent să exprime vremea 
dinainte sau de după el. Lucrul acesta este limpede pentru 
cei deprinşi cu ea. 





7! Petru 4,6. 

Spun unii, aşadar, că Scriptura numeşte “morți“ 
aici pe oamenii care s-au săvârşit înainte de venirea lui 
Hristos, ca de pildă pe cei din vremea potopului, pe cei din 
timpul ridicării turnului, pe cei din Sodoma, pe cei din Egipt 
şi pe ceilalți, care în diferite timpuri şi chipuri au primit 
osânda cea de multe feluri şi năpăstuirile judecății lui 
Dumnezeu. Aceştia, nu din pricină că n-au cunoscut pe 
Dumnezeu şi-au primit osânda, ci din pricina relelor ce şi le- 
au făcut unii altora. Lor li s-a binevestit, spune, marea ştire a 
mântuirii, după ce au fost judecaţi o dată în trup după om, 
adică după ce au primit osânda pentru relele ce şi le-au făcut 
unii altora în viața din trup, “ca să trăiască după Dumnezeu 
cu duhul“, adică cu sufletul. În acest scop au primit, chiar în 
iad fiind, predica cunoştinței de Dumnezeu, dat fiind că 
Mântuitorul s-a pogorât la iad ca să mântuiască şi pe morții 
care au crezut. Aşadar ca să înțelegem locul, îi vom da 
forma următoare: “şi morților s-a binevestit, care au fost o 
dată judecaţi cu trupul după om, ca să trăiască cu duhul după 
Dumnezeu“. 

Sau iarăşi poate numeşte “morţi“ în înţeles tainic 
pe cei ce poartă în trup moartea lui lisus, cărora li s-a dăruit 
cu adevărat dumnezeiasca Evanghelie prin fapte, dacă 
Evanghelia sădeşte renunţarea la viața trupească şi 
mărturisirea celei duhovniceşti. Aceştia sunt cei ce mor 
neîncetat după om, adică în ce priveşte viața omenească cu 
trupul din veacul acesta, şi trăiesc numai cu duhul după 
Dumnezeu, asemenea dumnezeiescului Apostol şi a celor ca 
el. Sunt cei ce nu mai trăiesc viaţa lor proprie, ci au pe 
Hristos trăind în ei numai după suflet. Astfel cei ce s-au 
făcut pe ei morţi faţă de veacul acesta pentru Dumnezeu, 
sunt judecaţi cu trupul, având de suportat strâmtorări, 
ponegriri, necazuri şi prigoane multe şi răbdând cu bucurie 

nenumărate feluri de încercări. 
Întrebarea 8 


Sfântul loan zice: “Dumnezeu este lumină“, dar 
după aceea adaugă“ :“dacă umblăm în lumină, precum El 
însuși este în lumină” În ce înţeles spune despre Același 
aici că “este în lumină“; ca ceva în altceva? 


Răspuns 


Dumnezeu, care este cu adevărat lumină după 
ființă, se face cu adevărat lumină în cei ce umblă în EI prin 
virtuţi.“ Precum lumina prin participare, cu alte cuvinte 
orice sfânt, ajunge prin iubirea de Dumnezeu de se află în 
lumina cea după ființă, tot aşa lumina cea după ființă 
primeşte iubirea de oameni să se afle în lumina cea după 
participare. Dacă aşadar ne aflăm prin virtute şi cunoştinţă 
în Dumnezeu, adică în lumină, şi Dumnezeu aflându-se ca 
lumină în noi, se află în lumină. Căci Dumnezeu care e 
lumina prin fire se află în noi care suntem lumină prin 
imitare, precum se află modelul in chipul care-i făcut după 
E]. 

Sau mai bine zis Dumnezeu şi Tatăl este lumină 
în lumină, întrucât se află în Fiul şi în Duhul Sfânt, nefiind 
alta şi altă lumină, ci una şi aceeaşi după ființă, luminând 
întreit după modul subzistenţei personale. 





'% Joan 1,5. 
% Joan 1,7. 
* La capătul virtuţilor Dumnezeu ni se face evident ca lumină. 

Întrebarea 9 


În ce înțeles zice iarăși Sfântul loan: “Fraţilor, 
acum suntem fii ai lui Dumnezeu şi nu s-a arătat încă ce 
vom fi?“ Şi ce vrea să spună Sfântul Pavel prin cuvintele: 
“Iar nouă ne-a descoperit Dumnezeu prin Duhul, căci Duhul 
toate le cercetează până şi adâncurile lui Dumnezeu?“ Ce 
trebuie în sfârșit să înțelegem prin “aceea ce vom fi?“ 


Răspuns 


Sfântul Evanghelist loan apune că nu cunoaşte 
chipul îndumnezeirii viitoare a celor ce au devenit aici fii ai 
lui Dumnezeu prin virtuțile din credință, deoarece nu s-a 
arătat încă ipostasul văzut de sine stătător al bunurilor 
viitoare. “Căci aici umblăm prin credinţă, nu prin vedere“. 
lar Sf. Pavel spune că a primit prin descoperire un semn 
dumnezeiesc spre care trebuie să alerge dacă vrea să 
dobândească bunurile viitoare, nu că ar cunoaşte însuşi 
chipul îndumnezeirii în temeiul acelui semn dumnezeiesc. 
De aceea zice limpede, tâlcuindu-se pe Sine: “Spre semn 
alerg, spre cununa chemării de sus““* Aceasta o face vrând 
să cunoască prin pătimire modul împlinirii în fapt a 
semnului dumnezeiesc, făcut lui cunoscut aici prin 
descoperire, adică a puterii îndumnezeitoare a celor 
învrednicit. Deci Apostolii mărturisesc la fel, vădind acelaşi 
cuget în învățăturile care par opuse, ca unii ce sunt mişcați 
de unul şi acelaşi Duh. Cel dintâi îşi mărturiseşte neştiinţa 





SI Joan 3, 2. 

s | Cor. 2, 10. 
8 2 Cor. 5,7. 

% Filip 3, 14. 

cu privire la chipul îndumnezeirii viitoare după har; al 
doilea vesteşte în chip măreț ştirea despre semnul ce 1-a fost 
descoperit. Că aceasta este socotinţa Sfântului Apostol ne-o 
mărturiseşte el însuşi prin toate dumnezeieştile sale cuvinte, 
spunând o dată că toată ştiinţa şi proorocia va înceta,“ altă 
dată că vede cele viitoare ca prin oglindă şi ghicitură, dar va 
veni vremea când se va bucura de darul mare şi mai presus 
de înţelegere al vederii celor nădăjduite față către faţă; altă 
dată iarăşi mărturiseşte că din parte cunoaşte şi din parte 
prooroceşte şi în sfârşit altădată strigă cu tărie că va trebui 
să cunoască precum însuşi este cunoscut, întrucât nu 
cunoaşte încă cele ce va avea să le cunoască. Scurt vorbind, 
cuvântul Apostolului că atunci “când va veni ceea ce-i 
desăvârşit va înceta ceea ce este frântură“,*“ socotesc că are 
acelaşi înțeles cu ceea ce spune Teologul: “nu s-a arătat încă 
ce vom fi “. 


Întrebarea 10 


Dacă “cel ce se teme nu e desăvârșit în iubire“, 
cum “nu le lipseşte nimic celor ce se tem de EI“ Iar dacă 
nu le lipsește nimic, sunt desăvârşitți. Dar atunci cum nu e 
desăvârșit cel ce se teme? 


Răspuns 
Ordinea cea bună a Sf. Scripturi, care urmează 


rânduielii mântuitoare a duhului, deosebind treptele celor ce 
înaintează de la învălmăşeala din afară a patimilor spre 





55] Cor. 13,9. 
8 ] Cor 13, 10. 
57] loan 4, 18; Ps. 34, 10. 

unitatea divină, pe cei începători, care se află la porțile curții 
dumnezeieşti a virtuţilor, i-a numit temători; pe cei ce au 
dobândit o deprindere măsurată a rațiunilor şi a chipurilor 
virtuții i-a numit înaintați; iar pe cei care au ajuns prin 
cunoaştere la vârful însuşi al adevărului, care se face 
întrevăzut prin virtuți, îi numeşte desăvârşiți. 

Aşadar nici cel ce se teme de Domnul, o dată ce s- 
a întors cu totul de la petrecerea veche în stricăciunea 
patimilor şi şi-a închinat din pricina temerii inima poruncilor 
dumnezeieşti, nu e lipsit de vreunul din bunurile care se 
cuvin începătorilor, chiar dacă n-a dobândit încă deprinderea 
nestrămutată a virtuţilor şi nu s-a făcut părtaş de 
înțelepciunea ce grăieşte din cei înţelepţi.“ Dar nici 
înaintatul nu e lipsit de vreunul din bunurile ce aparţin 
treptei sale, chiar dacă nu a dobândit încă cunoştinţa 
lucrurilor dumnezeieşti care covârşeşte şi pe cei desăvârşiţi. 

Şi iarăşi putem socoti ca temători pe cei ce se 
îndeletnicesc  bărbăteşte cu înţelepciunea lucrătoare 
(filosofia practică) şi nu şi-au slobozit încă sufletul de frica 
şi de gândul viitoarelor judecăți dumnezeieşti. Acestora pe 
de o parte nu le lipseşte nimic, cum zice fericitul David, o 
dată ce luptă pentru adevăr împotriva puterii duşmane. 
Totuşi, pe de altă parte, sunt lipsiți de vederile tainice de 
care se împărtăşeşte mintea celor desăvârşiţi. Iar cei ce s-au 
învrednicit în chip tainic de cunoaşterea contemplativă a lui 
Dumnezeu (teologia contemplativă) şi şi-au făcut mintea 
curată de orice închipuire materială şi toată şi au făcut-o 
chip al frumuseţii dumnezeieşti prin imitarea aceleia, să 
socotim că sunt cei iubitori. 

Nu le lipseşte aşadar, după fericitul David, nimic 
temătorilor întrucât sunt temători, chiar dacă nu are 





5 ] Cor. 2, 6. 

temătorul plinătatea şi desăvârşirea unirii mijlocite cu 
Cuvântul, aşa cum o au cei ce-L iubesc pe Domnul. Căci 
fiecare se bucură de desăvârşire “în rândul cetei sale“, după 
locul ce i-a fost rânduit, măcar că unul este mai presus decât 
altul, după calitatea şi mărimea vârstei duhovniceşti. 

Dar odată ce ştim că temerea este îndoită, după 
cuvintele: “Temeţi-vă mai mult de cel ce poate să piardă şi 


trupul şi sufletul în gheenă“,” şi “Temerea Domnului. este 


curată, rămânând în veacul veacului“! şi “Mare şi 


înfricoşat este peste toţi cei ce stau în jurul Lui“,” trebuie să 
ne punem întrebarea cum desființează iubirea temerea, dacă 
aceasta ţine în veacul veacului şi cum mai rămâne 
Dumnezeu înfricoşat în veacurile nesfârşite peste toţi cei din 
jurul Lui? Desigur, pentru că, după cum am spus, temerea 
fiind îndoită, una este curată şi alta necurată. Astfel temerea 
ce se naşte din aşteptarea pedepsei pentru greşeli, având 
drept pricină a naşterii sale păcatul, întrucât nu e curată nu 
va rămâne pentru totdeauna, ci va dispărea împreună cu 
păcatul, prin pocăință. Dar temerea curată, care stăruie 
întruna, chiar fără amintirea păcatelor, nu va înceta 
niciodată, fiindcă este fiinţială. Ea ţine oarecum de raportul 
lui Dumnezeu cu făptura, ca unul ce-şi face vădită tuturor 
mărirea Sa naturală care e mai presus de toată împărăția şi 
puterea. Cel ce nu se teme aşadar de Dumnezeu ca 
judecător, dar Îl venerează pentru slava covârşitoare a 
puterii Sale nemărginite, cu drept cuvânt nu are nici o lipsă, 
fiind desăvârşit în iubire, ca unul ce iubeşte pe Dumnezeu 





5%] Cor. 15, 23. 
% Mt. 10, 28. 

”! Ps. 19, 10. 

% Ps. 89, 8. 

cu sfiala şi cu evlavia care se cuvine. Acesta este cel ce a 
dobândit temerea care rămâne în veacul veacului şi nu va 
avea nici o lipsă niciodată. 

Deci sunt de acord între ei Proorocul şi 
Evanghelistul, întrucât cel dintâi zice că nu sunt lipsiţi de 
nimic aceia care se tem de Domnul cu temere curată, iar cel 
de al doilea, că acela care se teme de EI ca judecător, din 
pricina cunoştinței sale întinate, nu este desăvârşit în iubire. 
În acest înţeles este Dumnezeu înfricoşat şi pentru toţi ce ce 
stau în jurul Lui, ca unul ce face să se amestece cu temere 
iubirea celor ce-L iubesc pe Ei şi ajung în preajma Lui. Căci 
iubirea care e despărțită de temere se schimba de cele mai 
multe ori în dispreţ, nefiind înfrânată de temere îndrăzneala 
care se naşte în chip firesc din ea. Ce însemnează în sfârşit 
“în jurul Lui“, vom înţelege în cele ce urmează. 

Cel înconjurat are pe cei ce-L înconjoară şi 
înainte şi îndărăt şi de-a dreapta şi de-a stânga. Deoarece, 
prin urmare şi Domnul are pe cei ce-L înconjoară, vom 
înțelege pe cei dinapoi pe aceia care umblă fără greşeală pe 
urmele Domnului Dumnezeu prin împlinirea poruncilor, 
adică prin virtutea cu fapta; prin cei din stânga, pe aceia care 
au dobândit contemplația naturală în duh, împreună cu 
înțelegerea  cucernică a judecăților. Căci zice despre 
înțelepciune Cartea Proverbelor: “Iar în stânga ei bogăţie şi 
slavă“. Prin cei din dreapta vom înţelege pe aceia care au 
primit cunoştinţa imaterială a celor inteligibile, liberă de 
închipuirile sensibile. Căci: “în dreapta ei, zice, anii vieţii." 
În sfârşit pe cei dinainte, pe aceia care s-au învrednicit, 
pentru căldura iubirii covârşitoare a minții față de 
frumuseţea dumnezeiască, de bucuria vederii față către faţă. 





% Prov. 3, 16. 
“4 Ibid. 

lar dacă există şi vreun alt înţeles mai mare şi mai înalt al 
acestora, desigur că îl puteți singuri cuprinde atât voi cât şi 
dumnezeieşti bărbaţi asemeni vouă.” 


Scolii 


Temerea, zice, este de două feluri: una curată şi 
una necurată, deoarece şi oamenii, unii sunt păcătoşi, iar 
alții drepți. Drepţii păzesc în ei, prin curăția şi neprihănirea 
conştiinţei temerea de Dumnezeu cea dintâi, cinstindu-l 
pentru măreţia covârşitoare a puterii Lui nesfârşite; iar 
păcătoşii aşteaptă de la EI, prin temerea a doua, pedepsele 
pentru greşeli. Temerea curată rămâne pururea şi niciodată 
nu se şterge, după cuvântul: “Frica Domnului curată rămâne 
în veacul veacului“. lar temerea necurată se stinge şi trece, 
dispărând prin pocăință. Drept aceea Apostolul spunând de 
cel ce se teme că nu e desăvârşit în iubire, are în vedere 
temerea care nu e curată, iar Proorocul spunând că nu sunt 
lipsiţi de nimic cei ce se tem de Domnul, are în vedere 
temerea curată. 


Întrebarea 11 


Care a fost starea dintâi a îngerilor, pe care n-au 
păzit-o și care a fost locuinţa, pe care au părăsit-o? Ce sunt 
apoi lanţurile veşnice şi ce este întunericul sub care sunt 
ținuți? În sfărșit ce vor păți la judecata zilei celei mari?" 





* În acest Răspuns urcuşul duhovnicesc este împărțit odată în trei trepte 
(începători, înaintați, desăvârşiţi), altădată în două trepte (activi, 
contemplativi) şi la urmă în patru trepte (împlinirea poruncilor, 
contemplarea naturii, contemplarea celor inteligibile, vederea lui 
Dumnezeu). 

”% Iuda 6. 

Răspuns 


Înţelesul exact al acestora e rezervat numai celor 
cu înţelegere apostolică,” celor care au primit nemijlocit de 
la Cuvântul cunoştinţa nemincinoasă despre făpturi şi despre 
cârmuirea cea bună şi cea dreaptă a lor prin Providenţă, ca 
unii ce n-au lăsat nici un perete de piedică între mintea lor şi 
Cuvântul, în ce mă priveşte pe mine, care mă aflu Jos de tot 
şi am multe stavile care împiedică trecerea Cuvântului spre 
mine, socotesc că starea dintâi a Îngerilor, pe care n-au 
păzit-o, este poate rațiunea după care au fost creați, sau 
puterea naturală dată lor spre îndumnezeirea cea după har, 
sau iarăşi poate, treapta stării lor după demnitatea harului. 
lar locuinţa este sau cerul, sau înțelepciunea pe temeiul 
deprinderii cu bunurile mai presus de înţelegere, în care au 
fost destinaţi să petreacă, dat fiind că Scriptura obişnuieşte 
să numească înțelepciunea şi “casă. Dar mai poate fi şi 
supravegherea cu care îşi păzeau bunurile naturale şi 
câştigate ale îndumnezeirii preacurate, pe care au părăsit-o 
prin răzvrătire (tiranic). Lanţurile veşnice sunt nemişcarea 
totală şi continuă a voii lor spre bine, din care pricină 
niciodată nu vor avea parte de iertarea lui Dumnezeu;” sau 
puterea care îi împiedică, potrivit Providenţei lui Dumnezeu 
şi pentru mântuirea noastră, în turbarea lor împotriva 
noastră, neângăduindu-le să-şi ducă la capăt meşteşugurile 
răutăţii lor împotriva noastră. lar întunericul este ignorarea 





”7 Cei cu înţelegere apostolică sunt cei de pe treapta cea mai înaltă, a 
contemplativului. Mai jos de ei sunt învăţăceii. lar şi mai jos 
credincioşii simpli. 

% Prov. 9,1. 

” În acest sens nici păcătoşii în iad nu se mai pot îndrepta. 

totală şi deplină a harului dumnezeiesc, ignoranță de care 
fund străbătuți prin buna plăcere a voii lor, nu se pot bucura 
de primirea fericită şi prea strălucită a luminii celei 
atotcurate, cheltuindu-şi toată puterea cugetării dată lor după 
fire în preocuparea cu nimicul. În sfârşit, ce vor păţi în ziua 
înfricoşată a judecății, numai Dreptul Judecător o ştie, care 
va da fiecăruia rasplata cea dreaptă după vrednicie şi va 
împărți după măsura răutăţii felul osândei hotărând cu 
dreptate soarta cuvenită fiecăruia pentru veacurile nesfârşite, 
potrivit cu judecăţile Lui cele bune. 


Întrebarea 12 
Ce este cămașa mânjită de trup? 
Răspuns 


Cămaşa mânjită este viața întinată de multele 
greşeli ale patimilor trupului. Căci fiecare om se străvede ca 
dintr-o haină din purtarea lui în viaţă, fie că e drept, fie 
nedrept. Cel dintâi are viaţa virtuoasă ca o cămaşă curată, 
celălalt îşi face viața mânjită prin faptele rele. Sau poate şi 
mai bine, cămaşa mânjită de trup este deprinderea şi 
dispoziția conştiinţei care dă sufletului o anumită formă prin 
amintirile lăsate de imboldurile şi faptele rele pornite din 
trup. Această deprindere văzând-o sufletul ca pe o cămaşă 
mereu în jurul său, se umple de putoarea patimilor. Căci 
precum din virtuțile ţesute întreolaltă ne face Duhul o 
cămaşă frumoasă şi cinstită a nestricăciunii, la fel din 
patimile țesute întreolaltă ne face trupul o cămaşă necurată 
şi mânjită, care arată prin ea sufletul, după ce i-a dat o altă 





'% uda, 23. 

formă şi un alt chip decât cel dumnezeiesc. 
Întrebarea 13 


Ce înseamnă: “Cele nevăzute ale lui Dumnezeu 
de la întemeierea lumii din făpturi fiind înțelese se văd, 
veșnica Lui putere şi dumnezeire?“ '! Care sunt cele 
nevăzute ale lui Dumnezeu şi care este veșnica Lui putere şi 
dumnezeire? 


Răspuns 


E vorba de rațiunile lucrurilor, întocmite dinainte 
de veacuri de Dumnezeu, precum însuşi a ştiut, rațiuni pe 
care sfinții bărbați au obiceiul să le numească şi “bune 
voiri“. Acestea, fiind nevăzute, se văd prin înţelegere din 
făpturi. Căci toate făpturile lui Dumnezeu, contemplate de 
noi prin fire, cu ajutorul cuvenitei ştiinţe şi cunoştinţe, ne 
vestesc în chip ascuns rațiunile după care s-au făcut şi ne 
descoperă prin ele scopul aşezat de Dumnezeu în fiecare 
făptură, în acest înțeles şi: “Cerurile spun mărirea lui 
Dumnezeu şi facerea mâinilor Lui o vesteşte tăria“.'% Iar 
veşnica putere şi îndumnezeire este Providența care ține 
lucrurile laolaltă şi lucrarea de îndumnezeire a celor 
susținute de Providenţă. 

Sau poate cele nevăzute ale lui Dumnezeu nu sunt 





19! Rom. |, 20. 

'%2 În Ambigua Sf. Maxim spune de Dionisie Areopagitul şi de ucenicii 
lui Panten din Alexandria că numeşte aceste rațiuni „voiri 
dumnezeieşti“ (P.G. 91, 1085). 

1% ps. 18,2. 

altceva decât veşnica Lui putere şi îndumnezeire, care au ca 
vestitori plini de lumină mărețiile minunate ale celor create. 
Căci precum privind la cele ce sunt credem în Dumnezeu cel 
ce este cu adevărat, la fel din deosebirea ființială în genuri a 
celor ce sunt cunoaştem înțelepciunea subzistentă a Lui, pe 
care o are după fiinţă şi care susţine lucrurile. Şi iarăşi din 
mişcarea  ființială a  făpturilor, potrivit genului lor, 
cunoaştem viața subzistentă a Lui, pe care o are după ființă 
şi care împlineşte cele ce sunt.” Din contemplarea 
înțeleaptă a  creațiunii, desprindem raţiunea care ne 
luminează cu privire la Sf. Treime, adică la Tatăl, la Fiul şi 
la Duhul Sfânt (1), Căci veşnica putere a lui Dumnezeu este 
Cuvântul cel de o fiinţă cu EI, iar veşnica dumnezeire este 
Duhul Sfânt. Osândiţi sunt aşadar cei ce n-au cunoscut din 
contemplarea lucrurilor cauza lor şi cele proprii cauzei după 
fire, adică puterea şi dumnezeirea. Căci însăşi zidirea îşi 
strigă prin făpturile din ea şi îşi vesteşte celor ce pot să audă 
cu mintea cauza sa, preamărind-o în chip  întrett, 
descoperind adică pe Dumnezeu şi Tatăl şi puterea Lui 
negrăită şi dumnezeirea, sau pe Fiul Său cel Unul născut şi 
pe Duhul cel Sfânt. Acestea sunt cele nevăzutre ale lui 
Dumnezeu, văzute prin înțelegerea de la întemeierea lumii. 


Scolie 


1. Din lucruri, zice, cunoaştem cauza lucrurilor şi 
din deosebirea lucrurilor  desprindem înţelepciunea 





1% Aici existența făpturilor este considerată drept chip al Tatălui, 
minunata lor organizare ca o unitate în varietate drept chip al 
înţelepciunii ipostatice, adică al Fiului, iar mişcarea sau viaţa lor 
drept chip al Duhului Sfânt, în cele trei aspecte ale lumii se oglindesc 
şi lucrează cele trei persoane ale Sf. Treimi. 

ipostatică a Celui ce este. lar din mişcarea naturală, a 
lucrurilor aflăm viaţa ipostatică a Celui ce este, adică 
puterea de viață făcătoare a lucrurilor, sau pe Duhul Sfânt. 


Întrebarea 14 


Ce înseamnă: “Și s-au închinat ȘI au Slujit Tăpturii 
în loc să se închine Făcătorului?“%* Ce este închinarea 
(6eBaş) 1 ce este slujirea (1arpeia)? 


Răspuns 


Închinarea este cinstirea cu credinţă a lui Dumnezeu, 
iar slujirea este servirea prin fapte. Această închinare adică 
credinţa, mutând-o oamenii spre făptură, au cinstit-o pe ea 
în loc să cinstească pe Făcătorul, crezând dracilor, cărora le- 
au şi slujit, servindu-le prin faptele lor rele. Noi, însă, 
cinstind pe Dumnezeu prin credința în EI, să ne silim să-l 
aducem şi slujire curată, iar aceasta este viaţa desăvârşită 
prin virtuţi.'% 


Întrebarea 15 


Ce înseamnă: “Duhul Tău cel lără stricăciune este întru 
toate. De aceea pedepsești cu măsură pe cei ce cad“? Dacă 
e vorba de Duhul Sfânt, cum “nu va intra înțelepciunea în 
inima cea nesocotită, nici va locul în trupul cel supus 





1% Rom. |, 25. 

1% Viaţa virtuoasă este o treaptă mai înaltă faţă de credinţă. Credinţa 
simplă e treapta întâi, viaţa virtuoasă a doua, contemplarea a treia. 

'% Înt. Sol. 12, 1-2. 

păcatelor“? 


toate“ 


Am notat aceasta fiindcă s-a spus simplu. “în 


Răspuns 


Duhul Sfânt nu e absent din nici o făptură şi mai 
ales de cele ce s-au învrednicit de rațiune. El o susţine în 
existență pe fiecare, întrucât Dumnezeu şi Duhul lui 
Dumnezeu se află, prin puterea providenţiatoare, în toate. Şi 
El mişcă raţiunea naturală din fiecare,” iar prin aceasta 
aduce la cunoştinţa faptelor săvârşite greşit, împotriva 
rânduielii firii, pe cel în stare să simtă, adică pe cel ce are 
voința dispusă spre primirea gândurilor drepte ale firii." 
Căci se întâmplă să aflăm şi dintre barbari şi nomazi mulți 
care duc o viaţă de fapte bune şi resping legile sălbatice care 
stăpâneau o dată cu ei. Astfel se poate spune în chip general 
că în toți, este Duhul Sfânt. 

Într-un chip deosebit însă şi în alt înţeles se afla în 
toţi aceia care trăiau sub lege. În ei susţinea legea şi le 
vestea tainele viitoare, trezind în ei conştiinţa călcării 





1% Înt. Sol. 1,4. 

1% Aici, ca şi în Răsp. 13, se arată legătura strânsă şi în acelaşi timp 
deosebirea dintre Dumnezeu-Cuvântul şi dintre Duhul Sfânt: E 
acelaşi raport ca între “rațiunea naturală“ din om şi “puterea care o 
mişcă“. “Rațiunea naturală“ se poate întuneca prin patimi, poate 
luneca din judecata ei obiectivă. Duhul prin energia Sa o poate 
mişca, o poate activa şi prin aceasta trezeşte conştiinţa, când o faptă 
săvârşită n-a fost în conformitate cu ea. Lumea oglindeşte chiar în 
stata ei naturală atât pe Dumnezeu-Cuvântul, cât şi pe Duhul Sfânt în 
aspectul ei rațional şi dinamic, strâns unite. 

11 Dar conştiinţa e înăbuşită când voinţa se află într-o dispoziţie contrară 
firii. Despre conformitatea sau neconformitatea dispozi ției voinţei cu 
rațiunea firii, a se vedea în “Tâlcuirea la Tatăl Nostru“, Filocalia 
Română,vol. II, p. 279. 

poruncilor şi ştiinţa despre desăvârşirea viitoare în Hristos. 
De aceea aflăm şi dintre aceştia mulți, care, părăsind slujirea 
veche şi închisă în umbre s-au mutat cu bucurie spre cea 
nouă şi tainică. 

Dar pe lângă modurile amintite mai sus, se mai 
află în alt chip în toţi aceia care au moştenit prin credință 
numele cu adevărat dumnezeiesc şi îndumnezeitor al lui 
Hristos. În aceştia se află nu numai ca acela ce-i susține şi le 
mişcă, prin Providenţă, rațiunea naturală, apoi ca acela ce le 
descoperă călcarea poruncilor şi păzirea lor şi le vesteşte 
desăvârşirea viitoare cea întru Hristos, ci şi ca acela ce 
zideşte în ei înfierea cea după har, dăruită prin credință. Dar 
ca dătător de înțelepciune e numai în aceia, care şi-au curăţit 
sufletul şi trupul prin desprinderea în împlinirea întocmai a 
poruncilor. Intru aceştia petrece ca întru ai Săi, prin 
cunoştinţa simplă şi nematerială ce le-o împărtăşeşte, 
întipărind în mintea lor preacuratele şi negrăitele înţelesuri, 
care îi ridică la îndumnezeire.!!! 

Aşadar în chipul cel mai general se află în toți, 
întrucât îi susține şi îi providențiază pe toți şi mişcă 
germenii naturali din toţi; într-un chip deosebit se află în cei 
de sub lege, întrucât le face cunoscută călcarea poruncilor şi 
le limpezeşte făgăduinţa prevestită a lui Hristos; în sfârşit, 
pe lângă chipurile amintite, se mai află în alt chip în toţi cei 
ce urmează lui Hristos, ca făcător al înfierii. Ca dătător de 
înțelepciune însă nu este în nici unul din cei amintiţi înainte 
în chip general, ci numai în cei chibzuiți, care s-au făcut 





"1! Înfierea cea după har, dăruită prin credinţă o au toţi credincioşii. E 
prima treaptă a vieții în Hristos. Dar la înţelepciune, la cunoaşterea 
simplă, unitară şi mai presus de înţelegere, se ajunge numai după 
curățirea de patimi şi dobândirea virtuţilor. E treapta cea mai înaltă a 
urcuşului duhovnicesc. 

Vrednici de sălăşluirea lui îndumnezeitoare printr-o viaţă 
după voia lui Dumnezeu. Căci tot cel ce nu împlineşte voia 
lui Dumnezeu chiar dacă e credincios, are inima sa 
nesocotită drept laborator de gânduri rele, iar trupul e supus 
păcatelor, ca unul ce-i stăpânit pururea de murdăriile 
patimilor. 


Întrebarea 16 


Ce înseamnă: “vițelul turnat“ şi de ce 1 se spune 
“vițel la singular, ca îndată după aceea să se spună la 
plural: “aceştia sunt Dumnezeii tăi Israile“? Și ce înseamnă 
că l-au sfărâmat şi l-au risipit sub apă? Ce sunt apoi cerceii 
și celelalte podoabe?” 


Răspuns 


Mintea ieşită, asemenea lui Israil, din Egiptul 
păcatului, având în sine închipuirea care a ieşit împreună cu 
ea din rătăcirea păcatului, ca pe nişte întipăiiri lăsate de 
răutate în cugetare,''* îndată ce e părăsită puţin, din neglija 
ei, de discernământul raţiunii, ca odinioară Israil de Moise, 
dă ființă, ca un vițel, deprinderii nesocotite (iraționale), care 
e maica tuturor patimilor. Adunând anume ca pe nişte cercei 
rațiunile cu privire la Dumnezeu, desprinse în chip natural 





112 Bxod 32, 4; 32, 20; 32,2. 

15 Închipuirea (povraoio) aceasta e imaginaţia, care e înrâurită în 
lucrarea ei de întipăririle ce şi le-au lăsat în ea vechile păcate. 
Imaginaţia la omul cu o experiență în urma lui nu mai e o putere 
neutră, ci totdeauna e influenţată, e determinată în închipuirile ce şi 
le plăsmuieşte de faptele ce le-a săvârşit şi de imaginile ce le-a avut, 
chiar dacă acestea nu se mai mişcă în conştiinţă, ci s-au scufundat în 
subconştient. 

din înțelegerea cucernică a lucrurilor, şi ca pe nişte salbe 
opiniile cuvenite despre lucruri care s-au născut în ea din 
contemplarea naturală, şi ca pe nişte brățări de mâini 
lucrărie naturale ale virtuţilor, le topeşte în cuptor, adică în 
fierberea aprinsă a mâniei şi a dispoziției pătimaşe a poftei. 
Apoi folosind închipuirea şi forma păcatului rămasă de mai 
înainte în cugetare, care prin lucrarea ei este pururea 
împrăştiată şi împrăştie împreună cu sine şi mintea ocupată 
de ea, care desparte cu alte cuvinte mintea de identitatea 
unitară cu adevărul ei şi o risipeşte în multe şi nestatornice 
păreri şi închipuiri cu privire la lucruri ce nu există, dă ființă 
deprinderii celei nesocotite. Pe această deprindere o sfărâmă 
şi o risipeşte sub apă, venirea lui Dumnezeu Cuvântul, 
subțiind prin fineţea contemplației grosimea cugetării 
îndreptată, din pricina patimilor, spre suprafaţa celor 
sensibile. Tot această venire a Cuvântului face să se aleagă 
puterile (facultățile naturale), din confuzia şi schimbarea 
întreolaltă în care le-a aruncat patima, readucându-le iarăşi 
la principiul propriu al rațiunilor lor. Căci aceasta îmi pare 
că se înţelege prin “a risipi sub apă“. Tâlcuirea noastră a 
prezentat în aceste cuvinte pe scurt tot înțelesul celor 
istorisite în locul de mai sus. Ca să devină însă locul mai 
limpede, să privim, dacă se poate, fiecare parte a lui într-un 
chip mai determinat. 

“Viţelul turnat“ este deci amestecarea şi confuzia 
puterilor naturale întreolaltă, sau mai bine zis împreunarea 
lor pătimaşă şi nesocotită, care dă naştere lucrării nesocotite 
a patimilor contrare firii. lar viţelul este unul, pentru că una 
este deprinderea răutăţii cea împrăştiată în multe chipuri ale 
păcatului. Şi este “vițel pentru robusteţea şi rezistența la 
lucru, pentru caracterul ei grosolan şi pentru uşurinţa de a 
digera şi născoci, întrucât îşi rumegă afecțiunea păcătoasă 

faţă de patimi. lar “turnat“ este, deoarece deprinderea 
patimilor şi făptuirea lor se modelează după chipul nălucirii 
păcătoase rămasă de mai înainte în cugetare. Pluralul 
“aceştia sunt dumnezeii tăi“ e folosit din pricină că păcatul 
este prin fire împrăştiat şi nestatornic, atotfelurit şi împărțit. 
Căci dacă binele prin fire uneşte şi susţine la un loc cele 
dezbinate, răul dezbină şi corupe cele unite, în sfârşit cerceii 
sunt rațiunile cu privire la Dumnezeu, care răsar în chip 
firesc în minte din înţelegerea cucernică a lucrurilor; iar 
salbele sunt opiniile drepte despre lucruri în temeiul 
contemplaţiei, precum brățările sunt lucrarea virtuţilor cu 
fapta. 

Sau iarăşi: cerceii sunt rațiunea înnăscută, căci 
urechea este simbolul raţiunii. Salba este facultatea mâniei, 
grumazul este chipul înălțării şi al tiraniei. Brăţările sunt 
pofta arătată prin fapta dornică de plăcere. Toate acestea, 
după înţelesul dat fiecăreia, aprinzându-le mintea în focul 
patimilor, dau naştere deprinderii nesocotite şi nebuneşti a 
neştiinței, care e maica tuturor păcatelor. Pe aceasta o 
subțiază mintea atunci când, scrutând prin cugetare 
grosimea patimii îndreptată prin simţire spre suprafața 
lucrurilor, desface amestecarea pătimaşă a elementelor care 
o constituie, readucând pe fiecare la propriul său principiu, 
în felul acesta risipeşte sub apă, adică aduce sub cunoştinţa 
adevărului, elementele separate şi slobozite din reaua 
împletire şi amstecare întreolaltă. 

Ca să aduc o pildă, orice patimă e o împletire 
dintr-un lucru supus simţurilor, dintr-o simțire (lucrare a 
simțului: percepţie) şi dintr-o putere (facultate) naturală, 
cum este mânia, sau pofta, sau rațiunea, abătute de la ceea 
ce e potrivit cu firea. Dacă aşadar mintea vede ţinta acestei 
amestecări a lucrului sensibil, a simţirii şi puterii naturale, şi 

văzând poate să readucă, prin separare, pe fiecare dintre ele 
la rațiunea ei firească şi să contemple lucrul sensibil în sine, 
fără să provoace afecțiunea simțirii faţă de el, iar simţirea 
slobodă de robia acelui lucru sensibil şi să zicem pofta sau 
alta din puterile naturale, fără dispoziția pătimaşă față de 
acea simţire sau lucru sensibil, cum de pilda o anumită 
mişcare a patimii face să devină o privire, a subțiat grosimea 
vițelului, adică alcătuirea oricărei patimi şi a împrăştiat-o 
sub apa cunoştinţei, făcând să dispară cu totul chiar şi 
simpla închipuire a patimilor, prin restabilirea lucrurilor care 
o alcătuiesc în rostul lor cel firesc.!'!* Fie deci ca şi noi, 
subțiind viţelul turnat, să-l facem să piară din suflet, ca 
acesta să păstrze neştirbit numai chipul dumnezeiesc, 
neântinat de nimic din cele din afară. Iar adaosul: “şi cu apa 
aceea a adăpat pe fiii lui Israil“ arată învăţătura curățitoare 
de patimi, pe care o dă ucenicilor cei ce îi învaţă pe ei. 


Întrebarea 17 


Dacă Dumnezeu a trimis pe Moise în Egipt, de ce 
căuta Ingerul lui Dumnezeu să ucidă pe cel trimis de 





14 Ideea e luată de la Evagrie (Capete despre deosebirea patimilor şi a 
gândurilor, Filocalia, trad. rom. vol. I, pag. 63). Evagrie desface 
patima iubirii de bani în: a) aurul însuşi b) sensul lui, c) mintea care 
l-a primit, şi d) în plăcerea vrăjmaşă care leagă mintea de el. La Sf. 
Maxim împărţirea e mai psihologică: 

a) obiect, b) percepţie şi c) o facultate naturală abătută de la 
lucrarea ei firească, care exprimă punctele c) şi d) ale lui Evagrie. 
Prin c) Sf. Maxim ne dă şi o explicare a ceea ce e patima în sine, 
ceea ce Evagrie nu face, mulțumindu-se să o indice prin “plăcerea 
vrăjmaşă“. 

Dumnezeu? Căci desigur l-ar fi ucis dacă nu s-ar fi grăbit 
femela sa să taie pruncul împrejur, oprind prin aceasta 
pomirea Îngerului. Și dacă era necesară tăierea împrejur a 
copilului, de ce nu 1-a poruncit Dumnezeu cu blândeţe să 
facă aceasta înainte de a-l fi trimis? În sfârșit, dacă era o 
greșeală, de ce nu I-a sfătuit Îngerul cel bun cu blândeţe pe 
cel trimis de Dumnezeu la o astfel de slujbă?” 


Răspuns 


Cel ce cercetează cu frica lui Dumnezeu înţelesul 
locurilor grele ale Scripturii şi nu ridică acoperământul 
literii de pe duh decât pentru slava lui Dumnezeu, “va afla 
toate înaintea sa“,''* după Cuvântul înţelepciunii, negăsindu- 
se nimic care să împiedice înaintarea fără greş a înţelegerii 
spre cele dumnezeieşti. Vom lăsa deci istoria, care din punct 
de vedere trupesc s-a împlinit încă de pe vremea lui Moise, 
şi vom înţelege cu ochii minţii sensul ei duhovnicesc, care 
se înfăptuieşte neîncetat şi din ce se înfăptuieşte mai mult, e 
tot mai viu. 

Pustiul din care e trimis Moise în Egipt spre a 
scoate din el pe fiii lui Israel sau firea omenească, sau lumea 
aceasta, sau deprinderea, lipsită de patimi, în ura din acestea 
aflându-se mintea după ce a dobândit cunoştinţa lucrurilor 
prin contemplație, primeşte din adâncul inimii de la 
Dumnezeu îndemnul ascuns şi tainic să scoată din Egipt, 
adică din trup şi din simțire, ca pe nişte Israeliteni, 
înțelesurile dumnezeieşti ale lucrurilor, ca să nu se mai 
ostenească acestea prosteşte în frământarea lutului, adică a 
patimilor trupului.  Încredințată cu această slujbă 





115 Bxod 4, 24. 
115 Proverbe 8, 9. 

dumnezeiască, mintea porneşte, împreună cu înţelepciunea, 
care este unită cu ea, prin cunoştinţă, întocmai ca o soţie,” 
şi cu chipul purtărilor alese, sau cu gândul de bun neam, 
născut din ea, pe calea virtuţilor. Calea aceasta nu îngăduie 
nici O oprire celor ce merg pe ea, ci aceştia trebuie să 
înainteze necontenit şi întins spre ținta sufletului, adică spre 
cununa chemării de sus. Căci oprirea pe cale virtuţii este 
începutul păcatului, deoarece mintea se ocupă atunci 
pătimaş cu vreunul din lucrurile materiale, care stau pe 
amândouă părțile drumului şi face chipul şi gândul curat şi 
tăiat împrejur al purtării evlavioase, netăiat împrejur şi 
întinat. Când deci se opreşte, vede îndată prin conştiinţă, 
raţiunea"!  mustrătoare, ca pe un înger, ameninţând-o cu 





117 În greceşte mintea e de genul masculin, iar înţelepciunea de genul 
feminin (voGg, copia), deci e potrivit să fie înțelese ca soț şi soţie. 
'15 În greceşte raţiunea e de genul masculin (A6yo0q). Ea e rațiunea din 
noi, care e un vestitor (un înger) al voii lui Dumnezeu. Rațiunea lunecă 
din poziţia ei obiectivă când omul se predă păcatului, făurindu-i 
argumente pentru faptele păcătoase. Dar la început, când apare ispita, 
rațiunea încă îşi împlineşte rolul ei de-a arăta caracterul mincinos al 
faptei spre care vrea să atragă ispita pe orn. Acest moment e descris aici. 
Oprirea din înaintarea în virtute încă nu e o cădere în păcat, dar e o clipă 
de ezitare, de care e foarte aproape primejdia căderii, în virtute trebuie 
să se meargă tot înainte. Orice ezitare e primejdioasă. O prelungire a ei 
duce sigur la păcat. Dar nu numai în această clipă de ezitare vesteşte 
rațiunea adevărul ce trebuie făptuit, ci şi după ce a căzut omul în păcat şi 
rațiunea a lunecat la rolul de făuritoare de argumnete în slujba păcatului, 
în mod ascuns ea mai continuă cu o parte a ei să vestească adevărul. E 
un fel de dedublare a raţiunii. La suprafață ea susține gălăgois minciuna 
păcatului, dar în ascuns ea protestează mai mult sau mai puţin 
perceptibil, împotriva minciunii. Rațiunea are în amândouă aceste cazuri 
forma conştiinţei. Căci e fapt că şi conştiinţa are un element rațional în 
ea. Nici conştiinţa nu trebuie concepută ca o mişcare oarbă, nici rațiunea 
ca o funcţiune pur teoretică. Conştiinţa e raţională şi rațiunea e putere 
morală, e însăşi mişcarea de protest a firii noastre raționale împotriva 

moartea mărturisind că pricina amenințării este oprirea pe 
cale virtuţii, oprire care face gândul netăiat împrejur. 
Înţelepciunea, soţia minţii, o împacă, tăind cu o piatră (cu 
rațiunea credinţei), ca şi Sefora, nălucirea materială ivită în 
gândul-copil şi usucă toată amintirea vieții după simţuri. 
Căci zice: “Şi s-a oprit sângele tăierii împrejur a copilului“, 
adică a încetat viața pătimaşă şi nălucirea şi mişcarea ei, 
după ce gândul întinat a fost curăţit de către Înţelepciunea 
credinţei. După această curăţire încetează, întocmai ca un 
înger, şi rațiunea de-a mai lovi prin conştiinţă mintea care 
păcătuieşte şi de a-i mai osândi orice gând care se mişcă 
altfel de cum trebuie. Căci calea virtuților e într-adevăr plină 
de mulți sfinți îngeri, care fac lucrătoare fiecare virtute după 
felul ei, adică de multe raţiuni şi moduri de lucrare,” ca şi 
de Îngeri nevăzuţi, care ne ajută la cele bune şi mişcă în noi 
aceste raţiuni.'” 

Cuvântul Sf. Scripturi înfățişază în chip minunat 
totdeauna înțelesurile spirituale înaintea întâmplărilor 
istorisite, celor care au dobândit vederea sănătoasă a 





iraționalității şi minciunii păcatului. Dar mişcarea de protest a rațiunii e 
trezită şi de Duhul Sfânt, cum am văzut în Răsp. 15, iar din Răspunsul 
de față, rezultă că şi îngerii propriu-zis mişcă rațiunea noastră. 

19 Fiecare poruncă sau virtute îşi are raţiunea ei, ca rază a Logosului 
divin. Dar raţiunea aceasta e luată la cunoştinţă de raţiunea cea una 
din noi, care primeşte astfel diferite forme. De fiecare dată rațiunea 
din noi se armonizează cu rațiunea dintr-o poruncă şi pledează pentru 
ca. Astfel sunt multe raţiuni şi totuşi una. 


'% Rațiunea din noi e mişcată cu adevărat de un înger, ca să revină la 
judecata ei dreaptă după ce a căzut în păcat. Sau raţiunea fiecărui 
lucru e impusă raţiunii noastre, când aceasta s-a despărţit de aceea 
prin păcat, de un înger. Şi atunci de fapt prin mişcările cele juste ale 
rațiunii sau ale conştiinţei noastre, se manifestă bunăvoința unui 
înger față de noi. 

sufletului şi nu bârfesc pe Dumnezeu sau pe sfinții Lui 
Îngeri. Căci Moise când a fost trimis de Dumnezeu, n-a 
avut, după înțelesul spiritual al Scripturii, vreun fiu sau 
vreun gând netăiat împrejur. Căci altfel i-ar fi poruncit 
Dumnezeu mai întâi să-l taie împrejur şi apoi l-ar fi trimis. 
Nici n-a arătat Îngerul cruzime, vestindu-i lui Moise că ar 
putea muri din pricina greşelii de a se fi oprit din drumul 
virtuților, căci de fapt oprirea pe drumul virtuților i-ar fi 
putut aduce lui Moise moartea. Privind adică mai atent la 
această istorie, veţi afla limpede că nu la începutul, nici la 
mijlocul, nici la sfârşitul drumului, ci “la un popas“ l-a 
întâmpinat Îngerul şi l-a ameninţat cu moartea pentru 
greşeala săvârşită în cuget din nebăgare de seamă. Deci dacă 
nu s-ar fi oprit din drum şi n-ar fi întrerupt călătoria, n-ar fi 
fost mustrat, primind prin Înger amenințarea pentru 
netăierea împrejur a copilului. Să rugăm şi noi pe 
Dumnezeu, dacă suntem pe calea poruncilor, ca la orice 
călcare să nu înceteze a ne trimite, ca pe un înger, rațiunea 
care să ne amenințe în conştiinţă cu moartea din pricina 
greşelii, ca, trezindu-ne la simţire, să învăţăm să tăiem prin 
înțelepciunea înnăscută ca pe o  netăiere împrejur, 
necurăţirea patimilor care s-a lipit de noi pe drumul vieții, 
din negrijă.” 





1 În general după Sf. Maxim viaţa în virtute e concepută dinamic. 
Virtutea pretinde o mişcare continuă a firii în sus. Dimpotrivă 
păcatul e oprire şi apoi rostogolire în jos. Virtutea cere un efort 
continuu, chiar dacă am vrea numai să o menţinem la acelaşi grad. 
Dar nimeni nu se poate menţine la acelaşi grad de virtute, ci sau 
sporeşte în ea, sau cade. Simpla încetare din înaintare, înseamnă, ca 
slăbire a efortului propriu vieții virtuoasc, cădere. 

Un al doilea lucru ce trebuie remarcat e că viaţa virtuoasă pe de-o 
parte e singura viaţă conformă cu firea, “cum trebuie“, pe de alta că 
ea nu e posibilă fără ajutorul îngerilor. Deci o separație netă între 

Întrebarea 18 


Dacă “făcătorii legii se vor îndrepta“, după 
Apostol cum spune iarăși: “câți vă îndreptați din lege, aţi 
căzut din har“? 
Răspuns 


Nu simplu făcătorii legii se vor îndrepta, ci aceia 
care împlinesc legea duhovnicească, înţeleasă duhovniceşte, 
aşadar aceia care împlinesc legea duhovnicească, după omul 
dinlăuntru, în duh. Numai aceştia se vor îndrepta, pentru că 
numai aceştia nu cad din har, întrucât cuvântul străbate până 
în adâncul sufletului lor, datorită faptului că e curat. Cei ce 
slujesc însă legii trupeşte, după partea din afară a ei, cad cu 
siguranță din harul dumnezeiesc, pentru că nu cunosc 
desăvârşirea legii duhovniceşti, care curăță mintea prin har 
de toată întinăciunea, precum nu cunosc nici ţinta (sfârşitul) 
legii, care este Hristos. 


Întrebarea 19 


Ce înseamnă: “CÂ[ au reșit lără să aibă legea, 
fără lege vor și pieri, iar câți au păcătuit cu legea în față, 
după lege se vor judeca“?"* Și cum zice iarăși tot acela: 
“Când va judeca Dumnezeu cele ascunse ale oamenilor după 
Evanghelia mea, prin lisus Hristos“? Dacă, se vor judeca 





natură şi har nu e deloc posibilă. 
12 Rom. 2, 13. 
1% Gal. 5, 14. 
14 Rom. 2, 12. 
':5 Rom. 2, 16. 

după lege, cum se vor judeca prin lisus Hristos? 
Răspuns 


lisus Hristos, Cuvântul lui Dumnezeu, ca Ziditor 
al tuturor, a făcut şi legea naturală. lar ca Providenţiator şi 
Dătător al legii, a dat desigur atât legea scrisă în litere, cât şi 
legea duhului, adică a harului. “Căci sfârşitul legii“, adică al 
legii scrise, înţeleasă duhovnicește, “este Hristos“.'”* Dacă 
deci în Hristos, ca ziditor, ca Providențiator şi Dătător de 
lege şi ca Răscumpărător, se adună şi legea naturală şi cea 
scrisă şi cea a harului, se  adevereşte cuvântul 
dumnezeiescului Apostol că Dumnezeu va judeca cele 
ascunse ale oamenilor după Evanghelia Lui, adică după ceea 
ce li se binevesteşte. Dar aceasta nu înseamnă altceva decât 
că le va judeca prin lisus Hristos, Cuvântul Său cel unul 
născut după ființă, întrucât prin EI se află sălăşluit în toți şi 
pe unii îi mustră, pe alții îi laudă după merit; iar celor ce au 
viețuii după fire, după lege şi după har, le dăruieşte prin 
Cuvântul cel negrăit şi unul născut, care există după ființă 
împreună cu El, cete de care sunt vrednici. Căci Cuvântul 
dumnezeiesc este Făcătorul a toată firea, la toată legea, 
treapta şi rânduiala, si Judecătorul celor ce viețuiesc după 
fire, după lege, după treapta lor şi după rânduială. Pentru că 
fără Cuvântul care o promulgă, nu este lege. Fie deci că e 
judecat cineva după lege, prin Hristos va fi judecat; fie fără 
lege, iarăşi va fi judecat prin El. Căci Cuvântul ca Ziditor 
este începutul, mijlocul şi sfârşitul tuturor celor ce sunt, se 
cugetă şi se numesc.” 





12 Rom. 10, 4. 
121 Dumnezeu Cuvântul e ca început Făcătorul tuturor, ca mijloc, 
rânduiala după care şi puterea prin care se mişcă şi se dezvoltă toate, 

Întrebarea 20 


Ce înseamnă smochinul din Evanghelie, care e 
blestemat să se usuce fără nici un motiv întemeiat la 
aparentă?” Și ce înseamnă acea neîntiânată foame, care 
cere înainte de vreme roadă. Ce rost are, în sfârșit, blestemul 
unul lucru fără Simţire? 


Răspuns 


Dumnezeu Cuvântul, care toate le chiverniseşte 
cu înțelepciune în vederea mântuirii oamenilor, a povăţuit 
mai înainte firea prin lege, întrucât aceasta încuvința o 
slujire mai trupească a lui Dumnezeu. Căci nu putea firea să 
primească atunci Adevărul gol, fără acoperămintele 
tipurilor, din pricina neştiinţei şi a înstrăinării ce s-a născut 
în ea față de originalul lucrurilor dumnezeieşti. Pe urmă a 
venit la noi în chip descoperit EI însuşi făcându-se om prin 
îmbrăcarea trupului străbătut de suflet mintal şi rațional, şi a 
strămutat firea la slujirea imaterială prin cunoştinţa în duh. 
Arătându-se deci Adevărul în viaţă, Dumnezeu Cuvântul n-a 
mai voit să aibă stăpânire umbra, al cărei chip era 
smochinul. De aceea zice: “Venind iarăşi din Betania la 
Ierusalim“, adică după ce-şi dăruise lumii prezenţa ascunsă 
în chipul şi umbra legii, a venit încă o dată la firea ome- 
nească prin trup. Aşa trebuie înțeles cuvântul: “venind 





şi ca sfârşit, ținta spre care tind şi la care ajung toate prin împlinirea 
a toată legea şi rânduiala. Din EI, în EI şi spre EI sunt toate. Cuvântul 
cel sălăşluit în toţi ca Rațiunea cea mare (Logos) grăieşte tuturor prin 
rațiunea lor, chiar şi celor ce se află în starea naturală. 

12 Mt. 21, 19; Mc. 11,20. 

iarăşi, a văzut un smochin în cale, neavând decât frunze“. 
Adică a văzut slujirea trupească a legii, cea în umbre şi 
chipuri, susținută de o predanie nestătătoare şi vremelnică, 
aşezată aşa zicând “în cale“, constând numai din chipuri şi 
rânduieli trecătoare. Şi văzând-o pe aceasta Cuvântul, 
împodobită pompos şi strălucitor de învelişurile din afară ale 
formelor trupeşti ale legii, ca un smochin de frunzele sale, şi 
neaflând roadă dreptății care să hrănească Cuvântul, a 
blestemat-o. Mai bine zis a rânduit să nu mai acopere 
adevărul, înăbuşindu-l cu chipurile legii. lar ceea ce-a urmat 
s-a arătat în fapt, uscându-se cu totul frumusețea legalistă 
ce-şi avea ființa numai în chipuri şi prin aceasta stingându- 
se fala Iudeilor în legătură cu ea. Căci nu era lucru 
îndreptățit, nici potrivit, ca, după ce s-a“ arătat pe faţă 
Adevărul roadelor dreptăţii, să mai fie atraşi în chip 
amăgitor de frunze cei ce trec prin această viață ca pe un 
drum, încât să lase roadă cea bună a Cuvântului. De aceea 
zice: “Nu era vremea smochinelor“, adică timpul în care a 
stăpânit peste firea omenească legea nu era vremea roadelor 
dreptăţii, ci vremea în care se preînchipuiau roadele 
dreptăţii. Era vremea care prevestea harul dumnezeiesc şi 
negrăit ce avea să vină în viitor ca să-i mântuiască pe toți, 
har la care neajungând poporul cel vechi s-a pierdut prin 
necredință. Căci “Israel zice dumnezeiescul Apostol, 
urmărind legea dreptăţii, adică pe cea în umbre şi chipuri, n- 
a ajuns la legea dă îndreptare, adică la cea desăvârşită în duh 
după Hristos.” Sau alt înţeles: deoarece mulţimea 
preoţilor şi a cărturarilor, a legiuitorilor şi a fariseilor, care 
pătimea de slava deşartă prin păzirea pentru văzul lumii a 
unor moravuri plăsmuite, zice-se, în duh de evlavie, dând 





'% Rom. 9, 37. 

aparența că împlineşte dreptatea, hrănea trufia părerii de 
sine, Cuvântul declară această părere de sine a celor 
pomeniţi smochin neroditor, împodobit numai cu frunze. Şi 
această părere de sine, Doritorul mântuirii tuturor 
oamenilor, care flămânzeşte după îndumnezeirea lor, o 
usucă blestemând-o întrucât, este neroditoare. lar aceasta o 
face pentru ca oamenii, în loc să dea aparența că sunt drepți, 
să caute mai bine să fie drepți cu adevărat, dezbrăcând 
cămaşa moralității fățarnice şi îmbrăcând fără prefăcătorie pe 
cea virtuoasă cum, vrea Cuvântul dumnezeiesc, ca în felul 
acesta să petreacă viata în evlavie, arătând mai bine lui 
Dumnezeu dragostea sufletului lor, decât oamenilor 
făţarnica înfăţişare din afară a purtării morale. 

lar dacă suntem şi vreunii dintre creştini astfel, 
prefăcându-ne evlavioşi în purtările noastre, fără ca să fim 
drepți cu adevărat, să aşteptăm Cuvântul ca pe un iubitor de 
oameni, ca aceasta, flămânzind după mântuirea noastră, să 
ne usuce părerea de sine a sufletului, care e sămânța 
păcatului, ca să nu mai ducă drept roadă dorinţa de a plăcea 
oamenilor. Aceasta este tâlcuirea locului după puţina mea 
putere. Tâlcuirea dată arată pe Domnul flămânzind spre 
binele nostru, blestemând smochinul cu folos şi uscându-l 
la vreme, ca pe unul ce împiedică Adevărul, fie că se 
înțelege prin el predania veche a legii formelor materiale, fie 
părerea de sine a fariseilor care se mândreau cu păzirea 
moravurilor. 


Întrebarea 21 


Ce înseamnă:  “Dezbrăcând  Căpeteniile și 
Stăpâniile...“ și celelalte?“ Și cum era îmbrăcat cu ele, 

odată ce a Iost lără de păcat? 
Răspuns 


Cuvântul dumnezeiesc, cel ce în tot chipul 
asemenea nouă afară de păcat, a îmbrăcat fără schimbare 
firea noastră şi prin aceasta S-a făcut om deplin, L-a arătat 
în Sine pe primul Adam prin trăsăturile facerii şi ale 
naşterii.” Omul primind existența de la Dumnezeu şi 
începând să existe chiar prin actul facerii, era liber de 
stricăciune şi păcat, căci acestea n-au fost create deodată cu 
el. Când însă a păcătuit călcând porunca, a primit osânda 
naşterii, care se susține prin păcat, păcatul avându-şi sursa în 
trăsătura pătimitoare"” ivită din pricina lui, ca într-o lege a 





5! Toic xurăyEveoiv re kai y&vvnow Tponoig. Facerea (y&veoig) arată 
proveniența directă de la Dumnezeu printr-un act de creare. Naşterea 
YEvvnoic arată proveniența prin împreunarea dintre bărbat şi femeie. 
lisus a luat unele din trăsăturile naşterii, dar nu pe toate, în special nu 
pe cele păcătoase. De aceea nu le-a pierdut nici pe toate cele ale 
facerii. Astfel în El s-au arătat din nou într-o persoană vie atât unele 
din trăsăturile lui Adam dinainte de păcat, cât şi unele din cele de 
după păcat. Din Adam cel dinainte de păcat a luat lipsa de păcat şi 
nestricăciunea primite prin creaţiune; din Adam cel de după păcat “a 
luat trăsătura pătimitoare venită prin naştere, însă nu şi patimile cele 
contra firii, care ar fi anulat nepăcătoşenia şi nestricăciunea. După 
părerea Sf. Maxim, ca şi a altor Părinţi, oamenii nu erau destinaţi să 
se înmulțească prin “naştere“, ci pe altă cale. “Facerea” mai 
înseamnă aici şi trăsăturile pe care le are, sau le-a avut firea 
oamenilor prin creaţiune, iar “naştere“ pe cele care le are din modul 
acesta de-a veni la existență. Acestea sunt trăsăturile de pe urma 
păcatului, care au înăbuşit unele din trăsăturile originare. În loc 
de“trăsătură“ se poate zice şi “mod“ (1ponog), cum e în greceşte. 

Trăsătura pătimitoare sunt afectele (7& m49n) intrate, conform Răsp. 
], în fire după păcat. Ele nu sunt păcătoase, dar uşurează naşterea 
păcatului. De pildă pofta de mâncare e un efect nepăcătos. Dar 

firii(l). În temeiul acestei legi nici un om nu este fără de 
păcat, fiind supus fiecare prin fire legii naşterii, care s-a 
introdus după facere, din pricina păcatului. 

Fiindcă, aşadar, din pricina neascultării a intrat 
păcatul, iar din pricina păcatului a intrat în firea oamenilor 
trăsătura pătimitoare (pasională) prin naştere şi fiindcă 
neîncetat cu această trăsătură pătimitoare a naşterii prin 
păcat se împrospăta prima călcare, nu era nădejde de 
slobozire, firea fiind încătuşată prin aprobarea voinţei ei 
într-o legătură rea. Căci cu cât se silea firea să se conserve 
prin naştere, cu atât se strângea mai mult cu lanţul legii 
păcatului, având în sine prima greşeală lucrând prin 
trăsătura pătimitoare. Pentru că firea având chiar în trăsătura 
pătimitoare sursa de creştere a păcatului, din pricina 
strâmtorării naturale, purta, datorită păcatului general 
cuprins în trăsătura pătimitoare, prin patimile contra firii, 
lucrările tuturor Puterilor şi Stăpâniilor ascunse în patimile 
cele după fire (afecte). 

Prin aceste lucrări toată puterea vicleană 
contribuia, folosindu-se de trăsătura pătimitoare a firii, la 
stricăciunea patimilor împotriva firii, împingând voința spre 
ele prin patimile cele după fire (afecte). 

Făcându-se, aşadar, pentru iubirea Sa de oameni, 
Fiul cel unul născut şi Cuvântul lui Dumnezeu om deplin, 
spre a scoate firea oamenilor din această strâmtoare, din 





extragerea sau devierea ei e păcat. Ele au devenit ca un fel de lege a 
firii, adică însoțesc în mod necesar firea noastră în existenţa ei 
pământească. Nu ţin însă de însăşi ideea eternă a firii şi deci nu-i vor 
aparţine în existenţa cerească. De aici rezultă caracterul natural al 
căsătoriei în rapot cu existența pământească a firii şi caracterul 
natural al fecioriei în raport cu existenţa eternă la care e chemată 
firea. Căsătoria e naturală, dar se potriveşte numai unei faze 
trecătoare a firii. 

prima alcătuire a lui Adam, pe care a avut-o din facere, a 
luat nepăcătoşenia şi nestricăciunea, iar din naşterea 
introdusă după aceea în fire, din pricina păcatului, a luat 
numai trăsătura pătimitoare, însă fără de păcat. Puterile rele 
îşi aveau, cum am spus din pricina păcatului, lucrările lor 
ascunse în trăsătura pătimitoare primită de la Adam, ca într- 
o lege necesară a firii. Văzând ele în Mântuitorul trăsătura 
pătimitoare a firii celei din Adam, datorită trupului pe care-l 
avea, şi închipuindu-şi că şi Domnul a primit legea firii din 
necesitate ca orice om obişnuit şi nu mişcat de hotărârea voii 
Sale, şi-au aruncat şi asupra Lui momeala (mpoctfaiov) 
nădăjduind că-L vor convinge şi pe El ca prin patima cea 
după fire (prin afectul natural) să-şi nălucească patima cea 
împotriva firii şi să săvârşească ceva pe placul lor. Domnul 
îngăduindu-le prima încercare  (meipa) a  ispitirilor 
(meipoaoudv) prin plăcere(2), le-a făcut să se prindă în 
propriile lor viclenii şi prin aceasta le-a dezbrăcat, 
alungându-le din fire, întrucât a rămas inaccesibil şi neatins 
de ele. Astfel a câştigat biruința, desigur nu pentru EI, ci 
pentru noi, pentru care s-a făcut om, punând în folosul nostru 
tot câştigul. Căci nu avea pentru sine lipsă de încercare. Cel 
ce era Dumnezeu si Stăpân şi slobod prin fire de toată 
patima, ci a primit încercarea pentru ca, atrăgând la Sine 
puterea cea rea prin primirea ispitelor noastre, să o biruiască 
prin momeala morţii,” pe aceea care se aştepta să-l biruie 
pe EI ca pe Adam la început. 

Astfel de la prima încercare a dezbrăcat 
Căpeteniile şi Stăpâniile care au întreprins să-l momească 





15 De unde înainte Satana era cel care momea pe om prin plăcere şi prin 
făgăduinţa unei false vieţi, dorind cu lăcomie moartea celor momiţi, 
acum lisus îl momegşte cu părerea că va putea fi răpus El de moarte. 
Moartea lui lisus s-a făcut momeală Satanei. 

(să-l atace), alungându-le departe de fire şi tămăduind latura 
de plăcere a trăsăturii pătimitoare. Prin aceasta a desfinţat în 
EI însuşi zapisul lui Adam, prin care se învoise de bună voie 
cu patimile plăcerii şi prin care, avându-şi voia povârnită 
spre plăcere, vestea chiar tăcând stăpânirea vicleanului asupra 
lui, prin faptele ce le săvârşea, neputându-se elibera din lanţul 
plăcerii, de frica morţii." 

De ce, aşadar, prin biruința asupra primei 
încercări (neipa), prin plăcere, a zădărnicit planul Puterilor, 
Căpeteniilor şi Stăpâniilor celor rele, Domnul le-a îngăduit 
să-şi pună în lucru şi a doua momeală (al doilea atac 
=npoofoim), adică să vină şi cu încercarea ce le mai 
rămăsese, cu ispita prin durere, în felul acesta, deşertându-şi 
acelea deplin în EI veninul stricăcios al răutății lor, l-a ars ca 
printr-un foc, nimicindu-l cu totul din fire. Aşa a dezbrăcat, 
în vremea morții pe cruce, Căpeteniile şi Stăpâniile, întrucât 
a rămas neînfrânt de dureri. Mai bine zis s-a arătat înfricoşat 
înpotriva morţii, a scos din fire latura de durere a trăsăturii 
pătimitoare, de care fugind omul cu voia, din pricina 
laşităţii, ca unul ce era tiranizat pururea fără să vrea de frica 
morții, stăruia în robia plăcerii, numai şi numai pentru a trăi. 

După ce a dezbrăcat aşadar Domnul Căpeteniile şi 
Stăpâniile la prima încercare a ispitelor în pustiu (koTă TNv 
NpOTNv TOv meipaouiiv netav), tămăduind latura de plăcere 
a trăsăturii pătimitoare a întregii firi, le-a dezbrăcat din nou 
în vremea morții, eliminând de asemenea latura de durere 
din trăsătura pătimitoare a firii. Astfel a luat aspra Sa, ca un 
vinovat, isprava noastră, din iubirea de oameni, mai bine zis 





154 Zapisul acesta era un contract mereu confirmat de voia lui Adam, prin 
care, mânat de pofta plăcerii din trăsătura pătimitoare, accepta robia 
Satanei. lisus refuză să mai primească plăcerea oferită de Satana şi 
deci abrogă contractul cu acela. 

ne-a scris în socoteala noastră, ca un bun, gloria isprăvilor 
Sale. Căci, asemenea nouă, luând fără de păcat trăsătură 
pătimitoare a firii, prin care obişnuieşte să lucreze ale sale 
toată puterea rea şi stricăcioasă, le-a dezbrăcat în timpul 
morţii pe acelea, întrucât au venit şi asupra Lui pentru 
iscodire. Şi aşa a biruit asupra lor şi le-a țintuit pe cruce în 
vremea ieşirii sufletului, ca pe unele ce n-au aflat nimic 
propriu firii în trăsătura pătimitoare a Lui (3), pe când ele se 
aşteptau să dea de ceva omenesc, datorită trăsăturii 
pătimitoare pe care o avea prin fire din pricina trupului. 
Deci pe drept cuvânt a slobozit prin trupul Său cel sfânt luat 
din noi, ca printr-o începătură, toată firea oamenilor 
amestecată în ea prin trăsătura pătimitoare, supunând prin ea 
însăşi trăsătura pătimitoare a firii Puterea vicleană care se 
află tocmai în ea (adică în trăsătura pătimitoare), împărăţind 
asupra firii. Există desigur un înțeles şi mai mistic şi mai 
înalt al acestui cuvânt. Dar deoarece, precum ştiţi, nu trebuie 
date în scris înțelesurile mai ascunse ale dumnezeieştilor 
dogme, să ne mulțumim cu cele spuse până aici, care pot 
molcomi cugetarea iscoditoare. lar dacă Dumnezeu îmi va 
ajuta să mă învrednicesc şi de fața voastră, vom înfățişa şi 
înțelesul cel apostolic cu toată grija.'** 





155 “Răspunsul acesta este o minunată pagină de hristologie şi 


antropologie. Noţiunea principală cu care operează în acest 
“Răspuns“ Sf. Maxim este aceea de “trăsătură pătimitoare“ (16 
1A90NTOv), pe care a câștigat-o firea omenească în urma greşelii lui 
Adam. Trăsătura aceasta pătimitoare, introdusă prin păcat, se 
deosebeşte de pasivitatea pe care o are în general firea omenească 
chiar prin creaţiune, care înseamnă în general însuşirea care o face să 
suporte pasiv stări şi mişcări lăuntrice sau influenţe străine în 
opoziţie cu atitudinile voite, active, ale firii, în acest sens pasivă este 
firea chiar prin crearea sau prin definiţia ei. Chiar mişcarea este o 
pasivitate, întrucât firea poate decide cum să se mişte, dar de mişcat 
trebuie să se mişte. Dar trăsătura pătimitoare specială apărută după 

păcat cuprinde trei elemente: capacitatea de suferință, patimile 
potrivite cu firea (afectele) şi patimile contrare firii. În acest 
“Răspuns“ e vorba numai de cele trei din urmă. Noi în traducere 
folosind cuvântul patimă (m60oc) al Sf. Maxim, am adăugat în 
paranteză, când s-a simţit lipsa de o precizare specială, la patima în 
sens de suferință, cuvântul pătimire sau suferință, la patima după fire 
cuvântul afect, iar la patima contra firii, n-am adăugat nimic. Afectul 
natural este de pildă foamea sau frica de moarte. Patima contra 
naturii e foamea devenită apetit pervers, sau frica de moarte 
transformată în deznădejdea care duce la orice abdicare morală 
pentru scăparea de moarte. Sf. Maxim nu înțelege prin cuvântul 
măoc numai patima rea în sensul obişnuit celorlalți sfinți din 
Filocalie, ca păcat devenit deprindere ce ne robeşte, ci în ea, el pune 
pe lângă acest înţeles şi înțelesul afectului după fire. În trăsătură 
pătimitoare (T6ma0nT6v) intrată în fire după păcat se cuprind de 
asemenea aceste trei înțelesuri. Dar patimile contrare firii sunt numai 
ca o virtualitate la început. Înţii ea înseamnă numai patimile 
conforme cu firea şi capacitatea de suferinţă, în mod necesar firea se 
manifestă în asemenea afecte. Dar necesitatea manifestată în aceste 
afecte duce uşor la exagerarea lor în patimi contrare firii. Păcatul se 
cuprinde în general în această trăsătură pătimitoare şi în ea îşi are 
sursa de creştere. Deşi păcătoase sunt propriu zis numai patimile 
contrare firii, dar în omul obişnuit afectele naturale se dezvoltă atât 
de repede, atât de automat şi de sigur în afecte contra firii, încât se 
poate spune că în general toată trăsătura pătimitoare este atinsă de 
păcat, sau înclină spre păcat. Sf. Maxim spune că “atunci când 
afectele naturale sunt satisfăcute peste, trebuinţă, sunt calea pe care 
vine diavolul în suflet“, dar “când sunt satisfăcute potrivit cu 
trebuinţa sunt calea pe cate acela e nevoit să se întoarcă în ţara lui“ 
(Răsp. către Talasie 49, scolia 15, P.G.90, 461). De aceea spune Sf. 
Maxim că “puterile răului îşi ascund lucrările în sânul afectelor 
naturale, pentru că biciuindu-le pe acestea să le facă a se transforma 
din pricina necesităților firii în afecte contrare firii“. O altă împărțire 
a trăsăturii pătimitoare, prezentată apriat de Sf. Maxim, este aceea în 
afecte de plăcere şi afecte de durere. Se înţelege că sub raportul 
moral amândouă aceste feluri pot fi conforme cu natura sau contra 
naturii. lisus a luat şi El trăsătura pătimitoare a firii omeneşti de după 
căderea lui Adam, dar fiind fără de păcat, El nu avea din această 

trăsătură decât capacitatea de suferinţă şi afectele naturale, de plăcere 
şi durere. Cu alte cuvinte aceste afecte erau înfrânate de voia Lui, 
încât niciodată nu se dezvlotau sau nu se transformau în afecte 
contrare firii. Puterile rele au crezut însă că, punând şi în lisus în 
mişcare aceste afecte, le vor face să devină afecte contrare firii, 
afecte păcătoase, ducând şi pe lisus la păcat. 

Ele au încercat să facă o dată lucrul acesta cu afectele de 

plăcere. lisus avea plăcere pentru o bucată de pâine în stare de 
flâmânzire, dar Satana n-a putut împinge această plăcere până la 
căutarea cu orice preţ a bucății de pâine. Deci a înfrânat mişcarea 
Satanei pe acest plan, întrucât s-a dovedit mai slab decît puterea Lui. 
Sf. Maxim spune că lisus prin aceasta a scos cu totul din fire latura 
de plăcere a trăsăturii pătimitoare, adică afectele plăcerii. Afectul e 
ceea ce stăpâneşte. Dar înfrângând ispita Satanei a făcut ceva mai 
mult decât să nu lase afectul să se transforme în afect contrar naturii. 
EI a pus afectul în general sub voia sa. Dar un afect stăpânit nu mai e 
un afect propriu-zis. Deci plăcerea în El nu mai e o putere silnică mai 
presus de voie, ci o mişcare totdeauna de acord cu voia. 
A doua oară a încercat Satana să împingă pe lisus în păcat prin 
afectul durerii, cu ocazia răstignirii. Dar şi de astădată lisus a înfrânt 
puterea celui rău şi prin aceasta nu numai că a oprit frica naturală de 
durere să se dezvolte în frică contrară firii, ci în general a eliminat 
frica de durere prin fire, punând-o sub stăpânirea voii. Astfel a 
eliminat în general trăsătura pătimitoare din fire; sau i-a scos colții, 
acul prin care Satana îşi injecta otrava în firea omenească. Afectele 
de durere erau primejdioase întrucât voinţa în dorul de a scăpa de ele 
şi în general de groaza morţii se arunca în laturea opusă, atrasă de 
plăcere. Iar plăcerea era primejdioasă prin această atracţie puternică 
ce-o exercita asupra voii, până la robie. lisus a ridicat prin Sine în 
general firea omenească deasupra plăcerii şi durerii, deasupra 
trăsăturii pătimitoare. lar acest efect din firea lui omenească se 
prelungeşte în general în firea tuturor oamenilor care intră în 
comunicare cu E]. Să nu confundăm cu afectul durerii capacitatea de 
suferință, sau de simţire a durerii. Aceasta rămâne în firea omenească 
şi după ce omul biruie afectele de plăcere şi de durere. Dar prin 
suferință omul e mereu mai presus de afectul durerii, dacă afectul e 
ceva care stăpâneşte, nu ceva care e stăpânit. 

Scolii 


1. Facere (y£&veow) numeşte prima plăsmuire a 
omului de către Dumnezeu, iar naştere (y&vno) 
succesiunea unora din alții, care a venit pe urmă din pricina 
greşelii. 

2. A binevoit să-şi însuşească ispita (reipa) 
noastră, cea prin plăcere, spre a-l atrage pe ispititorul, 
întrucât era, şi ca om, prin fire lipsit de patima din plăcere. 
Căci ca om era prin fire supus patimilor (afectelor, 
suferinţei) cu trupul, pentru putinţa Lui de a muri, dar prin 
aplecarea voii nu era pătimaş, ca unul ce era fără de păcat. 

3. A numit: propriu firii, alunecarea cu voia spre 
păcat după greşeala lui Adam, din pricina slăbiciunii, pe 
care Domnul nu o avea în chip firesc nici după trup, fiind şi 
cu trupul după ființă nepăcătos. 


Întrebarea 22 


Dacă Dumnezeu va arăta bogăția lui în veacurile 
viitoare," cum “a ajuns la noi sfârșitul veacurilor?" 


Răspuns 


Cel ce a dat ființă întregii zidiri văzute şi 
nevăzute, numai cu puterea voinţei Lui, a avut înainte de toți 
vecii, deci înainte şi de facerea lumii, un plan prea bun şi 
negrăit în legătură cu ea. lar aceasta a fost ea să se împreune EI 
însuşi, fără schimbare, cu firea oamenilor, prin unirea adevărată 
într-un ipostas şi să unească cu Sine în chip neschimbat firea 





155 Bfeseni 1, 17-18. 
157 1 Corinteni 10, 11. 

omenească (1).'%% Aceasta pentru ca El să devină om, precum 


numai El a ştiut, iar pe om să-l facă Dumnezeu prin unire cu 
Sine. În acest scop a împărţit veacurile cu înțelepciune, 
rânduindu-le pe unele pentru lucrarea prin care s-a făcut pe 
Sine om, iar pe altele pentru lucrarea prin care face pe om 
Dumnezeu (2). Sfârşitul veacurilor mai dinainte hotărâte 
pentru lucrarea prin care s-a făcut pe Sine om, a ajuns la noi, 
sfatul lui Dumnezeu cu privire la întrupare aflându-şi 
împlinirea prin înfăptuirea lui. La aceasta gândindu-se 
dumnezeiescul Apostol şi văzând că sfatul cu privire la 
veacurile hotărâte de Dumnezeu ca să se facă om, s-a 
împlinit însăşi întruparea lui Dumnezeu Cuvântul, spune că 
“la noi a ajuns sfârşitul veacurilor“. Aşadar nu e vorba pur şi 
simplu de toate veacurile gândite de noi, ci de cele rânduite 
pentru înfăptuirea tainei întrupării, care au ajuns la capătul 
lor prin hotărîrea lui Dumnezeu. 

Odată ce veacurile rânduite de mai înainte pentru 
lucrarea prin care Dumnezeu avea să se facă om, au luat 
sfârşit la noi, Dumnezeu împlinind cu adevărat întruparea sa 
desăvârşită, trebuie să aşteptăm de aici înainte celelalte 
veacuri ce vor veni, care sunt rânduite pentru lucrarea 
îndumnezeirii tainice şi negrăite a oamenilor. În cursul lor 
ne va arăta Dumnezeu bucuria covârşitoare a bunătăţii Lui, 
lucrând desăvârşit în cei vrednici îndumnezeirea. Căci dacă 
au ajuns la capătul lucrării tainice a înomenirii, făcându-se 
în tot chipul asemenea nouă afară de păcat şi coborându-se 
până la cele de mai jos părți ale pământului, unde-l 
prăbuşise pe om tirania păcatului, desigur că va ajunge şi la 





15 Zyxpafiau = să se amestece. Sf. Părinţi folosesc termenul de 
amestec, dar nu pe cel de contopire între firea omenească şi cea 
dumnezeiască. Amestecul e unirea strânsă care păstrează identitatea 
fiecăreia, contopirea le schimbă. 

capătul lucrării tainice de îndumnezeire a omului, făcând pe 
om în tot chipul asemenea Lui, afară de identificarea în 
fiinţă cu EI, şi ridicându-l mai presus de toate cerurile, unde 
mărimea firească a harului îl cheamă, din pricina nesfârşitei 
bunătăţi, pe omul care zace jos (3). Acest lucru a vrut să ni-l 
facă cunoscut în chip tainic marele Apostol, când a spus că 
“în veacurile ce vor veni se va arăta în noi bogăția 
covârşitoare a bunătăţiiiui Dumnezeu“. 

Să împărțim deci şi noi cu gândul veacurile şi să 
rânduim pe unele pentru taina întrupării, iar pe altele pentru 
harul îndumnezeirii omului. Făcând aşa, vom afla că cele 
dintâi au ajuns la sfârşitul lor, iar celelalte încă n-au ajuns. 
Scurt vorbind unele dintre veacuri sunt pentru coborârea lui 
Dumnezeu la oameni, iar altele pentru urcarea oamenilor la 
Dumnezeu. Înţelegând astfel lucrurile, nu vom învinovăţi de 
neclaritate Sf. Scriptură, socotindu-l pe dumnezeiescul 
Apostol să sufere de contrazicere în una şi aceeaşi chestiune. 

Sau şi mai bine: dacă Domnul nostru Iisus Hristos 
este începutul, mijlocul şi sfârşitul tuturor veacurilor trecute, 
prezente şi viitoare, pe drept cuvânt putem zice că a ajuns la 
noi, în virtualitatea credinţei, sfârşitul veacurilor destinate 
îndumnezeirii celor vrednici, care actual se va face arătat!” 
după har în viitor (4). 

Sau iarăşi: dat fiind că alta este rațiunea activității 





15 Sfârşitul veacurilor destinate îndumnezeirii a ajuns la capăt ca 
virtualitate în credință (6vvăuei Tfic nioTeoG), dacă în credință se 
cuprinde virtual starea de ultimă desăvârşire la care vom ajunge prin 
puterea lui Hrisots, care este în ea, deocamdată ca început, având să 
se dezvolte şi să ne ducă la starea de mijloc şi la cea desăvârşită. 
Căci în început se cuprinde virtual şi sfârşitul, îndumnezeirea 
noastră, sau identificarea cu Hristos după har, ascunsă ca putere în 
credință, se va arăta ca realitate văzută (kor' £i5oc) şi actualizată în 
viitor. 

şi alta rațiunea pătimirii (pasivităţii), dumnezeiescul Apostol 
deosebind veacurile trecute de cele viitoare, a deosebit prin 
aceste cuvinte în chip tainic şi înţelept raţiunea activităţii de 
cea a pătimirii. Astfel veacurile vieţii în trup, în care trăim 
acum (căci Scriptura cunoaşte şi veacuri temporale,“ după 
cuvântul: Şi a ostenit în veac şi va trăi până la sfârşit“, 
sunt veacurile stării active, iar cele viitoare, care urmează 
după cele de aici, sunt veacurile duhului, ale prefacerii în 
starea pătimitoare (5). Aşadar aici găsindu-ne în stare de 
activitate, vom ajunge odată la sfârşitul veacurilor, luând 
sfârşit puterea şi lucrarea noastră prin care activăm, iar în 
veacurile ce vor veni, pătimind prefacerea îndumnezeirii 
prin har, nu vom fi în activitate, ci în pasivitate, şi de aceea 
nu vom ajunge nicioadată la sfârşitul îndumnezeirii noastre. 
(6). Căci “pătimirea“ de atunci va fi mai presus de fire şi nu 
va fi nici o rațiune care să hotărnicească îndumnezeirea la 
nesfârşit a celor ce o pătimesc. Aşadar lucrăm câtă vreme 
avem în activitate puterea lucrătoare a virtuților, care e 
rațională prin fire, şi puterea cugetătoare, capabilă, fără 
restrângere, de toată cunoştinţa, fiind în stare să străbată 
întreg universul celor ce sunt şi se cunosc şi să-şi facă 
proprii retroactiv toate veacurile care au fost. Şi vom pătimi 
după ce vom fi trecut cu totul dincolo de rațiunile celor 
create din nimic şi vom fi ajuns în chip neînțeles la Cauza 
lucrurilor. Atunci vom lăsa să se odihnească, deodată cu 
cele mărginite prin fire, şi puterile noastre, dobândind aceea 





'4 Sunt şi veacuri temporale, dar sunt şi veacuri mai presus de timp, în 
care nu mai lucrăm, ci pătimim îndumnezeirea la nesfârşit, în acest 
sens se spune: acum şi pururea şi în vecii vecilor. Dar Dumnezeu 
este mai presus şi de veacurile netemporale. Veacurile netemporale 
sunt proprii făpturilor ce se îndumnezeiesc, sunt cicluri ale 
îndumnezeirii nesfâr şite. 

141 Ps. 49,9. 

ce nu poate dobândi nicidecum puterea cea după fire, 
deoarece firea nu are puterea de a cuprinde ceea ce este mai 
presus de fire. Căci nimic din ceea ce este făcut nu este prin 
fire făcător de îndumnezeire, odată ce nici nu poate cuprinde 
pe Dumnezeu.!” Pentru că numai harului dumnezeiesc îi 
este propriu să hărăzescă ființelor create îndumnezeirea pe 
măsura lor şi numai el străluminează firea cu lumina cea mai 
presus de fire şi o ridică deasupra hotarelor ei prin 
covârşirea slavei (7). 

Aşadar pe drept cuvânt a ajuns la noi sfârşitul 
veacurilor, măcar că n-am primit încă, prin harul lui Hristos, 
darul bunurilor de peste fire. Căci ele au ca chipuri şi 
trăsături prevestitoare diferitele moduri ale virtuților celor ce 
pot fi cunoscute prin fire.'” Prin acestea Dumnezeu se face 
neîncetat om în cei vrednici (8). Fericit este deci cel ce L-a 
prefăcut în sine prin înțelepciune pe Dumnezeu om. Căci 
după ce a împlinit înfăptuirea acestei taine, pătimeşte 
prefacerea sa în Dumnezeu prin har, iar acest lucru nu va 
înceta de a se săvârşi pururea.“ Pentra că Cel ce lucrează 





'* Rațiunea este o putere practică prin care judecăm ce e bine de făcut şi 
ce nu. Cugetarea (funcţie a minţii) cunoaşte raţiunile diferite ale 
lucrărilor create. Dar după ce am terminat cu cunoaşterea acestora, 
pe Dumnezeu nu-L mai putem cunoaşte prin vreo putere naturală a 
noastră, căci Cel infinit nu poate fi cuprins de puterile noastre 
intelectuale finite. Atunci ne va dărui Dumnezeu o putere infinită 
dumnezeiească ca organ prin care să cuprindem pe Cel infinit. 
Dumnezeu însuşi se va cunoaşte prin noi pe Sine. Vom pătimi 
cunoaşterea Lui, nu va fi produsul nostru. Acea putere ne va şi 
îndumnezei. 
Se cunosc prin fire nu în sensul că se cunosc exclusiv prin puterile 
naturale, ci în sensul că încă sunt active puterile natutale ale făpturii, 
pe cînd în starea de îndumnezeire, nu va mai lucra decât harul. 
4 În modurile virtuţilor şi în cunoaşterea raţiunilor divine din natură, 
când e activă puterea naturală a făpturii, Dumnezeu e Cel ce susține 

aceasta în cei vrednici, fiind nehotărnicit după ființă, are şi 
puterea care lucrează aceasta nehotărnicită, ba întrece chiar 
orice nehotărnicie.'” Ea nu se isprăveşte nicicând deodată 
cu cele făcute de ea, cum ni se întâmplă nouă. Mai degrabă 
menține împreună cu ei pe cei ce şi-au primit existența de la 
ea, întrucât nu pot să existe fără ea. De aceea i-a spus şi 
bogăţie a bunătăţii, deoarece nu încetează niciodată 
afecțiunea atotluminată a bunătăţii dumnezeieşti față de noi, 
prin care lucrează  prefacerea noastră în vederea 
îndurrinezeirii. (10) 


Scolii 


1. Unirea Cuvântului cu trupul într-un ipostas a 
descoperit ţinta negrăită a sfatului dumnezeiesc. Căci 
neamestecând fiinţa prin unirea cu trupul, dar înfățişând un 
singur ipostas şi după întruparea Cuvântului, a arătat că ținta 
acelui sfat a fost ca trupul să rămână, după ființă trup, dar să 
devină după ipostas, dumnezeiesc. 

2. Dintre veacuri, zice, unele au dezvăluit 
lucrarea întrupării. Sfârşitul acestora a ajuns la noi. Altele 





această putere a creaturii în activitate. Deci Dumnezeu lucrează 
oarecum ca om, după modul făpturii. După ce s-a terminat acest fel 
de lucrare, atingându-se treapta culminantă a ei, se preface lucrarea 
creată a făpturii în lucrare necreată dumnezeiască. Dacă înainte s-a 
făcut Dumnezeu subiect de lucrare creată în om, (sau om), acum 
devine omul subiect de lucrare dumnezeiască (sau Dumnezeu), 
înainte era acoperit Dumnezeu de către om, acum este acoperit omul 
de către Dumnezeu. lar creşterea lucrării dumnezeieşti în om, sau 
îndumnezeirea omului, va dura la nesfâr şit. 

Lucrarea dumnezeiască, prin care va lucra omul, nu are hotar. Omul 
va spori mereu în ea, fără să ajungă niciodată exact ca Dumnezeu, ca 
să o aibă toată, întrucât nu se poate identifica cu Dumnezeu după 
ființă, ca să fie izvorul ei. 

fac arătată lucrarea de îndumnezeire. Bogăția slavei acestora 
încă nu ni s-a descoperit. 

3. Întruparea lui Dumnezeu, zice, ne este chezăşie 
sigură a nădejdii de îndumnezeire a firii oamenilor. Atât de 
deplin îl va face pe om Dumnezeu, cât de deplin s-a făcut 
Dumnezeu om. Căci e vădit că Cel ce s-a făcut om fără de 
păcat, va îndumnezei firea fără preschimbarea ei în 
Dumnezeu; şi atât îl va ridica pe om din pricina Sa, cât s-a 
coborât EI din pricina omului. 

4. Alt înțeles, prin care arată că în Hristos se 
cuprind în chip concentrat şi neseparat începutul, mijlocul şi 
sfârşitul veacurilor. El ajuns la noi prin întrupare, ca un 
sfârşit, având prin ființă plenitudinea bunătăţii dumnezeieşti, 
de care ne-a făcut în Sine însuşi părtaşi după har, aşezând în 
noi nădejdea ca întărire a credinței. 

5. Alt înţeles. Rațiunea activității este puterea 
naturală spre împlinirea virtuților, iar rațiunea pătimirii este 
harul celor mai presus de fire sau năvala celor contrare firii. 
Precum nu avem putere naturală pentru ceea ce e mai presus 
de noi, la fel nu avem prin fire putere peste ceea ce nu este. 
Pătimim aşadar îndumnezeirea prin har ca una ce e mai 
presus de fire, dar nu o facem. Căci nu avem prin fire o 
putere capabilă să realizeze îndumnezeirea. Şi pătimim 
iarăşi păcatul ca un accident contrar firii, acceptat însă cu 
voia noastră.'* Căci nu avem putere naturală spre aducerea 
în existență a răului. Deci câtă vreme ne aflăm în viața de 
aici, lucrăm, la împlinirea virtuţilor, având spre lucrarea 





1% Păcatul devenit patimă ne duce fără voie. Nebunia, ultimul grad al 
păcatului, al alterării firii, nu mai lasă nici o urmă de iniţiativă 
voluntară în om, ci omul e într-o completă pasivitate. De aceea în iad 
omul nu mai poate face nimic pentru mântuirea Sa. Omul în această 
stare nu se mai poate nici pocăi. 

aceasta putere prin fire. lar în viitor vom pătimi 
îndumnezeirea, primind în dar harul spre pătimirea ei. 

6. După această viaţă, zice, vom înceta de a mai 
lucra virtuțile, dar nu vom înceta să pătimim îndumnezeirea 
după har, ca o răsplată pentru ele. Căci pătimirea care mai 
presus de fire e fără hotar, de aceea e şi plină de forță 
efectivă; cea contra firii e însă fără consistență, de aceea e 
slabă ca forță. 

7. Cârmuind mânia şi pofta, raţiunea lucrează 
virtuțile. lar mintea luînd seama la rațiunile lucrurilor 
dobândeşte cunoştinţa cea fără greşeală a lor. Când deci 
rațiunea, după alungarea celor contrare, află ceea ce este 
vrednic de iubit prin fire, iar mintea, după trecerea peste cele 
ce pot fi cunoscute, sesizează Cauza lucrurilor, cea mai 
presus de ştiinţă şi cunoştinţă, atunci se iveşte pătimirea 
îndumnezeirii prin har. Această pătimire desface rațiunea de 
la îndeletnicirea cu discernământul natural, deoarece acolo 
nu mai este nimic de discriminat şi opreşte mintea de la 
cugetarea cea după fire, deoarece acolo nu mai este nimic de 
cunoscut. El face pe cel învrednicit de participarea 
dumnezeiască Dumnezeu, prin identitatea pe care o 
dobândeşte prin odihnă (karanoLoGv Tfj KATĂ TIvOTAOLV 
TOvTOTNTL 9£6v).” 

8. Felurile virtuţii şi rațiunile lucrurilor sunt, zice, 
chipurile bunurilor dumnezeieşti. Diferitele feluri de virtuţi 
sunt ca un fel de trup al lui Dumnezeu, iar rațiunile 
cunoştinței în duh ca un fel de suflet. Prin acestea 





'+ Participând la Dumnezeu, mintea nu mai trece de la un lucru la altul 
nici dorinţa. Acel om rămâne pentru veci într-o neschimbare totală. 
Dar nu e o schimbare moartă, ci o trăire (o pătimire intensă a lui 
Dumnezeu în sine. El e Dumnezeu nu numai pentru că are în sine 
lucrările dumnezeieşti, ci pentru că e neschimbabil ca Dumnezeu. 

îndumnezeieşte El pe cei vrednici, dându-le pecetea 
consistentă a virtuţii şi hărăzindu-le substanța statornică a 
cunoaşterii adevărate. 

9. Bogăția bunătăţii a tâlcuit-o ca afecțiunea 
bunătății lui Dumnezeu faţă de noi. 


Întrebarea 23 


Dacă David a împărățit numai peste Israil cel 
după trup, iar Israil cel după trup a respins împărăția lui 
Hristos, din care pricină acesta a şi trecut la neamuri?“ cum 
mal este adevărat cuvântul Arhanghelului: “Și îi va da 
Dumnezeu tronul părintelui său David şi va împărați peste 
casa lui Iacob în veci“? 


Răspuns 


Această nedumerire îşi are o dezlegare limpede şi 
vădită. Căci dacă “nu toți cei din Israel sunt şi Israeliţi şi nu 
toți sunt fiii lui Avraam, pentru faptul că sunt sămânţa lui 
Avraam, ci Dumnezeu îi va socoti ca sămânță pe fiii 
făgăduinţei“,'* dacă, pe de altă parte, chiar de-ar fi 
“numărul fiilor lui Israel ca stelele cerului şi ca nisipul 
mării, numai rămăşiţa se va mântui“, e clar că prin Israel 
se înţelege poporul credincios, care vede pe Dumnezeu prin 
faptele dreptății şi prin cunoştinţa cea adevărată din 
credință, fie că după cum e din sămânţa lui Israel, fie că e 
din sămânţa neamurilor. Pentru că cel ce poartă în el clară şi 





14 FA. 13, 46. 
149 Le. 1, 32-33. 
15 Rom. 9, 6-8. 
5! Rom. 9, 27. 

neştirbită pecetea credinţei lui Avraarn, a lui Isaac şi a lui 
Iacob, nu e străin de chemarea şi de harul adevăratului 
Israel. 

Dar şi fericitul David însuşi a împărăţit peste cei 
credincioşi din Israel. Din acestă pricină, îndată ce şi-a stins 
Israel lumina credinței, s-a desfăcut şi de împărăția lui David 
(D.'” Prin urmare este vorba de tronul duhovnicesc al lui 
David şi de împărăţia spirituală a sufletelor raţionale, de 
casa credincioasă a lui lacob şi de poporul sfânt şi mare, 
despre care a făgăduit Dumnezeu în chip profetic că se va 
naşte din Moise, luând locul lui Israel cel trupesc care 
amărăşte necontenit pe Dumnezeu, despre acel popor căruia 
Israel cel trupesc îi serveşte numai drept chip. Aceasta a 
arătat-o Dumnezeu zicând: “Lăsaţi-mă şi voi nimici poporul 
acesta dintrodată şi te voi face pe tine neam mai mare şi mai 
temut decât acesta“.'* Deci nu e vorba de casa 
necredincioasă a lui lacob, care supără neîncetat pe 
Dumnezeu, de neamul păcătos şi de sămânță vicleană, de fiii 
nelegiuiți, de căpeteniile Sodomei şi de poporul Gomorei, de 
cei ce s-au întors cu întoarcere vicleană şi au părăsit pe 
Domnul, de cei ce au mâniat pe Sfântul lui Israel şi pe 
Dumnezeu nu L-au cunoscut şi nu L-au înţeles, de cei ce au 
fost răniţi de rana fără de leac a necredinţei, care nu poate fi 
vindecată de nici o metodă de tămăduire rațională, care să-i 
lecuiască de necredinţa sufletului. Nu e vorba de cei despre 
care zice: “Vai ţie neam păcătos, sămânță vicleană, fii ai 
fărădelegii, ați părăsit pe Domnul şi aţi mâniat pe Sfântul lui 
Israel. Cum vă mai puteţi răni, sporindu-vă fărădelegea? Nu 
mai este loc unde să se pună vreo cataplasmă, nu mai ajută 





152 1] Regi 12, 28. 
153 Deut. 9, 14. 

nici untdelemnul, nici legăturile“.'** Nu e vorba de cei ce 
şchioapătă de amândouă picioarele,'” de cei ce s-au întors 
de la adevăr şi au fost scoşi din moştenirea dumnezeiască, 
asemenea lui Cain şi Ismail, Esau şi Rubim, Er şi Onan, 
Manase, Eleaf şi Amon, toți primii născuţi ai Patriarhilor şi 
Proorocilor care au fost lepădaţi şi respinşi. De aceea zice: 
““Fiul Meu întâi născut, Israel“, dar nu unul născut (2). 
Căci se aştepta primirea spre înfiere a unui popor evlavios şi 
cucernic, zidit pe placul lui Dumnezeu şi adus la înfierea cea 
după har, prin lepădarea poporului celui dintâi născut şi 
necredincios al lui Israel. Pentru că acesta s-a ridicat, din 
pizmă, împotriva lui Avel cel spiritual!“ pe care l-a ucis ca şi 
Cain; şi-a bătut joc de viața îndumnezeită a lui Isaac cel 
spiritual ca şi Ismail;'* s-a înfuriat asupra lui Iacob cel 
spiritual ca Esau; ” a vărsat pe pământul rătăcirii şi al 
patimilor sămânța credinţii şi a dreptăţii ei, asemenea lui Er 
şi Onan şi a respins Biserica lui Dumnezeu, ca aceia pe 
Tamara;'“ şi-a făcut uitate virtuțile ca Manase'“!; s-a mâniat 
din pricina mândriei pe David cel spiritual, care a primit 
împărăţia şi de aceea l-a disprețuit ca Eliaf;'” şi în sfârşit s-a 
făcut începătorul unei fărădelegi străine ca Amon (3). Nu 
e vorba de aceşti fii înstrăinaţi, care s-au abătut şchiopătând 





5 15. 1,4-6. 

5 [II Regi 18,21. 

5 Exod. 4, 22. 

57 Gen: 4, 8. 

5 Gen. 21,9. 

5 Gen. 27, 41. 

5% Gen. 38, 7. 

IV Regi 21, 1. 

“| Regi 17, 28; | Regi 16,6,7. 
SII Regi 13, 10. 

de la cărările lor,'“care răsuflă numai furie şi moarte,'% de 
aceşti fii trupeşti care sunt cu adevărat numai trupuri şi sunt 
cu totul străini de har, “al căror Dumnezeu e stomacul şi a 
căror slavă e în ruşinea lor“, a căror amintire de oameni 
necredincioşi a pierit cu sunet.” Ci, precum am mai spus, e 
vorba de Israel cel credincios şi duhovnicesc, de acel Israel 
care vede pe Dumnezeu prin credință din toate neamurile 
prin alegerea harului, * ca să-şi alcătuiască un popor şi un 
neam sfânt şi o preoţie împărătească.” Pe acesta a făgăduit 
Dumnezeu, vorbind prin înger către Fecioară, să-l dea 
Mântuitorului care se va naşte şi Dumnezeului tuturor, ca să 
împărăţească peste el. Această făgăduință şi-a primit 
adeverirea prin însuşi felul cum s-au petrecut lucrurile. Căci 
Domnul a împlinit  făgăduințele făcute părinților, 
binecuvântând şi înfiind toate neamurile lui Avraam cel 
spiritual şi făcând pe Avraam părinte în duh al tuturor 
neamurilor prin credință, iar El asezându-Se pe tronul 
duhovnicesc al lui David şi împărățind peste casa 
credincioasă a lui lacob în veci, împărăția lui neavând 
sfârşit. 


Scolii 


1. Pe timpul lui leroboam s-a desfăcut Israel de 
casa lui David, căzând de la credinţa în Dumnezeu. 

2. Înşirarea primilor născuţi lepădaţi de la 
începutul veacurilor, cărora li se aseamănă şi poporul lui 





'% 11 Regi 13, 10. 
ISFA.9,1. 

166 Fi]. 3, 19, 

1% Ps. 10,2. 

1% Rom 11,5. 

1% 1 Petru 2, 9. 

Israel. Putem admite că despre el s-a spus mai pe ocolite: 
“Fiul Meu cel întâi născut, Israel“, arătându-se că în calitate 
de prim născut va fi lepădat, ca să fie chemat prin credință 
poporul înfiat după el, ales dintre toţi pământenii. 

3. Frații pizmuiţi de cei dintâi născuţi închipuiesc 
pe Domnul şi poporul cel nou prin credință. 


Întrebarea 24 


Ce înseamnă cuvântul din "Fapte" despre Petru: 
“Trecând prima Strajă şi a doua, a venit la poarta cea de 
A or 7+d 70 


Răspuns 


Mintea cea credincioasă şi lucrătoare"! fiind, 
asemenea Sf. Petru, prinsă de Irod, adică de legea de piele 
(căci Irod se tâlcuieşte: “cel de piele“), sau de cugetul 
trupesc, e închisă în dosul a două străji si a unei porți de fier, 
adică e războită de lucrarea patimilor şi de învoirea gândului 
cu ele. Pe acestea trecându-le mintea ca pe nişte străji, sau 
carcere, ajutată de rațiunea filosofiei lucrătoare (ca de un 
înger)”, ajunge la poarta cea de fier, care duce în cetate, 





17 F.A. 12, 10. 

11 E prima treaptă a urcuşului duhovnicesc, respectiv prima 

constatatoare din două părți. Căci urcuşul începe de la credinţa simplă, 

ajunge la lucrarea virtuţilor (npakTik6g), apoi la contemplarea rațiunilor 
din natură şi în sfârşit la vederea lui Dumnezeu. 

1 Rațiunea fiind în greceşte de genul masculin (606), poate fi socotită 
uşor ca simbolizată prin înger. Pe de altă parte rațiunea oricărui lucru 
şi a oricărei activităţi, fiind socotită de Sf. Maxim ca o rază 
vestitoare a rațiunii (a Logosului) supreme, e potrivită asemănarea ei 
cu un înger, care şi el e vestitor al lui Dumnezeu. 

adică la împletitura strânsă şi tare greu de biruit, dintre 
simțuri şi lucrurile sensibile. Pe aceasta deschizând-o 
rațiunea contemplației naturale în duh, dă drumul minții să 
plece fără teamă spre lumea înrudită a celor inteligibile, 
slobozită de furia lui Irod.' 


Scolie 


Străji numeşte deprinderea şi săvârşirea păcatului. 
Căci însuşirea caracteristică a deprinderii este învoirea cu 
păcatul. Sub robia acestora luptă cel rău ca să ţină pe sfinți. 
Iar poarta cea de fier este relația naturală a simţurilor cu cele 
sensibile, din care rațiunea cunoştinţei active scapă, ca un 
înger, pe cel cu adevărat credincios. 


Intrebarea 25 
Ce înseamnă: “Vreau să știți că Hristos este capul 


a tot bărbatul, iar capul femeii este bărbatul şi capul lui 
Hristos Dumnezeu. Orice bărbat, care se roagă, sau 





1% Filosofia lucrătoare e strădania de purificare, care e prima treaptă a 
urcuşului duhovnicesc, presupunând pornirea de la credinţă. Cu 
ajutorul acesteia (sau a raţiunii = îngerului ei) mintea scapă din 
primele două închisori, din păcatul cu fapta şi din deprinderea cu 
păcatul. Apoi ajunge în faţa lumii, care deşi nu-i mai este îndemn la 
păcat, totuşi încă nu-i este străvezie, ci e un zid opac, o poartă de fier 
în faţa lumii spirituale, omul neştiind s-o vadă decât cu simţirea. 
Această poartă o deschide sau o face transparentă contemplaţia 
naturală în duh respectiv raţiunea = îngerul ei) E de observat că Sf. 
Maxim nu numeşte prima treaptă înțelepciune (copi) lucrătoare, ci 
iubire de înţelepciune (priocogia). Înţelepciunea se dobândeşte pe 
treapta cea mai înaltă. În fața strădaniei pentru virtuţi omul încă nu 
posedă înțelepciunea (nu e înțelept), ci numai iubirea de 
înțelepciunea (e numai filosof). 

prooroceşte având ceva pe cap, face de rușine capul său şi 
orice femele, care se roagă sau prooroceşte cu capul 
dezvelit, face de rușine capul er: căci e tot una ca Și Cum ar 
fi rasă?” Și ce înseamnă: “Pentru aceea femeia trebuie să 
aibă pe cap un semn de stăpânire din pricina îngerilor?!" 


Răspuns 


Trebuie să se ştie că spunând dumnezeiescul 
Apostol că “Hristos este capul a tot bărbatul“, a afirmat că 
Hristos este capul bărbatului credincios, care împlineşte 
poruncile dumnezeieşti şi contemplă dogmele evlaviei. Cu 
toată forma sa generală, cuvântul nu cuprinde şi pe bărbații 
necredincioşi. Căci cum ar putea fi Hristos cap al celor ce nu 
cred? Prin urmare, după unul din înțelesurile mai înalte ale 
acestui loc, spunem că bărbatul este mintea activă! care are 
drept cap raţiunea (cuvântul) credinţei (1). Spre aceasta 
privind ca spre Hristos, mintea îşi întocmeşte propria viaţă, 
zidind-o cu harurile poruncilor prin fapte, în felul acesta nu 
necinsteşte capul său, adică credinţa (2), punând asupra lui 
vreun oarecare acoperemânt pământesc din afară. Ceea ce 
înseamnă că nu pune mai presus de credință nimic din cele 
vremelnice şi pieritoare. Femeie a acestei minți spunem că 
este însăşi deprinderea făptuirii, care e acoperită cu părul 
bogat al multelor şi feluritelor cugetări şi chipuri de viață 
practică; sau mai bine zis deprinderea aceasta are însăşi 
mintea, în calitatea de cap al ei, acoperită cu podoaba deasă 
a acestor cugetări şi chipuri. lar Hristos zicem că e credinţa 





14 1 Cor. 11,3. 

15 1 Cor. 11, 10. 

17 Mintea (în greceşte de genul masculin) în strădania pentru virtuţi se 
conduce la început de credință, nu de evidenţă. 

ipostasiată (3), al cărei cap este în chip vădit Dumnezeu, 
spre care duce rațiunea credinţei, arătând celui ce-şi înalță 
cugetarea de la cele de jos pe Dumnezeu, în care se şi află 
după fire.” 

Şi iarăşi putem spune că bărbatul este mintea care 
cultivă contemplația naturală în duh, având drept cap 
Rațiunea (Logosul) creatoare a tuturor, ce se arată celui ce 
crede din ordinea frumoasă a celor văzute (4). Pe aceasta nu 
o necinsteşte mintea, întrucât nu o acoperă şi nu o pune 
dedesubtul vreunuia din lucrurile văzute şi nu ridică, peste 
tot, ceva mai presus de ea. Femeia acestei minți este simţirea 
(lucrarea de percepție), care este tovarăşa ei de viaţă şi prin 
care pătrunde în natura lucrurilor sensibile şi adună rațiunile 
mai divine din ea (5). Mintea nu îngăduie acestei consoarte 
să se descopere în lucrarea ei de vălurile raţiunii şi să se facă 
slujitoarea nesocotinței (iraționalităţii) şi a păcatului, ca în 
felul acesta, respingând rațiunile mai divine ca pe nişte 
acopereminte, să primească drept cap, în locui minții patima 
nesocotinţei.* lar cap al lui Hristos, adică al Raţiunii 
(Logosului) creatoare, care se dezvăluie din lucruri, analog 
cu ele, prin contemplația lor naturală, străbătută de credință 
este Mintea cea negrăită, care o naşte pe aceea după ființă 
(6). Spre Mintea aceea duce Rațiunea (Cuvântul) prin sine 
mintea ce urcă prin contemplația cucernică a lucrurilor, 





177 Până aici prin bărbatul ce are de cap pe Hristos şi prin femeia ce are 
de cap bărbatul, s-a indicat prima treaptă a urcuşului duhovnicesc, 
cea activă. 


17% Aici prin bărbatul descoperit şi femeia acoperită se indică treapta a 
doua a urcuşului duhovnicesc, contemplarea naturii. Această 
contemplare, deşi se numeşte naturală după obiectul ei, se face în 
duh, deci în har. E o lucrare a raţiunii ajutată de har. Numai o astfel 
de lucrare a rațiunii, cunoaşte just natura. 

împărtăşindu-i treptat din vederile spirituale ale celor 
dumnezeieşti, pe măsura cunoaşterii celor văzute (7). 

Şi iarăşi bărbatul este mintea ajunsă înlăuntrul 
cunoaşterii tainice a lui Dumnezeu (a teologiei mistice) (8), 
având drept cap neacoperit pe Hristos, adică Rațiunea 
credinței înțeleasă în chip necunoscut, sau mai bine zis 
cunoscută în chip neînțeles (9), prin inițierile tainice, 
indemonstrabile. Mintea, ajunsă prin exercițiu la golul 
(6T£pno16)  îndumnezeitor, vrednic de laudă, care o 
depăşeşte total şi distinct atât pe ea cât şi toate cele ce 
există, nu pune peste acea Raţiune nimic din cele ce sunt 
(10), nici simţire, nici rațiune, nici minte, nici înţelegere, 
nici cunoştinţă, nici ceva cunoscut, nici ceva cugetat, nici 
ceva grăit, nici ceva simțit, nici ceva ce simte. Femeia 
acestei minţi este cugetarea curățită de toată imaginația 
sensibilă (11), având drept cap mintea acoperită bogat cu 
iluminările (EmBoiaic) fără de început şi mai presus de 
înțelegere ale dogmelor negrăite şi necunoscute. lar cap al 
lui Hristos, adică al Raţiunii negată tainic prin depăşire, este 
Mintea ridicată în chip absolut şi infinit peste toate şi în tot 
chipul (12). Pe aceasta Hristos, cel înțeles spiritual ca 
Rațiunea Minţii prin fire, o face cunoscută celor vrednici. 
Pentru că zice: “Cel ce m-a văzut pe Mine a văzut pe 
Tatăl“. Şi într-adevăr înţelegerea  Raţiunii devine 
cunoştinţă a Minţii care a născut-o pe aceea, întrucât 
Rațiunea arată Mintea subsistând în Sine după ființă. Spre 
acea Minte ridică Rațiunea mintea ce se doreşte după 
identificarea cu Dumnezeu prin har (13), după ce aceasta şi- 
a eliberat înțelegerea de mulțimea lucrurilor deosebite 
calitativ şi cantitativ şi s-a adunat într-o unitate deiformă, 





19 In. 14,9. 

prin identitatea şi simplitatea mişcării neîncetate şi cunos- 
cătoare în jurul lui Dumnezeu.'% 

Deci toată mintea activă (lucrătoare, practică), 
“rugându-se şi proorocind“, cu alte cuvinte, căutând să afle 
rațiunile virtuților (căci aşa trebuie înțeles cuvântul 
“rugându-se““), sau descoperind chipurile lor prin fapte (căci 
aşa trebuie înţeles cuvântul “proorocind ), trebuie să 
privească numai la rațiunea goală a credinţei, neabătându-şi 
cugetarea, gândul sau lucrarea la nimic altceva şi deci 
neacoperindu-şi capul, sau punând altceva peste el. Şi orice 
femeie, adică orice deprindere a minţii active, “rugându-se 
sau proorocind“, adică mişcându-şi în chip ascuns dispoziția 
ei internă, sau înfățişând virtutea în chipurile purtării din 
afară, dacă face aceasta fără discernământ rațional, 
necinsteşte capul ei. Căci ea cultivă atunci binele urmând 
unei pofte, odată ce este lipsită de rațiunea care o 
împodobeşte ca un acoperământ. De asemenea toată mintea, 
care se exercită în contemplația naturală, dacă se roagă sau 
prooroceşte având ceva pe cap, cu alte cuvinte caută să 
cunoască raţiunile lucrurilor sau le împărtăşeşte altora, cu 
vreo pornire spre altceva, fără un scop evlavios, necinsteşte 
capul său, ca una ce pune mai presus de cunoştinţa dreaptă 
şi cucernică vreun lucru din cele trecătoare. Şi orice femeie, 
adică orice percepție orientată în chipul natural spre 
lucrurile sensibile, dacă nu are rațiunile spirituale ale acelora 
ca acoperitoare, necinsteşte capul ei, ocupându-se cu 
contemplarea celor văzute din patimă, pentru afecțiunea 





1% Aici se descrie a treia treaptă a urcușului. Rațiunea credinţei de pe 
această treaptă nu mai e credința ca normă neevidentă din prima 
treaptă, ci e însuşi Logosul cunoscut direct, dar mai presus de 
înțelegere, după depăşirea tuturor, şi în acest sens socotit mai 
degrabă obiect al credinţei. Aici se arată că apofatismul nu înseamnă 
o necunoaştere totală, ci paralel cu el au loc iluminări tainice. 

naturală faţă de ele. Şi iarăşi, toată mintea îndrăgostită de 
teologia mistică, dacă se roagă sau prooroceşte având ceva 
pe cap, adică dacă pătrunde la vederile tainice în chip 
neştiut, sau învaţă şi inițiază pe alţii în teologie, având vreo 
formă a înţelegerii în vreme ce cunoaşte sau face cunoscut 
în chip mistic Cuvântul cel mai presus de înţelegere, 
ruşinează capul său, punând pe Cel simplu şi mai presus de 
orice înţelegere, sub ceva din cele ce sunt sau se cunosc 
(14). Mintea trebuie să fie atunci golită de toată ideea şi de 
toată cunoştinţa, ca să vadă fără ochi pe Dumnezeu 
Cuvântul cel adevărat, ştiind limpede că în privinţa lui 
Dumnezeu sunt mai adevărate negaţiunile prin depăşire, 
care vestesc realitatea pozitivă divină prin negarea totală a 
celor ce sunt (15). Şi orice femeie, adică orice cugetare a 
unei astfel de minţi, rugându-se sau proorocind cu capul 
descoperit, adică emancipată de sub stăpânirea minţii, care e 
adumbrită de multe vederi tainice, necinsteşte capul ei, 
lepădând cunoştinţa dumnezeiască şi tainică ce acoperă 
mintea ca pe un cap. Deci tot bărbatul, adică toată mintea 
activă, sau naturală, sau teologică'*! când se roagă sau 
prooroceşte, adică primeşte învățătura sau învață pe alții, să 
aibă descoperit capul său, adică pe Hristos: cea activă, 
nepreţuit nimic mai mult decăt credința şi virtutea; cea 
naturală, nepunând nici o altă rațiune mai presus de 
Rațiunea primă; iar cea teologică, neconturând nicidecum în 
schemele şi înțelesurile câştigate din lucruri, pe Cel mai 
presus de înţelegere şi de cunoştinţă. Şi toată femeia, adică 
toată deprinderea minţii active, sau percepția celei naturale, 





5 Mintea practică e mintea preocupată de virtuţi, mintea naturală e cea 
care contemplă natura, iar mintea teologică e cea care contemplă pe 
Dumnezeu. Ele sunt aşezate pe trei trepte. Nu poate dobândi cineva 
mintea teologică dacă n-a trecut prin cea, practică şi naturală. 

sau cugetarea înțeleaptă a celei teologice, să-şi acopere 
capul: deprinderea activă, având aşezat asupra ei 
discernământul raţiunii cu care să deosebească cele ce 
trebuie şi cele ce nu trebuie făcute; percepția, puterea 
rațiunii, cu care să judece cu ştiinţă cele văzute; iar 
cugetarea, cunoştinţa cu totul indemonstrabilă a celor mai 
presus de înțelegere, Căci toată deprinderea, percepția şi 
cugetarea neacoperită în modul arătat, nu se deosebeşte de 
cea rasă, adică de cea care n-are nici o rațiune a virtuţii, sau 
a evlaviei, sau a cunoştinţei tainice şi a iubirii dumnezeieşti. 

Deci orice astfel de femeie trebuie să aibă, pe 
bună dreptate, totdeauna stăpânirea raţiunii, sau suprave- 
gherea raţională asupra capului. Aceasta în primul rând 
pentru îngeri, care văd mişcările arătate şi nearătate ale 
noastre şi scriu tot gândul şi toată fapta spre lauda sau spre 
osânda noastră în ziua înfricoşată a dării la iveală. Apoi 
pentru cugetările conşiinței, înțelese şi ele în mod figurat ca 
îngeri,” care ne mustră pentru cele ce le-am săvârşit, sau ne 
apără acum şi în ziua judecății. În sfârşit şi pentru îngerii răi, 
care pândesc deprinderea, percepția şi cugetarea noastră ca 
îndată ce le văd dezvelite de discernământul, de evlavia şi 
de cunoştinţa rațională şi mintală, să dea năvală, făcând să 
se nască cele potrivnice acestora: lipsa de discernământ, de 
evlavie şi neştiință, prin care dracii cei răi lucrează păcatul, 
rătăcirea şi necredinţa. 

Iar cap al lui Hristos a fost numit Dumnezeu, care 
ca Minte este prin fire principiul Raţiunii. 


Scolii 


1. Bărbat este şi acela care se îndeletniceşte cu 





15 Cugetările în greceşte sunt de genul bărbătesc (Aopiouoi) ca şi îngerii 

filosofia activă (lucrătoare, practică). 

2. A numit cap pe Hristos, ca ipostas al bunuilor 
viitoare. Găci credința, după dumnezeiescul Apostol, “este 
ipostasul celor viitoare şi dovada lucrurilor nevăzute“"** prin 


= GA. 


ceea ce este arătat EI însuşi. Pentru că “în EI sunt ascunse toate 
comorile cunoştinţei şi ale înțelepciunii“.'%* 

3. Credinţa cea ipostasiată este credinţa efectivă 
şi lucrătoare, prin care Cuvântul lui Dumnezeu se arată în 
cei activi întrupat în porunci.'* Iar prin acestea Cuvântul îi 
duce pe cei activi spre Tatăl, în care se află El după fire. 

4. Bărbat este şi mintea ce se exercită cu evlavie 
în contemplaţia naturii, având drept cap Rațiunea lui 
Dumnezeu, pe care o contemplă cugetarea prin credinţă, ca 
pricină creatoare a celor văzute. 

5. Dacă cineva vrea să vadă în chip just creațiunea 
(căci omul are putere naturală să vadă bine şi să deosebească 
binele de rău), va fi călăuzit spre pomul vieţii, care este 
Dumnezeu, Făcătorul a tot pomul, “în care sunt ascunse 
comorile  cunoştinței şi ale înțelepciunii“. lar dacă, 
întrebuințând greşit puterea naturală (abuzând de ea), va 
vrea să vadă creaţiunea în chip rău, se va depărta de viaţă şi 
va mânca din pomul care ascunde în sine deosebirea binelui 
de rău, supunând simţirii şi socotinței neraționale mintea şi 
rațiunea. Deci unul ca acela va socoti plăcerea ca bine, 
pentru că ajută la conservarea trupului, iar durerea şi 
ostenelile trupului ca rău, pentru că nu ajută la acea 
conservare; şi va socoti făptura drept Dumnezeu, 
procurându-şi din ea prilejurile plăcerii trupeşti. 





1% Bvrei 11,1. 

18 Coloseni 2, 3. 

155 Credinţa care dă forţă poruncilor sau virtuţilor este însuşi Hristos, sau 
puterea ce emană din El, pe măsura acestei stări a omului. 

6. Întrucât deodată cu Rațiunea, care e Făcătoarea 
tuturor, e cugetată şi Mintea, la care se raportează Rațiunea 
ca la cauza Sa, a numit pe Tatăl cap al lui Hristos, în 
calitatea Lui de Minte, care naşte prin fire Rațiunea. 

7. Din fiinţa celor văzute şi din mişcarea şi din 
varietatea lor, cunoaştem Monada sfântă cea în trei 
ipostasuri. 

8. Bărbat e şi cel ce e iniţiat în teologia mistică. 

9. La cuvântul: în chip neînțeles, trebuie să se 
adauge: prin depăşire, căci este mai presus de înţelegere Cel 
ce este crezut, adică Dumnezeu. 

10. Cel ce a primit în chip neştiut, prin negarea în 
sens de depăşire a celor create, însăşi vederea nemijlocită a 
Raţiunii celei mai presus de orice rațiune, are drept cap 
Rațiunea cea atotunică, peste care şi cu care şi după care nu 
există altă rațiune prin fire. Ea are ca născătoare prin fire 
unica Minte, spre care călăuzind, ca spre capul Ei, mintea 
ce-L urmează, prin Duhul cel de-o ființă cu Ea, îi dă viaţă. 

11. Femeia minţii active zice că este deprinderea, 
ca născătoare a chipurilor virtuţii; a celei naturale, simţirea 
(percepţia prin simţuri) înnobilată prin rațiunile Duhului, ca 
născătoare a imaginilor nepătimaşe ale lucrurilor; iar a celei 
teologice, cugetare curată, capabilă să pătimească în chip 
unitar lumina cea unică în trei străluciri. 

12. Hristos zice că este Rațiunea cea mai presus 
de ființă şi întrupată în chip supraființial, odată ce nici 
întruparea Lui nu a cuprins-o mintea prin rațiunea naturală. 
lar capul acesteia este Mintea cea necauzată prin fire, 
cugetată împreună cu Rațiunea, a cărei cauză este. Căci cel 
care a văzut prin credință Rațiunea, a văzut tainic deodată cu 
Rațiunea şi Mintea care naşte în chip netemporal Rațiunea, 
aflându-se în Rațiune după fiinţă. 

lar unii spun că prin Hristos se indică aici 
omenitatea lui Hristos, ca una ce e cap al totului, adică al 
întregii firi. Şi cap al acestei omenități este dumnezeirea lui 
Hristos. Dând aceştia numele întregului părților, aduc o 
tâlcuire justă. 

13. Identitatea minţii desăvirşite cu Dumnezeu 
după har înseamnă mişcarea simplă şi neîmpărțită a minţii în 
jurul Celui ce este prin fire unul şi acelaşi. Această mişcare 
nu primeşte înțelesuri care se deosebesc după cantitatea 
substanţei sau după calitatea puterii ci numai o bucurie 
negrăită, plină de o simţire mai presus de înţelegere. 

14. Rugăciunea celui activ (practic) constă, zice, 
în cererea virtuţilor, iar proorocia în comunicarea adevărată 
a rațiunilor din ele. Rugăciunea celui ce se îndeletniceşte cu 
contemplarea naturii constă, zice, în cererea cunoştinţei 
ştiinţifice a lucrurilor, iar proorocia “în comunicarea 
acesteia altora, priritr-o învăţătură adevărată. În sfârşit, 
rugăciunea celui ce se îndeletniceşte cu teologia, este, zice, 
tăcerea tainică, în timpul căreia mintea se face, prin negarea 
lucrurilor în sens de depăşire, vrednică de unirea cea mai 
presus de înţelegere şi cunoştinţă; iar proorocia acestuia este 
inițierea tainică a altora în acestea. Căci rugăciunea 
înfăptuieşte unirea celui ce se roagă cu Dumnezeu, iar 
proorocia pentru Dumnezeu îndeamnă pe cel ce prooroceşte 
să comunice oamenilor bunurile date lui.'% 

15. Când afirmăm pe Dumnezeu din lucruri, Îl 
cugetăm deodată cu ele, dar ca pe cauza făcătoare. Când însă 
negăm cu totul pe Dumnezeu pornind de la lucruri, nu-L 
cugetăm împreună cu ele nici în calitate de cauză, întrucât, la 





15 Rugăciunea însoţind pe om pe toate treptele urcuşului duhovnicesc, 
până la unirea cu Dumnezeu, se deosebeşte cu fiecare stare a omului. 
Rugăciunea ca tăcere tainică este rugăciunea curată. 

drept vorbind, nu are cu lucrurile nici o relație, în temeiul 
căreia ar trebui să cugetăm împreună ideile celor care sunt în 
relație.“ Aşadar teologul adevărat face din neştiința prin 
depăşire o poziție de cunoaştere adevărată; el cunoaşte adică 
însuşirea lui Dumnezeu de a fi cu totul neînțeles. 


Întrebarea 26 


Dacă regele Babilonului înseamnă alegoric 
“diavolul, cum se înțelege cuvântul trimis de Dumnezeu 
prin proorocul leremia către regii neamurilor şi către regii 
lui Iuda, prin care îi ameninţă cu “închisori și lanţuri, 
foamete şi moarte, sabie și robie, de nu-i vor Sluji lui, 1ar 
celor ce-i vor sluji de bunăvoie le va fi cu îngăduință pe 
pământul lor”? Și de ce îl numeşte “sluga Sa“ zicând: 
“Am dat tot pământul lui  Nabuhodonosor, regele 
Babilonului, Shiga mea, și fiarele câmpului le-am dat să-i 
slujească lui“'*” Ce este deci slujirea adusă diavolului şi ce 
sunt fiarele? Ce sunt apoi cele sase feluri de amenințări şi 
cine sunt regii neamurilor şi regii hui luda? 


Răspuns 


Diavolul este şi duşman şi răzbunător al lui Dum- 
nezeu. Este duşman, când din ură față de EI îşi dă aparenţa 
unei iubiri pierzătoare faţă de noi oamenii, îndemnându-ne 
prin patimile de bunăvoie ale plăcerii să alegem în locul 





157 Sf. Maxim spune adeseori că Dumnezeu este în afară de relaţie, în 
sensul că nu e legat în chip necesar de lucruri, ca atunci când Îl 
cugetăm să cugetăm că lucrurile derivă în mod necesar din EI. 
Dumnezeu se poate cugeta fără lucruri. 

15 Ieremia 27, 8. 

1% Teremia 27. 6. 

bunurilor veşnice lucrurile vremelnice. Prin aceasta furându- 
ne apoi toată dorirea sufletului, ne desface cu totul de la 
dragostea de Dumnezeu, făcându-ne duşmani cu voia ai 
Făcătorului. 

Iar răzbunător este când, dezvelindu-și toată ura 
sa faţă de noi, care i-am ajuns datornici din pricina păca- 
tului, cere pedepsirea noastră (1). Căci nimic nu desfată mai 
tare pe diavol ca omul pedepsit, îngăduindu-i-se aceasta şi 
scornind una după alta suferințele patimilor fără de voie se 
năpusteşte ca un vifor fără milă asupra celor peste care a 
dobândit, din îngăduinţa lui Dumnezeu, putere neurmărind 
să împlinească o poruncă divină, ci dorind să-şi sature 
patima urii sale împotriva noastră. El vrea ca marea povară a 
necazurilor dureroase, sufletul sfârşit de slăbiciune să-și taie 
de la sine puterea nădejdii în Dumnezeu, făcând din 
întâmplările dureroase care vin peste el nu pricini pentru 
reculegerea minţii, ci pricini de necredință. 

Dumnezeu, bun fiind şi vrând să smulgă din noi, 
cu totul sămânța păcatului, adică plăcerea, care desface 
mintea de la iubirea lui Dumnezeu, îngăduie diavolului să 
aducă asupra noastră chinuri şi pedepse. Prin aceasta EI 
usucă veninul plăcerii de mai înainte cu chinurile sufletului 
(2) şi în acelaşi timp vrea să sădească ura şi desăvârşita 
scârbire față de cele prezente, care dezmiardă numai 
simţurile, ca faţă de unele ce nu ne aduc nimic altceva decât 
pedepse prin folosirea lor. El vrea mai departe să facă din 
puterea pedepsitoare şi din ura de oameni a aceluia o pricină 
a readucerii forțate la virtute, a celor ce au alunecat de 
bunăvoie din ea. 

Deci diavolul e numit “sluga lui Dumnezeu“ ca 
cel c , cu îngăduirea lui Dumnezeu, pedepseşte pe păcătoşi, 
rămânând totuşi apostat şi tâlhar viclean, ca unul ce are 

aplecarea voinţei foarte înrudită cu a celor ce s-au depărtat 
de Dumnezeu prin plăcere. Căci e drept să fie chinuiți de 
diavol cei ce au îmbrățişat cu voluptate planurile lui viclene 
prin păcatele de bunăvoie. Astfel diavolul este atât 
semănătorul plăcerii, cât şi aducătorul durerii prin pătimirile 
fără vote. 

Când deci locuitorii Iudeii şi ai Ierusalimului, 
adică cei ce au dobândit deprinderea faptelor sau ştiinţa 
contemplației, le folosesc acestea pentru slava cea de la 
oameni, umbrind chipurile virtuţilor prin împlinirea lor 
numai ca atare şi mulțumindu-se să grăiască numai cuvintele 
înțelepciunii şi ale cunoştinței, fără să se facă faptele 
dreptăţii, iar pe deasupra mândrindu-se față de alții pentru 
virtutea şi ştiinţa lor, pe drept cuvânt sunt predați ostenelilor 
şi necazurilor, ca prin pătimirea lor să înveţe smerenia uitată 
de ei din pricina părerii deşarte ce şi-o fac despre ei înşişi. 
Ştiind acest lucru şi minunatul Apostol a predat Satanei pe 
nelegiuitul din Corint spre pierderea trupului, ca duhul să se 
mântuiască în ziua Domnului Lisus.'* De aceea e predat şi 
regele ludeii şi al lerusalimului regelui Asirienilor, 
arătându-se prin aceasta că mintea contemplativă şi 
cunoscătoare (gnostică) e predată diavolului spre pedepsire, 
ca acela să aducă asupra ei chinuri şi necazuri după dreptate, 
iar ea să înveţe, suferind, să filosofeze mai degrabă despre 
răbdarea în necazuri, decât să se mândrească cu deşertăciune 
pentru lucruri care nu există cu adevărat. 

Deci tot cel ce rabdă de bunăvoie şi cu mulțumire 
grelele necazuri ale încercărilor fără voie, conştient de relele 
pe care le-a săvârşit, nu este scos din deprinderea şi harul 
virtuții şi al cunoştinţei, ca locuitorii de odinioară din ludeea 
şi Ierusalim. Aceasta pentru că suportă de bunăvoie jugul 





1% Cor. 5, 5. 

regelui Babilonului şi, ca unul ce îşi achită o datorie, 
primeşte chinurile aduse asupra lui. Rămânând în ele, 
plăteşte regelui Babilonului muncile silnice prin partea 
pătimitoare a firii, învoindu-se la ele prin dreapta judecată, 
ca unul ce 1 le datorează aceluia din pricina păcatelor de mai 
înainte; iar lui Dumnezeu îi aduce prin închinare adevărată, 
adică prin dispoziția smerită a sufletului, îndreptarea 
greşelilor. 

Dar cel ce nu primeşte cu mulțumire necazurile şi 
încercările fară voie, aduse asupra lui cu îngăduirea lui 
Dumnezeu, în vederea îndreptării, şi nu se pocăieşte 
lepădând înalta părere de sine care-i vine din închipuirea că 
e drept, ci se împotriveşte hotărârilor dumnezeieşti 
întemeiate pe judecăţile Lui cele drepte, asemenea 
locuitorilor de odinioară din ludeea, şi nu primeşte de bună 
voie jugul regelui Babilonului, este predat, la porunca 
dumnezeiască, regelui Babilonului ca să fie dus în robie, să 
fie aruncat în închisori şi lanţuri, să sufere de foamete şi 
sabie, fiind scos de tot din pământul lui adică, din păruta 
deprindere a virtuţii şi a cunoştinței. Prin ducerea în robie, e 
osândit la înstrăinarea de cele dumnezeieşti; prin aruncarea 
în închisori, e osândit la închipuirile mincinoase despre 
lucruri; prin punerea în lanţuri, la încetarea totală a oricărei 
fapte bune; prin foamete, la lipsirea de învățăturile 
dumnezeieşti; prin, moarte, la învârtoşarea şi nesimţirea 
totală față de cele bune; prin sabie, la cugetări pătimaşe şi 
desfrânate, care sting amintirea lui Dumnezeu (3). 

Toate acestea şi mai multe decât acestea le suferă 
cel scos din deprinderea virtuţii şi a cunoştinței, ca din 
pământul său, pentru faptul că nu vrea, din pricina mândriei 
şi a închipuirii deşarte, să plătească datoriile pentru greşeli, 
primind cu bunăvoință necazurile, nevoile şi strâmtorările. 

În această privinţă să ne fie pildă dumnezeiescul Apostol,” 


care totuşi, pentru dreptatea lui, era slobod de orice datorie 
față de acestea. Căci ştia marele Apostol că umilirea cea 
dinafară a trupului prin munci, este păzitoarea comorilor 
dumnezeieşti din suflet. Şi de aceea răbda cu bucurie atât 
pentru el, cât şi pentru cei cărora avea să le fie pildă de 
virtute şi de credinţă, şi chiar dacă vor suferi pe dreptate, 
după pilda Corinteanului pedepsit, să aibă ca mângâiere şi 
ca pildă de răbdare pe cel ce suferă fără să fie vinovat. 

Iar regii neamurilor din acest loc al Scripturii cred 
că sunt oamenii care stau în frunte prin diferitele patimi de 
ocară. Ei încă sunt supuşi după dreptate, pedepsei pentru 
păcatele lor şi de aceea predați regelui Babilonului, ca 
putere pedepsitoare ce se bucură de chinuirea firii. Astfel 
regele Egiptului este mintea desfrânată şi iubitoare de 
plăceri; Moabiteanul este mintea dezmierdată şi pângărită; 
Amaniteanul este mintea dedată zgârceniei; Sirianul este 
mintea superstițioasă şi dialectică (certăreață), căci s-a spus 
că singur Sirianul a stat împotriva lui Solomon,” adică 
împotriva păcii şi a înţelepciunii (4); regele din Tir este 
mintea iubitoare de lume şi de viaţă; iar dintre ceilalți regi 
fiecare simbolizează ceea ce îşi poate da seama omul 
înțelept (gnostic), căutând singur înţelesul lor prin 
tălmăcirea numelor lor, sau a locurilor unde se amintesc, sau 
luând aminte la chipul în care viețuiesc, sau la îndeletnicirile 
lor, sau la vrăşmăşia lor specială față de Israel. Căci nu 
totdeauna şi toţi trebuie tâlcuiți după acelaşi înțeles, ci după 
trebuința cerută de împrejurări şi după înţelesul profeţiei. 

Pentru că Scriptura înţelege odată prin Faraon pe 
diavolul, altădată legea firii. Primul înțeles i-l dă când vrea 





191 1 Cor. 12, 10. 
'2 III Regi 11, 25. 

să prăpădească pe Israel; al doilea, când îi slujeşte după 
orânduire de sus Iosif, care întruchipează profetic pe 
Dumnezeu Cuvântul ce slujeşte de bunăvoie firii şi patimilor 
noastre, afară numai de păcat. De asemenea şi regele Tirului 
este înțeles odată ca diavolul, iar altădată ca legea naturală. 
Primul înţeles i se dă când luptă împotriva lui Israel prin 
Sisara,'” al doilea când se împrieteneşte cu David şi ajută 
lui Solomon la zidirea tempului dumnezeiesc.” Şi multe 
alte înţelesuri se dau fiecăruia dintre regii înşirați de Sf. 
Scriptură, după sensul ce-l are proorocia. 

lar fiarele, pe care le predă Dumnezeu regelui 
Babi-lonului, sunt dracii, dintre care fiecare lucrează, după 
destoinicia lui înnăscută, la aducerea uneia sau alteia dintre 
ispite. Căci fiecare este sămănătorul altei răutăți şi fiecare 
este mai viclean decât altul şi mai iscusit spre un anumit fel 
de răutate. Dar nici dracii înşişi nu pot sluji în nici o privință 
diavolului, începătorului a toată răutatea, fără îngăduirea lui 
Dumnezeu. Trebuie ca însuşi Dumnezeu să îngăduie, 
precum singur ştie, în gija Lui de lume şi în iubirea de 
oameni, diavolului să aducă, prin slujitorii lui, diferite 
pedepse asupra noastră pentru păcatele săvârşite. Aceasta se 
arată limpede în istoria lui lov, unde se spune că diavolul n- 
a putut să se apropie de lov fără îngăduirea lui Dumnzeu.'” 

Dar şi Nabuhodonosor însuşi, regele Babilonului, 
e înțeles de multe ori ca legea naturală. Aceasta o arată în 
scrisoarea adresată locuitorilor din Ierusalim, acei care, 
neputând să împlinească legea duhovnicească, au fost mutaţi 
în pământul Babilonului, adică în deprinderea confuziei 
pământeşti. Ei le cer acestora să se roage pentru viaţa lui 





1% Tud. 4,2 
1% II Regi 5, 11. 
1% Iov. 1, 13. 

Nabuhodonosor, regele Babilonului, şi pentru viaţa lui 
Baltazar fiul lui, adică pentru legea naturală, şi pentru 
deprinderea ei cu fapta (5), sub care au căzut odinioară, ca 
să fie zilele lor ca zilele cerului“.'% Prin aceste cuvinte ei cer 
celor ce au rămas în starea nepătimaşă a virtuții şi în 
adevărul cunoştinței să se roage ca să fie gândurile legii 
naturale şi ale deprinderii ei cu fapta, sub care au ajuns 
părăsind legea duhului, ca gândurile dumnezeieşti ale legii 
duhovniceşti, numind gândurile “zile“, iar legea duhovni- 
cească “cer“. Ei se rugau adică lui Dumnezeu, ca să nu se 
depărteze legea naturală şi ostenicioasă sub care au ajuns, de 
legea duhovnicească (6). 

Cu acestea consumă şi cuvântul pe care marele 
Danul i l-a spus în chip tainic lui Nabuhodonosor, ca 
amenințare dumnezeiască, când i-a tălmăcit vedenia din vis: 
“Şi te voi izgoni dintre oameni, şi va fi locuinţa ta cu fiarele 
sălbatice; şi te vor hrăni cu iarbă că pe un bou şi vei dormi 
sub rouă cerului; şi şapte ani vor trece peste tine până când 
vei cunoaşte că Cel Prea înalt stăpâneşte peste împărăția 
oamenilor şi o dă cui voieşte. Şi pentru că a spus: Lăsaţi 
colţul rădăcinilor arborelui în pământ, împărăția ta îţi va 
rămâne şi din ea vei cunoaște împărăţia cea cerească“. 

Prin izgonire poate că înţelege scoaterea din Rai 
în lumea aceasta, pentru călcarea poruncii, şi căderea de la 
petrecerea cu sfinții îngeri, adică de la vederile spirituale, 
sub puterea legii naturale întemeiată pe simţire. Iar locuirea 
cu fiarele sălbatice însemnă petrecerea cu patimile şi cu 
dracii care le lucrează. Iarba cu care l-au hrănit (îngerii, zic 
unii Codici, sau oamenii, zic alţii, nu fiarele cu care avea 
locuința, căci acelea nu hrănesc, ci sfâşie), însemnă 





1% Baruh |, 11. 
1% Daniil 4, 22-23. 

cunoaşterea naturală prin simțire a lucrurilor şi lucrarea 
ostenitoare a virtuții, pe acestea le procură ca pe o iarbă, 
oamenilor îngerii. 

Iar “vei dormi sub rouă cerului“, înseamnă a avea, 
prin Providența dumnezeiască, puterea care se află în 
acestea. “Roua cerului“ indică Providența, care hărăzeşte 
omului în veacul acesta, pe lângă toate cele înşirate, 
conservarea în existență; sau legea firii, care rămâne cu 
desăvârşire nestricată; sau poate cunoaşterea în parte a celor 
inteligibile, pe care ne-o mijlocesc lucrurile văzute prin 
harul lui Dumnezeu şi care ţine pe om aici în nădejdea celor 
viitoare. 

Cuvintele “şapte ani vor trece peste tine“ indică 
întinderea crugului înşeptit al vremii în veacul acesta. Sub 
acest crug a căzut firea, deoarece n-a păzit deprinderea şi 
lucrarea proprie, dar după sfârşitul lui, la învierea aşteptată, 
se va reîntoarce iarăşi la sine, prin lepădarea însuşirilor 
dobitoceşti (iraționale), primind din nou mărirea de la 
început a împărăției, după ce a cunoscut, prin iconomia 
Providenței din acest veac, stăpânirea adevăratei împărăţii 
(7). Căci prin cuvintele: “lăsaţi colțul rădăcinilor pomului în 
pământ“, se arată că nu se smulge deplin, din pricina greşelii 
de la început, sămânța şi puterile bunătăţii.”* Datorită 
acestora, reluându-şi firea iarăşi creşterea, revine prin 
înviere la mărirea şi frumuseţea firească de mai înainte. 

Dar lucrul cel mai bun este să ascultăm de legea 
poruncilor şi să învăţăm a ne stinge cugetul trupesc prin 
ostenelile de bunăvoie. Și nu e numai un lucru bun acesta, ci 
şi foarte înţelept şi cuviincios pentru cei ce şi-au făcut 
rațiunea înnăscută stăpână peste patimi. lar de nu facem lucrul 
acesta, să-l facem pe al doilea, să ne lăsăm certaţi fără voie şi 





'% Prin căderea în păcat chipul dumnezeiesc în om nu dispare cu totul. 

să primim cu mulțumirea cuvenită voia Celui ce ne ceartă pe 
noi, ca pe un fel de jug al regelui din Babilon, spre pedeapsa 
păcatelor pe care le-am făcut. Şi atunci regele spiritual al 
Babilonului nu ne va muta mintea din pământul nostru, 
adică din credinţa, din nădejdea şi din deprinderea virtuţii: 
Deci în acest înţeles, arătat mai înainte, este numit diavolul 
şi “sluga lui Dumnezeu'şi în acest înţeles se dau pe mâna lui 
regii popoarelor, regele din Iuda şi fiarele câmpului. 


Scolii 


1. Explică în ce chip diavolul este duşman şi 
răzbunător al lui Dumnezeu. 

2. Osteneala şi necazul curăță sufletul întinat de 
murdăria plăcerii şi smulge cu totul afecțiunea lui față de 
lucrurile materiale, descoperindu-i paguba ce o are din 
iubirea față de ele. Pentru aceasta Dumnezeu îngăduie 
diavolului, după o judecată dreaptă, să supere pe oameni cu 
tot felul de necazuri. 

3. Cel ce suferă fiindcă a nesocotit harul lui 
Dumnezeu, dacă recunoaşte rațiunea  Providenţei 
dumnezeieşti care vrea să-l vindece, primeşte cu mulțumire 
şi cu bucurie necazul şi îşi îndreaptă greşeala pentru care 
este certat. Cel ce se arată însă nesimţitor față de această 
doftorie ce i se dă, pe drept cuvânt este scos din har şi predat 
confuziei patimilor, dându-i-se drumul să vină la păcatul cu 
fapta, spre care era purtat de dorinţa lăuntrică. 

4. Solomon avea pacea prin înțelesul numelui, iar 
înțelepciunea prin darul lui Dumnezeu, ca rod al rugăciunii. 

5. Nabuhodonosor înseamnă aici legea naturală, 
iar Baltazar fiul lui, deprinderea cu legea naturală. 

6. E vădit din rugăciune că Nabuhodonosor şi 

Baltazar înseamnă aici legea naturală şi deprinderea născuta 
din ea, dar nu diavolul. Căci nimeni nu spune că se face 
rugăciune pentru diavolul. O rugăciune pe care n-a 
condamnat-o cuvântul proorocesc, nu trebuie să credem că 
s-a adus lui Dumnezeu pentru diavolul. 

7. Firea se va reîntoarce la sine însăşi, recăpătând 
lipsa de păcat şi nestricătiunea. Căci păcătoşii, adică 
pricinile păcatului, vor pieri şi toți vor fi fără de păcat şi prin 
aceasta fără stricăciune; pentru că acestea se nasc una din 
alta. Şi toți vor cunoaşte împărăția cea adevărată, unii prin 
iluminare, alții prin osândă. Dar nu toți se vor bucura de 
bunuri, şi cei ce se vor bucura nu se vor bucura la fel. 


Întrebarea 27 


Odată ce Domnul a poruncit limpede după 
înviere să fie învăţate toate neamurile,” de ce a mai avut 
Petru lpsă de descoperire în cazul lui Cornelie?” Și de ce 
Apostolii din Ierusalim, auzind de cele cu privire la 
Cornelie, se deosebeau de Petru 2"! 


Răspuns 


A avut foarte mare lipsă Sf. Petru, fruntaşul 
Apostolilor, de o descoperire cu privire la neamuri. Căci nu 
ştia că nu este nici o deosebire între tăierea împrejur şi 
netăierea împrejur în privinţa credinței. Nu ştia adică limpe- 
de că Domnul a spus să fie învăţate neamurile, fără să mai 
fie obligate la slujirea din afară a legii, până ce nu i-a arătat 





1% Mt. 28, 19. 
2% Fapte 10, 11. 
*! Fapte 11,lurm 

prin descoperire taina sfatului Său ascuns. Abia aceasta l-a 
convins, prin simbolul pânzăturii, că harul Duhului Sfânt se 
dă şi neamurilor, ca şi lui, numai prin credință şi deci în 
Hristos nu este deosebire între ludeu şi Elin. Dar nici 
Apostolii din Ierusalim n-au ştiut de aceasta. De aceea s-au 
deosebit de el, până ce au aflat şi ei bogăţia cea ascunsă a 
milostivirii dumnezeieşti cu privire la toți oamenii. Căci 
harul propovăduirii aducea o viață dumnezeiască şi o slujire 
nouă, deosebită de cea a legii, şi o învăţătură a sufletului, 
care îl face să se elibereze de bunăvoie şi din proprie 
hotărîre de trup, precum şi o naştere mai dumnezeiască din 
alt izvor (1). Dar tocmai din această pricină cei încredinţaţi 
cu slujba propovăduirii aveau lipsă la tot cuvântul de 
învățătura celui ce i-a trimis. Ba dacă nu par cuiva mai 
scrupulos decât trebuie, fiecare cuvânt al poruncii 
dumnezeieşti avea trebuință de o învățătură şi de o 
descoperire care să-i hotărască modul în care trebuie 
împlinit (2). Căci nu se află nicidecum cineva care să 
cunoască modul de aplicare al vreunui cuvânt, fără 
descoperirea celui ce a grăit acest cuvânt (3). Ştiind-o 
aceasta şi vestitul Petru, după ce a primit de la Domnul 
porunca propovăduirii între neamuri, nu a pornit la lucru, ci 
a aşteptat să fie învăţat modul de aplicare al poruncii de 
către Cel ce a dat porunca. 

Dar poate că pe lângă acestea mai erau şi alte 
lucruri pe care trebuia să le înveţe Petru prin pânzătura 
coborîtă din cer şi prin diferitele animale cuprinse în ea. Mai 
bine zis poate că erau lucruri pe care trebuia să le înveţe tot 
neamul omenesc, sau orice om care, asemenea lui Petru, 
străbătând la ultima înălțime a credinței, învață limpede să- 
şi stingă cu totul orice simţire, întrucât până ce priveşte prin 
ea cele văzute, cunoaşte zidirea ca una ce se strică prin sine, 

neputând să fie ferită de stricăciune şi de confuzie. Deci prin 
pânzătură şi prin dobitoacele de pe ea, Dumnezeu i-a 
descoperit lui Petru drept mâncare duhovnicească lumea 
văzută, înţeleasă prin cea nevăzută, pe temeiul rațiunilor ei, 
sau pe cea nevăzută arătată prin chipurile lucrurilor 
sensibile. De aceea îi zice: “Ridică-te Petre, jertfeşte şi 
mănâncă“.”” De unde i se porunceşte să se ridice? De unde 
altundeva, dacă nu din deprinderea şi din lanţurile simțirii 
(percepției prin simţuri) şi dintr-o prejudecată coborită 
despre lucruri, sau din păruta dreptate a legii, ca eliberat de 
nălucirile simţurilor, să poată vedea numai cu mintea 
rațiunile lucrurilor sensibile, dezbrăcate de figuri, şi aşa să 
cunoască tipurile celor inteligibile şi să înveţe că nimic din 
cele făcute de Dumnezeu nu e necurat. Căci cel care 
contemplă creaţiunea văzută în raţiunile ei, ca pe o înfăţişare 
a celei inteligibile, sau tipurile celor inteligibile din podoaba 
lucrurilor văzute, ca pe o pânzătură ce coboară de sus nu va 
mai crede nimic necurat din lucrurile văzute, 
nemaiobservînd în raţiunile lor nimic care să trezească 
scârbă (4). Pentru că stricăciunea se află în latura sensibilă, 
ca şi războiul făpturilor întreolaltă. Între rațiuni însă nu este 
învrăjbire. 

Pânzătura ţinută de cele patru capete este deci 
lumea sensibilă ţinută şi ea de cele patru elemente.”* Iar 
târâtoarele, dobitoacele şi păsările sunt diferitele rațiuni ale 
făpturilor, care pentru simţire sunt necurate, dar pentru 
minte sunt curate şi bune de mâncat, susținînd viaţa 
spirituală, în sfârşit, glasul ce se repetă de trei ori este 


filosofia activă (practică), naturală şi teologică.” Căci cel 





22 FA. 10, 13 
3 Pămînt, aer, apă, foc. 
24 Cele trei trepte ale urcuşului duhovnicesc. 

ce vrea să urmeze cu adevărat lui Dumnezeu trebuie nu o 
dată, ci de două şi de trei ori să se ridice şi să jertfească 
creațiunea văzută şi să o mănânce prin cunoaştere (în chip 
gnostic). Astfel cel ce s-a ridicat din Alipirea pătimaşă la 
cele văzute, a jertfit mişcarea acestora şi a izbutit să 
mănânce virtutea activă.” Cel ce s-a ridicat de la părerea 
mincinoasă despre lucruri, a jertfit normele cele văzute şi, 
mâncând raţiunile nevăzute, a dobândit contemplaţia 
naturală cea în duh. Iar cel ce s-a ridicat din rătăcirea 
politeistă, a jertfit însăşi fiinţa lucrurilor şi, mâncând prin 
credință cauza lor, s-a umplut de puterea cunoaşterii 
teologice (lui Dumnezeu). 
Deci toată mintea contemplativă, având sabia Duhului, care 
este cuvântul (rațiunea) lui Dumnezeu, după ce a omorît în 
sine mişcarea creațiunii văzute, a dobândit virtutea, iar după 
ce a tăiat de la sine nălucirea formelor sensibile, a aflat 
adevărul în raţiunile lucrurilor, aceasta constituind 
contemplaţia naturală; în sfârşit, după ce s-a ridicat deasupra 
fiinţei lucrurilor, primeşte iluminarea nemărginitei monade 
dumnezeieşti, aceasta constituind taina teologiei adevărate. 
Sau poate i-a poruncit Dumnezeu prealăudatului 
Petru, fruntaşul Apostolilor, ca, ridicându-se din puterea 
nemărginită a firii la puterea dumnezeiască cea după har, să 
jertfească cu ajutorul lui Dumnezeu, prin sabia cuvântului, 
patimile răutății din oameni şi să le facă după aceea o 
mâncare bună şi bineplăcută Cuvântului spre mistuire 
duhovnicească prin lepădarea vieții pătimaşe şi dobitoceşti 
de mai înainte. Căci se spune că sângele care curge din orice 
animal înjunghiat este simbolul vieții. lar deosebirea 
animalelor arătate în pânzătură înseamnă poate felurimea 





%5 Nu-l mai tulbură mişcările ce le provoacă în om lucrurile văzute şi şi- 
a însuşit virtutea cu fapta. 

patimilor din oameni. Târitoarele înfăţişează pe cei a căror 
poftă se târîie în lucrurile pămnteşti; fiarele, pe cei care îşi 
aprind cu furie toată mânia spre a se nimici întreolaltă; iar 
păsările, pe cei ce-şi împing toată puterea rațională spre 
sudalma mândriei şi spre îngâmfarea ce se naşte din ea, ca şi 
pe cei ce grăiesc nedreptate faţă de cele înalte şi ridică spre 
cer gura lor. Acestea jertfindu-le, ca un împreună lucrător al 
lui Dumnezeu, marele Petru, prin cuvântul Duhului, pe cei 
dintâi i-a făcut pofiitori ai celor cereşti, pe ceilalți blânzi şi 
iubitori de oameni şi cu îngăduință întreolaltă, iar pe cei din 
urmă iubitori de Dumnezeu şi smeriţi la cuget. 

Să vedem acum ce vrea să arate prin înțelesul 
numelui ei şi loppe, în care preasfântul Petru, marea talpă a 
Bisericii, a avut această vedenie? Numele de loppe se 
tălmăceşte ca post de observaţie, desemnând paza ce se 
cuvine să o acordăm faptelor (6). Căci cetatea, aflându-se la 
țărmul mării, ar fi fost luată de multele valuri, dacă nu şi-ar 
fi avut aşezarea pe înălțime. Din această pricină socotesc că 
prin ea este indicat acela care-şi zideşte virtutea, ca pe o 
cetate, pe înălțimea cunoştinţei şi care nu e totuşi departe de 
ispitele fără voie, întrucât nu s-a scuturat încă cu totul de 
legătura (afecțiunea) față de lucrurile sensibile, ci o are 
aproape ca pe o mare şi de aceea are lipsă de un post de 
observație, ca nu cumva dracii necuraţi, folosindu-se pe 
furiş de ispitele fără de voie, să înlesnească pătrunderea 
patimilor celor de bunăvoie. Dar loppe aparținând seminţiei 
lui Isahar, iar acesta tâlcuindu-se ca “plată“ sau “osteneală“, 
ea mai poate să însemne şi deprinderea în supravegherea 
faptelor, pe care le păzeşte de năvălirile nevăzute ale 
duhurilor răutății. Marelui Apostol 1 s-a poruncit, prin 
urmare, să-şi ridice mintea de la aceasta”% şi să şi-o mute 





%6 Apostolul Petru şi tot cel ce a dobândit deprinderea în virtute, să nu 

spre cunoştinţa celor înalte. 

Aşadar cel ce se află pe înălțimea de unde 
supraveghează filosofia activă, putem spune că se află în 
Ioppe; iar cel ce locuieşte în Sionul din Ierusalim, adică în 
locul de unde se vede pacea (căci aşa se tâleuieşte “Ieru- 
salim“), se află departe de orice afecţiune faţă de cele 
sensibile, precum geografic e departe marea de locul pe 
care-i aşezat Sionul. Acesta, aflându-se pe înălțimea 
cunoştinței, priveşte numai spre vederile inteligibile ale 
existențelor, depărtând cu mintea formele văzute ale 
lucrurilor. Ca urmare el primeşte în modul cel mai clar cu 
putinţă arătările lucrurilor dumnezeieşti, care îi dau o formă 
mai dumnezeiască minţii sale. Cel ce locuieşte aşadar în 
loppe este omul faptelor (npakri6G), care supraveghează 
cursele vrăjmaşilor, iar cel ce locuieşte în Sion este omul 
cunoştinței (yvooTik66) care contemplă cu mintea numai 
frumuseţea lucrurilor dumnezeieşti.”” 

lar dacă pânzătura este răpită iarăşi la cer, prin 
acestea avem să înțelegem că după ce a arătat marelui Petru 
rațiunile duhovniceşti ale lucrurilor sensibile, care există la 
un loc cu cele inteligibile, iarăşi le trage la Sine, arătându-ne 
în felul acesta că nimic din acelea ale căror raţiuni se află la 
EI, nu este necurat. De aceea înțelegând marele Apostol 
sensul celor văzute de el, a învăţat că nu trebuie să 
socotească pe nici un om necurat şi că la Dumnezeu nu este 
căutare la față, în temeiul căreia ar face vreo împărțire 
nedreaptă a făpturilor. Din acesta pricină, nemaiîntârziind, a 
împlinit porunca duhovnicească,  jertfind spre viaţa 
duhovnicească pe cei ce-şi taie de bunăvoie inima împrejur, 





rămână aici, ci să se înalțe la treapta superioară a cunoştinţei. 
%7 Locuitorul din loppe e cel de pe treapta virtuţilor, iar cel din 
Ierusalim cel de pe treapta contemplaţiei. 


131 


Filocalia 


prin cuvântul harului, şi îşi leapădă toată necurația 
necredinței, a răutăţii şi a neştiinţei, ca pe un prepuţ, fără să- 
şi taie de la trup nimic din cele ce le are acesta prin fire, dat 
fiind că acestea nu şi-au luat ființa din aplicarea pătimaşă a 
voii, Ci îşi au originea în creaţiunea dumnezeiască. Căci 
nimic din cele proprii firii nu este necurat, având pe Dum- 
nezeu drept cauză a lor. 


Scolii 


1. Taina Noului Testament este anunţată ca 
schimbarea vieții, ca slujire îngerească, ca înstrăinare de 
bunăvoie a sufletului de trup şi ca început al prefacerii 
dumnezeieşti în duh. 

2. Altceva, zice, este rațiunea (cuvântul) poruncii 
şi altceva modul în care trebuie să se împlinească porunca. 
Primind deci marele Petru poruncă despre evanghelizarea 
neamurilor, a aflat modul de executare a poruncii, pe care 
nu-l cunoştea, prin pânzătură, învățând că trebuie să se facă 
prin tăierea împrejur chemarea neamurilor, precum şi fără 
celelalte rânduieli mai trupeşti ale legii. Căci Scriptura nu 
cunoaşte decât tăierea împrejur cea duhovnicească, adică 
tăierea afecțiunii pătimaşe a sufletului faţă de trup. 

3. Orice cuvânt al poruncii dumnezeieşti are lhpsă 
de învățătură cu privire la modul cum trebuie împlinit, lucru 
pe care dumnezeiescul Apostol îl numește “destoinicie““.7% 

4. Cel ce nu rămâne de dragul simţirii la figurile 
lucrurilor văzute, ci caută cu mintea rațiunile lor, ca tipuri 
ale realităților inteligibile, sau contemplă raţiunile făpturilor 
sensibile, învăţă că nimic din cele văzute nu este necurat. 





2% ŢI] Cor. 2, 16; 3,5. 

Căci toate sunt bune foarte prin fire.” 

5. Cel ce nu se schimbă deodată cu mişcarea 
lucrurilor ce cad sub simţuri, se îndeletniceşte cu faptele 
nepătate ale virtuţilor. Iar cel ce nu-şi lasă mintea modelată 
de figurile lor, a dobândit cunoştinţa cea adevărată despre 
lucruri, în sfârşit cel ce a străbătut cu înţelegerea dincolo şi 
de însăşi fiinţa lucrurilor, a ajuns, ca cel mai bun teolog, în 
chip neştiut în preajma monadei. Prin urmare cel care a 
jertfit de trei ori în sine creaţiunea lucrurilor văzute, s-a 
făcut vrednic de treapta celor desăvârşiţi.”" 

6. loppe este, zice, deprinderea întru virtute, care 
păzeşte să nu se apropie vreo vătămare de la lucrurile 
sensibile învecinate. lar Sionul este deprinderea întru 
cunoştinţă, care vede cum se primesc darurile înțelegerii. 


Întrebarea 28 


Către cine a spus Dumnezeu: “Veni să ne 
coborîm și să amestecăm limbile lor?“ 


Răspuns 


Sf. Scriptură închipuieşte pe Dumnezeu după 





2% Gen. 1], 31. 

20 Sunt iarăşi cele trei trepte ale urcuşului. Fiecare reprezintă o nouă 
desprindere de lucrurile ce cad sub simţuri (o nouă jertfire a lor). Cel 
de pe treapta virtuţii nu se mai schimbă cu mişcarea lor, adică nu se 
încântă de faptul că le dobândeşte sau le pierde, de producerea şi de 
dispariţia lor. Cel de pe treapta contemplației, naturale şi-a detaşat 
cugetarea de robia înfățişărilor lor sensibile. Iar cel ce cunoaşte tainic 
pe Dumnezeu, a uitat chiar şi de raţiunile inteligibile ale lucrurilor, 
adică de fiinţa lor. 

21 Gen. 11,7. 


133 


Filocalia 


dispoziţia aflătoare în cei cărora le poartă de grijă (1). Astfel 
e numit şi leu şi urs şi pardos şi panteră şi om şi bou şi oaie 
şi soare şi stea şi foc şi duh şi alte lucruri nenumărate, 
Dumnezeu nefiind nici una din acestea, dar fiind cugetat 
potrivit cu forța şi cu însuşirea pe care o reprezintă fiecare 
din acestea. Arătîndu-se de pildă lui Avraam, care era 
desăvârşit în cunoştinţă, Dumnezeu l-a învăţat că în rațiunea 
unităţii se cuprinde rațiunea imaterială a Treimii. Aceasta 
pentru faptul că Avraam ieşise cu mintea total din materie şi 
din formele ei. De aceea i s-a arătat ca trei şi i-a vorbit ca 
unul.” lar lui Lot, care nu-şi curăţise încă mintea de 
compoziţia corpurilor alcătuite din materie şi formă, şi 
credea că Dumnezeu este numai Făcătorul lumii văzute, i s-a 
descoperit în chip de doime, nu de treime, indicând prin 
formele în care s-a îmbrăcat, că mintea pe care voieşte să o 
înveţe încă n-a ieşit din materie şi formă. Astfel, dacă ai 
pătrunde cu pricepere raţiunile fiecărui loc în care Scriptura 
înfăţişează în chip felurit pe Dumnezeu, ai afla drept cauză a 
schimbării continue a înfățişărilor Lui, dispoziția celor 
cărora le poartă de grijă. 

În cazul de faţă cei ce zideau turnul, porniseră mai 
înainte din ţara de la răsărit a luminii, adică de la cunoştinţa 
unică şi adevărată despre Dumnezeu, şi veniseră în 
pământul Senaar, care se tălmăceşte “dinții blestemaţi“, 
căzând în tot felul de păreri despre dumnezeire. Aici 
adunînd toate părerile, ca pe nişte cărămizi, se apucaseră să 
zidească, asemenea unui turn, necredința politeistă. Din 
această pricină pe drept cuvânt Dumnezeu, care risipeşte 
unitatea conglăsuirii păcătoase a oamenilor rătăciți, se 
numeşte aici pe Sine plural, după dispoziția lor, care era 
împărțită şi împrăştiată în nesfârşite păreri. Prin aceasta 

arată că, fiind unul, în ei s-a împărțit în mulți. Aceasta o 
arată şi în cazul lui Adam, zicând: “lată Adam s-a făcut ca 
unul din noi”."" Aşadar potrivit cu starea de fiecare dată a 
omului, Dumnezeu e înfățişat de Scriptură sau la plural sau 
ca unitate. Iar la întrebarea, cu cine stă de vorbă Dumnezeu, 
se poate răspunde că este obiceiul Scripturii să înfăţişeze 
sfaturile negrăite şi ascunse ale lui Dumnezeu în chip 
trupesc, ca noi să putem înţelege cele dumnezeieşti cu 
ajutorul cuvintelor şi glasurilor care ne sunt familiare, căci 
în sine Dumnezeu este Minte necunoscută, Cuvânt negrăit şi 
Viaţă necuprinsă; El nici nu grăieşte, nici nu se lasă grăit, 
fiind însăşi Cuvântul şi însăşi după ființă. Dacă vom înţelege 
astfel graiurile dumnezeieştilor Scripturi nu ne vom poticni 
în nici un cuvânt din cele scrise, pe motiv de întunecime. 
Dar cineva ar putea spune că în nici un caz 
numărul plural în legătură cu Dumnezeu nu se află în 
Scriptură într-un sens ireproşabil. Şi spre întărirea părerii 
sale ar putea aduce cuvântul: “Şi a zis Dumnezeu: «Să 
facem“ pe om după chipul şi asemănarea noastră», * 
declarând că prin acest cuvânt nu putem să înțelegem că 
Scriptura introduce ideea politeistă. La aceasta răspundem: 
Când Sfânta Scriptură vorbeşte de Dumnezeu la plural, 
adre-sându-se în chip evlavios celor evlavioşi, o face pentru 
a indica cele trei ipostasuri; ea înfăţişează adică în chip 
tainic modul existenţei Treimii atotsfinte, fără de început şi 
de o ființă, dat fiind că atotslăvia, închinată şi atotlăudata 
Treime a ipostasurilor este cea mai deplină unitate după 
ființă. Căci Dumnezeul nostru este unitate în Treime şi 
Treime în unitate. Când însă vorbeşte despre Dumnezeu la 
plural către cei necredincioşi, osândeşte falsa idee despre 





213 Gen. 3, 22. 

dumnezeire a acestora, căci aceştia socotesc că deosebirea 
caracteristicilor personale este ființială, nu ipostatică. lar 
gândind astfel dumnezeirea, a vădit că susțin rătăcirea 
politeistă (2). 

Iar dacă nu-i vom convinge spunând aceasta, vom 
face pe placul Duhului şi a celor ce iubesc pe Duhul, ocolind 
vrajba şi înțelegând Sf. Scriptură în acord cu dânşii. Vom 
zice deci şi noi că ea înfăţişează pe Preasfânta Treime, “Să 
facem pe om“ (căci existenţa celor create este opera Tatălui 
şi a Fiului şi a Duhului Sfânf), alteori ca răsplătitoare a celor 
ce viețuiesc întru evlavie ascultând de legile ei, sau ca 
providenţiatoarea celor ce au primit existența de la ea, 
precum s-a arătat lui Avraam ca trei şi 1-a vorbit ca unul, şi 
alteori ca pedepsitoare, sau ca judecătoare a celor ce au 
călcat legile firii, ca atunci când zice: “Coborându-ne să 
amestecăm limbile lor“. Căci Treimea cea sfântă şi de o 
fiinţă nu a creat numai făpturile, ci le şi susține şi împarte 
fiecăreia darurile Sale după vrednicie. Pentru că fiind ea un 
singur Dumnezeu, creator după fire, este şi providenţia- 
toarea şi judecătoarea celor făcuţi de ea. Căci precum este 
comun Tatălui şi Fiului şi Duhului Sfânt a crea, tot aşa le 
este comun şi a judeca şi providenţia cele create. 


Scolii 


1. Fiecăruia, zice, se arată Dumnezeu după 
părerea ce şi-o face despre El. Celor ce au trecut cu dorința 
inimii dincolo de compoziția corpurilor materiale şi şi-au 
armonizat puterile sufletului într-o unică şi constantă 
mişcare neîntreruptă în jurul lui Dumnezeu, li se înfăţişează 
Treimea ca unitate, ca să le arate existența ei să-i înveţe în 
chip tainic modul existenţei ei. Iar celor ce îşi mişcă dorinţa 

numai în jurul afecțiunii față de cele trupeşti şi îşi au 
puterile sufletului dezbinate între ele, li se arată Dumnezeu 
nu cum este El, ci cum sunt ei, vădindu-i că au rămas cu 
amândouă mâinile prinse de dualitatea noastră, în temeiul 
căreia lumea trupească e, alcătuită din materie şi formă. 

2. Cel ce zice că deosebirea caracteristicilor 
personale la Dumnezeu este ființială, nu ipostatică, nu este 
monoteist, ci politeist, întrucât susține că Dumnezeu 
primeşte prin aceste caracteristice un număr de ființe şi nu 
de ipostasuri. 


Întrebarea 29 


Ce înseamnă cuvântul din Fapte: “lar ei spuneau 
lui Pavel prin Duhul Sfânt să nu se suie la Ierusalim" Şi 
de ce n-a ascultat pe Duhul şi s-a suit? 


Răspuns 


Sf. Isaia Proorocul spune în profeția sa că şapte 
Duhuri se vor odihni peste Mântuitorul, care va răsări din 
rădăcina lui lesse. Desigur el nu susţine existenţa a şapte 
Duhuri,'€ ca să înveţe şi pe alţii să gândească aşa, ci a numit 
“Duhuri“ lucrările unuia şi acelaşi Duh Sfânt, pentru că în 
fiecare lucrare se află întreg şi fără împuţinare Duhul Sfânt, 
care lucrează, pe măsura celui în care lucrează (1). lar 
dumnezeiescul Apostol numeşte diferitele lucrări ale 
aceluiaşi unic Duh Sfânt harisme, lucrate de unul şi acelaşi 
Duh.” Dacă așadar fiecăruia i se dă arătarea Duhului pe 





25 FA. 21,4. 
2157$. 11,2. 
217] Cor. 12,4. 

măsura credinţei din el, prin împărtăşirea de o asemenea 
harismă e vădit că fiecare dintre credincioşi primeşte 
lucrarea Duhului pe măsura credinţei şi după dispoziția din 
sufletul lui, această lucrare înzestrându-l cu deprinderea 
(aptitudinea) care îl face în stare să împlinească porunca 
aceasta sau aceea (2). 

Deci precum unul primeşte cuvânt de înțelepciune 
(rațiunea înțelepciunii), altul cuvânt de cunoştinţă, al treilea 
cuvânt de credință şi altul iarăşi alta dintre harismele 
Duhului înşirate de marele Apostol, la fel unul primeşte prin 
Duh harisma iubirii desăvârşite, nemijlocite şi slobodă de 
toate cele materiale față de Dumnezeu pe măsura credinței 
lui, altul prin acelaşi Duh harisma dragostei desăvârşite faţă 
de aproapele şi iarăşi altul altceva prin acelaşi Duh, cum am 
spus, având fiecare în lucrare (de lucrat) harisma proprie. lar 
aceste harisme de le va numi cineva după Sf. Isaia duhuri, 
socotesc că nu cade din adevăr. Căci în fiecare harismă, fie 
că e mai mare, fie că e mai mică, se află lucrând, pe măsura 
celui în care lucrează, Duhul Sfânt. 

Deci pe drept cuvânt marele Pavel, care fusese 
chemat de Dumnezeu slujitor al tainelor Sale pe seama 
oamenilor, odată ce primise nemijlocit duhul harului 
desăvârşit al iubirii de Dumnezeu, pe măsura credinței sale, 
n-a ascultat de cei ce primiseră harisma iubirii desăvârşite 
faţă de el (3), care-i spuneau “prin Duhul“, adică prin 
harismă iubirii faţă de el, luată în ei de Duhul (căci tot una 
este Duhul cu harisma, precum am spus, învățând din 
cuvântul profetului) să nu se suie la Ierusalim. Căci el a 
prețuit neasemănat mai mult iubirea dumnezeiască şi mai 
presus de înțelegere, decât iubirea duhovnicească a altora 
faţă de el. Mai bine zis nu s-a suit neascultând, ci le-a înălțat 
prin pilda sa dorinţa celor ce prooroceau prin harisma sau 

prin lucrarea Duhului dată lor cu măsură, spre iubirea ce 
este mai presus de toate. Deci nu se poate spune că nu a 
ascultat de Duhul marele Pavel, ci 1-a învăţat pe cei ce proo- 
roceau despre el prin harisma iubirii să se ridice de la o 
harisma mai mică a Duhului la una mai înaltă. 

Sau iarăşi, dacă harisma proorocească este cu 
mult în urma harismei apostoleşti, nu era potrivit cu 
rațiunea, care toate le îndrumă şi rânduieşte focul fiecăreia, 
să se orienteze ceea ce e mai presus după ceea ce-i mai 
prejos, ci mai degrabă trebuia să asculte ceea ce-i mai 
prejos, de ceea ce-i mai presus. Căci cei ce prooroceau 
atunci prin Duhul proorocesc, nu prin cel apostolesc, 
vesteau chipul suferinței pe care avea să o suporte Sf. Pavel 
din pricina propăvăduirii. Dar el, privind numai spre ţinta 
dumnezeiască, nu dă nici o însemnătate celor de la mijloc 
(4). Căci toată grija lui era nu cum să treacă peste cele ce i 
se vor întâmpla, ci cum să devină un alt Hristos, împlinind 
după pilda lui Hristos, toate acelea pentru care Hristos şi-a 
ales, din iubire de oameni, viaţa în trup. Aşadar păruta 
neascultare a lui Pavel nu-i decât o păzire a bunei rânduieli, 
care cârmuieşte şi îndrumă toate cele dumnezeieşti şi pe 
fiecare îl face să stea neclintit la locul său propriu. Ea este o 
învățătură limpede ca să nu se amestece întreolaltă treptele 
Bisericii, aşa de bine orânduite de Duhul. 


Scolii 


1. Cel ce lucrează diferit în fiecare dintre cei 
înrăutățiți de EI în chip diferit, este întreg şi neîmpărțiț în 
toți căci Duhul Sfânt se arată lucrând în chip neamestecat şi 
neîmpărțit în toți şi în fiecare prin una şi aceeaşi putere, 
fiind plinitorul tuturor celor ce sunt. Căci este Dumnezeu 

mai presus de fiinţă şi nici toate la un loc nu-l pot încape. 

2. Orice deprindere (aptitudine), prin care se 
împlineşte o poruncă, zice că este o harismă a Duhului. 

3. Cel ce iubeşte pe Dumnezeu din toată inima, 
din tot sufletul şi din toată puterea, este mai mare, zice, 
decât cel ce iubeşte pe aproapele. Deci nu e raţional ca ceea 
ce e mai mare să se orienteze după ceea ce e mai mic, ci mai 
bine ceea ce e mai mic să se orienteze după ceea ce e mai 
mare. De aceea dumnezeiescul Apostol pe drept cuvînt nu a 
îngăduit să fie stăpânită demnitatea şi cinstea apostolească 
de treptele peste care stăpânea ea, ca nu cumva să se strice 
buna rânduială a tuturor lucrurilor şi mai ales a celor 
dumnezeieşti. 

4. Cele de la mijloc sunt diferitele încercări, pe 
care le vedeau cu preştiință cei ce prooroceau prin Duhul 
Sfântului Pavel suferințele ce avea să le îndure pentru 
adevăr. Dar el nu avea nici o grijă de acestea, grăbindu-se să 
se unească cu Hristos, cu ipostasul descoperit al bunătăţilor, 
după ce va trece prin credință dincolo de cele create. 


Întrebarea 30 
Ce înseamnă! “Puteţi bea paharul pe care Eu îl 
beau şi vă puteți boteza cu Botezul cu care Eu mă botez“? 
Care este deosebirea între pahar și botez? 
Răspuns 
Botezul Domnului este chipul ostenelilor noastre 


de bunăvoie pentru virtute, prin care ştergând petele de pe 
conştiinţă, omorîm de bunăvoie înclinarea voii noastre către 

cele ce se văd. lar paharul este chipul încercărilor fără de 
voie, care vin asupra noastră în timpuri de strâmtoare pentru 
că stăm în slujba adevărului şi prin a căror suportare, 
punând dorul după Dumnezeu mai presus chiar şi de viaţă, 
primim de bunăvoie până chiar şi moarte silnică a ființei 
noastre (1). Prin urmare aceasta este deosebirea între Botez 
şi pahar, că Botezul face moartă aplecarea voinţei noastre 
spre plăcerile vieții, de dragul virtuții, iar paharul convinge 
pe cei evlavioşi să pună adevărul mai presus chiar şi de 
viață. Paharul l-a pus înainte de Botez, deoarece virtutea 
este pentru adevăr, nu adevărul pentru virtute (2). De aceea 
cel ce cultivă virtutea pentru adevăr, nu e rănit de săgețile 
slavei deşarte; dar cel ce se străduieşte după adevăr de 
dragul virtuţii, deschide în sine culcuş părerii de sine a 
slavei deşarte.”? 


Scolii 


1. Botezul Domnului, zice, este omorîrea 
desăvârşită a înclinării noastre spre lumea simţurilor; iar 
paharul este tăgăduirea chiar şi a vieţii de aici, pentru 
adevăr. 

2. Adevărul, zice, este cunoştinţă dumnezeiască; 
iar virtutea, lupta pentru adevăr a celor ce-l doresc. Aşadar 
cel ce îndură ostenelile virtuţii pentru cunoştinţă, nu se 
robeşte slavei deşarte, întrucât ştie că adevărul prin firea lui 
rămâne mai presus de toate ostenelile. Căci el prin fire nu 





219 Precum Euharistia urmează după Botez, așa cunoaşterea adevărului 
urmează după virtute, ca o treaptă mai înaltă. Prin Botez sau prin 
virtute, ne omorîm voia egoistă, dar nu ne omorîm energia virtuţii. 
Prin cuminecătura cu adevărul, uităm de noi înşine, chiar ca subiecte 
ale virtuţii, ca să nu mai trăiască decât adevărul. 


141 


Filocalia 


poate fi cuprins de cele din urmă. Dar cel ce caută 
cunoştinţa de dragul ostenelilor pentru ea, desigur se robeşte 
slavei deşarte, ca unul ce crede că a luat cununa înaintea 
sudorilor, neştiind că ostenelile sunt pentru cunună, iar nu 
cununa pentru osteneli. Orice metodă se dovedeşte 
necugetată atunci când, în loc de a ajunge prin ea la ceea ce 
este absolut (pentru sine), e crezută ea ca un lucru absolut 
(pentru sine). 


Întrebarea 31 


Dacă “Dumnezeu nu locuieşte în temple făcute de 


mâini“ cum locuia în templul ludeilor? 


Răspuns 


Dumnezeu, îngrijindu-se prea înțelept de cei 
provi-dențiați, potrivit cu starea lor, mai întâi i-a călăuzit pe 
oameni spre adevăr prin tipuri, întrucât se cârmuiau după 
simţuri, în felul acesta S-a amestecat pe Sine în chip nevăzut 
în toate tipurile date poporului vechi, lucrând la înălțarea 
celor călăuziți. A locuit prin urmare în templul ludeilor în 
mod figurat, dar nu cu adevărat, circumscriindu-şi prin 
această locuire în templu sfatul Său negrăit cu privire la 
povăţuirea tainică a celor providențiați. Căci cel mai potrivit 
locaş al lui Dumnezeu este numai mintea curată. Pentru ca a 
îngăduit Dumnezeu să se zidească templul ca tip, voind ca 
prin simboluri foarte îngroşate să desfacă din materie mintea 
Iudeilor, care era cu mult mai îngroşată decât tipurile fără 
simţire. El voia s-o facă să-şi vadă neputinţa ei de a fi locaş 
al lui Dumnezeu din pricina materialităţii şi a dezbinării de 

care era stăpânită şi prin aceasta să vină la cunoştinţa 
însuşirilor ei naturale. Acest lucru neînţele-gându-l însă 
iudeul, care nu ştia decât să-şi nutrească prin mândrie 
fudulia cucernică, a fost lipsit şi de tip şi s-a înstrăinat în 
chip păcătos de adevăr (1). 


Scolie 


1. ludeu este, zice, cel ce cultivă numai forma 
cunoştinței, care este cuvântul gol şi numai chipul virtuții, 
care este obiceiul fără suflet. El se făleşte cu figurile 
adevărului. 


Întrebarea 32 


Ce înseamnă: “Dacă ar dibui, ar găsi pe 
Dumnezeu“? Cum găsește cineva pe Dumnezeu dibuind? 


Răspuns 


Cel ce nu se opreşte la latura văzută a slujirii 
trupeşti a legii, ci, pătrunzând prin căile minţii în fiecare 
dintre simbolurile văzute, află rațiunea divină perfectă, 
ascunsă în fiecare, în această rațiune găseşte pe Dumnezeu 
însuşi. Dibuind bine prin puterea minții în materia 
prescripțiilor legii, ca într-o grămadă de lucruri amestecate, 
va afla undeva ascuns în carnea legii mărgăritarul-rațiune, 
care scapă cu totul simţirii. La fel şi cel ce nu circumscrie 
firea celor văzute numai la cât cuprinde simţirea, ci 
cercetează cu mintea în chip înțelept rațiunea din fiecare 
făptură, descoperă pe Dumnezeu, aflând din măreția arătată 





1 Fapt. Apost. 17, 27. 
143 


Filocalia 


a lucrurilor însăşi cauza lor. 

Dat fiind aşadar că însuşirea proprie a celui ce 
dibuieşte este discernământul, care pătrunde prin cunoştinţă 
simbolurile legii şi contemplă cu ştiinţă firea văzută a 
lucrurilor, acela deosebeşte cele din Scriptură, din creațiune 
şi din sine însuşi. În Scriptură deosebeşte litera şi duhul, în 
creațiune rațiunea şi ceea ce se vede la suprafață, iar în sine 
mintea şi simțirea. Apoi luând din Scriptură duhul, din 
creaţiune raţiunea, şi din sine mintea şi unindu-le indisolubil 
întreolaltă, află pe Dumnezeu, cunoscându-L pe cât se 
cuvine şi pe cât este cu putinţă în minte, în rațiune şi în duh. 
Aceasta, pentru că s-a eliberat de toate cele ce-l rătăcesc şi îl 
trag spre tot felul de păreri, adică de literă, de suprafaţa 
văzută a lucrurilor şi de simţire, în care stă latura cantitativă 
a lucrurilor, atât de felurită şi de potrivnică unităţii. Dar dacă 
amestecă cineva şi împleteşte litera legii, suprafaţa lucrurilor 
şi simțirea proprie, este asemenea unui chior cu vederea 
scurtă, suferind de boala necunoştinţei cauzei lucrurilor (1). 


Scolie 


1. Cel ce vede din Scriptură numai duhul fără 
figuri şi din creațiune raţiunile fără forme, cu mintea 
eliberată de lucrarea simțirii, a aflat pe Dumnezeu; în duhul 
Scripturii ca pe pricinuitorul bunătății, în rațiunile lucrurilor 
ca pe al puterii, iar în sine ca pe al înțelepciunii. Căci 
rațiunile create din nimic povestesc puterea Creatorului; 
duhul Scripturii, readucînd pe cei rătăciți la îndumnezeire, 
vesteşte bunătatea Celui care a scris-o; iar mintea noastră, 
primind în ea în chip nedespărțit rațiunile celor create, dă pe 
faţă înţelepciunea Ziditorului.”” 





* Sofia e conţinutul unitar al tuturor raţiunilor. Sofia primă şi perfectă 

Întrebarea 33 


Ce înseamnă: “Amin ZIC VOuă, Că Oricine va zice 
muntelui acesta: ridică-te Și te aruncă în mare, şi nu va 
deosebi întru inima Sa, CI va crede că ceea ce spune se face, 
va fi lui ceea ce a zis“? Ce înseamnă: “și nu va deosebi“? 


Răspuns 


Dumnezeiescul şi marele Apostol, definind ce 
este credinţa, zice:“ Credinţa este ipostasul celor nădăjduite 
şi dovada lucrurilor nevăzute“.”* lar dacă cineva ar defini-o 
şi ca bun lăuntric, sau ca şi cunoştinţă adevărată, 
doveditoare a bunurilor tainice, nu ar păcătui împotriva 
adevărului. În sfârşit Domnul, învățând despre lucrurile 
tainice si despre cele nădăjduite şi nevăzute, zice: “împărăția 
lui Dumnezeu este înlăuntrul vostru“. Aşadar credinţa în 
Dumnezeu este acelaşi lucru cu împărăția lui Dumnezeu. Ea 
se deosebeşte numai prin cugetare de împărăție, căci 
credinţa este împărăția lui Dumnezeu fără formă, iar 
împărăția este credinţa care a primit în chip dumnezeiesc o 
formă (1). 

Deci pe temeiul acestui fapt, credinţa nu este în 
afară de noi. Dar noi cultivând-o prin poruncile 
dumnezeieşti, o facem să devină împărăția lui Dumnezeu, 
care e cunoscută numai de cei ce o au. Aşadar împărăția lui 





din veci este Logosul divin. Dar apoi orice minte devine sofia, 
potrivit cu progresul ei în adunarea tuturor rațiunilor în sine şi în 
adâncirea lor. 

3 Mc. 11,23. 

24 Evr. LL. 1. 

5161721. 

Dumnezeu este credința dezvoltată prin lucrare. lar 
împărăția aceasta înfăptuieşte unirea nemijlocită cu 
Dumnezeu a celor ce fac parte din ea. 

Aşadar s-a dovedit limpede că credinţa este o 
putere de legătură, care înfăptuieşte unirea desăvârşită, 
nemijlocită şi mai presus de fire a celui ce crede cu Dum- 
nezeu cel crezut (2). 

Omul, constând din suflet şi trup, este purtat de 
două legi, a trupului şi a duhului. Legea trupului are la 
dispoziția sa simţirea (lucrarea simţurilor), iar legea duhului 
lucrarea minții. Legea trupului, lucrând prin simţire, leagă 
pe om de materie, iar legea duhului, lucrând prin minte, 
înfăptuieşte în chip nemijlocit unirea lui cu Dumnezeu. De 
aceea pe drept cuvânt “cel ce nu deosebeşte în inima lui“, 
adică nu distinge cu mintea, sau nu taie uniunea nemijlocită 
cu Dumnezeu, produsă prin credință, ca unul ce a devenit 
nepătimitor, mai bine zis dumnezeu, datorită unirii prin 
credință, “va zice muntelui acesta să se mute şi se va muta“ 
(3). Prin cuvântul “acesta“ este indicat cugetul şi legea 
trupului, care e cu adevărat greoi şi cu anevoie de strămutat, 
ba pentru puterea naturală, cu totul de nemişcat şi de 
neclintit. Căci aşa de mult s-a înrădăcinat puterea lui în firea 
oamenilor prin lucrarea nerațională a simţurilor, încât mulți 
nici nu cred că este omul altceva decât trup, având simțirea 
ca putere prin care se bucură de viața aceasta. Toate sunt 
deci cu putinţă celui ce crede şi deosebeşte, adică nu taie 
unirea înfăptuită prin credinţă între mintea lui şi Dumnezeu, 
de dragul legăturii afectuoase dintre suflet şi trup, susținută 
prin simţire. Căci toate câte înstrăinează mintea de lume şi 
de trup şi o leagă de Dumnezeu, sunt desăvârşite în 
rezultatele lor (4). 

Scolii 


1. Credința simplă o numeşte împărăție fără 
formă, întrucât cel ce o are n-a ajuns încă la asemănarea cu 
Dumnezeu prin virtuți. lar împărăție numeşte acea credință, 
care a dobândit prin fapte forma dumnezeiască a bunătăţii. 

2. Credinţa este o cunoştinţă ce nu se poate 
dovedi. lar dacă e cunoştinţă ce nu se poate dovedi, atunci 
credinţa este o legătură mai presus de fire, prin care în chip 
neştiut şi indemonstrabil ne unim cu Dumnezeu într-o unire 
mai presus de înţelegere. 

3. Când mintea a dobândit unirea nemijlocită cu 
Dumnezeu, îşi opeşte cu totul puterea firească de a cugeta şi 
de a se cugeta. lar când îi dă iarăşi drumul acesteia şi cugetă 
ceva din cele ce sunt în urma lui Dumnezeu, începe să 
deosebească tăind unirea cea mai presus de înțelegere." 
Până ce se află omul în această unire cu Dumnezeu, ca unul 
ce s-a ridicat mai presus de fire, şi a devenit dumnezeu prin 
participare, mută legea firii sale întocmai ca pe un munte 
nemişcat. 

4. Mai trebuie adăugat, zice: “Toate sunt cu 
putinţă celui ce crede“, adică toate cele care înstrăinează 





6 Deci unirea cea mai presus de fire şi de cugetare cu Dumnezeu şi 
oprirea lucrării naturale a cugetării are loc şi în viaţa aceasta, dar 
pentru scurte răstimpuri. Unirea cu Dumnezeu şi îndumnezeirea 
omului nu înseamnă o identificare cu Dumnezeu după ființă, dar e 
trăită ca o stare în care cugetarea omului nu mai face deosebire între 
sine şi Dumnezeu, pentru că peste tot cugetarea nu mai e în 
funcțiune. Dar în omul îndumnezeit rămâne totuşi conştiinţa că nu e 
nici numai el, nici numai Dumnezeu. E ceva analog cu relaţia de 
iubire între două persoane. Ele nu mai fac distincţie între eu şi tu. 
Dar totuşi nu se trăiesc ca una, ca eu sau tu, ci ca două, deodată, ca o 
plinătate, ca o comunitate, deosebită de starea singulară. 

mintea de lume şi de trup. Căci acestea sunt făcute de 
Dumnzeu cu, putinţă celui ce crede. 


Întrebarea 34 


Ce înseamnă iarăşi: “Pentru aceasta vă spun vouă 
că toate câte cereţi rugându-vă, să credeți că veți lua, ȘI va fi 
vouă“ Cum poate cineva să creadă, că va lua toate câte le 
cere, odată ce numai Dumnezeu ştie dacă îi foloseşte ceea ce 
are, sau nu? Deci dacă din neștiință cere ceea ce nu-i 
folosește, cum îi va da? lar dacă nu îi dă ceea ce nu-i 
foloseşte, dar a cerut din neștiință, cum poate cineva să 
creadă că orice cere va lua şi va fi lui? 


Răspuns. 


Toate întrebările acestea au fost dezlegate pe scurt 
în răspunsul de mai înainte. Pentru că numai celor ce ştiu 
cum să creadă le este dat să ştie ce trebuie, şi care lucruri să 
le ceară. Căci “cunoştinţa nu este a tuturor“, ** precum nici 
credinţa. De altfel însuşi Domnul a zis: “Căutaţi mai întâi 
împărăţia lui Dumnezeu şi dreptatea Lui“, ”* îndemnându- 
ne adică să căutăm înainte de toate cunoştinţa adevărului şi 
în al doilea rând exercitarea în împlinirea datoriilor morale. 
Prin aceasta a arătat limpede că cei credincioşi trebuie să 
caute numai cunoştinţa dumnezeiască şi virtutea care o 
împodobeşte prin fapte.” Dar trebuie să ştim că sunt multe 





1 Marcu 11, 24. 

*8 [I Tesaloniceni 3, 2. 

*9 Matei 6, 37. 

0 Sunt arătate în ordine inversă cele două trepte ale urcuşului 
duhovnicesc. 

cele care trebuie căutate în vederea cunoştinței lui 
Dumnezeu şi a virtuţii de către cei ce cred. De pildă: 
izbăvirea de patimi, răbdarea încercărilor, raţiunile 
virtuților, chipurile lucrărilor, dezrădăcinarea afecțiunii 
sufletului faţă de trup, dezlegarea simţurilor din legătura 
(relaţia) cu lucrurile sensibile, retragerea desăvârşită a minţii 
din toate cele create şi scurt vorbind nenumărate alte lucruri 
care sunt de lipsă pentru alungarea răutăţii şi a neştiinței şi 
pentru dobândirea cunoştinţei şi a virtuții. De aceea pe drept 
cuvânt a spus Domnul: “Toate câte veți cere, crezând, veți 
primi. El s-a gândit la toate câte ajută la cunoaşterea lui 
Dumnezeu şi la virtute, singurele care trebuie să le ceară cu 
ştiinţă şi cu credință cei evlavioşi. Căci toate acestea 
folosesc şi de aceea le dă Domnul cu siguranţă celor care le 
cer. Prin urmare acela care cere numai de dragul credinței, 
adică al unirii mijlocite cu Dumnezeu, toate câte ajută la 
înfăptuirea acelei uniri, cu siguranță că le va lua. Dar acela 
care cere fără acest scop, alte lucruri, sau chiar pe cele 
înainte pomenite, nu le va primi. Căci nu crede, ci ca un 
necredincios îşi urmăreşte slava proprie prin cele 
dumnezeieşti. 


Întrebarea 35 


Deoarece Cuvântul s-a lăcut trup, și nu numai 
țrup, CI Și sânge ȘI Oase, 1ar pe de altă parte ni se poruncește 
să mâncăm trupul şi să bem sângele, dar oasele să nu le 
zdrobim,” te rog să mă înveţi ce înseamnă această împărțire 
întreită a Cuvântului făcut om? 





%! loan 1, 14; 6, 41; 19, 36. 
%2 Bxod 12, 46. 

Răspuns 


Hotărându-se să coboare în ființă, precum numai 
El a ştiut, Cuvântul cel mai presus de ființă şi Făcătorul 
tuturor celor ce sunt, a adus raţiunile naturale ale tuturor 
lucrurilor văzute şi cugetate (inteligibile), împreună cu 
înțelesurile necuprinse ale propriei dumnezeiri. Dintre 
acestea raţiunile celor cugetate sunt sângele Cuvântului, iar 
rațiunile celor sensibile sunt trupul Lui văzut. Deci Cuvântul 
fiind Învățătorul tuturor raţiunilor duhovniceşti, atât a celor 
din lucrurile văzute, cât şi al celor din realitățile inteligibile, 
după cuviință şi cu drept cuvânt dă celor vrednici să 
mănânce, ca pe un trup, ştiinţa cuprinsă în rațiunile 
lucrurilor văzute şi să bea, ca pe un sânge, cunoştinţa 
aflătoare în raţiunile celor inteligibile (1). Pe acestea le-a 
pregătit înțelepciunea în chip mistic încă de odinioară, 
dregând vin şi aducînd jertfe, precum se spune la 
Proverbe.” lar oasele, adică raţiunile mai presus de 
înțelegere despre dumnezeire, care depăşesc în chip nesfârşit 
toată firea creată, nu le dă, neavând firea celor create vreo 
putere ca să intre în legătură (relaţie) cu acestea.” 

Şi iarăşi, trupul Cuvântului este virtutea 
adevărată, sângele cunoştinţa fără de greşeală, iar oasele 
teologia (cunoştinţa lui Dumnezeu) cea negrăită (2). Căci 
precum sângele se preface în forma trupului, tot aşa 
cunoştinţa se preface prin făptuire în virtute.”* Şi precum 





5 1 Proverbe 9, 2. 

*% Firea noastră creată nu poate cunoaşte prin puterea ei finită cele ale 
lui Dumnezeu, ci numai dacă primeşte puterea lui Dumnezeu, ca prin 
EI să cunoască ale lui. 

%5 Cunoştinţa generală duce la virtute, iar virtutea duce la o cunoştinţă 

specială. 

oasele susțin sângele şi trupul, la fel raţiunile mai presus de 
orice înțelegere despre dumnezeire, aflându-se în sânul 
făpturilor, crează şi susţin în chip neştiut fiinţele lucrurilor şi 
dau naştere oricărei cunoştinţe şi virtuți. 

Iar dacă ar spune cineva că şi rațiunile Judecăţii şi 
ale Providenţei pot fi socotite trupul şi sângele, ca unele ce 
vor fi cândva mâncate şi băute, iar raţiunile negrăite despre 
îndumnezeire, ascunse în acelea, ar spune că sunt oasele, nu 
a căzut, cred, din adevăr. 

Sau poate trup al Cuvântului mai este şi 
reîntoarcerea desăvârşită a firii la ea însăşi şi restabilirea ei 
prin virtute şi cunoştinţă, sângele, îndumnezeirea care o va 
ține prin har în fericirea veşnică, iar oasele, însăşi puterea 
necunoscută care va susține firea în fericirea veşnică prin 
îndumnezeire. 

lar dacă ar spune cineva, printr-o tâlcuire mai 
subțire, că trupul este modificarea de bunăvoie prin virtuți, 
sângele desăvârşirea prin moartea pentru adevăr la vreme de 
strâmtoare, iar oasele rațiunile prime despre Dumnezeu, care 
nouă ne sunt inaccesibile, bine ar spune şi acesta şi n-ar 
cădea de la înțelegerea cuvenită. 


Scolii 


1. Vorbeşte de ființa, de puterea şi de lucrarea 
fiecărei făpturi. Acestea se văd la toate făpturile şi prin ele e 
cunoscut Dumnezeu ca Făcător, Proniator şi Judecător. Sau 
vorbeşte de cele două părți din care se alcătuiesc făpturile, 
adică de materia şi forma celor sensibile, sau de ființa şi 
accidentul celor inteligibile, sau de virtutea şi cunoştinţa, 
prin care se face cunoscut celor vrednici Cel mai presus de 
cunoaştere. 

2. Teologia negrăită este neştiinţa totală în sens de 
depăşire, care este atât de necunoscută, pe cât se cunosc cele 
ce pot fi cunoscute în chip natural. 

3. Prin sânge înţelege îndumnezeirea, care va fi 
viața celor ce se vor învrednici de ea. Căci sângele e 
simbolul vieții. 


Întrebarea 36 


Ce înseamnă trupurile şi sângele animalelor necu- 
vântătoare, pe care aducându-le Israelitenii lui Dumnezeu, 
trupurile le mâncau, ar sângele nu, ci-l vărsau în cerc la 
temelia altarului 


Răspuns 


Cei ce slujeau odinioară lui Dumnezeu în umbra 
legii, închipuie pe începătorii în evlavie. Căci şi aceştia de- 
abia pot să înţeleagă dispozițiile văzute ale simbolurilor cu 
înțeles de tipuri. Dat fiind aşadar că nu acelora li s-a dat în 
primul rând legea, ci nouă, căci prin noi se desăvârşeşte 
duhovniceşte, care viețuim după pilda lui Hristos, să 
cercetăm cu evlavie raţiunea jertfelor de atunci. 

Începătorul în evlavie, învățând să cunoască 
faptele dreptăţii, se îndeletniceşte numai cu făptuirea întru 
toată ascultarea şi credința, mâncând cele văzute ale 
virtuților ca pe nişte trupuri (1). 

Raţiunile poruncilor, care alcătuiesc cunoştinţa 
celor desăvârşiţi (2), el le lasă lui Dumnezeu prin credinţă, 
neputându-se întinde cât ţine lungimea cunoştinței. 

Căci altarul este simbolul lui Dumnezeu, căruia 





*6 Deut. 12, 27 urm. 

toți îi jertfim duhovniceşte şi căruia îi lăsăm cunoştinţa celor 
mai presus de puterea noastră, ca să trăim. lar temelia 
altarului e chipul credinţei în EI, căci credinţa e temelia” 
care poartă toată zidirea faptelor şi a  înţelesurilor 
dumnezeieşti. Tot cel ce nu se poate împărtăşi cu sobrietate 
de beţia vinului înţelepciunii dumnezeieşti prin cunoştinţă, 
face bine să verse rațiunile cunoştinţelor pe care nu le 
înțelege lângă această temelie, adică să lase credinței 
cunoştinţa raţiunilor care sunt mai presus de puterea lui. 

Deci ca pe un chip al celor începători în evlavie, 
poporul vechi mâncă trupurile jertfelor, iar sângele (3) îl 
vărsa la temelia altarului, întrucât, din pricina cugetului 
copilăresc, nu se putea ridica la cunoştinţa celor ce se 
săvârşeau tainic. Hristos însă, făcându-ni-Se arhiereu al 
bunurilor viitoare”** şi jertfindu-se pe Sine ca jertfă trainică, 
îşi dă împreună cu trupul şi sângele celor ce şi-au deprins 
simţurile sufletului în vederea desăvârşirii, ca să poată 
distinge binele şi răul.2*” Căci cel desăvârşit a trecut nu 
numai de treapta începătorilor, ci şi de a înaintaşilor," şi de 
aceea nu ignoră rațiunile celor săvârşite de el după poruncă, 
ci bându-le întâi pe acelea cu duhul (rațiunile), mănâncă prin 
fapte toată carnea virtuţilor, ridicându-şi înţelegerea celor 
săvârşite prin simţuri la nivelul cunoaşterii cu mintea. 

Mai sunt şi alte foarte multe înţelesuri ale acestora, 





57 Evr. 11,1. 

* Evrei 9, 11. 

* Br, 5, 14. Aceştia nu mai împlinesc poruncile prin credinţă, fără să- 
şi dea seama de valoarea lor, ci disting prin înţelegere binele şi răul. 

0 Sf. Maxim, ca şi Nil Ascetul, distinge în trei trepte pe cei ce se dedică 

unei vieţi de evlavie: oi eiouyouevoL oi npok6ntovreş ko oi T£etot, 

care corespund celor ce se purifică, sau celor activi, celor ce contemplă 

rațiunile din natură şi celor ce văd pe Dumnezeu în chip tainic. Poporul 

evreiesc, era pe prima treaptă. De aceea nu mânca decât trapurile 

animalelor, nu şi sângele lor. 

mai ales pentru voi iubitorilor de Dumnezeu, dar le lăsăm 
acum din pricina mulțimii lor. 


Scolii 


1. Prin cele văzute ale virtuţilor a înţeles 
disciplina morală. 

2. Observă că a numit rațiunile cunoştinţă. lar 
dacă raţiunile sunt cunoştinţă, cel ce cunoaşte raţiunile desi- 
gur cunoaşte Rațiunea (Logosul) şi pe Tatăl Raţiunii. Căci 
Rațiunea este cunoştinţa exactă a Tatălui Său: “Cel ce mă 
vede pe mine, vede pe Tatăl meu“, zice Mântuitorul. 

3. Sângele în înţeles spiritual este cunoştinţa, ca 


una ce hrăneşte trupul virtuților. 
Întrebarea 37 


Se spune în Fapte despre Sf Pavel: “Asttel că 
puneau peste cei bolnavi șterzare şi legături de pe trupul lui 
şi bolile se depărtau de la ei“ Oare se făceau aceste 
minuni pentru promovarea misiunii lui şi deci se bucurau Și 
cei necredincioși de ele, sau pentru că era sfinţit trupul lui, 
se săvârşeau acestea din puterea trupului lui? Și dacă din 
această pricină n-a pățit nimic nici de la viperă, pentru care 
motiv n-a murit trupul Sfântului din veninul viperei, dar a 
murit de sabie? Această întrebare se referă şi la trupul lui 
Eliseu. Apoi ce sunt legăturile? 





21 10. 14,9. 
“RA, 19, 12. 

Răspuns 


Nu numai din pricina sfințeniei lui Pavel, nici 
numai din pricina credinței celor ce primeau vindecarea, 
săvârşea pielea trupului său vindecări prin ştregare sau 
legături, ci fiindcă harul dumnezeiesc, împărtăşindu-se lui şi 
acelora, făcea cu milostivire în aceia lucrătoare prin 
credință, sfințenia Apostolului (1). Şi iarăşi din voia harului 
dumnezeiesc a rămas trupul lui ferit de pătimire, nefiind 
vătămat de veninul viperei, fie pentru că harul a schimbat 
puterea vătămătoare a veninului (2), fie pentru că a făcut 
trupul Sfântului în stare să risipească această vătămare, sau 
fie prin vreun alt chip al iconomiei, pe care numai 
Dumnezeu, care a făcut şi a prefăcut aceastea, îl ştie. Iar de 
sabie a murit tot pentru că a voit harul. Căci nu era 
nemuritor după fire, deşi era făcător de minuni din pricina 
harului. 

Dacă ar fi fost nemuritor după fire, ar fi fost cazul 
să întrebăm cum a putut muri de sabie, împotriva firii. Dar 
odată ce a rămas muritor prin fire şi după dobândirea 
sfințeniei, nu-i de lipsă să întrebăm de ce a trecut din viaţa 
după trup dumnezeiescul Apostol în chipul acesta şi nu într- 
altul. Căci Dumnezeu, care a rânduit mai înainte de veci 
viața fiecăruia într-un chip folositor, duce pe fiecare în 
modul în care voieşte, spre sfârşitul propriu al vieții lui, fie 
ca e drept acela, fie că e păcătos. 

Dacă aşadar e una şi aceeaşi raţiunea naturii şi a 
harului, ar trebui să ne mire şi să ne uimească tot ceea ce se 
întâmplă potrivit cu firea împotriva harului, sau potrivit cu 
harul împotriva firii. Dar dacă alta este raţiunea naturii şi 
alta a harului, e lucru limpede şi vădit că Sfinții ca Sfinți 
făceau minuni din pricina harului, dar că oameni pătimeau 

din pricina firii. Aceasta pentru că harul nu desființa 
trăsătura pătimitoare a firii, dat fiind că raţiunile firii şi ale 
harului nu se amestecau nicidecum (3). Astfel vom înţelege 
că harul lui Dumnezeu le face în Sfinţi toate potrivit cu grija 
ce o poartă celor providenţiaţi, fie că trăiesc, fie că mor, 
urmărind prin ei, ca prin nişte unelte proprii, mântuirea 
celorlalți. Deci nu le fac acestea Sfinții în alții prin firea lor, 
ci prin har. Acestea se potrivesc şi despre trupul lui Eliseu. 

Dar fiindcă mai mult veselesc sufletul iubitorilor 
de Dumnezeu înțelesurile spirituale ale întâmplărilor 
istorisite, vom spune că pielea marelui Apostol era evlavia 
lui, prin care unora le era “mireasmă de viaţă spre viaţă” (4), 
iar altora “miros de moarte spre moarte'”*” (5). Iar ştergarele 
sunt raţiunile limpezi ce i s-au făcut lui cunoscute prin 
contemplaţie. Îa sfârşit legăturile sunt modurile cuvioase ale 
filosofici active ale, virtuții. Căci legăturile acestea sunt 
mânecuţe. Aceste rațiuni şi moduri de lucrare se răspândeau 
ca o bună mireasmă din evlavia adâncă a fericitului Apostol, 
ca din pielea lui. Iar cei ce le primeau dobândeau vindecare 
de boala care-i chinuia. Unii alungau boala neştiinţei prin 
rațiunile contemplației, ca prin nişte ştergare, iar ceilalți 
desfiinţau prin chipurile virtuţilor active cu desăvârşire 
neputința păcatului. 

Cât priveşte frigul aspru care s-a pornit asupra lor, 
cred că este povara încercărilor fără de voie. lar insula e 
deprinderea tare şi neclintită a nădăjduirii în Dumnezeu. 
Focul este deprinderea cunoştinţei. lar vreascurile sunt firea 
lucrurilor văzute. Prin aceasta umblând Pavel cu mâna, 
adică cercetând-o cu puterea dibuitoare a minţii care 
contemplă, îşi nutrea cu înțelesurile ei deprinderea 
cunoaşterii, care înlătură tristeţea adusă în cugetare de 





*3 II Cor. 2, 16. 

furtuna încercărilor. În sfârşit vipera este puterea rea şi 
vătămătoare, ascunsă în firea lucrurilor sensibile. Ea muşcă 
mâna, adică lucrarea dibuitoare a minții care contemplă, dar 
nu vătăma mintea strâvăzătoare, deoarece aceasta nimiceşte 
îndată în lumina cunoştinței sale, ca într-un foc, puterea 
vătămătoare, care se lipeşte de mişcarea activă a minţii când 
aceasta contemplă lucrurile sensibile. 

La fel înţeleg şi cele privitoare la Eliseu. Oricine a 
murit prin greşelile sale, dacă e aşezat pe mormântul 
Proorocului în care se află trupul lui, adică dacă e adus 
aproape de amintirea care poartă urma vieţii Proorocului, în 
care se află bine păzit trupul virtuților lui, e readus la viață 
prin imitarea chipului de viaţă al aceluia, fiind mutat la viață 
cea virtuoasă de la moartea de pe urma patimilor răutății (5). 


Scolii 


1. Credinţa celor ce aveau lipsă de vindecare şi 
se rugau pentru ea stârnea, zice, puterea Duhului din Sfinţi, 
ca puterea ascunsă să se facă arătată prin credință, iar 
credința ascunsă să se facă tuturor prin putere. Căci 
adevăratul mod al vindecărilor se realizează atunci, când 
prin credința celor în care se săvârşeşte, pătrunde în toată 
puterea celor ce lucrează în Duh. 

2. Cel ce curăţă prin aplecarea voii (yvâun)sale 
stricăciunea păcatului, strică stricăciunea celor care 
obişnuiesc să strice prin fire. Căci nestricăciunea voinței 
poate susține cu ajutorul Providenţei nestricată stricăciunea 
firii, întrucât prin harul Duhului Sfânt aflător în ea nu 
îngăduie să fie stăpânită firea de calitățile potrivnice. 

3. Odată ce raţiunea harului şi a firii nu este una şi 
aceeaşi, nu trebuie să ne nedumerească faptul că unii Sfinți 

au rămas uneori deasupra pătimirilor, iar alteori au fost 
doborâți de ele. Căci trebuie să ştim că minunea era a 
harului, iar pătimirea a firii. 

4. “Mireasmă de viaţă spre viață“ le este Apostolul 
celor credincioşi prin pilda sa, întrucât prin fapte îi îndeamnă să 
tindă spre buna mireasmă a virtuţilor, iar ca propovăduitor 
strămută pe cei ce ascultă de cuvântul harului de la viață după 
simţuri la viaţa în duh. lar “miros de moarte spre moarte“ le este 
celor care progresează de la moartea neştiinței la moartea 
necredinței, întrucât îi face să simtă osânda care îi aşteaptă. Sau 
iarăşi, “mireasmă de viaţă spre viață“ le este celor ce se ridică de 
la făptuire la contemplaţie, iar “miros de moarte spre moarte“ 
celor care, după ce şi-au mortificat mădularele de pe pământ 
prin încetarea de-a păcătui cu fapta, trec la mortificarea 
prealăudată a gândurilor şi a nălucirilor pătimaşe. 

5. Aici sunt lămurite cuvintele: “Suntem buna 
mireasmă a lui Hristos, pentru Dumnezeu, în cei ce se mântuiesc 
şi în cei ce pier: unora adică mireasmă de viață spre viaţă, iar 
altora miros de moarte spre moarte“?* “Mireasmă de viaţă spre 
viaţă“ le este acelora, cărora nu le este acoperită Evanghelia lui, 
iar “miros de moarte spre moarte“ acelora, cărora le este cu totul 
acoperită, întrucât “Dumnezeul veacului acestuia a orbit mințile 
necredincioşilor“* Iar Evanghelia s-a descoperit şi s-a acoperit, 
din pricina căldurii sau a răcelii celor ce aud. 

6. Păstrând, zice, cineva amintirea vieți sfinților, prin 
imitare, leapădă moartea adusă de patimi şi primeşte viaţa adusă 
de virtuți. 





4 II Corinteni 2, 16. 
5 11 Cor. 4,4. 

Întrebarea 38 


Oare din întâmplare au dat Saducheii numărul de 
şapte fiaţi, ca bărbaţi ai unei singure femei, “ sau are 
aceasta un înțeles mai adânc. lar dacă are un astfel de 


înţeles, cine sunt acela și cine este ea? 
Răspuns 


Zic unii că nu trebuie înţelese alegoric persoanele, 
pe care nu le laudă Scriptura. Dar fiindcă e mai bine să ne 
ostenim mai mult şi să rugăm pe Dumnezeu neîncetat să ne 
dăruiască înțelepciune şi putere, ca să înțelegem toată 
Scriptura  duhovniceşte, voi răspunde şi la această 
nedumerire,  bizuindu-mă şi pe rugăciunile voastre. 
Saducheii sunt, după înțelesul spiritual, dracii sau gândurile, 
care susțin că toate sunt stăpânite de întâmplare. lar femeia 
este firea oamenilor. Cei şapte frați daţi ei de Dumnezeu la 
vremi diferite de la începutul veacului, spre a o povăţui şi a 
o face să aducă roade ale dreptăţii, sunt legile.” Cu acestea 
petrecând firea oamenilor ca şi cu nişte bărbaţi, n-a avut de 
la ea nici un fiu, ci a rămas stearpă de roadele dreptăţii. 
Prima lege e cea dată lui Adam în Rai. A doua e cea care s-a 
dat aceluiaşi după izgonirea din Rai, sub forma de certare. A 
treia e cea care s-a dat lui Noe la ieşirea din corabie. A patra 
e legea tăierii împrejur, dată lui Avraam. A cincea e cea care 
s-a dat aceluiaşi în legătură cu Jertfirea lui Isaac. A şasea e 
cea dată prin Moise. lar a şaptea e cea dată prin darul 
prevestitor, sau prin insuflarea Proorocilor. În tot acest timp 





245 Mt. 23, 24 
1 În greceşte legea e de genul masculin (v6uog v6pot). 

încă nu se însoţise firea omenească cu legea Evangheliei 
prin legătura credinţei spre împreuna viețuire, adică cu 
bărbatul cu care avea să rămână în toţi vecii. 

Dracii aduc aşadar mereu înaintea rațiunii noastre, 
prin gândurile ce ni le stârnesc, aceste legi, luând împotriva 
credinței cu argumente la aparență întemeiate, luate din 
Scripturi, şi făcându-ne să ne îndoim de este vreo înviere din 
morți şi de mai trebuie să aşteptăm vreun alt fel de viaţă 
după cea de aici. În caz că răspundem afirmativ, ei ne fac să 
ne întrebăm după care lege se va călăuzi firea oamenilor, 
dintre cele date ei din veac? Dacă vom zice că după vreuna 
din cele amintite, ei vor obiecta, zicând: “Prin urmare 
deşartă şi fără de folos va fi şi atunci viața oamenilor, dacă 
nu a fost slobozită de rele de mai înainte: adică dacă firea se 
va învârti iarăşi în aceleaşi lucruri. Aceasta introduce în chip 
vădit domnia întâmplării şi scoate Providența din lume“. 
Dar Domnul şi cuvântul mântuitor respinge pe aceşti draci şi 
aceste gânduri, făcând să se străvadă nestricăciunea firii, 
care se va descoperi în viitor şi arătând că ea nu va vieţui 
atunci după nici una din legile de mai înainte, ci, după ce se 
va fi îndumnezeit, se va însoţi, prin Duhul, cu însuşi 
Dumnezeu Cuvântul, de la care şi spre care şi-a luat şi-şi va 
lua începutul şi ținta existenței. 

Iar dacă va înţelege cineva prin cei şapte bărbaţi şi 
cei şapte mii de ani, sau cela şapte mii de ani, sau cele şapte 
veacuri, cu care a convieţuit firea omenească, nu va tălmăci 
locul fără judecată şi fără înţelegerea de lipsă. Şi nici unuia 
din aceştia nu-i va fi soție firea în viaţa viitoare, întrucât 
firea temporală şi-a primit sfârşitul şi al optulea bărbat, 
adică veacul cel fără de moarte şi fără de sfârşit, a luat-o pe 
ea. 

Întrebarea 39 


Ce sunt cele trei zile, în cursul cărora mulțimile 
stărure lângă Domnul în pustie?“ 


Răspuns 


Pustia este firea omenească sau lumea aceasta, în 
care stăruie pe lângă raţiunea virtuţii şi a cunoştinţei”” cei ce 
rabdă osteneli şi necazuri plini de credinţă şi de nădejdea 
bunurilor viitoare. lar cele trei zile sunt, după unul din 
înțelesurile spirituale ale lor, cele trei puteri ale sufletului 
prin care stăruind pe lângă rațiunea dumnezeiască a virtuții 
şi cunoştinţei (printr-una adică cercetând, printr-alta dorind 
şi printr-a treia luptându-se pentru ea), primesc drept hrană 
nestricădoasă şi întăritoare de minte, cunoştinţa lucrurilor 
(1). 

După alt înţeles, cele trei zile înseamnă cele trei 
legi mai generale: cea scrisă, cea naturală şi cea duhovni- 
cească, sau cea a harului (2). Pentru că fiecare lege 
luminează potrivit cu ea însăşi firea omenească, având ca 
Făcător al luminii ei Soarele dreptății. Căci precum fără 
soare nu se poate face nicidecum ziuă, la fel fără 
înțelepciunea ființială şi de sine subsistentă nu poate fi o 
lege a dreptăţii. Înţelepciunea această îşi face răsăritul ei 
propiu în fiecare lege şi ea este aceea care umple ochii 
înțelegători ai sufletelor de lumina înţelegerii. Fericitul 
David ştiind acestea, zice: “Legea Ta este făclie picioarelor 





245 Matei 15, 32. 
Rațiunea e totodată Logosul divin, care e substanţa virtuţii şi a 
cunoştinței. 

mele“. Făclie a numit legea scrisă, pentru faptul că 
aceasta, prin combinaţiile meşteşugite ale diferitelor 
simboluri, ghicituri şi tipuri materiale, răspândeşte înaintea 
celor ce-şi lărgesc prin fapte paşii sufletului împotriva 
puterilor vrăşmaşe, lumina care arde răutatea patimilor (3). 
Iar lumina a unit legea duhovnicească a harului pentru faptul 
că arată simplu, fără simbolurile sensibile, cărările 
veşnice,” pe care mintea contemplativă urmărindu-și 
drumul, e dusă spre cel mai înalt dintre bunuri, spre 
Dumnezeu, nelâsându-şi determinată şi limitată mişcarea 
cugetării de nici unul dintre lucrurile create (4). Căci lumina 
legii harului e neînserată, neavând nici un fel de cunoştinţă, 
care să-i definească razele atotstrălucitoare. Sau poate 
Proorocul a numit “picioare“ drumul întregii vieți trăite 
după voia lui Dumnezeu, sau mişcările gândurilor bune în 
suflet călăuzite ca o făclie de lumină din legea scrisă. lar 
“cărări”, chipurile virtuţilor conforme cu legea naturală şi 
rațiunile cunoştinței din legea duhovnicească, pe care le 
desvăluie prezenţa lui Dumnezeu Cuvântul şi care readuc 
firea a ea însăşi şi la cauza ei, prin virtute şi cunoştinţă.” 
Cei ce din dorinţa arzătoare după mântuire, au stat 
în cursul acestor trei zile, sau al acestor trei legi pe lângă 
Dumnezeu Cuvântul şi au răbdat cu bărbăție ostenelile 
fiecăreia, nu sunt sloboziți flămînzi, ci primesc hrană 





25 Psalm 119, 105. 

*! Mintea umblă veşnic pe cărările cunoștinței de Dumnezeu. În acest 
sens cunoştinţa aceasta e o lumină nceînserată. Dar şi în sensul că nu e 
definită prin nimic mărginit. 

* Modurile naturale ale virtuţilor, sau revenirea firii la ea însăşi prin 

virtuţi, nu se realizează numai prin puterile omului, ci prin venirea 
la ea a lui Dumnezeu-Cuvântul. Vieţuirea în conformitate cu firea e 
condiționată de ajutorul harului, o separație între natură şi har, în 
sensul catolic, nu cunosc Sf. Părinți. 

îmbelşugată şi dumnezeiască: pentru legea scrisă, izbăvirea 
desăvârşită de patimile contrare firii: pentru legea naturală, 
puterea de a împlini fără greşală datoriile fireşti, împlinire 
prin care se susțin legăturile afectuoase ale oamenilor 
întreolaltă, înlăturîndu-se toată înstrăinarea şi dezbinarea 
care sfâşie firea; iar pentru cea duhovnicească, unirea cu 
Dumnezeu însuşi, în temeiul căreia, ieşind din cele create, 
primesc slava cea mai presus de fire, prin care nu se mai 
arată decât Dumnezeu sigur luminînd în ei (5). Dar mai pe 
larg despre acestea puteți citi în scrierea despre “Locurile 
îndoielnice“, unde se tâlcuieşte un loc din “Cuvântarea Sf. 
Grigorie la dumnezeiasca Cincizecime" 


Scolii 


1. Vorbeşte despre rațiune, iuțime şi poftă. Prin 
rațiune cercetăm, prin poftă dorim bunul cercetat, iar prin 
iuțime luptăm pentru el. 

2. A numit zile puterile (facultățile) sufletului, ca 
unele ce sunt în stare sa primească lumina poruncilor 
dumnezeieşti. Dar şi pe cele trei legi mai generale, ca unele 
ce luminează sufletele ce primesc lumina. Căci precum la 
Facere Scriptura a numit “zi“ atât lumina spunând: “Şi a 
văzut Dumnezeu lumina că e bună şi a numit lumina zi“, cât 
şi aerul luminat de ea, zicând: „Şi s-a făcut seară şi s-a făcut 
dimineaţă, ziua întâi“ tot aşa a numit “zile“ nu numai 
puterile sufletului, ci şi legile care le luminează pe acestea. 
Căci abia întrepătrunderea acestora întreolaltă produce ziua 
compusă a virtuților, prin faptul că nu se mai deosebesc de 





5 Ambiguorum liber, P. G. 91, 1389-1393. 
254 Gen. 1, 4. 

lumina dumnezeiască a Cuvântului” puterile străbătute cu 
totul de ea. 

3. Cuvântul (Rațiunea) lui Dumnezeu este în 
acelaşi timp şi făclie şi lumină. Lumină, fiindcă luminează 
gândurile naturale ale credincioşilor, şi făclie fiindcă pe de o 
parte împrăştie întunericul vieţii după simţuri, în cei care se 
zoresc prin împlinirea poruncilor spre viaţa cea nădăjduită, 
iar pe de alta, pedepseşte cu arderea judecății pe cei ce se 
alipesc cu voia de noaptea aceasta întunecoasă a vieții, 
pentru iubirea de plăcere a trupului. 

4. Cel ce nu s-a ridicat mai întâi la sine însuşi, 
prin lepădarea patimilor contrare firii, nu se va ridica la 
cauza proprie, adică la Dumnezeu, prin dobândirea cu 
ajutorul harului a bunurilor mai presus de fire. Cel ce vrea să 
fie ridicat cu adevărat la Dumnezeu, trebuie să se despartă 
cu cugetarea de lucrurile create. 

5. Legea scrisă are ca scop isbăvirea de patimi, 
cea naturală deopotriva cinstire şi deopotriva îndreptăţire a 
tuturor oamenilor, iar desăvârşirea celei duhovniceşti stă în 
faptul că scopul ei este să facă pe om asemenea cu 
Dumnezeu, atât cât îi este cu putinţă omului. 


Întrebarea 40 


Ce înseamnă numărul celor şase vaăe de apă de la 
nunta din Cana Galileii?" 


Răspuns 


Dumnezeu care a făcut firea omenească, i-a dat 





255 Toi kuTă TOv A0yov Delov poT6G 
25 In. 2, 5. 

prin voința Sa deodată cu existenţa şi puterea corespun- 
zătoare de înfăptuire a datoriilor (1). Cele şase vase de apă 
sunt aşadar puterea naturală de înfăptuire a poruncilor 
dumnezeieşti. Oamenii, gonind din ea cunoştinţa, în 
strădania lor deşartă după lucrurile materiale, îşi făcuseră 
această putere goală şi fără apă şi de aceea nu ştiau cum să 
curețe murdăria păcatului, căci cel lipsit de cunoştinţă nu 
cunoaşte modul de curăţire a păcatelor prin virtute. Aceasta 
s-a întâmplat până când venind Cuvântul (Rațiunea), 
Ziditorul firii, a umplut de cunoştinţa cea după fire numită 
putere de înfăptuire a datoriilor şi pe urmă a prefăcut în vin, 
adică în raţiunea cunoştinței mai presus de fire, rațiunea şi 
legea firii (2).”” Cei ce o beau apoi pe aceasta ies din firea 
tuturor lucrurilor şi zboară până în locul ascuns al lăuntrului 
dumnezeiesc, unde primesc bucuria şi veselia care e mai 
presus de toate cunoştinţele. Ei beau vinul cel bun, adică 
rațiunea tainică, făcătoare de îndumnezeire, la sfârşit, după 
ce s-au bucurat de toate celelalte binefaceri hărăzite de 
Providenţă oamenilor (3). 

lar prin numărul şase se înţelege puterea de 
făptuire a firii (4), nu numai pentru că Dumnezeu a făcut 
cerul şi pământul în şase zile, ci şi fiindcă este numărul cel 
mai desăvârşit înlăuntrul lui zece şi se compune din părțile 
sale. Vasele de apă, spune Scriptura, erau de câte două sau 
câte trei măsuri. Prin aceasta se arată că puterea de făptuire a 
firii cuprinde pe planul contemplației naturale, întocmai cum 
ar cuprinde două măsuri, toată cunoştinţa făpturilor, atât a 
celor trupeşti ce constau din materie şi formă, cât şi a celor 
inteligibile ce constau din fiinţă şi accident, cu un cuvânt, 
cunoştinţa generală a celor trupeşti; iar pe planul învăţăturii 





257 Restabilirea firii numai Hristos o face. Dar El face mai mult decât 
atâta. El umple vasele cu apă, dar pe urmă preface apa în vin. 

tainice despre Dumnezeu, atât cât e cu putință firii, 
cunoştinţa şi lumina despre Sf. Treime, sau despre Tatăl, 
despre Fiul şi despre duhul Sfânt, ca pe trei măsuri. 

Ded voi, care vă aflaţi pe treapta cunoştinţei, luaţi 
aminte. Puterea generală a firii, prin care împlineşte cele 
bune, se împarte în şase. Şi acestea sunt modurile generale 
ale lucrărilor. lar puterii generale a firii, care produce 
virtuţiile, îi corespunde virtutea cea mai generală dintre 
toate, care se împarte şi ea în şase forme (specii), generale şi 
ele. Corespunzător cu puterea firii, virtutea generală se 
îmbracă în mai multe moduri, ramificându-se în cele şase 
forme (5). Acestea trebuie să le cerceteze cel ce se inițiază şi 
cel ce inițiază pe altul în tainele cuvintelor şi înţelesurilor 
dumnezeieşti, dacă mintea lui se desfată cu tâlcul mai înalt 
al acestora. Pe lângă acestea trebuie să mai cerceteze cine 
sunt slujitorii care scoteau apa, cine e mirele, cine e mireasa, 
cine e mama care a îndrăznit să anunţe Cuvântului că “vin 
nu au“. Dar ca nu cumva cuvântul nostru despre acestea 
rămânând mut să se oprească, nedând celor flămânzi nici 
măcar o parte de hrană duhovnicească, voi grăi după puterea 
mea, fără să făgăduiesc că voi descoperi tot înţelesul celor 
spuse (căci mintea mea e prea slabă pentru a îmbrăţişa 
vederile spirituale cuprinse în ele), ci numai cât va putea să 
cuprindă puterea mea de înţelegere. 

Deci cea mai generală dintre virtuți spun toți că 
este iubirea. lar puterea cea mai generală a firii care o 
produce pe aceasta, spun că este rațiunea. Aceasta, 
prinzându-se cu tărie de cauza ei (6), şi desfăşurându-se în 
lucrare se deosebeşte în şase moduri mai generale, care 
îmbrățişează formele (speciile), în care se împarte rațiunea 
iubiri îngrijind trupeşte şi duhovniceşte de cei ce flămânzesc 
şi însetează, de străini şi de cei goi, de bolnavi şi de cei din 

închisori (7). Căci raţiunea virtuții nu se mărgineşte numai 
la trupuri şi puterea firii noastre nu se arată numai în cele 
supuse simţurilor. 

Deci puterea cea mai generală a firii omeneşti dă 
diferite forme virtuţii celei mai generale, deosebind-o prin 
cele şase moduri ale sale în tot atâtea specii. Prin acestea 
firea se uneşte cu aplecarea unitară a voii, * arătând în toţi 
(în toate) raţiunea cea neîmpărțită şi modelatoare, care îi (le) 
adună la sine prin faptul că face şi suferă toate cu bunătate 
(8). Pe această rațiune reluând-o la sine, întărită prin 
ostenelile datorate, mintea, taie toate umflăturile şi ştirbirile 
firii, pe care născocindu-le prin aplecarea voii, iubirea 
trupească de sine a fiecăruia, a sălbăticit prea blânda fire şi a 
tăiat ființa cea una în părți multe şi potrivnice, ba, cum mai 
rău nu se poate, chiar stricăcioase una alteia, în felul acesta 
mintea readuce firea la mijlocia statornică, pentru care au 
fost şi scris în ea de la început legile naturale ale virtuţilor 
de către Dumnezeu (9) Scriptura indicând poate şi taina 
aceasta, înfăţişează cele şase vase goale si fără apă, arătând 
cum puterea cea mai generală a firii se află într-o inerție în 
ce priveşte săvârşirea binelui. 

Astfel puterea cea mai generală a firii, 
împărțindu-se în şase moduri de lucrare, modelează în tot 
atâtea forme cea mai generală dintre virtuți, îmbrățişând 
întreaga virtute. Făcând aşa, firea ascultă de legea ei cea mai 
generală, ca de un judecător fără greşeală al adevărului. Pe 
acest judecător Scriptura l-a numit starostele mesei. Acesta 





25 1] pvotg EvoOTou 16 Tfic Yvouns unovoaS = firea se uneşte cu o 


orientare unitară a voinţei tuturor şi îşi recapătă astfel ea însăşi 
unitatea, pe care socotința deosebită a voii fiecărui individ o sfâşiase. 
Dar chiar prin faptul că voia dintr-un individ se uneşte cu firea lui, 
voia lui se uneşte cu voile tuturor. Căci îndată ce se pune cineva în 
acord cu firea din sine, s-a pus în acord cu firea în semeni. 

declară în chip înţelept că vinul cel mai bun, pe care l-a adus 
Cuvântul mai pe urmă prin venirea Sa, adică raţiunea cea 
mai înaltă despre Dumnezeu, trebuie să-l bea firea 
omenească la început, ca pe cel dintâi, şi cu el să se îmbete, 
şi numai pe urmă să cunoască alte vinuri, adică raţiunile 
lucrurilor, ca pe nişte vinuri inferioare față de cel dintâi. 
Căci e cât se poate de drept şi de cuviincios ca firea să 
cunoască mai întâi Rațiunea pentru care a fost făcută şi 
numai pe urmă să iscodească rațiunile lucrurilor zidite 
pentru ea (10). 

lar cei ce scoteau apa şi serveau, sunt slujitorii 
Vechiului şi Noului Testament, adică Sf. Patriarhi, 
legiuitorii, conducătorii de oşti, judecătorii, regii, Proorocii, 
Evangheliştii şi Apostolii, prin care s-a scos apa cunoştinței 
şi s-a dat iarăşi firii. Aceasta a prefăcut-o în harul 
îndumnezeirii Cuvântul, care a făcut firea din bunătate şi a 
îndumnezeit-o prin iubirea de oameni. lar dacă ar spune 
cineva că slujitorii sunt cugetările naturale pline de ştiinţă şi 
de evlavie care la porunca Cuvântului, scot apa cunoștinței 
din buna orânduire a lucrurilor, cred că nu greşeşte faţă de 
adevăr. 

Iar mirele e, în chip vădit, mintea omenească, care 
îşi ia drept mireasă, spre împreună vieţuire, virtutea. 
Cuvântul, fiind chemat, vine bucuros cinstind însoțirea lor, 
şi întăreşte învoiala nunţii lor duhovniceşti şi încălzeşte 
duhovniceşte, prin vinul Său dorinţa lor după multă rodire de 
prunci. Mama Cuvântului e credință adevărată şi neîntinată. 
Căci precum Cuvântul ca Dumnezeu este după fire Făcătorul 
Maicei care L-a născut pe El după trup, făcând-o Maică din 
iubirea de oameni şi primind să se nască din ea ca om, la fel 
Cuvântul, producând în noi mai întâi credinţa, se face pe urmă 
în noi Fiul credinţei, întrupându-Se din ea prin virtuțile cu 

fapta (11). Prin credință apoi ajungem la toate, primind de la 
Cuvântul darurile spre mântuire. Căci fără de credință, căreia 
Cuvântul îi este după fire Dumnezeu, iar după har Fiu, nu 
avem nici o îndrăzneală să ne adresăm cu cereri către El. 

Fie ca o asemenea nuntă să încheiem şi noi 
totdeauna şi fie ca lisus cu Maica Sa să vină la ea, ca să 
readune cunoştinţa noastră care curge afară din pricina 
păcatului şi să o prefacă în îndumnezeire. Căci aceasta 
scoate mintea din cunoştinţa lucrurilor şi întăreşte până la 
neschimbabilitate cunoştinţa firii, ca pe o apă spirituală, prin 
calitatea vinului. 


Scolii 


1. Puterea numeşte mişcarea sădită în fire în chip 
ființial, spre lucrarea  virtuțiilor, dar manifestată prin 
întrebuințarea ei voită şi liberă de către cel ce o are. 

2. Cuvântul lui Dumnezeu, făcându-se om, a 
umplut iar de cunoştinţă firea golită de cunoştinţa dată ei. Şi 
întărind-o până la nescnimbare, a îndumnezeit-o, nu prin 
fire, ci prin calitatea”” ce i-a dat-o, pecetluind-o eu Duhul 
Său, ca să nu-i lipsească nimic, precum a dat apei tărie prin 
calitatea vinului. Căci pentru aceasta s-a făcut om adevărat, 
ca să ne facă pe noi dumnezei după har. 

3. Vinul bun este raţiunea care ne scoate din fire 
şi ne ridică spre îndumnezeite; “ Acesta i-a fost oprit lui 





*5 Precum apa devine vin nu prin ea şi nu după substanţă, ci prin putere 
de sus şi printr-o calitate dăruită, aşa firea noastră se îndumnezeieşte 
nu prin sine, ci printr-o calitate deosebită de fiinţa ei, ce i se dă de 
Dumnezeu. 

20 Kaă65v oivov, T0v np6ş Btoow EKOTOTIKOv Tfic pbocog A0yov. Nu 
cred că e justă traducerea latinească: vinul bun e rațiunea naturii, 
care ne ridică spre îndumnezeire. Rațiunea firii nu ne poate 

Adam să-l bea în urma căderii.” Dar Cuvântul (Raţiunea), 
golindu-se pe sine din iubirea de oameni, s-a făcut mai pe 
urmă, prin întrupare, cum numai El ştie, vin bun de băut. 
Căci El însuşi este şi Providența, ca susținătoare a lucrurilor, 
şi Rațiunea Providenţei, ca metodă de îngrijire a celor 
providenţiale şi Providenţiatorul care susține toate prin 
rațiunile de-a fi ale lor. 

4. Puterea minţii e capabilă prin fire de 
cunoaşterea făpturilor trupeşti şi netrupeşti. Dar iluminările 
Sfintei Treimi le primeşte numai prin har crezând numai că 
este dar neîndrăsnind să cerceteze ce este ea după ființă. 

5. Puterea generală a firii se împarte în şase 
moduri şi lucrări. lar iubirea generală în şase forme de 
virtuţi. Căci cel ce alină foamea, setea şi ajută pe cei goi, pe 
cei străini, pe cei bolnavi şi pe cei din închisoare, fie că o 
face aceasta trupeşte sau duhovniceşte, împlineşte iubirea 
faţă de Dumnezeu şi faţă de aproapele, constatatoare din 
cele şase virtuţi, ca unul ce-şi păstrează dorul sufletului plin 
numai de Dumnezeu. 

6. Cauza rațiunii este Dumnezeu, pentru a cărui 
căutare omul a primit puterea rațiunii. 

7. Iubirea se împarte în cele din care constă. 

8. Cel ce datorită virtuții a devenit prin aplecarea 





îndumnezei, aşa cum puterea naturală a apei n-a făcut-o pe aceasta 
vin. Rațiunea care scoate din fire este, cum se spune mai jos, însuşi 
Logosul divin, Rațiunea supremă. Dar Rațiunea divină se coboară pe 
Sine ca să poată fi primită de om şi băută de acesta ca un vin bun. Ea 
se uneşte cu rațiunea umană, prefăcând-o pe aceasta, aşa cum lisus a 
prefăcut apa în vin, dar în vin ce poate fi suportat de om, iar 
scoaterea din fire nu înseamnă scoaterea acesteia din ființa, ci numai 
din puterea ei. 

%1 A devenit incapabil de înţelegerea Raţiunii divine, îngroşîndu-i-se 

mintea prin păcat. 

voii egal faţă de toţi, arată în sine pe Dumnezeu cel ce nu 
caută la față. Căci precum Dumnezeu a creat firea tuturor, 
după una şi aceeaşi rațiune, aşa a rânduit ca toată mişcarea 
voinţei să fie una şi aceeaşi. Prin aceasta raţiunea firii, care 
pare că se risipeşte, se adună. 

9. Starea de mijloc este starea izbăvită de patimile 
contra firii, dar neajunsă la bunurile mai presus de fire. Ea 
arată aplecarea (socotința) voii în acord cu firea, neavând 
vreo înclinare proprie şi potrivnică rațiunii firii. De aceea ea 
consideră pe toți oamenii ca unul, având legea firii ca pe o 
carte scrisă de Dumnezeu. 

10. Judecător natural nu este legea firii, care ne 
învaţă că, înainte de înţelepciunea din lucruri, trebuie să ne 
mişcăm dorinţa spre cunoaşterea tainică a Făcătorului 
tuturor. 

11. Credinţa, în înţeles mai ascuns, este maica 
Cuvântului, fiind produsă mai întâi, naşte pe urmă, întrupat 
prin virtuți, pe Cuvântul care a făcut-o pe ea. 


Intrebarea 41 
Care este înțelesul celor cinci bărbaţi ai 
Samarinencii şi al celui de al şaselea, care nu îi este 
bărbat?” 


Răspuns 


Şi femeia Samarineancă, şi cea care s-a măritat, 
după Saduchei, cu cei șapte fraţi,“ şi cea cu scurgerea sân- 





22 In. 4, 18. 
2% Mt. 22, 23. 

gelui,“ şi cea care s-a aplecat la pământ, şi fiica lui air şi 
cea siro-feniciană,* înfăţişează atât firea oamenilor 
îndeobşte, cât şi sufletul?“ fiecărui om în parte. Fiecare 
adică înseamnă, după dispoziția ei pătimaşă, atât firea cât şi 
sufletul. Astfel femeia de care vorbesc Saducheii este firea 
sau sufletul, care a convieţuit cu toate legile dumnezeieşti 
date din veac, fără să aducă rod, iar de bunurile viitoare nu 
vrea să ştie. Cea bolnavă, de curgerea sângelui este de 
asemenea firea şi sufletul, a căror putere, dată lor pentru a 
da naştere faptelor dreptăţii şi rațiunilor, se scurge prin 
patimi spre materie. Siro-feniciana este iarăşi firea şi 
sufletul fiecăruia, a cărui cugetare, asemenea unei fiice, e 
rău chinuită de neputința epileptică, din pricina iubirii de 
materie. Fiica lui lair de asemenea este firea şi sufletul de 
sub lege, care a murit de tot din pricina neîmplinirii 
dispoziţiilor legii şi a poruncilor dumnezeieşti. lar femeia 
aplecată la pământ este firea sau sufletul, care şi-a încovoiat 
spre materie toată puterea de activitate a minţii, în urma 
înşelăciunii diavolului. În sfârşit, Samarineanca, la fel cu 
femeile de mai înainte, înfăţişează firea sau sufletul 
fiecăruia, lipsit de darul proorocesc, care petrece, cu nişte 
bărbaţi, cu toate legile date firii; dintre acestea cinci 
trecuseră, iar a şasea, deşi ființa, nu era bărbat al firii sau al 
sufletului, deoarece nu făcea să se nască din el dreptatea 
care mântuieşte pentru vecie. 

Prima lege pe care a avut-o firea de bărbat a fost 
cea din rai, a doua a fost cea care i s-a dat după izgonirea 
din rai, a treia cea din vremea potopului lui Noe, a patra cea 
a tăierii împrejur din timpul lui Avraam, a cincea cea a 





2% Le. 8, 41; Mt. 9, 20. 
25 Mt. 15, 22. 
*% Sufletul e în greceşte feminin, wvy. 

aducerii lui Isaac. Toate acestea primindu-le firea, le-a 
lepădat, adică au murit, din pricina nerodirii 

faptelor virtuţii. lar a şasea lege, cea dată prin Moisi, era ca 
şi când n-o avea, fie pentru că firea nu săvârşea dreptatea 
poruncită de ea, fie pentru că urma să treacă la legea 
Evangheliei, ca la un alt bărbat, întrucât legea nu s-a dat firii 
oamenilor pentru veci, ci spre călăuzirea ei la ceva mai înalt 
şi mai tainic. Aceasta înseamnă, cred, ceea ce a spus 
Domunl către Samarineanca: “Şi pe care-l ai acum, nu este 
al tău“; Căci ştia că firea avea să treacă la Evanghelie. De 
aceea şi vorbea cu ea pe la ceasul al şaselea,“ când sufletul 
e străbătut în chip deosebit de razele cunoştinței prin venirea 
Cuvântului la el, după ce a trecut umbra legii. Şi sufletul 
stătea cu Cuvântul lângă fântâna lui Iacob, adică lângă 
izvorul înţelesurilor Scripturii. Dar acestea ajung despre 
tema de față (1). 


Scolie 


1. Fântâna lui Iacob e Scriptura; apa e cunoştinţa 
din Scriptură; adâncimea fântânii, înțelesul greu de atins al 
tainelor Scripturii. Găleata de apă e erudiția în tâlcuirea 
cuvântului dumnezeiesc al Scripturii, pe care nu o avea 
Mântuitorul, fiind însuşi Cuvântul (însăşi Rațiunea) şi 
netrebuind să dea celor credincioşi o cunoştinţă adunată prin 
învățătură şi studiu, ci dăruindu-le din harul duhovnicesc 
înțelepciunea cea necontenit țâşnitoare, care niciodată nu se 
sfârşeşte în cei vrednici de ea. Căci găleata, adică erudiția, 
scoate o foarte mică parte din cunoştinţă, lăsând întregul 
neatins, întrucât acela nu poate fi cuprins de nici un cuvânt 





21 Ceasul al 6-lea e la amiază, când soarele e mai aproape şi luminează 
mai puternic. 

(de nici o rațiune). Dar cunoştinţa după har cuprinde toată 
înțelepciunea câtă e îngăduită oamenilor, fără studiu, ţâşnind 
în chip variat, potrivit cu trebuinţele. 


Întrebarea 42 


În ce înţeles se spune despre noi că facem păcatul 
și-l cunoaştern, 1ar despre Domnul că s-a făcut păcat, dar nu I- 
a cunoscut Și cum de nu este mai grav a fi păcat şi a nu-l 
cunoaște, decât a-l face şi a-l şti? “Căci pe Cel ce n-a 
cunoscut păcat, zice, L-a făcut pentru noi păcat“ 


Răspuns 


Corupându-se mai întâi libera alegere a rațiunii 
naturale a lui Adam, a corupt împreună cu ea şi firea, care a 
pierdut harul nepătimirii şi aşa s-a ivit păcatul (1). Aşadar 
căderea voinţei de la bine la rău este cea dintâi şi cea mai 
vrednică de osândă. A doua întâmplată din pricina celei 
dintâi, este mutarea firii de la nestricăciune la stricăciune, 
mutare ce nu poate fi osândită. Căci două păcate s-au ivit în 
protopărinte, prin călcarea poruncii dumnezeieşti: unul 
vrednic de osândă şi unul care nu poate fi osândit, având 
drept cauză pe cel vrednic de osândă. Cel dintâi este al 
hotărârii libere, care a lepădat binele cu voia, iar al doilea al 
firii, care a lepădat fără voie, din pricina hotărârii libere, 
nemurirea (2). Această stricăciune şi alterare a firii, produsă 
una din alta, voind Domnul şi Dumnezeul nostru s-o 
îndrepteze a luat toată firea şi astfel a avut şi EI, în firea 
luată, trăsătura pătimitoare, împodobită cu nestricătiunea 
voii libere (3). Şi aşa a devenit prin fire, din pricina 





*8 II Cor. 5,21. 

trăsăturii  pătimitoare, păcat, de dragul nostru, dar 
necunoscând păcatul din aplecarea voii, datorită statorniciei 
neschimbabile a voii Sale libere, El a îndreptat trăsătura 
pătimitoare a firii prin nestricăciunea voii Sale libere, făcând 
din sfârşitul trăsăturii pătimitoare a firii, adică din moarte, 
începutul prefacerii spre nestricăciunea cea după fire (4). Şi 
precum printr-un om, care şi-a mutat de bună voie libera 
alegere de la bine, s-a săvârşit în toţi oamenii prefacerea firii 
din nestricăcioasă în stricăcioasă, la fel printr-un om, lisus 
Hristos, care nu şi-a mutat libera alegere de la bine, s-a 
săvârşit în toți oamenii restabilirea firii din starea de 
stricăciune în cea de nestricăciune. 

Necunoscând deci Domnul păcatul meu, adică 
povârnirea voinţei mele libere, nu a luat şi nu s-a făcut 
păcatul meu (5). Dar luând păcatul cel pentru mine, adică 
stricăciunea firii pentru povârnirea voii mele libere, s-a făcut 
pentru noi om prin fire pătimitor, desființând prin păcatul 
cel pentru mine păcatul meu (6). Şi precum în Adam 
hotărârea liberă a voinţei lui proprii pentru rău a desființat 
podoaba comună a nestricăciunii firii, Dumnezeu socotind 
că nu e bine ca omul, care şi-a înrăit voia liberă, să aibă o 
fire nemuritoare, la fel în Hristos hotărârea voii Sale proprii 
pentru bine a spălat ruşinea comună a stricăciunii întregii 
firi. Şi astfel la înviere firea a fost preschimbată întru 
nestricăciune, pentru neclintirea voii libere spre rău, 
Dumnezeu judecând că e drept ca omul, care nu şi-a 
schimbat voia libară spre rău, să primească iarăşi firea 
nemuritoare. lar omul acesta este Cuvântul lui Dumnezeu 
cel întrupat, care şi-a unit Sieşi, după ipostas, trupul 
străbătut de sufletul rațional. Căci dacă pătimirea, 
stricăciunea şi moartea cea după fire a adus-o în Adam 
povârnirea voii libere, pe drept cuvânt neclintirea voii libere 

din Hristos a adus nepătimirea, nestricăciunea şi nemurirea 
cea după fire, prin înviere. 

Schimbarea firii spre pătimire, spre stricăciune şi 
spre moarte e deci osânda păcatului săvârşit prin hotărâre 
liberă de Adam. Această stare nu a avut-o omul dintru 
început de la Dumnezeu, ci a înființat-o şi a cunoscut-o, 
săvârşind prin neascultare păcatul cu voia. Osânda prin 
moarte este rodul acestui păcat. Luând deci Domnul osânda 
aceasta a păcatului meu liber ales adică pătimirea, 
stricăciunea şi moartea cea după fire, s-a făcut pentru mine 
păcat, prin pătimire, moarte şi stricăciune, îmbrăcând de 
bună voie prin fire osânda mea, EI care nu era osândit după 
voia liberă. Aceasta a făcut-o ca să osândească păcatul şi 
osânda mea din voie şi din fire, scoțând în acelaşi timp din 
fire păcatul, pătimirea, stricăciunea şi moartea. În felul 
acesta s-a făcut taină comună iconomia Celui ce din iubirea 
de oameni, pentru mine cel căzut din neascultare, şi-a însuşit 
de bună voie prin moarte osânda mea, ca să mă mântuiască, 
hărăzindu-mi prin această faptă înnoirea spre nemurire. 

Socotesc că s-a arătat, pe scurt, din multe laturi, 
cum s-a făcut Domnul păcat, dar nu a cunoscut păcatul şi 
cum omul nu a devenit păcat, dar a făcut şi a cunoscut 
păcatul, atât pe cel din voia liberă, al cărui făcător este el, 
cât şi pe cel al naturii, pe care l-a primit Domnul pentru el, 
de cel dintâi aflându-se cu totul slobod (7). Aşadar 
nicidecum nu e lucru mai bun a face şi a cunoaşte păcatul, 
decât a se face păcat. Aceasta s-a văzut ținând seama de 
scopul Scripturii, pe care l-am arătat şi de cuvenita 
deosebire a înţelesurilor, care se află în cuvântul păcat. Căci 
cel dintâi păcat produce despărțirea de Dumnezeu (8), 
lepădând prin hotărâre liberă cele dumnezeieşti; iar cel de al 
doilea topeşte multă răutate, neîngăduind ca răutatea 

hotărârii libere să păşească la faptă, dată fiind slăbiciunea 
firu (9). 


Scolii 


1. Citeşte, Nile, şi bagă în cap măcar şi mai târziu. 

2. Păcatul firii, zice că este moartea, prin care 
încetăm de a mai fi, chiar dacă nu vrem; iar păcatul voințe 
alegerea celor contrare firii, prin care refuzăm cu voia de a fi 
fericiţi.2* 

3. Domnul, întrupându-Se ca om, a fost stricăcios 
după fire. În acest sens se spune că a devenit păcat. 

4. Moartea Domnului, zice, s-a făcut început al 
nestri-căciunii întregii firi. 

5. Şi ca om el a fost nepăcătos după fire. 

6. Păcatul pentru noi este stricăciunea firii, 
păcatul este caracterul lunecos al voii libere. Omul a devenit 
muritor, suportând moartea firii, în temeiul unei osânde 
drepte, ca să se desființeze moartea voii libere. 

7. Primul păcat, zice că este cel al voii libere al 
lui Adam, povârnită spre rău. De aceea a fost singur “liber 
între morți“, neavând păcatul pentru care s-a ivit moartea. 
A face şi a cunoaşte păcatul e vădit că ţine de hotărîrea 
voinței. 

8. Adam s-a făcut pătimitor prin fire, spre 
pedepsirea păcatului din voia liberă. Pe acesta 





*9 Sf. Maxim pune adeseori în paralelă existenţa (76 ivau) cu existenţa 
fericită (TO ed sivau). Prima o avem exclusiv de la Dumnezeu, pentru a 
doua trebuie să colaborăm şi noi prin voia noastră liberă. Prima o avem 
exclusiv de la Dumnezeu în calitatehde cauză iniţială, a doua prin 
Dumnezeu ca ţintă finală spre care avem să tindem. 

"7 ps. 8,6. 


177 


Filocalia 


necunoscându-l Domnul, s-a făcut păcat, luând ca om, din 
pricina lui, prin fire, trăsătura pătimitoare după trup. 


Întrebarea 43 


Dacă Scriptura spune că pomul vieții este înțelep- 
ciunea, iar lucrarea înțelepciunii stă în a deosebi şi 
cunoaște,” prin ce se deosebeşte pomul cunoștinței binelui 
ȘI răului de pomul vieții? 


Răspuns 


Marii dascăli ai Bisericii, putând spune multe 
despre această temă, prin harul din ei, au socotit că e mai 
bine să cinstească locul cu tăcerea, nevrând să spună nimic 
mai adânc, din pricina neputinței celor mulți de a se ridica la 
înțelegerea celor scrise. lar dacă au şi spus unii câte ceva, 
mai întâi au cercetat puterea ascultătorilor şi aşa au spus o 
parte din ce puteau spune, spre folosul celor pe care îi 
învățau, lăsând cea mai mare parte neatinsă. De aceea şi eu 
m-aş fi gândit să trec mai bine locul sub tăcere, dacă n-aş fi 
socotit că prin aceasta aş fi întristat sufletul vostru iubitor de 
Dumnezeu. Deci de dragul vostru voi spune ceea ce poate să 
fie potrivit tuturor şi ceea ce pot să înţeleagă şi cei mici şi 
cei mari. 

Pomul vieţii şi celălalt pom se deosebesc mult şi 
negrăit, prin însuşi faptul că el este numit pomul vieţii, iar 
celălalt nu al vieții, ci numai al “cunoştinţei binelui şi 
răului“. Căci pomul vieţii e desigur făcător de viaţă iar 
pomul care nu-i al vieţii, e vădit că e făcător de moarte. 





+1 Prov. 3, 8. 


178 


Sfântul Maxim Mărturisitorul 


Pentru că pomul care nu e făcător de viaţă, deoarece nu a 
fost numit pom al vieții, desigur că va fi numit făcător de 
moarte, odată ce nimic altceva nu se deosebeşte, prin 
opoziţie, de viaţă. 

Afară de aceasta pomul vieţii şi ca înțelepciune se 
deosebeşte foarte mult de pomul cunoştinței binelui şi 
răului, care nici nu e înțelepciune. Căci proprii înțelepciunii 
sunt mintea şi rațiunea, iar proprii, deprinderii opuse a 
înțelepciunii sunt lipsa de rațiune şi simțirea (domnia 
simțurilor). Deci, întrucât omul a venit în existență alcătuit 
din suflet mintal şi din trup înzestrat cu simțire (simţuri), 
după un prim înţeles, pomul vieţii e mintea sufletului, în 
care îşi are scaunul înțelepciunea, iar pomul cunoştinței 
binelui şi răului e simţirea trupului, în care e vădit că se află 
mişcarea nerațională. Omul primind porunca dumnezeiască 
să nu se atingă prin experienţă cu fapta de această simţire, n- 
a păzit-o. Amândoi pomii, adică atât mintea cît şi simţirea 
au, după Scriptură, puterea de a deosebi între cele spirituale 
(inteligibile) şi cele supuse simţurilor (sensibile), între cele 
vremelnice şi cele veşnice. Mai bine zis ea fiind puterea de 
discernământ a sufletului, îl convinge ca de cele dintâi să se 
prindă cu toată sârguința, iar pe celelalte să le disprețuiască. 
Iar simţirea are puterea de a deosebi între plăcerea şi durerea 
trupului. Mai bine zis, aceasta fiind o putere a trupurilor 
însuflețite şi sensibile, convinge pe om să îmbrățişeze pe cea 
dintâi (adică plăcerea) şi să respingă pe cea de-a doua 
(durerea). Când deci omul nu e preocupat de-a face altă 
deosebire decât aceasta, dintre simțirea trupească de plăcere 
şi durere, calcă porunca dumnezeiască şi mănâncă din 
pomul  cunoşitinței binelui şi răului. El are adică 
iraționalitatea simțirii ca singurul mijloc de discernământ în 
slujba conservării trupului. lar prin ea se prinde cu totul de 

plăcere ca de ceea ce e bun şi se fereşte de durere ca de ceea 
ce e rău. Când însă e preocupat de-a face cu mintea numai 
deosebirea dintre cele vremelnice şi cele veşnice, păzeşte 
porunca divină, mâncând din pomul vieţii. El are adică 
atunci înțelepciunea aflătoare în minte, ca singurul mijloc de 
discernământ în slujba susținerii sufletului. lar prin ea se 
străduieşte după slava celor veşnice, ca după adevăratul bine 
şi se reține de la stricăciunea celor vremelnice, ca de la ceea 
ce e rău. 

Mare este, prin urmare, deosebirea între cei doi 
pomi Şi între puterea lor naturală de discernământ, ca şi între 
înțelesurile proprii fiecăruia. Căci termenii de bine şi de rău 
se folosesc, fără deosebire, în mai multe înțelesuri şi pot 
pricinui celor ce nu cugetă cu înţelepciune asupra cuvintelor 
Duhului, multă rătăcire. Dar voi, înţelepţi fiind prin har, ştiţi 
că ceea ce se numeşte simplu rău, nu e în tot felul rău, ci e 
rău în raport cu ceva, iar în raport cu altceva nu e rău. La fel 
ceea ce se numeşte simplu bine, nu e în tot felul bine, ci e în 
raport cu ceva, iar în raport cu altceva nu e bine (1). Păziţi- 
vă deci de primejdia ce se naşte din folosirea aceleiaşi 
numiri pentru lucruri deosebite. 


Scolie 
Binele minţii e dragostea nepătimaşă pentru duh 
iar răul ei este afecțiunea pătimaşă. Binele simţirii e miş- 


carea pătimaşă prin plăcere spre trup, iar răul ei e dispoziția 
ce se naşte în ea prin virtute. 

Întrebarea 44 


Către tine zice Dumnezeu “lată Adam s-a făcut ca 
unul din noi?” “Dacă zice către Fiul, cum e pus Adam 
alături de Dumnezeu, nefiind din ființa Lui. lar dacă zice 
către îngeri, cum Îl pune pe înger alăturea de Sine ca egal 
după ființă, zicând ca unul din noi“ ? 


Răspuns 


Am spus deja în capitolul despre ridicarea 
turnului, că Scriptura închipuieşte pe Dumnezeu vorbind, 
după dispoziția lăuntrică din sufletul celor providențiați. Ea 
indică astfel voia dumnezeiască prin figuri proprii nouă 
după fire. Nici aici aşadar Scriptura nu înfăţişează fără o 
pricină anumită pe Dumnezeu spunând: “lată Adam s-a 
făcut ca unul din noi“, ci îl înfăţişează spunând aceasta după 
înfăţişarea poruncii. Şi adaugă şi cauza acestei rostiri, pe 
care aţi uitat s-o puneţi în întrebare şi care lămureşte tot 
înțelesul. Căci spunând: “lată Adam s-a făcut ca unul din 
noi“, adaugă: “cunoscând binele şi răul. Şi acum nu cumva 
să-şi întindă mâna şi să-şi ia din pomul vieţii şi să mănânce 
şi să trăiască în veac“. Deodată, adică, cu îndemnul ce i l-a 
dat, diavolul l-a învăţat pe om şi politeismul, spunându-i: 
“În ziua în care veți mânca din pom, vi se vor deschide ochii 
Şi veţi fi ca nişte dumnezeii, cunoscând binele şi răul“. De 
aceea Dumnezeu întrebuințează în chip ironic şi osânditor 
pluralul: “S-a făcut ca unul din noi“, care corespunde cu 
ideea despre Dumnezeu, sădită în Adam de amăgirea 
şapelui, ca să mustre pe omul care a ascultat de diavolul. Şi 





2 Facere 3, 22. 

ca să nu-şi închipuie cineva că felul de vorbire ironică e 
străin obiceiului Scripturii, să asculte cum vorbeşte 
Scriptura în numele lui Dumnezeu către Israel: “Dacă veţi 
umbla împotriva mea cu viclenie, şi eu voi umbla împotriva 
voastră cu viclenie“.7* Întru nimic nu se deosebeşte însă 
viclenia de ironie. Şi să-şi mai amintească acela cum 1-a 
pregătit Dumnezeu lui Ahab amăgirea, înfățişându-i 
minciuna ca adevăr (2), ca greşind acela să aducă Dumnezeu 
peste el pedeapsa cea dreaptă.” Scriptura urmăreşte, aşadar, 
să-l amăgească pe Adam, când înfăţişează pe Dumnezeu 
zicând despre el, că “s-a făcut ca unul din noi“. Căci astfel 
cum ar adăuga Dumnezeu: “cunoscând binele şi răul“, ca şi 
cum ar avea şi El o cunoştinţă compusă şi constatatoare din 
lucruri opuse? Aceasta e cu neputinţă să o cugetăm despre 
Dumnezeu, cu atât mai puţin să îndrăznim să o spunem 
despre Acela care singur e simplu după ființă, după putere şi 
după cunoştinţă şi care nu are decât cunoştinţa binelui (3), 
mai bine zis e însăşi puterea şi însăşi cunoştinţa. Dar nici 
măcar vreuna din ființele raționale, care îşi au existenţa de la 
şi după Dumnezeu, nu are deodată şi la un loc, în mişcarea 
simplă a cugetării, cunoştinţa compusă a celor contrare, 
deoarece cunoştinţa unuia din cele două lucruri care îşi sunt 
contrare produce ignoarea celuilalt lucru. Căci nu poate fi 
amestecată cunoştinţa a două lucruri contrare şi nu coexistă 
nicidecum. Cunoştinţa acestui lucru înseamnă necunoştinţa 
celuilalt dintre cele contrare, aşa cum nu se poate ca ochiul 
să perceapă deodată ceea ce-i sus şi ceea ce-i Jos şi ceea ce-i 
pe amândouă laturile, ci e de trebuinţă o întoarcere proprie 
spre fiecare dintre ele, prin desfacerea de celelalte. 

Scriptura înfăţişează, aşadar, pe Dumnezeu ca şi 





2% Levit 26, 27-28. 
24 VII Reg. 22, 15 urm. 

când şi-ar însuşi pătimirea lui Adam, sau mustră pe Adam 
fiindcă a ascultat de sfatul şarpelui, făcându-l să-şi dea 
seama de nebunia politeistă, sădită în el prin amăgirea 
Satanei. Dacă aşa este, s-a lămurit deajuns nedumerirea. De 
altfel, dacă afli singur ceva mai înalt, împărtăşeşte-mi şi mie 
din darul hărăzit ție de Dumnezeu pentru cunoaşterea 
lucrurilor. lar cuvântul: “Şi acum nu cumva să-şi întindă 
mâna şi să ia din pomul vieţii şi să trăiască în veci“, 
socotesc că urmăreşte providențial să despartă cu fapta 
lucrurile neamestecate ca răul să nu se facă nemuritor, şi 
conservându-se prin împărtăşirea de bine. Căci Cel ce a 
făcut pe om vrea ca cunoştinţa aceluiaşi om să nu fie 
amestecată, stând în acelaşi timp în legătură cu cele ce-şi 
sunt contrare (5). 


Scolii 


1. Dumnezeu îi grăieşte lui Adam potrivit cu 
ideea de dumnezeire, pe care o învățase aceia de la diavol. 

2. Cel ce iubeşte minciuna, e predat ei spre 
pierzare, ca să cunoască prin pătimire ceea ce a cultivat de 
bunăvoie şi să afle din experiență că a îmbrăţişat din 
neatenție, moartea în loc de viaţă. 

3. Dumnezeu are numai cunoştinţa binelui, fiind 
însăşi ştiinţa şi cunoştinţa binelui. lar cunoştinţa răului nu o 
are, întrucât nu are nici puterea lui. Căci, numai dacă are 
cineva prin fire putere pentru un lucru, are şi cunoştinţa lui 
în chip ființial. Deci răul se cugetă în ființele raționale 
precum ceva ce vine pe urmă în mod accidental, împotriva 
firii, datorită pasivităţii lor, dar nu în baza unei puteri 
naturale. 

4. Cunoştinţa celor contrare e contemplată pe rând 

de cei capabili de ea. 

5. Cel ce şi-a convins cunoştinţa să ţină răul pe 
care îl face ca bine prin fire, acela şi-a strâns puterea de acti- 
vitate a sufletului ca pe o mână şi a luat în chip vinovat din 
pomul vieţii, socotind răul prin fire nemuritor. De aceea 
Dumnezeu, aşezând prin fire în conştiinţa omului mustrarea 
pentru rău l-a despărțit de viaţă, ca pe unul ce a devenit rău 
prin hotărârea voinţei. Aceasta ca nu cumva, săvârşind răul, 
să-şi poată, convinge conştiinţa că răul este prin fire bun. 


Întrebarea 45 


Ce vrea să spună în Levitic prin pieptul legănat Și 
brațul (şoldul) separat, închinate, în cinstea lui Dumnezeu, 
preotilor 27” 


Răspuns 


Cred că prin piept se înțelege contemplaţia înaltă, 
iar prin braț activiatea adică deprinderea (aptitudinea) 
cugetării şi lucrarea, sau cunoştinţa şi virtutea (1). Căci 
cunoştinţa aduce mintea în chip nemijlocit lui Dumnezeu, 
iar virtutea o desface prin fapte din toată devenirea 
lucrurilor. Acestea le-a lăsat Scriptura pe seama preoților, 
care au primit ca moştenire numai pe Dumnezeu şi nimic 
din cele ale pământului. 

Sau alt înţeles: Cei ce prin cunoştinţă şi virtute 
sunt străbătuţi de Duhul, au să facă prin cuvântul învăţăturii 
inimile altora capabile de evlavie şi de credință, iar 
aptitudinea şi puterea lor făptuitoare trebuie să le despartă 
de străduințele după fiea cea stricăcioasă şi să le mute spre 





215 Lev, 7, 31, 32, 

agonisirea bunurilor nestricăcioase şi mai presus de fire. De 
aceea pe drept cuvânt a poruncit Scriptura ca, de la cele aduse 
spre jertfă lui Dumnezeu, pieptul legănat, adică inima celor ce 
se dedică lui Dumnezeu, şi braţul, adică activitatea lor, să fie 
date în seama preoților (2). 


Scolii 


1. Pieptul e simbolul contemplației, iar braţul al acti- 
vității. Căci contemplaţia e aptitudinea cugetării, iar activitatea 
e lucrare. Prin amândouă acestea se caracterizează adevărata 
preoție. 

2. Cel ce prin învăţătură cucernică, aduce lui 
Dumnezeu ca jertfă inimile altora, asemenea pieptului din 
Levitic, şi cel ce despre puterea lor de activitate de cele 
stricăcioase prin împlinirea poruncilor, s-a făcut preot, luând 
pe seama sa pieptul şi brațul celor ce se aduc pe ei înşişi 
jertfă lui Dumnezeu. 


Întrebarea 46 


Care e deosebirea între oglidă şi ghicitură? 


Răspuns 


Oglinda este, ca să nu spun pe scurt, conştiinţa 
care are în ea neştirbit forma tuturor virtuţiilor cu fapta şi 
prin care cel curat cu înțelegerea vede pe Dumnezeu; sau cu 
alte cuvinte, ea e deprinderea cu împlinirea poruncilor, care 
cuprinde sinteza tuturor virtuţiilor împlinite întreolaltă în 
chip unitar, ca o față divină. lar ghicitura este cunoştinţa 





25 1 Cor. 13, 12. 

rațiunilor (cuvintelor) dumnezeieşti, printr-o îmbrățişare 
deplină, pe cât se poate, cu ajutorul contemplaţiei, 
cuprinzând în sine arătarea străvezie a celor mai presus de 
înțelegere. Oglinda este, simplu vorbind, deprinderea care 
indică forma originară a virtuţilor, ce se va descoperi celor 
învredniciţi. Căci oglinda arătă sfârşitul viitor al filosofiei cu 
fapta, celor ce au oglinda. lar ghicitura indică originalul 
celor inteligibile, prin cunoştinţă (1). 

Deci toată dreptatea de aici, comparată cu cea vii- 
toare, are înţelesul unei oglinzi, ce reflectă chipul lucrurilor 
originare, dar nu cuprinde însăşi lucrurile în subsistenţa lor 
descoperită. Şi toată cunoştinţa, pe care o avem aici despre 
lucrurile înalte, comparată cu cea viitoare, este o ghicitură 
ce conţine o indicație a adevărului, dar nu însuşi adevărul în 
subzistența lui, care va avea să se descopere în viitor. 
Întrucât în virtute şi cunoştinţă se cuprind cele dumnezeieşti, 
oglinda ne indică originalele prin virtute, iar ghicitura face 
străvezii originalele prin cunoştinţă. Aceasta este deosebirea 
între oglindă şi ghicitură: oglinda vesteşte sfârşitul viitor al 
făpturii, iar ghicitura indică taina contemplaţiei.”” 





71 Virtutea noastră de aici, oricât ar fi de desăvârşită, e numai o oglindă 
prin care se vede desăvârşirea viitoare, care pe de altă parte nu va 
mai fi propriu-zis virtute, dacă virtutea e oglindă, sau văl străveziu, 
care odată va înceta. lar cunoştinţa noastră de aici, ca treaptă mai 
înaltă a virtuţii, oricât de bogată ar fi, nu e decât o ghicitură prin care 
se întrevede adevărul viitor, care la arătarea lui va desfiinţa ghicitură, 
sau cunoştinţa de aici. 

Deci şi virtutea şi cunoştinţa au o consituţie paradoxală. Pe de o 
parte cuprind realitatea viitoare, pe de alta o disimulează, o ascund, ne 
înşală cu privire la chipul ei adevărat (kar” eî50c). Ar fi interesant de 
comparat ideea de disimulare implicată în virtutea şi cunoaşterea 
creştină cu cea din gnoseologia lui Lucian Blaga de pildă. S-ar putea 
spune de categoriile stilistice ale acesteia, sau de categoriile kantienc, 
care pe de o parte redau ceva din realitate, pe de alta o disimulează, că 

Scolie 


Oglinda indică bunurile ce vor corespunde 
făpturii, iar ghicitura tainele viitoare ale cunoştinței. 


Întrebarea 47 


Ce înseamnă: “Glasul celui ce strigă în pustie“, ȘI 
celelalte? Ce e pustia ȘI ce înseamnă aici calea Domnului şi 
gătirea ei? Care sunt cărările Lui şi ce înseamnă a le face 
drepte? Ce sunt văile prăpăstioase şi ce înseamnă “ȘI toată 
valea prăpăstioasă se va umple“? Ce sunt munţii şi dealurile, 
ȘI ce înseamnă coborirea lor? Ce înseamnă cele strâmbe şi 
cum se vor f ace drepte? Ce sunt cele aspre şi cum se vor 
face căi netede? Și ce înseamnă după, ce spune toate 
acestea: “Și va vedea tot trupul mântuirea lui Dumnezeu“? 


Răspuns 


Glas al lui Dumnezeu Cuvântul, care strigă de la 
început în pustie, adică în firea oamenilor, sau în lumea 
aceasta, este desigur orice sfânt, fie că închină lui 
Dumnezeu, cu sinceritate, ca Avel,”* cele dintâi mişcări ale 
contemplaţiei sufletului, îngrăşate prin virtuți (1); fie că se 
plimbă cu nădejdea neclintită a credinței, asemenea lui 
Enoş,“ de bunurile viitoare, dobândind prin nădejdea în ele 





sunt expresia puterilor noastre finite de înţelegere a realităţii. Când 
aceste puteri vor înceta şi locul lor îl va lua puterea infinită 
dumnezeiească, atunci vom cunoaşte Adevărul “față către faţă“. 

27% Is, 40, 3-5; Le. 3, 4-6. 

9 Fac. 4,4. 

2%0 Fac. 4, 26. 

puterea să le cheme cu tărie (2); fie că, încercat în toată 
virtutea, şi-a ridicat, ca Enoch,*! mintea cu totul din 
legătura şi din cunoştinţa lucrurilor şi şi-a mutat-o, deplin 
eliberată, la însăşi cauza cea mai presus de înțelegere (3); fie 
că, asemenea lui Noe,” privind prin credinţă chipurile 
viitoare ale judecății dumnezeieşti, şi-a întocmit, ca pe o 
corabie, o viețuire şi o deprindere, care să-l scape de mânia 
viitoare, întărită din toate părțile cu frica lui Dumnezeu (4); 
fie că, asemenea lui Avraam, văzând cu ochiul curat al 
credinței frumuseţea bunurilor viitoare, a ascultat să iasă cu 
dragă inimă din pământul, din rudenia şi din casa 
părintească, părăsind legătura şi afecțiunea faţă de trup, față 
de simţuri şi față de cele supuse simţurilor (5) şi, aflându-se 
în timpul încercărilor şi al luptelor, mai presus de fire, a 
preferat în locul firii pe acela care e cauza firii, precum 
marele Avraam a preferat pe Dumnezeu lui Isaac;"* fie că, 
asemenea lui Isaac”, ajuns la vârful pătimirii şi la o foame 
nesăturată după contemplație, a câştigat o atât de fermă 
deprindere întru virtute şi cunoştiință, încât nu a putut fi 
clintit de la adevăr, chiar când era răsboit de duhurile 
viclene (6); fie că, asemenea lui Iacob, curățindu-şi mintea 
de desişul celor materiale şi de confuzia lor, şi-a făcut-o 
netedă şi, îmbrăcându-şi trupul în piei de ied, adică asprimea 
vieții lui Dumnezeu, a primit de la Dumnezeu puterea 
împotriva cugetului trupesc; apoi tot asemenea lui Iacob, de 
teama răscoalei patimilor şi de dorul unei învățături mai 
înalte prin experienţă, s-a mutat în Haran, adică la 
contemplarea naturii de la care luând, prin ostenelile cu 





%1 Fac. 5, 33. 

*% Fac. 6,8. 

*%3 Fac. 12, 1; 22,2. 
% Fac. 26, 1. 

fapta, toată ştiinţa duhovnicească a lumii văzute, adunată în 
diferite cugetări şi înțelesuri, s-a întors în pământul părintesc 
şi propriu, adică la cunoştinţa celor inteligibile, aducându-și, 
ca pe nişte femei şi slujnice, deprinderile şi lucrurile ferme 
ale activităţii şi ale contemplaţiei, pe care le-a dobândit şi pe 
fiii născuţi lui din ele, care sunt aceştia (7). Şi simplu 
vorbind, ca să nu mai lungesc vorba peste ceea ce trebuie, 
înfățişând viața fiecăruia, fiecare sfânt este, în chip vădit, 
prin viaţa lui, ca unul ce are în sine pe cuvântul care-şi 
strigă voia Sa către ceilalți oameni, un glas al Cuvântului şi 
un înainte-mergător, pe măsura şi după chipul dreptăţii şi al 
credinţei din el. 

Mai mult decât toți însă este glasul lui Dumnezeu 
şi înainte-mergător marele loan vestitorul şi propovăduitorul 
venirii adevărate a lui Dumnezeu, al celei fără figuri şi fără 
simboluri, ca şi arătătorul Lui, pentru cei ce nu-L cunosc. 
Căci el a arătat deschis pe Cel ce ridică păcatul lumii” şi a 
contribuit, cu slujirea sa de la Botez, la îndeplinirea tainelor 
mântuirii, potrivit iconomiei. 

Dar fiindcă, din pricina bogăției narului, orice 
silabă, chiar şi cea mai neînsemnată a dumnezeieştei 
Scripturi, poate, să se tâlcuiască în multe feluri spre folosul 
celor dornici de virtute şi de cunoştinţă, să cercetăm, pe cât 
ne este cu putință, şi altfel cuvintele puse în fruntea 
capitolului. 

Aşadar, pustia, cum am spus, e firea oamenilor şi 
lumea aceasta, ca şi fiecare suflet în parte, din pricina 
nerodirii celor bune, la care a ajuns prin greşeala străveche. 

Glasul Cuvântului ce strigă este mişcarea 
conştiinţei la fiecare greşeală. Aceasta, strigând în ascunsul 





%5 Pac. 33, 5. 
% 10. 1, 26. 

inimii, găteşte calea Domnului. Pregătirea căii Domnului e 
limpede şi vădit că se face prin schimbarea şi îndreptarea 
spre bine a modurilor (de viață) şi a gândurilor şi prin 
curățirea întinăciunilor de mai înainte. lar cale frumoasă şi 
slăvită e viaţa virtuoasă a fiecăruia, de-a lungul căreia 
Cuvântul îşi face drumul mântuirii, sălăşluindu-se în el prin 
credință şi umblând însoţit de diferitele percepte şi dogme 
ale virtuții şi cunoştinței. Cărările Cuvântului sunt diferitele 
moduri ale virtuților şi diferitele comportări sau îndeletniciri 
după voia lui Dumnezeu. Pe acestea le fac drepte aceia care 
nu cultivă virtutea şi cercetarea cuvintelor dumnezeieşti nici 
pentru slavă, nici din zgârcenie, nici ca să fie linguşiţi de 
oameni, sau ca să le placă lor, sau ca să se mândrească în 
faţa lor, ci toate le fac şi le spun şi le cugetă în faţa lui 
Dumnezeu. Căci Cuvântul lui Dumnezeu nu zăboveşte pe 
cărările care nu sunt drepte, chiar dacă ar afla calea în 
anumite privinţe gătită. De plidă, cineva posteşte şi se reține 
de la hrana care aprinde patimile şi face toate celelalte câte 
pot să ajute la izbăvirea de patimi. Acesta a gătit calea 
anumită, dar cultivă aceste moduri pentru slava deşartă, sau 
din zgârcenie, sau pentru a fi linguşit de oameni, sau pentru 
a le plăcea lor, sau din altă pricină, şi nu pentru a plăcea lui 
Dumnezeu. Acesta nu a făcut drepte cărările lui Dumnezeu. 
El a răbdat osteneala pregătirii căii, dar nu-L are pe 
Dumnezeu umblând pe cărările lui. Deci calea Domnului 
este virtutea, iar cărarea dreaptă e modul (chipul) drept şi 
neviclean al virtuții. 

““Toată valea prăpăstioasă se va umple“. E vorba, 
desigur, de a celor care au gătit bine calea Domnului şi au 
făcut drepte cărările Lui nu pur şi simplu ale tuturor; adică 
nu şi de a celor ce n-au gătit calea Domnului şi nu au făcut 
drepte cărările Lui. lar valea prăpăstioasă este trupul 

fiecăruia, atunci când a fost săpat şi ros de curgerea multă a 
patimilor şi când a fost tăiată continuitatea şi coeziunea lui 
duhovnicească cu sufletul, susținută prin legea lui 
Dumnezeu, care le leagă. Dar poate fi înțeles ca vale 
prăpăstioasă şi sufletul, care a fost scobit şi ros de 
îndelungatele furtuni ale păcatului şi care a pierdut prin 
viciu frumuseţea netezimii în duh (8). Deci toată valea 
prăpăstioasă, adică trupul şi sufletul celor ce au gătit calea 
Domnului şi au făcut drepte cărările Lui, se va umple prin 
lepădarea patimilor, care produc în ele, în trup şi-n suflet, 
inegalitățile prăpăstioase, şi se va redobândi înfăţişarea 
naturală a viețuirii virtuoase, netezită în duh. 

„ŞI fiecare munte şi deal se va coborî“. Cum se 
ştie, alăturea de văi obişnuiesc să se afle munții şi dealurile. 
Munte este “orice înălțime care se ridică împotriva cunoaşterii 
lui Dumnezeu“ “ iar deal e tot păcatul ce răzvrăteşte 
împotriva virtuții. Cu alte cuvinte, munţii sunt duhurile care 
produc neştiința, iar dealurile, cele care săvârşesc păcatul. 
Când deci toată valea, adică trupul sau sufletul celor ce au 
gătit calea Domnului şi au făcut drepte cărările Lui, se va 
umple de cunoştinţă şi virtute, prin prezența lui Dumnezeu 
Cuvântul care umblă între ei prin porunci, se vor umili toate 
duhurile conoaşterii mincinoase şi cele ale păcatului. Pentru 
că şi Cuvântul lui Dumnezeu va încălca şi va supune şi va 
surpa stăpânirea lor vicleană, ridicată împotriva firii 
omeneşti, săpând, aşa zicând, mărimea şi înălțimea munţilor 
şi a dealurilor şi umplând cu ele văile (9). Căci într-adevăr 
de va lua cineva înapoi, prin puterea Cuvântului, toate câte 
le-au luat dracii de la fire, producând neştiinţa şi păcatul în 
cuprinsul firii, nu va mai exista nicidecum vreo înălțime a 
neştiinței şi a păcatului, precum n-ar mai exista în lumea 





* TI. Cor. 40,3. 

văzută nici un munte şi nici un deal, dacă ar avea oamenii 
vreo maşină cu care să sape munţii şi dealurile şi să umple 
văile. 

Deci coborîrea munților şi a dealurilor spirituale 
şi viclene înseamnă restabilirea trupului şi a puterilor fireşti 
ale sufletului în rânduiala lor. În urma acestei restabiliri 
mintea iubitoare de Dumnezeu, umplându-se, în chip 
natural, de bogăţia virtuţii şi a cunoştinței, va străbate neted 
veacul acesta şi va păşi întins pe lumea neîmbătrânită şi 
nestricăcioasă a Puterilor spirituale şi sfinte. Ea nu va mai fi 
amăgită de patimile de bunăvoie ale trupului, care se 
folosesc de plăcerea felurită şi vicleană, şi nu va mai fi 
exasperată de încerările fără de voie ale durerii, ca pentru 
cruțarea trupului să renunțe la calea anevoioasă a poruncilor, 
fugind de asprimea ostenelilor virtuții. 

“Cele strâmbe se fac drepte“ când mintea, 
eliberând mădularele trupului de patimi, adică oprind 
simţurile şi celelalte mădulare de la lucrarea plăcerii, le 
învaţă să se mişte potrivit cu rațiunea simplă a firii (10). lar 
“cele aspre“, adică încercările fără voie, vor fi căi line, când 
mintea, bucurându-se şi veselindu-se, rabdă cu inimă bună 
neputinţele, necazurile şi nevoile,  desființând toată 
stăpânirea patimilor de bunăvoie prin ostenelile fără de voie 
(11). Căci cel ce se doreşte după viaţa adevărată, cunoscând 
că toată osteneala, fie cu voia, fie fără de voie, se face 
moarte a plăcerii, care e maica morții (12), va primi cu 
veselie toate asprimile încercărilor fără de voie, bucurându- 
se întru răbdare şi făcând din necazurile sale căi uşoare şi 
line, care-l duc fără să-l rătăcească spre cununa chemării de 
sus, pe cel care-şi face cu evlavie de-a lungul lor drumul 
dumnezeiesc. 

Prin urmare, tot cel ce a stins prin înfrânare 

plăcerea întortocheată, complicată şi amestecată în chip 
felurit în toate simţurile, a făcut drepte cele strâmbe. Şi tot cel 
ce calcă cu puterea răbdării peste întâmplările aspre şi anevoie 
de străbătut ale ostenelilor, a făcut cele aspre căi line. De aceea 
“va vedea mântuirea lui Dumnezeu“, pe care o va primi ca pe o 
răsplată a virtuții şi a ostenelilor pentru ea, ca unul ce s-a luptat 
bine şi după lege, a biruit plăcerea prin sete de virtute şi a călcat 
durerea prin dragostea de cunoştinţă şi prin amândouă a purtat 
bărbăteşte nevoinţele dumnezeieşti (13). 

De aceea zice: “Şi va vedea tot trupul mântuirea lui 
Dumnezeu“. Prin “tot trupul“ se înţelege trupul cel credincios, 
după cuvântul: “Şi voi vărsa din Duhul Meu peste tot 
trupul“,* adică peste tot trupul care a crezut. Deci nu tot 
trupul în general va vedea mântuirea lui Dumnezeu. Căci 
trupul celor necredincioşi nu o va vedea, dacă e adevărat 
cuvântul care zice: “Piară necredinciosul, ca să nu vadă 
slava Domnului." E vorba aici, în chip determinat, de tot 
trupul credincios. lar prin trup ca parte, cuvântul Scripturii 
înțelege de obicei întreg omul. Ea strigă aşadar: “Şi va 
vedea tot omul mântuirea lui Dumnezeu“. Deci tot omul 
care ascultă glasul ce strigă în pustie şi, după înţelesul arătat 
mai sus, găteşte calea Domnului şi face drepte cărările Lui; 
tot omul care apoi, prin dărâmarea munţilor şi a dealurilor 
spirituale şi viclene, umple valea, adică sufletul care, prin 
scobirea lui, adică prin călcarea poruncii dumnezeieşti, a 
prilejuit pomeniţilor munţi şi dealuri viclene înălțarea şi 
ridicarea (14); tot omul care prin această umplere 
pricinuieşte scoborârea puterilor viclene şi apoi îndreaptă, 
prin înfrânare, căile strâmbe ale patimilor de bunăvoie, adică 
mişcările plăcerii şi netezeşte prin răbdare întâmplările aspre 





*%8 Loil 2, 28. 
29 18.196.140. 

ale încercărilor fără voie, adică diferitele feluri de dureri, 
făcându-le căi bune; tot omul de felul acesta pe dreptate va 
vedea mântuirea lui Dumnezeu, ca unul ce a devenit curat la 
inimă. Căci cel curat la inimă vede, prin virtuțile şi prin 
contemplațiile sale evlavioase, la sfârşitul luptelor pe 
Dumnezeu, după cuvântul: “Fericiți cei curaţi cu inima, că 
aceia vor vedea pe Dumnezeu“. Pentru că el a primit ca 
răsplată a ostenelilor pentru virtute harul nepătimirii, decât 
care nimic nu arată mai deplin pe Dumnezeu, celor ce ÎL au. 
Şi poate celor ce caută înțelesurile mai înalte le este dat şi 
altfel să audă, în temeiul acestui har, în sufletul eliberat de 
patimi, ca într-o pustie, glasul înţelepciunii şi al cunoştinței 
dumnezeieşti, care strigă fără sunet prin virtuți (15). Fiindcă 
unul şi acelaşi Cuvânt se face tuturor toate potrivit cu 
fiecare, străbătându-l pe fiecare şi dăruindu-şi în mod 
anticipativ harul Său, ca pe un glas înainte-mergător, ce 
pregăteşte pe fiecare pentru venirea Lui. În unii acest har 
devine pocăință, ca înainte-mergător al dreptăţii viitoare, în 
alții virtute, ca pregătitor al cunoştinţei aşteptate, şi iarăşi în 
alții cunoştinţă, ca icoană a viitoarei aptitudini 
contemplative. Simplu vorbind, timpul se depărtează de la 
mintea contemplativă, când aceasta îşi însuşeşte prin 
cunoştinţă (în chip gnostic) urcuşurile dumnezeieşti ale 
Cuvântului şi se acomodează rațiunilor Lui suprafireşti şi 
iubitoare de oameni, prin care se face tuturor toate, ca pe toți 
să-i mântuiască prin bogăția milostivirii Lui. 


Scolii 


1. Cel ce cultivă cunoştinţa îngrăşată prin virtuţi, 
adică cunoştinţa lucrătoare, s-a făcut asemenea lui Avel. 





*% Mt. 5, 8. 

Drept aceea Dumnezeu caută spre el şi spre darurile lui. 

2. Cel ce cunoaşte cu adevărat cele viitoare şi 
nădăjduieşte în ele, nu încetează niciodată să cheme prin 
fapte cele nădăjduite. Şi astfel devine un nou Enoş, care 
cheamă pe Dumnezeu. 

3. Cel ce a bineplăcut lui Dumnezeu prin fapte, 
îşi mută mintea prin contemplație în ţara celor spirituale, ca 
să nu mai vadă prin nălucirea vreunui lucru moartea care 
vine prin patimile susținute de simţire. Acesta nu se mai află 
sub nimic din cele ce vreau să-l robească. 

4. Cel ce din pricina viitoarei mânii, se 
străduieşte într-o viaţă ostenitoare, s-a făcut asemenea lui 
Noe, care prin puţină strâmtorare a trupului scapă de 
viitoarea osândă a necredincioşilor. 

5. Pământ numeşte trupul, rudenie simţurile, casă 
părintească lumea supusă simţurilor. Patriarhul ieşit din 
acestea, a tăiat afecțiunea sufletului față de ele. 

6. Numai de Isaac s-a scris că nu s-a mutat din 
pământul făgăduinţei. Tatăl său Avraam a ieşit din 
Mesopotamia şi s-a dus în Egipt, iar fiul său Iacob a fost 
alungat în Mesopotamia şi după aceea s-a aşezat în Egipt, 
unde a şi murit. 

7. Prin soţii a înțeles deprinderile virtuții şi ale 
cunoştinței, iar prin slujnice lucrările acestora. Din acestea 
naşte, ca pe nişte fii, raţiunile cuprinse în natură şi în timp. 

8. Precum trupul izbit necontenit de patimi se 
face asemenea unei văi prăpăstioase, la fel se face şi sufletul 
când e scobit de scurgerea gândurilor rele. 

9. Lepădarea patimilor contrare firii şi 
dobândirea virtuților conforme firii, umple sufletul săpat ca 
o vale şi smereşte cugetarea înălțată ca un munte, de 
duhurile rele. 

10. “Cele strâmbe“ sunt mişcările simţurilor 
potrivnice firii. Ele se îndreaptă când mintea le învaţă să se 
mişte potrivit firii, spre cauza proprie, adică spre Dumnezeu. 

11. “Cele aspre“ sunt întâmplările încercărilor 
fără de voie. Ele sunt prefăcute în căi line prin răbdarea lor 
cu mulțumită. 

12. Maica morții este plăcerea, iar moartea 
plăcerii este osteneala, fie cea din voie liberă, fie cea fără 
VOie. 

13. Cel ce iubeşte virtutea, stinge cuptorul voit al 
plăcerilor. Iar cel a cărui minte este străbătută de cunoştinţa 
adevărului nu e oprit de ostenelile fără de voie din mişcarea 
neîncetată a dorinţei care-l poartă spre Dumnezeu. 

14. Sufletul scobit prin păcat, a dat dracilor ca 
unor munți putinţa de înălțare, adică de stăpânire asupra sa. 

15. Virtutea lucrată cu fapta se face glas a 
cunoştinței ce strigă, ca în pustie, în sufletul lipsit de patimi. 
Căci virtutea este  înainte-mergătoarea adevăratei 
înțelepciuni, vestind adevărul ce se va arăta în urma ei după 
iconomie, dar există înainte de ea după cauză.” 


Întrebarea 48 


A doua parte a Paralipomenelor zice despre Ozia: 
„A făcut ce este drept înaintea Domnului şi l-a căutat pe 
Domnul în zilele lui Zaharia, care îl sfătuia în fiica 
Domnului, iar Domnul i-a făcut parte de propășire“” “Și a 
zidit Ozia turnuri în Ierusalim şi la poarta unghiului ŞI peste 


unghiul văii şi peste unghiuri, şi le-a întărit pe ele. ȘI a zidit 





%1 Adevărul e cauza virtuţii, dar e în folosul omului ca să ajungă la el 
prin virtute. 
* ŢI Paralip. 26, 4-5. 

turnuri în pustie și a săpat fântâni multe, că avea multe 
turme în Sefila şi în câmpie și lucrători la viile din munţi şi 
din Carmel, fiindcă era lucrător de pământ“”” Ce sunt 
turnurile, ce este poarta unghiului, ce este valea şi unghiul ei 
ȘI ce sunt 1arăşi unghiurile, ȘI turnurile din pustie? Ce sunt 
fântânile săpate şi turmele? Ce este Setila şi cîmpia? Cine 
sunt lucrătorii la vie şi ce este muntele şi Carmelul? Și ce 
înseamnă: “Că era lucrător de pământ? 


Răspuns 


Vino, preaslăvite Cuvinte ale lui Dumnzeu, şi ne 
împărtăşeşte, pe măsura puterilor noastre, descoperirea 
cuvintelor Tale. Înlăturând grosimea învelişurilor, arată-ne, 
Hristoase, frumuseţea înţelesurilor spirituale. la-ne de mâna 
dreaptă, adică de puterea minții noastre, şi “ne călăuzeşte pe 
cale poruncilor Tale“.”” Şi ne du “la locul cortului Tău cel 
minunat, până înlăuntrul casei lui Durnnzeu (1), în glas de 
bucurie şi de mărturisire a zvonului de sărbătoare“ ca şi noi, 
prin mărturisirea făptuirei şi prin bucuria contemplaţiei,”* să 
fim învredniciţi a veni la locul negrăit al ospățului Tău şi să 
ne  ospătăm împreună cu cei ce prăznuiesc aolo 
duhovniceşte, cântând cunoştinţa celor negrăite cu glasurile 
netăcute ale minţii. Şi mă iartă pe mine, Hristoase, că 
îndrăznesc, la porunca slujitorilor Tăi celor învredniciţi, 
ceea ce este peste puterea mea. Luminează cugetarea mea 
neluminată, spre înţelegerea locului de faţă, ca să fii şi mai 


mult slăvit, ca unul ce dai “orbilor vedere şi faci limba 





*% Ibidem 9-10. 

%4 Ps. 119, 35. 

25 Ps. 42,5. 

*% Prin cele două trepte ale urcușului. 

bâlbâiților să grăiască cu claritate. 

Socotesc, aşadar, că precum, până la un loc, 
Solomon a fost chipul lui Hristos Dumnezeu, aşa a fost şi 
Ozia până la un loc chipul Mântuitorului. Căci numele lui 
Ozia, tălmăcit în greceşte, înseamnă tăria lui Dumnezeu. lar 
tăria naturală şi puterea ipostatică a lui Dumnezeu şi Tatăl, 
este Domnul nostru lisus Hristos. Acesta s-a făcut piatra cea 
din capul unghiului. lar unghiul este Biserica. Căci precum 
unghiul face prin sine legătura dintre doua ziduri, la fel 
Biserica lui Dumnezeu se face unirea a două popoare, a 
celui dintre neamuri şi a celui dintre ludei. Şi această unire 
are ca legătură pe Hristos (2). Acesta a zidit “turnurile în 
Ierusalim“, adică a înălţat, ca nişte întărituri, “în locul de 
unde se vedea pacea“ cele dintâi cuvinte (raţiuni) 
dumnezeieşti şi de nedărâmat ale dogmelor despre 
dumnezeire. lar “la poarta unghiului“ a înălțat cuvintele 
(raţiunile) dogmelor despre întrupare. Căci poartă şi uşă a 
Bisericii e tot El (3), fiindcă zice: “Eu sunt uşa“. Această 
poartă este înconjurată de turnuri, adică de întăriturile 
dogmelor dumnezeieşti despre întrupare, arătând că cei ce 
vreau să creadă drept trebuie să intre înăuntrul unghiului, 
adică în Biserică, prin întăriturile acestea şi să fie apăraţi de 
ele. Căci cel ce e asigurat de turnurile dogmelor dumne- 
zeieşti, ca de nişte întărituri ale adevărului, nu se teme de 
gândurile şi de dracii care-l ameninţă cu pierzarea. 

“Şi peste unghiul văii“. Valea este trupul. Iar 
unghiul acestuia este unirea lui cu sufletul,” prin legătura în 
duh (4). Peste această unire se zidesc turnurile, adică 





7 Imaginea unghiului pentru unitatea ce se realizeză între două lucruri, 
care totuşi nu se confundă, este cât se poate de potrivită. Unghiul e 
un întreg, în care se disting totuşi părţile unite. Linia dreaptă n-ar 
putea exprima această noutate, ci ar arăta o contopire a celor unite. 

întăriturile poruncilor şi învăţăturile pe care le scoate 
dreapta socoteală din ele, ca prin acestea să se păzească 
nedesfăcută unirea trupului cu sufletul, ca un unghi. 

“Şi a zidit turnuri peste unghiuri“. Unghiuri poate 
a numit Scriptura diferitele uniri dintre făpturile despărțite, 
care s-au realizat prin Hristos (5). Căci El a unit pe om 
înlăturând tainic în duh, deosebirea dintre bărbat şi femeie, 
întrucît a eliberat în amândoi rațiunea firii de caracteristicile 
crescute din patimi.” A unit apoi pământul, înlăturând 
deosebirea dintre paradisul sensibil şi pământul pe care-l 
locuim.”” A unit de asemenea pământul cu cerul, arătând 
astfel firea lucrurilor sensibile ca una singură ce gravitează 
spre ea însăşi. A unit iarăşi cele sensibile cu cele inteligibile, 
dovedind că şi firea celor create este una singură, aflându-se 
întro strânsă legătură printr-o oarecare rațiune tainică, în 
sfârşit a unit într-un mod şi după o rațiune mai presus de fire 
toată firea creată cu Creatorul. Şi peste fiecare din aceste 
uniuni sau unghiuri a zidit turnurile întărite ale dogmelor 
dumnezeieşti, care să le susţină şi să le lege strâns (6). 





*% Tov Ev roi mâdeowv îdvouărov. Rațiunea firii umane e aceeaşi în 
bărbat şi femeie. Dar patimile au grefat pe ea caracteristici deosebite 
în bărbat şi femeie. De aceste caracteristici provenite din patimi 
curăţă Hristos raţiunea firii omeneşti, arătând-o la fel în bărbat şi 
femeie. Dar această uniformizare se realizează numai în duh, adică 
numai dacă se copleşeşte în ei viaţa trupească - a simţirii - prin duhul 
care s-a deschis în adâncul lor prin Duhul dumnezeiesc şi-a inundat 
toată existenţa lor. În duh bărbatul şi femeia sunt la fel, numai trupul 
cu simţirile corespunzătoare îi diferenţiază. 

Pământul acesta poate redeveni prin viaţă noastră curată şi prin buna 
înțelegere dintre oameni paradisul sensibil, care a fost la început. Nu 
o graniță geografică desparte paradisul originar de pământul ce-l 
locuim, ci granița păcatului. Prin Hristos pământul a redevenit un paradis 
în potență şi deci în dezvoltare, aşa cum în om s-a inaugurat ordinea 
învierii. 

“Şi a zidit turnuri în pustie“. Pustia este firea 
celor, văzute, adică lumea aceasta în care Cuvântul a zidit 
drept turnuri opiniile cucernice despre lucruri, dăruindu-le 
celor ce le cer, cu alte cuvinte a sădit în duh raţiunile juste 
ale dogmelor contemplaţiei naturale. 

“Şi a săpat fântâni multe, că avea multe turme în 
Sefila şi în câmpie şi lucrători la viile din munţi şi din 
Carmel, fiindcă era lucrător de pământ“. Pustia este, cum am 
spus, lumea sau firea oamenilor, în aceasta a săpat fântâni, 
prin aceea că a scos pământul din inimile celor vrednici, le-a 
curățit de greutatea şi de cugetul pământului şi le-a lărgit ca 
să poată primi ploile dumnezeieşti ale înţelepciunii şi ale 
cunoştinței, ca să adape turmele lui Hristos, adică pe cei ce 
au nevoie, pentru pruncia sufletului, de învăţătura morală 
(7). 

““Turmele din Sefila“. Sefila se tâlcuieşte căldare 
strâmtă. Acestea indică pe cei ce se curăţesc prin încercările 
fără voie şi se spală de întinăciuhile sufletului şi ale trupului. 
Aceştia au nevoie să bea ca pe o apă învățătura despre 
răbdare (8). 

lar turmele “din câmpie“ arată pe cei ce 
propăşesc, bucurându-se de lărgime, întrucât lucrurile cele 
de-a dreapta îşi desfăşoară cursul potrivit cu dorinţa lor; sau 
pe cei ce propăşesc în bine pe drumul virtuţilor şi se lărgesc 
fără patimă în împlinirea poruncilor, umblând pe calea sau 
în legea lor. Aceştia încă au nevoie să se adape din cuvântul 
care îi adapă la smerenie, la comuniunea şi la împreuna 
pătimire cu cei mai neputincioşi şi la mulțumirea pentru cele 
hărăzite lor (9). 

“Lucrători la viile din munţi“sunt cei ce cultivă pe 
culmile contemplației rațiunea dumnezeiască şi extatică a 
cunoştinţei, care înveseleşte inima (10). Iar “lucrătorii la 

viile din Carmel“ sunt cei ce prin contemplație se exercită în 
chip înalt în ştiinţa desăvârşitei curățiri, cu înlăturarea totală 
a celor create. Căci Carmelul se tâl-cuieşte: “recunoaşterea 
(acceptarea) tăierii împrejur“. Deci cel ce cultivă via în el, 
cultivă ideea mistică a tăierii împrejur prin cunoaştere, tăind 
dimprejurul minţii tot ce e materie şi toate cele materiale, 
dar fără să-şi socotească în chip iudaic ruşinea drept slavă 
(11). Scriptura zice că şi aceştia au trebuință de apa 
dumnezeieştei înțelepciuni din fântânile săpate în pustie, ca, 
pe măsura credinţei, fiecare să primească cuvântul potrivit 
pentru cele crezute, adică harul prin care să înveţe pe alții 
cuvântul mântuitor."” Căci prin acesta Domnul nostru lisus 
Hristos Îngrijeşte în chip minunat de sufletul fiecăruia, dat 
fiind că EI este şi se face fără încetare agricultorul cel bun şi 
priceput, care lucrează toate cele spuse mai înainte pentru 
mântuirea noastră. 

Acesta este pe scurt unul din înțelesurile 
cuvintelor de mai înainte. Acest înţeles are în centru pe lisus 
Hristos. După alt înţeles ele se referă la mintea fiecăruia, 
descriind desăvârşirea celor întăriți de frica şi de iubirea lui 
Dumnezeu (12). Înainte însă de a înfăţişa acest înțeles al 
cuvintelor, trebuie să-mi arăt mirarea că s-a putut spune de 
Ozia, care, potrivit istoriei, era regele Iudeii, că avea 
lucrători la viile din Carmel, ştiut fiind că acest munte nu se 
afla în împărăția lui luda, ci cădea în împărăția lui Israel, 
însăşi capitala lui Israel fiind zidită pe vârful lui (13). Dar, 
precum se vede, Scriptura, vrând să stârnească cugetarea 
noastră leneşă la cercetarea adevărului, a amestecat în 
țesătura istoriei ceea ce n-a existat niciodată. 





3% S-ar putea traduce şi aşa: “ca, pe măsura credinţei, fiecare să 
primească rațiunea cuvenită din cele crezute, adică harul învățăturii 
mântuitoare“. 

Ozia, aşadar, e mintea care a dobândit tăria 

dumnezeiască în vederea făptuirii şi a contemplaţiei.”” Căci, 
precum am spus, Ozia se tălmăceşte prin “tăria lui 
Dumnezeu“. Şi l-a căutat, zice, Ozia pe Domnul în zilele lui 
Zaharia, care îl sfătuia în frica Domnului“. Zaharia se 
tălmăceşte: “pomenirea lui Dumnezeu“. Deci mintea, până 
are în ea vie pomenirea lui Dumnezeu, caută prin 
contemplaţie pe Domnul. Dar nu oricum, ci în frica 
Domnului, adică prin împlinirea poruncilor (14). Căci cel ce 
îl caută printr-o contemplaţie fără fapte, nu află pe Domnul, 
pentru că nu l-a căutat în frica Domnului. 
“Tar Domnul i-a făcut parte de propăşire“. Domnul hărăzeşte 
propăşire oricui săvârşeşte fapte întru cunoştinţă,” 
învăţându-l modurile poruncilor şi descoperindu-i rațiunile 
adevărate ale lucrurilor."* 

“Şi a zidit Ozia turnuri în lerusalim“. Cel ce propăşeşte în 
căutarea Domnului prin contemplaţie, împreună cu frică, adică cu 
împlinirea poruncilor, zideşte turnuri în Ierusalim, înălțând adică, 
în starea simplă şi paşnică a sufletului rațiunile despre 
Dumnezeire (15). 

“Şi peste poarta unghiului“. Poarta unghiului, adică a 
credinţei bisericeşti, este viaţă evlaviosă (16). Căci prin 
aceasta intrăm la moştenirea bunurilor. Deasupra ei mintea 
gnostică (ce se îndeletniceşte cu cunoaşterea) zideşte, ca 
nişte turnuri puternice şi nebiruite, întăriturile dogmelor 
despre întrupare, constând din diferite învățături, ca din tot 
atâtea pietre; de asemenea diferitele moduri ale virtuților, 





50! În vederea celor două trepte ale urcuşului duhovnicesc. 

32 Sau: oricui împreună făptuirea cu cunoştinţa, sau caută să pătrundă 
înţelesul poruncilor pe care le împline şte. 

33 Modurile poruncilor: modurile de aplicare practică; raţiunile lor sau 
ale lucrurilor: înțelesurile, rosturile lor în ansamblul Universului şi al 
existenţei. 

prin care se asigură împlinirea poruncilor. 

“Şi peste unghiul văii“. Valea este trupul. Iar 
unghiul acestuia e unirea lui cu sufletul prin legea 
poruncilor. Peste această unire zideşte mintea, ca pe un turn, 
cunoştinţa, care supune trupul sufletului, prin legea 
duhului. 

“Şi peste unghiuri”. Multe, zice, sunt unghiurile 
peste care mintea cea puternic întărită în Dumnezeu a zidit 
turnurile. Unul din aceste unghiuri este unirea celor 
particulare cu cele generale de aceeaşi fire, prin aceeaşi 
rațiune a existenţei. Aşa se unesc de pildă indivizii cu 
speciile, speciile cu genurile şi genurile cu fiinţa. În felul 
acesta marginile se împreună în chip unic." Peste aceste 
concretizări particulare şi prin ele se străvăd rațiunile 
generale, realizându-se, ca nişte unghiuri, unirile multe şi 
variate ale celor ce se deosebesc între ele (17). Un altfel de 
unghi este unirea minţii cu simţirea, a cerului cu pământul, a 
celor sensibile cu cele inteligibile şi a firii cu raţiunea ei 
(18). Peste toate acestea mintea contemplativă îşi înalță 
concepțiile adevărate prin ştiinţa ei, zidind cu înţelepciune 
turnurile spirituale peste aceste unghiuri, adică ridicând 
deasupra acestor uniuni dogmele care le susțin. 

„ŞI le-a întărit pe ele, şi a zidit turnuri în pustie şi 
a săpat fântâni multe“. Cel ce a putut să-şi elibereze 
simţurile de patimi şi să-şi izbăvească sufletul din robia 
simţurilor, a reuşit să ridice zid în calea intrării diavolului în 
minte prin mijlocirea simţurilor. De aceea se spune că a 





54 Cunoştinţa de aici nu e gnoza în general, prin care e cunoscut 
Dumnezeu, ci G&yvosic, prin care omul recunoaşte unirea dintre 
trup şi suflet şi drept urmare necesitatea ca trupul să se supună 
sufletului. 

Movaikc. În fiecare individ se întâlneşte particularul cu 
universalul într-un chip unic, care nu se mai repetă. 

înălțat în pustie, adică în contemplația naturală, ca pe nişte 
turnuri întărite, opiniile evlavioase despre lucruri, în care 
refugiindu-se, nu se teme de dracii, care tâlhăresc în pustia 
aceasta, adică în firea celor văzute şi amăgesc mintea prin 
simţuri, trăgând-o spre întunericul neştiinței (20). 

“Şi a săpat fântâni multe“, adică diferite 
deprinderi în cele bune, capabile să primească prin 
cunoştinţă (prin gnoză) pentru a le împărtăşi altora, 
învățăturile hărăzite de sus. „Căci avea multe turme în Sefila 
şi în câmpie şi lucrători la viile din munţi şi din Carmel, 
fiindcă era agricultor“. Cel ce luptă după lege pentru adevăr, 
prin armele de-a dreapta şi de-a stânga, împrospătează 
puterea de răbdare a turmelor din Sefila, adică mişcările 
sufletului dedicate trupului, care se exercită în purtarea 
încercărilor fără de voie, adăpându-le cu temeiuri de 
rezistență din deprinderile felurite ale virtuții şi ale 
cunoştinței, ca nişte fântâni săpate; iar pe cele din câmpie, 
adică mişcările sufletului care prosperă în cele de-a dreapta, 
sau în lărgimea virtuţilor, le adapă cu rațiuni (cu gânduri) de 
smerenie şi de cumpătare, ca să nu cadă nici în cele de-a 
stânga şi să nu fie scoase nici din cele de-a dreapta. 

“Şi lucrători la viile din munţi şi din Carmel“. 
Lucrătorii de la viile din munţi sunt gândurile" evlavioase 
ale contemplației, care zăbovesc pe înălțime şi cultivă 
cunoştinţa extatică şi tainică (21). Iar cei din Carmel sunt 
gândurile care cultivă ştiinţa nepătimirii şi a curățirii 
desăvârşite, prin înlăturarea tuturor lucrurilor şi a grijilor, ca 
pe prepuţ ce trebuie tăiat, întrucât învăluie puterea de rodire 
a sufletului. Aceste gânduri taie cu totul dimprejurul minții, 


prin cunoştinţă, afecțiunea ei faţă de lucrurile pământeşti.” 





3% În grecește gândurile sunt de genul masculin (diopiouoi). 
* Relaţia sau legătura minţii cu lucrurile pământeşti. 

Căci Carmelul înseamnă “acceptarea (recunoaşterea) tăierii 
împrejur“. 

La sfârşit se spune de Ozia că e agricultor. 
Aceasta pentru că toată mintea, care a dobândit tăria lui 
Dumnezeu în vederea contemplației, este ca un agricultor 
adevărat, păzind curate de neghină seminţele dumnezeieşti 
ale celor bune, prin silința şi prin îngrijirea sa, până ce are în 
sine pomenirea lui Dumnezeu care o susține. Căci zice: “Şi 
era căutând pe Domnul în zilele lui Zaharia, întru frica 
Domnului“. lar Zaharia tălmăcit în limba grecească, 
înseamnă pomenirea lui Dumnezeu. 

De aceea să ne rugăm neîncetat Domnului, ca 
pomenirea lui mântuitoare să rămână în noi pururea, pentru 
ca izbânzile noastre duhovniceşti să nu ne strice sufletul, 
făcându-l să se înalțe cu mândrie şi să îndrăznească lucruri 
mai presus de fire, ca Ozia. 


Scolii 


1. Prin cortul minunat înțelege sfântul trup al lui 
Dumnezeu, pe care l-a luat din firea noastră, întrucât i-a dat 
existență în Sine însuşi, fără de sămânță. lar casa e sufletul 
Lui mintal, căci Cuvântul făcându-se om şi-a unit Sieşi, în 
chip negrăit, un trup înzestrat cu suflet mintal, ca să curețe 
ceea ce-i asemenea prin asemenea. lar locul este însuşi 
Cuvântul, care a fixat în Sine, după ipostas, firea noastră, în 
chip neschimbat. La acest cort sau trup să străbatem deci, 
sfințind trupul nostru prin virtuți. Căci prin acestea poate 
deveni, după harul Duhului, de aceeaşi formă cu trupul 
slavei Lui. Şi să pătrundem înlăuntrul casei lui Dumnezeu, 
sau în contemplaţia curată de orice amestec, prin cunoştinţa 
simplă şi neîmpărțită, ajungând la însuşi sufletul mintal al 

Domnului, ca să avem şi noi “mintea lui Hristos,"% cum 


zice Apostolul, prin împărtăşirea de Duhul Sfânt. Atunci 
vom fi devenit după har şi noi pentru EI, ceea ce s-a făcut 
EI, prin fire, după iconomie, pentru noi.'* 

2. Piatra din capul unghiului este legătura 
unghiului, adică a Bisericii. 

3. Prin poarta unghiului înțelege întruparea, care e 
poarta Bisericii; iar prin turnuri, dogmele drepte despre 
întrupare. 

4. Prin unghiul, văii înțelege unirea cea după fire 
a trupului cu sufletul şi legătura cea după duh a sufletului cu 
trupul, când acesta e slujitor al virtuții. 

5. Unghiuri numeşte în general diferitele uniri ale 
făpturilor, adică unirile diferitelor naturi mai generale între 
ele, spre a da o unică armonie. 

6. Fiecare unire a făpturilor pomenite se face după 
o rațiune a înțelepciunii. Pe acestea Scriptura le numeşte 
turnurile unghiurilor. Căci rațiunea ființială pe care o 
cunoaştem în fiecare făptură" şi raţiunea care le leagă pe 
toate împreună într-o singură armonie, e ca o fortificație şi 





*% Filip. 3, 20. 

* Prin virtuţi, dar nu fără har, ajungem la trupul Domnului, adică trupul 
nostru se modelează după trupul Lui în toate simțirile sale; prin 
cunoştinţa simplă şi nedivizată ajungem la sufletul Lui, sufletul 
nostru aflându-se într-o contemplare pură a lui Dumnezeu. Atunci 
avem “mintea lui Hristos“ cea umană, adică ne urcăm până acolo, 
până unde s-a coborât EI, ne întâlnim cu EI în punctul de intersecţie 
al dumnezeirii cu omenitatea, în starea omului îndumnezeit. 

6 Te KaT'ovoiuv TfiG En'0vTA yvoboeo. Deci s-ar putea traduce şi aşa: 
rațiunea cea după fiinţă, pe baza căreia cunoaştem făptura respectivă. 
Fie într-un sens, fie într-altul, rațiunea oricărei făpturi e o fortificaţie 
care nu poate fi dărâmată, sau alterată. Rațiunea aceasta ține laolaltă 
ca un turn părţile unei făpturi. Tot aşa face şi raţiunea mai generală a 
mai multor lucruri, ca acestea. 

ca un turn al fiecăreia dintre făpturi. 

7. Fântâni a numit inimile care primesc darurile 
cereşti ale sfintei cunoştinţe, după ce au fost săpate prin 
cuvântul tare al poruncilor. Ele au lepădat ca pe nişte 
bolovani, iubirea față de patimi şi afecțiunea firii față de 
lucrurile sensibile şi s-au umplut de cunoştinţa cea în duh, 
venită de sus, care spală patimile şi dă viaţă virtuţilor. 

8. Turmele din Sefila sunt cei ce învaţă prin multe 
strâmtorări filosofia morală şi au nevoie de cuvintele 
(raţiunile) care îndeamnă la răbdare. 

9. Turmele din câmpie sunt cei ce înaintează 
lesnicios pe drumul virtuților şi rămân nevătămaţi de rău. 
Aceştia au nevoie de cuvintele (raţiunile) care îndeamnă la 
mulțumire. 

10. Prin munţi în general înțelege contemplarea 
înaltă a naturii în duh. Pe aceasta o cultivă cei ce au lepădat 
nălucirile sensibile şi au străbătut la rațiuni, prin mijlocirea 
virtuților. 

11. Carmelul e înălțimea recunoaşterii tăierii 
împrejur." lar tăierea împrejur e înlăturarea afecțiunii 
naturale faţă de cele ce se schimbă” şi suprimarea legăturii 
afectuoase a minţii faţă de făpturi. Viţa de vie a acestei stări 
este rațiunea Providenţei, care hărăzeşte extazul sobru. Pe 
aceasta o cultivă bărbaţii sau gândurile ce se mişcă numai în 
jurul monadei simple şi fără de început. Căci cel ce se mişcă 
numai spre aceasta a tăiat de la sine, ca pe un prepuţ, 
afecțiunea care acoperă cauza creerii lucrurilor. 





5 Înălțimea recunoaşterii necesității tăierii împrejur. 

2 1 TfiG KuT& pbow oytoeoc mpeg vEveow &puipeoig. E plăcerea 
pentru lucrurile prinse în şuvoiul devenirii. Sau plăcerea pentru 
fenomenul apariţiei şi creşterii lucrurilor şi tristețea pentru 
fenomenul vestejirii şi dispariţiei lor. 

12. Alt înțeles al acestora. 

13. Se arată cu curaj că e cu neputinţă să se fi 
petrecut istoria lucrurilor în conformitate cu acest loc. 

14. Prin frica lui Dumnezeu a indicat filosofia 
activă, arătând sfârşitul prin început. Căci “începutul 
înţelepciunii este fricaa lui Dumnezeu“. 

15. Gândul înalt despre dumnezeire este turn în 
suflet, întărit prin implicarea poruncilor. 

16. Ce este poarta unghiului? 

17. Raţiunile celor particulare, în împreunare cu 
cele generale, înfăptuiesc unirile celor deosebite, deoarece 
rațiunile mai generale îmbrățişează în chip unitar rațiunile 
celor particulare, la care se referă în mod firesc lucrurile 
particulare. 

18. Există şi între acestea o rațiune a relației în 
duh, care înfăptuieşte unirea lor întreolaltă. 

19. Observă cum trebuie să se înțeleagă cuvântul 
“a întărit“. 

20. Cel ce a dobândit o opinie cucernică despre 
fiecare lucru, nu se mai teme de dracii care înşală pe oameni 
prin cele văzute. 

21. Via face vin, vinul produce beţie, iar beţia 
extaz. Prin urmare şi raţiunea activă, care este via, cultivată 
prin virtuţi, naşte cunoştinţa; iar cunoştinţa, extazul fericit, 
care scoate mintea din legătura cu simțirea (lucrarea 
simţurilor). 


Întrebarea 49 


Ce înseamnă cele spuse în aceeași carte: “Și a 
văzut Ezechia că vine Senaherib în fața lui să lupte 





313 Prov. 1, 7. 

împotriva Ierusalimului. Și s-a slătuit cu bătrânii lui și cu cei 
puternici, ca să astupe apele izvoarelor, care erau în lăța 
cetății, și ei l-au ajutat. ȘI a adunat popor mult și a astupat 
apele izvoarelor și râul care trecea prin cetate“ Ce 
înseamnă acestea, după înțelesul lor mai înalt? 


Răspuns 


Ezechia este mintea care a încins filosofia 
lucrătoare  împreunată cu cunoştinţa şi puterea de 
discriminare dumnezeiască împotriva puterii vrăjmaşe. Căci 
Ezechia înseamnă, după numele lui, puterea sau stăpânirea 
dumnezeiască. De aceea împărăteşte el peste Ierusalim, 
adică peste suflet, sau peste viziunea păcii, cu alte cuvinte 
peste contemplaţia cunoscătoare, eliberată de patimi (1). 
Când aceasta vede puterea vrăjmaşă pornită împotriva ei, se 
sfătuieşte după cuviință cu bătrânii şi cu cei puternici să 
astupe apele izvoarelor din afara cetății. lar căpeteniile unei 
asemenea minți sunt rațiunea credinţei, a nădejdii şi a 
dragostei, care stăpânesc ca nişte bătrâni peste toate 
înțelesurile şi gândurile dumnezeieşti din suflet. Ele 
sfătuiesc cu înțelepciune mintea şi totodată o întăresc 
împotriva puterii vrăjmaşe şi-i arată modalitățile de nimicire 
a ei. Căci fără credință, nădejde şi dragoste mintea nu poate 
să oprească cele rele, nici să izbândească în cele bune. 

Credinţa convinge mintea războită, să-şi ia 
refugiul la Dumnezeu, dându-i curaj să îndrăznească prin 
armele duhovniceşti ce i le pune la îndemână. Nădejdea se 
face.  chezaşul cel mai  nemincinos al ajutorului 
dumnezeiesc, făgăduind nimicirea puterilor duşmane. lar 
iubirea o face să fie cu anevoie de clintit, mai bine zis cu 





*4 JI Paralip. 32, 2 - 3. 

totul de neclintit din dragostea dumnezeiască, chiar când e 
războită, fixând în dorul după Dumnezeu toată puterea 
naturală a ei (2). 

Şi de fapt numele tălmăcite ale căpeteniilor, 
corespund cu cele spuse Căpeteniile lui Ezechia erau în acea 
vreme la Elachim, fiul lui Hilchia, economul (suprave- 
ghetorul), Somnas scriitorul şi Ioah, fiul lui Asaf cronicarul. 
Eliachim înseamnă “învierea lui Dumnezeu“, iar tatăl său 
Hilchia înseamnă “partea lui Dumnezeu“. Şi de fapt 
învierea lui Dumnezeu în noi prin credință este fiul cel 
dintâi şi unic al părții lui Dumnezeu, adică al cunoştinţe 
adevărate (3). Această credință, împreunată cu cuvenita 
supraveghere a cunoștinței, adică cu darul discriminării, 
distinge limpede între năvălirile ispitelor cu voia şi între cele 
fără voie. 

lar Somnas scriitorul înseamnă “întoarcere, 
arătând limpede sensul cel mai deplin al nădegdii 
dumnezeieşti, fără care nu e cu putință întoarcerea nimănui 
spre Dumnezeu (4). lar propriu nădejdii e să scrie, adică să 
înveţe cele viitoare şi să le pună sub ochi ca prezente; apoi 
să convingă pe cei războiți de puterea vrăjmaşă că nu e 
departe de ei Dumnezeu care-i apără şi pentru care sfinții 
duc lupta. 

În sfârşit loah, fiul lui Asaf, cronicarul, se 
tălmăceşte “frăția lui Dumnezeu“, iar Asaf tatăl lui 
“adunare“. Prin urmare din adunarea şi unirea în jurul celor 
dumnezeieşti a puterilor sufleteşti, adică a celei raţionale, 
impulsive şi poftitoare, se naşte iubirea. Prin aceasta cei, ce 
au dobândit prin har o cinste egală la Dumnezeu (căci frăția 
înseamnă harul egalei cinsti), înscriind în memorie strălucirea 
frumuseții dumnezeieşti, păstrează în ei neştearsă dorința după 
iubirea dumnezeiască, care înscrie şi întipăreşte în partea 

cugetătoare a sufletului frumuseţea cea pură (5). 

Deci aşa stând lucrurile, precum s-a arătat 
întrucâtva şi din tălmăcirea numelor, orice minte încinsă, 
asemenea lui Ezechia, cu putere dumnezeiască, are alăturea 
de sine ca pe nişte bătrâni sau căpetenii, în primul rând, 
puterea rațiunii. Din aceasta se naşte credința cunoscătoare, 
care învaţă mintea în chip negrăit că Domnul e pururea de 
față, şi nădejdea, datorită căreia le are pe cele viitoare de 
față ca şi pe cele prezente. În al doilea rând are puterea 
poftitoare, prin care ia ființă iubirea de Dumnezeu. Prin 
aceasta fixându-se mintea de bunăvoie în dorul după 
dumnezeirea cea atotsfantă, e însuflețită de dorința cea mai 
puternică după Cel iubit în sfârşit mai are lângă sine puterea 
iuțimii, prin care se aprinde cu tărie de pacea dumnezeiască, 
îmboldind mişcarea poftei spre dorirea lui Dumnezeu (6). 
Orice minte are aceste puteri conlucrând cu ea la 
desființarea păcatului şi la înființarea şi suţinerea virtuţii, ca 
pe nişte bătrâni, întrucât ele sunt cele dintâi puteri ale 
sufletului şi chiar îi întregesc ființa lui, apoi ca pe nişte 
căpetenii, întrucât au stăpânirea peste mişcările ce pornesc 
din ele şi dispun prin voinţa minții, care le mişcă, de 
lucrările supuse lor (7). Ele sfătuiesc mintea şi o ajută, să 
astupe apele izvoarelor, care erau, sau mai bine zis care sunt 
afară din cetate. Căci totdeauna ceea ce-i trecut pentru 
istorie e prezent, în chip tainic, în înțelesul spiritual. 

Având aceste trei puteri sănătoase şi neamăgite, 
mintea adună poporul cel mult, adică mişcările şi gândurile 
evlavioase, care pornesc în mod natural din ele.” Iar apele 





315 Unificarea tuturor tendinţelor sufleteşti într-o direcţie bună dă o mare 
putere omului. Dar ea se face foarte greu. Căci sunt unele tendinţe 
care fac opoziţie. Şi atunci se porneşte un război înlăuntrul omului 
pentru înfrângerea recalcitranților. lată cum descrie Blondel această 

din afara cetăţii, adică din afara sufletului, care formează 
râul ce trece prin mijlocul cetăţii, sunt cugetările ce curg în 
suflet, trimise prin fiecare simţ din sectorul corespunzător al 
lumii sensibile, în timpul contemplării naturale. Din ele se 
formează cunoaşterea celor sensibile, care străbate sufletul 
asemenea unui râu ce trece prin cetate (8). 

Câtă vreme este străbătut de această cunoştinţă, 
sufletul nu leapădă chipurile şi nălucirile sensibile, prin care 
obişnuieşte puterea vicleană şi pierzătoare să pornească 
războiul împotriva lui. De aceea zice Ezechia: „Ca să nu 
vină regele Asur şi să afle apă multă şi să biruiască“."!* E ca 
şi când mintea perspicace ar zice către puterile sale, în 
vremea năvălirii patimilor: “Să oprim contemplarea naturală 
şi să ne îndeletnicim numai cu rugăciunea şi cu muncirea 
trupului, prin filosofia activă (dintre acestea rugăciunea e 
închipuită prin urcarea regelui în templul lui Dumnezeu, iar 
muncirea trupului prin îmbrăcarea lui Ezechia cu sac), ca nu 





strategie: “Există în om o multiplicitate de tendinţe, de apetituri mai 
mult sau mai puţin concertate sau divergente, un polipsichism de 
care s-a putut spune că sunt ca un popor numeros ce are să stea sub 
şefia sau guvernământul rațiunii şi al voinţei şi între care se găsesc 
atât supuşii docili şi disciplinaţi, cât şi recalcitranţi şi disidenţi. Ceea 
ce s-a numit asceza şi lupta spirituală nu e decît manifestarea şi 
metoda aplicabilă în această istorie lăuntrică, în această militia 
hominis adversus et propter semet-ipsum“. “Aceasta pentru că în faţa 
oricărei atitudini definite şi hotărâte se ridică, din spirit de 
contradicție, partida nemulţumiţilor...Orice efort iniţial este ca o 
declarație de război moliciunii şi împrăştierii forțelor vii, care au şi 
ele instinctul conservării şi independenţei“. Acestea trezesc în noi 
“stări de conştiinţă străine sau ostile, voiri noi care se ridică 
împotriva voinţei“. (M. Blondel, L'Action, vol. II, p. 194 -6). Lupta 
aprigă începe deci abia în cei ce s-au hotărât la o viață mai conformă 
cu poruncile dumnezeieşti. Şi asupra lui Ezechia pornesc duşmanii 
când au văzut opera de consolidare ce-a purces să o înfăptuiască. 
*S II Paralip. 32, 4. 

cumva prin ideile lucrurilor sensibile cel videan să strecoare 
în noi şi chipurile şi formele lor.*7 Căci prin acestea s-ar 
naşte în noi patimile pentru înfățişările lucrurilor văzute, 
lucrarea rațională din noi încetând să mai străbată prin 
mijlocirea simţirii (percepţiei) spre realităţile inteligibile, şi 
astfel cel videan ar reuşi să surpe cetatea, adică sufletul, şi 
să ne târască în Babilon, adică în confuzia patimilor“. 

Cel ce, prin urmare, în vremea răscolirii patimilor, 
îşi închide vitejeşte simţurile şi leapădă cu desăvârşire 
închipuirea şi amintirea celor sensibile şi opreşte cu totul 
mişcările naturale ale minţii îndreptate spre cercetarea celor 
din afară, acela a astupat, asemenea lui Ezechia, apele 
izvoarelor care sunt în afara cetăţii şi a tăiat râul, care trece 
prin mijlocul cetăţii. La aceasta l-au ajutat puterile amintite 
şi multul popor adunat, adică gândurile evlavioase ale 
fiecărei puteri. Făcând aşa, sufletul a biruit şi ruşinat, prin 
mâna lui Dumnezeu, puterea vicleană şi tirană, ridicată 
împotriva lui, omorând, la porunca dumnezeiască, prin 
rațiunea capabilă să distrugă patimile, ca printr-un înger, una 
sută optzeci şi cinci de mii din ostaşii ei. lar acest număr 
indică deprinderea păcatului care a pătruns în chip 
neraţional în cele trei puteri ale sufletului prin cele sensibile, 
ca şi lucrarea simţurilor îndreptată spre ele (11). 

Prin urmare mintea care vrea să risipească prin 
cunoştinţă îngrămădirile nevăzute, nu trebuie să se ocupe 
nici cu contemplația naturală şi nici altceva să nu facă în 
vremea atacului dracilor vicleni, ci numai să se roage, să-şi 
îmblânzească trupul cu osteneli, să stingă cu toată sârguința 





317 Contemplarea naturală nu e rea. Dar ea nu se poate face fără 
primejdie decât pe treapta a doua, după curățirea patimilor, dar şi 
atunci trebuie oprită când se simte ispita celui rău de a asocia la 
înțelesurile sau la chipurile lucrurilor, gânduri de poftă. 

cugetul pământesc şi să păzească zidurile cetăţii (adică 
virtuțile ce străjuiesc sufletul, sau metodele de păstrare a 
virtuților, adică înfrânarea şi răbdarea), prin gândurile bune, 
înnăscute firii noastre (12). De asemenea e nevoie ca nici un 
gând să nu răspundă prin contraziceri vreunuia din duşmanii 
spirituali din afară. Aceasta ca nu cumva, cel ce aduce în 
suflet răsturnări viclene, amăgindu-l prin cele de-a dreapta, 
să-l despartă de Dumnezeu, furându-i dorinţa şi, înşelându-l 
prin cele ce par bune, să-i atragă cugetarea, care caută cele 
bune, spre cele rele. Acest amăgitor este închipuit prin 
Rabşache, căpetenia regelui Senaherib al Asiriei, de care 
spune Scriptura că vorbeşte evreieşte. Rabşache se 
tălmăceşte: “tare la băutura împreunată cu sărutările“, sau 
“cel care are multe sărutări“. Căci vicleanul drac, care 
obişnuieşte să războiască mintea prin cele de-a dreapta, 
vorbeşte evreieşte, aducând în suflet prin virtutea părută, dar 
neadevărată, răsturnări viclene şi arătându-i o iubire 
înşelătoare şi pierzătoare, decât care sunt mai bune rănile 
prietenului care loveşte. Căci se zice: “Mai bine să te încrezi 
în rănile prietenului, decât în sărutările dușmanului““(13).55 

lar Senaherib se tălmăceşte “ispita uscăciunii“, 
sau “dinţi ascuţiţi“. EI e diavolul care, secând într-adevăr 
prin gândurile ascuțite spre rău (căci aceasta cred că 
înseamnă “dinții ascuțiți“, apa dumnezeiască a cunoştinţe 
ce curge în noi, prin lucrarea ce o produce în cei ce o 
primesc, îşi împlineşte cu adevărat slujba indicată de nume. 
EI este şi se numeşte cu adevărat “ispita uscăciunii“, ca cel 
ce îi face lipsiți de orice împărtăşire de viaţă în Duh pe cei 
ce cad în vicleniile lui. 

Sau poate se spune lui Senaherib, adică 
diavolului, “ispita uscăciunii“, pentru faptul că e lipsit şi 





318 Prov. 27, 6. 

sărac, neavând nici o putere proprie când năvăleşte 
împotriva noastră (14). Şi de fapt, fără lucrurile sensibile, 
prin care obişnuieşte să războiască sufletul, nu ar putea să ne 
vatăme. De aceea are nevoie pentru supunerea noastră, de 
izvoarele din afara cetăţii, adică de înțelesurile lucrurilor 
materiale prin care obişnuiesc să pătrundă în suflet 
înfățişările şi chipurile lucrurilor sensibile. Căci simţurile, 
primind întipărirea lor, ajung de multe ori, din pricina 
afecțiunii faţă de ele, o armă vicleană şi vătămătoare în 
mâna diavolului, spre înlăturarea podoabei dumnezeieşti din 
suflet, predând duşmanului, prin moleşala plăcerii, puterea 
rațiunii din noi. 

Dar cel ce prin înfrânarea amintită îşi închide 
bărbăteşte simţurile, şi prin puterile sufletului ridică ziduri la 
intrările chipurilor sensibile spre minte, uşor risipeşte 
meşteşugurile viclene ale diavolului, făcându-l să se 
întoarcă cu ruşine pe calea pe care a venit. lar calea pe care 
vine diavolul, sunt materiile ce par trebuincioase pentru 
susținerea trupului (15). Deci acela îl sileşte să se întoarcă în 
țara sa, adică în lumea de confuzie şi de haos, ucigându-l 
întocmai prin gândurile viclene, născute din el, cărora le-a 
schimbat direcția spre readucerea păcii. Căci cel ce putut să 
biruiască pe diavolul chiar prin gândurile viclene aduse de 
el, cărora le-a dat prin contemplație o întrebuințare mai 
bună, a ucis pe Senaherib prin fii săi şi l-a fugărit în 
Armenia, țara sa. Acela a întrebuințat spre întărirea păcii 
gândurile, care au tulburat sufletul prin simţuri. Căci 
Armenia se tălmăceşte prin “aşezarea păcii“."” Iar aşezarea 
păcii se realizează prin dobândirea virtuţilor dumnezeieşti. 
Mintea întorcând în această direcție gândurile, care mai 
înainte o îmbrânceau, prin simţuri, spre patimile de ocară, 





“1 [1 Regi 19, 36. 

ucide pe diavolul care le naşte spre pierzarea firii omeneşti 
(16). 

Bine şi înţelept a lucrat aşadar Ezechia, după 
înțelesul spiritual al Scripturii, astupând apele izvoarelor, 
care erau în afara Ierusalimului, din pricina lui Senaherib, 
împăratul Asirienilor. Izvoarele din afara cetății, adică a 
sufletului, sunt toate cele sensibile. Iar râul, care trece prin 
mijlocul cetăţii, este suma de cunoştinţe adunate prin 
contemplație naturală, din înțelesurile lucrurilor sensibile. 
Aceasta trece prin mijlocul sufletului, aflându-se la hotarul 
dintre minte şi simţire (17). Căci cunoştinţa lucrurilor 
sensibile nu e cu totul străină nici de puterea minţii şi nu ţine 
cu totul nici de lucrarea simţurilor (de percepţie), ci se află 
la locul de întâlnire a minții cu simţirea sau a simțirii cu 
mintea, făcând prin sine legătura între ele (18). 

De simțţire, (de percepția sensibilă) ține, întrucât 
cuprinde întipăririle lăsate de înfățişările lucrurilor sensibile; 
iar de minte, întrucât transformă în rațiuni întipăririle lăsate 
de aceste înfățişări; De aceea cu drept cuvânt s-a numit 
cunoştinţa lucrurilor râul ce trece prin mijlocul cetății, 
întrucât ea este puntea dintre cele două extremități, adică 
dintre minte şi simțire. Pe această cunoştinţă o astupă, în 
vremea  năvălirii patimilor, cel ce risipeşte conştient 
concentrările ascunse ale dracilor, vicleni, ca să ocolească 
primejdia intrării chipurilor materiale în minte. Şi făcând 
aşa, ucide una sută optzeci şi cinci de mii de duşmani, adică 
deprinderea făcătoare de păcat, care contrar rațiunii s-a 
sălăşluit în cele trei puteri ale sufletului, prin mijlocirea 
lucrurilor sensibile; de asemenea ucide lucrarea simțurilor 
îndreptată spre cele sensibile, adică lucrarea nerațională a 
puterilor naturale prin simţuri. Căci numărul şase, fie că e 
alcătuit din unimi, fie din zeci, fie din sute, fie din alți mulți 

ai acestora, indică celor familiarizați cu ştiinţa numerelor 
deprinderea făcătoare de virtute sau păcat, în proporţie cu 
multiplul din care se alcătuieşte, adică cu dispoziţia ce stă la 
oaza deprinderii acesteia sau aceleia. Cu acest număr şase 
“legănându-se“, “adunându-se“, sau “împreunându-se“, 
numărul cinci, se indică simţurile, adică puterea, sau 
deprinderea, sau lucrarea lor, închinată celor sensibile, 
alăturată“, sau “adăugată”, sau “combinată“ cu puterile 
naturale ale sufletului. De pildă dacă “se leagă“ cinci cu şase 
ca unimi, adică simplu cu simplu, se arată ca putere (ca 
potență) capacitatea de lucru prin simţuri. lar dacă “se 
adună“ la numărul şase înmulțit aparte numărul cinci 
alcătuit numai din unimi, se arată deprinderea de-a lucra 
prin simţuri în baza puterii sufletului. Dacă în sfârşit “se 
împreună“ cu numărul şase înmulțit aparte numărul cinci 
înmulțit aparte, se indică înfăptuirea efectivă a unui lucru în 
baza puterii, deprinderii şi lucrării prin simțuri, adică 
aducerea la îndeplinire a virtuții sau a păcatului, precum, va 
avea numărul fie un înţeles rău, fie un înțeles de laudă, după 
locul respectiv din Scriptură.*% În locul de faţă, numărul 
şase înmulțit cu mai multe zeci, “adunându-se“ cu cinci, 





30 Numărul 5 repezintă simţurile, numărul 6 fiind alcătuit din 2x3, 
reprezintă cele trei puteri (facultăţi) sufleteşti. “Legarea“, 
“adunarea“, sau „împreunarea“ acestor numere reprezintă o unire tot 
mai deplină. Lor le corespunde “alăturarea“, “adăugarea“ şi 
“combinarea“ puterilor sufleteşti cu simţurile, de asemenea într-o 
gradaţie. De pildă 5 „legat“ cu 6, ca unimi simple, reprezintă simpla 
“alăturare“ potenţială a simţurilor cu puterile sufletului; multiplul lui 
6 “adunat“ cu 5 (de pildă 180+5) reprezintă “adăugarea“ simţurilor la 
puterile sufleteşti şi înseamnă deprinderea acestora de-a lucra prin 
simţuri. lar multiplul lui 6 „împreunat“ cu multipul lui 5, reprezintă 
“combinarea“ puterilor sufleteşti cu simţurile în sinteza deplină a 
împlinirii faptei bune sau a păcatului, în baza potenţei şi a deprinderii 
(vezi şi Scolia 18-19). 

alcătuit din unimi, dă numărul 185 (180+5) şi arată 
deprinderea facultăților naturale cu săvârşirea păcatului prin 
simţuri, întrucât acest număr se află în locul prezent din 
Scriptură în înțeles rău (19). Pe această deprindere o ucide 
prin rațiunea dumnezeiască a cunoştinţei, ca printr-un înger, 
mintea, care se întemeiază mai mult pe rugăciune, decât pe 
propria putere, si socoteşte numai pe Dumnezeu drept cauză 
a oricărei izbânzi şi a oricărei biruinţe asupra diavolului. 
Prin urmare cel ce în vremea năvălirii ispitelor se 
abține de la contemplația naturală şi stăruie numai în 
rugăciune, adunându-şi mintea din toate şi concentrând-o în 
ea însăşi şi în Dumnezeu, omoară deprinderea puterilor 
naturale ale sufletului de-a lucra, răul prin simţuri, 
mişcându-se împotriva firii. Făcând aşa, el întoarce cu 
ruşine pe diavolul, dat fiind că acela nu mai dispune de 
deprecierea amintită, în care încrezându-se cu îngâmfarea-i 
obişnuită a venit asupra sufletului, ridicându-se prin cugetări 
trufaşe împotriva adevărului. Cunoscând, încercând şi făcând 
acest lucru marele David, care a avut mai mult decît toți 
experiența războaielor de gând, zice: “Cât a stat cel fără de 
lege înaintea mea, am rămas mut şi surd şi m-am smerit şi 
am tăcut despre cele bune“. După el dumnezeiescul 
Ieremia porunceşte poporului să nu iasă din cetate, pentru 
sabia duşmanilor care o înconjura din toate părţile." “Iar 
dacă fericitul Avel ar fi păzit această rânduială şi n-ar fi ieşit 
împreună cu Cain la câmp, adică în oceanul contemplației 
naturale, înainte de a ajunge la nepătimire, nu l-ar fi ucis 
legea trupului, care şi se numeşte Cain, năvălind asupra lui 
cu viclenie şi amăgindu-l prin cele de-a dreapta în cursul 
contemplării lucrurilor, înainte de deprinderea desăvârşită 





321 pg. 39, 2. 
32 Jerem. 6, 25. 

(20). Dar nefăcând aşa, a fost ucis de Cain, pe care, cum îl 
arată numele, Adam, primul om, l-a dobândit ca prima roadă 
a greşelii sale, născând legea păcatului, pe care nu a creat-o 
Dumnezeu deodată cu omul în Rai. Căci Cain se tâlcuieşte 
“dobândire“. Asemenea şi Dina, fiica marelui Iacob, dacă n- 
ar fi ieşit împreună cu fetele celor din partea locului, adică, 
cu nălucirile sensibile, nu ar fi înjosit-o Sichem,'* fiul lui 
Enor. Sichem se tâlcuieşte “spate“, iar Enor “măgarul“, 
adică trupul. Deci spatele trupului, adică Sichem al lui Enor, 
e legea de dinapoi, nu cea de dinainte, adică cea de pe urmă, 
nu cea dintâi. Căci la început, adică înainte (înainte de a se fi 
săvârşit călcarea poruncii dumnezeieşti), nu avea trupul 
omenesc, adică Emor, legea păcatului, adică pe Sichem, ci 
legea păcatului a odrăslit în trup mai pe urmă, din pricina 
neascultării (21). Cunoscând Scriptura acest lucru şi voind 
să indice ivirea ulterioară a cestei legi, a numit-o Sichem, 
adică “spate“, sau ceea ce e mai pe urmă, căci spatele arată 
prin fire ceea ce se află la urmă. 

Deci bine este ca înainte de deprinderea 
desăvârşită, să ne apucăm de contemplarea naturală, ca nu 
cumva, căutând să aflăm rațiunile duhovniceşti din făpturile 
văzute, să adunăm, prin neatenţie, patimi. Căci în cei 
nedesăvârşiți stăpânesc mai mult înfățişările externe ale 
lucrurilor văzute, care preocupă simţurile, decât rațiunile 
lucrurilor ascunse în înfățişări, care preocupă sufletul. 





33 Locul din leremia şi exemplele lui Avel şi al Dinei le foloseşte în 
acelaşi sens cu Nil Ascetul (Cuvânt ascetic, cap. 46-47, Filoc. vol. I, 
ed. I, p. 196). 

Scolii 


1. Contemplaţia simplă a lucrurilor are nevoie de 
un suflet slobozit de patimi. Sufletul acesta se numeşte 
Ierusalim, pentru virtutea desăvârşită şi pentru cunoştinta 
nematerială cuprinsă în el. El se dobândeşte când sunt 
înlăturate nu numai patimile, ci şi doar închipuirile sensibile, 
pe care Scriptura le-a numit apele izvoarelor dinafară. 

2. Credința mângâie şi încurajează mintea 
războită, întărind-o cu nădejdea ajutorului. lar nădejdea, 
punându-ne sub ochi ajutorul în care credem, respingem 
năvălirea vrăjmaşilor, în sfârşit iubirea sleieşte de putere 
atacul (rposfBoi) vrăjmaşilor împotriva a minţii iubitoare 
de Dumnezeu, slăbindu-l cu desăvârşire, prin setea după 
Dumnezeu. 

3. Prima înviere a lui Dumnezeu în noi, după ce a 
fost omorît prin neştiință, este credința bine gospodărită prin 
faptele poruncilor. 

4. Lucrurile corespund, zice, numirilor. Căci fără 
aşteptarea vreunui lucru plăcut sau neplăcut nu se întoarce 
nimeni spre bine. 

5. Nimic nu adună pe cei risipiţi ca iubirea, care 
face una aplecarea voinţei lor, susținută de un singur cuget. 
Iar semnul prezenţei ei, este deopotrivă cinstire a tuturor. 

6. Fără puterea (facultatea) raţiunii, zice, nu există 
cunoştinţă ştiutoare. lar fără cunoştinţă nu poate exista 
credinţa,”* din care iese ca un rod bun nădejdea, prin care 
cel credincios se află cu cele viitoare ca şi cu cele de față. La 
fel fără puterea poftitoare nu poate exista dorul, al cărui 
sfârşit (capăt final) este iubirea. Căci a iubi ceva este propriu 





34 B vorba de credinţa progresată, luminată de evidenţă, nu de credința 
de la început. 

poftei, în sfârşit fără puterea iuțimii, care întăreşte pofta ca 
să ajungă la unirea cu ceea ce o desfată, nu poate veni pacea, 
dacă “pacea“ înseamnă într-adevăr posesiunea netulburată şi 
totală a lucrului dorit. 

7. Rațiunea, zice, este izvorul gândurilor 
cunoscătoare (gnostice), precum iuțimea şi pofta a celor 
impulsive şi poftitoare. 

8. Ezechia, în înţeles mai înalt, e mintea care 
filosofează cu fapta, precum cetatea e sufletul, iar izvorul, 
diferitele forme ale lucrurilor sensibile. Apele sunt 
închipuirile sau înțelesurile lor, iar râul, cunoştinţa adunată 
din înțelesurile lucrurilor sensibile prin contemplația natu- 
rală. 

9. Nu trebuie, zice, cel ce nu s-a curăţit încă de 
patimi să se apuce de contemplarea naturală. Căci icoanele 
lucrurilor sensibile pot da minţii o formă pătimaşă, * dacă 
nu e cu desăvârşire eliberată de patimi. 

10. Mintea, care zăboveşte cu închipuirea la 
înfățişările lucrurilor sensibile de dragul simțirii, se face 
creatoarea unor patimi necurate, nestrăbătând prin 
contemplare spre realitățile inteligibile înrudite cu ea. 

11. Când rațiunea e fără de minte, iar mânia 
precipitată şi pofta nerațională, ajunge stăpână pe suflet 
neştiința, tirania şi desfrâul. Din acestea se naşte deprinderea 
păcatului cu fapta, împletită cu diferitele plăceri ale 
simțurilor. Pe aceasta o indică numărul celor 185000. Căci 
înmulțind pe 60 cu 3, pentru pornirea desăvârşită a fiecărei 
puteri (facultăți) spre rele şi adăugând pe cinci, pentru 
plăcerea aflătoare în simţuri, căpătăm acest număr, care 





35 Tumoboou npg mâoc TOv vodv. Este ideea care, prin Evagrie şi 
Nil Ascetul, vine de la Aristotel (vezi Filoc. rom, vol. I, prefața la Nil 
Ascetul). 

înseamnă deprinderea ce făptuieşte răul. Dispunând diavolul 
de această deprindere, pătrunde cu silnicie în suflet. Dar 
Dumnezeu o ucide ca printr-un înger, prin raţiunea 
înțelepciunii cunoscătoare (gnostice) şi scapă sufletul, acest 
adevărat Ierusalim, şi mintea din suflet, de primejdia de a fi 
robite de păcat. 

12. Poporul de la ziduri sunt gândurile înnăscute 
firii noastre. 

13. Prietenul e aici Domnul. Rănile de la EI sunt 
diferitele feluri de cercetări, aduse în vederea mântuirii 
asupra fiecăruia, spre chinuirea trupului sau a cugetului 
trupesc, ca duhul să se mântuiască în ziua Domnului. 
Duşmanul este diavolul. Iar sărutările lui sunt diferitele 
feluri de plăceri ale simţurilor, prin care amăgind sufletul îl 
înduplecă să se despartă de iubirea Celui ce l-a făcut. 

14. Senacherib se tălmăceşte “ispita uscăciunii“, 
pe de-o parte fiindcă usucă inimile celor ce ascultă de el, 
despărțindu-le de harul din care izvorăsc gândurile sfinte, pe 
de alta fiindcă el însuşi este uscat, ca unul ce este sărac şi 
lipsit, neavând nimic al său. De aceea se ascunde cu 
viclenie, ca un tâlhar, în înfăţişările lucrurilor sensibile, când 
năvăleşte împotriva noastră. 

15. Tot ce-i de prisos şi peste trebuinţa firească, 
este necumpătare. lar aceasta e calea diavolului spre suflet. 
Dar tot prin ea se întoarce acela cu ruşine în ţara lui, când 
firea e povăţuită de înfrânare. Sau iarăşi, calea e formată din 
afectele naturale, care atunci când sunt satisfăcute peste 
trebuință aduc pe diavol în suflet, iar când sunt satisfăcute 
potrivit cu trebuinţa îl întorc prin ele spre ţara lui. Iar țara 
acestuia este deprinderea şi confuzia învârtoşată a viciului, 
în care trăieşte totdeauna şi la care duce pe cei biruiţi de 





35 1 Cor. 5,5. 

iubirea celor materiale. 

16. Cel ce întoarce gândurile spre virtute, le-a dat 
odihnă,  depărtându-le de învălmăşeala nestatornică a 
patimilor. 

17. Mintea unindu-şi, conform naturii, prin 
mijlocirea raţiunii, lucrarea simţurilor, adună cunoştinţa 
adevărată din contemplaţia naturală, iar acestei cunoştinţe i 
s-a spus râu ce străbate sufletul, pentru prezența cugetării în 
lucrarea simţurilor. 

18. Aplecarea voii are “alăturea“ de sine în chip 
natural virtualitatea unei destoinicii şi i se “adaugă“ o 
deprindere, căci deprinderea se adaugă la destoinicie. lar 
deprinderea e “combinată“ totdeauna cu lucrarea, chiar dacă 
aceasta nu se arată continuu, lipsind de multe ori condițiile 
materiale. 

19. Prin “legarea“ numerelor înțelege enunţarea 
numerelor simple până la 10, deosebindu-se prin conjuncția 
“şi; de pildă 6 şi 5. Ea arată destoinicia potenţială de a 
lucra virtutea sau păcatul, după cum se vorbeşte în Scriptură 
despre astfel de numere în sens bun sau rău. Prin 
“adăugarea” unui număr înțelege adaosul unui număr 
simplu, constătător din unimi, la un număr înmulțit în sine 
însuşi. În acest caz, iarăşi se deosebesc prin conjuncţia “şi“, 
de pildă: şasezeci-şi-cinci, sau o sută optzeci şi cinci, cum e 
numărul nostru. Ea arată nu numai destoinicia de a lucra 
prin simțuri, ci şi deprinderea de a săvârşi virtutea sau viciul 
prin simţuri. lar prin “împreunarea“ numerelor, înțelege 
întâlnirea numerelor înmulțite în ele înşile, care de 
asemenea se deosebesc prin conjuncţia “şi“; de pildă 60 şi 
40, sau 500 şi 600 şi cele asemenea. Aceasta arată nu numai 
destoinicia virtuală şi deprinderea de a lucra, ci şi lucrarea 
virtuții sau a păcatului prin simţuri în baza deprinderii. Prin 

urmare cel ce cunoaşte sensul fiecărui număr până la zece, 
va şti ce înseamnă în Scriptură fiecare număr, după cum se 
leagă, se adaugă, sau se împreună. Unitaiea (1) înseamnă 
neamestecarea, doimea (2) deosebirea, treimea (3) egalul şi 
inteligibilul, patru (4) indică lucrurile sensibile, cina (5) 
simţurile şi cercul, (6) şase activitatea şi desăvârşirea, şapte 
(7) rotunjirea şi neamestecarea, opt (8) stabilitatea şi 
nemişcarea, nouă (9) hotarul între materie şi formă, sau între 
cele sensibile şi simţire, zece (10) atotplinul. 

20. Cain este legea trupului, cea dintâi pe care o 
naşte Adam după ce-a călcat porunca dumnezeiască. 

lar Avel este cugetul duhului, pe care-l naşte tot 
acela mai pe urmă prin căință. Pe acesta îl ucide Cain, 
fiindcă a purces la contemplarea naturii înainte de a dobândi 
deprinderea desăvârşită în acest scop. Dar cine va omori pe 
Cain se va dezlega de şapte răzbunători, zice Dumnezeu." 
Pe el îl numeşte în Evanghelie tot Dumnezeu “duh viclean“, 
“care ia cu sine şapte duhuri mai rele decât el“.*% Acesta 
este poate gândul iubirii trupeşti de sine, sau al lăcomiei 
pântecelui, căruia îi urmează totdeauna gândul curviei şi al 
iubirii de argint, al întristării şi al mâniei, al trândăviei 
deşarte şi al mândriei. Deci cel ce ucide pe Cain, adică 
lăcomia pântecelui, a ucis împreună cu ea şi patimile, care 
odrăslesc în urma ei, după cuvântul: “Cel ce va ucide pe Cain, 
se va dezlega de şapte răzbunări““. 

21. Legea naşterii şi a stricăciunii trupului, 
potrivit căreia naştem şi ne naştem, a pătruns mai pe urmă 
firea oamenilor din pricina greşeli, fiindcă n-am păzit legea 
îndumnezeitoare a duhului, ascultând de prima poruncă. 





327 Fac. 4. 15. 
"3 Mat, 12, 45. 

Întrebarea 50 


Ce înseamnă ceea ce spune iarăşi în aceeaşi carte: 
“Si s-au rugat regele FEzechia şi Isaia Proorocul, fiul lui 
Amos, pentru acestea şi au strigat la cer. Și a trimis Domnul 
un Înger și a nimicit pe tot puternicul și războinicul și pe 
toată căpetenia şi pe conducătorul de oaste în tabăra regelui 
Asur. Și s-a întors cu rușinea feţei în tara lui.“ 


Răspuns 


Cuvântul Sf. Scripturi, deşi are margini (e circum- 
scris) după literă, sfârşindu-se deodată cu timpul în care se 
petrec lucrurile istorisite, după duh, în înțelesurile lui mai 
înalte, rămâne totdeauna fără hotar (necircumscris). Şi 
nimeni să nu spună că nu poate crede aceasta, ştiind că 
Dumnezeu care a vorbit e fără hotar (necircumscris) după 
natură. Căci cei ce voiesc să asculte cu inima curată sfatul 
Scripturii, se cuvine să creadă că şi cuvântul grăit de EI se 
aseamănă mai mult Lui." Fiindcă dacă Dumnezeu este cel 
ce a grăit, iar EI este după ființă nehotărnicit, e vădit că şi 
cuvântul grăit de EI e nehotărnicit (1). 

Aşadar, chiar dacă cele petrecute figurat în timpul 
lui Ezechia au luat sfârşit, contemplând duhovniceşte 
întâmplările istorisite care s-au sfârşit atunci, să admirăm 
înțelepciunea Duhului Sfânt care le-a scris. Căci în fiecare 
dintre cei ce se împărtăşesc de firea omenească a aşezat 





*% ŢI Paralip. 32, 20-21. 

30 Cuvântul Scripturii se aseamănă mai mult lui Dumnezeu cel 
necircumscris, decât omului mărginit, de la care l-a împrumutat 
Dumnezeu. Căci în gura lui Dumnezeu cuvântul omenesc îşi lărgeşte 
cuprinsul la infit, potrivit cu cel ce îl foloseşte. 

putinţa ca să realizeze în sine aşa cum trebuie şi cum se 
cuvine înțelesul celor scrise. Astfel oricine vrea să se facă 
învățăcel al cuvântului dumnezeiesc şi să nu socotească 
nimic din cele prezente şi trecătoare deopotrivă cu virtutea, 
poate deveni un alt Ezechia în duh. Ba şi un alt Isaia, 
neîmpiedecat de nimic să se roage, să strige la cer, să fie 
auzit şi să obţină de la Dumnezeu, printr-un Înger, 
distrugerea şi pieirea celor ce îl războiesc spiritual. 

Dar cel ce vrea să înțeleagă Sf. Scriptură în 
lumina cunoştinței lui Hristos, ca referindu-se la suflet, 
trebuie să se exercite cu toată sârguința şi în tălmăcirea 
numelor, care poate să lămurească tot înțelesul celor scrise. 
E nevoie să facă aceasta dacă vrea să ajungă la înţelegerea 
întocmai a celor scrise şi să nu coboare în chip iudaic 
înălțimea Duhului la pământ spre trup, închizând 
(circumscriind) făgăduințele dumnezeieşti şi nestrică-cioase 
ale bunurilor spirituale în stricăciunea bunurilor trecătoare, 
precum o fac unii dintre aşa zişii creştini. Aceştia poartă în 
chip mincinos numele care derivă de la Hristos, dovedindu- 
se că tăgăduiesc prin faptele lor înțelesul lui şi umblând pe o 
cale contrară lui Hristos, cum va arăta pe scurt cuvântul 
nostru. 

Căci Dumnezeu a venit la noi făcându-se om, pe 
lângă alte pricini tainice pe care nu le poate pătrunde nici o 
rațiune, şi pentru ca să plinească legea duhovniceşte, prin 
înlăturarea literei, şi să înalțe şi să facă arătată puterea ei de 
viață făcătoare, depărtând partea care omoară. lar partea 
legii care omoară este, după dumnezeiescul Apostol, litera, 
precum puterea de viaţă făcătoare a ei este duhul. Căci zice: 
“litera omoară, iar duhul face viu“.*! Dar dacă-i aşa, 
creştinii mincinoşi de care vorbeam, au ales fățiş partea 





5111 Cor. 3,6. 

contrară a lui Hristos şi au ignorat toată taina întrupării. Ei 
nu numai că şi-au îngropat prin literă toată puterea 
înțelegerii şi n-au voit să fie după chipul şi asemănarea lui 
Dumnezeu (3), ci au ales mai bine să fie pământ, potrivit 
amenințării, şi să se întoarcă la pământ, prin afecțiunea lor 
față de literă, ca față de pământ, în loc să aleagă legătura cu 
cerul, adică cu duhul, şi să fie răpiți în văzduh, adică în 
lumina spirituală, întru întâmpinarea Domnului, în nori, 
adică în contemplaţiile înalte, şi astfel să fie totdeauna 
împreună cu El prin cunoştinţă. De aceea cu drept cuvânt se 
cade să ne scârbim de aceştia, întrucât se aleg cu o pagubă 
insuportabilă din pricina neştiinţei, dar şi ne întristăm, 
întrucât dau multe prilejuri ludeilor spre întărirea în 
necredință. Dar noi lăsânau-i pe aceia să fie aşa cum vor, să 
ne întoarcem la noi înşine şi la Scriptură, începând 
cercetarea duhovnicească a capitolului de față cu tălmăcirea 
numelor. 

Deci  Ezechia se  tălmăceşte “puterea lui 
Dumnezeu“; Ahaz, tatăl lui, înseamnă “forță“; Isaia se 
tălmăceşte . “ridicarea lui Dumnezeu“, adică “Înălţarea lui 
Dumnezeu“; iar Amos, tatăl lui, înseamnă “popor al 
ostenelii“. “Puterea lui Dumnezeu“ este virtutea care 
omoară patimile şi străjuieşte gândurile evlavioase şi pe care 
o naşte lucrarea poruncilor, care nu e decât “forță“, luată în 
înțeles moral (4). Prin aceasta nimicim, cu ajutorul lui 
Dumnezeu, mai bine zis numai cu puterea Lui, Puterile rele 
care se împotrivesc celor bune. lar “Înălţimea lui 
Dumnezeu“ este cunoştinţa adevărului, pe care o naşte 
“osteneala“  contemplării  făpturilor (5) şi  sudorile 
împreunate cu lucrarea virtuţilor, care (sudori) devin părinții 
acelei osteneli. Prin cunoştinţă nimicim cu totul puterea 
minciunii, care se împotriveşte adevărului, umilind şi 


221 


Filocalia 


surpând “toată înălțarea duhurilor rele ce se ridică împotriva 
cunoaşterii lui Dumnezeu.” 

lar “rugăciunea“ este cererea acelor lucruri, pe 
care obişnuieşte Dumnezeu să le dea oamenilor spre 
mântuire. Şi pe drept cuvânt. Căci dacă votul (evy) este 
făgăduirea acelor bunuri (virtuţi) care se aduc lui Dumnezeu 
din partea oamenilor, rugăciunea (npocevyh) va fi cererea 
acelor bunuri, pe care le hărăzeşte Dumnezeu oamenilor 
spre mântuire. Ea deci aduce răsplata dispoziţiei cu care am 
făcut mai înainte făgăduinţele. 

Iar “strigarea“ este stăruința şi sporirea în lucrarea 
diferitelor chipuri ale virtuţilor şi în contemplarea diferitelor 
vederi ale cunoştinţei, în vremea năvălirii dracilor cei răi. Pe 
aceasta o ascultă Dumnezeu în chip firesc mai mult decât pe 
toate, căci se bucură mai mult de dispoziția celor ce cultivă 
virtutea şi cunoştinţa, decât de un glas mare. 

Prin “cer“ se înțelege în Sf. Scriptură adeseori 
însuşi Dumnezeu, precum spune undeva loan 
Înaintemergătorul, marele propovăduitor al adevărului: “Nu 
poate omul să ia nimic de la sine, de nu-i va fi dat lui din 
cer," adică “de la Dumnezeu“, căci. “toată darea cea bună 
şi tot darul cel desăvârşit de sus este, pogorându-se de la 
Părintele luminilor“. în acest înţeles trebuie luat cuvântul 
“cer“ din textul Scripturii, dat în capitol. Dar Scriptura mai 
numeşte “cer“, şi Puterile cereşti, după cuvântul: “Cerul îmi 
este mie scaun“.** Aceasta pentru că Dumnezeu se 
odihneşte în ființele simple şi netrupeşti. lar dacă ar spune 
cineva că şi mintea omenească, curățită de toată nălucirea 





32 II] Cor. 10, 5. 

materială şi împodobită cu rațiunile dumnezeieşti ale celor 
inteligibile, este “cer“, nu ar cădea, după părerea mea, din 
adevăr. Dar nici cel care ar numi “cer“, înălțimea cunoştinţei 
spirituale din oameni, nu ar greşi. Căci într-adevăr 
cunoştinţa adevărată se face, asemenea cerului scaun al lui 
Dumnezeu, primind pe Dumnezeu să se întroneze în ea, prin 
tendința nestrămutată a dorinţei ei ferme şi înalte sprre bine. 
La fel lucrarea curata a virtuților este numită “aşternut al 
picioarelor Lui“, întrucât primeşte deasupra ei tălpile 
dumnezeieşti şi nu le lasă câtuşi de puţin să se murdărească 
de întinăciunile trupului, înțelegând prin pământ trupul (6). 

Deci regele Ezechia închipuieşte, după tălmăcirea 
numelui său, virtutea, deoarece acest nume, tradus în limba 
grecească, înseamnă “puterea lui Dumnezeu“, iar puterea lui 
Dumnezeu împotriva Puterilor vrăjmaşe se manifestă numai 
prin virtute. Ahaz, tatăl lui Ezechia, se tălmăceşte “Forţă“ şi 
indică lucrarea poruncilor, precum s-a spus mai înainte. Din 
acesta lucrare se naşte puterea dumnezeiească a virtuții. 
Proorocul Isaia închipuieşte cunoştinţa celor înalte, căci 
numele lui, tălmăcit, înseamnă “înălțimea lui Dumnezeu“. 
El indică înălțimea cunoştinței celei după Dumnezeu, 
născută din osteneala diferitelor contemplări ale lucrurilor. 
Căci Amos înseamnă “osteneala poporului“ precum am 
arătat. 

Prin urmare acesta fiind înțelesul numelor, e vădit 
că orice iubitor de înțelepciune şi evlavios, înarmat cu 
virtute şi cunoştinţă, sau cu făptuire şi cu contemplaţie, 
când va vedea năvălind asupra lui, prin afecte, Puterea 
vicleană, cum a pormit asupra lui Ezechia împăratul 
Asirienilor, va socoti că nu poate avea decât un singur ajutor 
spre împrăştierea relelor: pe Dumnezeu. lar pe acesta şi-L va 
face milostiv, strigând fără glas, prin stăruință şi mai mare în 

virtute şi cunoaştere. Şi aşa va primi în ajutor, mai bine zis 
spre mântuire, un Înger, adică o rațiune mai înaltă a 
înțelepciunii şi a cunoştinţei, care va zdrobi pe tot puternicul 
şi războinicul, căpetenia şi conducătorul de oaste din tabăra 
împăratului Asur (7), şi-l va întoarce pe el cu ruşinea feţei în 
țara lui. Căci împărăția vicleană şi pierzătoare a diavolului, 
închipuită prin împărăția Asirienilor, pornind război 
împotriva virtuţii şi a cunoştinței oamenilor, caută să le 
doboare sufletul prin puterile (facultățile) înăscute ale lor. 
Întâi le aţâță puterea poftitoare, ca să dorească cele 
potrivnice firii, îndemnând-o să aleagă cele sensibile în loc 
de cele inteligibile; apoi le răscoleşte iuțimea, ca să lupte 
pentru lucrul sensibil ales de poftă; în sfârşit învață rațiunea 
să născocească moduri ale plăcerilor celor după simţuri. Cu 
un cuvânt ea aşează ca stăpână peste aceste puteri lucrurile 
sensibile, sau face să domnească peste facultățile sufletului, 
legea pământului. 

Deci “puternic“ a numit Scriptura pe dracul cel 
viclean care pune stăpânire peste poftă şi o aprinde spre 
dorinţele necuviincioase ale plăcerilor urâte. Căci nimic nu e 
mai puternic şi mai silnic decât pofta naturală. Iar 
“războinic“ a numit pe dracul care se aşează în iuțime şi o 
face să se lupte necurmat pentru plăceri. “Căpetenie“ a 
numit pe cel ce se ascunde în chip nevăzut în înfățişerile 
lucrurilor sensibile şi cheamă în chip amăgitor spre fiecare 
din ele dorințele sufletului prin fiecare simţ. Şi a numit 
Scriptura pe acesta “căpetenie“, pentru faptul că el face ca 
fiecare patimă să fie stăpânită de ceva corespunzător din 
cele sensibile. Căci fără vreun lucru sensibil, care să atragă 
puterile sufletului spre el, prin mijlocirea vreunui simţ, n-ar 
lua ființă patima (8). lar “conducător de oaste“ a numit pe 
dracul care abuzează de facultatea rațională a sufletului, 

mişcând-o spre născocirea şi aflarea tuturor căilor ce duc 
spre rău. În sfârşit “fața“ diavolului este poleiala plăcerii, 
prin care pune stăpânire peste orice suflet ce se grăbeşte să o 
primească şi prețuieşte mai mult lucrurile sensibile care 
vrăjesc simțurile, decât contemplarea celor inteligibile, care 
îngraşă mintea. Această “faţă“ o ruşinează cel ce a primit de 
la Dumnezeu, prin rugăciune, raţiunea înţelepciunii, care 
nimiceşte? toată Puterea vicleană, adică desfiinţează cu 
desăvârşire tirania cea rea, care tulbură sufletul. Căci “1-a 
nimicit“, zice Scriptura, nu 1-a zdrobit. Fiindcă zdrobirea 
(Tpuy1g) are ca efect numai încetarea activităţii pătimaşe, iar 
“nimicirea“ (EkTpuy1c) este desfiinţarea totală chiar şi a 
mişcărilor din cugetare. 

Iar ţara regelui Asur, adică a diavolului viclean şi 
atot rău, este deprinderea învârtoşată şi dură a păcatului sau 
a neştiinţei, deprindere lipsită de orice căldură de viaţă pe 
care o dă virtutea şi de orice lumină spirituală pe care o 
aduce cunoştinţa (10). Diavolul se întoarce singur în ea după 
încercarea nereuşită a atacului. Căci prin atacul său n-a putut 
strămuta în această deprindere a sa Ierusalimul, adică 
sufletul iubitor de Dumnezeu şi cu totul nepătimaş care are 
în sine, ca pe un Ezechia, rațiunea desăvârşită a făptuirii şi, 
ca pe un Isaia, mintea luminată de cunoştinţă, care 
dobândesc îndurarea lui Dumnezeu şi nimicesc prin Înger 
puterea cea rea. 

Aşa am înţeles eu locul, după Puterea mea. Dacă 
poate cineva să vadă în cele spuse un înţeles mai înalt, ne va 
face şi nouă şi lui bucurie, arătând acest înțeles mai de preţ 
al celor scrise. Căci am spus mai înainte despre cuvântul 
Scripturii dumnezeieşti, că rămâne totdeauna fără hotar 
(necircumscris), hotărnicind (circumscriind) pe toți cei ce-l 
grăesc, dar el însuşi neputând fi hotărnicit de cei care-l 

grăiesc. Deci chiar de am spus ceva după puterea mea, şi 
aceasta luându-mi o mare îndrăzneală, nu am îmbrățişat tot 
înțelesul celor scrise, acesta aflându-se infinit mai presus de 
puterea mea. 


Scolii 


1. Precum Dumnezeu după ființă nu e supus 
cunoaşterii, la fel nici cuvântul lui nu poate fi cuprins prin 
cunoştinţa noastră. 

2. Cei ce îşi lipesc cugetarea în chip iudaic numai 
de literă, aşteaptă făgăduințele bunurilor neprihănite în 
veacul acesta, necunoscând bunurile fireşti ale sufletului. 

3. Cel ce poartă “chipul celui ceresc“, se 
sârguieşte să urmeze în toate duhului Sf. Scripturi, care 
conservă sufletul prin virtute şi cunoştinţă. Iar cel ce poartă 
“chipul celui pământesc“, cultivă numai litera, care susține 
slujirea trupească prin simţuri, ce dă naştere patimilor. 

4. Făptuirea naşte“ virtuirea, ca Ahaz pe Ezechia. 

5. Contemplaţia naşte cunoştiința, ca Amos pe 
Isaia. 

6. Cel ce îşi însoţeşte cunoştinţa, cu făptuirea şi 
făptuirea cu cunoştinţa, e scaun şi aşternut picioarelor lui 
Dumnezeu. Scaun pentru cunoştinţă, aşternut picioarelor 
pentru făptuire."” 

7. Tabăra regelui Asiriei este adunarea gândurilor 
rele. “Puternic“ în ea este acela care mişcă dorinţele naturale 
spre plăcere. “Războinic“ este cel ce stârneşte mânia spre 
păzirea plăcerilor. “Căpetenie“, cel ce aţâță simţurile prin 





336 ] Cor. 15, 49. 
337 Deci cele două trepte (practica şi gnoza) nu se exclud, ci treapta 
cunoaşterii păstrează făptuirea virtuoasă. 

înfățişările lucrurilor văzute, iar “conducător de oaste“ cel 
ce dă chip patimilor şi născoceşte mijloacele şi modurile de 
înfăptuire a lor. 

8. Fără un lucru sensibil nu se produce patima. 
Căci dacă nu este femeie, nu este nici curvie; dacă nu sunt 
mâncăruri, nu este nici lăcomie; şi dacă nu este aur, nu 
există nici patima iubirii de argint. Deci orice mişcare 
pătimaşă a puterilor noastre naturale e stăpânită de un lucru 
sensibil, sau de un drac, care aţâţă prin acel lucru sufletul 
spre păcat. 

9. “Zdrobirea“ opreşte lucrarea, “nimicirea“ 
desfiinţează chiar şi gândul răului. 

10. Precum partea de miazănoapte a pământului 
nu se bucură de soare, la fel nici deprinderea rea, în care 
locuieşte diavolul nu primeşte lumina cunoştinței. 


Întrebarea 51 


“SI mulți aduceau daruri Domnului în Ierusalim şi 
plocoane lui Ezechia, regele Iudeii. Și s-a ridicat în Ochii 
tuturor neamurilor“ Ce sunt “darurile“ şi ce sunt 
“plocoanele“? Și ce înseamnă “S-a ridicat în Ochii tuturor 
neamurilor“? 


Răspuns 


Dumnezeu, zidind toată firea cea văzută, n-a 
lăsat-o să se mişte numai prin simțire, ci a semănat cu 
înțelepciune în fiecare din speciile care o alcătuiesc rațiuni 
duhovniceşti de-ale înţelepciunii şi moduri de purtare 
cuviincioasă (1). lar aceasta a făcut-o ca nu numai prin 

făpturile tăcute să se vestească cu glas mare Făcătorul lor, 
arătat prin rațiunile lucrurilor, ci şi omul, povăţuit de legile 
şi modurile naturale ale celor văzute, să afle cu uşurinţă 
calea învățăturii care duce spre El (2). Căci era propriu 
bunătăţii supreme ca să facă nu numai din ființele 
dumnezeieşti şi netrupeşti ale celor spirituale, chipuri ale 
slavei tainice şi dumnezeieşti, ca unele ce primesc, după cât 
le e îngăduit, analog cu ele însele, splendoarea mai presus de 
înțelegere a frumuseții neajunse, ci să amestece şi în 
lucrurile sensibile, care sunt atât de departe de ființele 
spirituale, urme din măreţia proprie, ca să poată transporta 
prin ele mintea omenească în chip neamăgitor spre 
Dumnezeu, ajutând-b să se ridice mai presus de toate cele 
văzute şi să lase în urma ei toate cele aflătoare la mijloc, 
prin care şi-a tăiat acest drum (3). 

Dar nu numai pentru aceasta, ci şi ca să nu mai 
aibă nici unul din cei ce slujesc făpturii în loc de Făcător, 
putinţa să-şi scuze neştiința, odată ce aude făptura vestind 
mai puternic decât orice glas pe Făcătorul ei. 

Dar dacă Făcătorul celor văzute a semănat în fire 
în chip natural rațiuni duhovniceşti de-ale înţelepciunii şi 
moduri de purtare cuviincioasă, atunci urmează că orice 
minte încununată cum se cuvine, cu virtute şi cunoştinţă, 
împărățind, asemenea marelui Ezechia, peste Ierusalim, 
adică peste o deprindere ce nu vede decât pacea, sau peste o 
stare lipsită de orice patimi (căci Ierusalim se tâlcuieşte 
“vederea păcii“), are toată zidirea în stăpânirea ei prin 
formele care o alcătuiesc. Iar zidirea îi aduce lui Dumnezeu, 
prin mijlocirea minţii, rațiunile, duhovniceşti ale cunoştinţei, 
ca pe nişte “daruri“ iar minții însăşi îi oferă, ca pe nişte 
“plocoane“, modurile virtuţii conforme cu legea naturală, 
care există în ea. Şi prin amândouă călăuzeşte pe drumul 

drept mintea, care poate să-şi câştige prin ele o mare 
strălucire, adică mintea iubitoare de înţelepciune, care se 
desăvârşeşte prin rațiune şi viață, sau prin fapte şi 
contemplație (6). Scriptura spune apriat că Domnului se 
aduc “daruri, iar regelui “plocoane“. Căci, precum spun cei 
ce s-au sârguit cu aceste lucruri, “daruri“ se numesc, după 
înțelesul lor exact, lucrurile ce se aduc acelora care nu duc 
lipsă de ele, iar “plocoane“ lucrurile ce se dau celor ce au 
lipsă de ele. De aici vine obiceiul obştesc al oamenilor de a 
numi lucrurile pe care le aduc regilor “daruri“. Acest obicei 
are poate în vedere faptul că cei ce le primesc nu sunt lipsiți 
de ele. 

De asemenea ar putea spune cineva din cei cu 
râvnă în toate, că tot din această pricină s-au numit “daruri 
lucrurile aduse de magi Domnului, care din iubirea de 
oameni s-a făcut asemenea nouă. Desigur că spunând 
aceasta nu va schimba nimic din adevărul simbolului. 

Aducând deci Domnului rațiunile duhovniceşti 
din lucruri, | le aducem ca “daruri“ întrucât EI prin fire nu e 
lipsit de nici una din acestea. Căci nu îi aducem Domnului, 
pe lângă altele, raţiunile lucrurilor, pentru că ar fi lipsit de 
ele, ci ca să-L lăudăm întrucâtva, după puterea noastră, ca 
unii ce suntem îndatorați la aceasta, din făpturile Lui. lar 
“plocoane,“ primeşte cel ce se îndeletniceşte plin de râvnă 
cu filosofia dumnezeiească, ca unul ce are lipsă prin fire atât 
de modurile naturii prin virtute cât şi de raţiunile ei pentru 
cunoaştere. 

Dar se pot înțelege şi altfel “darurile“ (6). Dacă 
“darul“ este ceea ce se dă celor ce mai înainte n-au adus 
nimic, putem spune că mintea cunoscătoare (gnostică) 
primeşte ca “daruri“, din contemplarea lucrurilor, raţiunile 
care alcătuiesc (susțin) credința fără nici o demonstrație 

rațională (7) şi care sunt aduse prin ea Domnului. Căci 
pentru credință nu aduce nimeni nimic mai înainte (8). 
Fiindcă mintea ÎL priveşte în chip firesc şi fără nici o 
meşteşugire pe Făcătorul propriu, întrucât ÎL vestește zidirea. 
Pentru că ce ar putea să aducă cineva de valoare egală cu 
credința (9), ca să primească credinţa în Dumnezeu ca 
datorie şi nu ca “dar“. Iar ca “plocoane“ primeşte (10) legile 
naturale ale lucrurilor, imitându-le prin modurile sale de 
viețuire, adică aducând mai înainte de dobândirea lor 
ostenelile căinţei.*” Prin aceasta dezbracă întâi pe omul cel 
vechi şi abia după aceea iese la culesul roadelor dreptăţii, 
adunând diferitele moduri ale virtuții, sădite în făpturi. Căci 
nu Şi le-ar putea însuşi pe acestea, dacă nu ar dezbrăca mai 
întâi pe omul cel vechi, strâmbându-l la culme prin osteneli 
şi sudori multe, aşa cum face şarpele când năpârleşte. 

Astfel, mintea cunoscătoare (gnostică) primeşte 
ca “daruri” pentru Dumnezeu, rațiunile susținătoare ale 
credinţei, culese din lucruri, neaducând şi nedând înainte de 





* Cunoaşterea lui Dumnezeu prin natură deşi e un act al raţiunii, totuşi 
nu e un act ce se datoreşte exclusiv ei, întrucât nu rațiunea 
construieşte “raţiunile din lume“, pe care ar urca apoi ca pe o schelă 
la Dumnezeu. Ci raţiunile acelea sunt puse în natură de Dumnzeu 
însuşi, ca o masă de-a gata pe seama rațiunii umane, care nu are 
decât să le constate. Nefiind construite de rațiune, prin demonstra ţie, 
ea le acceptă oarecum prin credință. Astfel contemplarea rațiunilor 
din lume e pe deoparte un act al raţiunii, pe de alta un act de 
credință, de credinţă a raţiunii am zice. Zidirea le aduce prin mintea 
umană lui Dumnezeu, întrucît de-abia omul le raportează conştient la 
Dumnezeu, ca la cauza lor. Dacă raţiunile îi sunt oferite omului de 
fire, sau prin Dumnezeu prin fire de-a gata, nu tot acelaşi lucru se 
poate spune despre legile naturii. Ca omul să şi le însuşească, se cere 
un efort îndelungat. Numai după aceea le-a primit cu adevărat. 
Efectul e susținut de căința sau de regretul pentru viața anterioară, 
neconformă ca firea. 

ele nimic. Căci “cine a dat Lui mai înainte ceva şi | se va 
întoarce Lui“ (11).'% 

Şi primeşte ca “plocoane legile naturale ale 
lucrurilor, imitând-le prin modurile sale de viețuire. De 
pildă, mintea înțeleaptă imitând legea naturală a bolţii 
cereşti, primeşte ca “plocon“ putinţa de a se menţine pururea 
în mişcare cea mai regulată şi mai constantă a virtuţii şi a 
cunoştinței, mişcare ce poartă cu sine în chip ferm rațiunile 
luminoase atotstrălucitoare ale lucrurilor, întocmai ca pe 
nişte stele (12). 

Sau imitând legea naturală a soarelui, care îşi 
schimbă locurile după trebuinţele Universului, primeşte alt 
“plocon“ şi anume buna chibzuială, prin care se acomodează 
cu înțelepciune şi după cuviință tuturor împrejurărilor, 
rămânând totdeauna aceeaşi prin identitatea neîmpuținată a 
luminii pe care o răspândeşte prin virtute şi cunoştinţă (13). 

De asemenea primeşte de la vultur puterea de a 
privi țintă spre strălucirea dumnezeiească a luminii pure, 
fără să 1 se veteme câtuşi de puţin pupila spirituală de către 
raza atotstrălucitoare (14). 

Imită apoi cerbul, străbătând ca pe nişte munți 
înălțimile vederilor  dumnezeieşti şi nimicind prin 
discernământul raţiunii patimile ascunse în firea lucrurilor 
ca nişte otrăvuri; apoi strângând prin multele şi feluritele 
izvoare ale cunoştinţei, veninul răutății rămas în amintire cu 
vreo ocazie oarecare (15). 

Numai puţin imită mersul sprinten al caprei şi 
siguranța pasărei, sărind ca o capră peste cursele dracilor ce 
poartă război împotriva virtuţii, şi zburînd ca o pasăre peste 
lanţurile duhurilor ce luptă împotriva cunoștinței (16). 





3% Rom. 11, 35. 
%1 A se observa paralelismul permanent al celor două trepte ale vieţii 

Spun unii că oasele leului, ciocnindu-se unul de 
altul, scot scântei. Deci şi aceasta o imită mintea care se 
îndeletniceşte prin fire*” cu cunoașterea şi cu slujirea lui 
Dumnezeu, întrucât caută adevărul prin dezbateri, lovind 
între ele gândurile evlavioase ca pe nişte oase şi aprinzând 
astfel focul cunoştinţei(17). 

Se face apoi înțeleaptă ca şarpele şi blândă ca 
porumbul, întrucât îşi păstrează în orice împrejurare credința 
nezdrobită, ca pe un cap, şi leapădă din sine oțărâmrea 
mâniei ca un porumb, neştiind să poarte gând rău faţă de cei 
ce-o necăjesc şi-o batjocoresc (18). 

Ba primeşte şi de la turturea ca “plocon“, silința 
de a-i imita nevinovăția, făcând prin voință toate cele ce le 
fac făpturile necuvântătoare din necesitate (19). 

Astfel mintea iubitoarede înţelepciune, 
contemplând întru cunoştinţă lumea făpturilor după rațiunea 
sau modul de viaţă natural al fiecăreia dacă se îndeletniceşte 
cu cunoaşterea, (dacă e gnostică) primeşte raţiunile 
duhovniceşti ale lucrurilor, ca pe nişte “daruri“ aduse lui 
Dumnezeu de creaţiune, iar dacă se îndeletniceşte cu 
făptuirea (dacă e practică), imitând prin modurile sale de 
vieţuire legile naturale ale lucrurilor, primeşte “plocoanele“, 
dezvăluind în sine, prin viaţa ce o trăieşte, toată măreția 
înțelepciunii dumnezeieşti puratată în chip nevăzut de 
făpturi (20). 

Cineva ar putea susține că Scriptura a spus că lui 
Dumnezeu | se aduc “daruri”, pentru că a voit să arate 
nemărginirea bunătății dumnezeieşti, care primeşte de la noi 
ca “daruri“ cele ce ni le-a dat, ca şi când nu ne-ar fi dat mai 





duhovniceşti: a virtuţii şi a cunoştinței. 
*% A se observa paralelismul permanent al celor două trepte ale vieţii 
duhovniceşti: a virtuţii şi a cunoştinţei. 

înainte nimic, socotind ca venind de la noi tot ce-l aducem. 
Desigur că şi acesta ar avea dreptate spunând aşa, căci arată 
cât de mare şi negrăită e bunătatea lui Dumnezeu față de 
noi, primind ale sale ca venind din partea noastră şi 
mărturisându-şi trebuinţa după ele, ca după lucruri străine 
(21). 

“Şi s-a înălțat, zice, Ezechia în ochi tuturor 
neamurilor“. Cel ce a ajuns prin fapte şi contemplaţie, ase- 
menea lui Ezechia, pe cel mai înalt pisc al virtuţii şi al 
cunoştinței, pe drept cuvânt s-a înălțat mai sus decât toate 
neamurile, adică s-a ridicat prin făptuire deasupra patimilor 
trupeşti şi necinstite şi a corpurilor zise naturale (22); şi 
simplu grăind, ca să arăt pe scurt, deasupra tuturor celor ce 
cad sub simţuri, străbătând prin contemplaţie şi cunoştinţă 
(în chip gnostic) toate rațiunile din ele. Căci şi acestea se 
numesc în Scriptură în chip figurat “neamuri, fund prin 
natura lor de alt neam în raport cu sufletul şi mintea. Dar 
întrucât acestea nu se războiesc împotriva minții. Dumnezeu 
nu a poruncit câtuşi de puţin să se poarte război contra lor 
(23). Căci nu ni s-a poruncit să luptăm cu făpturile din afară, 
din fața simţurilor, ci să luptăm fără încetare cu patimile de 
ocară ce locuiesc în noi, adică în pământul inimii, împotriva 
firii. Cu acestea trebuie să“ luptăm până le vom stârpi din el 
şi vom ajunge singuri stăpâni peste acest pământ, care va fi 
de aici înainte netulburat, odată ce au fost nimicite patimile 
străine (24). De aceea Scriptura vorbind despre “darurile“ ce 
se aduceau lui Dumnezeu şi despre “plocoanele“ ce se 
aduceau regelui, nu a spus simplu: “Toţi aduceau daruri lui 
Dumnezeu şi plocoane regelui“, ci “mulţi“, adică nu toate 
neamurile, ci multe neamuri. Prin aceasta se arată că există 
aşa zise neamuri, de la care nu se aduce nimic lui Dumnezeu 
sau regelui. Căci pe drept cuvânt se spune că numai făpturile 

care alcătuiesc lumea celor create aduc pe deoparte ca 
“daruri“ lui Dumnezeu rațiunile dumnezeieşti din ele, după 
care au fost şi create, ca unele ce au fost făcute de 
Dumnezeu, pe de alta ca “plocoane“ regelui legile lor 
naturale, ca unele ce au fost create pentru om, ca mintea 
acestuia, orientându-se după ele, să-şi statornicească 
modurile susținătoare ale virtuţii. Dar patimile din noi, adică 
“neamurile“ cu existență mincinoasă, care n-au fost create 
de Dumnezeu, nu aduc nimic lui Dumnezeu, deoarece nu au 
fost create de EI. Căci patimile de ocară îşi au originea de la 
noi, care am călcat porunca lui Dumnezeu, nu de la 
Dumnezeu. Drept aceea nici una dintre ele nu aduce nimic 
lui Dumnezeu, nevând nici-o rațiune a înțelepciunii sau a 
cunoştinței, ca unele ce există în chip fraudulos, prin 
lepădarea înţelepciunii şi a cunoştinţei.”* 

Deci prin cuvintele: “Şi s-a înălţat în ochii tuturor 
neamurilor“ Scriptura arată că cel ce s-a învrednicit, prin 
ostenelile cu fapta, să locuiască în nepătimire, ca în 
Ierusalim, şi s-a eliberat de toată tulburarea păcatului, încât 
nu mai lucrează, nu mai grăieşte, nu mai ascultă şi nu mai 
gândeşte decât ceea ce e propriu păcii, după ce a primit în 


suflet, prin contemplarea naturii, lumea celor văzute,'“ care 





3% Tot ce e făcut de Dumnezeu îşi are o rațiune şi o legitimare în 
existență, contribuind la armonia Universului. Numai patimile n-au nici 
o rațiune, deci nici o legitimare şi produc tulburare în relaţiile dintre 
făpturi. Deci pe nedrept îşi revendică păcatul o rațiune şi încă cu câtă 
exclusivitate! Îşi revendică raţiunea prin fraudă, precum prin fraudă 
există. Se vede de acolo că patima duce o făptură la nimicire. Nu se 
poate concepe o consolidare veritabilă şi eternă a existenţei prin patimă. 
Dar tot pe nedrept se socoteşte că virtutea, credinţa şi trăirea mistică în 
Dumnezeu sunt lipsite de rațiune. 
54 Întâi mintea primeşte prin contemplația curățită de patimi chipurile şi 
rațiunile lor în sine, apoi se înalță mai presus de ele la Dumnezeu, la 
vederea Lui mai presus de înţelegere, duce prin cunoaşterea cât mai 

îşi aduce prin el raţiunile dumnezeieşti din ea, ca pe nişte 
“daruri“, Domnului, iar legile din ea i le aduce lui 
“plocoane“, ca unui rege s-a ridicat în ochii tuturor 
neamurilor, ca unul ce s-a înălțat prin făptuire mai presus de 
toate patimile trupeşti, iar prin contemplaţie mai presus de 
corpurile naturale şi de toate speciile ce cad sub simţuri, 
odată ce a străbătut rațiunile duhovniceşti şi modurile lor de 
viață. Aşa am înţeles eu cuvântul că “mulţi“ aduceau daruri, 
dar nu “toți. Adică aduc daruri lui Dumnezeu neamurile din 
afară sau făpturile, dar nu neamurile din lăuntrul nostru, sau 
patimile. Căci toate făpturile, care alcătuiesc lumea, laudă şi 
preamăresc pe Dumnezeu cu glasuri negrăitoare. lar lauda 
lor se face a noastră. “De la ele învăţ eu să-L laud“, zice 
marele Grigore cel cu numele de teologul. 

Deci Sf. Scriptură adresând, precum s-a arătat, 
tuturor celor ce vor să se mântuiască îndemnul ei neforțat, 
nu s-a încuiat în îngustimea unei persoane. Căci fiecare 
poate deveni un Ezechia, imitând în duh pe Ezechia. Fiecare 
poate striga prin rugăciune către Dumnezeu şi poate să fie 
ascultat şi să primească un Înger, adică rațiunea (inspiraţia) 
unei înțelepciuni şi cunoştinţe mai înalte în vremea năvălirii 
dracilor vicleni, prin care să nimicească pe tot puternicul şi 
războincul, căpetenia şi conducătorul de oaste, adică 
mişcările pătimaşe ale poftei şi ale mâniei, precum şi 
împătimirea faţă de cele sensibile şi gândul care, asemenea 
unui conducător de oaste, născoceşte modurile de făptuire a 
păcatului. Iar făcând aşa, fiecare poate ajunge la starea de 
pace, prin izbăvirea de patimi şi se poate îndeletnici cu 
contemplarea lucrurilor. lar prin aceasta primeşte, spre slava 
lui Dumnezeu şi spre propăşirea sa proprie, ca pe nişte 
“daruri“, rațiunile care alcătuiesc cunoştinţa şi ca pe nişte 





bogată a lumii, nu prin ocolirea ei. 


241 


Filocalia 


“plocoane“, modurile care susţin virtutea. Căci şi unele şi 
altele sunt aduse lui de toată zidirea. lar după toate acestea 
se ridica cu cinste în ochii tuturor neamurilor, adică se înalță 
mai presus de toate patimile prin virtute şi de toate făpturile 
prin cunoştință”” şi păzeşte prin smerenie harul mântuirii, ca 
să nu păţească cele ce urmează acestora în Scriptură. 


Scolii 


1. Arată care sunt rațiunile şi care sunt modurile 
zidirii. 

2. Pentru aceste trei pricini a semănat Dumnezeu 
în firea văzută rațiuni duhovniceşti şi moduri de purtare 
cuviincioasă: 

a) ca să se vestească pe Ziditorul făpturilor, 

b) ca omul povăţuit de rânduielile şi de modurile 
firii să afle uşor calea dreptății care duce spre EI, şi 

c) ca nici unul dintre necredincioşi să nu aibă ca 
scuză neştiința. 

3. Cele ce se află la mijloc între Dumnezeu şi 
oameni sunt lucrurile sensibile şi relaţiile inteligibile. 





*% Prin virtute se depăşesc patimile, prin cunoştinţă întâi se cunosc (prin 

contemplația naturală), apoi se depăşesc (prin teologie) lucrurile 
create. Virtutea dezleagă pe om de lucruri ca valori ultime şi prin 
aceasta îl eliberează de patimi. Cel ce caută lucrurile în ele înşile 
pentru plăcerea ce-o are de la ele, lucrează dus de patimă, sau e legat 
de ele (prin ox£o1q). Îndată ce caută prin lucruri un scop mai presus 
de ele, a scăpat de patimă şi a câştigat libertatea acelui “pur agir“ - 
neîmpovărat de pasivitate, sau pasionalitate - de care vorbeşte 
Blondel (L'Action, vol. I, p. 235). 
Dar virtuțile lucrând conform cu firea lucrurilor, mai au şi rostul de a 
scoate la iveală raţiunile lucrurilor dezvoltând virtualitățile din ele. 
Căci raţiunile semănate în firea lucrurilor nu sunt nişte entități 
statice, ci factori dinamici (Blondel, Op. c. p. 229). 

Mintea omenească când s-a apropiat de Dumnezeu s-a 
înălțat deasupra lor, nemaifiind robită de lucrurile sensibile 
prin făptuire şi nici reținută de realităţile inteligibile prin 
contemplație. 

4.  Făptura se face  pârâşa oamenilor 
necredincioşi,ca una ce prin rațiunile din ea vesteşte pe 
Ziditorul ei, iar prin legile naturale ale fiecărei speci 
povăţțuieşte pe om spre virtute. Raţiunile, ni se arătă în 
conservarea statornică a fiecărei specii iar legile în 
identitatea activității naturale a fiecărei specii. Neluând 
seama la ele cu putera minții noastre, am ignorat cauza 
lucrurilor şi ne-am scufundat în tot felul de patimi contrare 
firii. 

5. Omul contemplând rațiunile duhovniceşti ale 
lucrurilor văzute, învăţă că este un, Făcător al celor arătate, 
dar nu cercetează cum este acela, căci aceasta nu o poate 
înțelege nimeni. Făptura văzută ne ajută să înțelegem că este 
un Făcător, dar nu şi cum este Făcătorul. Asfel Scriptura a 
numit “daruri“ raţiunile văzute, care vestesc stăpânirea Lui 
peste toate, iar “plocoane“ legile naturale ale lor, prin care 
cunoscând omul cum este fiecare dintre specii, învaţă să nu 
strice legea firii printr-o lege străină. 

6. Alt înţeles al darurilor. 

7. Credinţa în Dumnezeu am primit-o în dar, fund 
o cunoştinţă ce se mişcă nemijlocit în jurul lui Dumnezeu şi 
conținând o ştiinţă ce nu se poate dovedi. “Căci ea este 
ipostasul lucrurilor nădăjduite“,* care nu sunt cuprinse în 
cunoştinţa vreuneia dintre făpturi. 

8. Înaintea virtuţii se aduce credinţa, iar înaintea 
cunoştinței virtutea. Dar înaintea virtuții nu se aduce nimic, 
căci începutul şi izvorul tuturor bunurilor din oameni este 





3% Evr. 11,1. 

credinţa. Mai înainte de ea nu putem aduce nimic. 

9. Nimic, zice, nu este de-o valoare egală cu 
credinţa. 

10. E vorba de omul credincios şi duhovnicesc. 

11.Mintea cunoscătoare (gnostică) primeşte 
raţiunile lucrurilor ca împreună  mărturisitoare“* ale 
credinței în Dumnezeu, dar nu drept creatoare ale credinţei. 
Căci nu sunt raţiunile făpturilor principiu (început) al cre- 
dinţei, fiindcă în acest caz ceea ce e crezut ar fi limitat. 
Pentru că dacă principiul unui lucru poate fi îmbrățişat prin 
cunoaştere şi deci dovedit, atunci şi lucrul respectiv însuşi 
poate fi îmbrățişat prin cunoaştere după fire. 

12. Legea cerului este ca să se mişte constant în 
cerc. De la ea primeşte cel ce se îndeletniceşte cu cunoştinţa 
(gnosticul), mişcarea statornică în bine imitând prin 
identitatea virtuţii sale mişcare neîntreruptă a bolții cereşti. 

13. Legea naturală a soarelui este să producă prin 
deplasările sale varietatea anotimpurilor.De la ea învaţă cel 
ce se îndeletniceşte cu cunoaşterea să se acomodeze 
diferitelor împrejurări, păstrând însă prin rațiune strălucirea 
virtuții neumbrită de nici una din întâmplările ce vin asupra- 
i pe neaşteptate. 

14. Legea naturală a vulturului este să primească 
raza soarelui drept în pupilă. De la ea învaţă cel ce se 
îndeletniceşte cu cunoaşterea să-şi lase mintea de bună voie 





347 Ordinea acestor trei trepte: credinţă, virtute, cunoştinţă o întâlnim la 
Marcu Ascetul (Despre Botez, Filoc. rom, vol. [). 

3% Xwwmy6povg = grăiesc împreună, pledează împreună pentru credința 
în Dumnezeu. Sau nu se află în fiinţa lor Dumnezeu ca obiect al 
credinței, căci în acest caz ar fi mărginit. Dumnezeu se poate 
străvede dincolo de ele, dar numai de cel ce vine cu credinţă în sine. 
În orice caz credința e un dat primordial al harului (nu al naturii) în 
om şi în faţa lui, dincolo de ulucile rațiunilor. 

înconjurată de lumina dumnezeiească. 

15. Arată ce învățăcel ce se îndeletniceşte cu 
cunoaşterea din legea naturală a cerbilor, dacă ia seama la 
firea celor create. 

16. Arată ce învaţă prin imitare de la capră sau de 
la pasăre cel ce-şi taie prin fapte calea spre cunoştinţă, dacă 
îşi păstrează virtutea nevânată de duşmani. 

17. Arată lucrul bun pe care îl învaţă filosoful în 
cele dumnezeieşti, însuşindu-şi cu voinţa şi în chip rațional 
ceea ce aparţine prin fire leului. 

18. Arată cum trebuie să devină iubitorul de 
înțelepciune, imitând şarpele şi porumbelul. 

19. Arată ce putem învăţa de la turturea. 

20. Cel ce preface prin imitare legile făpturilor în 
lege, proprie este virtuos, umplând de rațiune mişcarea celor 
lipsite de rațiune. Iar cel ce preface tot prin imitare, legea sa 
în legi ale făpturilor, e pătimaş, făcând neraţional ceea ce e 
rațional. 

21. Altă explicare a darurilor, dovedind bunătatea 
dumnezeiască. 

22. Numeşte corpuri naturale toate cele ce sunt 
supuse facerii şi stricăciunii. 

23. Bună observaţie este aceea că nu trebuie să 
luptăm împotriva firii, al cărei Ziditor este Dumnezeu, ci 
împotriva mişcărilor şi lucrărilor contrare firii şi 
dezordonate ale puterilor fiinţiale din noi. 

24. Filosofia lucrătoare îl ridică pe cel activ 
deasupra patimilor, iar contemplația îl ridică pe cel ce 
cultivă cunoaşterea deasupra celor văzute, înălțându-i 
mintea spre cele inteligibile, înrudite cu ea. 

Întrebarea 52 


Dar n-a răsplătit Ezechia după binetacerea pe care 
i-a făcut-o lui Dumnezeu, ci s-a înălțat inima lui. Și s-a 
abătut peste el mânie și peste luda și Ierusalim. ȘI s-a smerit 
Ezechia din înălțarea inimii lui și cei ce locuiau 1n Ierusalim. 
Și n-a mai venit peste ei mânia Domnului în zilele lui 
Ezechia“““ Ce este binefacerea şi celelalte? 


Răspuns 


Multe şi felurite binefaceri i-a hărăzit Dumnezeu 
lui Ezechia, scăpându-l şi izbăvindu-l în diferitele timpuri 
din toată nevoia şi strâmtoarea. El însă nu a dat lui 
Dumnezeu toată mulțumirea pentru mântuire, aşa cum 
trebuia, ci a fost atins de întinăciune omenească şi si-a 
atribuit sieşi o parte din meritul izbânzilor. De aceea, pe 
drept cuvânt se spune că nu a răsplătit Ezechia după 
binefacerea pe care i-a făcut-o lui Dumnezeu. Căci nu a 
măsurat recunoscător mulțumirea cu mărimea izbânzilor 
primite de la Dumnezeu ci s-a înălțat în inima lui, 
neizbutind să scape de boala părerii de sine, carele naşte 
aproape natural din virtute şi cunoştinţă. 

“Şi s-a abătut peste el mânie şi peste Iuda şi leru- 
salim“. Mânia lui Dumnezeu este, după unul din înţelesuri, 
durerea pe care o simt cei povăţuiți prin certare (1). Ea 
însoţeşte necazurile fără de voie ce sunt trimise asupra 
noastră. Prin aceasta Dumnezeu călăuzeşte adeseori mintea, 
care se mândreşte cu virtutea şi cu înțelepciunea, spre 
modestie şi smerenie, dându-L, putinţa să se cunoască pe 





* II Paralip. 32, 25 - 26. 

sine însăşi şi să-şi mărturisească propria slăbiciune. Căci 
simțindu-şi mintea slăbiciunea, leapădă închipuirea deşartă a 
inimii. De aceea se poate spune şi despre Ezechia, după ce a 
venit asupra lui mânia: “ŞI s-a smerit Ezechia din înălțarea 
inimii lui şi cei ce locuiau în Ierusalim. Şi n-a mai venit 
peste ei mânia Domnului în zilele lui Ezechia“. 

După alt înțeles mânia Domnului este întreruperea 
revărsării darurilor dumnezeieşti (2). Acest lucru se 
întâmplă cu folos oricărei minți, care se înalță în bunurile 
date ei de Dumnezeu şi se laudă ca şi când ar fi niscai 
isprăvi proprii. Dar trebuie să aflăm şi să vedem ce 
înseamnă faptul că nu numai peste Ezechia, care s-a înălțat 
cu inima, s-a abătut mânia, ci şi peste luda şi peste 
Ierusalim. Acest amănunt trebuie să convingă pe cei ce 
stăruie cu toată osteneala numai, pe lângă litera Scripturii, 
că iubitorii de Dumnezeu trebuie să se sârguiasă cu toată 
puterea spre înțelegerea duhovnicească a celor scrise, dacă 
cunoaşterea adevărului le este mai de preţ ca orice. Căci 
dacă vom asculta numai de literă, adeseori vom grăi 
nedreptate despre judecata lui Dumnezeu. De pildă în acest 
caz vom spune că pedepseşte împreună cu cel păcătos în 
chip nedrept şi pe cei ce n-au păcătuit. Dar atunci cum va fi 
adevărat cuvântul care zice: “Nu va muri tatăl pentru fiu şi 
nici fiul pentru tată, ci fiecare va muri pentru păcatul 
său“? Sau cum se va adeveri cuvântul spus de David către 
Dumnezeu: “Căci tu răsplăteşti fiecăruia după faptele 
sale“?5! 

“Şi s-a înălţat, zice, inima lui Ezechia“. Dar nu a 
adăugat: “şi inima locuitorilor din Ierusalim şi luda“. Cum a 
pedepsit atunci împreună cu cel vinovat şi pe cei vinovaţi? 





350 Deut. 16, 24; II Regi 4, 6; Ezechil 18, 20. 
351 Ps. 61, 13. 

lată ceva ce nu pot înţelege după interpretarea acelora (3). 
Căci zice: “Şi s-a înălțat inima lui Ezechia. Şi s-a abătut 
mânie peste el şi peste Iuda şi Ierusalim“. Aşadar despre 
aceasta nu a scris Scriptura că s-au înălțat. Dar atunci cei ce 
rămân la literă şi pun mai presus cuvântul decât înţelesul 
spiritual, nu pot dezlega această greutate. De aceea nu 
rămâne decât să recurgem la înțelesul duhovnicesc şi atunci 
vom afla fără osteneală adevărul care e acoperit de literă şi 
care străluceşte ca o lumină celor iubitor de adevăr. 

Deci toată mintea cunoscătoare şi iubitoare de 
înţelepciune” are cu sine şi Iuda şi Ierusalimul. Iuda, în 
înțeles duhovnicesc, înseamnă viețuirea ca mărturisirea prin 
fapte împreună cu gândurile ce o susțin, pe măsura ce 
însemnează mintea în urcuşul ei. Căci luda se tălmăceşte 
mărturisire. lar Ierusalimul, înţeles alegoric, este 
deprinderea  paşnică“ cu adevărul şi cu vederile 
dumnezeieşti care îl alcătuiesc. Scurt vorbind, pe Iuda îl are 
mintea ca filosofie lucrătoare, iar Ierusalimul ca iniţiere 
tainică în contemplaţie. Aşadar când mintea înțeleaptă prin 
harul dumnezeiesc a respins prin filosofia lucrătoare şi 
contemplativă toată puterea ce s-a ridicat împotriva virtuții 





32 Toată mintea gnostică şi filosoafă, adică cea care cultivă cunoştinţa şi 

activitatea morală. 

*5 Un loc clasic despre persistenţa activităţii morale pe treapta 
superioară a gnozei. Cu cât înaintează mintea pe treptele cunoaşterii, 
cu atât sporeşte omul în activitatea virtuoasă. lar prin înaintarea în 
făptuirea virtuoasă, sporeşte în virtute, sau în modul mărurisitor al 
vieţii (TOv Kar” £ouoidynow rp6nov). E firesc să fie aşa. Cu cât 
cunoaştem mai mult pe Dumnezeu, aşadar sfinţenia Lui, ne dăm seama 
de inferioritatea noastră morală. Şi viaţa noastră devine tot mai mult o 
mărturisire a acestui fapt. 

Ideea de „mod” a Sf. Maxim, care imprimă un fel practic de-a fi 
întregii vieţi (modul pătimitor, modul mărturisitor etc.), poate fi 
aropiată de ideea „existenţialelor” din filosofia lui Heidegger. 

şi cunoştinței şi a dobândit o victorie deplină asupra 
duhurilor răutății, dar acest fapt nu o determină să aducă 
cuvenita mulțumire lui Dumnezeu, autorul biruinţei, ei se 
înalță cu inima, socotindu-se pe sine cauza întregii isprăvi, 
atunci pentru pricina că nu 1-a răsplătit lui Dumnezeu, după 
binefacerea de care s-a împărtăşit, suportă nu numai ea 
mânia părăsirii ce vine asupra ei, ci Iuda şi Ierusalim, adică 
deprinderea activității şi a contemplației. Căci îndată se 
răscoală, cu îngăduinţa lui Dumnezeu, patimile de ocară 
împotriva activității morale şi întinează conştiinţa care a fost 
până acum curată, iar, părerile mincinoase se amestecă în 
contemplarea lucrurilor şi strâmbă cunoştiinţa care a fost 
mai înainte dreaptă (4). 

Căci există o regulă şi o lege a Providenţei aşezată 
în făpturi, potrivit căreia cei ce s-au arătat nerecunoscători 
pentru bunurile primite, sunt povăţuiți spre recunoştinţă prin 
cele potrivnice, trebuind să facă experienţa celor contrare ca 
să cunoască purtarea dumnezeiească care le-a dăruit 
bunurile, Şi s-a rânduit aşa, ca nu cumva, îngăduindu-ni-se 
de Providenţă să ne păstrăm neclintită părerea de noi înşine 
pentru faptele cele bune, să ne rostogolim în dispoziția 
opusă a mândriei, socotind virtutea şi cunoştinţa ca izbânzi 
fireşti ale noastre, nu ca daruri dobândite prin har. În acest 
caz am fi ca aceia care se folosesc de bine pentru a face răul 
şi lucrurile prin care ar trebui să facă în noi şi mai neclintită 
cunoştinţa dumnezeiească, ne-ar prilejui boala ignorării lui 
Dumnezeu (5) 

Căci cel care-şi închipuie că a ajuns la capătul din 
urmă al virtuţii, nu va mai întreba de cauză din care izvorăsc 
virtuțile, ci va circumscrie puterea doritei lor numai de sine, 
păgubindu-se însuşi de condiția mântuirii sale, adică de 
Dumnezeu. Dar cel ce-şi simte sărăcia sa naturală în ceea ce 

priveşte virtuțile, nu va înceta să alerge cu grabă spre Cel ce 
poate împlini lipsa sa (6). 

Cu dreptate vine deci pedeapsa peste mintea care 
se înălță în cugetările sale. lar această pedeapsă constă în 
părăsirea ei, sau în îngăduința ce o dă Dumnezeu de a fi 
tulburată de draci în activitatea ei, adică în ludeea, şi în 
contemplaţia ei, adică în Ierusalim, ca să câştige conştiinţa 
neputinței sale naturale şi conştiinţa puterii şi a harului 
dumnezeiesc, care o apără şi îi dăruieşte toate bunurile. Prin 
aceasta se va smeri alungând de la sine cu totul trufia străină 
şi potrivnică firii. Drept urmare nu va mai veni asupra ei 
cealaltă mânie, cea a retragerii darurilor hărăzite, cum n-a 
mai venit peste Ezechia, care îndată ce n-a mai venit peste el 
prima mânie, sau părăsire, s-a smerit, şi a ajuns la cunoştinţa 
Celui ce i-a dăruit bunurile. Căci după cuvintele: “ŞI s-a 
abătut mânie peste el şi peste Iuda şi Ierusalim“ se spune: 
“şi n-a mal venit peste el mânia Domnului în zilele lui 
Ezechia“. Adică n-a mai venit cealaltă mânie, cea a 
retragerii darurilor, fiindcă prima părăsire l-a învăţat să fie 
recunoscător. Căci cel ce nu se cumințeşte prin primul fel de 
mânie, sau părăsire, ca să vie la smerenie, are de suportat cu 
siguranță cealaltă mânie, care îl despoaie de lucrarea 
darurilor şi-i lipseşte de puterea care-l păzea mai înainte. 
“Strica-voi gardul viei“, zice Dumnezeu despre 
nerecunoscătorul Israel, “şi va fi de jaf; surpa-voi zidul şi va 
fi călcată în picioare. Şi-voi părăsi via mea şi nu va mai fi 
nici tăiată, nici săpată şi vor porunci norilor să nu mai plouă 
peste ea“.** Acelaşi lucru se povesteşte alegoric că l-a păţit 
şi Saul, primul rege al lui Israel. Acela, primind prin ungere 
deodată cu dregătoria regească şi harul poorociei, fiindcă nu 
l-a păzit pe acesta, primeşte ca prima mânie chinuirea din 





35 Isaia 5, 1-6. 

partea duhului rău (7). Iar fiindcă nu şi-a venit la simţire, 
prin aceasta şi-a agonisit cealaltă mânie şi a sfârşit cu viaţa, 
ajungând pentru nechibzuinţa lui, în faţa morții lipsit de 
orice pietate. Această tristă păţanie a lui o arată faptul că 
întâi este chinuit de draci, pe urmă recurge de bunăvoie la 
demoni prin vrăjitoare şi le aduce cult vrăjitoresc întocmai 
ca necredincioşii.*55 

Deci dacă prin Ezechia înțelegem mintea 
iubitoare de înțelepciune, prin ludeea activitatea, iar prin 
Ierusalim contemplația, când vom băga de seamă că mintea 
pătimeşte ceva în oarecare chip, să credem că deodată cu 
mintea pătimeşte şi puterea ei făptuitoare şi contemplativă 
prin rațiunile care le susțin. Căci nu este cu putință să 
pătimească subiectul, fără să primească şi cele cuprinse în 
subiect (8). 

Deci înţelesul spiritual se armonizează perfect cu 
cuvântul Scripturii, încât nu se duce nici o bârfire judecăților 
dumnezeieşti şi nu e răsturnată nici o altă poruncă (9). Căci 
după înțelesul spiritual pe care l-am dat nu se înalță numai 
Ezechia, adică mintea, cugetând mare lucru despre isprăvile 
sale, ci se înalță împreună cu ea şi luda şi Ierusalimul, adică 
activitatea şi contemplația, aşa cum nici nu pătimesc acestea 
luate în sine, de vreme ce nu există ca ipostasuri proprii. De 
aceea nu vine numai peste Ezechia, adică peste minte, 
mânia, ci şi peste Iuda şi Ierusalim. Căci îndată ce se 
întinează mintea în vreo privinţă, se pătează împreună cu ea 
şi activitatea şi contemplaţia, chiar dacă nu sunt părtaşe la 
vina care aduce mânia. 

Deci să ne aplicăm şi nouă înţelesul celor scrise. 
Căci, deşi după istorie aceste lucruri s-au întâmplat cu 
Ezechia ca tip, ele s-au scris pentru noi, spre îndemn duhov- 





%51 Regi 16, 14 urm. 

nicesc. Cele scrise atunci ni se întâmplă nouă întotdeauna în 
chip spiritual, întrucât puterea vrăjmaşă e totdeauna gata de 
luptă împotriva noastră. Ele s-au scris ca, absorbind noi pe 
cât putem toată Scriptura în minte, să ne luminăm mintea cu 
înțelesurile  dumnezeieşti, iar trupul să-l facem să 
strălucească de modurile de trăire conforme cu raţiunile 
dumnezeieşti înţelese, prefăcându-l în unealtă cuvântătoare 
(rațională) a virtuţii, prin lepădarea afectelor înnăscute (10). 
Acest loc al Scripturii se referă deci la tot omul 
iubitor de Dumnezeu şi virtuos, care s-a încins înţelepţeşte 
(în chip gnostic) cu putere împotriva dracilor, asemenea lui 
Ezechia. Dacă unui astfel de om i s-ar întâmpla un atac din 
partea duhurilor rele, care poartă război cu mintea lui în chip 
nevăzut, iar el, primind prin rugăciune un Înger trimis de 
Dumnezeu, adică raţiunea (inspiraţia) unei înțelepciuni mai 
înalte, ar risipi şi ar nimici toată ceata diavolului, dar n-ar 
socoti apoi pe Dumnezeu cauza acestei biruinţe şi mântuiri, 
ci şi-ar atribui sieşi toată biruinţa, se poate spune că omul 
acela n-a răsplătit lui Dumnezeu după darul Lui, întrucât nu 
a cântărit mărimea mulțumirii cu mărimea mântuirii şi nu a 
măsurat întocmai dragostea (dispoziţia) sa cu binefacerea. 
Celui ce l-a mântuit, (căci răsplătirea constă în dragostea 
corespunzătoare a celui mântuit față de Cel ce l-a mântuit, 
dragoste măsurată prin fapte), ci şi-a înălțat inima sa, 
mândrindu-se cu darurile pe care le-a primit, ca şi cum nu 
le-ar fi primit. Un astfel de om va avea de suportat, cu 
dreptate, mânia ce vine asupra lui. Căci Dumnezeu îngăduie 
diavolului să se războiască cu el mintal, ca pe planul 
activității să-i clatine modurile virtuţii, iar pe planurile 
contemplației să-i tulbure raţiunile limpezi ale cunoştinței, 
în felul acesta, dându-şi omul seama de slăbiciunea proprie, 
va recunoaşte că Dumnezeu e singura putere care răpune în 

noi patimile şi se va smeri pocăindu-se şi lepădând umflata 
părere de sine. Prin aceasta va recâştiga mila lui Dumnezeu 
Şi va întoarce mânia care vine după aceea asupra celor ce nu 
se căiesc, ca să retragă harul ce păzeşte sufletul, lăsând 
pustie mintea nerecunoscătoare (11). 

Iar prin “zilele regelui Ezechia“ (12), Scriptura a 
înțeles poate diferitele iluminări ce le primeşte toată mintea 
binecredincioasă şi iubitoare de Dumnezeu, care se apleacă 
prin  contemplație asupra lucrurilor spre a înţelege 
înțelepciunea vestită de toate în chip felurit. Până ce 
activitatea şi contemplaţia se însoţeşte cu aceste iluminări 
(13), nu au să sufere de o împuținare a virtuții şi a 
cunoştinței, Soarele Dreptăţii aducând într-o astfel de minte, 
prin răsăritul Său, aceste zile (14). 


Scolii 


1. Ce este mânia lui Dumnezeu? 

2. Cum poate fi înţeleasă şi în alt chip mânia lui 
Dumnezeu? 

3. A celor ce ascultă numai de literă. 

4. Pe cel ce se înalță pentru faptele sale îl ajunge 
necinstea patimilor, iar pe cel ce se mândreşte cu cunoştinţa, 
judecata cea dreaptă li lasă să se abată de la contemplaţia 
adevărată. 

5. Prin regula şi legea sădite de Dumnezeu în 
făpturi, înţelege Pronia susținătoare a lucrurilor. Aceasta 
povăţuieşte, după o dreaptă judecata, spre recunoştinţă pe 
cel ce s-au arătat nerecunoscători pentru belşugul 
binefacerilor față de Cel ce le-a hărăzit; şi anume aşa că le 
răreşte binefacerile. Ea îi trezeşte adesea pe aceia la simţire 
prin cele potrivnice, făcându-i să cunoască pe Cel ce le-a 


253 


Filocalia 


hărăzit bunurile. Căci părerea de sine pentru virtute şi 
cunoştinţă, dacă nu e certată prin pedeapsă, naşte boala 
mândriei, care produce o dispoziție vrăjmaşă lui Dumnezeu. 

6. Cel ce a cunoscut insuficiența virtuții sale, 
niciodată nu se opreşte din drumul ei. Căci dacă ar face aşa, 
s-ar păgubi de începutul şi ținta ei, adică de Dumnezeu, 
oprindu-şi mişcarea dorinţei în jurul său. În acest caz şi-ar 
închipui că a ajuns desăvârşirea, în vreme ce el a căzut de la 
Cel cu adevărat existent, spre care tinde toată mişcarea celui 
ce se sârguieşte. 

7. Nesimţirea pagubei ce o suferă virtuțile este 
cale lunecoasă spre necredință. Căci cel ce pentru plăcerile 
trupului s-a obişnuit să nu mai asculte pe Dumnezeu, va 
tăgădui şi pe Dumnezeu însuşi când se va ivi prilejul, 
preţuind viaţa trupului mai mult decât pe Dumnezeu, după 
ce a pus plăcerile acesteia mai presus decât voia lui 
Dumnezeu. 

8. Subiect numeşte mintea, ca una ce este capabilă 
de virtute şi cunoştinţă. lar cele cuprinse în subiect sunt 
activitatea şi contemplația, care stau față de minte în raport 
de accidente. De aceea ele suferă în tot chipul împreună cu 
mintea care pătimeşte, având orice mişcare a aceleia drept 
început al schimbării lor proprii. 

9. O altă poruncă este aceea, care rânduieşte ca 
fiul să nu moară pentru tatăl. 

10. Afectele înnăscute ale trupului, când sunt 
cârmuite de rațiune sunt slobode de osândă, dar când se 
mişcă fără rațiune îşi atrag osânda. Deci trebuie lepădate 
afectele, întrucât mişcarea lor, deşi înnăscută, e întrebuințată 
adeseori împotriva firii, nefiind cârmuită de rațiune." 

11. Mânie mântuitoare este îngăduinţa ce o acordă 





*5 Patima are ca pricină o întrebuințare iraţională a afectelor. 

Dumnezeu dracilor să războiască prin patimi mintea care s-a 
înălțat. Scopul ei este ca mintea, pătimind cele de necinste, 
după ce s-a lăudat cu virtuțile, să cunoască cine este 
dătătorul lor, sau ca să se vadă dezbrăcată de bunurile 
străine, pe care a socotit că le are de la sine, fără să le fi 
primit. 

12. Ce sunt zilele regelui Ezechia, în care nu vine 
mânia? 

13. ludeea şi Ierusalimul sunt, în înţeles tainic, 
făptuirea şi contemplația. 

14. Soarele Dreptății este Domnul şi Dumnezeul 
şi Mântuitorul tuturor lisus Hristos. 


Întrebarea 53 


Iarăşi zice despre Ezechia: “Și l-au îngropat pe el 
pe înălțimea mormintelor fiilor lui David. Și slavă şi cinste 
i-au dat tot lui Iuda și cei ce locuiesc în Ierusalim” Ce 
este înălțimea mormintelor, şi celelalte? 


Răspuns 


David, luat în înţeles spiritual, este Domnul nostru 
lisus Hristos, piatra pe care au aruncat-o cu dispreţ ziditorii, 
adică preoţii şi căpeteniile ludeilor, şi care a ajuns în capul 
unghiului, adică al Bisericii." Căci unghiul este Biserica, 
după Scriptură. Fiindcă precum unghiul face unirea a două 
ziduri, pe care le împreună într-o legătură indisolubilă, aşa şi 
Biserica s-a făcut unirea a două popoare, împreunând la un 
loc pe cei dintre neamuri şi pe cei din ludei într-o singură 





357 [I Paralip. 32, 33. 
35 Psalm 118, 22; Matei 21, 42. 

învățătură de credință şi strângându-i într-un singur cuget. 
Iar piatra din capul acestui unghi este Hristos, Cel ce e cap 
al întregului trup.” Căci numele lui David tălmăcit 
înseamnă “disprețuire“. lar acesta nu este decât Cuvântul şi 
Fiul lui Dumnezeu, Cel ce pentru mine a îmbrăcat chip de 
rob*“ şi s-a lăsat ocărât de oamenii care n-au crezut 
adevărului şi disprețuit de poporul plin de păcate.“ Este 
păstorul cel bun, care şi-a pus sufletul Său pentru oi'* şi a 
omorât leul şi ursul“ adică a smuls din fire mânia şi pofta, 
care sfâşiau forma chipului dumnezeiesc ce se afla în noi 
prin rațiune. Este tânărul îmbujorat, pentru patima morții, 
împodobit cu ochi frumoşi, “adică cu slava raţiunilor mai 
înalte ale Providenţei şi Judecăţii (căci ochii Cuvântului sunt 
Judecata şi Providența), prin care, chiar când pătimeşte 
pentru noi, supraveghează toate. Este omorâtorul lui Goliat 
cel spiritual şi îngâmfat, adică al diavolului care are statura 
de cinci coţi,” din pricina patimii ce lucrează prin cele cinci 
simţuri ale noastre (1); cari statură diavolului se înalță atâta, 
cât se întinde lucrarea simţurilor noastre în chip pătimaş 
spre cele sensibile. Este Împăratul lui Israel cel adevărat şi 
văzător de Dumnezeu, chiar dacă Saul, adică poporul vechi 
cel după lege se înfurie, chinuit de pismă din pricina 
necredinței, întrucât nu se poate lipsi de slava cea trecătoare. 
Prigonit de acela, David, Împăratul meu, îi ia sulița şi vasul 





35 Col. 1, 18. 

3% Filip, 2, 7, 

%! Psalm 21, 7. 

52 In. 10, 11. 

33 ] Regi 17, 36. 

5 | Regi 16, 12; | Regi 17,4. 
35 | Regi 16, 51; | Regi 17,4. 

de apă,“ adică a poporului vechi puterea virtuţii cu fapta şi 
harul contemplaţiei cunoscătoare (2), pe care le dă iarăşi 
celor ce vin la el cu credință, adică acelora dintre ludei care 
vor moşteni mântuirea, primind vestea Împărăției Sale. 

De asemenea îi taie aceluia aripa veşmântului, pe 
când şade în peşteră ca să lepede prisosul stomacului, adică 
ia de la poporul cel vechi înalta cuviință a filosofiei morale, 
sau înălțimea înţelesurilor din învelişul simbolurilor şi 
ghiciturilor legii. El socoteşte că nu se cuvine şi nu e drept 
ca poporul ludeilor, adică al oamenilor pământeşti şi iubitori 
de trup, care şade în veacul acesta, sau în litera legii, ca într- 
o peşteră, închizând făgăduinţele dumnezeieşti ale bunurilor 
nestricăcioase în stricăciunea celor trecătoare, să aibă 
podoaba cea spirituală a poruncilor legii, ca pe o aripă a 
veşmântului pe care să o ducă prin abuz la stricăciune (3). 

Acesta este David cel spiritual, adevăratul păstor 
şi Împărat, care surpă puterile vrăjmaşe. Este păstor pentru 
cei ce se îndeletnicesc încă cu filosofia lucrătoare şi pasc ca 
pe o iarbă contemplaţia naturală; şi Împărat pentru cei ce şi- 
au reînnoit frumuseţea chipului dat lor, făcându-l asemenea 
modelului, prin legile şi rațiunile duhovniceşti, iar acum stau 
cu mintea nemijlocit în faţa marelui Împărat al veacurilor“ 
şi oglindesc frumuseţea neapropiaţă,”“ dacă se poate spune 
aşa (4). 

Deci fiii acestui David sunt toți Sfinții din veac, 
ca unii ce s-au născut din el în duh. Şi mormintele acestor fii 
sunt amintirile vieţuirii lor pământeşti după Dumnezeu." 





35 ] Regi 26, 12. 

55] Regi 24, 4. 

Seal ia 447, 

3% | Cor. 13, 12, 15. 

3% În greceşte ră uvnueia (monumentele) înseamnă monumentele 
amintitoare; T& uvnueia (mormintele) şi ai uvfjuou (amintirile) sunt 

lar ridicătura pe care sunt aşezate aceste morminte este 
înălțimea cunoştinţei şi a iubirii lor de Dumnezeu. Acolo 
înmormântează minţea, aşezând-o în locaşul meritat al 
fericirii, tot luda şi cei ce locuiesc în Ierusalim, adică 
modurile activității şi rațiunile cunoștinței cuprinse în 
adevărata contemplaţie (5). Dar numai mintea ce a murit, în 
sens lăudabil, tuturor lucrurilor şi anume celor sensibile prin 
lepădarea lucrării simţurilor, iar celor inteligibile prin 
oprirea mişcării mintale.” 

Deci Ezechia însemnând puterea lui Dumnezeu, 
adică mintea puternică în activitate şi prealuminată în 
cunoştinţă, prin înmormântarea lui avem să înțelegem 
înmormântarea minţii atunci când acesta moare, adică atunci 
când se desface cu voia de toate cele create şi se ridică la 
cele necreate (6). Înmormântarea ei o face tot ludea şi cei ce 
locuiesc în Ierusalim, adică activitatea virtuoasă a ei şi 





înrudite etimologic. 

Despre moartea mistică a minţii în Dumnezeu, adică despre încetarea 
lucrărilor ei naturale, pentru a fi înlocuite de lucrările necreate 
dumnezeieşti, a vorbit Sf. Maxim şi în cap. 62 din Suta a II-a cap. 
Despre Dragoste (Filoc. Rom. Vol. II, p. 139). În Ambigua (P.G. 91, 
1113) spune că sufletul are trei feluri de mişcări: a minţii, care, 
mişcându-se în chip neştiut în jurul lui Dumnezeu, nu-L cunoaşte 
nici una din făpturi, din pricina transcendenţei Lui; a raţiunii care 
defineşte pe cel necunoscut numai după cauză, prin raţiunile adunate 
din lume; şi a simțirii, care din icoanele văzute din afară adună ca 
nişte simboluri raţiunile mai sus pomenite. Toate aceste trei mişcări 
trebuiesc depăşite. Cea a simţirii prin uitarea icoanelor sensibile şi 
păstrarea în rațiune numai a raţiunilor lor; cea a rațiunii prin 
unificarea tuturor rațiunilor într-o singură cugetare simplă şi 
neîmpărțită, iar cea a minţii prin desfacerea de toate cele create şi 
prin odihna ei chiar şi de lucrarea naturală, adunându-se întreagă în 
Dumnezeu. Aşadar moartea mistică a minţii înseamnă depăşirea 
chiar şi a cugetării ei supraraționale, intuitive, nedefinite. 

contemplaţia adevărată întru cunoştinţă.”” Şi ea are loc, “pe 


înălțimea mormintelor fiilor lui David“, adică e ridicată la 
înălțimea amintirii Sfunților din veac. “Şi i-au dat minții 
slavă şi cinste“; slavă, ca uneia ce a ajuns prin cunoştinţa 
spirituală deasupra tuturor rațiunilor din lucruri, iar cinste, 
ca uneia care s-a curățit de toate patimile şi şi-a făcut 
mişcarea simţurilor (simțirii) nesupusă legilor naturale din 
lucruri (7). 

Sau poate careva dintre cei foarte râvnitori ar 
spune că slava este frumusețea supremă a chipului, iar 
cinstea imitarea exactă a asemănării; şi că pe cea dintâi o 
produce contemplarea adevărată a raţiunilor duhovniceşti, 
iar pe cea de-a doua, împlinirea scrupuloasă şi sinceră a 
poruncilor (8). Pe acestea avându-le marele Ezechia, a fost 
înmormântat pe înălțimea mormintelor fiilor lui David. Dacă 
cineva ar vrea să redea mai limpede acest lucru, în loc de 
cuvintele; “L-au înmormântat pe el la înălțimea mormintelor 
lui David“, ar putea spune: “Au aşezat amintirea lui Ezechia 
la înălțimea amintirii Sfinților din veac“. 

Să băgăm de seamă că nu s-a zis: “în mormintele 
lui David, sau pe înălțimea mormintelor lui David“. Căci 
atât raţiunea cea după trup a Domnului, cât şi modul vieţii 
Sale sunt mai presus de orice comparație cu făpturile şi 
anume nu numai cu oamenii, ci şi cu Îngerii, fiind cu 
desăvârşire necuprinse, ca să nu mai vorbim de înțelesul 
neajuns al dumnezeirii sale infinite (9). Deci e plăcut lucru 
chiar şi omului celui mai sensibil la ceea ce înseamnă 
măreție, să fie înmormântat în mormintele fiilor lui David, 
sau, ceea ce-i o supremă cinste, pe înălțimea mormintelor 





3? Contemplaţia adevărată de pe treapta gnozei (1 rară TAv yvbow 
Gindnc Bewpia). Deci şi snoza trebuie lepădată când mintea 
părăseşte lucrările ei. 

fulor lui David. Căci Scriptura nu spune de nimeni să fi fost 
înmormântat în mormintele lui David, cu atât mai puţin pe 
înălțimea mormintelor lui David. Pentru că viaţa după trup a 
Domnului şi Dumnezeului şi Mântuitorului nostru nu-şi 
găseşte, precum am spus, în nici un sens şi în nici un chip, 
comparaţie. Căci se zice “Virtutea lui a acoperit cerurile“, 
adică chiar şi dreptatea Domnului ca om, arătată prin trup, a 
acoperit Puterile de sus, prin covârşitoarea, abundență a 
dreptății Sale, în toate privinţele (10). Căci nu era om 
simplu, ci şi Dumnezeu care s-a întrupat, ca să înnoiască 
prin El şi întru EL firea învechită a oamenilor şi să o facă 
părtaşă de firea durnnezeiească, adică să o facă să lepede 
toată stricăciunea, nestatornicia şi alterarea. Căci prin 
acestea firea noastră se făcuse asemenea dobitoacelor, încât 
rațiunea era covârşită de lucrarea simţurilor. A lui să fie 
slava în veci. 
Scolii 


1. Diavolul este de cinci coţi, zice, din pricina 
simţurilor. Căci fără acestea mişcarea nesocotită a răutății 
lui în sufletul nostru nu poate spori în creşterea păcatului. 

2. “ Suliţa“, zice, simbolizează puterea virtuţii, iar 
vasul de apă indică taina cunoştinţei. 

3. “Peşteră“ numeşte lumea aceasta şi litera legii. 
Iar Saul este poporul iudaic, a cărui minte, întorcându-se de 
la lumina dumnezeiească a celor spirituale, se aşează Jos în 
întunericul celor legale şi în umbra literei, folosind 
creațiunea lui Dumnezeu şi legea spre producerea 
stricăciunii. Căci cel ce mărgineşte făgăduințele nemuritoare 
numai la literă şi la înfăţişările lucrurilor, ce cad sub simţuri, 
le predă stricăciunii, ca pe o mâncare pe care o preface în 





3% Avacum 3,3. 

excrement, arătând din sfârşit, începutul opiniei sale despre 
Dumnezeu." “Veşmântul“ este învelişul de ghicituri ale 
legii, iar “aripa“ lui sublimitatea sensurilor descoperite prin 
contemplația duhovnicească. Această sublimitate e tăiată de 
la aceea care interpretează Sf. Scriptură numai după simţuri. 

4. Domnul e numit păstorul acelora care sunt 
călăuziți prin contemplaţia naturală spre staulul“ de sus şi 
Împăratul celor ce se supun legii duhului şi stau lângă tronul 
harului lui Dumnezeu, prin contactul simplu al minţii, pe 
temeiul cunoştinţei celei neîmpărțite. 

5. Cei ce locuiesc în ludeea, sunt modurile de 
activitate virtuoasă, iar cei ce locuiesc în Ierusalim sunt 
rațiunile cunoaşterii ce se cuprind în contemplație. 

6. Moartea vrednică de laudă a minții este 
desfacerea ei voluntară de toate lucrurile. După aceasta 
primeşte viața dumnezeiească prin har, dobândind în loc de 
lucruri, în chip neînțeles, pe Făcătorul lucrurilor. 

7. “Slavă“ numeşte cunoştinţa identificată şi 
nemărginită de nici o rațiune, iar “cinste“ mişcarea 
nereținută a voinţei în virtute, potrivit cu firea. 

8. Cunoştinţa care nu uită nimic, fiind o mişcare 
indefinită şi mai presus de înțelegere a minţii în jurul 
infinității  dumnezeieşti,  închipuieşte, prin  indefinitul 
e1, slava“ suprainfinită a adevărului. lar imitarea voluntară a 
bunătății înțelepte a Providenţei, primeşte ca “cinste“ 
asemănarea vădită a minții cu Dumnezeu, întipărită în 
dispoziția sa lăuntrică. 

9. Ascultă Nile, care te târăşti pe Jos, şi taci. 

10. După înţelesul mai înalt, David este Hristos, 
iar mormântul lui amintirea dreptăţii Lui, care n-are 





3% Arătând din acest rezultat final, caracterul concepţiei sale iniţiale 
despre Dumnezeu. 

asemănare în toată firea rațională. Căci Cuvântul lui 
Dumnezeu făcându-se om, nu şi-a măsurat dreptatea după 
legile naturale ale trupului, ci a lucrat prin trup dreptatea 
naturală ce se află în EI ca în Dumnezeu, nefiind lipsit de 
lucrarea naturală." 


Întrebarea 54 


In cartea întâia a lui Esdra s-a Scris despre 
Zorobabel: “Și când a ieşit tânărul ridicându-și fata la cer, 
înspre Ierusalim, a binecuvântat pe Împăratul Cerului, 
zicând: De la Tine este biruința, de la Tine înțelepciunea și a 
Ta este slava. Și eu sunt robul Tău. Bine ești cuvântat, Cel 
ce mi-a1 dat mire înțelepciune şi ție mă mărturisesc Doamne 
al părinților” Ce înseamnă: “Ridicându-şi faţa la cer 
înspre Ierusalim“ și celelalte? 


Răspuns 


Zorobabel, după regula exactă a limbii ebraice, se 
pronunţă când aspru, când lin, şi e când un cuvânt compus, 
când o împreunare de două cuvinte despărțite, când un 
singur cuvânt elementar. Pronunțat aspru acest cu vânt 


înseamnă “sămânţa tulburărării“,” iar pronunţat lin, 





35 A lucrat dreptatea naturală a lui Dumnezeu ce se află în El. Căci 
aceasta nu era redusă la o prezenţă statică, potențială după întrupare, 
în sensul teoriilor moderne despre chenoză (de pildă S. Bulgacov) ci 
îşi avea lucrarea corespunzătoare, prin care se manifesta. 

375 III Esdra 4, 58- 60. 

37 Tulburarea ca stare obiectivă de confuzie şi dezordine pătimaşă există 
înainte de orice coborâre a minţii ca spirit critic în ea. Dar ca fapt de 
conştiinţă e dezvăluită de abia prin această trezire şi pătrundere a 
minții în ea, în baza căinţei. De aceea se poate spune de această primă 

“răsăritul tulburării”. Când e cuvânt compus înseamnă: 
“răsărit în tulburare“, iar când formează două cuvinte 
despărțite “răsăritul din împrăştiere“. În sfârşit, când e 
cuvânt unic, înseamnă “însăşi odihnă“(1). 

Zorobabel este, aşadar, mintea iubitoare de 
înțelepciune (filosoafă). Prima dată ea e semănată, după 
dreptate prin pocăință, în “tulburarea“ provocată de robia 
patimilor, în ai doilea rând urmează “răsăritul tulburării“, 
adică mintea dă la iveală “ruşinea“ ce i-o pricinuieşte 
“tulburarea“ patimilor, în al treilea rând vine “răsăritul în 
tulburare“, adică mintea prin cunoştinţă aduce lumină în 
lucrarea confuză a simţurilor îndreptate spre cele sensibile şi 
nu le mai lasă pe acelea să se apropie de lucrurile sensibile 
fără rațiune." În rândul al patrulea vine “răsăritul din 
împrăştiere“, adică mintea oferă puterilor sufleteşti, 
împrăştiate în jurul lucrurilor sensibile, răsăritul faptelor 
dreptăţii care dă naştere activităţii raționale, întrucât aceasta 
nu mai e lipsită de cunoaşterea prin contemplaţie, care 
readuce puterile împrăştiate spre realitățile spirituale, în 
rândul al cincilea mintea devine “ea însăşi odihnă“, după ce 
a împăciuit toate şi a unit activitatea cu binele prin fire, iar 





coborâre a minţii în ea că e sau sămânță aruncată „în tulburare”, sau 
„sămânță a tulburării”, având adică să dea la iveală pentru conştiinţă 
această tulburare sau confuzie. Nu e mai puţin adevărat ca tulburarea 
sau confuzia obiectivă dată la iveală e o altfel de tulburare decât cea 
care există ca fapt obiectiv. E deja o „ruşine”, o „tulburare” ce poartă 
în ea germenele căinţei. Această dare la iveală a tulburării obiective şi 
deci transformarea ei în tulburare subiectivă, se petrece în faza a doua, 
„în răsăritul tulburării”. 

37% Atât tulburarea ca stare pătimaşă obiectivă, cât şi tulburarea ca ruşine 
pentru păcate e împrăştiată în această a treia fază, când mintea prin 
lumina cunoştinței ei se face deplin stăpână în suflet şi împrăştie 
stăpânirea patimilor. 

contemplaţia cu adevărul prin fire." 

Căci toată activitatea se săvârşeşete pentru bine şi 
toată contemplația caută, cunoaşterea numai pentru adevăr 
(2). După ce s-a ajuns la ele, nu va mai fi nimic care să 
stârnească activitatea sufletului, sau să atragă contemplația 
lui prin vederi străine. Căci sufletul a ajuns atunci dincolo 
de tot ce este şi se gândeşte, şi L-a îmbrăcat pe Dumnezeu 
însuşi, care e singur bun şi adevărat şi se află mai presus de 
toată fiinţa şi înţelegerea. 

Mintea devenită astfel, prin diferitele propăşiri în 
virtute, iese în urma biruinţei sale, de la împăratul Darie, 
adică din legea naturală,“ după ce i-a arătat aceleia puterea 
iubirii şi a adevărului, prin compararea virtuţilor cu patimile 
(3) şi a luat de la aceea scrisori care să întărească pornirea ei 
şi să o oprească pe cea a duşmanilor. lar după ce iese, 
cunoscând de unde i-a venit harul biruinţei, “îşi ridică faţa le 
cer, înspre lerusalim şi binecuvântează pe Împăratul 
Cerului“. 

“Faţa“ unei astfel de minţi este dispoziția ascunsă 
a sufletului, în care se află toate trăsăturile virtuţilor. Pe 
aceasta o ridică mintea “la cer“, adică spre înălțimea 
contemplaţiei, “înspre Ierusalim“, adică înspre deprinderea 
napătimirii (4). 

Sau poate prin cuvintele “la cer, înspre 


Ierusalim““,se arată că mintea caută locașul ei din cer*! şi 





3% Dacă în faza a treia mintea mai lasă puterile sufletului să se îndrepte 
nepătimaş spre lucrurile sensibile, în faza a patra le trimite spre 
realități inteligibile, în a cincea se odihneşte şi de această activitate, 
adunându-se în Dumnezeu. 

30 Legea (v6uog) fiind în greceşte de genul masculin, împăratul Darie 
poate fi înţeles uşor ca legea ce stăpâneşte peste fire. 

551 1] Cor. 5, 1-2. 

spre cetatea celor scrişi în ceruri" (5), despre care “lucruri 
preaslăvite s-au grăit“,* cum zice David. 

Căci nu putea să binecuvânteze pe Dumnezeu fără 
să-şi ridice faţa sau dispoziția sufletului, compusă, ca nişte 
trăsături, din multe şi felurite virtuţi, spre înălțimea 
contemplației şi a cunoştinţe, prin deprinderea nepătimirii, 
adică a stării paşnice şi nevinovate (6).*%* 

Şi ce zice, ridicându-şi faţa? “De la Tine este 
biruința“. Prin “biruință“ arată sfârşitul făpturii împotriva 
patimilor, ca pe o răsplată a nevoinţelor dumnezeieşti împo- 
triva păcatului. “Şi de la Tine înțelepciunea“. Prin 
“înțelepciune“arată sfârşitul la care se ajunge prin 
contemplaţie, sfârşit care înlătură, prin cunoştinţă, toată 
neştiința sufletului. “Şi a Ta este slava“. “Slava“ numeşte 
strălucirea frumuseții dumnezeieşti, care iradiază din acelea 
şi constă din unirea biruinţei şi a înțelepciunii, a activităţii şi 
a contemplaţiei, a virtuții şi a cunoştinței, a bunătății şi a 
adevărului. Căci acestea, unindu-se întreolaltă, iradiază o 
singură slavă şi aceea a lui Dumnezeu" (7). De aceea foarte 
potrivit adaugă: “Şi eu sunt robul Tău“, ştiind că toată 





32 Er, 12, 23. 

35 Ps. 86,2. 

*1 Dispoziţia aceasta, ca faţă a sufletului, nu e stare de moment, ci un 
chip sufletesc permanent, dobândit de om prin anumite deprinderi. 
Ea deşi e ascunşă în suflet, se răsfrânge şi pe faţa de dinafară. Când 
faţa dinlăuntru e o sinteză a tuturor virtuţilor, nu mai e o forță urâtă, 
ci o faţă frumoasă, care reprezintă totodată starea de nepătimire. Căci 
starea de nepătimire constând din absenta oricărei patimi, e tot una 
cu prezenţa tuturor virtuților, odată ce orice patimă e alungată prin 
virtutea corespunzătoare. 

Cea mai mulțumitoare definiţie a slavei dumnezeieşti. Ea nu e o 
însuşire sau o lucrare singulară a lui Dumnezeu, în rând cu celelalte, 
ci strălucirea totală care iradiază din ansamblul tuturor însuşirilor şi 
lucrărilor divine. 

activitatea şi contemplația, virtutea şi cunoştinţa, biruinţa şi 
înțelepciunea, bunătatea şi adevărul, le săvârşeşte în noi, ca 
în nişte organe, Dumnezeu, noi neaducând nimic decât 
dispoziţia care voieşte cele bune (8). Această dispoziţiei are 
şi marele Zorobabel. De aceea adaugă, zicând către 
Dumnezeu: “Bine eşti cuvântat, Cel ce mi-ai dat mie 
înțelepciune şi Ţie mă mărturisesc, Doamne al părinţilor“. 
Ca rob recunoscător, Zorobabel toate le-a atribuit lui 
Dumnezeu, care toate le-a dăruit. De la El a primit 
înțelepciunea, prin care îi poate mărturisi, ca unui Domn al 
părinților, puterea bunurilor hărăzite. Drept aceea spune: 
“Bine eşti cuvântat Doamne“, arătând prin aceasta că 
Dumnezeu are înțelepciunea infinită, sau, mai bine zis, e 
însăşi înțelepciunea, de la care primind şi el înțelepciune, îi 
mărturiseşte înțelepciunea sa. 

Iar “Domn al părinților“ Îl numeşte, ca să arate că 
toate isprăvile Sfinților au fost în chip vădit daruri ale lui 
Dumnezeu şi deci nici unul dintre ei n-a vrut nimic, decât 
bunul ce i s-a dat de la Domnul Dumnezeu, pe măsura 
recunoştinţei şi a bunăvoinţei celui ce l-a primit; astfel spus, 
fiecare dintre ei a dobândit numai acele bunuri, pe care le-a 
atribuit Domnului, care le-a dăruit (9). 

Deci “părinți” numeşte pe sfinții din veac, Căci 
primind credinţa lor şi imitându-le viaţa, a reuşit prin voință 
să se nască din aceia cu duhul, ca fiu născut prin voinţa sa 
liberă din părinți care de asemenea au această calitate prin 
voința lor liberă. Calitatea aceasta este cu atât mai prețuită la 
Dumnezeu decât calitatea celor ce devin părinți şi fii prin 
trup şi nu prin voinţă, cu cât se deosebeşte prin superioritata 
fiinţei sufletului de trup (10). 

Acest Zorobabel este unul dintre tinerii ce stau în 

preajma regelui Darie,“ adică a legii naturale, şi cuprinde 
toată întinderea bunurilor dumnezeieşti din oameni în două 
cuvinte. El risipeşte cutezanţa celorlalți şi atrage la sine 
legea care împrăştie peste fire, iar aceasta decretează 
slobozirea puterilor sufletului ţinute în robia străină a 
patimilor. 

Duhurile rele, care iau partea trupului ca mai 
pământesc sunt două, prin însăşi doimea numărului 
indicându-se caracterul pătimaş şi pieritor al trupului (11). 
Iar mintea ce ţine partea sufletului, care e simplu după ființă, 
e una, fiind expresia unităţii lui neprihănite, de care nu se 
poate atinge moartea cu nici un chip, întrucât nu admite vreo 
tăiere care să-l împărţească. 

Deci zice unul din tineri, adică cel dintâi, 
prezentând vitalitatea pătimaşă a trupului: “Cel mai tare este 
vinul“. El numeşte “vin“ toată întinderea patimilor 
iubitoare de plăceri, pe care le circumscrie în acest singur 
cuvânt. Acest “vin“ provoacă “beţia“ ce scoate pe om din 
minţi şi perverteşte întrebuințarea gândurilor fireşti. Căci 
spune Scriptura: “Mânia dracilor este vinul lor şi mânia 
aspidelor fără vindecare." Ea numeşte, fierberea plăcerilor 
trupeşti “vinul dracilor“, iar neascultarea îngâmfată şi 
disprețuitoare “vinul aspidelor“. Căci se spune ceva de 
această fiară, că spre deosebire de toate celelalte fiare ale 
pământului, îşi astupă urechile de la cântări disprețuind cu 
mândrie pe cei ce cântă. 

Altul dintre tineri, adică al doilea, zice: “Cel mai 
tare este împăratul“. El numeşte “împărat“ toată slava 





556 III Esdra 4, 13. 
557 [II Esdra 3, 10. 
388 Deut. 32, 33. 

3 III Esdra 3, L|. 

deşartă a bogăției, a domniei şi a celorlalte străluciri de 
dinafară. E slava care naşte neştiinţa, prin care se produce 
sfâşierea firii, întrucât toți se ignoră unul pe altul şi toţi se 
sfâşie între ei pentru un singur lucru: pentru că fiecare vrea 
să fie slăvit mai mult decâl alţii, fie datorită puterii, fie 
bogăției, fie plăcerii, sau a altor pricini pentru care se vor 
slăviți cei ce nu cunosc slava dumnezeiească cea care 
rămâne şi disprețuiesc puterea ei. 

Aceştia reducând tot adâncul de mocirlă al 
patimilor contrare firii la aceste doua izvoare, l-au făcut pe 
Darie judecător al cuvintelor, nădăjdiund că legea care 
stăpâneşte peste fire îşi va da consimțământul la opiniile lor. 

Dar al treilea, care este mintea ce tine partea 
virtuţii şi a conştiinţei şi se străduieşte să slobozească 
sufletul din robia cea rea a patimilor, zice: 

“Mai tari sunt femeile şi pe toate le biruieşte 
adevărul“. “Femei a numit el virtuțile îndumnezeitoare, 
din care se naşte în oameni iubirea, care îi uneşte cu 
Dumnezeu şi întreolaltă. Aceasta răpeşte sufletul” tuturor, 
celor supuşi naşterii şi stricăciunii, ca şi al ființelor spirituale 
care sunt mai presus de acestea, şi îl împleteşte cu 
Dumnezeu însuşi într-o unire drăgăstoasă, ” atât cât este cu 





30 ŢII Esdra 3, 12. 

1 Sufletul fiind în greceşte feminin, e socotit ca o fecioară ce se 
însoţeşte cu Dumnezeu într-o căsătorie tainică. 

KOT' EpPOTIKIV Tivaovykpaoiw= într-un amestec drăgăstos. Sf. Părinţi 
folosesc termenul ovwykpooig atât pentru unirea sufletului cu 
Dumnezeu, cât şi pentru a firii omeneşti şi dumnezeieşti în Hristos. 
“ Amestecul acesta, însă nu e una cu “contopirea“ 6wyxvo1G, pe care o 
interzice definiţia de la sinodul din Calcedon. Amestecul e 
întrepătrunderea a două substanţe fără să piardă identitatea (de ex. 
sufletul cu trupul). Ar fi bine să-şi însuşească acest termen şi teologia 
românească, pentru a preciza unirea ca reciprocă îmbibare de 
substanțe şi de energii ce-şi păstrează identitatea lor, spre a nu se 

putință firii omeneşti, înfăptuind în chip unic căsătoria 
dumnezeiească şi neprihănită. lar “adevăr” a numit cauza 
cea unică şi singură a lucrurilor, începutul, stăpânirea, 
puterea şi slava, din care şi pentru care s-au făcut şi se fac 
toate şi prin care şi pentru care se susțin toate în existenţă, şi 
de dragul căreia se face toată strădania şi mişcarea celor 
iubitori de Dumnezeu. Scurt vorbind, prin “ femei“ a arătat 
sfârşitul virtuților: iubirea. Căci aceasta este plăcerea unirii 
nedespărțite şi neîntrerupte a celpr ce se împărtăşesc prin 
dorință de binele prin fire. lar prin “adevăr“ a indicat 
capătul tuturor cunoştinţelor şi chiar al tuturor celor ce pot fi 
cunoscute, capăt spre care sunt atrase, ca spre începutul şi 
sfârşitul tuturor lucrurilor, mişcările naturale, printr-o 
oarecare rațiune generală (12). Căci începutul şi sfârşitul 
tuturor lucrurilor, ca adevăr, biruieşte toate prin fire şi atrage 
spre sine mişcare tuturor făpturilor. 

Mintea iubitoare de înțelepciune (filosoafă) grăind 
astfel către legea firii, alungă de la ea toată amăgirea 
dracilor vicleni şi o convinge să decreteze slobozirea 
gândurilor şi puterilor sufletului, ținute în robia patimilor, şi 
să vestească celor închişi în întuneric, adică în poftă după 
cele sensibile, deslegarea de lanţurile robiei spirituale. Prin 
aceasta îi lasă să se suie în ludeea, adică în virtute, ca să 
zidească în lerusalim, adică în deprinderea nepătimirii, 
templul Domnului, sau cunoştinţa capabilă să primească 
înţelepciunea” (13). 





socoti unirea simplă alipire. 

De la virtute (Iudea) se înaintează spre nepătimire sau la totalitatea 
virtuților (Ierusalim), de la aceasta la cunoştinţă (templu). Iar 
cunoştinţa (gnoza), ca rezultat al strădaniei contemplative omeneşti, 
ajutată, se înţelege, de har, primeşte de sus, ca o încoronare, 
înțelepciunea. Ideea că templul, drept culme a strădaniei omeneşti în 
virtute şi cunoaştere, primeşte Înţelepciunea divină ca har, şi-a găsit 

Deci înțelept şi prea înţelept este marele 
Zorobabel. Căci primind înţelepciunea de la Dumnezeu, el a 
putut, datorită ei, să combată, sa învingă şi să răstoarne 
răspunsurile date de duhurile rele, care, ținând partea 
trupului, căutau să aducă la amăgire şi la stricăciune neamul 
omenesc. Prin cele două răspunsuri ale sale, el a spulberat 
cu totul ambele răspunsuri vrăşmaşe şi a eliberat sufletul din 
robia cea rea a patimilor. Dat fiind că aceia prin lauda 
vinului se străduiau să obțină cea mai mare cinste pentru 
fierberea plăcerilor trupeşti, iar prin lauda împăratului 
ridicau mai presus de toate puterea slăvii lumeşti, aceasta a 
arătat, prin simbolul femeilor, superioritatea plăcerii 
duhovniceşti, care nu are sfârşit, iar prin adevăr a indicat 
puterea care nu poate fi clintită de nimic. Prin aceasta l-a 
înduplecat (pe Darie) să disprețuiască bunurile prezente şi să 
caute pe cele viitoare 

Acesta este înţelesul sănătos şi înţelept, pe care îl 
au, după părerea mea, răspunsurile celor trei tineri. EI a fost 
socotit de Duhul vrednic de a fi fixat în scris pentru 
îndemnul nostru. lar dacă cineva ar putea să vadă un înţeles 
mai înalt în cele scrise, potrivit cu puterea ce i s-a dat de a 
înțelege cele dumnezeieşti, nu trebuie să fie invidiat. Căci 
harul Duhului nu se micşorează în cei ce se împărtăşesc de 
el (din care pricină se şi naşte patima invidiei), chiar dacă 
unul primeşte mai mult, iar altul mai puțin din har. Pentru că 
fiecare dobândeşte după măsura credinței lui arătarea 
lucrării duhului. Aşa încât fiecare îşi este distribuitorul 





expresia în măreața biserică a lui lustinian, dedicată Sofiei 
dumnezeieşti, ca una ce-a fost destinată să se umple de înţelepciunea 
dumnezeiească. Mintea curăţită şi gnostică, ca templu subiectiv, şi 
biserica sfințită, ca minte colectivă a obştei credincioase, ca minte a 
cosmosului, sunt vasele destinate să se umple de Sofia făpturii în 
curs de îndumnezeire. 

propriu al harului (14). Şi dacă ar cugeta bine, n-ar trebui să 
invidieze pe cel ce a dobândit haruri mai mari, deoarece 
atârnă de el însuşi dispoziția prin care primeşte bunurile 
dumnezeieşti. 

Dar să venim şi la alt înţeles tainic al celor scrise, 
şi anume la acela care descoperă adevărul originar al lor, 
Zorobabel cel adevărat şi nou (15), vestit prin cel vechi în 
mod figurat, este Domnul şi Dumnezeul nostru lisus Hristos, 
care a fost conceput, purtat şi născut în “confuzia” firii 
noastre, ca făcându-se om după fire, să readucă la sine firea, 
scoţând-o din confuzie. 

Acesta n-a fost dus în robie împreună cu noi şi n-a 
fost strămutat în confuzia patimilor (16). “Căci n-a săvârşit 
păcat, nici s-a aflat vicleşug în gura lui“. Dar s-a născut 
între noi cei robiţi ca un rob, şi “a fost socotit cu noi, cei 
fărdelege“,” făcându-se din iubirea de oameni “întru 
asemănarea trupului păcatului, pentru păcat“. S-a făcut 
“întru asemănarea trupului păcatului“, întrucât, fund prin 
fire Dumnezeu nepătimitor, a binevoit să se facă, potrivit 
iconomiei, în chip neschimbat, om prin fire pătimitor (17). 
Şi ş-a făcut aşa “pentru păcat“, deoarece “pentru păcatele 
noastre a fost dus la moarte şi pentru noi a suferit dureri“; 
“pentru păcatele noastre a fost zdrobit, ca noi să ne 
vindecăm cu rana Lui“. Duhul înaintea feţei noastre, unsul 
Domnului a fost prins în stricăciunile noastre, el despre care 





41 “Confuzia“ reprezintă Babilonul unde s-a născut Zorobabel şi de 
unde a eliberat pe ludei. Babel intră şi în compoziţia numelui: Zoro- 
Babel. 

35 [s, 53,9. 

3% [s, 53, 12. 

7 Rom. 8, 3. 

35% ], 53, 4-5. 

noi zicem: “în umbra lui vom trăi printre neamuri“. 


El este Răsăritul cel drept din împrăştierea 
noastră, în care am ajuns prin păcat. Despre el spune Duhul 
Sfânt prin Proorocul: “Că va răsări vouă Răsărit drept“ 
sau “lată bărbat, Răsăritul este numele Lui şi va răsări 
dedesubtul Lui,“ sau “Răsări-va Soarele dreptăţii, aducând 
tămăduire în aripile Lui“.*” Prin cuvântul “dedesubtul lui“ 
se arată taina neînţeleasă a întrupării Cuvântului, din care a 
răsărit mântuirea tuturor (18). Iar “aripile Soarelui dreptății“ 
ar fi cele două Testamente, prin care zburând Cuvântul în 
noi, ne vindecă rana căderii în păcat şi ne dăruieşte desăvâr- 
şita sănătate a virtuţii, adică prin cel Vechi înlătură păcatul, 
iar prin cel Nou sădeşte virtutea. Sau iarăşi aripile sunt 
Pronia şi Judecata. Cuvântul zburînd prin acestea, se 
sălăşuieşte în chip nevăzut în făpturi, tămăduind prin 
rațiunile înţelepciunii pe cei ce voiesc să se întrupească şi 
vindecând prin modurile certării pe cei greu de urnit spre 
virtute. Prin aceasta unora le curățeşte întinăciunea trupului, 
iar altora le şterge petele sufletului“? (19). 

El este cel ce readuce din robie pe Israel cel 
adevărat. El îl mută nu dintr-o ţară într-alta, cum a făcut 
vechiul Zorobabel, strămutând poporul din Babilon în 





3% Ter. 23, 5. 

*% Plîng. 4, 20. 

%1 Zah. 6, 12. 

“2 Maleachi 3, 20 (4, 2, Sept.). 

%% Prin Providenţă Dumnezeu îndrumă în chip pozitiv pe om prin 
binefacerile ce i le dă fiecare clipă şi prin meditaţia asupra lor; prin 
judecată îl abate de la rău, trimiţându-i diferite cercetări. Aceste două 
moduri se alternează sau chiar se împletesc, ca într-o pedagogie 
părintească. În fiecare zi Dumnezeu ne dă bunurile sale şi aproape în 
fiecare zi ne şi ceartă. El zilnic stă la judecată cu noi, ca să ne scape 
de judecata neîndurată de la sfârşit. 

ludeea, ci de pe pământ la cer, de la păcat la virtute, de la 
neştiință la cunoştinţa adevărului, de la stricăciune la 
nestricăciune şi de la moarte la nemurire, scurt vorbind, de 
la lumea văzută şi pieritoare, la lumea spirituală şi statornică 
şi de la viaţa ce se destramă la cea care rămâne şi nu se 
destramă. 

El este adevărat ziditor al templului rațional, 
surpat de păcate şi ars de focul străin, pe care noi l-am adus 
asupra lui umblând în lumina focului din noi şi în flacăra în 
care ardem, întrucât nu numai că am făcut să urmeze 
slugarnic partea mintală a sufletului cugetului trupesc, ci am 
şi aprins fără ruşine materia patimilor prin lucrarea noastră 
(20). 

EI este cel care a înduplecat prin înţelepciune pe 
Darie împăratul, adică legea firii. Pentru că nu se poate ca în 
acest loc să se înțeleagă prin Darie diavolul, odată ce s-a 
făcut de bunăvoie împreună lucrător cu harul în slobozirea 
poporului şi s-a lăsat convins că nimic nu e mai tare şi mai 
de folos firii spre mântuire, decât credinţa şi buna mântuire, 
decât credința şi buna conştiinţă. Căci prin adevăr se 
înțelege credinţa care are în ea rațiunea adevărului, iar 
conştiinţa cea bună e semnul iubirii de Dumnezeu, indicată 
alegoric prin femei, întrucât unde este ea nu e cu putință 
călcarea poruncilor dumnezeieşti (21). 

EI este acela care a clădit din nou în Sine însuşi, 
printr-o unire negrăită, “cortul lui David“, adică firea 
stricată de moarte din pricina păcatului. 

El este Zorobabel care a ridicat cu slavă casa 
căzută a lui Dumnezeu, despre care zice Duhul: “Va fi slava 
din urmă a casei acesteia mai presus decât cea dintâi“.*%5 





%4 Amos 9, 14; Fapt. Apost. 15, 16. 
*5 Agheu 2, 10. 

Căci Cuvântul a intrat într-o a doua comuniune cu firea, care 
e cu atât mai luminată decât cea dintâi, cu cât prima dată i-a 
dăruit din ceea ce era mai bun, iar pe urmă s-a împărtăşit El 
însuşi din ceea ce era mai rău. Acesta, ca să mântuiască şi 
chipul şi ca să facă nemuritor şi trupul. Deci ştergând cu 
totul cuvântul şarpelui, suflat în urechile firii, a făcut iarăşi 
curată firea ca la început. Ba încă a făcut-o să întreacă prin 
îndumnezeire prima ei plăsmuire. Şi precum neexistând la 
început, a întemeiat-o, aşa surpându-se pe urmă a făcut-o 
neschimbabilă, ca să numai cadă (22). Prin aceasta a 
împlinit tot sfatul lui Dumnezeu şi Tatăl, îndumnezeind-o 
prin întrupare.** “Mânile lui Zorobabel (cel spiritual) au pus 
temelie, zice, casei acesteia (adică omului) şi mâinile lui o 
vor isprăvi,“.*” E vorba aici de prima plăsmuire a omului şi 
de refacerea de pe urmă a lui Hristos însuşi, prin unirea cea 
negrăită (23). 

EI este Zorobabel care a eliberat pe cei dintâi din 
robie şi are în mână piatra de cositor, împodobită cu cei 
şapte ochi ai Domnului, prin care priveşte Dumnezeu peste 
tot pământul." După istorie nu, se pare câtuşi de puţin să fi 
avut Zorobabel în mână o piatră de cositor, care să aibă 
şapte ochi şi încă ai Domnului, care să privească peste tot 





“% Fiul lui Dumnezeu a fixat firea omenească în sine (ca pe un “cort“ în 
“locul“ de supremă soliditate al dumnezeirii), ca s-o facă să nu mai 
cadă, fiind ţinută chiar de Dumnezeu. De aceea chiar întruparea 
constituie o îndumnezeire a firii omeneşti, chiar ea face această fire 
să nu mai poată luneca în această consolidare a firii omeneşti în 
nepătimire prin întrupare, nu trebuie răstălmăcită în sensul unei 
mântuiri fizice, conform acuzei ce-o aduc Apusenii Părinților 
orientali. Firea, omenească a lui Hristos nu mai lunecă din motive 
spirituale. E prea aproape de ea adevărul şi binele suprem, ca s-o mai 
atragă ceva inferior. 

407 Zaharia. 4, 9. 

40% Zaharia 4, 10. 

pământul. Fiind deci cu neputinţă să luăm acestea după 
literă, vom recurge la înţelesul mai înalt al celor scrise. 

Zorobabel este, cum am spus adeseori mai înainte, 
Domnul şi Dumnezeul nostru lisus Hristos. Iar piatra aceasta 
este credința în El. A avea această piatra “în mână“, 
înseamnă că credința în Hristos se face arătată prin 
împlinirea poruncilor. Căci “credința fără fapte este 
moartă“, precum şi faptele fără de credință. Iar “mâna“ 
este evident, simbolul faptelor. Deci Domnul ținând în mână 
piatra, ne învaţă să avem în EI credinţa arătată prin fapte. lar 
cei şapte ochi ai Domnului, cu care e împodobită piatra 
aceasta, sunt cele şapte lucrări ale Duhului Sfânt (24). 

“Şi se vor odihni peste EI, zice, şapte duhuri: 
duhul înţelepdunii, duhul înţelegerii, duhul cunoştinței, 
duhul ştiinţei, duhul sfatului, duhul tăriei, duhul temerii de 
Dumnezeu“.* 

Duhul temerii de Dumnezeu se arată în înfrânarea 
cu fapte de la păcate; duhul tăriei, în pornirea şi mişcarea 
plină de râvnă spre lucrarea şi împlinirea poruncilor; duhul 
sfatului, în deprinderea discernământului care ajută să 
împlinim cu rațiune poruncile dumnezeieşti şi să deosebim 
cele bune de cele rele; duhul ştiinţei ne face să ştim fără 
greşeală modurile activităţii virtuoase, după care lucrând nu 
cădem nicidecum din dreapta judecată a raţiunii; duhul 
cunoştinței ne dă putinţa să cuprindem cu mintea rațiunile 
din porunci, pe care se întemeiază modurile de activitate ale 
virtuților; duhul înţelegerii este consimțământul afectuos al 
sufletului cu modurile şi rațiunile poruncilor, sau bine zis 
prefacerea lui în acelea, prefacere prin care se produce o 
fuziune a puterilor noastre naturale şi modurile şi rațiunile 





1% acov 2, 26. 
+0 Isaia 11,2. 

poruncilor; duhul înţelepciunii ne face să ne înălțăm la 
cauza raţiunilor duhovniceşti din porunci şi la unirea cu ea; 
prin aceasta cunoscând, pe cât este cu putință oamenilor, în 
chip neştiut, raţiunile simple ale lucrurilor, aflătoare în 
Dumnezeu, scoatem ca dintr-un izvor ţâşnitor al inimii 
adevărul din toate împrăştiindu-l în chip felurit şi celorlalți 
oameni (25). În felul acesta urcăm pe o anumită cale şi după 
o anumită ordine de la cele ce sunt față de Dumnezeu 
ultimile, dar față de noi cele mai apropiate, spre cele dintâi 
şi faţă de noi cele mai depărtate, iar faţă de Dumnezeu cele 
mai apropiate (26). 

Căci de fapt de la încetarea de-a păcătui prin 
temere venim la lucrarea virtuţilor prin tărie; iar de la 
lucrarea virtuţilor, la discernământul sfatului. De la 
discernământ trecem apoi la deprinderea virtuţilor, sau la 
ştiinţă; iar de la deprinderea, virtuților, la cunoştinţa 
rațiunilor din virtuţi. De la aceasta ne ridicăm la deprinderea 
care preface puterile naturale în raţiunile cunoscute ale 
virtuților, adică la înţelegere şi de la aceasta la contemplarea 
simplă şi exactă a adevărului din toate lucrurile. În sfârşit, 
pornind de la aceasta vom scoate la iveală multe şi variate 
rațiuni cucernice ale adevărului din contemplarea înțeleaptă 
a lucrurilor sensibile şi a ființelor inteligibile. 

Urcând aşadar prin aceşti ochi ai credinței, sau 
prin aceste iluminări, ne adunăm în unitatea dumnezeiească 
a înțelepciunii, concentrând harismele (darurile), care s-au 
împărțit pentru noi, prin înălțările noastre trepte pe scara 
virtuților (27), neomițând, cu ajutorul lui Dumnezeu, nimic 
din cele spuse. Aceasta pentru ca nu cumva, neglijându-le 
puţin câte puţin, să ne facem credința noastră oarbă şi fără 
ochi, lipsită de iluminările Duhului, care ni se împărtăşesc 
prin mijlocirea virtuţilor, şi să fim trimişi, după dreptate, la 

muncile veacurilor nesfârşite, ca unii ce ne-am orbit ochii 
dumnezeieşti ai credinţei, în ce ne priveşte pe noi (28). 

Căci tot cel ce şi-a scos aceşti ochi ai credinței din 
sine pentru neîmplinirea poruncilor, va fi osândit cu sigu- 
ranță, nemaiavând pe Dumnezeu privind la el. Aceasta 
este, socotesc, pricina pentru care Scriptura a numit credința 
piatră de cositor întrucât pedepseşte pe toţi cei ce n-o 
împodobesc prin împlinirea poruncilor şi-i foloseşte pe toţi 
cei ce o păstrează înfrumuseţată cu lucrările Duhului. “Căci 
va fi, zice marele Simion vorbind despre Domnul, spre 
căderea şi ridicarea multora din Israel“; se înţelege spre 
căderea celor necredincioşi. Pentru că spun unii despre 
cositor că se compune din argint şi plumb. Dar plumbul este 
simbolul mustrării, al pedepsirii, al chinuirii şi al osândei 
grele, iar argintul este chipul strălucirii, al slavei şi al 
măririi. Dacă e aşa, atunci credința indicată prin cositor pe 
de o parte mustră, pedepseşte, chinuieşte şi osândeşte pe cei 
ce's-au dovedit slabi în ea, prin nelucrarea poruncilor, având 
poate drept plumb neputinţa trupului, împuternicită prin 
unirea cu Cuvântul; iar pe de altă parte slăveşte, luminează 
şi duce spre îndumnezeire pe cei ce s-au dovedit tari în ea 
prin lucrarea poruncilor, având drept argint dumnezeirea 
Cuvântului, care străluceşte în cei vrednici, după puterea lor 
(30). 

Alţii au înțeles prin piatra de cositor pe Domnul 
nostru lisus Hristos, ca unul ce e compus din două firi, din 





“1 Ochii credinţei, ca evidenţă a adevărurilor credinţei, dobândită prin 
fapte, deşi sunt în noi, ajutându-ne să vedem, totuşi nu sunt ai noştri, 
ci sunt darul lui Dumnezeu, sau lucrările Lui. Ca atare deşi vedem şi 
noi prin ei, sunt ochii prin care însuşi Dumnezeu priveşte în noi şi un 
jurul nostru. lar noi vedem prin ace şti ochi ai lui Dumnezeu. În acest 
sens pe Dumnezeu îl cunoaşte cel ce e cunoscut de Dumnezeu. 

“2 Le. 2, 34. 

dumnezeire şi omenitate. lar dacă cineva vrea să înțeleagă 
credința în Hristos, sau pe Hristos însuşi într-un chip 
spiritual, credința şi Hristos însuşi este plumb întrucât 
mustră sufletul, chinuieşte trupul, pedepseşte patimile şi 
osândeşte pe demoni, iar argint întrucât umple mintea de 
strălucire prin virtuți, o slăveşte prin cunoştinţe şi o face 
prin îndumnezeire lumină ce oglindeşte Lumina primă, în 
acest sens trebuie înțeleasă şi “căderea“ şi “ridicarea“ care 
se va întâmpla din pricina Lui: El provoacă căderea trupului, 
adică a cugetului trupesc şi ridicarea puterilor naturale ale 
virtuții şi ale gândurilor care susțin cunoştinţa. Simplu 
vorbind, Cuvântul provoacă în cei vrednici căderea 
întregului om vechi după chipul lui Adam şi al literii legii, şi 
ridicarea omului nou după chipul Său şi al duhului legii 
(31). 

Dar poate Scriptura închipuieşte credința prin 
piatra de cositor şi pentru faptul că dă putință celor ce-şi 
înnegresc virtutea şi cunoştinţa să le lumineze toate prin 
pocăință, redobândind activitatea şi contemplaţia şi revenind 
din nou la strălucirea plină de lumină a vieții (32). 


Scolii 


1. Arată în câte feluri se tălmăceşte Zorobabel, 
tradus în limba greacă. 

2. Sfârşitul (ținta din urmă) virtuţii este binele, 
care înseamnă împlinirea şi întregirea lucrării dumnezeieşti. 
Spre această împlinire duce puterea (facultatea) rațională a 
sufletului, folosindu-se de puterea mâniei şi a poftei, potrivit 
cu firea. Şi în ea iese la iveală frumuseţea asemănării 
noastre cu Dumnezeu, iar sfârşitul filosofiei contemplative 
este adevărul, care e cunoştinţa unitară şi neîmpărțită a 

tuturor celor ce sunt în jurul lui Dumnezeu. Spre el e purtată 
mintea curată, după ce a lepădat cu totul judecata cea după 
simțuri, în această cunoştinţă se descoperă neîntinată 
demnitatea chipului dumnezeiesc. 

3. Prin femei a înțeles virtuțile al căror sfârşit este 
iubirea; iar prin adevăr cunoştinţa necantitativă. Cunoscând 
legea care împărăteşte peste fire preţul acestora, adică al 
iubirii şi al cunoştinței, leapădă, ca pe un vin, plăcerea 
patimilor trupeşti şi ca pe o împărăție pofta nebună după 
slavă a tuturor celor stăpâniți de părerea de sine în chip 
neînfrânat. 

4. Faţa minții contemplative ce se îndreaptă spre 
înălțimea cunoştinței adevărate, ca spre cer, este dispoziția 
virtuoasă. 

5. Alt înţeles al aceluiaşi lucru. Conform acestuia 
numai aceia sunt scrişi în cer, care se oferă pe ei înşişi cu 
voia ca să fie scrişi cu condeiul Duhului." Căci Duhul 
Sfânt scrie în cer numai pe cei ce voiesc fără să silească pe 
nimeni. 

6. Nimeni nu poate să binecuvânteze cu adevărat 
pe Dumnezeu, dacă nu şi-a sfințit trupul prin virtuți şi nu şi- 
a luminat sufletul prin cunoştinţe. 

7. Biruinţa este capătul din urmă al nevoinţelor 
dumnezeieşti ale sufletului pe terenul faptelor. Acesta este 
binele neamestecat. Iar înțelepciunea este capătul din urmă 
al vederilor tainice ale sufletului în ordinea cunoştinței (a 
gnozei). Aceasta este adevărul simplu, spre care îl duce 





413 Cel ce nu e scris în lăuntrul său de condeiul Duhului, nu e scris nici în 
cer. Pentru că nu se asortează cu cerul; n-a devenit o bucată a 
cerului. Se va urca în cer numai cine s-a acomodat de aici cerului, 
numai acela în care s-a coborât în prealabil cerul. 

mintea pe cel ce s-a eliberat de nălucirile sensibile şi 
rațiunea care şi-a supus partea vitală a sufletului. Întâlnirea 
acestora, a biruinței şi a înţelepciunii, sau a bunătăţii şi 
adevărului, dezvăluie o singură slavă în cei în care se 
produce, iradiind lumina asemănării. 

8. Cu ce contribuim noi la virtute. 

9. Din care pricină e numit Dumnezeu, Domnul 
părinților. 

10. Părinţii după duh se fac părinţi cu voia ai celor 
ce vor să le fie fii, prin învăţătura ce le-o dau, plăsmuindu-i 
prin cuvântul şi viața lor cea după Dumnezeu. lar fii după 
duh se fac fii cu voia ai celor ce vor să le fie părinţi, prin 
primirea învăţăturii lor, lăsându-se formaţi de bună voie de 
către aceia prin cuvântul şi viaţa lor. Căci harul Duhului 
lucrează naşterea liber consimțită a celor ce nasc şi se nasc 
după EI, ceea ce au părinții după trup, care sunt părinți 
involuntari ai unor fii involuntari. Căci plăsmuirea celor ce 
nasc pe cale naturală e fapta firii, nu a voinţei. 

11. Numărul doi indică aici materia şi forma, a 
căror întâlnire cauzează facerea (alcătuirea) trupului şi a 
căror desfacere provoacă stricarea lui. Prin urmare lucrurile 
care există prin împreunarea materiei şi a formei, au un 
sfârşit contrar începutului natural odată ce stricarea 
nimiceşte facerea. Pentru facere şi pentru stricare luptă două 
puteri: cea a poftei şi cea a mâniei. Cea dântâi doreşte să 
păstreze în existență facerea; cea de-a doua luptă să înlăture 
desfacerea ce urmează stricării. Avocaţii acestor puteri sunt 
dracii cei vicleni: unii propun legii naturale ieşirea (extazul) 
sufletului de la cele dumnezeieşti prin poftă, al cărei simbol 
este vinul, iar alții stăpânirea tiranică prin mânie asupra 
celor materiale, al cărei chip este “împărăţia“. Ei vor să o 
convingă să aleagă viaţa pătimaşă prin acele puteri. lar 

numărul unu însemnează sufletul cel simplu după ființă, 
chip al unităţii treipostatice şi supra-naturale după ființă. 
Avocatul acestuia, adică al sufletului, este mintea, care e una 
precum şi sufletul e unul. El dovedeşte legii naturale, prin 
pilda adevărului şi a “femeilor“, că atât credința în 
Dumnezeu cât şi iubirea faţă de EI sunt mai tari decât toate 
şi o convinge să le dea acestora puterea. 

12. Adevărul se desoperă ca unul şi singur când e 
înlăturată pluralitatea prin depăşirea ei. El acoperă puterile 
cunoscătoare ale tuturor celor ce pot să cugete şi să fie 
cugetate, ca unul ce este prin subzistența lui supraființială 
mai presus de cele ce înţeleg şi sunt înţelese, îmbrățişând 
(circumscriind) printr-o putere infinită capetele extreme ale 
lucrurilor, adică începutul şi sfârşitul lor. Prin acesta el 
atrage spre sine mişcarea tuturor şi unora le dă cunoştinţa 
clară, de al cărei har s-au lipsi, iar altora le dăruieşte putinţa 
de recunoaştere vădită a binelui pe care îl doreau, printr-o 
simţire negrăită, datorită împărtăşirii de el. 

13. Prin poporul din Babilon se înţeleg alegoric 

gândurile ţinute în robia patimilor. Prin Darie, 
legea, naturală; prin Zorobabel, mintea cunoscătoare (gnos- 
tică), prin ludeea, virtutea; prin Ierusalim, deprinderea 
nepătimirii; prin templu, cunoştinţa capabilă să primească 
înțelepciunea; prin suirea din Babilon în ludeea, mutarea de 
la cele trupeşti la cele duhovniceşti prin pocăință. 

14. Norma împărțirii bunurilor duhovniceşti e 
măsura credinţei fiecăruia. Căci pe măsura credinței, sporim 
în râvna făptuirii. Cel ce lucrează, după analogia lucrării 
sale îşi arată măsura credinței, primind măsura harului după 
cum a crezut. lar cel ce nu lucrează, după analogia nelucrării 
îşi arată măsura necredinței, lipsindu-se de har după 
necredința lui. Prin urmare face rău invidiosul că bârfeşte. 

Căci de el atârnă şi nu de altul să creadă şi să lucreze şi după 
măsura credinței să primească harul. 

15. Cum este Zorobabel chip al lui Domnului. 

16. Frumos ş-a arătat congruența dintre chip şi 
adevăr. Căci precum Zorobabel n-a fost dus el însuşi în 
robie, ci s-a născut dintre cei ce se aflau atunci în robia 
Babilonului şi s-a făcut eliberatorul lor, aşa şi Domnul, fiind 
fără de păcat, s-a născut dintre noi, a fost între noi şi s-a 
socotit ca unul dintre noi. El a îmbrăcat de bunăvoie 
trăsătura pătimitoare a firii noastre, prin care, suportând cu 
adevărat neputinţele noastre naturale, ne-a slobozit de sub 
stăpânirea pricinuitoare de stricăciune şi ne-a suit de pe 
pământ la cer. Anume prin întruparea Sa a luat fără ştirbire 
toată firea noastră, unind-o cu Sine printr-o unire negrăită, 
dar prin chemarea harului, numai pe aceia care au primit cu 
bucurie chemarea şi au cinstit prin fapte harul renaşterii lor. 

17. “Trupul păcatului“ este acela care îşi are 
obârşia din sămânţa bărbatului. Căci în el se află ca potentă 
şi păcatul şi stricăciunea ca sfârşit al existenţii sale. Iar 
“trupul întru asemănarea trupului păcatului“ este trupul lui 
Dumnezeu, zămislit fără sămânţa bărbătească. El avea după 
fire stricăciunea, prin care era asemenea nouă, iar în potentă 
nepăcătoşenia prin fire, după care era asemenea nouă. 

18. În raport cu teologia pură şi supremă, 
învăţătura este a doua. Cea dintâi se ocupă cu învăţătura 
supremă despre ființă. A doua înfăţişează lucrarea supremă 
a Providenţei, care a fost numită de Duhul “Răsăritul de 
dedesubt“. Căci în învățătura dumnezeieştei întrupări se 
cuprinde facerea veacurilor şi, celor din veac şi prelungirea 
fără hotar (la indefinit) a vieţii celei după har şi mai presus 
de veacuri a făpturilor. 

19. Acela care iubeşte lucrurile bune şi frumoase, 

tinde de bunăvoie spre harul îndumnezeirii, fiind călăuzit de 
Providență prin rațiunile înțelepciunii, iar acela care nu e 
îndrăgostit de acesta e tras de la păcat împotriva voii lui şi 
lucrul acesta îl face Judecata cea dreaptă prin diferitele 
moduri de pedepse. Cel dintâi, adică iubitorul de Dumnezeu, 
e îndumnezeit prin Providenţă, cel de al doilea, adică 
iubitorul de materie, e oprit de judecată să ajungă la osândă. 

20. Focul nostru cel de ocară este legea trupului, 
lumina acestui foc este deprinderea patimilor de a se mişca 
potrivit cu această lege, iar flacăra de ocară este arderea ce o 
pricinuieşte în noi lucrarea patimilor. Sau iarăşi focul cel de 
ocară este păcatul, lumina cea de ocară este deprinderea cu 
păcatul, iar flacăra este lucrarea lui. Prin urmare nu se cade 
minţii să se încălzească la acest foc, nici să se lumineze cu 
această lumină, nici să ardă în această flacără. Căci ceea ce e 
lumină pentru plăcerea simţurilor, pentru minte este adânc şi 
întuneric. 

21. Credinţa autentică slujeşte adevărului, 
neavând în ea minciună, iar conştiinţa cea bună poartă în ea 
puterea iubirii, neaflându-se în ea vreo călcare a poruncii 
dumnezeieşti. 

22. Învierea este refacerea firii în aşa fel că 
aceasta întrece starea ei din Paradis. Superioritatea constă în 
general în neschimbabilitatea universală a tuturor, iar în 
special în negrăită îndumnezeire după har a sfinților. 

23. Mâniile lui Zorobabel cel spirutual sunt, 
poate, pe deoparte lucrarea creatoare, prin care primim 
existența în vederea fericirii, iar pe de alta lucrarea 
restauratoare, prin care primim harul în vederea fericirii 
veşnice; sau pe de-o parte harul, care produce în noi, prin 
activitatea noastră, virtuţiile, iar pe de alta, revărsarea 
neîmpărtăşită a cunoştinţei, de care ne împărtăşim, prin 

contemplaţie, de pe urma acestui har. 

24. Credinţa s-a numit, “piatră pentru tăria, 
neschimbabilitatea, statornicia şi imuabilitatea totală a 
adevărului ei, ca şi .pentru rezistenţa ei în fața asalturilor 
minciunii. Ea e ținută “în mână“, arătându-se prin aceasta 
puterea ei, care produce şi susține toate virtuțile. lar cei 
şapte ochi, pe care îi are, indică puterea ei de discernământ, 
ca şi faptul că îmbrățişează cunoştinţa deplină şi fără 
greşeală a celor vremelnice şi e capabilă de lucrarea 
înşeptită a Preasfântului Duh, pe care numărul nu o face 
compusă. 

25. Explicaţia fiecărui dar duhovnicesc. Propriu 
temerii este să se înfrâneze de la rele. Propriu tăriei este să 
lucreze cele bune. Propriu sfatului este să deosebească între 
cele contrare. Propriu ştiinţei este să cunoască fără greşeală 
datoriile. Propriu cunoaşterii e să cuprindă cu fapta rațiunile 
dumnezeieşti din virtuţi.  Propriu înțelegerii este 
consimțământul sufletului cu cele cunoscute. În sfârșit 
propriu înţelepciunii este unirea neînţeleasă cu Dumnezeu, 
prin care dorinţa celor vrednici se transformă în posesiune. 
Ea face pe cel părtaş de ea Dumnezeu prin participare şi 
tălmaci al fericirii dumnezeieşti printr-o înfăţişare şi 
lămurire necontenită şi fără pompă a tainelor dumnezeieşti 
înaintea celor ce au trebuinţă. 

26. Temerea, care e primul dar ce-l dobândim noi 
în fapt, Scriptura l-a aşezat la urmă. Ea este începutul 
înțelepciunii. Pornind de la ea ne urcăm înţelegerea spre 
ținta înțelepciunii. lar după ce am dobândit-o pe aceasta, ne 
aflăm în imediata apropiere de Dumnezeu însuşi, 
nemaiavând decât înțelepciunea ca mijlocitoare a unirii cu 
EI."* Dar nu e cu putinţă să ajungă la înţelepciune cel ce nu 





+4 Întrucât înţelepciunea se află în nemijlocită apropiere de Dumnezeu, 

s-a scuturat mai înainte prin temere şi celelalte daruri 
intermediare de urdorile neştiinţei şi de, praful păcatelor. De 
aceea Scriptura, ținând seama de ordinea reală înfăţişează 
înțelepciunea ca pe cea mai aproape în raport cu Dumnezeu, 
iar temerea ca pe cea mai aproape în raport cu noi. Acesta, 
ca să învăţăm şi noi regula şi legea bunei rânduieli. 

27. Unitatea înțelepciunii poate fi contemplată ca 
existând nedivizat în diferitele virtuţi ce izvorăsc din ea şi pe 
măsură ce sporim în lucrările tuturor virtuţilor o concentrăm 
tot mai mult, încât se descoperă iarăşi ca o unitate simplă 
prin reîntoarcerea la ea a tuturor virtuților pornite din ea. 
Aceasta se întâmplă când noi, pentru care se lansează din 
sine prin naşterea fiecărei virtuţi, ne strângem iarăşi în ea, 
urcând prin fiecare virtute. 

28. Credinţă oarbă are acel care nu împlineşte prin 
credință poruncile dumnezeieşti. Căci dacă poruncile 
dumnezeieşti sunt lumină, e vădit că cel ce nu împlineşte 
poruncile dumnezeieşti e lipsit de lumină şi poartă numai 
numele gol, dar nu pe cel adevărat al credinţei. 

29. Scriptura a indicat prin ochii Domnului 
cărările Duhului. Cel ce nu-i deschide pe aceştia prin 
împlinirea poruncilor, nu-L are pe Dumnezeu privind spre 
el. Şi prin mulţi ochi priveşte Dumnezeu pe cei de pe 
pământ, dacă lumina virtuţii noastre este rază a privirii 
dumnezeieşti.** 





întrucât în ea se cuprind concentrat toate darurile ce le primim de la 
Dumnezeu şi ea e totul ce primeşte făptura de la Dumnezeu, se poate 
spune că Dumnezeu ia contact cu lumea prin Sofia, că treapta 
culminantă la care se poate ridica lumea e Sofia. 

+5 Privirea lui Dumnezeu e afectivă, e creatoare şi modificatoare. Raza 
privirii lui Dumnezeu produce virtutea noastră, trimițând în noi o 
adevărată energie spirituală. Dar noi deschidem ochiul lui Dumnezeu 
prin silința de-a împlini poruncile. Noi le primim extern. Dar 

30. Cositorul caracterizează credinţa, întrucât are 
însuşirile naturale ale argintului şi ale plumbului. Căci dacă 
nu e păzită, credința pedepseşte prin osânda veşnică pe care 
o aduce asupra celor ce nu au păzit-o, apăsându-i ca 
plumbul. Iar pe cei ce o păzesc, îi slăveşte, împodobindu-i 
ca un argint lucitor şi măreț. 

31. Nici unul din cei ce păcătuiesc nu poate aduce 
ca scuză a păcatului slăbiciunea trupului. Pentru că unirea cu 
Dumnezeu Cuvântul a întărit toată firea, prin dezlegarea ei 
de blestem, nelăsându-ne nici o scuză pentru pornirea cea de 
bună voie spre patimi. Căci dumnezeirea Cuvântului, 
aflându-se totdeauna prin har în cei ce cred în EI, vesteşte 
legea păcatului din trup. 

32. Precum cositorul înnegrindu-se iarăşi capătă 
luciu, aşa şi cei credincioşi, chiar dacă se înnegresc prin 
păcate îşi recapătă din nou strălucirea prin pocăință. Poate şi 
din această pricină credinţa s-a asemănat cu cositorul. 


Întrebarea 55 


“Si au fost toți din Israel de la doisprezece ani şi 
mai în sus, alără de copil şi de femei, patruzeci ȘI trei de mii 
trei sute şasezeci. Iar robii şi roabele lor, șapte mii trei sute 
ȘI șapte; psalti şi cântăreți, opt sute Cincizeci Şi cinci, cămile, 





Dumnezeu transformă această silință exterioară într-o calitate 
statornică şi plăcută a noastră. Virtutea este deci şi ea un fel de unire 
cu Dumnezeu, dar prin “privire“, de la distanţă, nu o unire care 
înlătura “distanța“ (diastaza). Diferenţa de grad între unirea pe care o 
realizează între om şi Dumnezeu moralitatea şi contemplaţia a arătat- 
o Paul Hankamer, cu pilda lui Schiller pentru prima, cu a lui 
Ekkehart şi Goethe pentru a doua. Pentru cei din urmă „moralitatea 
era încă treaptă spre un scop final“. Jacob Bohme, Bonn, Cohen, 
1924, p. 25. 

patru sute treizeti Şi CINCI, Car, şapte mii șapte sute treizeci ȘI 
șase; catâri, opt sute patruzeci Și Cinci, măgari, CINCI mii 
Cinci sute douăzeci şi cinci“ Fă o agapă spirituală din 
lucrurile acestea aşa de mari şi de înalte, scrise de Duhul 
prin Proorocul, cu privire la a șasea întoarcere din robie. Ce 
înseamnă această coborire şi această povestire 1ără rost și 
nedemnă de Duhul, să amintească de cai, de catâri, de 
măgari ŞI încă cu atâta precizie în numărătoare? 


Răspuns 


A vorbi cu precizie despre acestea este cu putință 
numai acelora, care pentru multa curăţenie a minţii lor au 
primit de la Dumnezeu tot harul pe care-l pot primi oamenii 
(1). Căci pătrunzând cu ajutorul acestui har în noianul 
vederilor tainice, aceştia văd numai rațiunile celor scrise, 
dezbrăcate de veşmântul figurilor. Ei nu se ocupă câtuşi de 
puţin de simbolurile, care le dau o formă sensibilă, decât în 
cazul când voiesc prea înțelept să le înfăţişeze corporal celor 
ce, din pricina nevârstniciei minții, nu se pot ridica peste 
percepţia simţurilor, ci trebuie să se exerciteze mai întâi prin 
figuri sensibile, ca apoi să dorească să se urce la raţiunile 
arhetipice ce sunt mai presus de percepţia sensibilă (2). Dar 
noi socotim că nu este absurd să ne apropiem de realităţile 
subtile prin conjectură, dată fiind facultatea naturală din noi, 
care se doreşte după cunoaşterea celor dumnezeieşti. Căci 
două bunuri pot rezulta din conjectură pentru cei ce sunt 
stăpâniți de o venerație sinceră față de cele dumnezeieşti: 
cel ce abordează prin conjectură lucrurile dumnezeieşti, sau 
descopere adevărul în privinţa celor cugetate şi atunci aduce 





+1 Numărătoarea aceasta nu corespunde exact nici cu cea din Neemia (II 
Ezdra) 7, 66-69, nici cu cea din III Ezdra 5, 63-69. 

cu bucurie, drept jertfă de laudă, mulţumiri Celui ce i-a dat 
ştire despre ceea ce a căutat (3), sau constată că înţelesul 
celor scrise îi scapă şi atunci respectă şi mai mult lucrurile 
dumnezeieşti, aflând că înțelegerea lor întrece propria lui 
putere. 

Deci apropiindu-mă şi eu prin conjectură de cele 
scrise, rog pe Dumnezeu să-mi fie într-ajutor în cele ce voi 
spune, căci ştiu că puterea înţelegerii mele e cu mult prea 
slabă față de sublimitatea tainelor Scripturii. De voi reuşi, 
voi datora întrega izbândă lui Dumnezeu, care m-a ridicat 
prin înţelegere spre mulțumire, iar de nu voi reuşi, voi socoti 
şi nepriceperea un bine, pe care îl voi datora tot lui 
Dumnezeu, care, tăind cu anticipație, prin purtarea Sa de 
grijă, mândria ce mi s-ar fi putut naşte din cunoştinţă, mi-a 
făcut din nepricepere un îndemn spre modestie (4). Prin 
urmare, apropiindu-mă prin conjectură de înţelesul celor 
scrise, voi începe de la cele de mai înainte din Scriptură, în 
capitolul dinainte de acestea s-a scris despre Zorobabel: “Şi 
când a ieşit tânărul, ridicându-şi faţa sa la cer înspre 
Ierusalim, a binecuvântat pe Împăratul cerului“. Se 
înțelege că a ieşit după ce a dat răspuns la întrebările 
împăratului Darie. Deci a ieşit de la fața acestuia. Darie este 
însă, cum am spus mai înainte, legea care stăpâneşte asupra 
firii (5). De fapt acest înţeles al lui corespunde cu tălmăcirea 
propriului nume. Căci numele lui Darie înseamnă “neam“, 
sau “genealogie“ (carte a neamurilor), sau “ cel cuprins într- 
o genealogie“, cum spun cei ce cunosc înțelesul exact al 
acestui cuvânt. Dar cuvântul “neam“ sau “genealogie“ 
exprimă o lege naturală, căci “neamul“ şi toate cele cuprinse 
într-o “genealogie“ stau sub fire (6). 

Deci bine am făcut că am înţeles prin Darie legea 





+7 III Ezdra 4, 58. 

firii. Căci legea firii îmbrăţişează genurile (neamurile) şi 
speciile care se află sub fire, cât şi cele ce se contemplă în 
legătură cu firea, adică timpul şi spaţiul. Căci toate acelea 
fără de care nu există un lucru creat, se contemplă deodată 
cu acel lucru.*5 

Darie este, prin urmare, cum am spus, legea firii. 
lar Zorobabel e mintea contemplativă, care, ieşind de la 
legea firii, simbolizată prin Darie, s-a ridicat peste toată 
ordinea lucrurilor văzute de sub timp şi spațiu şi şi-a înălțat 
fața, adică dispoziţia capabilă de cunoştinţă, dobândită prin 
virtute, către cer, cu alte cuvinte către sublimitatea fiinţelor 
spirituale; înspre Ierusalimul spiritual din ceruri, adică 
înspre acel Ierusalim, ale cărui “ziduri sunt zugrăvite pe 
palmele Domnului“."* Căci în el se află locuinţa tuturor 
celor ce se veselesc“” şi la el se întorc cu adevărat toţi aceia 
care scapă din robie şi îşi caută casa lor cea din cer,” cum 
zice Apostolul (7); toți aceia, care pot zice cu marele David: 
“De te voi uita lerusalime, uitată să fie dreapta mea; să se 
lipească limba de grumazul meu de nu-mi voi aduce aminte 
de tine“.”” Prin “dreapta“ se înţelege lucrarea duhovni- 
cească a poruncilor dumnezeieşti şi prea lăudate, iar “limba 
lipită de grumaz“ este activitatea de cunoaştere a rațiunii 
noastre, care din pricina neştiinței stă lipită de gâtlej, adică 
de patima ce-şi are sediul în preajma gâtlejului, şi din 
această pricină nu poate fi pusă în mişcare de dorința după 
bunurile negrăite şi de aceea „nu poate să guste din 





15 Sf. Maxim face deosebire între fire şi cele în legătură cu firea (T& 
mepi 7rv qbow). Firea e totalitatea lucrurilor ce se nasc şi pier, iar 
cele în legătură cu firea sunt timpul şi spațiul. 

+9 [saia 19, 16. 

+ Psalm 86, 7. 

*1 [1 Corinteni 5, 2. 

+2 Psalm 137, 5-6. 

bunătatea Domnului, 

Aşadar  Zorobabel care,  grăbindu-se spre 
Ierusalim, scoate raţiunile de sub timp şi fire (9), este mintea 
noastră contemplativă. Dar poate fi şi Cuvântul creator, cel 
mai presus de noi, care a venit între noi ca unul din noi, 
adică s-a făcut om, ca să adune prin întrupare la Sine pe cei 
ce s-au rostogolit de bunăvoie în pătimire şi viață în patimi 
şi în moartea trupului. Deci fie că e mintea, fie că e 
Cuvântul, Zorebabel îi scoate împreună cu sine şi-i duce cu 
sine spre Ierusalimul ceresc pe toţi cei ce s-au făcut, pe cât e 
cu putință, asemenea lui. Desăvârşirea acestora în virtute şi 
în cunoştinţă a închipuit-o Scriptura simbolic prin diferitele 
specii şi numere amintite înainte. Căci tot omul drept şi 
iubitor de Dumnezeu, întorcându-se în chip spiritual spre 
Ierusalimul de sus, plineşte numerele amintite ale diferitelor 
specii, adunând rațiunile fiecărei specii şi număr într-o unică 
plenitudine a virtuţii şi a cunoştinței. Aceasta o arată 
limpede sensul locului mai sus pomenit din Scriptură. 

“Şi au fost toți din Israel de la 12 ani şi mai în sus, 
afară de copii şi de femei, patruzeci şi trei de mii trei sute 
şaizeci“. E de admirat exactitatea cuvintelor Duhului, care 
notează că nici unul dintre cei numărați în lerusalim după ce 
au ieşit din Babilon, adică din confuzia veacului acestuia, nu 
era sub 12 ani. Prin aceasta Scriptura a arătat în chip tainic, 
că numai cel ce s-a ridicat peste simțire (percepția sensibilă) 
şi peste timp (căci aceasta înseamnă numărul 12 care se 
compune din 5, adică din cele 5 simţuri şi din 7, adică din 
timp) (10) şi a tăiat orice afecţiune a sufletului față de ele, a 
ieşit din confuzia lor, zorind spre cetatea de sus. Şi nu numai 
acesta are cu sine, în afară de copii şi de femei, numărul 
patruzeci şi trei de mii trei sute şaizeci. 

“Copiii“ sunt poate gândurile referitoare la 

afectele fireşti şi nevinovate şi independente de voia noastră, 
iar “ femeile“, fie cugetările, fie poftele şi plăcerile naturale 
care nu aduc nici o osândă celor ce le au, fiind urmarea 
necesară a poftirii naturale. Pentru că şi hrana cea mai 
simplă ne produce o plăcere naturală, chiar dacă nu voim, 
întrucât ne satisface trebuința de mai înainte. La fel băutura, 
prin faptul că potoleşte neplăcerea setei, sau somnul, prin 
faptul că reînoieşte puterea cheltuită prin veghere. De 
asemenea toate celelalte funcțiuni ale firii noastre, care sunt 
pe de-o parte necesare pentru susținerea ei, iar pe de alta 
folositoare celor ce se sârguiesc pentru dobândirea virtuții. 
Toate acestea, măcar că nu se numără împreună cu bărbaţii, 
ies totuşi împreună cu orice minte care fuge de confuzia 
păcatului, ca nu cumva aceasta să fie ținută din pricina lor în 
robia patimilor condamnabile şi contrare firii, care atârnă de 
voia noastră şi nu-şi au în altceva sursa în noi decât în 
mişcarea afectelor conforme cu firea (11). Dar nu se numără 
împreună, întrucât afectele care conservă firea în viața de 
aici nu se pot muta împreună cu noi la viața nemuritoare şi 
veşnică (12). 

Cele patru miriade (patruzeci de mii) sunt 
pătrimea virtuților generale, cu care, străbătând mintea 
natura şi timpul, ajunge la ţinta fericită a nepătimirii.”” Să 
ne explicăm: Miriada (numărul de zece mii) e indicată 
numai prin cifra unităţii şi nu poate fi notată prin nici o altă 
cifră, fund după suport identică ca unitatea şi deosebindu-se 
numai prin cugetare, cum se deosebeşte sfârşitul de început. 
Căci miriada este sfârşitul unităţii şi unitatea este începutul 
miriadei, sau mai bine-zis miriada este unitatea pusă în 
mişcare şi unitatea este miriada până n-a fost pusă în 
mişcare (13). Dar tot aşa fiecare clin virtuțile generale are ca 





“3 Nepătimirea e lerusalimul. La el se ajunge prin virtuți. 

început şi sfârşit monada dumnezeiească, adică pe 
Dumnezeu, întrucât porneşte din EI şi sfârşeşte în El şi este 
una cu Dumnezeu, deosebindu-se numai prin cugetare. Căci 
e vădit că de la EI şi spre EI îşi are originea orice virtute. 

Sau poate Scriptura înţelege prin cele patru 
miriade (patruzeci de mii) cele patru înaintări în împlinirea 
poruncilor dumnezeieşti de-a lungul contemplaţiei şi a 
cunoaşterii. Fiecare înaintare merge până la zecele proxim. 
Astfel prima înaintare constă în lucrarea simplă a poruncilor 
de către începători, după fuga lor de păcat (14). Ea 
împlineşte prima decadă, care e în acelaşi timp monadă. A 
doua înaintare e cea care îmbrățişează prin fiecare poruncă 
pe celelalte. Ea face aceeaşi decadă sută împlinită prin 
lucrarea tuturor poruncilor prin fiecare. Căci decada lucrată 
înzecit produce suta. A treia înaintare este înzecirea sutei 
prin legea firii. Căci înzecită este şi legea firii (15) ca una ce 
constă din zece părți şi anume: din cele trei puteri ale 
sufletului, din cele cinci simţuri, din funcțiunea vocală şi din 
fecunditatea naturală. De puterea rațiunii (16) se foloseşte 
omul la căutarea cauzei şi a bunurilor din jurul cauzei; de 
puterea poftei spre dorirea celor căutate, iar de iuţime spre 
păzirea şi iubirea lor. Simţurile, la rândul lor, îi servesc la 
deosebirea lucrurilor (17), care şi ea se împarte în cinci şi 
din care se naşte ştiinţa. Acesta încincită deosebire împarte 
lucrurile în “cele începute“ şi “în cele neîncepute“ (19), în 
“cele care sunt de cugetat“ şi în “cele care nu sunt de 
cugetat“, în “cele care sunt de grăit“ şi în “cele care nu sunt 
de grăit““, în “cele ce se pot face“ . şi în “cele ce nu se pot 
face“, în “cele stricăcioase“ şi în “cele nestricăcioase“. Iar 
de funcțiunea vocală se foloseşte spre grăire, precum de 
fecunditate spre sporirea bunurilor celor căutate, dorite, 
iubite, cunoscute şi grăite. Astfel suta înzecită prin legea 


292 


Sfântul Maxim Mărturisitorul 


firii devine mie. lar a patra înaintare este urcuşul, prin 
contemplaţie şi cunoaştere, a legii fireşti, cu împărțirile 
arătate, spre rațiunea originară a fiecărei porunci. La capătul 
acestui urcuş, se contemplă miriada concentrată, indicată 
prin cifra primei unităţi. Căci cel ce împlineşte poruncile în 
mod simplu, apoi îmbrățişează în împlinirea fiecăreia pe 
celelalte, pe urmă uneşte cu îmbrățişarea acestora distincțiile 
legii fireşti şi pe aceasta o urcă în sfârşit, prin cunoaştere (în 
chip gnostic), spre raţiunea fiecărei porunci, a concentrat 
cele patru miriade, onorate la fiecare înaintare, prin taina 
unităţii, în care se adună rațiunea miriadei. 

Sau cele patru miriade mai înseamnă şi cele patru 
nepătimiri generale (20). Prima nepătimire este înfrânarea 
desăvârşită de la păcatele cu fapta, constatată la cei 
începători (21). A doua nepătimire este lepădarea totală a 
gândurilor care consimt cu păcatele. Aceasta o găsim la cei 
care cultivă virtutea cu rațiune (22). A treia este nemişcarea 
totală a poftei spre patimi. Ea e proprie celor ce contemplă 
în chip spiritual în înfăţişarea lucrurilor văzute raţiunile lor 
(23). A patra nepătimire este curățirea totală chiar şi de 
închipuirea simplă a patimilor. Această o aflăm în cei ce şi- 
au făcut mintea, prin cunoştinţă şi contemplație, oglindă 
curată şi străvezie a lui Dumnezeu (24). 

Deci cel ce s-a curățit pe sine de lucrarea 
patimilor, s-a eliberat de consimţirea cugetării cu ele, şi-a 
oprit mişcarea poftei spre ele şi şi-a făcut mintea curată, 
chiar şi de închipuirea simplă a lor, având cele patruzeci de 
mii iese din materie şi din cele pământeşti şi zoreşte spre 
regiunea dumnezeiească şi paşnică a lumii spirituale. 

Astfel înţelegem cele patruzeci de mii. lar cele 
trei mii indică învățătura desăvârşită dreaptă, evlavioasă şi 
rațională despre Treimea Sfântă şi de o fiinţă; potrivit căreia 

credem şi lăudăm unitatea triipostatică ca un singur 
Dumnezeu (25). 

lar numărul de trei sute înfăţişează aici ideea 
Providenței, întâi pentru că prin forma literei care îl 
indică,” e închipuită puterea care, venind de sus, străbate 
cele de jos şi cuprinde extremităţile celor două laturi, prin 
ceea ce se arata Providența care strânge totul în chip negrăit. 
Al doilea, pentru că acest număr a fost cinstit prin chipul 
crucii, pe care s-a săvârşit taina cea mare, cea dintâi şi cea 
ascunsă a Providenţei. Căci taina întrupării lui Dumnezeu a 
fost un mod de lucrare negrăită a Providenței. Poate că în 
acest semn al crucii şi al numelui Celui ce a fost pironit pe 
ea pentru noi a îndrăznit marele patriarh Avraam, când a 
ieşit şi a biruit puterile vrăjmaşe indicate prin regi. Căci se 
spune că a ieşit cu 318 slujitori, adică cu acest semn şi cu 
numele lui lisus (26). Pentru că de multe ori Scriptura 
descoperă celor curaţi gândul ei prin forma literelor. 

lar dacă vrea cineva să cunoască gândul Sfintei 
Scripturi şi din număr, va afla că şi aşa prin el se indică 
Providenţa.”*Căci lucrarea Providenţei constă nu numai în a 
păstra firea cu existența nemicşorată, ci şi în a face să nu-i 
lipsească nimic pentru a deveni fericită prin har.” Deci 
adăugând cineva la două sute o sută, capătă trei sute. Iar prin 
acest număr se indică natura şi virtutea. Natura este indicată 
prin numărul două sute, ca una ce constă din materie şi 
formă. Căci materia este împătrită pentru cele patru 
elemente ale ei, iar forma este încincită pentru simțurile care 





+4 În greceşte numărul 300 e notat prin litera T. 

“5 În aliniatul anterior s-a arătat ideea Providenţei din forma scrisă a 
numărului, acum se arată din numărul însuşi. 

*6 O traducere literară: Căci lucrarea Providenţei constă nu numai în a 
păstra firea nemicşorată după raţiunea existenţei, ci şi în a o face fără 
lipsă după raţiunea existenţei fericite, dobândite prin har. 

pun pe frământătura materiei tiparul formei (27). Înmulţind 
acum pe patruzeci cu cinci, sau pe cincizeci cu patru, 
căpătăm numărul două sute. lar numărul o sută înseamnă 
virtutea desăvârşită, ca unul ce cuprinde decada poruncilor 
dumnezeieşti înzecită. La aceasta ajungând Avraam, devine 
tată al marelui Isaac, căci fiind mort după fire s-a făcut după 
duh născător al vieții şi al bucuriei. Deci adăugând la două 
sute o sută, capeți numărul trei sute, care indică Providența 
ce susţine firea în tendinţa ei spre fericire“ (28). 

lar numărul şasezeci înseamnă puterea naturală 
care împlineşte poruncile şi s-a desăvârşit prin raţiunile 
virtuților. Căci numărul şase înseamnă puterea de activitate 
a firii, ca unul ce constă din părțile proprii. Din această 
pricină s-a scris că şi Dumnezeu a făcut lumea în şase zile. 
lar numărul zece arată desăvârşirea virtuții prin împlinirea 
poruncilor. Prin urmare numărul şasezeci (29) indică 
limpede puterea naturală care primeşte rațiunile 
dumnezeieşti aflătoare în porunci. 

Aşadar cele patruzeci de mii adăugate la trei mii 
trei sute şase zeci indică rațiunea desăvârşită a virtuţii, taina 
venerată a Teologiei, ținta adevărată a Providenței şi puterea 
de activitate a firii care a fost îmbunătățită prin virtuţi. Deci 
cel ce şi-a eliberat, prin duh, mintea de trup, de simţuri şi de 
lume, iese din ele, părăsind amestecarea şi confuzia lor (30), 
ca cei de odinioară Babilonul; el zoreşte spre cetatea de sus, 
având mintea desprinsă de orice afecţiune faţă de ceva. 

“Iar robii şi roabele acestora, şapte mii trei sute 
şapte“, Legea spune despre robi şi despre roabe: Robii şi 
roabele dintre Evrei să slujească şase ani, iar într-al şaptelea 
să fie lăsaţi slobozi. lar robii şi roabele de alt neam să 
slujească în veac“. “Veac“ socotesc că numeşte anul al 





*7 Susţine firea după raţiunea existenţei ei fericite. 

cincizecilea al slobozirii. 

Robul evreu şi roaba evreică sunt rațiunea şi 
cugetarea,*% care slujesc filosofului ce se îndeletniceşte cu 
făptuirea şase ani, ajutându-l să iscodească tot ce contribuie 
la frumuseţea morală şi la modurile virtuţii. Căci raţiunea şi 
cugetarea slujesc oricui se îndeletniceşte cu făptuirea ca un 
rob şi o roabă, iscodind şi creînd modurile activității 
virtuoase (31). Şi toată puterea lor e îndreptată împotriva 
duhurilor răutăţii, care se opun făptuirii morale. Ducând 
aşadar la îndeplinire filosofia lucrătoare, pe care a indicat-o 
numărul “şase“ al anilor (căci s-a spus că numărul “şase“ 
înseamnă filosofia lucrătoare), raţiunea şi cugetarea sunt 
lăsate  slobode ca să se reîntoarcă contemplarea 
duhovnicească a raţiunilor din lucruri, care sunt înrudite cu 
ele. Ele au ajuns atunci la anul al “şaptelea“, adică la 
deprinderea nepătimirii (32). Căci patimile au fost subjugate 
prin multa osteneală a raţiunii şi a cugetării unite cu ea şi de 
aceea au ieşit şi s-au depărtat de la suflet. 

Iar robul şi roaba de alt neam sunt puterea mâniei 
şi a poftei.“ Pe acestea mintea contemplativă le supune 
pentru totdeauna stăpânirii rațiunii, ca să-i slujească la 
dobândirea virtuților prin bărbăţie şi cumpătare. Şi nu le lasă 
libere până ce nu e înghițită moartea nenorocitului de trup 
de viaţa nemărginită, şi până ce nu se arată în chip curat 
icoana împărăției veşnice, având imprimată în ea, prin 
imitare, întreaga forma a arhetipului. Ajunsă aici, mintea 





“3 Rațiunea în greceşte e de genul masculin: A6yoş ; iar cugetarea e de 
genul feminin: Svouu. Ele slujesc celui de pe prima treaptă a 
urcușului. 

“9 Numărul şase simbolizează cele şase zile de lucru de peste 

săptămână, deci activitatea în general. 

“30 Puterea mâniei în grece şte e de genul masculin: Ovu6g iar puterea pofiitoare 

e de genul feminin: Emvuia. 

contemplativă slobozeşte mânia şi pofta, pe cea din urma 
prefăcând-o în plăcere curată şi în atracția neprihănită pentru 
dragostea dumnezeiească, iar pe cea dintâi în ardoare 
duhovnicească, în statornicie înfocată şi în nebunie sobră 
(38). În această stare ajunsese după merit marea rază a 
luminii netulburate, marele apostol Pavel, când l-a auzit pe 
regele Agripa spunându-i: Eşti nebun Pavele“.*! Dar şi el 
însuşi scrie despre sine Corintenilor: “Că ori de ieşim din 
noi, este pentru Dumnezeu, ori de suntem cu mintea aşezată, 
este pentru voi“.*? El numește nebunia sobră, cea după 
Dumnezeu, “ieşire din sine“ (extaz), ca una ce scoate mintea 
afară din lucrurile create, măcar că în sine e sobră şi 
chibzuită. 

lar numărul robilor socotesc că indică viața 
vremelnica, trăită conform cu rațiunea şi împreunată cu 
modurile nepătimirii (34). In cursul acesteia mintea, 
folosindu-se de rațiune şi de cugetare ca de nişte robi şi 
roabe evreice care slujesc făpturii, hotărăşte măsurile 
ajutorului ce trebuie să-l dea acestea virtuții, strămutân-clu- 
le la contemplaţie. Îngrijindu-se de asemenea de mânie şi de 
poftă, ca de nişte robi şi roabe de alt neam, aşa cum un 
stăpân se îngrijeşte de slujitori,„le călăuzeşte la aceeaşi 
libertate de la sfârşit (35). Şi anume aşa că pofta o preface în 
dorința ce se desfată de cele dumnezeieşti, iar mânia în 
vigoarea nesfârşită a dorului ce se bucură de ele, făcând pe 
robii de alt neam, Evrei adevăraţi după har. 

“Cântăreţi şi psalmozi opt sute cincizeci şi cinci“. 
“Cântăreţii sunt cei ce vestesc cuvântul (rațiunea) 
dumnezeiesc prin modurile virtuţilor cu fapta, fără 
contemplație (36). lar “psalmozii“ sunt cei ce inițiază tainit 





“51 Fapte 26, 24. 
*%2 [] Cor. 5, 15. 

în cuvântul (raţiunea) dumnezeiesc pe alţii, prin modurile 
virtuţilor  împreunate cu  dulceaţa cunoștinței din 
contemplație; încântându-le urechile lor spirituale (37). 

Numărul acestora indică ştiinţa lucrurilor veşnice 
(38), atâta cât le este îngăduită oamenilor; Din numărul opt 
sute cinci zeci, “opt sute“ indică rațiunile viitoare ale 
cunoștinței, iar “cincizeci“ ale virtuţii. În sfârşit “cinci“ 
înfăţişează ştiinţa lucrurilor de aici, precum am arătat 
vorbind despre numărul “cinci“ puţin mai înainte. 

“Cămile, trei sute treizeci şi cinci . Cămilele ce ies 
împreună cu fiii lui Israel eliberați din robia amară, sunt 
diferitele reprezentări (contemplații) naturale ale lucrurilor 
văzute, care sunt alcătuite, asemenea cămilei, pe deoparte 
din înfățişările cele văzute ce se raportează la simţuri şi sunt 
aşa zicând picioarele lor, iar pe de alta din raţiunile mai 
înalte, privite în ele cu duhul, care se raportează la minte şi 
sunt aşa zicând capul lor. 

Poate despre aceste cămile a zis marele Isaia, pre- 
vestind profetic slava Ierusalimului spiritual: Şi te vor 
acoperi pe tine cămilele de Madian şi Ghefar“.”* Ele sunt 
reprezentările (contemplaţiile) duhovniceşti ale afectelor 
(patimilor) fireşti (39). Căci Madian se tălmăceşte “golirea 
stomacului“, sau “lut sângeros“, sau “sudori omeneşti şi ale 
mamei“, lar Ghefar “posesiunea spatelui“, care este 
contemplația ridicată deasupra patimilor trupeşti. Căci 
spatele sufletului este trupul, ca unul ce este îndărătul lui. 
Deci Scriptura zice aici că locul sau reşedinţa duhovnicească 
a cunoştinţei paşnice şi nedezbinate a vederilor tainice este 
asemenea unei cetăţi sfinte, acoperită de ele ca de nişte vite. 

Acelaşi sens îl arată şi numărul însuşi, care indică 
mişcarea rațională în jurul timpului şi al naturii (40). 





*5 15. 60,6. 

“Şi cai, şapte mii şapte sute treizeci şi şase“. 
“Cal“ este acela care aleargă în viață pe drumul celor 
virtuoşi, având toată vigoarea iuțimii (mâniei). Căci se 
spune că fierea calului stă în unghiile picioarelor, pe care le 
are de la fire. De aceea a şi fost socotit cel mai destoinic şi 
mai tare la drum dintre toate celelalte animale domestice şi 
supuse oamenilor. Cu ei aseamănă marele Prooroc Avacum 
şi pe sfinții Apostoli, când zice prin Duhul: “Şi ai suit pe 
mare caii Tăi, care tulbură ape multe“. El numeşte “cai“ 
pe sfinții şi fericiţii Apostoli, care poartă cuvântul mântuitor 
al adevărului înaintea neamurilor şi împăraţilor, în toată 
lumea, pe care o numeşte figurat ““mare“. lar neamurile le-a 
asemănat cu apele. Căci şi ele sunt tulburate şi agitate de 
puterea cea mare din cuvântul Duhului şi trecute de 
cutremurul mântuitor de la necredinţă, de la neştiință la 
cunoaştere şi de la păcat la virtute. “ 

Aceasta o arată şi numărul însuşi al cailor, care 
închipuieşte deprinderea cu filosofia practică a virtuții. Căci 
numărul “şapte mii şapte sute“, ca număr ce indică timpul, 
arată mişcarea sprintenă a virtuților, iar “treizeci şi şase“ 
activitatea firii care aleargă împreună cu virtuțile (41). 

“lar catâri opt sute patruzeci şi cinci“. Catârul 
este, după înţelesul cel de laudă, deprinderea care nu rodeşte 
păcatul (42). Din acest motiv s-a rânduit, într-un chip cât se 
poate de potrivit şi de cuvenit duhului Scripturii, ca cel ales 
rege în Israel să nu şadă pe cal, ci pe catâr. Prin aceasta 
Scriptura arată că mintea contemplativă, care împărăteşte 
peste înțelesurile şi reprezentările (vederile) lucrurilor, ca şi 
peste mişcările proprii, trebuie să aibă o deprindere 
neroditoare de rău, adică una care nici să nu zămislească, 
nici să nu nască răul. Ea trebuie să fie purtată de această 





%4 Avac. 3, 15. 

deprindere, atunci când se mişcă în contemplaţie, ca nu 
cumva, ocupându-se cu cercetarea duhovnicească a 
lucrurilor, să cadă din nebăgare de seamă în puterea 
vreunuia din duhurile rele, care pot corupe prin ceva din 
cele sensibile dispoziția curată a inimii. 

Ştim că în Scriptură catârul are şi un înţeles de 
ocară. De pildă zice: “Nu fiți asemenea calului şi catârului, 
în care nu este înțelegere“.“* Scriptura numeşte “cal“ 
deprinderea de a umbla după plăcerile patimilor“ (43), iar 
“catâr“* deprinderea care nici nu zămisleşte, nici nu naşte 
binele. Scriptura le interzice deopotrivă pe amândouă celor 
ce doresc mântuirea: pe cea dintâi, întrucât lucrează păcatul, 
pe cea de-a doua, întrucât nu lucrează virtutea. Tot în acest 
sens de ocară trebuie luat şi catârul : lui Avesalom, pe care 
acesta călărind a pornit la uciderea părintelui său. Prin 
aceasta Duhul arată că cel rănit de slava deşartă, din pricina 
virtuţii şi a cunoştinţei, îşi hrăneşte în deşert coama părerii 
de sine, dichisind-o şi amestecând-o ca pe un catâr, spre a 
amăgi pe privitori cu afişarea unei purtări morale. Călărind 
acela pe ea, îşi închipuie că-l va răsturna pe tatăl care l-a 
născut prin învăţătura cuvântului, urmărind să răpească cu 
mândrie şi în chip silnic la sine slava virtuţii şi a cunoştinții, 
pe care o are tatăl său de la Dumnezeu. 

Dar ieşind la largul contemplaţiei naturale în duh, 
la războiul rațional pentru adevăr, din pricina simțirii 
nemortificate rămâne spânzurat cu părul de stufişul 
stejarului vederilor materiale. Astfel însăşi închipuirea de 
sine, care-i leagă mintea de acelea, îi slujeşte spre moarte, 
suspendându-l între pământ şi cer. Căci cel stăpânit de slava 
deşartă nu are cunoştinţa drept cer care să-l atragă din 





45 Ps. 31,10. 
%6 Jerem. 5, 8. 

părerea de sine ce-l reţine Jos, dar nici talpa făptuirii smerite 
drept pământ care să-l tragă în jos din îngâmfarea ce-l ţine 
pe sus (44). Pe acesta evlaviosul dascăl care l-a născut, 
lăsându-se dus de iubirea de oameni, îl plânge şi după ce 
moare, deoarece, asemenea lui Dumnezeu nu voiește 
moartea păcătosului, ci să se întoarcă şi să fie viu.” 

Iar ca să înțelegem şi în alt chip locul (45) David 
înseamnă, desigur, mintea activă, iar Avesalom închipuirea 
de sine, născută din mintea activă în împreunare cu simţirea 
(percepţia).“* Căci simţirea este fiica regelui Ghesur, pe 
care luând-o David a născut pe Avesalom. lar “Ghesur“ se 
tălmăceşte “călăuza zidului“. Zidul este, desigur, trupul. Iar 
călăuza trupului este legea trupului, sau simţirea. Din 
aceasta se naşte Avesalom, care se tălmăceşte “socotita pace 
a tatălui“, care este, evident, închipuirea de sine. Căci 
socotind că am biruit patimile, dăm naştere închipuirii de 
sine. Marele David, luând cunoştinţă că aceasta s-a răzvrătit 
împotriva lui, deoarece şi-a oprit făptuirea prin cunoaştere, 
părăsind cortul, Ierusalimul şi Iudeea, fuge dincolo de 
Iordan, în pământul Galaad, care se tălmăceşte “strămutarea 
mărturiei“, sau “descoperirea lor“. Aceasta arată că David se 
socoteşte pe sine nevrednic, din pricina închipuirii 
răsvrătite, de cortul sfânt, adică de teologia mistică, de 
Ierusalim, adică de cunoştinţa care vede cele dumnezeieşti şi 
de Iudeea, adică de mărturisirea bucuriei pentru faptele sale. 

Aceasta înseamnă că mintea îşi strămută puterile 
sale de la bucurie la întristare (46) şi la conştiinţa sau la 
mărturisirea celor săvârşite mai înainte; cu alte cuvinte la 





%7 Bzec. 33, 1. 

“8 Mintea (voO) fiind în greceşte de genul masculin, iar simţirea 
(oio0noic) de genul feminin, icoana căsătoriei între ele se 
potriveşte. 

amintirea tuturor greşelilor în parte. Căci aceasta este 
“descoperirea lor“. Simplu vorbind, ea se mută prin cugetare 
în timpul dinainte de har (căci aceasta înseamnă “a trece 
dincolo de lordan“ ), când era străină de harul virtuții şi al 
cunoştinţei. În felul acesta, cunoscându-și neputința proprie 
şi dobândind adânca smerenie ce se opune închipuirii de 
sine, prin conştința stării sale, ucide pe răzvrătit, adică 
închipuirea de sine, care trecuse la el pe când se afla în 
întristare multă. Şi aşa revine la slava proprie şi stăpâneşte 
peste pământul lui luda şi împărăteşte peste Ierusalim şi 
slujeşte în cortul sfânt al lui Dumnezeu slujbă curată şi 
neprihănită. 

Dar să revenim la numărul catârilor Iudeilor 
sloboziţi din robie şi să privim după putere la sensul 
spiritual din el. “Catâri, zice, erau opt sute patruzeci şi 
cinci“. Numărul acesta indică nepătimirea desăvârşită a 
minţii faţă de cele sensibile şi de simţuri, în temeiul 
deprinderii de a nu rodi păcatul, adică a deprinderii de a nu 
naşte păcatul. Căci numărul “opt sute“, luat în înțeles de lau- 
dă, înseamnă nepătimirea caracteristică a veacului viitor, 
numărul “patruzeci” indică lucrurile sensibile, iar “cinci“ 
indică simţurile (47). 

“Tar asini, cinci mii cinci sute douăzeci şi cinci“. 
Asinul (48) este trupul care slujeşte sufletului, purtând 
poverile şi ostenelile faptelor pentru dobândirea virtuţii; cu 
alte cuvinte, deprinderea virtuoasă a trupului. Tot astfel de 
asini au avut fiii marelui lacov de au putut aduce din Egipt 
în pământul făgăduinței grâul trebuincios hranei, adică 
cunoştinţa duhovnicească, adunată din contemplația naturii 
ca din Egipt şi închisă în sacii cugetărilor, pe care îi pun prin 
făptuire deasupra trupurilor, transportându-i spre viața 
viitoare. 

Iar numărul rotund al acestor asini arată mişcarea 
constantă a deprinderii virtuoase a trupului spre fapte, 
urmând fără abatere cuvântului cunoştinţei. Căci cei 
pricepuţi în aceste lucruri numesc mişcarea sferică 
neschimbată, ca una ce rămâne la fel în toate împrejurările, 
mai mult decât celelalte mişcări ale lucrurilor (49). 

Acestea le-am spus, după puterea noastră de a 
înțelege şi de a spune. lar dacă cineva ar voi să spună că în 
acestea sunt preînchipuite diferitele trepte ale credincioşilor 
Bisericii şi dispoziţiile lor, n-ar greşi. Astfel “bărbaţii“ sunt 
cei ce au ajuns, pe cât e cu putinţă, la măsura plinirii vârstei 
lui Hristos şi săvârşesc virtutea prin iubire, prin proprie 
hotărîre. 

“Robii şi roabele“ sunt cei ce poartă povara 
filosofiei lucrătoare de teama chinurilor veşnice, cu care 
sunt „ amenințați. “Cântăreţii“, cei ce propoveduiesc 
frumos“ şi bine cuvântul făpturii şi tămăduiesc patimile 
altora.  “Psalmozii“, cei ce arată prin contemplaţie 
frumuseţea cunoştinței cuvintelor (rațiunilor) dumnezeieşti 
şi depărtează ca pe un întuneric neştiința de la alţii. “Cămi- 
lele“ sunt cei ce îmblânzesc prin rațiune răutatea voinţei, 
călăuzind-o spre virtute. “Caii”, cei ce aleargă bine în 
stadionul vieţii plăcute lui Dumnezeu. “Catârii“, cei care au 
moravuri amestecate şi care dovedesc în viaţa comună o 
înțelepciune practică, fără prihană. “Asinii sau vitele de jug , 
sunt cei ce trebuie să ostenească cu fapta şi primesc prin 
contemplaţie să se aşeze rațiunea asupra lor. Adunându-i pe 
toți aceştia facem plinirea sfintei Biserici, împodobită cu 
multe frumuseți şi de virtutea multora. 

După părerea mea, cuvântul despre înţetesul 
duhovnicesc al acestor taine a ajuns la sfârşit. Dar dacă s-ar 
afla cineva plin de bogăţia harului cunoştinţei, în stare să 

vadă, ca marele Samuil în chip spiritual cele de mai înainte, 
să ne descopere şi nouă înţelesul cuprins în cuvântul celor 
scrise, ca să iradieze lumina înaltă a adevărului în toţi, şi să 
convingă pe cei ce pot să înveţe că nimic nu s-a scris fără 
rost şi în deşert de către Duhul Sfânt, chiar dacă noi nu 
putem cuprinde. Căci toate sunt cu rost şi pline de taină şi 
țintesc mântuirea oamenilor, al cărei început şi sfârşit este 
înțelepciunea, care începe prin a produce temerea (51) şi 
sfârşeşte prin a naşte iubirea, mai bine zis ea însăşi ni se 
face, de dragul nostru, la început temere (52), ca să oprească 
de la păcat pe cel îndrăgostit de ea, şi la sfârşit iubire, ca să 
umple de bucurie spirituală pe cei care au dat totul pentru a 
se împărtăşi de ea. 

Aceştia cred că sunt “bărbaţii“ de care scrie 
Duhul, aceştia “robii şi roabele“, “psalmozii şi cântăreții“, 
“cămilele“, “catârii“ şi “asinii“. Nu e vorba de cei pe care îi 
cunoaşte simţirea trupească, ci de cei pe care îi înţelege 
mintea curată şi sunt zugrăviți de condeiul harului. 

S-a isprăvit, cu ajutorul lui Dumnezeu, tomul“ al 
cincilea. 


Scolii 


1. Harul deplin al Duhului este înțelepciunea ca 
potentă, ca deprindere şi ca lucrare, care îmbrăţişează toate 
cunoştinţele câte ajung până la oamenii desăvârşiţi în 
Hristos. Prin ea mintea, părăsind figurile percepute prin 
simţuri, pătrunde în varietatea rațiunilor dezvelite ale celor 
ce s-au făcut şi s-au scris, sintetizând trăsăturile 
dumnezeieşti aflate în ele într-un întreg de forma dum- 
nezeiească, din care iradiând în chip unitar cunoştinţa 
neîmpărțită a tuturor lucrurilor, obişnuieşte să strălucească 
lumina adevărului. 

2. Cei ce se îndeletnicesc într-adevăr cu 
cunoaşterea (gnosticii), cunoscând rațiunile tainelor din 
Scripturi, se folosesc de tipurile istoriei ca de nişte exemple 
spre a ridica cugetarea celor pe care îi învaţă; ei 
armonizează înțelesul spiritual cu litera istoriei, ca să 
salveze atât figura (tipul) pentru simțuri, cât şi înțelesul 
pentru mintea omului. Căci omul constă din suflet şi din 
trup, deci unul şi acelaşi om are atât minte cât şi simţire. 

3. Lauda este un cuvânt care vesteşte frumuseţea 
dumnezeiească; lăudarea este o relație a celui ce laudă cu 
ceea ce laudă, adică o rostire a cuvintelor care vestesc 
măreția dumnezeiească. Prin ea se naşte deprinderea 
cunoştinței, care preface pe cel ce laudă în cel lăudat. Iar 
“jertfa acestei laude“ nu este numai omorîrea desăvârşită a 
patimilor contrare firii şi depăşirea afectelor conforme firii, 
Ci şi aducerea totală a celui ce laudă lui Dumnezeu. 

4. Cunoştinţa care nu e ţinută în frâu de frica lui 
Dumnezeu prin fapte, produce îngâmfare, deoarece 
convinge pe cel îngâmfat de pe urma ei să prezinte ca al său 
ceea ce i s-a dat în dar şi să prefacă în laudă, de sine dania 
Cuvântului. lar activitatea virtuoasă, care creşte deodată cu 
dorul de Dumnezeu, neprimind cunoştinţa lucrurilor ce sunt 
mai presus de cele ce trebuiesc făcute, îl face pe cel activ să 
se smerească şi să se adune în sine prin rațiunile mai presus 
de puterea proprie. 

5. Cel ce a învins mişcările neraţionale ale 
patimilor contrare firii prin credință şi prin dragoste de 
Dumnezeu, iese chiar şi din legea firii, iar rațiunea lui se 
mută în ţara celor inteligibile, scoțând din robia străină şi 
ceea ce-i de acelaşi neam după fire, împreună cu cele 
propriilor. 

6. Sub fire se află tot ce este fie subiect (suport) 

fie în împreunare cu subiectul, fie în subiect. Din acestea se 
culeg definițiile lucrurilor ce pot fi definite. Căci cele ce 
întregesc diferitele naturi ale lucrurilor se socotesc că țin de 
definițiile lor, indicând precis lucrul respectiv, ca unele ce 
subzistă în mod natural în subiect sau împreună cu subiectul 
şi din care îşi are subiectul existența, neputând fi 
contemplate afară de subiect. 

Iar în jurul firii sunt cele ce pot fi gândite sau mai 
înainte sau deodată cu ea. Aceasta pe de o parte pentru că 
lucrurile s-au făcut undeva şi cândva; iar pe de alta, pentru 
că de la prima facere a lucrurilor trebuie gândită împreună 
cu ele poziția şi mişcarea lor. Acestea sunt timpul şi spațiul, 
în care se află firea după poziția de dinafară şi după 
începutul mişcării, dar nu după substanță. Căci nu din ele 
constă firea, ci în ele îşi are exterior începutul existenţei şi 
poziția. 

Când  contemplăm aşadar numai rațiunile 
existenţei genurilor, speciilor şi indivizilor, sesizăm în 
rațiunile lor fiinţiale diferenţele care le constituie. Dar când 
căutăm naşterea lor, întrebând despre “unde“ şi “când“, ni se 
prezintă deodată cu lucrurile în chip necesar şi timpul şi 
spațiul, trebuind să contemplăm începutul şi poziția lor, fără 
de care nu există nimic din cele făcute. Căci nici un lucru nu 
este liber de circumscrierea prin început şi poziție. 

7. Ierusalimul si locuinţa cerească sunt 
deprinderea nepătimaşă cu virtutea şi cunoştinţa, în care nu 
se cuprinde nici o idee greşită care să lupte cu ea. 

8. Limba, zice, este simbolul activităţii 
cunoscătoare a sufletului, iar gâtlejul este semnul iubirii 
naturale de trup. Deci cel ce îşi lipeşte acestea întreolaltă 
într-un chip vrednic de ocară, nu poate să-şi aducă aminte de 
deprinderea paşnică cu virtutea şi cunoştinţa, îndulcindu-se 

de sârg cu tulburarea patimilor trupeşti. 

9. Darie, zice, înseamnă legea firii. lar legea firii 
îmbrăţişează şi firea şi timpul, ca una ce stăpâneşte mişcarea 
tuturor, atât pe a celor după fire, cât şi a celor din jurul firii. 
Prin urmare mintea care iese de sub legea firii, ca de la 
Darie, se ridică deasupra timpului şi a firii, nefiind reținută 
de niciunul din înțelesurile celor de sub fire şi timp, ca nu 
cumva, purtând icoanele celor stricăcioase, să devină templu 
al idolilor, şi în loc de a avea un singur Dumnezeu să aibă 
mai multe chipuri ale patimilor necurate cărora să se 
închine." 

10. Ce taină cuprinde numărul doisprezece. 

11. Prin copiii, care n-au fost numărați, dar au 
ieşit împreună cu cei ce-i aveau, a înțeles gândurile“ 
afectelor ce nu stau în puterea noastră, care deşi se nasc din 
noi, dar nu atârnă de noi să le întrebuințăm cum vrem. lar 
prin femei a înţeles dorinţele, care provin din afectele fireşti 
şi ireproşabile ce nu atârnă de noi. Pe acestea mintea le 
scoate cu sine când porneşte spre viaţa cea după Dumnezeu, 
ca să nu cadă în robia patimilor celor contrare firii. 

12. Arată cauza pentru care nu a numărat 
Scriptura femeile şi copiii împreună cu bărbaţii. 

13. Miriada (numărul zece mii) este sfârşitul 
unității ce se mişcă, iar unitatea este începutul miriadei ce 
nu se mişcă. Căci începutul fiecărui sfârşit este lipsa 
mişcării spre el, iar sfârşitul fiecărui început este terminarea 
mişcării acestuia. Astfel şi credinţa, fiind prin fire, începutul 





*9 Idolii se iau aci în înţelesul de chipuri şi concepte definite, socotite 
drept Dumnezeu. (Aşa le socoteşte Sf. Grigorie al Nisei). Mintea 
după cum primeşte în sine chipuri si concepte definite, sau se 
lărgeşte ca să contemple dumnezeirea cea nemărginită, se face sau 
templu al idolilor, sau templu al lui Dumnezeu. 

+0 Gândurile = dopiouoi sunt în grecește de genul masculin. 

virtuților, are ca sfârşit împlinirea binelui prin ele, iar binele 
prin fire, ca sfârşit al virtuţilor, având credinţa ca început, e 
concentrat înlăuntrul ei. Căci credinţa este binele concentrat 
înlăuntru, iar binele este credința activată. lar Dumnezeu 
este credincios şi bun prin fire; credincios ca primul bine, 
bun ca ultimul obiect al dorinței. Deci acestea sunt la EI în 
tot chipul identice întreolaltă, întrucât nu se deosebesc real 
prin nici o rațiune, ci numai cugetarea le deosebeşte din 
pricina mişcării celor ce pornesc de la El şi sfârşesc la EI. 
Aşadar miriada închipuind ultimul obiect al dorinţei, 
reprezintă desăvârşita dorinţă a celor ce se mişcă spre el. lar 
unitatea fiind simbolul primului bine, reprezintă statornicia 
desăvârşită a celor ce pornesc de la el. Prin urmare cele 
patru miriade (patruzeci de mii) sunt binele desăvârşit arătat 
prin fapte de fiecare virtute generală, potrivit cu firea ei. 

14. Cel ce fuge de rău şi se fereşte simplu să nu 
păcătuiască, lucrează cele zece porunci. lar cel ce, în 
lucrarea desăvârşită a fiecărei porunci, le cuprinde şi pe 
celelalte, întrucât toate pot fi privite în fiecare prin lucrarea 
fiecăreia, a făcut din decadă o sută. Căci păzirea desăvârşită 
a fiecărei porunci cu fapta, înseamnă împlinirea deplină a 
celorlalte. Şi iarăşi cel ce a ajuns cu deplină ştiinţă la 
discernământul desăvârşit al lor, a făcut din sută mie. ŞI în 
sfârşit, cel ce a pătruns cu mintea prin contemplație la 
rațiunile desăvârşite ale acestora, a făcut din mie miriada, 
readunându-se din desfăşurarea în fapte în unitatea 
contemplaţiei. Scurt vorbind, cel ce păzeşte necălcate 
poruncile, prin ocolirea desăvârşită a păcatului, apoi le 
împlineşte desăvârşit, pe urmă a dobândit cel mai deplin 
discernământ natural al lor şi în sfârşit a străbătut la 
desăvârşita lor vedere duhovniceaşcă, are cele patru miriade 
(patruzeci de mii), pe care le-a adunat prin rațiunea 

desăvârşită a fiecărei înaintări. Căci starea de desăvârşire are 
în sine nedespărțite rațiunile începutului şi ale sfârşitului. 

15. Cum lucrează legea firii noastre. 

16. Care este modul de lucrare al fiecărei puteri 
(facultăți) naturale, pentru care am şi primit puterile 
naturale. 

17. Se înţelege că a celor dumnezeieşti. 

18. În câte feluri se împarte virtutea generală. 

19. “Început numeşte răul, căci are ca început 
mişcarea noastră contrară firii. lar “neînceput“ numeşte 
binele, căci binele e prin fire înainte de orice veac şi timp. 
“Lucru ce trebuie cugetat“ numeşte binele, căci singur el 
trebuie cugetat, iar “lucru ce nu trebuie cugetat“ numeşte 
răul, căci singur el nu trebuie cugetat. “Lucru ce trebuie 
grăit“ numeşte binele, căci numai de el trebuie să se 
vorbească, iar “lucru ce nu trebuie grăit“ numeşte răul; căci 
numai de el nu trebuie să se vorbească. “Lucru ce trebuie 
făcut“ este binele, căci după fire este nefăcut, însă după har, 
pentru iubirea de oameni, primeşte să fie făcut de noi, spre 
îndumnezeirea noastră a celor ce-l facem, grăim şi cugetăm; 
ba chiar numai el singur trebuie făcut. lar “lucru ce nu 
trebuie făcut“ este răul, care singur nu trebuie făcut. 
“Stricăcios“ numeşte răul, căci firea răului este stricăciunca, 
ca unul ce nu are nicidecum existență. lar “nestricăcios“ e 
binele, ca cel ce e veşnic şi nu încetează niciodată să existe 
şi este păzitorul tuturor celor în care se sălăşuieşte. Pe el îl 
căutăm prin puterea (facultatea) rațională a noastră, îl dorim 
prin puterea poftitoare, îl păzim nerăpit prin puterea mâniei, 
îl distingem prin simţuri, cu bună ştiinţă, neamestecat cu 
cele contrare, îl grăim prin puterea glăsuitoare, evidențiindu- 
1 celor ce nu-l cunosc şi-l înmulțim prin puterea roditoare; 
mai bine zis noi ne înmulțim prin ei. 

20. Alt înţeles. 

21. Cea dintâi nepătimire este mişcarea trupului 
spre fapte, când nu e atinsă de păcat. 

22. A doua nepătimire este lepădarea totală a 
gândurilor pătimaşe din suflet. Prin ea se stinge mişcarea 
patimilor din prima nepătimire, neavând gândurile pătimaşe 
care s-o aprindă la lucru. 

23. A treia nepătimire este totala nemişcare a 
părții poftitoare spre patimi. De dragul acesteia există şi cea 
de a doua, care constă din curăţia gândurilor. 

24. A patra nepătimire este lepădarea desăvârşită 
şi a închipuirilor sensibile din cugetare. Prin ea şi-a primit 
existenţa şi a treia, neavând în sine închipuirile sensibile 
care să dea formă icoanelor patimilor. 

25. Numărul o mie este unitatea, ce nu mai are 
lipsă de desăvârşire. Căci el cuprinde raţiunea cea mai 
deplină a unităţilor dinainte de el, ca şi pe a lui însuşi. De 
aceea şi când e înmulțit dă iarăşi o unitate şi nu o decadă. 
Când rezultatul înmulțirii numărului o mie este o unitate, 
cum zic cei ce au pătruns în înțelesul numerelor. Pe drept 
cuvânt deci treimea miilor înseamnă învățătura teologică 
despre Treime, pe care cel ce o posedă împreună cu 
desăvârşita virtute părăseşte Babilonul spiritual. 

26. Litera “Tau“ (T) este semnul crucii, păstrând 
în forma ei înfăţişarea crucii. lar “Iota“ (1), ca literă inițială a 
lui lisus, adică numele înfricoşat. “Ita“ (H), ca inițială şi ea, 
exprimă fermitatea virtuții. Patriarhul Avraam, 
transformându-le tainic pe acestea în număr, a ieşit cu 
îndrăzneală împotrivă puterilor vrăjmaşe, având trei sute 
optsprezece slugi, adică toată învățătura teologiei, 
simbolizată prin trei sute (T), taina negrăită a întrupării 
Cuvântului, reprezntată prin zece şi modul desăvârşit al 

deprinderii neclintite în virtute, exprimat prin opt (H)."" 


Toate acestea Scriptura le-a numit slugi născute în casă, ca 
unele ce sunt roduri dumnezeieşti după har ale inimii celui 
ce le-a dobândit. 

27. Arată cum numărul trei sute exprimă 
Providența desăvârşită. 

28. Numărul o sută este decada înzecită a 
poruncilor dumnezeieşti. Căci le îmbrăţişează desăvârşit pe 
toate prin împlinirea fiecăreia. Iar îmbrățişarea desăvârşită a 
poruncilor dumnezeieşti prin împlinirea fiecăreia, este 
virtutea totală şi întreagă. La rândul său virtutea desăvârşită 
este cunoştinţa fără greşeală a adevărului. Aşadar mintea 
care cunoaşte fără greşeală adevărul, a ajuns la o sută de 
arii, ca marele Avraam şi deci îşi socoteşte şi ea trupul 
mortificat, adică îl vede desfăcut de viaţa după simţuri, ceea 
ce o face să nască bucuria vie în duh. Căci aşa se tălmăceşte 
Isaac. Deci e propriu Providenţei, nu numai să păzească 
firea conform cu raţiunea ei, ci să o îndumnezeiească, 
îmbunătățindu-i desăvârşit aplecarea voinţei prin virtuți, pe 
temeiul înțelepdunii dobândite. Iar firea privită împreună cu 
acestea constituie numărul trei sute. 

29. Numărul şase este indicația desăvârşită a 
existenței lucrurilor. lar numărul zece înseaamnă putinţa 
existenţei fericite a lucrurilor. Deci înzecind cineva pe şase, 
sau înşesind pe zece, capătă pe şase zeci, care arată starea 
faptică a existenţei fericite a lucrurilor. 

30. Desigur că a trupului, a simţurilor şi a lumii. 

31. Cine sunt, în sens spiritual, robul şi roaba 
evreică. 

32. Venind nepătimirea, pe care o indică anul al 
şaptelea, rațiunea şi cugetarea se întorc la contemplarea 





“1 Numai 8 e dincolo de nestatornicia timpului închipuit prin 7. 

celor înrudite, după ce au scăpat de slujirea modurilor 
trupeşti ale virtuţilor.*” 

33. Plăcerea este pofta activată, odată ce ea este 
un bun prezent, după definiția ei. lar pofta este plăcerea 
neactivată, odată ce este un bun viitor, după definiția ei. 
luţimea este furia cu intenție. lar furia cu intenție este 
iuțimea trecută în faptă. Deci pentru cel ce şi-a supus aceste 
puteri rațiunii, pofta a devenit plăcere prin împreunarea 
neprihănită a sufletului cu Dumnezeu în har, iar iuțimea 
ardoare curată ce apără plăcerea provenită din unirea cu 
Dumnezeu şi mânie sobră care face puterea voinții să iasă cu 
totul din lucruri în dorinţa sufletului după Dumnezeu. Prin 
urmare, până ce lumea e vie în noi prin afecțiunea de 
bunăvoie a sufletului faţă de cele materiale, nu trebuie să 
dăm libertate acestor puteri (facultăți), ca nu cumva, 
amestecându-se cu cele sensibile, ca şi cu nişte rudenii, să 
războiască sufletul şi să-l cucerească biruit fiind de patimi, 
cum au făcut odinioară Babilonienii cu Ierusalimul. Căci 
prin răstimpul în cursul căruia legea a poruncit să rămână 
robii de alt neam la stăpân, Scriptura a indicat ca bună 
afecțiunea sufletului față de lumea aceasta, sau de viaţa de 
aici, îndicând prin cele ale istoriei, cele spirituale. 

34. Numărul şapte mii, care are aici un înțeles 
bun, înseamnă viața vremelnică şi prezentă, împodobită cu 
virtute şi cu rațiune. Căci dacă numărul o mie înseamnă 
legea scrisă şi naturală, după înţelesul ce l-am văzut când 
am explicat miriadele, împodobind împreună viaţa celui 
iubitor de Dumnezeu, este vădit că numărul şapte mii indică 
toată viaţa de sub timp a iubitorului de Dumnezeu, păzită de 





+42 Anul al 7-lea e anul de odihnă, de eliberare de la o muncă străină. 
Cugetarea se întoarce la contemplarea raţiunilor pure, după ce omul 
a dobândit nepătimirea. 

aceste legi. Iar trei sute indică Pronia lui Dumnezeu, care 
grijeşte de existența după fire şi de fericirea după har a celor 
providenţiaţi. În sfârşit şapte simbolizează nepătimirea în 
modurile de comportare. Deci cel ce prin puterile sale fireşti 
îşi păzeşte viaţa nepătimaşă, cum voieşte Providența, având 
şapte mii trei sute şapte robi şi roabe, iese din confuzia şi 
tulburarea patimilor. 

35. Sfârşit numeşte atât nepătimirea de aici după 
fapte, cât şi îndumnezeirea de acolo după har. 

36. “Cântăreți“ numeşte pe cei ce prin viaţa lor de 
fapte vestesc voile lui Dumnezeu. 

37. “Psalmozi“, zice, sunt aceia care nu numai 
fac voile lui Dumnezeu, ci şi povestesc altora tainele 
petrecute în ei. 

38. Numărul opt cuprinde în sine atât nemişcarea 
cât şi mişcarea. Nemişcarea, când e privit în sine, căci orice 
număr cu soţ e nemişcat, neavând un centru; mişcarea, când 
se adună la cel de dinainte de el sau la cel de după el, 
întrucât atunci dă un număr fără soț. Căci tot numărul fără 
soț e prin sine mobil, datorită distanţei egale a extremelor 
față de mijloc. Deci ceea ce face opt între numerele de sub 
zece, aceea face numărul optzeci între numerele de sub o 
sută. La fel şi opt sute între numerele aşezate sub o mie. 
Aşadar privit în sine înfăţişează starea pe loc, dar 
circumscrie mişcarea celui dinaintea lui. Căci şapte, şapte 
zeci şi şapte sute înfăţişează însuşirea temporalității. Prin 
urmare dat fiind că cele supuse timpului şi facerii sunt 
sesizate de simțire (lucrarea simţurilor), urmează că şi 
cunoştinţa sau ştiinţa fără greşeală a celor veşnice şi 
spirituale o primeşte mintea desăvârşită (înţelegem prin 
ştiinţă cunoştinţa  ființială). lar numărul cincizeci, 
cuprinzând în sine o unitate fără soț, adăugată după 

înmulțirea lui şapte cu sine însuşi, adică sfârşitul împlinirii 
virtuților de către cei drepți. Căci nu se mai mişcă spre 
săvârşirea virtuţilor cel ce-a ajuns la Binele prin fire şi a 
primit în sine imobilitatea. Pentru că unitatea este începutul 
şi sfârşitul oricărei mişcări. lar numărul “cinci” indică ştiinţa 
despre acestea. Căci cuprinde rațiunile celor inteligibile, 
raționale, sensibile, a celor care au viaţă şi a celor care 
există pur şi simplu," raţiuni pe care singură înţelepciunea 
dumnezeiească le cuprinde, care e definită ca ştiinţă fără 
greşeală a adevărului. 

39. Cămilele de Madiam sunt, dacă Madiam se 
tălmăceşte “golirea stomacului“, reprezentările lucrurilor 
care se nasc şi pier, iar dacă se tălmăceşte ca “lut cu sânge“, 
sunt raţiunile Providenţei referitoare la viaţa aceasta 
trecătoare şi nestatornică, în sfârşit dacă se tălmăceşte ca 
“sudori omeneşti şi ale mamei“ sunt rațiunile Judecăţii 
dumnezeieşti referitoare la viaţa prezentă, pe care le adună 
gândurile prin cugetare şi intuiţia prin simţurile îndreptate 
spre cele văzute. Din acestea, adică din gânduri şi din 
intuiție, se încheagă adevărata opinie despre lucruri, care 
este rodul cugetării în împreunarea cu simțurile. Deci 
“sudorile omeneşti şi ale mamei“ sunt gândurile cugetării 
produse cu osteneală şi intuițiile simțirii, care ne alăptează 
ca o mamă. 

lar cămilele de Ghefar sunt cele ce provin din 
posesiunea spatelui. Şi spatele sufletului este trupul, întrucât 
există pentru suflet. Deci dacă întrebuinţăm bine posesiunea 
trupului, ni-l facem slujitor sufletului spre naşterea de 
virtuţi şi nu luăm în considerare decât raţiunile dumnezeieşti 





+5 E gradaţia existențelor aşa cum a fost văzută de Dionisie Areopagitul. 
De divinis nominibus, cap. 6. III, PG 3, 817: oi vosc, TĂ Aoy.kă, T& 
ai00NTLKă, Tă COTA, Tă SvTa. 

ale lui, pentru care a fost creat. Pe urmă, adunând şi rațiunile 
celor văzute, ca pe nişte cămile de Madiam, acoperim 
Ierusalimul nostru, adică sufletul, ascunzându-l în vederile 
dumnezeieşti ale lucrurilor şi făcându-l nevăzut şi nebiruit 
de patimi. 

40. Numărul “patru sute“ indică firea lumii 
corporale. Căci aceasta este formată din patru elemente. lar 
numărul “treizeci şi cinci“ înseamnă mişcarea rațională a 
celor virtuoşi în timp. Căci şapte înmulțit cu cinci dă 
numărul treizeci şi cinci. lar “şapte“ înseamnă mişcarea 
temporală, precum “cinci“ înseamnă cunoştinţa rațională. 
Adunând deci pe patru sute cu treizeci şi cinci ai arătat 
cunoştinţa rațională, naturală şi temporală a sfinților bărbați 
ce trăesc sub fire şi timp. 

4]. Există o potriveală între numere şi cele 
numărate. Calul sprinten la alergat reprezintă prin picioarele 
sale mobilitatea perpetuă şi urcuşul. Timpul ce se mişcă 
iute, nefăcând nici o pauză în curgerea lui, reprezintă 
activitatea neobosită a celor numărate. Şi pe aceasta o face 
evidentă numărul rotund. Căci numărul şase, înmulţindu-se 
cu sine însuşi, se naşte pe sine înşesit. Deci cuvântulDuhului 
a arătat prin cai şi prin numărul lor sprinteneala, iuțimea şi 
neoboseala deprinderii virtuoase a dumnezeieştilor bărbaţi 
în chip tainic. 

42. Ce este catârul. 

43. Ce este calul şi catârul din Scriptură în sens de 
ocară. 

44. Cel ce oferă privitorilor aparența unei 
cunoştinţe numai prin repetarea unor cuvinte furate, înşelând 
auzul celor neînţelepţi, asemenea lui Avesalom, şi spurcând 
în auzul celor profani, prin posedare silnică, frumoasele şi 
de Dumnezeu iubitoarele contemplaţii ale celui ce I-a învăţat 

pe el, întocmai ca pe nişte ţiitoare, după sfatul lui Ahitofel 
(care se tălmăceşte “frate care umple de praf“, adică frate 
care sărută cu viclenie), se dovedeşte că suferă de slavă 
deşartă şi cade în mâna slugilor lui David, în codrul acoperit 
de varietatea contemplațiilor naturale, atunci când porneşte, 
cu îndrăzneală la luptă împotriva celui superior." Căci se 
dovedeşte că nu calcă nici pe pământ, ca unul ce are 
solitudinea virtuţii, şi n-a dobândit nici cerul, ca unul ce n-a 
ajuns cu adevărat la deprinderea înaltă a cunoaşterii. Acela 
moare, primind trei săgeți în inimă, care sunt: amintirea 
fărădelegii faţă de cel ce l-a învăţat, ruşinea pentru mândria 
cu o cunoştinţă pe care nu o are, şi aşteptarea inevitabilei 
judecăţi viitoare pentru acestea. Împuns de aceste săgeți, 
iubitorul de slavă deşartă moare străpuns. Dar îi precede 
Ahitofel, sfetnicul lui cel rău, care îşi capătă pe drept 
moartea prin spânzurătoare,"” ca unul ce a învăţat pe copii 
să se ridice împotriva părinţilor şi a văzut zădărnicit sfatul 
său cel rău. Căci nu mai poate suporta viaţa după ce a 
înlăturat vălul de pe falsa prietenie față de David, şi n-a 
putut dovedi că cel ce se laudă cu cunoştinţa părută are 
stăpânirea raţiunii. 

45. Altă explicaţie a aceloraşi. 

46. Galaad, tălmăcit ca “mutarea plânsului“, 
indică suferința pocăinţei, iar tălmăcit ca “mutarea 
mărturiei“, înseamnă mustrarea conştinței pentru greşală; în 
sfârşit, tălmăcit ca “descoperirea lor“, închipuieşte 
mărturisirea păcatelor după felul lor. Ajungând în această 
stare mintea, care e urmărită de părerea de sine din pricina 
vreunui bine, ucide această părere de sine, născută din ea 
prin împreunarea cu simţirea cea de alt neam. Şi iarăşi se 





1 1] Sam. 16-18. 
+5 II Sam. 17, 23. 

întoarce în ludeea şi Ierusalim, adică la mărturisirea 
milostivilor dumnezeieşti față de ea, la nepătimirea 
desăvârşită de pe urma virtuților şi la contemplarea paşnică 
a lucrurilor în duh; iar la urma acestora la teologia mistică, 
ca la un cort sfânt, în care se descoperă în chip tainic 
frumuseţile cele cu totul nevăzute de alții. 

47. Opt este unul din numerele dinlăuntrul 
decadei; optzeci, dinlăuntrul sutei; opt sute, dinlăuntrul 
miei; opt mii dinlăuntrul miriadei. Privite în ele însele aceste 
numere indică imobilitatea, adică o scădere a cantităţii şi o 
creştere a intensității." Prin urmare când se află în Scriptură 
în înțeles lăudabil el arată nemişcarea desăvârşită spre 
patimi, adică încetarea patimilor. lar acest lucru 
caracterizează starea veacului viitor, în care nu se vor mai 
naşte patimi. Numărul patruzeci este icoana lucrurilor 
sensibile, iar cinci este icoana simţurilor, sub care cade 
lumea sensibilă ca obiect de ştiinţă naturală. Deci pe drept 
cuvânt numărul acesta indică deprinderea neroditoare de rău 
şi eliberarea desăvârşită a dumnezeieştilor bărbaţi de 
afecțiunea simţurilor față de cele sensibile. 

48. Ce este asinul în înțeles mai înalt. 

49. Numărul cinci este rotund şi prin înmulţire cu 
orice număr fără soţ se regăseşte pe sine. Căci înmulţind cu 
oricare număr fără soţ pe cinci sau multiplii lui cinci, vei 
afla că numărul rezultat se sfârşeşte în cinci. De pildă: 
5X3=15;, 5X5=25; 5X7=35; 5X9=45. Tot aşa înaintând la 
infinit, vei afla că cinci ori cina înmulțit cu fiecare număr 
fără soţ, sau cinci zeci ori cinci zeci, sau cinci sute ori cinci 
sute, sau cinci mii ori cinci mii, dau numere în care se 





“ Bună definiţie a imobilităţii, a odihnei de pe treptele, superioare ale 
vieții duhovniceşti şi din viaţa viitoare: ea nu e inerție, ci adunare din 
împrăştiere şi agitaţie, într-o trăire unitară şi intensivă. 

regăsesc în sensul că se sfârşesc în ele însele. Dar acest 
lucru e propriu mişcării circulare şi sferice. Deci cu drept 
cuvânt învățații în ştiinţa numerelor au numit numărul cinci 
sferic şi ciclic, ca unul ce nu iese niciodată din sine, prin 
înmulțirea cu numerele fără soț. Dar el simbolizează şi 
ştiinţa generală, care nu iese niciodată din sine în mişcarea 
fără de sfârşit în jurul totului şi cuprinde toate prin puterea 
cuvântului. 

50. Altă explicare, a tuturor celor spuse, scurtă, 
precisă şi ordonată. 

51. Înţelepciunea, eliberând prin pedepse de 
patimi, produce frica, iar prin dobândirea virtuților stârnind 
mintea să privească la cele viitoare, produce dorul după ele. 

52. Înţelepciunea este frică în cei ce n-o doresc, 
născând privaţiunea prin fugă (de cele ale vieții) şi este dor 
în cei ce o iubesc, sau deprindere de a se bucura (de alte 
bunuri). 


Întrebarea 56 


Iarăşi s-a scris în a doua carte a lui Ezdra: “ȘI 
auzind dușmanii seminției lui Iuda şi Veniamin, au venit să 
vadă ce este cu sunetul trâmbifelor și au aflat că cei din 
robie zidesc templul Domnului Dumnezeului lui Israel. Și 
apropiindu-se de Zorobabel și de lisus şi de capii lamililor 
lui Israel, le grăiră lor: “Să clădim Împreună Cu vol, caci 
asemenea vouă ascultăm de Domnul vostru şi jerttim lui din 
zilele hi Asarhadam, regele Asirienilor, care ne-a strămutat 
aici“ Și le-a zis lor Zorobabel și lisus și capii familiilor lui 
Israel: “Nu putem Zid împreună casa Domnului 
Dumnezeului nostru. Noi vom zidi Singuri Domnului 

Dumnezeului lui Israel“ Ce înseamnă aceasta și mai ales 
ce înseamnă gelozia pentru care n-au voit să zidească 
împreună cu acel ce se închinau Domnului Dumnezeu? 


Răspuns 


Iuda înseamnă “mărturisire“. lar înţelesul mărturi- 
sirii este îndoit (1). Şi anume există o mărturisire de 
mulțumire pentru bunurile primite în dar şi există una 
pricinuită de mustrare şi de certarea pentru relele săvârşite. 
Căci mărturisire se numeşte şi înşirarea cu mulțumire a 
binefacerilor dumnezeieşti de către cei vinovaţi. ŞI 
amândouă produc smerenia, căci atât cel ce mulţumeşte 
pentru cele bune, cât şi cel ce se cercetează pentru fărdelegi 
se mulţumeşte (2). Cel dintâi socotindu-se nevrednic pentru 
bunurile ce i s-au dat, cel de al doilea rugându-se să 
primească iertare pentru greşeli. Veniamin se tălmăceşte, 
după înțelesul exact al acestui cuvânt la Evrei, “plânsul sau 
suspinarea mamei“, sau “îndrumarea mamei“, sau “fiul 
dreptei“, sau “zidirea poporului“. 

Deci tot ce se mărturiseşte într-unul din cele două 
chinuri arătate, este de seminţia lui Iuda. Şi tot ce se plânge 
pentru virtute, sau are dreptatea ca pe o mamă, care îi 
îndrumă cu pricepere viaţa şi rațiunea, sau este multora cale 
spre zidire şi mântuire pentru bogăţia virtuţii şi revărsarea 
învățăturii sale în cuvânt, face parte din seminția lui 
Veniamin (3). Aşa 1-a definit Scriptura pe cei care s-au 
eliberat din robia patimilor şi au părăsit afecțiunea fată de 
cele sensibile şi s-au făcut, prin deprinderea cu nepătirnirea, 
capabilă să zidească casa lui Dumnezeu. lar “casă“ numesc 
mintea zidită din diferite virtuți şi raţiuni prin făptuire şi 





+71 Ezdra 4, 1-3. 

contemplaţie, spre a fi locuinţă lui Dumnezeu în duh. În 
sfârşit duşmanii acestora sunt cele patru neamuri mutate în 
pământul lui Israel de către Azvacafat, regele Asur. Căci 
acesta a fost primul care a adus în pământul lui Israel 
Babiloneni, Hutei, Ematei şi Evrei." 

Babilonenii închipuiesc mândria, tălmăcindu-se 
prin “fire confuză (zăpăcită)“ (4). Huteii închipuiesc slava 
deşartă întrucât îşi mută cugetarea de la virtute la stearpa 
părere de sine. Căci numele lor tălmăcit înseamnă “ieşire din 
acestea“ (5). 

Emateii închipuiesc voința de a plăcea oamenilor. 

Căci Emat se tălmăceşte “vederea celor de 
dinafară“. Prin aceasta se împart darurile cele mai bogate 
acelora care cultivă virtutea în chip mincinos, pentru văzul 
oamenilor (6). 

În sfârşit Evreii  închipuiesc  înşelăciunea 
făţărniciei. Căci se tălmăcesc şerpuitori. Ei scot din virtute 
pe cei ce-i ascultă, prin înşelăciune şi fățărnicie prietenoasă, 
aşa cum a făcut şarpele dintâi cu Adam (7). 

lar Asarhadon, care 1-a strămutat pe aceştia în 
pământul lui Israel, se tălmăceşte “cel ce robeşte de la 
spate“, adică în chip ascuns şi neobservat; sau “cel ce 
robeşte în lanţuri“. Dar e vădit că acesta este diavolul, care 
toate le face pe ascuns spre surparea firii omeneşti şi pe care 
îl strânge în lanţurile propriilor păcate. Aceasta a adus în 
pământul lui Israel, adică în deprinderea cunoştinței şi a 
virtuţii, mândria, slava deşartă, voinţa de a plăcea oamenilor 
şi făţărnicia, împreunându-le cu cei ce se îndeletnicesc cu 
virtutea şi cunoaşterea, ca să fure ostenelile celor ce trudesc 
după bine, abătându-le cu viclenie spre alte lucruri decât 
spre cauza supremă, scopul activităților lor (8). 





*% IV Regi 17, 24. 

Poate tocmai pentru că ştia că aceşti draci vicleni 
se țin pe urmele celor virtuoşi, scrie dumnezeiescul Apostol 
Tesalonicenilor”” că nu s-a dus la ei “cu cuvinte de 
linguşire“, ca un făţarnic (cum poate credeau ei despre 
dânsul), nici “cu ascunse porniri de lăcomie“, vrând să placă 
oamenilor, nici “căutând mărire de la cineva“, ca un iubitor 
de slavă. Căci nu şi-a arătat nici o mândrie, fiind vădite 
trăsăturile  smereniei sale: nenumăratele prigoniri şi 
pătimirile cu trupul, sărătia desăvârşită şi simplitatea în 
rostirea cuvântului. “Căci deşi sunt simplu în cuvânt, dar nu 
şi în cunoştinţă“. 

Deci “aceea auzind sunetul trâmbiţelor, au venit 
să vadă ce e cu acest sunet şi au aflat că cei scăpaţi din robie 
zidesc templul Domnului Dumnezeului lui Israel“. 
Trâmbiţele, al căror sunet îl aud dracii necuraţi, sunt 
cuvintele despre virtute şi cunoştinţă. lar sunetul acestor 
cuvinte sunt faptele virtuţilor şi buna statornicie în modul de 
comportare a celor ce s-au întors prin pocăință de la păcat la 
virtute şi s-au ridicat de la neştiință la cunoştinţa de 
Dumnezeu (9). 

Şi au venit la Zorobabel şi la lisus şi la capii 
familiilor şi le-au zis lor: Să clădim împreună cu voi, căci la 
fel cu voi ascultăm de Domnul vostru şi-i Jertfim Lui“. 
Zorobabel este mintea activă, lisus mintea contemplativă 
(10), iar capii familiilor sunt puterile (facultățile) sufletului, 
din care răsar modurile virtuţii şi rațiunile cunoştinței. De 
aceasta se apropie dracii necuraţi ai mândriei, ai slavei 
deşarte, ai voinței de a plăcea oamenilor şi a făţărniciei, 
zicând: “Să clădim împreună cu voi templul Domnului“. 
Căci nici unul dintre aceşti draci vicleni nu întâmpină 





19 Tes. 2, 4-6. 
150 1] Cor. 11,6. 

vreodată râvna omului virtuos, ci înlăturînd mai degrabă 
lipsurile virtuţilor îndeamnă la şi mai mari silințe, făcându- 
se împreună râvnitor cu cei ce se nevoiesc ca să tragă la sine 
inima celui ce străduieşte după ce a pierdut măsura 
constantă a moderaţiei şi să-l ducă pe neobservate spre altă 
țintă decât cea spre care credea că merge. De aceea spun 
viclenii: “la fel cu voi ascultăm pe Domnul vostru“. Căci nu 
urăsc neprihănirea şi nu se scârbesc de post, nici de 
împărțirea de ajutoare, sau de primirea de străini, sau de 
cântarea de psalmi, sau de citiri, sau de învățăturile cele mai 
înalte, sau de culcarea pe jos, sau de veghere, sau de toate 
celelalte prin care se caracterizează viața lui Dumnezeu, 
până ce scopul şi cauza celor care se săvârşesc le slujeşte 
lor. De aceea pe ceilalți draci îi observă ascetul mai repede 
şi scapă mai uşor de vătămarea ce vine de la ei. 

Dar aceştia, care au aparenţa că ajută omului să 
umble pe calea virtuții şi că zidesc împreună cu el templul 
Domnului, ce minte înaltă i-ar putea descoperi? Ea poate 
aceasta numai “prin cuvântul viu şi lucrător care pătrunde în 
toate şi străbate până la despărțirea sufletului şi a 
duhului,” adică cunoaşte care dintre fapte şi gânduri sunt 
sufleteşti, sau forme şi mişcări naturale ale virtuţii, şi care 
duhovniceşti sau forme şi mişcări mai presus de fire şi 
proprii lui Dumnezeu, date firii prin har (11); prin cuvântul 
care străbate până la despărțirea “dintre încheituri şi 
măduvă“, cunoscând potrivirea sau nepotrivirea dintre 
modurile virtuţii şi rațiunile duhovniceşti (12); prin cuvântul 
care “judecă cugetările şi intenţiunile inimilor“,'” adică 
afecțiunile ascunse ale adâncului nostru față de cele spuse şi 
pricinile nevăzute ale acestora din suflet (13). 





451 Bvr. 4, 12. 
152 Ibid. 

Căci “nu este înaintea Lui nici o făptură ascunsă“; 
se înţelege între noi, care credem că ne putem ascunde. 
“Fiindcă toate sunt goale şi descoperite“, nu numai cele ce 
s-au făcut şi s-au gândit, ci şi cele ce se vor face şi se vor 
gândi. Căci poate de faptele şi gândurile viitoare spune 
Scriptura că “nu este făptură ascunsă“, şi nu despre cele ce 
s-au săvârşit. Fiindcă acestea ne sunt şi nouă înşine şi le sunt 
şi altora descoperite. Cu atât mai mult lui Dumnezeu, care a 
cunoscut de mai înainte toate veacurile nesfârşite care au 
fost, sunt şi vor fi, şi care are de mai înainte prin fire 
cunoştinţa facerii tuturor; şi care nu din lucruri, ci de la Sine 
a primit în Sine de mai înainte cunoştinţa lucrurilor. Căci EI 
este cunoştinţa ființiulă a lucrurilor, fiind Făcătorul lor; e 
însăşi cunoştinţa (0VTĂ yvâio1c), ca cel ce are cunoştinţa Sa 
prin fire, mai presus de orice cauză. Dar chiar şi față de 
aceasta se află mai presus în tot chipul, conform unei rațiuni 
suprainfinite care depăşeşte de infinite ori însăşi 
infinitatea“ (14). Căci El este Făcătorul şi al aşa zisei 
cunoştinţe în orice sens şi chip, şi nu este accesibil nici unei 
cunoştinţe ce poate fi cugetată sau rostită. 

Cine deci, neavând acest cuvânt” sălăşuit în 
adâncul inimii, va putea să scape de vicleniile ascunse ale 
fățărniciei dracilor împotriva noastră şi să stea de sine, cu 


455 
t 





*5 Ibid. 13. 

15 A se vedea paralela în cap. theol. I. 49, Filoc. rom. vol I, p. 140. 
Dumnezeu ca ființă e mai presus de infinitatea energiilor Sale, de 
care se vor împărtăşi făpturile. E o gradație “infinită“ în infinitate. 
Infinită este bucuria întâlnirii făpturii cu Dumnezeu, dar niciodată nu 
se termină creşterea acestei bucurii. 

+55 Se pare că în toată această interpretare a locului de la Evr. 4, 12 A6yog 
e considerat de Sf. Maxim nu drept “cuvânt“, ci ca rațiune, ca 
inspiraţie, ca pătrundere, ca iluminare, ca străfulgerare a înţelegerii, a 
raţiunii, ca şoaptă sau ca rază pornită din Logosul ceresc. 

totul singur, fără nici un amestec cu ei, şi să zidească 
templul Domnului, asemenea marelui Zorobabel, a lui lisus 
şi a capilor de familii, care spun hotărât şi cu glas mare 
duhurilor amăgitoare ale mândriei, ale slavei deşarte, ale 
plăcerii de la oameni şi ale fățărniciei: “Nu vom zidi cu voi 
templul Domnului Dumnezeului nostru, ci vom zidi singuri 
Domnului lui Israel“? Numai cel ce are acest cuvânt poate 
cunoaşte că amestecul dracilor cauzează stricăciunea şi 
surparea întregii clădiri şi întinează harul şi frumuseţea 
stăruinţelor închinate lui Dumnezeu. Căci nimeni nu poate, 
având ca ajutor la virtute pe vreunul din dracii pomeniţi, să 
o zidească pe aceasta lui Dumnezeu. Pentru că nu are pe 
Dumnezeu ca scop în cele ce face, ca să se exercite în 
virtute privind spre El. Deci nu din gelozie n-au primit cei 
ieşiţi din robie pe Babiloneni, pe Huteni, pe Ematei şi pe 
Evrei să zidească împreună cu ei templul Domnului, ci 
fiindcă au cunoscut cursele ce se ascundeau în aparenţa de 
prietenie a dracilor, care voiau să le aducă prin bine pe 
neobservate moartea păcatului. 

Fie deci ca şi noi să zicem totdeauna duhurilor 
răutăţii, care ne vădesc în chip nevăzut cu înfăţişarea 
prieteniei duhovniceşti şi ne spun: “Să zidim împreună cu 
voi templul Dumnezeului vostru“: “Nu putem să zidim 
împreună casa Domnului Dumnezeului nostru, ci noi vom 
zidi singuri Domnului lui Israel“. Singuri într-o anumită 
privinţă, deoarece o dată ce ne-am eliberat de duhurile care 
ne războiau din lipsa virtuții şi de la care am ieşit, nu vrem 
ca, înălțându-ne prin excesele voastre (15), să fim iarăşi 
străpunşi şi să cădem cu atât mai cumplit ca întâia oară, cu 
cât din cea dintâi cădere exista nădejdea întoarcerii în 
temeiul unei iertări pentru slăbiciune, dar din cea de-a doua 
întoarcere este cu neputinţă sau foarte grea, deoarece acum 

suntem urîți din, pricina mândriei ce ne vine din faptul că 
am săvârşit, în loc de cele de-a dreapta, altele ca ei sunt şi 
mai la dreapta (16). Dar totuşi nu singuri în altă privință, 
deoarece îi avem pe sf. Îngeri ca ajutoare la cele bune, dar şi 
mai mult pe Dumnezeu, care se arată EI însuşi pe Sine în noi 
prin faptele dreptăţii” şi ne zideşte pe noi Sieşi templu sfânt 
şi slobod de toată patima. 


Scolii 


1. Mărturisirea este de două feluri. 





* Virtuţile sunt prima treaptă a unirii noastre cu Dumnezeu, iar 
cunoaşterea a doua. Între asceză sau făptuire mistică nu e o opoziție, 
ci o continuitate, în faza activă unirea nu e atât de ființială şi de 
durabilă, pentru că dumnezeiescul e prezent numai în parte, lăsând 
loc şi creaturalului. În faza mistică creaturalul a făcut loc cu totul 
dumnezeiescului. Paul Hankamer (Jacob Bohme, Gestalt und 
Gestaltung, Bonn, Cohen 1924) arătând că Schiller a crezut în unirea 
omului cu Dumnezeu prin fapta morală, iar Eckarth şi Goethe prin 
mistică, socoteşte că prima este o unire prin voință, a doua prin 
fiinţă, că prima este ncexistențială şi trecătoare, a doua existenţială şi 
statornică. “Această unire prin faptă rămâne totdeauna mărginită, 
oarecum vremelnică. Prin fapta morală Dumnezeu nu devine trăit 
ființial în om. El rămâne în afară de om şi deasupra omului“. La 
Eckarth şi Goethe omul nu mai e despărţit de Dumnezeu numai prin 
voinţă, ci prin fiinţă, prin faptul că e o individualitate. Nu de faptă, ci 
de ființă e aici vorba. Nici o făptuire morală, nu tămăduieşte un astfel 
de neajuns. Numai o nimicire poate ajuta, moartea şi învierea, jertfa 
adânc tainică, care e destinul necesar al întregii umanităţi. Mântuirea 
aici este o unire supramorală, reală şi fiinţială între Spiritul universal 
şi persoană“ (Pg. 24-25). Dar din locul acesta al Sf. Maxim şi din 
cele care spune că Hristos e fiinţa virtuţii, rezultă că nu se poate face 
o deosebire atât de categorică între unirea cu Dumnezeu prin virtuți 
şi între unirea mistică. Unirea prin virtuți nu e numai o unire în 
sectorul voinţei, ci ea atinge şi ființa omului. ar unirea prin ființă nu 
se poate realiza fără unirea prin voinţă. 

2. Toată mărturisirea, zice, smereşte sufletul: cea 
dintâi învățându-l că a fost îndreptat prin har, iar cea de-a 
doua că trebuie să se învinovăţească pentru greşelile sale 
întru întristarea de buna voie. 

3. Cel ce plânge pentru păcatele de mai înainte şi 
are în sine în chip desăvârşit credința lui Dumnezeu, care-l 
naşte mereu spre dreptate, şi-şi oferă viaţa şi rațiunea ca să 
se întipărească în ele toată virtutea, s-a făcut pe sine mădular 
al seminţiei duhovniceşti a lui Veniamin, arătându-şi 
naşterea după Dumnezeu ca faptă a voinței, nu a necesităţii. 
Căci cel ce poartă de bunăvoie naşterea lui Dumnezeu este 
“fiul dreptei“. 

4. Prin Babiloneni înţelege mândria, dat fiind că 
aceasta produce o cugetare confuză. Căci patima mândriei 
constă în două neştiințe. lar aceste două neştiinţe 
împreunându-se, dau o cugetare confuză. Căci numai acela 
este mândru, care ignoră atât ajutorul dumnezeiesc cât şi 
neputința omenească. Deci mândria este lipsa cunoştinţei de 
Dumnezeu şi de om. Căci prin negarea celor două extreme 
ia ființă o afirmare mincinoasă. 

5. Prin Hutei înțelege slava deşartă. Căci slava 
deşartă este abaterea de la scopul cel după Dumnezeu şi 
îndreptare spre alt scop decât cel dumnezeiesc. Fiindcă 
iubitorul de slavă deşartă este cel ce urmăreşte virtutea 
pentru slava sa, nu pentru a lui Dumnezeu şi care plăteşte 
prin ostenelile sale laudele goale de la oameni. 

6. Prin Ematei înțelege dorința de a plăcea 
oamenilor. Căci cel ce voieşte să placă oamenilor are grijă 
numai de purtările de dinafară şi de cuvinte linguşitoare, ca 
prin cele dintâi să fure vederea, iar prin cele de-al doilea să 
fure auzul acelora care se lasă îndulciți şi impresionați 
numai de cele ce văd şi se aud şi mărginesc virtutea numai 

la ceea ce cade sub simțuri. Deci voinţa de a plăcea 
oamenilor se arată în afişarea unor purtări şi cuvinte care vor 
să fie cinstite de oameni ca virtuoase. 

7. Prin Evrei înţelege fățărnicia. lar fățărnicia este 
afectarea prefăcută a prieteniei, sau ura acoperită sub 
înfăţişarea prieteniei, sau duşmănia ce se arată ca 
bunăvoință, sau invidia ce-şi dă o, faţă iubitoare, sau 
dispoziția păcătoasă ce înşeală pe privitori prin afişarea 
chipurilor virtuții, sau o viață care are forma virtuţii dar nu 
şi podoaba ei de fapte, sau afectarea unei dreptăți ce constă 
numai în aparență, sau chipul filisofiei lucrătoare care 
acoperă golul ascuns al voinţei virtuoase, sau amăgirea cu 
chip de adevăr pe care o cultivă cei ce imită pe şarpe prin 
şiretenia năravurilor. 

8. Cauza lucrurilor şi a bunurilor din lucruri este 
Dumnezeu. Deci cel ce se osteneşte pentru virtute şi 
cunoştinţă şi nu sporeşte, pe măsura creşterii sale în har, în 
recunoaşterea nevredniciei proprii, nu a scăpat de răul 
mândriei. lar cel ce cultivă binele pentru slava proprie, se 
cinsteşte pe sine mai mult decât pe Dumnezeu, fiind 
străpuns de pilonul slavei deşarte. De asemenea cel ce 
săvârşeşte sau urmăreşte virtutea pentru a fi văzut de 
oameni, pune aprobarea omenească mai presus de cea 
Dumnezeiească, bolind de patima de a plăcea oamenilor. lar 
cel ce îşi vopseşte în chip viclean purtările sale cu buna 
cuviință a virtuţii şi-şi acoperă dispoziţia rea a voinţei cu 
înfăţişarea văzută a cuvioşiei, spre amăgirea oamenilor, 
cumpără virtutea cu viclenia fățărniciei. Deci, Azvacafat cel 
spiritual îndreaptă intenția fiecăruia din aceştia, de la cauza 
proprie spre alte scopuri. 

9. Cuvintele lui Dumnezeu grăite simplu numai 
prin rostire, nu se aud neavând drept glas faptele celor ce le 

grăiesc. lar dacă se rostesc cu glas prin împlinirea 
poruncilor, dracii se mistuiesc de puterea acestui glas, iar 
oamenii zidesc, prin sporirea în faptele dreptăţii, cu râvnă 
templul Dumnezeiesc al inimii. 

10. Prin Zorobabel se înțelege aici mintea activă, 
dat fiiind că este mai războinic, iar prin lisus mintea 
contemplativă, dat fiind că e preot şi a fost rânduit să facă 
necontenit rugăciuni către Dumnezeu. 

11. Despărțirea sufletului şi a duhului indică 
deosebirea dintre virtuțile din fire, ale căror rațiuni le avem 
în chip firesc, şi dintre cele de la Duhul, al căror har îl pri- 
mim în dar.” Deosebirea acestora o face Scriptura în chip 
clar. 

12. “Măduva“ este cuvântul dumnezeiesc, care 
nutreşte ca pe nişte oase gândurile dumnezeieşti din noi, 
care la rândul lor susțin trupul virtuților. Iar “încheietura“ 
este modul făpturii, în care se realizează unirea gândurilor 
cu rațiunile Dumnezeieşti spre a da întregul virtuţii. 

13. “Cugetările şi intențiunile“, pe care zice că le 
judecă cuvântul sunt legăturile afectuoase ale sufletului cu 
rațiunile dumnezeieşti şi cu gândurile şi cauzele acestor 
legături. Căci cugetarea mişcă amintirea, care este prin fire 
afecțiune, iar intenția priveşte spre sfârşit, ceea ce e propriu 
cauzei. 

14. Cunoştinţa ființială este Dumnezeu. Dar 
mintea premerge în chip vădit oricărei cunoştinţe, căci 
aceasta cade sub ea. Deci Dumnezeu este mai presus şi de 
această cunoştinţă, dat fiind că este în chip suprainfinit mai 
presus şi de orice minte, sub care cade cunoştinţa. 





“57 Interpretarea aceasta înlătură trihotomismul. Sufletul e firea, duhul e 
harul. Sau sufletul e omul lăuntric natural, iar duhul e omul lăuntric, 
adică sufletul străbătut de har. 

15. Dracii care războiesc sufletul în lipsa virtuţii 
sunt aceia care îl învaţă desfrâul şi beţia, iubirea de argint şi 
cele asemenea. Iar cei care îl războiesc din pricina excesului 
de virtute sunt acei care îl învață părerea de sine, slava 
deşartă, mândria şi cele asemenea, strecurând prin cele de-a 
dreapta în chip ascuns ispitele celei de-a stânga. 

16. Definiţia virtuţii este unirea prin cunoştinţă a 
neputinței omeneşti cu puterea dumnezeiească. Deci cel ce 
se închide pe sine în neputinţa firii, încă nu a ajuns la 
hotarul virtuţii. Din această pricină el păcătuieşte, ca unul ce 
n-a primit încă puterea ce întăreşte neputința. lar cel ce 
prezintă cu îndrăzneală în loc de puterea dumnezeiească 
neputința proprie ca putere, a sărit pe hotarul virtuţii. El 
păcătuieşte prin aceea că nu recunoaşte ceea ce s-a făcut mai 
pe urmă prin el în chip suprafiresc. El socoteşte păcatul 
drept virtute. E mai de iertat deci cel ce s-a închis în 
neputința sa naturală, pătimind mai bine căderea de la 
virtute din trândăvie, decât cel ce prezintă în loc de puterea 
dumnezeiească neputinţa proprie ca putere în stare să 
împlinească datoriile. Căci mai degrabă îşi pricinuieşte 
căderea prin îndrăzneala sa. 


Întrebarea 57 


"Mult poate rugăciunea lucratoare a dreptului: 


Ce înseamnă “lucrătoare“? 





%5 Iacob 5, 16. Evepyovuevn s-ar putea traduce poate mai corect ca 
lucrată: rugăciune lucrată prin fapte. Dar lucrată în felul acesta, 
rugăciunea devine la rândul ei lucrătoare, eficace, din principiu 
pasiv, factor activ. 

Răspuns 


Eu ştiu că rugăciunea este lucrătoare în două 
feluri. Într-unul, când cel ce se roagă aduce rugăciunea sa lui 
Dumnezeu împreună cu faptele poruncilor, când deci 
rugăciunea lui nu cade de pe limbă numai ca un cuvânt 
simplu şi ca un sunet gol al vocii, zăcând leneşă şi fără 
consistență, ci când este lucrătoare, vie şi însuflețită prin 
împlinirea poruncilor. Căci rugăciunea şi cererea îşi 
împlinesc consistenţa când le umplem prin virtuţi. Această 
umplere face rugăciunea dreptului tare, încât toate le poate, 
lucrând prin porunci. 

Într-altfel este lucrătoare, când cel ce are lipsă de 
rugăciunea dreptului săvârşeşte faptele rugăciunii, 
îndreptându-şi viața de mai înainte şi făcând tare cererea 
dreptului, întru-cât o împuterniceşte prin purtarea sa cea 
bună. Căci nu foloseşte rugăciunea dreptului celui care, 
având trebuinţă de ea, se desfată mai mult cu păcatele decât 
cu virtuțile. De pilda marele Samuil plângea odinioară pe 
Saul care păcătuise, dar nu putea să-l facă pe Dumnezeu 
îndurător, neavând în ajutorul plânsului său îndreptarea 
cuvenită a păcătosului. De aceea Dumnezeu, oprind pe 
slujitorul Său de la plânsul de prisos, îi zice: “Până când vei 
plânge pentru Saul? Căci Eu l-am lepădat pe el, ca să nu 
mai împărătească peste Israel“.** 

De asemenea leremia, care suferea tare pentru 
poporul ludeilor înnebunit de amăgirea dracilor, nu este 
auzit când se roagă, întrucât nu are ca putere a rugăciunii 
întoarcerea necredincioşilor ludei de la rătăcire. De aceea, 
oprindu-l şi pe Dumnezeu de la rugăciunea în zadar, zice: 
“Şi tu nu te mai ruga pentru poporul acesta şi nu-mi mai 





91 Reg. 16,1. 
330 


Sfântul Maxim Mărturisitorul 


cere să am milă de ei; nu te mai ruga şi nu mai veni la mine 
pentu ei, că nu voi auzi“.*% 

Este cu adevărat o mare nesimţire, ca să nu zic 
nebunie, să ceară mântuire prin rugăciunile drepţilor acela 
care-şi desfată sufletul cu cele stricăcioase, şi să ceară 
dreptate pentru acele fapte cu care se laudă, întinându-se cu 
voința. Cel ce are trebuință de rugăciunea dreptului trebuie 
să nu o lase nelucrătoare şi inertă, dacă urăşte cu adevărat 
cele rele, ci să o facă lucrătoare şi tare, într-aripând-o prin 
propriile sale virtuţi, şi în stare să ajungă la Cel ce poate să 
dea iertare pentru greşeli. 

Prin urmare mult poate rugăciunea dreptului când 
e lucrătoare, fie prin dreptul care o face, fie prin cel ce o 
roagă prin drept s-o facă. Când e lucrătoare prin dreptul care 
o face, îi dă lui îndrăsneală către Cel ce poate să împlinească 
cererile drepţilor; iar când e lucrătoare prin cel ce o roagă 
prin drept s-o facă, îl echilibrează pe el de ticăloşia de mai 
înainte, schimbându-i dispoziția spre virtute. 


Întrebarea 58 


“Intru aceasta vă bucuraţi puțin acum, măcar Că 
trebuie să vă întristaţi în multe feluri de încercări“. “ 
Cum, întristat Hind cineva în încercări, poate să se 


bucure întru cele ce se întristează ? 
Răspuns 


Cuvântul adevărului cunoaşte două feluri de 
întristări: una ascunsă în suflet, iar alta arătată prin simțire. 





150 Jerem. 7, 16. 
+51 [ Petru 1, 6. 

Cea dintâi (1) cuprinde tot adâncul sufletului, lovit de biciul 
conştiinţei; iar cea de-a a doua se întinde peste toată 
simţirea, care se adună din revărsarea ei naturală, sub povara 
durerilor (2). Cea dintâi este urmare a plăcerii trăită cu 
simţurile, iar cealaltă a bucuriei din suflet (3).*” Mai bine 
zis, una este urmarea patimilor de bună voie ale simțurilor, 
iar cealaltă a celor fără de voie.** 

Căci întristarea este, după părerea mea, o 
dispoziție din care lipseşte plăcerea. lar lipsa plăcerilor e 
adusă de osteneală. Osteneala, la rândul ei, e provocată în 
chip vădit de lipsa deprinderii naturale, sau pierderea ei. lar 
lipsa deprinderii naturale e produsă de îmbolnăvirea puterii 
ce se află prin sine la dispoziţia deprinderii. Această boală a 
puterii ce se afă prin fire la dispoziția deprinderii vine din 
reaua întrebuințare a lucrării ei naturale. În sfârşit reaua 
întrebuințare a lucrării ei constă în mişcarea puterii spre 
ceea ce nu este potrivit cu firea şi nu are consistenţă (4). 

Dar precum cunoaşte Scriptura două feluri de 
întristări, la fel cunoaşte două feluri de ispite (5). Unul cu 
voie şi unul fără de voie, unul creator de plăceri voite, 
celălalt aducător de dureri fără voie. Ispita cu voia dă ființă 
plăcerilor voite, iar cea fără de voie aduce durerile fără de 
voie.“ Una este cauza întristării din suflet, iar cealaltă a 





* Bucuria duhovnicească înseamnă o comprimare a plăcerilor senzuale, 
precum plăcerile senzuale produc întristare în suflet. 

1% Patimile de bună voie sunt cele păcătoase. Ele produc întristare 
sufletului. Patimile fără de voie sunt durerile, strâmtorările. Ele 
produc întristarea simţurilor. 

15 Ispita fără de voie, care e o suferință, un necaz, o osteneală, e mai 
potrivit să se numească încercare. E şi ea o ispită, întrucât suferința îl 
face şi ea pe om adeseori să păcătuiască pentru a scăpa de ea. Dar pe 
când ispita plăcerii (ispita în sens strâns) trebuie respinsă, ispita durerii 
(încercarea) trebuie acceptată. Deci atitudinile față de ele trebuie să fie 

întristării după simţuri (6). 

De aceea socotesc că Domnul şi Dumnezeul 
nostru, învățând pe ucenicii săi cum trebuie, să se roage, le 
spune să se roage să nu le vină felul ispitelor cu voia: “Şi nu 
ne duce pe noi în ispită“,** adică îi învaţă pe ucenicii Săi să 
se roage să nu fie lăsaţi să facă experienţa ispitelor plăcerii, 
adică a celor voite şi poftite. lar marele lacob, zis fratele 
Domnului, învățând pe cei ce luptă 
pentru adevăr să nu se ferească de felul ispitelor fără de 
voie, zice: “Mare bucurie să socotiți frații mei când cădeți în 
felurite ispite“,'“ adică în încercările, care nu sunt voite şi 
poftite şi produc dureri (7). Şi Domnul o arată aceasta 
limpede adăugând: “ci ne izbăveşte de cel rău“, iar marele 
lacob zicând: “Ştiind că cercarea credinței voastre lucrează 
răbdarea, iar răbdarea să-şi aibă lucrul ei desăvârşit, ca să 
fiți desăvârşiți şi întregi, fără nici o lipsă“. “Desăvârşit este 
cel ce luptă împotriva ispitelor cu voia, prin înfrânare, şi 
cele fără de voie stăruieşte cu răbdare (8), iar “întreg“ este 
cel ce-şi însoţeşte făptuirea cu cunoştinţa şi a cărui 





direct opuse. Rău ar fi când s-ar respinge amândouă (indiferența, 
apatie), dar şi mai rău când s-ar accepta ispita plăcerii şi s-ar respinge a 
durerii. Ispita (plăcerii) aduce plăcere simțţirii şi întristare sufletului, iar 
încerca-ea (durerii) aduce întristare simțirii şi bucurie sufletului. Nu te 
poţi bucura cu sufletul şi totodată desfăta cu simţurile, adică nu poți 
primi deodată şi ispita şi încercarea. Deci beţia şi desfătarea pe care o 
simţim în vremea unei voluptăţi deşi ni se pare că ne-a pătruns toată 
ființa, e numai o plăcere a simţurilor, nu şi a sufletului. Sufletul a putut 
să se scufunde, în acele clipe, dacă nu simţim în mijlocul acelei 
voluptăţi o întristare, internă ca semn al prezenţei lui. Am devenit cu 
alte cuvinte în acele clipe întregi ai simţurilor, în nici un caz voluptatea 
nu € şi a sufletului. 

“5 Mt. 6, 13. 

1% Tacob 1, 2. 


353 


Filocalia 


contemplaţie nu este lipsită de fapte (9).* 


Aşadar întristarea şi plăcerea fiind împărţite între 
suflet şi simţire, cel ce caută plăcerea sufletului, primeşte 
întristarea simţurilor şi devine cercat, desăvârşit şi întreg. 
“Cercat“ întrucât a experimentat prin simțire cele 
contrare; “desăvârşit“, întrucât a luptat neobosit cu 
plăcerea şi întristarea din simţuri, prin înfrânare şi răbdare; 
“întreg“, întrucât păstrează neştirbite, statornice şi constante 
deprinderile care luptă cu dispozițiile simțirii opuse 
întreolaltă; acesta deprinderi sunt făptuirea şi contemplația, 
care rămân legate întreolaltă şi nedespărțite, făptuirea 
vădind prin modurile ei cunoştinţa contemplației, iar 
contemplaţia purtând, ca şi raţiunea, platoşa virtuţii cu fapta 
(10). 

Deci fiindcă Scriptura spune că întristarea ca şi 
plăcerea sunt de două feluri şi una se află în suflet, iar alta în 
simţuri, să privim pe scurt şi cauzele lor. 

Întristarea din suflet este îndoită. Una este pentru 
greşelile proprii, altă este pentru greşelile străine. lar cauza 
acestei întristări este în chip vădit plăcerea după simţuri a 
celui ce se întristează, sau a celor pentru care se întristează 
(11). Căci judecând drept, aproape că nu este păcat în 
oameni, care să nu-şi aibă ca început al naşterii sale 
afecțiunea nerațională a sufletului față de plăcerea simţurilor 
(12). 

lar cauza plăcerii din suflet este, în chip vădit, 
întristarea după simţuri a celui ce se veseleşte şi se bucură 
de virtuţiile proprii sau ale altora (13). Căci după judecata 





1% Dovadă că în mistica răsăriteană, contemplaţia nu înseamnă 


inactivitate, cum a fost socotită. Treapta contemplativă nu 
desfiinţează pe cea activă anterioară. 
*% Cele contrare simţurilor sunt durerile. 

cea dreaptă, aproape că nu este virtute între oameni, care să 
nu aibe ca început al naşterii sale întoarcerea înțeleaptă a 
sufletului de la simţire (14). Dobândind sufletul, care 
urmăreşte virtutea, această desfacere de simţire, aceasta din 
urmă se va afla în chip necesar în dureri şi osteneli, 
nemaiavând unită cu ea puterea care ne născoceşte diferitele 
plăceri în temeiul afecțiunii voluntare a sufletului faţă de ele 
(15). Dimpotrivă această putere respinge acum bărbăteşte, 
prin înfrânare, năvala plăcerilor fireşti ale simţurilor. lar față 
de ostenelile cerilor fireşti, ale simţurilor. lar față de 
ostenelile şi durerile fără de voie şi potrivnice firii ce vin 
asupra-i, rămâne cu totul neînduplecată, neputând fi abătută 
de la deprinderea şi de la frumuseţea dumnezeiească a 
virtuții, de la plăcerea cea fără consistenţă. Şi nu cade de la 
înălțimea virtuților ca să abată ostenelile ce vin asupra-i, 
pentru a cruța trupul de simțirea durerilor. lar cauza 
întristării după simţuri este preocuparea totală a sufletului de 
cele conforme firii sale, pe când plăcerea după simţuri o 
produce în chip vădit lucrarea sufletului contrară firii (16) 
lui neputând avea alt început al naşterii ei decât abaterea 
sufletului de la cele conforme firii sale. 

Căci lucrarea după fire a minţii şi a simţurilor sunt 
opuse una alteia, din pricina deosebirii extreme a celor 
supuse lor (17). Pentru că cele supuse minţii sunt entitățile 
spirituale şi necorporale, pe care le sesizează după ființă; iar 
cele supuse simţurilor sunt lucrurile sensibile şi corporale, 
pe care le percep ele de asemenea după fire. 

Deci fiindcă nu e cu putință minții să străbată la 
cele spirituale înrudite cu ea fără contemplarea lucrurilor 
sensibile, aşezate la mijloc, iar aceasta nu se poate face fără 
lucrarea simţurilor care o întovărăseşete şi care e înrudită cu 
lucrurile sensibile (18), pe drept cuvânt dacă se lipseşte de 

înfățişările celor văzute, socotind lucrarea simţurilor care o 
întovărăşeşte drept o lucrare naturală (19), care din cel 
spirituale şi cele conforme firii, prinzându-se zicând cu 
amândouă mâinile de cele corporale şi cele conforme firii. 
Purtate apoi de acestea în chip nerațional (din pricina 
simțirii care a biruit-o), mintea pe care o naşte întristarea din 
suflet, întrucât acesta e lovit de biciuirile dese ale 
conştiinţei, iar pe de alta produce plăcerea de simțire, 
îngrăşând-o cu născocirile mijloacelor de desfătare a 
trupului. Dacă însă mintea, de la prima atingere prin simțuri 
cu cele văzute, taie înfăţişarea acestora şi contemplă 
rațiunile duhovniceşti ale lucrurilor, curăţite de figurile, 
aşezate pe ele, produce plăcerea din suflet, nemaifiind 
reținută de nici unul din lucrurile văzute prin simțuri, şi 
naşte întristarea din simţire, aceasta fiind lipsită de toate 
lucrurile naturale sensibile. Căci acolo unde simţurile sunt 
cârmuite de rațiunile în contemplarea celor văzute, trupul e 
lipsit de toată plăcerea după fire, neavând simţurile slobode 
şi dezlegate de lanţurile raţiunii, ca să slujească plăcerilor*” 
(20). 

Dacă deci, precum am spus, întristarea sau 
durerea sufletului (căci sunt unul şi acelaşi lucru) e produsă 
de plăcerea de simțţire, iar întristarea sau durerea simţirii de 
plăcerea din suflet, pe drept cuvânt cel ce doreşte şi 
nădăjduieşte viata “păstrată în cer spre moştenire 
nestricăcioasă, prihănită şi neveştejită, prin învierea din 





1 Deci pentru Sf. Maxim cele două plăceri, din suflet şi din simţire, nu 
pot fi în nici un caz împreună. Nu le poate avea cineva de odată 
amândouă. Dimpotrivă, plăcerii din suflet îi corespunde durerea din 
simţire şi viceversa. Omul, deci trebuie să aleagă deodată cu plăcerea 
din una, durerea din cealaltă, în textul grec pretutindeni se vorbe şte de 
“simţire“. Eu am tradus uneori prin “ simţuri“. E vorba de lucrarea 
simţurilor, de percepţie, la care se poate asocia o plăcere sau o întristare. 

morți a Dumnezeului şi Mântuitorului nostru lisus 
Hristos," are în suflet o veselie şi o bucurie negrăită, 
bucurîndu-se neîncetat de nădejdea bunurilor viitoare, dar în 
trup şi în simţire poartă întristarea, sau ostenelile cauzate 
simţirii de feluritele încercări şi de durerile prilejuite de ele. 
Căci orice virtute este însoțită de plăcere şi de durere: durere 
pentru trup, care se lipseşte de durerea dulce şi lină, şi 
plăcerea pentru suflet, care se desfată în duh cu raţiunile 
curățite de tot ce cade sub simţuri. 

Se cuvine deci ca mintea, întristându-se în viaţa 
aceasta (căci aşa cred că se înţelege “acum“) cu trupul 
pentru multe strâmtorări ce-i vin din încercările pentru 
virtute, să se bucure şi să se veselească cu sufletul pururea 
pentru nădejdea bunurilor veşnice, chiar dacă simţirea e 
apăsată de durere. “Căci nu sunt vrednice pătimirile 
sufletului de acum de slava viitoare, ce se va descoperi 
nouă“! zice Apostolul. 

În felul acesta se poate omul bucura, după părerea 
mea, pentru ceea ce se întristează. Căci întristandu-se cu 
trupul de virtute din pricina ostenelilor, se bucură cu sufletul 
de aceeaşi virtute, privind la frumuseţea celor viitoare ca la 
ceva prezent (21). Pentru această frumuseţe, cel ce se 
înnoieşte necontenit prin naşterea sufletului în duh, moare în 
fiecare zi, asemenea marelui David,” prin renunţarea de 
bunăvoie la trup, având atât plăcerea mântuitoare, cât şi 
întristarea folositoare (22). Iar prin întristare nu înţelegem 
pe cea nerațională, a celor mulţi, care apasă sufletul pentru 
că e lipsit de plăceri sau de bunuri materiale ce stârnesc în 
om porniri contrare firii spre cele care nu trebuie (23) şi îl 





110 ] Petru |, 3. 
+1 Rom. 8, 18. 
+2 ps. 43, 24; 1 Cor. 15, 31. 

fac să fugă de cele ce nu trebuie să fugă (24), ci pe cea 
rațională şi încercată de înţelepţi în cele dumnezeieşti şi pe 
cea care descoperă răul prezent. Căci întristarea este un rău 
prezent ce se află în suflet când plăcerea simțţirii împiedică 
discernământul raţiunii, sau în simţire când drumul 
sufletului înaintează neîmpiedicat în virtute, aducând cu atât 
mai multe strâmtorări simțirii, cu cât procură mai multă 
plăcere şi bucurie sufletului închinat în Dumnezeu, prin 
lumina înrudită a virtuţii şi cunoștinței. 


Scolii 


1. Adică întristarea sufletului. 

2. Acum numeşte întristare, durerea simțirii. 

3. Întristarea sufletului este urmarea plăcerii 
simţurilor, căci prin aceasta se naşte întristarea sufletului. 
De asemenea întristarea trupului este urmarea plăcerii 
sufletului, căci bucuria sufletului se face  întristarea 
trupului." 

4. Definiţiile întristării se alternează în ce priveşte 
cauza, care o produce. 

5. Întristarea este de două feluri. Una este a 
simțirii, născându-se din lipsa plăcerilor trupeşti; iar alta a 
minţii, producându-se prin lipsa bunurilor sufletului. Dar tot 
de două feluri zice că sunt şi ispitele. Unele sunt cu voia, 
altele fără de voie. Cele cu voia sunt pe de o parte pricinile 
plăcerii trupeşti a simţurilor, pe de alta ale întristării din 
suflet. Căci numai păcatul săvârşit întristează sufletul. Iar 
cele fără de voie, care se arată în strâmtorile involuntare, 
sunt pricinile plăcerii din suflet şi ale durerii trupeşti a 
simţurilor. 





+ Bucuria sufletească e concomitentă cu asceza trupeasca. 

6. Ispita cu voia produce întristare în suflet şi 
crează plăcerea în suflet şi crează plăcerea în simţuri; iar cea 
fără voie naşte plăcerea sufletului şi întristarea trupului. 

7. Domnul ne învaţă să ne rugăm să nu ajungem 
în ispitele cu voia, care produc plăcere trupului şi durere 
sufletului. lar marele lacob ne îndeamnă să ne bucurăm de 
încercările cele fără de voie, care alungă plăcerea trupului şi 
durerea sufletului. 

8. Arată pe cine numeşte desăvârşit. 

9. Arată pe cine numeşte întreg. 

10. “Cercat“ este cel ce a făcut experienţa durerii 
şi plăcerii trupeşti, întrucât a încercat atât la latura favorabilă 
a celor trupeşti. “Desăvârşit“ este cel ce a biruit plăcerea şi 
durerea trupului prin puterea rațiunii. lar “întreg este cel ce 
şi-a păstrat neschimbate deprinderile făptuirii şi ale 
contemplației, prin tăria dragostei de cele dumnezeieşti. 

11. Oricărei întristări din suflet îi premerge, zice, 
o plăcerea trupului. 

12. Fără legătura pătimaşă a sufletului cu 
simțurile nu este în oameni păcat. 

15. Cel ce domoleşte trupul prin ostenelile de 
bunăvoie, bucură sufletul duhovniceşte. 

14. Virtutea se naşte prin înstrăinarea de bunăvoie 
a sufletului de trup. 

15. Puterea născocitoare de care vorbeşte este 
puterea cugetătoare (mintală) a sufletului. Aceasta ieşind din 
legătura cu simţurile, nu mai are cine să se îngrijească de 
plăceri pe seama sufletului, printr-o afecţiune de bunăvoie 
față de el. Ea nu se mai ocupă nici cu uşurarea durerii 
trupului, din pricina preocupării totale şi afectuoase a 
voinţei de cele dumnezeieşti. 

16. Preocuparea sufletului de cele conforme cu 

firea se face începutul durerii simţurilor. Căci sufletul 
ostenindu-se pentru cele bune după fire, nu mai este nici o 
putere care să născocească mijloacele ce procură plăcere 
simţurilor. 

17. Simţurilor le sunt supuse cele sensibile, iar 
minţii cele inteligibile. Deci mare este deosebirea între cele 
sensibile şi cele inteligibile. 

18. Mintea îndată ce socoteşte lucrarea simțurilor 
ca proprie, se încâlceşte în înfățişările lucrurilor sensibile şi 
născoceşte plăceri pe seama trupului, neputând străbate 
dincolo de natura celor văzute, fiind reținută de legătura 
pătimaşă cu simţurile. 

19. Cel ce preface legile lucrurilor prin imitare în 
legea sa, este un virtuos, făcând raţională mişcarea celor 
lipsite de rațiune. Iar cel ce preface legea sa în legile altora 
prin imitare, e un pătimaş, schimbând rațiunea în ceea ce-i 
lipsit de rațiune. 

20. Când stăpâneşte în noi raţiunea, aceasta 
chinuieşte în mod necesar trupul, care îi slujeşte în vederea 
virtuții. 

21. Trupul e al sufletului, iar nu sufletul al 
trupului. Căci cel mai mic este al celui mai mare, nu cel mai 
mare al celui mai mic. Deci fiindcă pentru greşala dintâi a 
răsărit în noi legea păcatului, care este plăcerea simțurilor, 
iar pentru aceasta s-a hotărât moartea trupului prin osteneli 
şi dureri, rânduită spre desființarea legii păcatului, cel ce ştie 
că moartea s-a ivit din pricina păcatului, spre desființarea 
lui, se bucură pururea în sufletul său când vede cum este 
desfiinţată legea păcatului din trupul său prin feluritele 
osteneli şi dureri, ca să primească fericita viaţa viitoare în 
duh. Căci ştie că nu poate ajunge la aceasta dacă nu e golită 
mai înainte din trup, ca dintr-un vas, încă în această viaţă, 

legea păcatului, susținută prin afecțiunea voinţei față de el. 

22. Plăcerea mântuitoare este plăcerea sufletului 
pentru virtute. Iar întristarea folositoare, durerea trupului de 
dragul virtuţii. 

23. Cel ce e lipsit de patimi şi de lucruri, îşi duce 
pornirile spre cele ce nu se cuvine. 

24. Cel ce nu primeşte întâmplările care îl 
depărtează de patimi şi de lucruri fuge de cele ce nu trebuie 
să fugă. 


Întrebarea 59 


Pentru această mântuire au căutat cu Stăruială şi 
au cercetat cu de-amăuntul Proorocii care au proorocit 
despre harul rânduit vouă, cercetând care şi ce fel de timp 
este acela arătat lor de duhul lui Hristos din ei, care le 
mărturisea despre patimile lui Hristos și despre măririle de 
după ele“. Dacă fericiții Prooroci ne-au lăsat în scris cele 
ce au răsunat în urechile lor de la Duhul, casă le căutăm şi să 
le cercetăm, Cum şi cu ce căutare şi cercetare le-au căutat ȘI 
cercetat, odată ce le-au răsunat în urechi Și au Scris cele 
descoperite lor? 


Răspuns 


Puterile de căutare şi cercetare a lucrurilor 
dumnezeieşti sunt sădite în firea oamenilor, ființial de către 
Făcător, prin însăşi aducerea ei în existență. Iar descoperirile 
lucrurilor dumnezeieşti te împărtăşeşte prin har puterea 
Preasfântului Duh. Dat fiind însă că cel viclean a țintuit în 
urma păcatului aceste puteri încă de la început de firea celor 





+4] Petru |, 10 — 13. 

văzute, “şi nu mai era cine să înțeleagă şi să caute pe 
Dumnezeu“,"” întrucât toţi cei părtaşi de firea omenească îşi 
mărgineau puterea minţii şi raţiunii la înfăţişarea lucrurilor 
sensibile şi nu mai aveau nici o înţelegere pentru cele mai 
presus de simţuri, pe drept cuvânt harul Preasfântului Duh a 
restabilit puterea celor ce n-au îmbrățişat rătăcirea cu 
intenţiile şi cu toată inima, dezlipind-o de cele materiale. 
Deci reprimind-o curăţită prin har, aceştia au căutat întâi şi 
au cercetat, apoi au căutat cu stăruință şi au cercetat cu de- 
amănuntul tainele  dumnezeieşti prin acelaşi har al 
Domnului. 

Fiindcă nu e îngăduit să zicem că numai harul de 
sine lucrează în Sfinți cunoştinţele tainelor, fără puterile 
care primesc prin fire cunoştinţa (1). Căci atunci socotim că 
sfinții Prooroci nu înțelegeau iluminările date lor de către 
Preasfântul Duh. Dar în acest caz cum ar mai fi adevărat 
cuvântul care zice: “Înțeleptul înțelege cele din gura sa“.% 
Pe de altă parte n-au primit cunoştinţa adevărată a lucrurilor 
nici numai căutând-o prin puterea firii, fără harul Duhului 
Sfânt. Căci atunci s-ar dovedi de prisos sălăşluirea Duhului 
în Sfinți, neajutându-le întru nimic la descoperirea 
adevărului. Şi cum ar mai fi adevărat cuvântul care zice: 
“Toată darea cea bună şi tot darul desăvârşit de sus este, 
pogorând de la Părintele luminilor“;*” sau: “Fiecăruia i s-a 
dat arătarea Duhului spre folos; căci unuia, zice, i s-a dat 
prin Duhul cuvânt de înţelepciune, altuia cuvânt de 
cunoştinţă prin acelaşi Duh, altuia, darul tămăduirilor“ 
ş.a.m.d. Apoi adaugă: “Toate le lucrează unul şi acelaşi 





415 ps. 13, 2; 52,3 (LXX), 
116 Prov, 16, 25. 
+1 Ţacob 1, 17. 


342 


Sfântul Maxim Mărturisitorul 


Duh, împărțind fiecăruia îndeobşte precum voieşte“."* Şi 
voieşte ceea ce este spre folos fiecăruia, ca să împlinească 
dorul nepătimaş al celor ce caută cele dumnezeieşti. Căci cei 
ce caută fără cele dumnezeieşti, desigur va lua ceea ce caută 
(2). lar cel ce caută cu vreo patimă, nu va primi ce caută, 
căutând în chip rău. Căci zice: “Cereţi şi nu primiți, fiindcă 
cereţi rău." 

Prin urmare harul Duhului Sfânt nu lucrează 
înțelepciunea în Sfinți fără mintea care să o primească; nici 
cunoştinţa, fără rațiunea capabilă de ea; nici credinţa, fără 
convingerea minţii şi a raţiunii despre cele viitoare şi 
deocamdată nearătate; nici darurile vindecărilor, fară iubirea 
de oameni cea după fire; nici vreun altul dintre celelalte 
daruri, fără deprinderea şi puterea capabilă de fiecare. Dar 
iarăşi nu va dobândi omul ceva din cele înşirate numai prin 
puterea naturală, fără puterea lui Dumnezeu, care să le 
dăruiască (3). 

lar aceasta o arată limpede toţi Sfinţii, care, după 
ce se învrednicesc de descoperirile celor dumnezeieşti, caută 
raţiunile celor descoperite." Astfel Avraam, primind 
făgăduinţa că va moşteni pământul arătată lui prin cuvintele 
ce 1 le spune Dumnezeu: “Eu sunt Domnul care te-am scos 
pe tine din pământul Chaldeilor, ca să-ți dau pământul 
acesta spre moştenire“, nu se mulţumeşte să primească ceea 
ce a căutat ieşind din pământul Chaldeilor, ci a căutat cu dor 
să afle şi felul cum va moşteni, zicând către Dumnezeu: 
“Stăpâne Doamne, prin ce voi cunoaşte că-l voi moşteni?“* 
Iar Moise, primind puterea semnelor şi a minunilor, a căutat 





+18 ] Cor. 12, 7-11. 

+ Jacob 4, 5. 

%0 Dan. 12, 8; Zah. 4, 5. 
%1 Fac. 15,7. 

să înveţe modurile şi raţiunile prin care avea să dovedească 
vrednicia de crezare a semnelor dăruite.” Iar marele David 
zice: “Şi a mai pus în ei toate rațiunile semnelor şi a 
minunilor lui, în pământul lui Ham“.*” Şi tot el zice despre 
sine, strigând către Dumnezeu: “Descoperă ochii mei şi vei 
înţelege minunile din legea Ta“.** Apoi: “Făclie picioarelor 
mele este legea Ta şi lumina cărărilor mele“.*% Iar marele 
Daniil, care dorea cu atâta putere vedeniile dumnezeieşti, 
pentru care a stat nemâncat trei săptămâni, căutând raţiunile 
lor, aude pe un Înger zicând către alt Înger: “Tâlcuieşte celui 
de colo vedenia “.* În sfârşit marele Prooroc Zaharia la 
fiecare vedenie din proorocia lui îl prezintă pe Îngerul ce 
grăia în el, arătându-i şi învăţându-l raţiunile vedeniilor, 
zicând: “Şi mi-a arătat mie Îngerul, care grăieşte în mine: 
Doamne, ce sunt astea?“ %7 

E limpede din aceasta că toți Sfinţii pe de-o parte 
au primit de la Duhul descoperirii, pe de alta au cerut să li se 
lămurească raţiunile celor descoperite. De asemenea că 
harul Duhului nu desființează câtuşi de puţin puterea firii, ci 
mai degrabă, fiind slăbită prin întrebuinţarea ei într-un mod 
contrar firii, o face iarăşi tare prin întrebuinţarea ei într-un 
mod potrivit firii, înălțând-o la înţelegerea celor 
dumnezeieşti. 

Desigur Duhul Sfânt este cel ce caută şi 
cercetează în noi cunoştinţa lucrurilor. Dar nu caută pentru 
Sine ceea ce caută, fiindcă e Dumnezeu şi mai presus de 
orice cunoştinţă, ci pentru noi cei ce avem lipsă de 





%2 Exod4, |. 

1% Ps. 104, 26. 

1% Ps. 118, 18. 

1%5 Ps. 118, 105. 

1% Dan. 8, 16. 

+7 Zah. 1,9 (LXX). 

cunoştinţă. Precum şi cuvântul făcându-se trup, nu 
săvârşeşte taina întrupării pentru Sine, ci pentru noi. Dar 
precum fără trup însufleții mintal nu ar fi lucrat Cuvântul în 
chip dumnezeiesc cele ale trupului, la fel nici Duhul Sfânt 
nu lucrează în Sfinţi cunoştinţele tainelor, fără puterea cea 
după fire, care caută şi cercetează cunoştinţa. Deci ori de 
căutau, ori de căutau cu stăruință, ori de cercetau ori de 
cercetau cu de-amănuntul, Sfinții aveau harul Duhului, care 
mişca puterea mintală şi rațională a lor spre căutarea şi 
cercetarea celor privitoare la mântuirea sufletului. Fără 
Duhul nu vedeau nimic din cele duhovniceşti, fiindcă nu 
poate mintea omenească să perceapă fără lumina 
dumnezeiească cele dumnezeieşti şi spirituale. 

Căci precum nu se poate odihni ochiul să 
perceapă cele sensibile fără lumina soarelui, la fel fără 
lumina duhovnicească nu ar putea primi mintea omenească 
niciodată vreo vedere duhovnicească. Cea dintâi luminează 
simțul văzului prin fire spre perceperea corpurilor (4), cea 
de-a doua luminează mintea spre contemplare pentru a 
înțelege cele mai presus de simţuri (59. 

lar mântuirea “sufletelor“ este sfârşitul credinței. 
Sfârşitul credinţei este descoperirea adevărată a Celui 
crezut. lar descoperirea adevărată a celui crezut este 
pătrunderea (penhoreza) negrăită a Celui crezut în cel ce 
crede, după măsura credinţei fiecăruia. Această pătrundere, 
la rândul ei, este întoarcerea finală a celor ce cred la 
principiul propriu, este împlinirea dorinţei (69. Împlinirea 
dorinţei este odihnirea pururea nobilă“* a celor plini de 





*%5 Gewiwnrog ora. Pentru explicarea acestei stări veşnice a se vedea 
Filoc. rom. vol. II, p. 203, nota 1. Grigorie de Nisa îşi pusese 
întrebarea: cum poate fi acelaşi lucru şi stare şi mişcare? Şi 
răspunsese: “Cu cât rămâne cineva mai ferm şi mai neclintit în bine, 

dorinţă, în jurul Celui dorit. Iar odihnirea pururea mobilă a 
celor plini de dorință în jurul Celui dorit este bucuria 
veşnică şi neîncetată a Celui dorit. Bucuria veşnică şi 
neîntreruptă e împărtăşirea de bunurile dumnezeieşti mai 
presus de fire.“ Iar împărtăşirea de bunurile dumnezeieşti 
mai presus de fire, este asemenea celor ce se împărtăşesc. 
Asemănarea celor ce se împărtăşesc cu Cei de care se 
împărtăşesc, înseamnă identitatea actualizată prin asemănare 
a celor ce se împărtăşesc cu Cel de care se împărtăşesc, atât 
cât este cu putință. lar identitatea actualizată prin 
asemănarea celor ce se împărtăşesc cu Cel de care se 





cu atât străbate mai mult drumul virtuţii. Căci cel nesigur, şi lunecos 
la gândurile sale, fără o statornicie fermă în bine, învăluit de furtună 
si purtat în toate părţile, cum zice Apostolul, nu înaintează spre 
înălțimea virtuţii. De pildă cei ce păşesc pe nisip, chiar dacă par că 
străbat cu picioarele spaţii mari, se ostenesc în zadar, pasul lunecând 
mereu în jos din pricina nisipului. Ei fac mişcarea, dar mişcarea lor 
nu realizează nici un progres. Dar dacă cineva, cum zice psalmistul, 
scoțându-şi picioarele din adâncul lunecos, şi le sprijjnă pe piatră (iar 
piatra e Hristos, virtutea desăvârşită), cu cât devine mai ferm şi mai 
nemişcat, după sfatul lui Pavel, cu atât străbate mai repede drumul 
folosindu-se de stabilitate (or&o1g) ca de o aripă oarecare, care-l 
înaripează pentru călătoria în sus prin statornicia în bine “ (Vita 
Moysis, P.G. 44, 405 C.D.). Precum sintetizează Sf. Grigorie 
mişcarea cu stabilitatea în cei desăvârşiţi, care continuă să se 
desăvârşească, la fel pentru Sf. Maxim odihna eternă nu e o 
încremenire. Deşi văd pe Cel dorit, infinitatea Lui face ca niciodată 
el să nu termine în a-L cunoaşte şi iubi, ci veşnic să dorească a-L 
cunoaşte şi mai mult. 

+ “Bucuria, zice Sf. Maxim, nu are nimic opus, nici trecut, nici viitor. 
Căci bucuria nu cunoaşte nici tristeţe trecută şi nu aşteaptă cu frică 
nici saturarea (plictiseala) viitoare“ (Ambigua P.G. 91, 1088). Dacă-i 
aşa, bucuria adevărată, care nu poate fi decât bucuria veşnică, nu 
poate fi procurată de bunurile create mărginite, ci numai de bunurile 
dumnezeieşti, care niciodată nu sfârşesc, care fac pe cel părtaş de ele 
să iasă din timp. 

împărtăşesc, este îndumnezeirea celor ce se învrednicesc de 
îndumnezeire. Îndumnezeirea, ca să spun sumar, este 
concentrarea tuturor timpurilor şi veacurilor şi a celor din 
timp şi din veac. Iar concentrarea şi sfârşitul timpurilor şi 
veacurilor şi a celor din ele este unirea nedespărțită a 
începutului adevărat şi propriu în cei mântuiţi (7). Unirea 
nedespărțită a începutului şi sfârşitului adevărat în cei 
mântuiţi este ieşirea cea bună din cele naturale“ a celor 
hotărniciţi ființial între început şi sfârşit. lar ieşirea cea bună 
din cele naturale a celor mărginiți între început şi sfârşit, 
este o lucrare atotviguroasă şi supraputernică, nemijlocită şi 
infinită a lui Dumnezeu ce lucrează la infinit în cei 
învredniciţi de acea ieşire bună din cele naturale (8). În 
sfârşit lucrarea aceasta nemijlocită, atotviguroasă şi 
supraputernică a lui Dumnezeu, ce lucrează la infinit, este o 
plăcere şi o bucurie tainică, şi supratainică a celor stăpâniți 
de ea în temeiul unei uniri negrăite şi mai presus de 
înțelegere; o bucurie pe măsura căreia nu se poate afla minte 
sau rațiune, înţelegere sau cuvânt în lumea celor create.” 
Căci nu posedă firea raţiunile celor mai presus de 
fire, precum nici legile celor contrare firii. Mai presus de 
fire numim plăcerea dumnezeiească şi înțeleasă, pe care 
Dumnezeu o procură firii, unindu-se după har cu cei 
vrednici. lar contrară firii este durerea negrăită ce se naşte 
din lipsa acelei plăceri, pe care Dumnezeu o procură firii, 
unindu-se în afară de har cu cei nevrednici. Căci Dumnezeu 





*0 Jeşirea bună din cele naturale $ kpeiTTwv TĂV KATĂ PVOwW EKPUOIG 
nu e o ieşire în jos, o părăsire, a puterilor naturale, ci o depăşire a 
celei mai înalte trepte a lor. 

*1 Până când în făptură e Dumnezeu numai ca început, ea contribuie cu 
lucrarea ei la dezvoltarea darului primit ca început. Dar când 
Dumnezeu s-a făcut în sfârşit în făptură, adică începutul s-a unit cu 
sfârşitul, nu mai lucrează decât Dumnezeu. 

unindu-se cu toți, după calitatea dispoziției aflătoare în 
fiecare, dă fiecăruia, precum ştie EI, simţirea potrivită, după 
cum s-a pregătit fiecare prin sine însuşi spre primirea Celui 
ce se va uni cu toți la sfârşitul veacurilor (9).'? 

Deci socotesc că prin “mântuirea sufletelor“ca 
sfârşit al credinţei,” corifeul Apostolilor Petru înţelege 
îmbrățişarea de cele mai presus de fire. “Pentru, această 
mântuire, desigur prin Duhul Sfânt au căutat cu stăruință 
Proorocii şi au cercetat cu de-amănuntul, care şi ce fel de 
chip este acela arătat lor de Duhul lui Hristos aflător în ei, 
care le mărturisea despre patimile lui Hristos şi despre 
măririle de după ele“. Aşadar pe cel ce caută cu stăruință în 
duh mântuirea sufletelor şi cercetează cu de-amănuntul 
rațiunile şi podurile duhovniceşti ale acestei mântuiri, îi 
povăţuieşte la înţelegere Duhul Sfânt, care nu lasă să rămână 
în ei nemişcată şi nelucrătoare puterea prin care pot să caute 
cu stăruinţă cele dumnezeieşti. 

Mai întâi El învaţă să “caute“ omortrea voinţei 
din păcat sau a păcatului din (prin) voință; şi învierea voinţei 
în (prin) virtute sau a virtuţei în (prin) voință, De asemenea 
să “cerceteze““ modurile de omorîre a voinţei din păcat, sau a 
păcatului din (prin) voinţă; la fel rațiunile învierii voinței 
(prin) virtute şi a virtuţii (prin) voință (10). Căci prin aceste 
moduri şi rațiuni obişnuieşte să se înfăptuiască omorîrea 
păcatului din (prin) voință, sau a voinţei prin păcat, precum 
şi învierea virtuţii în (prin) voință sau a voinții în (prin) 
virtute. Fiindcă ei au în chip vădit, ca parte în veacul acesta 





2 Orice făptură trebuie să ajungă la o încetare a lucrării ei naturale 
(Sâmbăta) şi la o sălăşluire în ea a lucrării exclusive a lui Dumnezeu. 


sale iar făptura rea prin coruperea totală a puterilor ei naturale. 
*5 1 Petru |, 9. 

(pe care Scriptura l-a numit “timp“), patimile în Hristos sau 
pentru Hristos în preajma firii, patimi pe care le-a mărturisit 
lor Duhul Sfânt, ca să se sădească în Hristos întru 
asemănarea morții Lui prin omorîrea păcatului, dar şi în 
asemănarea învierii, prin lucrarea virtuților (11). 

Căci se cuvine de fapt ca cel ce vrea să se 
mântuiască să omoare nu numai păcatul prin voinţă,”* ci şi 
voinţa însăşi pentru păcat (faţă de păcat)”” şi să învie nu 
numai voința pentru virtute," ci şi însăşi virtutea pentru 
voinţă.” Aceasta pentru că întreaga voință omorită să fie 
despărțită de întregul păcat omorit, încât să nu-l mai simtă, 
şi întreaga voință înviată să simtă întreaga virtute înviată 
printr-o unire nedespărțită (12). 

Aceasta “căutând-o“ mai întâi Sfinți prin Duhul 
Sfânt, au dobândit filosofia lucrătoare. După aceasta, 
devenind curaţi şi slobozi de orice întinare, şi-au mişcat 
ochiul mintal al sufletului spre ţinta finală a făpturilor prin 
acelaşi Duh, “căutând cu stăruință“, după învierea voinței, şi 
nestrălucirea firii, şi “cercetând cu “de-amănuntul“ modurile 
şi rațunile nemuririi celei dumnezeieşti.”* Căci nu mai 





* Ti npooiptoei vekpoau Tv &uopriuv. E tot una cu omorirea 
păcatului sau prin voinţă (măv ară Tv mpoaipeoiwv Tîiv &uapTiog 
VEKpPOGwW). 

*5 A)34 kai a5Tv riv npooipeow Tîj âuopria. E tot una cu omorârea 
voinţei din păcat (7riv ară Tv GuoapTiov TfiG TIpoalpEtoewG 
vEKpuoiwv). E o paralelă la expresia lui Pavel: “Eu m-am răstignit 
lumii (mi-am omorât voinţa pentru sau din păcat) şi lumea s-a 
răstignit mie (am omorît păcatul pentru sau din voință)“. 

* AvaoTfjoau Tfj &perfi 7rjv npoaipeow. E tot una cu învierea voinței 
în sau prin virtute (Tv kaTă Trv &peTiv TfiG npooipecetoc 
&vaBiosw). 

*7 Ti npoouptoei 7rjv âperrv. E tot una cu învierea virtuţii în sau prin 
voință (rară 7rv mpoaipeow fi &peTiic âvaBiworwv). 

*%% Asceza, făptuirea morală, învie voinţa. Treapta ulterioară, gnoza sau 

“căutau“ învierea voinței, pe care o primiseră deja prin 
făptuire morală de la Duhul, precum nu mai “cercetau“ nici 
modurile ei, ci “căutau acum cu stăruință“ nestricăciunea 
firii, pe care nu 0 aveau, şi “cercetau cu de-amănuntul“ 
modurile şi rațiunile îndumnezeirii ei. Spre aceasta le era 
acum tot zorul, dorind slava ei în Hristos, ca precum au 
pătimit împreună cu El în veacul acesta (pe care, cum am 
zis, Scriptura l-a numit “timp“), aşa să fie şi slăviți împreună 
cu El în veacul viitor, devenind, într-un chip mai presus de 
fire, moştenitori ai lui Dumnezeu după har împreună şi 
moştenitori cu Hristos după iconomie, prin puterea întrupării 
Celui ce şi-a însuşit toată firea. 

Căci Hristos fiind prin fire Dumnezeu şi om, ca 
Dumnezeu Îl moştenim noi după har într-un chip mai presus 
de fire, prin participarea cea negrăită. lar ca om care ne-a 
însuşit pe noi, făcându-se pentru noi în chipul nostru, se 
moşteneşte şi El însuşi pe Sine împreună cu noi, datorită 
cobortrii Sale neînțelese. Pe acesta Sfinţii dorindu-L mai 
înainte în chip tainic în duh, au învăţat că slavei celei întru 
Hristos ce se va arăta în viitor pe urma virtuţii trebuie să-i 
premeargă în timpul de față pătimirile în El pentru virtute. 
Căci “cercetau, zice, care şi ce fel de timp este acela arătat 
lor de Duhul lui Hristos din ei, care le mărturisea de mai 
înainte pătimirile în Hristos“. 

Deci ei “căutau cu stăruință“ şi “cercetau cu de- 
amă-nuntul“ nu numai nestricăciunea firii şi raţiunile 
îndumnezeirii ei, ci şi timpul în care va veni încercarea prin 
pătimiri de dragul ei, ca să facă vădită atât dispoziția celor 





îndumnezeirea, ce urmează după încetarea activităţii morale, învie şi 
firea întru nestricăciune şi nemurire. Până nu se consolidează voința 
în neschimbabilitatea în bine, nu poate dobândi nici firea 
neschimbabilitatea. Între asceză şi mistică e o continuitate necesară. 

ce o doresc cu adevărat, cât şi intenţia celor ce o doresc cu 
fățărnicie; apoi şi timpul, adică veacul celălalt, în care se va 
arăta prezentă şi actualizată îndumnezeirea după har, care îi 
va face pe toţi întru asemănarea dumnezeiească, pe măsura 
în care este capabil fiecare să o primească. Poate aceasta a 
numit-o Scriptura “mărirea“ ce va urma ostenelilor pentru 
virtute. 

Acestea trebuie spuse ca răspuns celui ce ar zice: 
de ce n-a zis Scriptura aici “căutare“ şi “cercetare“, ci 
“căutare cu stăruință“ şi “cercetare cu de-amănuntul“? 
Răspunzând astfel, va arăta lămurit înţelesul lor cel mai 
apropiat. Dar eu cunosc şi alt înțeles al lor, pe care l-am 
auzit de la oarecare înțelept. Zicea adică acela, spunând un 
lucru mai tainic despre “căutarea“ şi “căutarea cu stăruinţă a 
originii (începutului) şi a țintei finale (sfârşitului). Şi anume 
despre “căutare“ că ea e folosită în chip natural pentru 
origine, iar “căutarea cu stăruință“ pentru ținta finală. Căci 
în mod firesc nimeni nu-şi va “căuta cu stăruință“ originea, 
precum nimeni nu-şi va “căuta“ în mod firesc ţinta finală. Ci 
originea şi-o “caută”, iar ținta finală şi-o “caută cu 
stăruință“. Dar, zicea, de când omul a aruncat prin 
neascultare de îndată ce-a început să existe, îndărătul sau 
originea proprie, nu mai putea să “caute“ ceea ce s-a căutat 
în urma lui. Şi deoarece originea circumscrie în mod natural 
mişcarea celor pornite din ea şi ţintă finală, în care ca într-o 
cauză îşi caută sfârşitul mişcarea celor ce se află în mişcare. 

Deci omul “căutându-şi cu stăruință“ ținta sa 
finală dă de originea sa, care se află în mod natural în ţinta 
sa finală. Căci părăsind “căutarea“ originii sale, a întreprins 
prin fire “căutarea cu stăruință“ a ei ca ţintă finală. Fiindcă 
nu era cu putință să scape din hotarul ei, care-l înconjoară 
din toate părţile şi-şi circumscrie mişcarea. Deci, cum a zis, 

nu putea “căuta“ originea ajunsă înapoia sa, dar a trebuit să 
“caute cu stăruință“ ţinta finală aflătoare înaintea sa, ca să 
cunoască prin ținta finală originea părăsită, după ce nu a 
cunoscut ținta finală din origine. 

Poate şi aceasta vrea să ne învețe înțeleptul 
Solomon când zice: “Ce este ce a fost? Însăşi ceea ce va fi. 
Şi ce este ce s-a făcut? Însăşi ceea ce se va face. “Prin 
aceasta arată oarecum cu înțelepciunea originea din ţintă, 
căci nu se mai arată după călcarea poruncii ținta finală din 
origine, ci originea din ținta finală; nici nu mai “caută“ 
cineva raţiunile originii, ci “caută cu stăruință“ pe acelea 
care duc pe cei aflători în mişcarea spre ţinta finală. 

Dar cineva ar putea spune că de multe ori 
cuvântul “căutare“ în Scriptură nu are în mod sigur acest 
înțeles. De pildă se spune: “Caută pacea şi urmăreşte-o pe 
ea“, sau: “Căutaţi mai întâi Împărăţia lui Dumnezeu şi 
dreapta Lui." Dar acela poate găsi chiar în aceste locuri, 
dacă le priveşte cu atenție, întărirea celor spuse de noi. Căci 
spunând Scriptura: “Căută pacea şi urmăreşte-o pe ea“, prin 
aceasta a dat sfatul să se urmărească originea în ținta finală; 
iar “Împărăţia“, care este originea, a poruncit să se “caute cu 
stăruință“ prin dreptate, care este ţinta finală a Împărăției. 
Căci Împărăţia lui Dumnezeu este înainte de orice 
“dreptate“, mai bine zis e ea însăşi dreptatea, spre care tinde, 
ca spre ţinta finală, toată mişcarea celui ce să străduieşte. 
Fiindcă dreptatea înseamnă a da în mod egal fiecăruia după 
vrednicie; iar Împărăţia este ocrotirea după lege. Deci 
dreptatea e aceeaşi cu împărăţia. Prin ea, ca prin ținta finală, 
pot merge cu uşurinţă cei ce vor spre Împărăţie, ca spre 
origine. Fiindcă dreptatea este Împărăţia lucrată 





49 Ps, 34, 15, 
5% Mt. 6,3. 

(actualizată), iar Împărăţia, dreptatea sprijinită prin fapte. 
Căci a ocroti după lege făpturile, înseamnă a da fiecăreia 
cele potrivite cu vrednicia sa. lar a da fiecăreia cele potrivite 
cu vrednicia sa, e tot una cu ocrotirea după lege a 
existențelor. Prin urmare nici o deosebire în cuvinte nu 
zdruncină acordul dintre înțelesurile Sf. Scripturi pentru cei 
ce înţeleg cu înţelepciune cele dumnezeieşti. 

lar dacă ar vrea cineva să înţeleagă şi altfel 
“căutarea“ (13), sau “căutarea cu stăruință“ şi “cercetarea cu 
de-amănuntul““, va afla că atât “căutarea“ cât şi “căutarea cu 
stăruință“ se referă la minte, iar “cercetarea“ şi “căutarea cu 
de-amănuntul“ la rațiune. Căci în mod natural “caută“ 
mintea şi “cercetează prin fire rațiunea. “Căutarea“ este, ca 
să dau o definiție, o mişcare simplă însoţită de dorință, pe 
care o face mintea spre ceva ce poate fi cunoscut; iar 
“cercetarea“ este o distincție simplă şi însoțită de o intenţie, 
pe care o face rațiunea cu privire la ceva ce poate fi 
cunoscut. “Căutarea cu stăruință“ este mişcarea pătrunsă de 
cunoaştere şi de ştiinţă şi însoţită de o dorință de-o anumită 
calitate sau mărime, pe care o face mintea spre ceva care 
poate fi cunoscut; iar “cercetarea cu de-amănuntul“ este 
distincția prin fapte pe care o face rațiunea cu privire la ceva 
ce poate fi cunoscut, mânată de o intenție de o anumită 
calitate sau mărime. Aplicând aceste definţii la cele 
dumnezeieşti, zicem despre “căutare“ că este mişcarea 
primă şi simplă şi însoţită de dorință a minţii spre propria 
cauză, iar “cercetarea“ distincţia primă şi simplă, pe care o 
face raţiunea cu privire la propria cauză, mânată de o 
anumită intenţie. “Căutarea cu stăruință“ este iarăşi mişcarea 
pătrunsă de cunoştinţă şi de ştiinţă, pe care o face mintea 
spre propria cauză, mânată de o dorință fierbinte. lar 
“cercetarea cu de-amănuntul“ este distincția, pe care o face 

rațiunea ce împlineşte virtuțile, cu privire la cauza proprie, 
mânată de o intenţie chibzuită şi înțeleaptă (14). 

Deci şi Sfinţii Prooroci, “căutând cu stăruință“ şi 
“cercetând cu de-amănuntul“ cele privitoare la mintea 
sufletului, erau purtaţi spre Dumnezeu de o mişcare 
arzătoare şi înfocată, a minții, pătrunsă de ştiinţă şi 
cunoştinţă făceau cu rațiunea distincții înțelepte în vreme ce 
împlineau poruncile dumnezeieşti. lar cei ce-i imită pe ei 
caută asemănarea stăruitor, cu cunoştinţă şi ştiinţă; 
mântuirea sufletelor, şi cercetează amănunţit, cu chibzuinţă 
şi înţelepciune distincțiile din faptele dumnezeieşti. 


Scolii 


1. Nici harul dumnezeiesc nu produce iluminările 
cunoştinței, dacă nu e cineva în stare să primească 
iluminarea prin puterea naturală, nici capacitatea de primire 
a acestuia nu produce iluminarea cunoștinței, fără harul care 
să o dăruiască. 

2. Cel ce cere fără patimă, primeşte harul de a 
lucra prin fapte virtuțile; cel ce caută în chip nepătimaş, află 
adevărul din lucruri prin contemplarea naturală; iar cel ce 
bate în chip nepătimaş la uşa cunoştinței va intra 
neîmpiedicat la harul ascuns al teologiei mistice (cunoştinţa 
tainică despre Dumnezeu). 

3. Mintea este organul înţelepciunii; rațiunea al 
cunoştinței; încredințarea (convingerea) amândurora, al 
credinţei, care este susținută prin amândouă; iubirea naturală 
de oameni, al darurilor vindecărilor. Căci tot darul 
dumnezeiesc are în noi, ca putere sau dispoziție, un organ 
corespunzător şi capabil de el. Astfel cel ce şi-a curățit 





50! Cele trei trepte ale urcuşului duhovnicesc. 

mintea de orice nălucire sensibilă, primeşte înțelepciune; cel 
ce şi-a făcut rațiunea stăpână peste afectele înnăscute, adică 
peste mânie şi poftă, primeşte cunoştinţă; cel ce are în minte 
şi rațiune o încredințare neclintită cu privire la Dumnezeu, 
primeşte credința care toate le poate; iar cel ce a ajuns la 
iubirea naturală de oameni, după înlăturarea totală a iubirii 
păcătoase de sine, primeşte darurile vindecărilor. 

4. E vorba de lumina sensibilă. 

5. E vorba de lumina duhovnicească. 

6. Se înțelege a celor ce se mişcă spre Dumnezeu 

7. Faptul existenţei”? prezintă pe Dumnezeu ca 
origine naturală (început), iar tendința după existența 
fericită” înfăţişează pe Dumnezeu ca ţintă finală (sfârşit) 
spre care tinde cu voia tot ce e pătruns de dorinţa să se 
zidească din nou în Dumnezeu. Unitatatea acestora stă în 
existența fericită” venită prin har. Aceasta înfăţişează pe 
Dumnezeu, care e prin fire mai presus de orice început şi 
sfârşit, făcând pe cei ce au după fire un început şi un sfârşit, 
să fie după har fără de început şi fără de sfârşit. 

8. Prefacerea calitativă după har, până la 
îndumnezeire, este ieşirea din cele hotărnicite în mod 
natural între început şi sfârşit.” 

9. Cuvânt tainic spre judecata viitoare. 

10. Mai întâi cel evlavios “caută“ să omoare 
păcatul pentru voinţă şi voinţa pentru păcat; pe urmă “cerce- 
tează“ cum şi în ce chip trebuie să le fortifice pe aceasta una 
pentru alta. După mortificarea desăvârşită a acestora una 





** Rațiunea existenței. 

5% Rațiunea existenţei fericite. 

5% Rațiunea existenţei fericite. 

5% Cei înălțaţi peste timp, trebuie să aibă simţirea că sunt fără de început, 
că ceea ce-i în ei nu are început, şi că sunt fără de sfârşit. 

pentru alta, “caută“ viața voinţei în virtute şi a virtuții în 
voință; pe urmă “cercetează“ cum şi în ce chip trebuie să 
dea viaţă fiecăreia din acestea în cealaltă. “Căutarea“ este, 
ca să dăm o definiţie, dorirea unui lucru dorit, iar 
“cercetarea“ e căutarea modului de împlinire a dorinţei după 
lucrul dorit. 

11. Cel ce a omorât voinţa după păcat, s-a 
împreunat cu Hristos întru asemănarea morţii iar cel ce a 
înviat-o pe aceasta pentru dreptate, s-a împreunat cu El şi 
întru asemănarea învierii Lui. 

12. Păcatul şi voinţa omorându-se una pentru alta, 
dobândesc o îndoită nesimţire una față de alta. Iar dreptatea 
şi voinţa având viaţa una în alta, dobândesc o îndoită simţire 
una față de alta. 

13. Alt înţeles al acestora. 

14. Mintea mişcându-se fără să ştie, spre cauza 
lucrurilor, numai prin dorință, “caută“ numai; iar rațiunea 
scrutând raţiunile adevărate din lucruri, în chip felurit, le 
“cercetează“. 


Intrebarea 60 
“Ca al unui miel neîntinat și nespurcat, care este 
Hristos, cunoscut mai înainte de întemeierea lumii, dar 
arătat în timpurile din urmă pentru noi“: De cine cunoscut 
mai înainte? 


Răspuns 


Prin taina lui Hristos cuvântul Scripturii a numit 
pe Hristos însuşi. Aceasta o mărturiseşte limpede marele 





5% ] Petru 1, 19-20. 

Apostol, spunând: “Taina cea ascunsă de neamuri, s-a 
descoperit acum“, de unde se vede că după el taina lui 
Hristos e tot una cu Hristos. lar această taină este, desigur, 
unirea negrăită şi neînțeleasă a dumnezeirii şi omenităţii 
într-un singur ipostas. Unirea aceasta adună omenitatea la 
un loc cu dumnezeirea în tot chipul în rațiunea ipostasului şi 
face din amândouă un singur ipostas compus, fără să aducă 
nici un fel de micşorare a deosebirii lor fiintiale după fire. 
Astfel se înfăptuieşte, precum am spus, un singur ipostas al 
lor, şi totuşi deosebirea firilor rămâne neatinsă, ceea ce face 
ca şi după unire să se păstreze micşorată integritatea lor 
după fire, măcar că sunt unite. Căci acolo unde prin unire nu 
s-a produs nici o schimbare sau alterare în cele ce s-au unit, 
a rămas neatinsă rațiunea ființială a fiecăreia după cele ce s- 
au unit. lar acolo unde rațiunea ființială a rămas neatinsă şi 
după unire, au rămas nevătămate şi firile, nepierzând nici 
una ale sale din pricina unirii. 

Căci se cădea Făcătorul a toate, ca făcându-se prin 
fire, potrivit iconomiei, ceea ce nu era, să se păstreze pe 
Sine neschimbat, atât ca ceea ce era după fire,” cât şi ca 
ceea ce a devenit prin fire” potrivit iconomiei. Fiindcă nu 
se poate cugeta la Dumnezeu vreo schimbare,” precum nu 
se poate cugeta peste tot vreo, mişcare, care singură face cu 





5% Kara PVow 

5% voet. E o deosebire între pvoet şi KoT& pvow.Fiul lui Dumnezeu nu 
a devenit “după fire“ om, dar a devenit “prin fire“, adică într-adevăr, 
luând o fire omenească, nu numai la aparență. 

*% B o foarte interesantă deducție a nealterării firii omeneşti din Hristos, 
Ipostasul lui Hristos e un întreg nedespărțit. lar acest ipostas fiind 
dumnezeiesc, el nu se poate schimba în nimic din ceea ce are. Prin 
urmare nici firea omenească, devenită parte a Cuvântului 
Dumnezeiesc, nu poate ieşi din definiţia ei. 

putință schimbarea la cele ce se mişcă." Aceasta este taina 
cea mare şi ascunsă. Aceasta este ținta fericită (sfârşitul) 
pentru care s-au întemeiat toate. Acesta este scopul 
dumnezeiesc, gândit mai înainte de începutul lucrurilor, pe 
care definându-l spunem că este ținta finală mai înainte 
gândită, pentru care sunt toate, iar ea pentru nici una. Spre 
această țintă finală privind, Dumnezeu a adus la existență 
fiinţele lucrurilor. Acesta este cu adevărat sfârşitul. 
Providenţei şi al celor providenţiale, când se vor readuna în 
Dumnezeu cele făcute de El. Aceasta este taina care circum- 
scrie toate veacurile şi descoperă sfatul suprainfinit al lui 
Dumnezeu, care există de infinite ori infinit înainte de 
veacuri. Iar vestitor (Înger) al ei s-a făcut însăşi Cuvântul 
funțial al lui Dumnezeu, devenit om. Căci Aceasta a 
dezvăluit, dacă e îngăduit să spunem, însăşi adâncul cel mai 
dinlăuntru al bunătăţii părinteşti şi a arătat în Sine sfârşitul 
pentru care au primit făpturile începutul existenței. Fiindcă 
pentru Hristos sau pentru taina lui Hristos au primit toate 
veacurile şi cele aflătoare în lăuntrul veacurilor începutul 
existenţei şi sfârşitul lui Hristos. Căci încă dinainte de 
veacuri a fost cugetată şi rânduită unirea hotarului 
(definitului) şi a nehotărniciei (indefinitului), a măsurii şi a 





510 Mişcarea aci e luată în sens rău, ca ieşire a unei firi din normalitatea 
ei. Acest sens păcătos al mişcării am văzut că îl cunoaşte şi Sf. 
Grigorie de Nissa (Vita Moysis, P.G. 44, 405 D). Poate că numai 
această mişcare o socoteşte început al păcatului şi Evagrie Ponticul şi 
nu mişcarea în general, cum socoteşte Hans Urs von Baltasar (Die 
enostischen Centurien, p. 118). De pildă de aceste două feluri de 
mişcări vorbeşte Evagrie în Cent. II, cap. 72 (Cap. prognostice): 
“Cine a cugetat prima despărţire şi cine a cunoscut prima mişcare (e 
despărțirea lui Adam de Dumnezeu şi mişcarea lui spre păcat, n. tr.) 
şi cum ființele raţionale prin ostenelile lor (mişcarea cea bună n. tr.) 
se întorc la moştenirea lor“. (Frankenberg, p. 179). 

lipsei de măsură, a marginii şi a nemărginirii, a Creatorului 
şi a creaturii, a stabilităţii şi a mişcării ([).*!! lar această taină 





51! Ideea aceasta o exprimă Sf. Maxim şi în cap. gnost. 1.66-67. 
Comentând aceste capete Hans Urs von Balthasar (Op. c. 135) 
spunea: “Întruparea Domnului este central, sensul şi scopul lumii, ba 
moartea şi învierea lui Hristos sunt numai forma concretă a legii 
universale în general, chiar făcînd abstracţie de păcat. Desigur 
Maxim nu exclude păcatul - deci nu e martor direct pentru teoria 
seotistă a întrupării - dar modelează legea întrupării după legea firii, 
ba aceasta e întocmită în sfatul dumnezeiesc în vederea aceleia“. 
(Filoc. rom. II, p. 148-149). În acest loc Sf. Maxim spune că nu abia 
păcatul lui Adam, ci însăşi constituția lumii, aşa cum a ieşit din 
gândul şi din actul creator al lui Dumnezeu, o îndrumă spre Hristos. 
În cap. 66-67 gnost. se spusese că toate cele create au fost întemeiate 
spre Hristos, întrucît toate se cer după cruce, mormânt şi înviere. 
Acum spune că această întemeiere spre Hristos stă în aceea că toate 
cele create se cer după unirea cu necreatul, fapt iniţiat prin întruparea 
Cuvântului lui Dumnezeu, în legătură cu această concepție amintim 
că Serghie, fostul patriarh al Moscovei, într-o epistolă în care lua' 
atitudine față de învăţăturile lui Serghie Bulgacov, declara drept 
greşeală afirmaţia acestuia că: “Dumnezeu a creat lumea în vederea 
întrupării Fiului lui Dumnezeu“. El zicea textual: “După concepţia 
lui Bulgacov dimpotrivă întruparea Fiului lui Dumnezeu nu e simplu 
accident (Zuffălligkeit) în planul lumii, ei “Dumnezeu a creat lumea 
tocmai în vederea întrupării“ (Revista “Orient und Occident“, Neue 
Folge, Erstes Heft, Marz 1936, p.5). Fără să apărăm concepţia lui 
Bulgacov în ansamblul ei, e vădit că fraza lui de mai sus e mai în 
acord cu Sf. Maxim decât părerea lui Serghie. Aceasta cu atât mai 
mult cu cât Bulgacov nu exclude cauzalitatea păcatului din 
întruparea Fiului lui Dumnezeu. (Vezi tot acolo, p. 19, unde 
Bulgacov îşi citează din “Mielul lui Dumnezeu“, ed. rusă, Paris, 
Ymca Press, 363-438, următoarele propoziţii: “Întruparea lui 
Dumnezeu s-a îndeplinit în toată însemnătatea şi întinderea ei aşa 
cum a fost hotărâtă din vecinicie în sfatul lui Dumnezeu; ea a fost 
totuşi îndeplinită pentru omenirea căzută, în urma acestei căderi, ea a 
devenit înainte de toate un mijloc pentru mântuire şi răscumpărare, 
dar şi-a menţinut totodată plenitudinea însemnătăţii ei şi dincolo de 
răscumpărare, căci ea nu se epuizează în ultima“. 


359 


Filocalia 


s-a înfăptuit în Hristos, care s-a arătat în cele din urmă dintre 
timpuri, aducând prin ea împlinirea hotărârii de mai înainte 
a lui Dumnezeu. Aceasta, pentru ca cele ce se mişcă după 
fire să găsească odihna în jurul Aceluia care este după ființă 
cu totul nemișcat, din mişcarea lor față de ele însele şi una 
față de alta; de asemenea ca să primească prin experiență 
cunoştinţa trăită a Aceluia în care s-a învrednicit să se 
odihnească, cunoştinţă care le oferă posesiunea fericită, 
neschimbată şi constantă a Celui cunoscut de ele. 

Căci Scriptura ştie de o îndoită cunoştinţă a celor 
dumnezeieşti. Una e relativă şi constă numai în raționament 
şi în înțelesuri, neavând simţirea experiată prin trăire a Celui 
cunoscut. Prin ea ne călăuzim în viața aceasta. Cealaltă e în 
sens propriu adevărată şi constă numai în experiența trăită, 
fuind în afară de raționament şi de înţelesuri şi procurând 
toată simţirea Celui cunoscut prin participarea la EI după har 
(2). Prin aceasta vom primi în viaţa viitoare îndumnezeirea 





S-ar părea că după Sf. Maxim problema trebuie rezolvată în sensul 
că şi chiar fără de păcat lumea era destinată unei întrupări a 
Logosului în ea, a unei morţi şi învieri a omenităţii Logosului şi a 
lumii în El. Dar păcatul a dat acestei întrupări caracterul de extremă 
chenoză, crucii caracterul sângeros şi ispăşitor, iar învierii caracterul 
de biruință asupra morţii. Fără păcat ar fi fost o întrupare, o cruce şi 
o înviere mistică, în sensul că şi creatul ca atare (chiar ajuns la 
nepătimire) trebuie să primească în El pe Dumnezeu într-un mod mai 
deplin (întrupare), să se odihnească de activitățile şi însuşirile sale 
(moartea) şi să învie la o activitate exclusiv dumnezeiească 
(îndumnezeirea). Logosul cu omenitatea Sa ne-ar fi fost 
înaintemergătorul pe acest drum. Aşadar taina lui Hristos a fost 
rânduită din veac şi lumea a fost creată cu o constituție 
corespunzătoare cu ea, dar păcatul a modelat într-un fel nou 
executarea ei. Dar dincolo de sensul răscumpărător impus de păcat, 
întruparea, moartea şi învierea Lui au şi sensul mistic şi în acest sens 
ele trebuiesc repetate de fiecare făptură. 

mai presus de fire, ce se va lucra fără încetare. Cunoştinţa 
relativă, cuprinsă în raționament şi înţelesuri, mişcă dorința 
spre cunoştinţa trăită prin participare (3). lar cea trăită, care 
procură simțirea. Celui cunoscut prin participare şi prin 
experienţă, înlătură cunoştinţa cuprinsă în raționament şi 
înțelesuri. 

Căci este cu neputinţă, zic înţelepţi, să existe 
deodată cu experiența lui Dumnezeu, raționamentul cu 
privire la EI; sau deodată cu simţirea lui Dumnezeu, 
înțelegerea Lui. Fiindcă prin raționamentul despre 
Dumnezeu înțeleg o cunoştinţă prin analogie, scoasă din 
contemplarea lucrurilor. Prin simţire, experiența prin 
participare a bunurilor mai presus de fire (4). În sfârşit prin 
înțelegere, cunoştinţa simplă şi unitară despre El, răsărită 
din lucruri. Dar poate că acestea au valoare în legătură cu 
orice alt lucru, dacă experienţa unui anume lucru opreşte 
raționamentul cu privire la el şi dacă simţirea lui dă odihnă 
silinţei de a-l înţelege. Căci experiență numesc cunoştinţa 
trăită (kaT e vEpyerov),care se iveşte după încetarea oricărui 
raționament iar simțire însăşi participarea la lucrul cunoscut, 
care apare după încetarea oricărei înțelegeri. Poate că 
acestea vrea să ni le spună în chip tainic marele Apostol 
când zice: “Cât despre proorocii, se vor desființa; cât despre 
darul limbilor, va înceta; cât despre cunoştinţă, se va 
sfârşi“.""E1 vorbeşte desigur despre cunoştinţa aflătoare în 
raționament şi înțelesuri. 

Această taină a fost cunoscută mai înainte de toate 
veacurile de către Tatăl, şi Fiul şi Sfântul Duh. De Tatăl ca 
acela care a binevoit-o, de Fiul ca acela care a îndeplinit-o, 
iar de Sfântu Duh ca acela care a conlucrat. Fiindcă nu este 
cunoştinţa Tatălui şi a Fiului şi Sfântului Duh, odată ce una 





512] Cor.13, 3. 

este şi fiinţa şi puterea lor. Căci nu ignora Tatăl întruparea 
Fiului, precum nici Duhul Sfânt. Pentru că în întreg Fiul, 
care împlinea taina mântuirii noastre prin întrupare, se afla 
întreg Tatăl după ființă, nu întrupându-Se, ci binevoind să se 
întrupeze Fiul se afla în întreg Duhul Sfânt după ființă, nu 
întrupându-Se, ci conlucrând cu Fiul la întruparea cea 
negrăită pentru noi. 

Deci fie că zice cineva Hristos, fie taina lui 
Hristos, singura Sfânta Treime are preştiinţa ei după ființă; 
cu alte cuvinte numai Tatăl, Fiul şi Sfântul Duh. Şi să nu se 
întrebe nimeni cu nedumerire, cum Hristos, fiind unul din 
Sfânta Treime, e preştiut de ea. Căci nu ca Dumnezeu a fost 
Hristos preştiut, ci ca om, adică întruparea Lui cea după 
iconomie pentru om. Pentru că Cel ce este veşnic existent, 
din Cel veşnic existent mai presus de cauză şi de rațiune, 
niciodată nu este preştiut. Fiindcă preştiute sunt numai 
acelea, care au un început al existenței fiind cauzate. Deci 
Hristos a fost preştiut nu ca ceea ce era după fire ca Sine 
însuşi, ci ca ceea ce s-a arătat mai pe urmă făcându-Se din 
iconomie pentru noi. 

Căci se cădea cu adevărat ca Cel ce este după fire 
făcătorul ființei lucrurilor, să se facă şi Autorul 
îndumnezeirii după har a celor create, ca astfel Dătătorul 
existenței să se arate ca şi Dăruitorul fericirii veşnice a 
existenţei. Deci dat fiind că nici una dintre făpturi nu se 
cunoaşte pe sine sau vreun alt lucru ca ceea ce sunt după 
ființă, pe drept cuvânt nu e făptură care să nu fie lipsită după 
fire şi de preştiinţa celor ce vor fi. Numai Dumnezeu, care 
este mai presus de cele ce sunt, se cunoaşte şi pe Sine ca 
ceea ce este după fiinţă şi le cunoaşte şi pe toate cele făcute 
de EI mai înainte de-a fi. Ba va dărui după har şi făpturilor 
cunoştinţa despre ele înşile, ca şi cunoştinţa reciprocă despre 

ceea ce sunt după ființă, şi le va descoperi rațiunile lor ce se 
află în EI în chip unitar mai înainte de facerea lor. 

Unii spun că Hristos a fost cunoscut mai înainte 
de întemeierea lumii, de către aceia cărora li s-a arătat apoi 
în timpurile cele mai de pe urmă, întrucât şi ei au existat 
înainte de întemeierea lumii, împreună ca Hristos cel 
cunoscut de mai înainte. Dar noi nu primim această 
învățătură, fiindcă este cu totul străină de adevăr, ca una ce 
face fiinţa celor raţionale coeternă cu Dumnezeu.” Căci nu 
e cu putinţă să fie cineva cu Hristos precum este EI şi apoi 
să nu mai fie cu EI, dacă în EI ajung veacurile la capătul lor 
şi în El se opresc cele ce se află în mişcare. Fiindcă în El 
nici una dintre făpturi nu mai este supusă schimbării." 

lar “neîntinat“ l-a numit cuvântul Scripturii pe 
Hristos şi “nespurcat“, ca pe unul ce a fost prin fire cu totul 
slobod, atât cu sufletul cât şi cu trupul, de stricăciunea 
păcatului. Căci sufletul lui nu avea întinăciunea răutății, nici 





515 Se respinge teoria preexistentei. 

54 În acest sens taina lui Hristos circumscrie toate veacurile sau toate au 
fost făcute pentru ea. Toate se readună în Dumnezeu după har. Dar 
Dumnezeu, Cel în care se readună toate, este Hristos, Logosul cel 
întrupat. lar prin aceasta, prin faptul că Dumnezeu, Cel în care 
“sfârşesc“ toate, e şi om, identitatea fiinţei omeneşti e asigurată 
pentru vecii vecilor. Minunată este taina aceasta. Ea face cu putință 
cea mai strânsă unire-a firii omeneşti cu cea dumnezeiească, 
chezăşuindu-i totuşi schimbarea. lar mai înainte am văzut că 
neschimarea aceasta nu înseamnă numai o nealterare în rău, ci şi o 
neieşire din hotarele ei în sus, căci firea omenească e firea lui 
Dumnezeu-Cuvântul iar acesta nu se schimbă în nimic din ale Sale. 
Dar prin aceasta se asigură şi neschimbabilitatea firii noastre 
îndumnezeite. Cu atât mai puţin se poate altera în rău o fire 
omenească unită cu Hristos. Prin aceasta se respinge teoria 
preexistentei, după care sufletele au preexistat la Dumnezeu şi apoi, 
căzând în păcat, au fost trimise în corpuri. 

trupul lui spurcăciunea păcatului. 
Scolii 


1. Hotarul care cuprinde este marginea acelora 
care sunt prin fire mărginite. lar măsura este circumscrierea 
cantității universale şi sfârşitul veacurilor şi al naturilor 
vremelnice. Marginea este circumscrierea celor mărginite în 
existenţa lor de un început şi un sfârşit. lar creatura este 
ipostasul scos din cele ce nu sunt. Unirea acestora după 
ipostas, prin Providență, cu Acela prin care s-au făcut 
acestea, a fost cugetată de mai înainte. Aceasta, ca să se 
conserve pe de-o parte existenta lucrurilor după fiinţă aşa 
cum se cuvenea, pe de alta să primească o subzistență (un 
suport) sau un mod de a fi după harul dumnezeiesc, 
dovedind toată starea de neschimbabilitate prin unirea cu 
Dumnezeu. 

2. Cunoştinţa, zice, este îndoită. Una stă în 
raționament şi în înțelesuri despre Dumnezeu, neavând 
simţirea celor cugetate printr-o prezenţă a feţei lor. Cealaltă 
este cea prin trăire, care singură are posesiunea adevărurilor, 
prin prezența feţei lor, fără raționamente şi înţelesuri. 

3. Dat fiind că rațiunea indică prin cunoştinţă un 
lucru ce poate fi cunoscut, ea mişcă dorinţa celor ce sunt 
mişcaţi de ea spre posesiunea lucrului indicat. 

4. Cunoştința prin rațiune premerge oricărei 
experiențe. Căci posesiunea lucrului e dată numai prin 
experiență. 

Întrebarea 61 


“Căci vremea este ca să înceapă Judecata de la 
casa lui Dumnezeu. lar dacă începe întâi de la noi, care va fi 
sfârșitul celor ce nu ascultă de Evanghelia lur Dumnezeu? Și 
dacă dreptul abia se mântuiește, unde se va arăta 
necredinciosul şi păcătosul?"” Ce înseamnă: “Vremea este 
să înceapă Judecata de la casa lui Dumnezeu?“ Sau: “dacă 
dreptul abia se mântuieşte?“ 


Răspuns 


Dumnezeu, care a zidit firea omenească, nu a 
creat împreună cu ea nici plăcerea nici durerea din simțire 
(din simţuri), ci a dat minţii ei o anumită capacitate de 
plăcere, prin care să se poată bucura în chip tainic de EL. 
Această capacitate (care e dorința naturală a minţii lui 
Dumnezeu), lipind-o primul om de simțire îndată ce a fost 
creat, şi-a văzut plăcerea mişcându-se potrivnic firii, spre 
lucrurile sensibile, prin mijlocirea simţurilor (1). Dar Cel ce 
se îngrijeşte de mântuirea noastră a înfipt în mod 
providenţial în această plăcere, ca pe un mijloc de pedepsire, 
durerea, prin care s-a zidit în chip înțelept în firea trupului 
legea morţii, ca să limiteze nebunia minţii, care şi mişcă, 
potrivnic firii, dorința spre lucrurile sensibile (2). 

Astfel, datorită plăcerii potrivnice raţiunii, care a 
pătruns în fire, a pătruns, ca un antidot, şi durerea conformă 
cu rațiunea. Aceasta e mijlocită de multe pătimiri, între care 
şi din care este şi moartea, şi are rostul să înlăture plăcerea 
potrivnică firii, ba chiar să o desființeze cu desăvârşire, ca să 





515] Petru |, 17-18. 

se arate darul plăcerii dumnezeieşti în minte (3). Căci toată 
durerea având drept cauză a naşterii sale fapta unei plăceri 
care îi premerge, e o datorie pe care trebuie să o plătească în 
chip natural, în virtutea cauzalității, toţi cei ce sunt părtaşi 
de firea omenească. Fiindcă plăcerea potrivnică firii e 
urmată în chip firesc de durere în toți cei a căror naştere a 
fost anticipată de legea plăcerii fără cauză. lar fără cauză 
numesc plăcerea primei greşeli, întrucât nu a fost urmarea 
unei dureri premergătoare. 

Deci după cădere toţi oamenii aveau în mod 
natural plăcerea ca anticipație a venirii lor pe lume şi nici 
unul nu era liber de naşterea pătimaşă prin plăcere. De aceea 
toți plăteau în mod natural durerile ca pe o datorie şi ca pe o 
datorie suportau moartea de pe urma lor, şi nu se afla chip 
de scăpare pentru cei tiranizaţi silnic de plăcerea 
nejustificată (4) şi stăpânițţi în mod natural de durerile 
justificate şi de moartea cea atotjustificată de pe urma lor."* 
Căci pentru desființarea plăcerii atotnecuvenite era trebuință 
de durerile atotcuvenite de pe urma ei care sfâşiau în chip 
jalnic pe om (ce-şi avea începutul facerii în stricăciunea 
plăcerii şi sfârşitul în stricăciunea morţii). lar pentru 
îndreptarea firii ce pătimea, trebuia să se iscodească o durere 
şi o moarte în acelaşi timp şi necuvenită şi necauzată; 
necauzată (nevinovată) prin faptul de-a nu avea plăcerea ca 
anticiparea naşterii, şi necuvenită prin faptul de a nu fi 
urmarea unei vieţi pătimaşe. Aceasta pentru că durerea şi 
moartea atotnecuvenită, aşezându-se la, mijloc între plăcere 
necuvenită şi moartea atotnecuvenită, să desființeze total 
originea atotnecuvenită a firii din plăcere şi sfârşitul ei 
atotcuvenit prin moarte, cauzat de acea origine. Şi aşa să se 





516 Se mai pot traduce: plăcerea nedreaptă şi durerea sau moartea 
dreaptă. Sau plăcerea necuvenită şi durerea şi moartea cuvenită. 

facă neamul omenesc iarăşi liber de plăcere şi de durere, 
recăpătându-şi firea limpezimea de la început, nemaifiind 
întinată de trăsăturile care au pătruns în firea celor supuşi 
fericirii şi stricăciunii (5). 

Pentru aceasta Cuvântul lui Dumnezeu, fiind 
Dumnezeu desăvârşit după fire, se face om desăvârşit, 
constatator din suflet mintal şi trup pătimitor după fire, 
asemenea nouă, afară numai de păcat, neavând câtuşi de 
puţin plăcerea răsărită din neascultare, ca anticipație a 
naşterii Sale în timp din femeie, dar însuşindu-şi, din iubirea 
de oameni, de bunăvoie, durerea de pe urma aceleia, care 
este sfârşitul firii (6). Iar aceasta a făcut-o ca, suferind pe 
nedrept, să desființeze obârşia noastră din plăcerea 
necuvenită, care ne tiraniza firea; căci moartea Domnului n- 
a fost o datorie plătită pentru această obârşie din plăcere, ca 
la ceilalți oameni, ci mai degrabă o putere opusă acestei 
obârşii. De asemenea ca să înlăture cuvenitul sfârşit al firii 
prin moarte, întrucât acesta (7) nu avea la El ca pricină 
plăcerea nelegiuită, pentru care a pătruns (acest sfârşit în 
fire) şi, care era pedepsită prin el după dreptate.” 

Căci Domnul fiind înţelept, drept şi puternic după 
fire, se cădea ca înţelept să nu ignore modul tămăduirii, ca 
drept să nu înfăptuiască în chip silnic mântuirea omului 
stăpânit de păcat cu voia lui, iar ca atotputernic să nu se 
arate slab în aducerea la îndeplinire a vindecării. 

Înţelepciunea şi-a arătat-o în modul tămăduirii, 





517 Durerea şi moartea în general sunt un flux menit să spele începutul 
din păcat al firii, care întinează întreaga ei existență. Dar la omul de 
rând ele nu reuşesc să urnească acest nămol. La Iisus însă acest flux 
nu se izbeşte de zidul unei origini pătimaşe proprii. De aceea la El 
trece dincolo de persoana Sa, curăţind cu impetuozitatea lui originea 
din păcat a celor ce sunt copărtaşi la firea Lui omenească şi ca 
urmare înlăturând şi moartea ce rezultă din această origine. 

făcându-se om fără vreo schimbare sau ştirbire. Cumpăna 
dreptăţii a arătat-o în mărimea pogorârii, luând de bunăvoie 
osânda noastră în trăsătura pătimitoare“* a firii Sale şi 
făcând din această trăsătură o armă spre desființarea 
păcatului şi a morții de pe urma lui, adică a plăcerii şi a 
durerii de pe urma ei. Pentru că în trăsătura pătimitoare (8) 
stătea puterea păcatului şi a morţii, adică domnia silnică a 
păcatului prin plăcere şi stăpânirea morții prin durere. Căci 
e vădit că în trăsătura pătimitoare a firii stă puterea plăcerii 
şi a durerii. Pentru că vrând să scăpăm de simţirea 
chinuitoare a durerii, ne luăm refugiul la plăcere, încercând 
să ne mângâiem firea torturată de chinurile durerii. Dar 
grăbindu-ne să tocim împunsăturile durerii prin plăcere, 
întărim şi mai mult zapisul aceleia împotriva noastră, 
neputând ajunge la o plăcere eliberată de durere şi de 
osteneli (9). 

lar tăria puterii atotcovârşitoare şi-a arătat-o 
dăruind firii neschimbalitatea prin toate cele contrare 
suferite de EI (10). Căci dăruind firii prin patimi 
nepătimirea, prin osteneli odihna şi prin moarte viața 
veşnică, a restabilit-o iarăşi, înnoind prin privațiunile Sale 
trupeşti 

deprinderile firii şi dăruindu-i acesteia prin, 
întruparea Sa harul mai presus de fire, adică dumnezeirea. 

Făcutu-s-a deci Dumnezeu om cu adevărat şi a dat 
firii o altă obârşie pentru o a doua naştere, obârşie care o 
duce prin osteneală şi durere spre plăcerea viitoare.” Căci 





"15 T5 manT6v. Traducerea cea mai bună ar fi; modul pătimitor. căci e 
un mod care influenţează întreaga fire. E o “existențială“ în sensul 
filosofiei lui Heidegger. 

519 Precum prima obârşie, plăcerea împreunării trupeşti, mâna firea, prin 
perpetuarea iubirii de plăcere, spre durere, corupție şi moarte, aşa 
noua obârşie, a harului, îndemnând-o la dureri şi osteneli potrivnice 


368 


Sfântul Maxim Mărturisitorul 


protopărintele Adam, călcând porunca dumnezeiească, a dat 
firii altă obârşie decât cea dintâi, constatatoare din plăcere, 
dar sfârşind în moartea prin durere; şi a născocit, la sfatul 
şarpelui, o plăcere, ce nu era urmarea unei dureri de mai 
înainte, ci mai degrabă ducea la durere. Prin aceasta i-a dus, 
cu dreptate, pe cei toți născuţi din el după trup, împreună cu 
sine la sfârşitul morţii prin durere, datorită obârşiei lor 
nedrepte prin plăcere. Dar tot aşa Domnul, făcându-Se om şi 
dând o altă obârşie firii, pentru o a doua naştere din Duhul 
Sfânt, şi primind moartea atotcuvenită din durere a lui 
Adam, devenită în EL atotnecuvenită, întrucât nu-şi avea ca 
obârşie a naşterii Sale plăcerea atotcuvenită de pe urma 
neascultării protopărintelui, a adus desființarea ambelor 
extreme: a obârşiei şi a sfârşitului făpturii omeneşti după 
chipul lui Adam, ca unele ce nu au fost date de la început de 
Dumnezeu. Şi aşa a făcut pe toți cei renăscuţi în EI 
duhovniceşte, liberi de vina ce apăsa asupra lor. Drept 
urmare aceştia nu mai au de la Adam plăcerea naşterii, dar 
păstrează din pricina lui Adam durerea care lucrează în ei 
moartea, nu ca o datorie pentru păcat, ci ca mijloc împotriva 
păcatului, potrivit unei orânduiri înțelepte dintr-o necesitate 
naturală (11). lar când moartea nu mai are plăcerea ca 
mamă, care o naşte şi pe care trebuie să o pedepsească, se 
face în chip vădit pricina vieţii veşnice.” Astfel, precum 
viața lui Adam din plăcere s-a făcut maica morţii şi a 
stricăciunii, la fel moartea Domnului pentru Adam (căci el 
era liber de plăcerea lui Adam), se face născătoare a vieţii 





plăcerii, o duce spre plăcerea adevăratei vieți. 

5 Moartea fiind în greceşte de genul masculin (0&varoc) iar plăcerea de 
genul feminin, textul grec poate permite jocul de cuvinte: când 
moartea nu mai are plăcerea ca mamă, se face tată al vieţii veşnice. 

veşnice. *! 

Deci socotesc că Scriptura a deosebit bine 
lucrurile, arătând cum proveniența din Adam prin plăcere, 
punându-și pecetea silnică peste fire, a dat-o pe aceasta 
hrană morţii ce s-a ivit din pricina ei, şi cum naşterea 
Domnului după trup a adus desființarea amândurora, adică a 
plăcerii din Adam şi a morţii din pricina lui Adam, ştergând 
odată cu păcatul lui Adam şi pedeapsa lui Adam. Căci nu 
era cu putinţă să fie predat la sfârşit stricăciunii prin moarte, 
cel venit pe lume neatins de originea prin care s-a ivit ca 
sfârşit moartea (12). Dar dacă-i aşa, potrivit acestei 
deosebiri, până când au stăpânit silnic peste fire, în ce 
priveşte începutul şi sfârşitul, adică naşterea şi stricăciunea, 
numai stricăciunile lui Adam, nu era vremea să se înceapă 
judecata spre deplina osândire a păcatului. Dar când s-a 
arătat Cuvântul lui Dumnezeu în trup şi s-a făcut om desă- 
vârşit, afară numai de păcat, purtând prin fire, dar cu voia 
Sa, în trupul lui Adam numai pedeapsa, şi a osândit păcatul 
în trup, suferind în chip nevinovat Cel drept pentru cei 
drepți, şi a răsturnat rostul morții; prefăcând-o în osândă a 
păcatului din osândă a firii, a venit vremea să se înceapă 
judecata pentru osândirea păcatului prin răsturnarea rostului 
Morții. 

Dar să lămuresc şi mai bine acest lucru: Păcatul, 
amăgind la început pe Adam, l-a înduplecat să calce porunca 
dumnezeiească. Prin aceasta dând ființă plăcerii, iar prin 
plăcere sălăşluindu-se pe sine în însuşi adâncul (sânul) firii, 





1 “Viaţa“ lui Adam e pricină de moarte obştească. “Moartea“ 


Domnului e pricină de viața obştească şi veşnică. Pentru că “viaţa“ 
lui Adam era o falsă viaţă, o consumare a adevăratei vieţi prin 
viermele plăcerii. lar “moartea“ Domnului nu înseamnă o omorîre a 
vieţii, ci a viermelui care rodea sâmburele adevărat al vieţii. 

a osândit la moarte întreaga fire, împingând prin om toată 
firea celor create spre destrămare prin moarte (13). Căci 
aceasta a plănuit-o diavolul cel viclean, semănătorul 
păcatului şi tatăl răutății, care prin mândrie s-a înstrăinat pe 
sine de slava dumnezeiească, iară din invidie față de noi şi 
față de Dumnezeu, l-a scos pe Adam din Rai: să nimicească 
lucrurile lui Dumnezeu şi să împrăştie cele ce au fost aduse 
la existență. Fiindcă ne pizmuieşte păcatul nu numai pe noi, 
pentru slava ce-o primim de la Dumnezeu din pricina 
virtuții, ci şi pentru Dumnezeu pentru puterea prealăudată ce 
o are în ochii noştrii din pricina mântuirii (14). 

Deci toată firea noastră este stăpânită de moarte 
din pricina căderii. lar motivul stăpânirii era plăcerea, care, 
luându-şi începutul dintr-o neascultare, se menţine de-a 
lungul întregului lanţ de naşteri naturale. Din pricina acestei 
plăceri a fost adusă moartea ca osândă peste fire. Dar 
Domnul, făcându-se om şi neprimind ca anticipație a 
naşterii sale după trup plăcerea necuvenită, pentru care a 
fost adusă peste fire osânda cuvenită a morţii, dar primind 
cu voia după fire moartea în trăsătură pătimitoare a firii, 
adică suferind-o, a răsturnat rostul (întrebuințarea) morții, 
nemaiavând aceea în El rostul de osândă a firii, ci a 
păcatului. Căci nu era cu putință ca în Cel ce nu şi-a luat 
naşterea din plăcere să fie moartea osândă a firii. Drept 
aceea în El a avut rostul să desființeze păcatul 
protopărintelui, din pricina căruia stăpânea peste toată firea 
frica morții. 

Căci dacă în Adam moartea a fost osândă a firii, 
întrucât aceasta şi-a luat ca obârşie a naşterii ei plăcerea, pe 
drept cuvânt moartea în Hristos a devenit osândă a 
păcatului, firea recăpătând din nou în Hristos o obârşie 
liberă de plăcere. Astfel, precum în Adam păcatul din 

plăcere a osândit firea la stricăciune prin moarte şi cât a 
stăpânit el a fost vremea în care firea era osândită la moarte 
pentru păcat, tot aşa în Hristos a fost cu dreptate ca firea să 
osândească păcatul prin moarte şi să fie vremea în care să 
înceapă a fi osândit păcatul la moarte, pentru dreptatea 
dobândită de fire, care a lepădat în Hristos cu totul naşterea 
din plăcere, prin, care se întinsese peste toți cu necesitate 
osânda morţii ca o datorie. Deci aceeaşi moarte, în Adam 
este o osândă a firii de pe urma păcatului, iar în Hristos o 
osândă a păcatului de pe urma dreptăţii. Căci cel ce suferă 
moartea ca o osândă a firii de pe urma păcatului său, o 
suferă după dreptate. Dar cel ce nu o suferă de pe urma 
păcatului său, primeşte de bunăvoie moartea adusă în lume 
de păcat spre desființarea păcatului, dăruind-o mai degrabă 
din iconomie firii ca un har spre osândirea păcatului. 

Deci precum din pricina lui. Adam, care a 
înființat prin neascultare legea naşterii din plăcere şi drept 
urmare a acesteia moartea ca osândă a firii, toţi cei ce aveau 
existență din Adam, după legea naşterii din plăcere, aveau în 
chip necesar şi fără să vrea, împreunată virtual cu naşterea, 
şi moartea ca osândă a firii şi deci atunci era vremea în care 
firea era osândită prin păcat, întrucât stăpânea peste fire 
legea naşterii prin plăcere, tot aşa din pricina lui Hristos, 
care a smuls din fire cu totul legea naşterii prin plăcere şi 
prin urmare rostul morții ca osândă a firii, primind-o de 
bună voie numai ca osândă a păcatului, toți cei ce s-au 
renăscut cu voia din Hristos prin baia renaşterii în duh şi au 
lepădat prin har naşterea de mai înainte prin plăcere din 
Adam şi păzesc harul nepăcătuirii de la Botez şi puterea 
nemicşorată şi neîntinată a înfierii tainice în duh, prin legea 
poruncilor evanghelice, au în ei după cuviință moartea 
(întrebuințarea morţii) ce se lucrează spre  osânda 

păcatului.”” Ei au apucat vremea în care se osândeşte prin 
har păcatul în trup. lar osândirea aceasta are loc în general 
după fire, pentru marea taină a înomenirii, chiar din vremea 
întrupării; iar în special, după plecarea prin har, din vremea 
când primeşte fiecare prin Botez harul înfierii. Prin acest 
har, lucrat (actualizat) în chip voluntar prin împlinirea 
poruncilor,” având la început numai naşterea în duh suportă 
fiecare, prin multe pătimiri, moartea (întrebuințarea morții) 
spre osânda păcatului (5). 

Pentru că cel ce a fost botezat şi primeşte Botezul, 
întărindu-l prin porunci, nu mai plăteşte moartea ca o 
datorie pentru păcat, ci primeşte întrebuințarea morții ca 
osândă a păcatului, care să-l treacă în chip tainic la viața 
dumnezeiească şi fără de sfârşit. Căci Sfinţii, care au 
străbătiît calea vieții de aici trecând prin multe pătimiri, pe 
care le-au purtat cu bărbăţie pentru adevăr şi dreptate, au 
eliberat firea din ei de moartea ca osândă pentru păcat, şi 
arma morţii, care slujea spre nimicirea firii, au folosit-o spre 
nimicirea păcatului, după pilda căpeteniei mântuirii lor, 
lisus. Fiindcă dacă păcatul se slujea de moarte ca de-o armă 
pentru nimicirea firii în cei ce săvârşeau păcatul asemenea 
lui Adam, cu atât mai mult se va sluji firea de moarte, ca de- 





522 Moartea lui Adam, ca şi moartea lui Hristos e nu numai un eveniment 
final care încheie viaţa pământească a omului, ci o putere activă, care 
omoară pe încetul, cea dintâi firea, cea de-a doua păcatul. Fiecare din 
aceste morţi e dată ca putere, cea din Adam în naşterea din plăcere, 
cea din Hristos în înfierea după har. Şi fiecare trece din potentă în 
realitate actuală, lucrându-se cea dintâi prin continuarea vieţuirii în 
plăcere, cea de-a doua prin împlinirea poruncilor. Mai bine zis nu e o 
altă şi altă moarte, ci moartea cea dintâi, a firii, suferă o schimbare a 
întrebuințării, a rostului ei. 

53 Vezi ideea aceasta la Sf. Marcu Ascetul, Despre Botez, Filocalia, 

Vol. 1. 

o armă spre nimicirea păcatului, în cei ce săvârşesc 
dreptatea prin credinţă. 

Drept aceea, când s-a înfăptuit taina întrupării şi 
Dumnezeu cel întrupat a desființat cu totul în cei născuţi cu 
duhul din EI, naşterea firii după legea plăcerii “a venit 
vremea să se înceapă judecata de la casa lui Dumnezeu“, 
adică să fie osândit păcatul, începând să fie osândit prin 
pătimiri de la cei ce cred şi au cunoscut adevărul şi au 
cunoscut prin Botez naşterea din plăcere. Căci pe aceştia i-a 
numit Petru “casa lui Dumnezeu“, precum mărturiseşte 
dumnezeiescul Apostol Pavel, zicând: “Iar Hristos în casa 
Sa, a cărui casă suntem noi“. Dar şi Petru însuşi, corifeul 
Apostolilor, arată aceasta prin cuvântul următor: “lar dacă 
(începe) întâi de la noi (se înțelege judecata), care va fi 
sfârşitul celor ce nu ascultă de Evanghelia lui Dumnezeu“? 
E ca şi cum am zice: “Dacă noi, care am fost învredniciți să 
devenim, din darul Domnului, casa lui Dumnezeu prin Duh, 
suntem datori să arătăm o aşa de mare răbdare în pătimirile 
pentru dreptate spre osânda păcatului şi să primim cu dragă 
inimă moartea de ocară ca nişte răufăcători, măcar că 
suntem buni, “care va fi sfârşitul celor ce nu ascultă de 
cuvântul Evangheliei“? Cu alte cuvinte, care va fi sfârşitul 
sau judecata celor ce nu numai că ţin cu toată silința, până 
la sfârşit, vie şi lucrătoare în suflet şi în trup, în aplecarea 
voii şi în fire, naşterea lor de la Adam prin plăcere, ce 
stăpâneşte peste fire, dar nu primesc nici pe Dumnezeu şi 
Tatăl Fiului celui întrupat, care ne cheamă, nici pe însuşi 
Mijlocitorul şi Fiul, trimis al Tatălui, care a primit, cu voia 
Tatălui de bunăvoie, moartea pentru noi, ca să ne împace cu 
Tatăl? lar aceasta a făcut-o ca să ne slăvească pentru Sine de 
pe urma faptei Sale, luminându-ne cu frumuseţea 





* Bvr, 3. 6. 

dumnezeirii proprii atât de mult, cât a primit El să fie 
necinstit pentru noi, prin pătimirile noastre. Căci aceasta 
socotesc că este “Evanghelia Lui Dumnezeu“: solie şi 
îndemn a lui Dumnezeu către oameni, trimisă prin Fiul Său, 
care s-a întrupat şi a dăruit ca răsplată a împăcării cu Tatăl, 
celor ce ascultă de EI, îndumnezeirea nenăscută (sau 
necreată) (16). 

Din pricina aceasta marele Apostol îi plânge pe 
cei, neascultători în cele ce urmează, zicând: “lar dacă 
dreptul abia se mântuieşte, unde se va arăta necredinciosul şi 
păcătosul? “Drept numeşte pe cel credincios şi pe cel ce 
păstrează harul dat lui la Botez, păzind prin multe pătimiri 
nesmulsă din el înfierea prin Duhul. lar “mântuire“, harul 
deplin al îndumnezeirii, pe care-l va da Dumnezeu celor 
vrednici şi pe care abia îl va primi cel ce stăruie cu toată 
puterea în toate cele dumnezeieşti, în sfârşit “necredincios“ 
şi “păcătos“ numeşte pe cel străin de harul Evangheliei; 
“necredincios“ pentru necredință în Hristos, iar “păcătos“, 
pentru făptura cea veche, care se menține vie în el prin 
stricăciunea patimilor. Sau poate “necredincios“ a numit 
Scriptura pe cel lipsit cu totul numai de cunoştinţa cea întru 
Hristos, iar “păcătos“ pe cel ce crede, dar calcă poruncile 
evanghelice, care păstrează curată cămaşa nestricăciunii 
primită prin sf Botez. Locul acestora, al necredinciosului şi 
al păcătosului, nu e cunoscut celor ce cultivă cât de cât 
cunoştinţa tainică. Căci cuvântul “unde“, indică desigur un 
loc, care nu e lipsit de circumscriere spațială (17). Faţă de 
locul acestora, locul dreptului se deosebeşte prin aceea că el 
nu mai e înfățişat prin cuvâtul “unde“, căci dreptul a primit 
prin har, ca loc mai presus de “unde“, pe Dumnezeu însuşi, 
cum 1 s-a făgăduit. Căci Dumnezeu nu este “undeva“, ci în chip 
absolut dincolo de orice “unde“ şi în EI este locaşul tuturor 


375 


Filocalia 


celor mântuiți, după cum s-a scris: “Fii mie Dumnezeu 
ocrotitor şi loc întărit, ca să mă mântuieşti“. ŞI tot cel ce nu 
se va împărtăşi de EI, spre a primi din relaţia cu EI fericirea 
(18), va fi asemenea unui mădular al trupului, lipsit cu totul 
de lucrarea de viaţă dătătoare a sufletului. 

Sau iarăşi, odată ce Dumnezeu va fi locul 
necircumscris, nedistanţat”” şi nesfârşit al tuturor celor ce se 
vor mântui, făcându-se pe Sine fiecăruia pe măsura pati- 
milor însoțite de cunoştinţă pe care le-a suportat aici pentru 
dreptate, aşa cum se arată sufletul în mădularele trupului, 
lucrând în ele după capacitatea proprie fiecărui mădular şi 
legându-le la un foc ca să poată exista şi susține viaţa “unde 
se va arăta necredinciosul şi păcătosul“, care sunt lipsiţi de 
acest har? Căci cel ce nu poate să primească pe Dumnezeu 
în sine ca să lucreze în el fericirea, unde se va arăta, odată ce 
a căzut de la viața dumnezeiească cea mai presus de veac, de 
loc şi de timp? 

Dacă rămânem deci la înţelesul dintâi, la cel 
afirmativ, credinciosul şi păcătosul care se va arăta 
“undeva“ nu va fi câtuşi de puţin liber de viaţă circumscrisă, 
el neavând viața cea slobodă de orice circumscriere şi 
dincolo de orice loc. Iar dacă primim înţelesul al doilea, cel 
negativ, e cazul să întrebăm unde se va arăta necredinciosul 
şi păcătosul, odată ce nu va avea pe Dumnezeu, care 
îmbrățişează toată viaţa fericită şi care va fi locul tuturor 
celor drepți? Dacă n-are pe Dumnezeu însuşi ca loc, cum se 





525 Găuiorurog. Se mai poate traduce: lipsit de intervale. Între Dumnezeu 
şi omul mântuit nu va mai fi nici un interval; sau omul mântuit ajuns 
în Dumnezeu,sporeşte în EI ca într-un loc continuu, fără intervale, 
netrebuind să facă salturi, sau să-şi întrerupă sporirea. Pe de o parte 
viaţa în Dumnezeu e o odihnă, nemaitrebuind să schimbe “locul“, 
trecând dintr-un loc în altul, sau de la un lucru la altul, pe de alta e o 
înaintare eternă în desăvârşire. 

va afla în locaşul şi în aşezământul fericirii din Dumnezeu? 
Şi simplu vorbind, dacă dreptul se mântuieşte cu multă 
greutate, ce se va înțelege de cel ce nici gând n-a avut de 
credinţă şi de virtute în viața de aici? (19). 


Scolii 


1. Plăcerea şi durerea nu au fost create, zice, 
deodată cu firea trupului, ci călcarea poruncii a născocit-o 
pe cea dintâi, spre coruperea voinţei, iar pe a doua a adus-o 
ca osândă spre destrămarea firii, ca plăcerea să lucreze 
moartea de bunăvoie a sufletului din pricina păcatului, iar 
durerea să pricinuiască, prin destrămare, nimicirea formei 
trupului. 

2. Dumnezeu a dat, prin Providenţă, firii durerea 
fără voie şi moartea de pe urma ei, spre pedepsirea plăcerii 
de bunăvoie. 

3. Căutarea ostenelilor de bunăvoie şi suportarea 
celor fără de voie, desființează plăcerea, oprind mişcarea ei 
actuală. Dar nu smulg puterea ei, sălăşluită ca o lege 
împotriva firii în vederea naşterii. Căci filosofia care cultivă 
virtutea produce nepătimirea voii, dar nu pe a firii. lar prin 
nepătimirea voii se sălăşuieşte harul plăcerii dumnezeieşti în 
minte. 

4. Plăcerea necuvenită este legea păcatului, care 
s-a zidit în fire în urma greşelii lui Adam. 

5. Osteneala şi moartea Domnului au fost mijlocul 
care a desfiinţat extremele, întrucât naşterea Lui a fost liberă 
de plăcere, iar moartea trupului Său dumnezeiesc, luptă 
pentru noi, curat de viaţa pătimaşă. Răbdând pentru noi cu 
trupul naşterea şi moartea de bunăvoie, s-a făcut mijloc care 
a desființat naşterea noastră din plăcere şi moartea de pe 

urma vieții pătimaşe şi ne-a mutat la o altă viaţă, liberă de 
început temporal şi de sfârşit, pe care nu firea, ci harul o 
crează. 

6. Era cu neputinţă ca firea noastră supusă plăcerii 
de bunăvoie şi durerii fără de voie să fie readusă iarăşi la 
viață de la început, dacă nu se făcea Dumnezeu om, primind 
de bunăvoie, pentru pedepsirea plăcerii voluntare a firii 
durerea ce nu era anticipată de naşterea, din plăcere. În 
chipul acesta a slobozit firea de osânda naşterii, primind o 
naştere ce nu-şi avea începutul în plăcere. 

7. Sfârşitul prin moarte al Domnului. 

8. Se înţelege că trăsătura pătimitoare a firii. 

9. Cum sporim şi mai mult pedeapsa fireaseă a 
durerii, silindu-ne să o adunăm prin plăcere. 

10. Înţelepciunea lui Dumnezeu se arată în faptul 
că se face prin fire om cu adevărat, dreptatea în faptul că, ia 
prin naştere trăsătura pătimitoare a firii asemenea nouă, iar 
puterea în faptul că pregăteşte firii prin patimi şi moarte o 
viață veşnică şi o nepătimire neschimbată. 

11. Domnul, smulgând în cei născuți în EI prin 
harul Duhului plăcerea pornită din legea păcatului şi prin 
aceasta desființând naşterea după trup, le îngăduie să 
primească moartea, care înainte era spre osânda firii, spre 
osânda păcatului. 

12. Firea oamenilor a avut după cădere, ca început 
al existenţei, zămislirea din sămânță împreunată cu plăcere, 
iar ca sfârşit moartea prin stricăciune împreunată cu durere. 
Domnul însă, neavând un asemenea început al naşterii după 
trup, n-a fost supus după fire nici sfârşitului adică morții. 

13. Diavolul, vrând să întoarcă firea celor create 
în neființă, a luptat să-l facă pe om să calce porunca 
dumnezeiească. 

14. Diavolul, pizmuind pe Dumnezeu şi pe noi, şi 
convingând cu viclenie pe om că e pizmuit de Dumnezeu, l- 
a făcut să calce porunca. Pe Dumnezeu L-a pizmuit ca să nu 
se arate în fapt (actual) puterea Lui prealăudată, care 
îndumnezeieşte pe om; iar pe om, ca să nu ajungă părtaş al 
slavei dumnezeieşti prin virtute. 

15. Osânda generala a legii ce stăpânea peste fire 
după cădere este întruparea cea adevărată a lui Dumnezeu; 
iar osânda specială a legii este renaşterea fiecăruia prin 
voinţă. 

16.  Îndumnezeirea  nenăscută este lumina 
conştientă a dumnezeirii în cei vrednici, care nu are un 
început, ci numai o arătare neînţeleasă. 

17. Cum trebuie înţeles cuvântul “unde“. 

18. Cel ce nu va dobândi viaţa dumnezeiească 
curată, cea nescrisă împrejur, nu va fi liber de durere, căci 
va avea necontenit viaţa născută care îi va circumscrie exis- 
tența sau i-o va mărgini, dar nu viaţa nenăscută şi liberă de 
toată situarea în spațiu şi de toată mişcarea în timp, ce nu 
poate fi cuprinsă şi de aceea nici circumscrisă."* Căci viaţa 
dumnezeiească şi neînţeleasă, deşi dă bucurie celor ce se 
împărtăşesc de ea după har, nu poate fi cuprinsă. Ea rămâne 
pururea necuprinsă, chiar celor ce o posedă prin participare, 
deoarece ca nenăscută este prin fire infinită. 

19. Dumnezeu prin una şi aceeaşi voință nesfârşit 
de puternică a bunătăţii va cuprinde pe toţi îngerii şi oame- 
nii, fie buni, fie răi. Dar nu toţi aceştia se vor împărtăşi la fel 





55 Aici cauza durerii e văzută în circumscriere. Mărginirea pune o limită 
a bucuriei. Desigur simplul fapt de-a fi creat nu implică pentru om 
durerea. Altfel durerea ar fi de la Dumnezeu. Căci omul creat îşi 
învinge mărginirea prin comuniunea cu Dumnezeu. Numai păcatul 
împietreşte în mărginire. 

de Dumnezeu, care se află în toți în chip nesilit (&oyErog), 
în conformitate cu firea, şi au făcut-o în stare să primească 
în mod actual raţiunile firii, conform cu raţiunea întreagă a 
fericirii veşnice, se împărtrăşesc, pentru consimțirea voii lor 
cu voia dumnezeiească, în întregime de bunătate, prin viața 
dumnezeiească ce luminează în ei ca în îngeri, sau ca în 
oameni. lar cei ce şi-au făcut în toate voinţa neconformă cu 
firea, prefăcând-o în factor de risipire a raţiunilor firii, în 
opoziţie cu raţiunea fericirii, vor cădea din întreaga bunătate 
dumnezeiească din pricina dezbinării voii lor de voia 
dumnezeiească prin împrietenirea acestei voi cu o existență 
ticăloasă. Făcând aşa, aceştia pun o distanță între ei şi 
Dumnezeu, neavând rațiunea fericirii fecundată de voință 
prin lucrarea binelui, prin care obişnuieşte să se arate viața 
dumnezeiească. Deci rațiunea firii este acul balanței, care dă 
pe față mişcarea voinței fiecăruia, dacă aceasta se apleacă 
spre rău sau spre bine, urmând ca în conformitate cu această 
mişcare să se împărtăşească de viața dumnezeiească, sau să 
nu se împărtăşească. Căci sub raportul existenței şi al 
existenței veşnice, Dumnezeu va cuprinde pe toți, fiind în 
toți prezent; dar sub raportul fericirii veşnice, va cuprinde în 
chip deosebit numai pe îngerii şi pe oamenii sfinți, lăsând 
celor ce nu sunt aşa nefericirea veşnică, ca rod al voinței lor. 


Întrebarea 62 


Ce înseamnă ceea ce zice Sfântul Prooroc 
Zaharia: “Și am ridicat Ochii mel şi am văzut: şi iată O seceră 
zburând, lungimea de două zeci de coți, iar lățimea de zece 
Coți. Și a zis către mine: Acesta este blestemul care iese 
peste fața a tot pământul“. lar după puțin: “Și o voi scoate 
pe ea, zice Domnul Atotțiitorul, și va intra în casa Turului ŞI 

în casa celui ce jură strâmb întru numele meu în chip 
MINCINOS, ŞI se va așeza în mijlocul casei lui şi O va pierde 
pe ea, şi lemnele ei şi pietrele ei“ Ce este secera și măsura 
lungimii şi a lățimi? Și de ce zboară? Și cine este furul și 
cel ce jură strâmb, și care este casa lui? Ce sunt lemnele şi 
pietrele? 


Răspuns 


Dumnezeu care a zis: “Am înmulțit vedeniile şi în 
mâinile Proorocilor m-am asemănat“, a trimis de mai 
înainte, închipuite prin simboluri, diferite ştiri despre 
minunata Sa venire în trup, în vederea mântuirii noastre, 
descoperindu-ne prin fiecare Prooroc, altă şi altă ştire, după 
puterea de înţelegere a fiecăruia. Deci dăruind şi marelui 
Prooroc Zaharia înţelegerea tainelor Sale viitoare în trup, i-a 
înfățişat în chip înţelept spre contemplare o seceră. Prin 
aceasta a arătat că, după ce se va întruchipa pe Sine, în mod 
felurit şi tainic, în figurile cuprinse în vedeniile Proorocilor, 
va primi El însuşi cu adevărat şi de bunăvoie făptura noastră 
prin fire, ca să arate că adevărul prevestit prin figuri a venit 
la noi în mod real. Deci secera este Domnul nostru lisus 
Hristos, Fiul cel Unul născut şi Cuvântul Tatălui, Cel ce 
pentru Sine este şi rămâne pururea simplu după fire, iar 
pentru mine se face compus după ipostas, precum numai El 
ştie, prin primirea trupului însuflețit mintal, fără ca prin 
unirea deplină, cu trupul după ipostas să primească 
contopirea într-o singură fire şi fără ca prin deosebirea 
deplină față de trup după fire să se taie în doi fii (1). lar 
unire deplină după ipostas numesc desăvârşita neîmpărțire, 





527 Zah. 5, 1-4. Septuaginta. 
55 Osea 12, 10. 

precum deosebire deplină după fire, desăvârşita necontopire 
şi neschimbare. Căci taina dumnezeieştii întrupări nu 
introduce prin deosebirea după fire a celor din care constă şi 
o deosebire după ipostas, nici prin unirea după ipostas o 
contopire într-o singură fire. Primul lucru nu se întâmplă ca 
să primească taina Treimii în adaos; iar al doilea, ca să nu 
fie după fire nimic de un neam şi de o fiinţă cu dumnezeirea 
(2). Căci cele două firi s-au împreunat într-un ipostas, dar nu 
într-o singură fire. lar aceasta ca să se arate prin unire atât 
unitatea ipostasului, rezultată din adunarea laolaltă a firilor, 
cât şi deosebirea firilor ce s-au întâlnit într-o unitate 
nedespărțită, fiecare din ele rămânând, în ce priveşte 
însuşirea naturală, în afară de orice schimbare şi contopire. 
Căci dacă împreunarea firilor s-ar fi făcut ca să 
dea naştere unei singure firi, taina mântuirii noastre ne-ar fi 
rămas cu totul necunoscută, neavând de unde sau cum să 
putem afla coborârea lui Dumnezeu la noi. Pentru că în 
asemenea caz, sau că s-ar fi schimbat trupul în firea 
dumnezeiască din pricina unirii dumnezeieşti, sau s-ar fi 
schimbat fiinţa dumnezeiască în firea trupului, sau s-ar fi 
contopit amândouă prin cine ştie ce amestec, producând 
vreo alta deosebită de ele, nemaipăstrând nici una din firile 
din care constă, rațiunea ei neştirbită (3). Dar fie că s-ar fi 
schimbat trupul în firea dumnezeirii, fie că s-ar fi schimbat 
firea dumnezeirii în trup; sau fie că unirea într-o singura fire 
ar fi împins firile spre producerea vreunei alte firi decât ele, 
eu n-aş cunoaşte taina întrupării dumnezeieşti, neputând 
constata după unire o deosebire de natură între trup şi 
dumnezeire. lar dacă există în Hristos după unire vreo 
deosebire după fire între trup şi dumnezeire (căci nu sunt 
după ființă unul şi acelaşi lucru dumnezeirea şi trupul), 
aceasta înseamnă că unirea firilor împreunate în El nu s-a 

făcut pentru a da naştere unei singure firi, ci pentru a face să 
rezulte un singur ipostas în privinţa căruia nu aflăm în 
Hristos nici o deosebire în nici un chip. Căci după 
ipostas“ Cuvântul este unul şi acelaşi cu trupul Său. Fiindcă 
dacă Hristos primeşte cu referire la ceva vreo deosebire 
oarecare, nu poate fi după acel ceva una în tot chipul. Dar 
dacă cu referire la altceva nu primeşte nici, o deosebire, 
după acel altceva este şi se zice cu evlavie una în tot chipul 
şi totdeauna. 

Deci dat fiind că orice deosebire, întrucât este 
deosebire, are ca bază câtimea celor ce se deosebesc (căci 
fără această câtime n-ar fi deosebire), iar câtimea nu poate fi 
indicată fără număr, bine este să folosim numărul numai 
pentru arătarea deosebirii firilor din care constă Hristos după 
unire, indicând după aceasta că firile se păstrează 
neschimbate după unire, dar nu divizând prin număr unitatea 
celor ce concurg într-un singur ipostas. lar gândul acesta ni- 
1 arătăm neadăugând nici un număr la cuvântul ipostas. Căci 
în ceea ce nu se cugetă nici o deosebire, nu se introduce nici 
o câtime. lar unde nu poate fi introdusă câtimea, nu-şi are 
locul nici numărul, care indică deosebirea. Deci după ipostas 
este compus. Căci după ipostas este unul şi acelaşi şi singur. 
Astfel pe de-o parte păzim unitatea şi identitatea ipostasului, 
pe de alta mărturisirn deosebirea firilor ce concurg într-un 
singur ipostas. Acesta este cel pe care l-a văzut minunatul 
Zaharia zburând în chip de seceră. Căci Cuvântul lui 
Dumnezeu este secerătorul a toată răutatea şi neştiința. 

“Lungimea ei, zice, era de douăzeci de coți, iar 
lățimea ei de zece coți“. Căci Hristos, ca Dumnezeu şi 
Cuvântul, se lărgeşte progresiv sub chipul Providenței până 
la zece coţi, adică în cele zece porunci dumnezeieşti ale 
vieții active (4). Căci în zece porunci se lărgeşte Cuvântul 

lui Dumnezeu, prin care legiferând împlinirea celor ce 
trebuiesc făcute şi reținerea de la cele ce nu trebuiesc făcute, 
a îmbrățişat toată mişcarea voii libere a celor providențiați. 
Iar ca Cel ce s-a făcut trup şi s-a întrupat în chip desăvârşit, 
tot El se lungeşte până la douăzeci de coţi din pricină că 
trupul se alcătuieşte prin îmulțirea elementelor cu simțurile 
(5). Căci cinci sunt simţurile şi patru elementele din a căror 
împreunare se alcătuieşte firea oamenilor. Dar cinci înmulțit 
cu patru dă numărul douăzeci. lar prin lungime a indicat 
Scriptura modul iconomiei, pentru înălțimea ei şi pentru 
faptul că taina dumnezeieştei întrupări este mai presus de 
toafă firea. 

Secera a fost văzută “zburând“, pentru faptul că 
nu are nimic pământesc, ca şi pentru iuțimea, agerimea şi, 
într-o vorbă, pentru scurtimea cuvântului (6). Căci circumscrie 
toată mântuirea oamenilor numai în inima celor ce se 
mântuiesc, dat fiind că aceasta constă numai în credință şi 
bună cunoştinţă (7). Şi de fapt nimic nu poți face mai iute 
decât să crezi şi mai uşor decât să mărturiseşti cu gura harul 
Celui în care crezi. Primul lucru arată iubirea însuflețită a 
celui ce crede față de Făcătorul lui, iar al doilea dispoziția 
credincioasă față de aproapele. lar iubirea şi dispoziția 
sinceră, sau credința şi buna conştiinţă, sunt mişcări 
nevăzute ale inimii, care nu au lipsă ca să se producă de nici 
o materie din afară “Căci cuvânt scurt va face Domnul pe 
pământ.” 

Acesta este “blestemul“, pe care l-a trimis 
Dumnezeu şi Tatăl peste faţa a tot pământul (8). E blestemul 
adevărat peste blestemul adevărat. Deoarece neascultarea lui 
Adam s-a făcut blestem prin greşeala lui, întrucât n-a lăsat 
porunca să crească spre a aduce roadele dreptăţii, ca să ia 





* Is 10, 22; Rom. 9, 28. 

creațiunea binecuvântare, peste blestemul lui Adam vine 
binecuvântarea firească a lui Dumnezeu şi Tatăl, care se 
face astfel blestem al blestemului provenit din păcat, spre 
desființarea neascultării ce-a crescut aducând roade ale 
nedreptăţii, ca să fie oprită creațiunea de-a mai creşte în 
păcat.** Căci s-a făcut pentru mine blestem şi păcat, Cel ce 
a deslegat blestemul meu şi a ridicat păcatul lumii. 

Fiindcă două blesteme aveam eu: unul era rodul 
voinței mele, adică păcatul, prin care sămânţa roditoare a 
sufletului, adică puterea virtuţii, căzuse în pământ; iar altul 
era moartea firii, adusă asupra ei pe dreptate, din pricina voii 
mele. Moartea aceasta a împins firea cu sila şi fără să vrea 
acolo unde se semănase mişcarea voinței mele de bunăvoie (9). 
Deci Dumnezeu, care a creat firea, a luat asupra Sa de bună 
voie blestemul cu care a fost osândită firea, adică moartea, şi 
astfel a omorât prin propria Sa moarte de pe cruce blestemul 
păcatului ce trăia în mine prin voia mea. Şi aşa blestemul 
Dumnezeului meu s-a făcut blestem şi moarte a păcatului 
meu, neîngăduind să ajungă neascultarea la roadele nedrep- 
tății, dar totodată s-a făcut binecuvântare a dreptăţii 
dumnezeieşti prin împlinirea poruncilor, şi viață fără de 
sfârşit. ”! 





530 Jo. 1,26; II Cor. 5, 21; Gal.3, 13. 

551 Întruparea Fiului lui Dumnezeu e şi binecuvântare şi blestem; 
binecuvântare pentru om şi blestem pentru păcat. Căci ceea ce e 
blestem pentru păcat, e binecuvântare pentru om. 

Dar numirea de binecuvântare şi blestem se referă aici la 
întruparea Domnului, pentru că se referă mai întâi la durerea şi la 
moartea adusă peste fire în urma păcatului lui Adam cu voia. Durerea 
şi moartea aceasta erau un blestem pentru păcat, ba într-un anumit 
sens şi pentru firea omenească. Dar rostul lor era să fie mai ales o 
binecuvântare pentru fire, întrucât îl îndemnau pe om să se oprească 
de la păcatul cu voia. Blestemul acesta al doilea I-a luat Fiul lui 
Dumnezeu asupra Sa prin întrupare, scăpându-ne pe noi de apăsare 

Această seceră, adică Domnul şi Dumnezeul 
nostru lisus Hristos, nimiceşte pe fur şi pe cel ce jură stâmb 
şi casa lui o surpă. Dar furul şi cel ce jură strâmb este 
diavolul cel viclean (10). E fur fiindcă a scos cu vicleşugul 
înşelăciunii pe om din Rai, adică a răpit un lucru şi o făptură 
şi o avuție de preț a lui Dumnezeu, trăgându-l în locul 
acesta al necazurilor, şi a  murdărit icoana slavei 
dumnezeieşti cu multe pete ale păcatelor. Prin aceasta a 
căutat să-şi facă dintr-o avuţie străină, o avuţie proprie, 
poftind cu răutate bunurile străine, nu ca să le păstreze, ci ca 
să le fure, să le sfâşie şi să le piardă (11).” Iar jurător pe 
strâmb este fiindcă e mincinos şi înşelător. Căci făgăduind 
să dea lui Adam slava dumnezeirii, l-a tras spre necinstea şi 
batjocura necuvântătoarelor, ba ca să spun mai drept, l-a 
făcut mai de ocară decât orice dobitoc,” făcându-l să fie cu 
atât mai de ocară decât dobitoacele prin lipsa lui de rațiune, 
cu cât este mai grețos ceea ce-i contra firii decât ceea ce-i 
conform cu firea. Ba l-a înstrăinat şi de nemurire, 
îmbrăcându-l în haina spurcată a stricăciuni. 

Iar casă a acestui fur şi jurător pe strâmb, s-a făcut 
lumea de aici a stricăciunii şi a confuziei necontenite, pe care 
şi-a însuşit-o tâlhărindu-l pe om (12) şi în care i s-a îngăduit 
să tâlhărească mai departe, pentru pricinile pe care le ştie 
Dumnezeu (13), care l-a îngăduit să tâlhărească până ce 
dăinuieşte cursul ciclic al timpului. 

Dar Cuvântul lui Dumnezeu, aşezându-se în 
această lume ca într-o casă, prin întruparea Sa negrăită, şi 





lui. El s-a făcut blestem în locul nostru, făcându-ni-se însă tocmai 
prin aceasta binecuvântare. 

5% 10. 10, 10. 

553 Ps, 48, 12. 

legând pe diavolul; a surpat-o, iar lemnele şi pietrele ei, 
adică statuile şi altarele şi soclurile statuilor le-a dărâmat şi 
le-a nimicit (14). Căci prin ele diavolul, tatăl minciunii, îşi 
închipuia că e cinstit de cei rătăciți ca un fel de Dumnezeu 
pocit şi multiform, datorită faptului că făcuse din nebunia 
lor un mijloc de slăvire proprie, ca unul ce e cu mult mai 
nebun decât cei astfel prostiți. Fiindcă ce e mai nesocotit 
decât a-şi închipui cineva un lucru care prin fire nu există cu 
adevărat. Deci Mântuitorul sufletelor şi trupurilor noastre, 
care s-a făcut om din iubire de oameni, aşezându-se prin 
trup în această casă a furului şi a jurătorului pe strâmb, care 
este diavolul, adică în această lume, a surpat-o întreagă, 
adică a nimicit modul ei rătăcit de mai înainte (15) şi a 
îndreptat-o iarăşi potrivit cu rațiunea cunoştinței adevărate. 
Şi scurt vorbind, alungând pe tâlhar din avuțiile străine, s-a 
făcu iarăşi EI stăpân peste ai săi prin virtute, zidind peste tot 
pământul de sub cer, în chip măreț, Sfânta Lui Biserică. 

Sau poate e fur diavolul (16), fiindcă unelteşte 
până astăzi cum să atragă prin vicleşugul înşelăciunii dorinţa 
fiecăruia spre el. Iar jurător pe strâmb şi mincinos, fiindcă e 
înşelător şi amăgeşte pe cei uşuratici să se despartă de 
bunurile din mână în nădejdea altora şi mai bune şi fiindcă 
pricinuieşte pe neobservate, prin, lucrurile socotite dulci, tot 
felul de greutăţi, celor ce ascultă de el. Iar “casa“ acestui fur 
şi mincinos este dispoziția iubitoare de păcat a inimii 
fiecăruia. Ea are ca pietre“ învârtoşarea şi nesimţirea inimii 
față de cele bune, iar ca “lemne“ amintirile ce aprind uşor 
focul necurat al patimilor. 

Sau poate Scriptura numeşte “lemne“, în chip 
figurat, pofta (17). Aceasta fiindcă s-a scris că lemnul a 





s34 Mt. 12, 29. 

corupt prima dată mişcarea ei,” îndreptând-o împotriva 


firii; apoi fiindcă ea este puterea sufletului care se aprinde 
de orice patimă, ca materia lemnoasă de foc. lar prin 
“pietre“ se indică poate duritatea şi nesimţirea mişcărilor 
iuțimii, care nu ascultă de rațiunea virtuţii. Pe toate acestea, 
împreună cu “casa, în care se găsesc, adică cu dispoziţia 
lăuntrică, le surpă şi le nimiceşte Cuvântul lui Dumnezeu, 
prin sălăşluirea Sa scoțând din ea, mai întâi prin credinţă, pe 
diavolul, care îşi făcuse odinioară prin amăgire locuinţa în 
ca si care se socotea că e tare. Pe acesta îl leagă cu lanţuri de 
nesfărâmat şi-i prădează casa, scoțând din inimă deprinderea 
lesne de aprins a patimilor împreună cu învârtoşarea faţă de 
cele bune.”* 

Sau poate numeşte “pietre“ nepăsarea sufletului 
faţă de cele bune, adică nesimţirea faţă de virtuţi. lar prin 
“lemne“ râvna faţă de cele rele (18). Toate acestea 
alungându-le Cuvântul din inimile credincioşilor, nu înce- 
tează să împăciuiască şi să unească într-un singur trup al 
virtuţilor pe cei de departe şi pe cei de aproape, surpând 
peretele din mijloc al despărțiturii, adică păcatul şi rupând 
zapisul care ne obliga voinţa spre rău, şi supunând cugetul 
trupesc legii duhului.“ Prin cei de departe a înţeles, cred, 
mişcările simțirii, care sunt după fire cu totul străine de 
legea lui Dumnezeu. lar prin cei de aproape lucrările 
cugetătoare (mintale) ale sufletului, care după rudenie nu 
sunt departe de Cuvântul. Pe acestea le adună Cuvântul după 
surparea legii trupeşti, unindu-le laolaltă în duh prin 
virtute.” Căci prin “peretele din mijloc“cred că a înţeles 





555 Gen. 3, 2. 

s36 Lc, 11,22, 

537 Bf. 2, 14-17. Col. 2, 14. 
*% Prin modul virtuţii. 

legea trupului cea după fire, afecțiunea față de patimi, sau 
păcatul. Pentru că numai afecțiunea cea de ocară față de 
patimi se face zid al legii firii, adică al părții pătimitoare a 
firii, despărțind trupul de suflet şi de rațiunea virtuților, 
neîngăduind să se facă cu ajutorul făptuirii trecerea la trup 
prin mijlocirea sufletului (19). 
Dar venind Cuvântul şi biruind legea firii, adică trăsătura 
pătimitoare a firii, a desfințat afecțiunea față de patimile 
contrare firii. 

Acesta este Domnul meu şi Dumnezeul meu 
Hristos lisus, pe care L-a văzut Proorocul ca pe o seceră, având 
douăzeci de colţi lungime, ca unul ce îmbrăţisază toată 
lucrarea simţurilor îndreptată spre cele sensibile, şi zece coți 
lățime, întrucât Dumnezeul şi Mântuitorul meu cuprinde 
toată mişcarea rațională. Căci spun unii că a număra e o 
faptă ce aparține prin fire numai rațiunii. lar decada este 
îmbrăţişarea şi sfârşitul oricărui număr. Prin urmare 
Cuvântul lui Dumnezeu îmbrăţisază nu numai puterile 
simţurilor, ci şi lucrările mintale, ca unul ce e Făcător nu 
numai al corpurilor, ci şi al celor necorporale. 

lar “seceră“ a fost numit în vedenie, nu numai 
fiindcă seceră din firea raţională răul pe care nu El L-a 
semănat şi adună firea pe care nu El a împrăştiat-o. Ci şi 
pentru că seceră aşează în hambarele dumnezeieşti pe cei 
mântuiţi (20); în sfârşit şi pentru că, fiind mânuit de lucrările 
virtuților, se uneşte cu puterile făptuioare ale sufletului (21). 

Dar pentru cel ce vrea să vadă, cuvântul Scripturii 
indică aici două persoane şi două case, pe care le 
desfiinţează secera. Căci se zice: “Şi va intra în casa furului 
şi în casa celui ce jură strâmb în numele Meu“. Prin cele 
două persoane a indicat cele două lucrări generale ale 
amăgirii diavoleşti, care le cuprind pe toate celelalte, sau 

cele două moduri ale lucrărilor. lar prin cele două case a 
indicat cele două dispoziţii generale ale omului, favorabile 
rătăcirii, care le conţin pe toate celelalte. De pildă când cel 
rău răpeşte prin vicleşugul amăgirii cunoştiința înnăscută a 
firii despre Dumnezeu, atrăgând-o spre sine, e “fur“, întrucât 
încearcă să se facă stăpân peste închinarea datorată lui 
Dumnezeu, sau cu alte cuvinte abate vederea mintală a 
sufletului de la raţiunile duhovniceşti din făpturi şi 
circumscrie puterea cugetării numai la privirea înfățişării din 
afară a lucrurilor sensibile. lar când abuzează de mişcările 
fireşti, atrăgând puterea de activitate a sufletului în chip 
sofistic spre cele contrare firii şi prin cele părute bune 
ispiteşte prin plăcere dorinţa sufletului spre cele rele, “jură 
strâmb“ pe numele Domnului, ducând sufletul amăgit spre 
alte lucruri decât spre cele făgăduite. Deci este “fur“ fiindcă 
răpeşte la sine cunoştinţa firii, având drept casă dispoziția 
iubitoare de neştiință a celor amăgiţi. Şi “jură strâmb“, 
fundcă înduplecă puterea de activitate a sufletului să se 
ostenească zadarnic cu cele contrare firii, având drept casă 
dispoziția iubitoare de păcat a voii celor care îl ascultă (22). 
Aşadar diavolul este “fur“, fiindcă strâmbă cunoş- 
tinţa firii” şi “jură strâmb“, fiindcă abate puterea de 
activitate a firii de la săvârşirea virtuții. Casa “furului“ este 
dispoziția sufletească ce stă la baza unei cunoaşteri 
mincinoase, iar casa “celui ce jură strâmb“ este dispoziția 
străbătută de necurăţia patimilor de ocară. În acestea 
pătrunzând cu iubire de oameni cuvântul mântuitor al lui 
Dumnezeu, le face locaş al lui Dumnezeu prin Duhul, 
aducând cunoştinţa adevărului în locul rătăcirii şi al 
neştiinței şi virtutea şi dreptatea în locul răutăţii şi al 
vicleniei. În felul acesta îşi face prin ele arătarea în cei 





5% Schimbă direcţia cunoaşterii naturale. 

drepți. 

Deci prin persoane Scriptura a indicat modurile 
vicleniei variate a unuia şi aceluiaşi diavol rău, iar prin 
“case“ dispoziţiile corespunzătoare cu aceste moduri ale 
celor stăpâniți de diavol. 

Dar “fur mai este şi cel ce foloseşte cuvintele 
dumnezeieşti spre amăgirea celor ce-l ascultă, fără să fi 
cunoscut puterea lor prin fapte. E cel ce se îndeletniceşte cu 
rostirea goală a lor pentru a cumpăra slavă şi vânează prin 
cuvântul limbii lauda ascultătorilor, adică renumele de 
drept. Simplu vorbind, “fur“ este cel a cărui viață nu 
corespunde cuvântului şi a cărei dispoziție sufletească e în 
contrazicere cu limba, adică cel ce se ascunde sub bunurile 
străine (23). Scriptura zice cu dreptate despre acesta: “Iar 
păcătosului i-a zis Dumnezeu: pentru ce povesteşti dreptățile 
mele şi iei asupra ta legământul meu prin gura ta 75" 

Şi iarăşi “fur“ este cel ce acoperă cu modurile şi 
cu moravurile văzute viclenia nevăzută a sufletului şi cu 
înfățişări de bună cuviință dispoziția dinlăuntru (24). Căci 
precum fură cel de mai înainte prin declamarea cuvintelor 
cunoştinței mintea ascultătorilor, la fel fură acesta prin 
fățărnicia moravurilor simţirea privitorilor (25). Către 
aceştia de asemenea se va zice: “Ruşinaţi-vă cei ce v-aţi 
îmbrăcat în veşminte străine, sau: “Domnul va descoperi 
chipul lor în ziua aceea“. Dar mie îmi pare că aud în 
fiecare zi pe Dumnezeu zicându-mi acestea în ascunsul 
inimii, ca unul ce mă simt vinovat de amândouă lucrurile. 

lar “cel ce jură strâmb sau mincinos în numele 
Domnului“, este acela care făgăduieşte lui Dumnezeu o 
viață virtuoasă şi face lucruri străine făgăduinței, iar prin 





54 ps. 49,17. 

neîmplinirea poruncilor calcă, ca şi mine legământul ce şi l- 
a luat de a duce o viaţă evlavioasă. Scurt vorbind, cel ce jură 
strâmb şi mincinos este acela care s-a hotărât să trăiască 
după voia lui Dumnezeu, dar nu s-a mortificat deplin faţă de 
viața aceasta. EI a jurat lui Dumnezeu, adică a făgăduit să-şi 
păzească cursul vieţii fără de ocară în nevoințele 
dumnezeieşti, dar nu a împlinit făgăduinţa şi de aceea nu e 
deloc vrednic de laudă (26). “Căci lăuda-se-va, zice, tot cel 
ce se jură întru El“, adică tot cel ce făgăduieşte lui 
Dumnezeu viața sa şi împlineşte cu adevărat jurământul 
bunei făgăduieli prin faptele dreptății. Dar dacă cel ce împli- 
neşte făgăduinţele sale va avea laudă, fiindcă a jurat lui 
Dumnezeu şi şi-a ţinut jurământul, vădit este că cel ce şi-a 
călcat legămintele sale va avea parte de mustrare şi de ocară, 
ca unul ce a mințit. 

Intrând secera, adică cunoştinţa lui Dumnezeu şi 
Tatăl, care e prin ființă cunoştiință şi virtute, în inimile 
acestora ca în nişte case, cu alte cuvinte în dispoziția 
fiecăruia, le nimiceşte cu totul, desfiinţând prin schimbarea 
spre bine, starea de mai-nainte a inimii fiecăruia, şi 
ducându-i pe amândoi spre împărtăşirea de binele ce le 
lipseşte. Astfel preface pe furul cunoştinței în lucrător 
neînfricat al adevărului, iar pe furul blândeţei aparente a 
moravurilor în cultivator destoinic al dispoziţiei ascunse a 
sufletului; de asemenea pe cel ce jură strâmb îl face păzitor 
adevărat al făgăduinţelbr sale, ce-şi întăreşte făgăduințele 
prin împlinirea poruncilor. 


Scolii 


1. Priveşte taina; priveşte cum aduce la tăcere pe 
cei ce socotesc că firile stau de sine; priveşte moartea. 

Italianului şi a lui Nil.” 

2. Nu admitem, zice, în Hristos vreo deosebire a 
ipostasurilor, fiindcă Treimea a rămas Treime şi după ce s-a 
întrupat Dumnezeu şi Cuvântul, neadăugându-i-se Sfintei 
Treimi vreo persoană din pricina întrupării. Dar admitem o 
deosebire a firilor, ca să nu înfățişăm trupul de-o ființă cu 
Cuvântul după fire. 

3. Cel ce nu admite deosebirea firilor, nu are prin 
ce să adeverească mărturisirea că Cuvântul a devenit trup 
fără schimbare, nerecunoscând că ceea ce a primit şi ceea ce 
a fost primit în ipostasul cel unic al lui Hristos şi Dumnezeu 
cel unul, s-au păstrat după fire ca ceea ce erau. 

4. De ce este Domnul seceră şi ce înseamnă 
lățimea de zece coţi. 

5. De ce tot El, ca seceră, are lungimea de 
douăzeci de coți. 

6. De ce a văzut Proorocul secera zburând. 

7. Credinţa naşte prin nădejde iubirea desăvârşită 
față de Dumnezeu; iar conştiinţa cea bună naşte prin păzirea 
poruncilor iubirea față de aproapele. Căci conştiinţa cea 
bună nu are ca pârâş porunca călcată. lar acestea le poate 
crede numai inima celor ce se doresc după mântuirea cea 
adevărată. 

8. Cum este Domnul blestem şi al cui blestem 
este. 

9. Pentru că omul avea dorința îndreptată spre 
pământ, într-acolo era împins şi el, fără să vrea, de către 
moarte. 

10. Ce este “furul“ şi “cel ce jură strâmb“. 

11. Furt viclean este robirea firii prin amăgire. 





*%2 Nu se ştie cine a fost acel Nil de credinţă latină, sau grec din Calabria. 
Se combate aici teza nestoriană sau adopţiană. 

Sfâşierea cu care sfâşie divolul pe cei răpiți de el, este 
junghierea voinței îndreptate spre viaţă în Dumnezeu şi 
omorîrea totală a amintirii acelei vieți. lar pierzania este 
neştiința ce se naşte în cei sfâşiaţi, din lipsa cunoştinței lui 
Dumnezeu. Căci de aceea le fură gândul răpindu-i la sine, ca 
să-1 lipsească de viaţa întru virtute şi cunoştinţă. 

12. Ce este casa “furului şi “a celui ce jură 
strâmb“. 

13. Ar putea spune cineva că pricina pentru care 
s-a îngăduit diavolului să tâlhăresacă este aceea ca să 
cunoască şi oamenii din experiență răutatea lui şi aşa: 
arătându-se să li se facă şi mai urit; de asemenea ca toți 
oamenii să-şi descopere unii,ăkora, prin cercare, dispoziția 
sufletului şi prin acesta fiecare să-şi aibă sieşi conştiinţa 
proprie ca apărătoare lăuntrică. Căci Dumnezeu nu are lipsă 
de o astfel de experienţă, ca să ne afle cum suntem, având 
cunoştiința tuturor în modUinţial şi înainte de naşterea lor. 

14. Ce, sunt lemnele şi ce sunt pietrele. 

15. Surparea casei, adică a lumii rătăcite s-a făcut 
prin întrupare. 

16. Înfăţişarea acelora după alt înţeles. 

17. Alt înțeles al acelora. 

18. Acest înţeles se potriveşte pentru cei pătimaşi. 
Căci cel ce pătimeşte de nemişcarea totală faţă de bine, se 
mişcă cât se poate de repede spre, rău. Fiindcă nemişcarea 
iată de amândouă e cu neputinţă. 

19. Mişcarea simţurilor împreunată cu lucrarea 
minţii, dă naştere virtuţii însoțită de cunoştinţă. 

20. Pentru ce l-a numit “seceră“. 

21. Cuvântul se uneşte cu puterile de activitate ale 
sufletului, secera cu mâna secerătorului, pentru a tăia 
patimile şi a aduna virtuțile. 

22. Diavolul e “fur“ fiindcă produce neştiinţa; şi 
jură strâmb“, fiindcă produce răutate. El are drept “case“ 
mintea amăgită a celor neştiutori şi aplecarea spre păcat a 
voii celui păcătos. 

23. Înţeles frumos şi foarte potrivit nouă celor ce 
falsificăm, de dragul slavei deşarte, podoaba virtuții şi a 
cunoştinței. 

24. Dar “fur este, zice şi cel ce şi dă cu 
prefăcătorie o înfăţişare amăgitoare de om virtos şi acoperă 
cu arătarea din afară viclenia ascunsă a voinţei. 

25. Cel ce simulează cunoştinţa numai prin rostire 
de vorbe, fură mintea ascultătorilor spre slava proprie; iar 
cel ce face prin purtări pe virtuosul, fură vederea privitorilor 
spre slava proprie. Amândoi furând prin amăgire, duc la 
rătăcire: unul înțelegerea sufletească a ascultătorilor, celălalt 
simțirea trupească a privitorilor. 

26. Ce este cel ce “jură strâmb“. 


Întrebarea 63 


La acelaşi Prooroc s-a SCTIS 1arăȘI: “Și a zis către 
mine: Ce vezi? Și am zis: Am văzut, şi iată un candelabru 
(sfeșnic) cu totul de aur și o lampă (făclie) deasupra hu, şi 
șapte candele pe el şi șapte pâlnii la candelele de pe el. Și 
doi măslini deasupra lui, unul de-a dreapta lampei și altul 
de-a stânga“"“ Ce este candelabru şi de ce e de aur; ce este 
lampa de deasupra lui ce sunt cele şapte candele, ce sunt 
cele şapte pâlnii la cele șapte candele, ce sunt cei doi măslini 
ȘI de ce se află de-a dreapta Și de-a stânga lămpi? 





5% Zah. 4,2 -3, 

Răspuns 


Cuvântul proorocesc, descriind de departe, în 
chip, simbolic măreția prealuminată şi suprastrălucită a 
Sfintei Biserici a zugrăvit vedenia aceasta astfel, voind să 
arate, cred, înţelesul tainei celei noi a ei. Deci candelabrul 
cu totul de aur este Biserica atotlăudată a lui Dumnezeu, 
curată şi neîntinată, neprihănită şi nealterată, nemicşorată şi 
primitoare a adevăratei lumini (1). Căci se spune că aurul 
fund inalterabil, dacă e scufundat în pământ nu se înnegreşte 
şi nu e ros de rugină iar dacă e ars nu se micşorează. Afară 
de aceea, el întăreşte şi înnoieşte prin forţa sa naturală 
puterea văzului celor ce şi-o aţintesc asupra lui. Aşa este şi 
Biserica atotslăvită a lui Dumnezeu, care întrece în chip real 
cea mai curată natură a aurului. Ea e nealterată, ca una ce 
nu are nici un amestec străin în învățătura ei tainică despre 
Dumnezeu, mărturisită prin credință (2); e curată, întrucât 
străluceşte de lumina şi de slava virtuţilor (3); e neîntinată, 
nefiind pătată de nici o murdărie a patimilor (4); e 
neprihănită, ca una ce nu are atingere cu nici unul din 
duhurile rele (5). Trăind în împrejurările pământeşti, ea nu e 
înnegrită de rugina păcatului, în sfârşit ea rămâne 
nemicşorată şi neîmpuţinată, deoarece, cu toate că e arsă din 
vreme în vreme în cuptorul prigoanelor şi încercată de 
răscoalele necontenite ale ereziilor, nu suferă sub povara 
încercărilor nici o slăbire în învăţătura sau viaţa, în credința 
sau disciplina ei (6). De aceea ea întăreşte prin har 
înțelegerea, celor ce caută spre ea cu evlavie. Căci ea 
cheamă pe de-o parte pe necredincioşi, dăruindu-le lumina 
cunoștinței adevărate, pe de alta păstrează pe cei ce 
contemplă cu iubire tainele ei, păzind nevătămată şi fără 

beteşug pupila înțelegerii lor. lar pe cei ce au suferit vreo 
clătinare îi chemă din nou şi le reface prin cuvânt de îndemn 
înțelegerea bolnavă. Aşa se înţelege candelabrul văzut de 
Prooroc, după unul din înțelesurile cuvintelor de mai sus. 

Iar lampa de deasupra lui este lumina părintească 
şi adevărată, care luminează pe tot omul ce vine în lume" 
(8): adică Domnul nostru lisus Hristos. Acesta, prin primirea 
trupului nostru luat de la noi, s-a făcut şi s-a numit lampă, ca 
Cel ce e înțelepciunea şi Cuvântul cel după fire al lui 
Dumnezeu şi Tatăl, care e propovăduit în Biserica lui 
Dumnezeu prin credința cea dreaptă şi e înălțat şi dezvăluit 
între neamuri de viețuirea virtuoasă prin păzirea poruncilor. 
EI luminează ca o lampă (făclie) tuturor celor din casă, adică 
din lumea aceasta, precum El însuşi zice: “Nimeni nu 
aprinde făclie şi o pune sub obroc, ci în sfeşnic de luminează 
tuturor celor din casă“. Deci s-a numit pe sine “făclie, 
pentru faptul că fiind după fire Dumnezeu şi făcându-Se 
trup după iconomie, ca lumină după ființă e ţinut în scoica 
trupului în chip necircumscris prin mijlocirea sufletului ca 
făclie, cum e ţinut focul prin feştilă. Aceasta a înțeles-o şi 
marele David, când a numit pe Domnul “făclie“, zicând: 
“Legea ta este făclie picioarelor mele şi lumină cărărilor 
mele“. Căci Mântuitorul şi Dumnezeul meu mă izbăveşte 
de întunericul neştiinţei şi al răutăţii. De acea a şi fost numit 
de Scriptură “făclie“. Căci cuvântul (grecesc) Avwyxvoc 
(făclie), vine de la a dezlega întunericul = Avew 70 vwxoc 
(căci vvyoc, înseamnă întuneric, cum zic cei ce studiază 
înțelesul cuvintelor). Pentru că împrăştiind, asemenea unei 
făclu, negura neştiinței şi întunericul răutății, s-a făcut EI 





5 loan |, 9. 
5% Mt. 5, 15. 
5% Ps. 118, 115. 

însuşi tuturor cale de mântuire, călăuzind prin virtute şi 
cunoştinţă spre Tatăl pe toți cei ce voiesc să păşească, prin 
împlinirea poruncilor dumnezeieşti, pe urmele Lui, ca pe-o 
cale a dreptăţii. lar sfeşnicul (candelabrul) este Sf. Biserică, 
pentru că în ea luminează, prin propovăduire, Cuvântul lui 
Dumnezeu, trimițându-şi razele adevărului asupra tuturor 
celor ce se află în această lume ca într-o casă oarecare, 
umplându-le înţelegerea tuturor cu cunoştinţa dumnezeiască 
(9). 

Pe de altă parte “obrocul“ simbolizează sinagoga 
Iudeilor, adică slujirea trupească a legii, care acoperă prin 
grosimea simbolurilor literei lumina cunoştinței adevărate a 
sensurilor. (10) Cuvântul (Rațiunea) nu vrea să fie câtuşi de 
puţin sub acest obroc, ci vrea să fie aşezat în vârful şi pe 
înălțimea Bisericii. Căci dacă Cuvântul”” e ţinut sub litera 
legii, ca sub un obroc, îi lipseşte pe toți de lumina veşnică 
nedăruindu-le vederea duhovnicească celor ce nu se 
străduiesc să se lepede de simţirea (percepția) înşelătoare, 
care nu e capabilă decât de eroare şi nu sesizează decât 
aspectul coruptibil al corpurilor înrudite cu ea. EI vrea deci 
să fie pus în sfeşnic, adică în Biserică, sau în slujire 
rațională în duh, ca să-i lumineze pe toți, din toată lumea, 
învăţându-i să vieţuiască şi să se poarte conform cu rațiunea, 
şi numai atâta grijă să aibă de cele corporale, cât e de lipsă 
ca să tale orice afecțiune a sufletului față de ele; de 
asemenea ca toată străduința să le fie să nu dea sufletului 
nici o închipuire materială; după ce a fost stinsă prin rațiune 
simțirea (percepția simţurilor), care la început a respins 





547 Ca în multe alte locuri şi aci Ayog înseamnă şi Hristos însuşi, dar şi 
cuvântul propovăduirii, sau rațiunea (sensul) ascunsă în cuvintele şi 
ceremoniile legii. Mai bine zis raţiunile sau sensurile Scripturii sunt 
razele Logosului dumnezeiesc. 

rațiunea (cuvântul) şi a acceptat iraționalitatea plăcerii ca pe 
un şarpe lunecos (11). Căci cu dreptate a fost rânduită 
moartea împotriva simţirii ca să nu mai poată oferi 
diavolului intrare spre suflet. lar simțirea aceasta, fiind una 
după, gen, se împarte în cinci specii, înduplecând prin 
percepția fiecărui simț sufletul amăgit să iubească cele 
sensibile înrudite cu acel simţ, în loc să-l iubească pe 
Dumnezeu (12). De aceea cel ce ascultă înțelepțeşte de 
rațiune,“ alege de bunăvoie moartea trupului înainte de 
moartea silnică şi fără voie, despărțindu-şi total voinţa de 
simţire."” 

Dar cel ce rămâne numai la litera Scripturii, are ca 
singură stăpânitoare peste fire simţirea (percepţia), prin care 
se manifestă afecțiunea sufletului faţă de trup. Căci litera, 
dacă nu e înţeleasă duhovniceşte, e mărginită în conţinutul 
ei de simţire, care nu îngăduie să străbată înţelesul celor 
scrise până la minte. lar dacă litera se adresează numai 
simțirii, tot cel ce primeşte litera în chip iudaic numai ca 
istorie, trăieşte după trup, suportând în fiecare zi prin 
aplecarea voii moartea păcatului, din pricina simțirii celei 
vii, neputând, să omoare cu duhul faptele trupului, ca să 
trăiască viaţa cea fericiiă în duh. “Căci de vieţuiți după trup, 
veți muri“, zice dumnezeiescul apostol, "iară de omorîţi cu 





543 În acest pasaj raţiunea, căreia i se opune simţirea; poate fi şi Logosul 
divin, sau mai bine zis raţiunea din noi e în acelaşi raport cu Logosul 
ca sensurile lucrurilor cu EI. 

Moartea simţirii e menită să mântuiască pe om de moartea firii. 
Moartea ca osândă a fost pricinuită de creşterea lucrării simțurilor, 
care l-a legat pe om de lumea văzută, despărțindu-l de Dumnezeu. 
Moartea simţirii e moartea omului trupesc, a omului aplecat spre cele 
de dinafară, a omului “mort duhovniceşte, pentru a învia omul 
dinăuntru, omul adevărat, omul mintal, sinea omului. 

duhul faptele trupului, veţi trăi“. Drept aceea, aprinzând 
făclia, adică raţiunea care aduce lumina cunoştinței prin 
contemplație şi fapte, să nu o punem sub obroc, ca să nu fim 
osândiţi, ca unii ce mărginim la literă puterea necuprinsă de 
minte a înțelepciunii, ci în sfeşnic, adică în Sf. Biserică, pe 
culmea contemplaţiei adevărate, ca să răspândească asupra 
tuturor lumina dumnezeieştilor dogme. 

Despre această Sf. Biserică legea a prevestit în 
chip figurat că va fi candelabru turnat şi cu totul de aur. 
Aceasta întrucât pe de-o parte nu are în ea nici o parte goală, 
lipsită de puterea Cuvântului, iar pe de alta e străină de toate 
prisosurile materiale şi nu are nimic pământesc. 

Dar marele Zaharia, descriind acest candelabru în 
toate amănuntele, adaugă că afară de lampă mai erau pe el 
şapte candele (făclii). Aceste şapte candele trebuie să le 
înțelegem aici în alt chip de cum am înfățişat candela 
(făclia) din Evanghelie. Căci nu toate persoanele şi lucrurile 
care sunt exprimate prin acelaşi cuvânt trebuie înţelese în 
unul şi acelaşi chip, ci fiecare dintre cele spuse trebuie 
înțeles după sensul locului din Sfânta Scriptură, dacă vrem 
să ţinem seama de scopul celor scrise.” 

Prin candele socotesc că Sfânta Scriptură înţelege 
aici lucrările Duhului Sfânt, sau darurile (harismele) 
Duhului Sfânt, pe care le dăruieşte Bisercii Cuvântul care e 
capul întregului trup (13). Căci s-a spus: “Şi se va odihni 
peste El duhul lui Dumnezeu, duhul înțelepciunii si al 
înțelegerii, duhul sfatului şi al tăriei, duhul cunoştinţei şi al 





55 Rom. 8, 13. 

551 Pasajul acesta are un înţeles deplin numai în grecește, întrucât 
“candela“ de aici (Zah.) e exprimată în greceşte tot prin cuvântul 
)xbyvog ca şi “făclia“ de la Matei 5, 15. În traducerea rom. s-a evitat 
confuzia, întrucât Avyvog de la Zah. s-a tradus prin candelă, iar 
doxvos de la Mt. 5, 15, prin făclie 

evlaviei; şi duhul temerii îl va umple pe El“.*” Dar capul 
Bisericii, potrivit unei imagini omeneşti, este Hristos. Deci 
Cel ce are după fire pe Duhul, dăruieşte, ca Dumnezeu, 
Bisericii lucrările Duhului. Căci Cuvântul făcându-mi-Se 
mie om, îmi lucrează mie toată mântuirea, dându-mi prin ale 
mele cele proprii Lui după fire, mie celui pentru care s-a 
făcut şi om. Şi aşezându-se în situația celui ce primeşte 
pentru mine, scoate la arătare ale Sale proprii. Căci cerând, 
ca un iubitor de oameni pentru Sine harul de care am lipsă 
eu, îmi atribuie mie meritul (puterea) isprăvilor Lui după 
fire. Deci pentru mine se spune că primeşte şi acum ceea ce 
are prin fire fără de început şi mai presus de rațiune. Căci 
Duhul Sfânt, precum este prin fire al lui Dumnezeu şi Tatăl, 
după ființă, la fel este prin fire şi al Fiului după ființă, ca cel 
ce purcede ființial în chip negrăit din Tatăl prin Fiul cel 
născut din Tatăl; şi dăruieşte candelabrului, adică Bisericii, 
ca nişte candele, lucrările proprii. Şi precum candela 
împrăştie întunericul, tot aşa lucrările Duhului scot şi alungă 
din Biserică păcatul cel de multe feluri. Astfel înțelepciunea 
desființează nechibzuința, înțelegerea depărtează nepricepe- 
rea, sfatul alungă lipsa de discernământ, tăria înlătură 
slăbiciunea, cunoştinţa şterge neştiința, evlavia alungă 
necredinţa şi ticăloşia faptelor ei, în sfârşit temerea 
depărtează învârtoşarea nepăsării. Căci nu numai poruncile 
sunt lumină, ci şi lucrările Duhului (15). 

Dar candele care ard toată viața în Biserică, 
răspândid lumina mântuirii, sunt şi treptele care susțin buna, 
ei rânduială. De pildă învățătorul înţelept al dumnezeieştilor 
şi înaltelor dogme şi taine, e o candelă care descoperă 
învățături necunoscute înainte mulțimii. lar cel ce ascultă cu 
înțelegere şi pricepere înțelepciunea grăită de cei desăvârşiţi, 

e şi el o candelă, întrucât ca ascultător cuminte păzeşte în 
sine lumina adevărului celor grăite.** Cel ce deosebeşte cu 
bun sfat timpurile de lucruri şi acomodează modurile de 
activitate cu rațiunile lucrurilor, neîngăduind să se amestece 
întreolaltă în chip nepotrivit, fiind un sfetnic minunat se 
dovedeşte şi el ca o altă candelă. Iar cel ce suportă cu cuget 
neclintit atacurile încercărilor fără de voie, ca fericitul Iov şi 
ca vitejii mucenici este o candelă tare, păzind şi el cu 
răbdare bărbătească nestinsă lumina mântuirii, ca unul ce 
are pe Domnul tărie şi laudă.” Cel ce cunoaște meşteşu- 
gurile vicleanului şi nu ignoră tăbăririle războaielor 
nevăzute, este şi el o altă candelă învăluită de lumina 
cunoştinței, putând zice cu dreptate împreună cu marele 
Apostol “Căci nu ne sunt necunoscute gândurile lui“. Iar 
cel ce duce o viaţă evlavioasă (binecredincioasă) după 
porunca Domnului, îndreptând-o prin virtuți, e o altă 
candelă, ca unul ce-şi adevereşte evlavia (credinţa) prin 
modurile purtărilor sale. În sfârşit, cel ce în aşteptarea 
judecății face din înfrânare zid ce opreşte intrarea patimilor 
la suflet, s-a făcut o altă candelă, curăţind cu sârguință, prin 
frica de Dumnezeu, petele patimilor întipărite pe el şi 
făcându-şi viața stăvezie şi luminoasă prin ştergerea 





55% Nu numai cel ce învaţă e o treaptă de cinste în Biserică, ci şi cel ce 
ascultă cu atenţie. Ba el urmează imediat după prima treaptă a celor 
înţelepţi, aflându-se pe treapta înţelegerii. De altfel adeseori cel ce 
învaţă simte cum îi creşte puterea cuvântului şi cum se luminează 
datorită ascultării înţelegătoare a celor pe care îi învață. Ascultarea 
cu înţelegere e şi ea un har şi harurile alcătuiesc un întreg întreolaltă 
ca şi cei în care se găsesc. Descoperirea adevărurilor e într-o anumită 
măsură rodul comuniunii dintre propov ăduitor şi ascultător. Treptele 
acestea sunt altele decât treptele, ierarhice ale hirotoniei, încredin ţate 
cu administrarea Tainelor. Cele două sisteme se presupun reciproc. 

55% Pg, 42,2. 

0 IL Cor, 2, 4; 

întinăciunilor contrare firii (16). 

Deci curățirea celor vrednici de curăția adusă de 
virtuţi o face Duhul Sfânt prin temere, evlavie şi cunoştinţă; 
iar iluminarea care hărăzeşte cunoştinţa lucrurilor după 
rațiunile pe temeiul cărora există, o dăruieşte celor vrednici 
de lumină, prin tărie, sfat şi înţelegere; în sfârşit, 
desăvârşirea o hărăzeşte celor vrednici de îndumnezeire prin 
înțelepciunea atotluminoasă, simplă şi întreagă, ridicându-i 
în mod nemijlocit şi în tot chipul spre cauza lucrurilor, atât 
cât e cu putință oamenilor, încât strălucesc în ei numai 
însuşirile dumnezeieşti ale bunătăţii lui Dumnezeu. Prin 
aceasta cunoscându-se pe ei înşişi din Dumnezeu, iar pe 
Dumnezeu din ei înşişi (17), întrucât între ei şi Dumnezeu 
nu mai e nici un zid care să-i despartă, dat fiind că între 
înțelepciune şi Dumnezeu nu mai este nume, se vor bucura 
de neschimbabilitatea neclintită, ca unii ce au depăşit toate 
cele de la mijloc (18), în care se ascundea odinioară 
primejdia de a greşi în privinţa cunoaşterii.” Căci ei au fost 
ridicaţi în chip negrăit şi neînțeles, după har, pe culmea cea 





55 După ce s-a depășit primejdia de-a greşi în privinţa cunoaşterii, s-a 
dobândit neschimbabilitatea morală. Aşadar nestatornicia morală se 
datoreşte greşelilor de cunoaştere, în primejdia acestui fel de greşeli 
se găseşte omul până ce se află între lucrurile create. Dar odată ajuns 
în nemijlocită legătură cu Dumnezeu, nu mai poate greşi. Greşeala 
vine din putinţa unor deducţii greşite de la lucrurile create la 
Dumnezeu (la Adevăr). Când Adevărul e trăit direct, mintea , nu mai 
poate greşi, căci Adevărul îi copleşeşte lucrările ei, prin care ar putea 
greşi. Adevărul acesta e Dumnezeu, întrucât e contemplat de mintea 
creata. EI e contemplat direct, dar totuşi de mintea creată. Ca atare el 
e una cu Dumnezeu, între el şi Dumnezeu nu e nimic la mijloc, dar 
totuşi nu e Dumnezeu cum se cunoaşte însuşi pe Sine. Aceasta e 
Înţelepciunea. E forma supremă în cale se poate comunica 
Dumnezeu făptuirii, în cadrul «înțelepciunii mintea creată poate 
înainta la infinit. Dar niciodată nu poate trece dincolo de ea. 

mai înaltă, infinită şi de infinite ori infinit dincolo de toate 
după fire, printr-o neştiință şi o tăcere negrăită. 

“Şi şapte pâlnii la cele şapte candele de pe 
sfeşnic. Cuvântul nostru despre candele a indicat două înţe- 
lesuri ale lor. Cel despre pâlnii va începe de aci. Spun unii 
că pâlnia e un vas în formă de cupă, în care oamenii 
obişnuiesc să pună uleiul care trebuie vărsat în candelă spre 
hrănirea şi susținerea luminii. Aşadar după înţelesul mai 
înalt, pâlniile celor şapte candele ale sfeşnicului văzut sunt 
deprinderile (aptitudinile) şi dispoziţiile capabile să 
primească diferitele rațiuni şi moduri de activitate morală 
care hrănesc şi întrețin cele şapte candele, adică lucrările 
duhului; cu alte cuvinte deprinderile şi dispoziţiile, celor ce 
au primit în Biserică împărțirea farurilor (19). Căci precum 
fără undelemn e cu neputinţă să se întrețină nestinsă 
candela, tot aşa fără o deprindere care să hrănească cele 
bune prin raţiuni, moduri de activitate morală, idei şi 
gânduri potrivite şi cuvenite, e cu neputinţă să se păzească 
nestinsă lumina darurilor. Pentru că tot darul duhovnicesc 
are lipsă de o deprindere (aptitudine) corespunzătoare cu el, 
care să-i toarne neîncetat, ca un untdelemn, materia 
cugetării, fiind păstrat prin deprinderea celui ce l-a primit. 

Pâlnule celor şapte candele ale candelabrului, sunt 
aşadar deprinderile, (aptitudinile) corespunzătoare cu 
darurile dumnezeieşti ale Sfintei Biserici. Din ele înțelepții 
şi neadormiții paznici ai bunurilor dăruite varsă, ca din nişte 
vase, asemenea înțeleptelor fecioare din Evanghelie, 
untdelemnul bucuriei în candelele darurilor (harismelor). 

“Şi doi măslini deasupra lui; unul de-a dreapta 
lămpii şi altul de-a stânga“. Cuvântul a descris foarte frumos 
şi potrivit toată vedenia care se referă la Sine însuşi. Căci 
înfățişând candelabrul, lampa, candelele, pâlniile, a adus şi 

doi măslini. Aceasta fiindcă se cădea cu adevărat ca deodată 
cu lumina să fie cugetată în chip firesc şi cauza care naşte 
puterea ce întreţine lumina, ca nu cumva să se stingă lumina 
din candelabru, nefiind alimentată. Cei doi măslini ai 
candelabrului de aur, adică ai Sfintei Biserici universale, 
sunt cele două Testamente, din care, ca din nişte măslini, se 
stoarce, prin căutare şi cercetare evlavioasă, ca în 
untdelemn, substanţa înţelesurilor, care alimentează lumina 
darurilor dumnezeieşti. Prin această substanță deprinderea 
fiecăruia păzeşte nestinsă lumina harului ce s-a dat pe 
măsura lui, lumina ce se întreține, ca printr-un untdelemn, 
prin înțelesurile Scripturilor (20). Căci precum fără măslin 
nu se poate afla untdelemn adevărat şi natural şi precum fără 
vas nu se poate ţine uleiul primit, iar nefiind hrănită de 
untdelemn lumina candelei se stinge cu siguranță, la fel fără 
Sfintele Scripturi nu se poate dobândi cu adevărat substanţa 
dumnezeiească a înţelesurilor şi fără deprinderea capabilă să 
primească ca un vas, aceste înțelesuri, nu poate lua naştere o 
cugetare demnă de Dumnezeu, iar lumina cunoştinței din 
daruri, nealimentată de înțelesurile dumnezeieşti, nu poate fi 
întreținută nestinsă de cei ce o au. 

Aşadar  înălțându-ne privirea la înţelesul 
duhovnicesc, cuvântul nostru a asemănat candelabrul cu 
Biserica; lampa cu Dumnezeu cel întrupat, care s-a îmbrăcat 
cu firea noastră în chip neschimbat, după ipostas; cele şapte 
candele cu darurile, sau lucrările duhului, cum a arătat 
limpede marele Isaia; pâlniile candelelor cu deprinderile 
capabile de înțelesurile dumnezeieşti ale Scripturii, care 
primesc darurile dumnezeieşti; în sfârşit cei doi măslini, cu 
cele două Testamente, din care se primeşte prin înțeleaptă 
strădanie substanţa înțelesurilor dumnezeieşti prin care se 
întreține  nestinsă lumina tainelor  dumnezeieşti(21). 

“Unul de-a dreapta lampei, iar altul de-a stânga“. Prin 
dreapta socotesc că înțelege Proorocul partea mai 
duhovnicească a Scripturii, iar prin stânga pe cea mai 
trupească (22). lar dacă stânga indică partea mai trupească a 
Scripturii, iar dreapta pe cea mai duhovniceasă, socotesc că 
măslinul de-a stânga înseamnă Vechiul Testament, care se 
ocupă mai mult de filosofia activă, iar măslinul din dreapta, 
Noul Testament, care ne învaţă taina cea nouă şi naşte în 
fiecare dintre credincioşi deprinderea contemplativă. Căci 
cel dintâi oferă celor ce se îndeletnicesc cu filosofia 
dumnezeiească modurile virtuţii, cel de-al doilea rațiunile 
cunoştiinței. Cel din urmă, răpind mintea din pâcla celor 
văzute, o ridică spre ceea ce e înrudit cu ea, curățită de toată 
nălucirea materială, iar cel dintâi curăţeşte mintea de toată 
împătimirea după cele materiale, scoțând prin forța 
bărbăției, ca printr-un ciocan, piroanele care ţintuiesc 
afecțiunea voii de trup. Cel Vechi ridică trupul străbătut de 
rațiune (raționalizat) spre suflet, prin mijlocirea virtuților, 
împiedicând mintea să coboare la trup; iar cel Nou ridică 
mintea, aprinsă de focul dragostei, spre Dumnezeu. Cel 
dintâi face trapul una cu mintea prin mişcarea de bunăvoie, 
iar al doilea face mintea una cu Dumnezeu prin deprinderea 
(cu lucrarea) harului. Prin aceasta mintea dobândeşte atâta 
asemănare cu Dumnezeu, încât din ea poate fi cunoscut 
Dumnezeu, Cel ce din Sine nu poate fi cunoscut de nimeni 
după fire, ca un original dintr-o icoană (23). 

În acest chip înțelegem acestea. Iar de vrea cineva 
să refere sensul celor spuse şi la fiecare om, va găsi de 
asemenea înțelesuri frumoase şi evlavioase. De pildă va 
putea să înțeleagă prin candelabru sufletul fiecăruia (24). 
Acesta e întreg de aur, ca unul ce după firea sa mintală şi 
rațională, e nestricăcios şi nemuritor şi e cinstit cu cea mai 

împărătească putere a voii libere. El are asupra sa lampa 
credinţei, adică Cuvântul care s-a făcut trup şi căruia Îi 
crede cu tărie şi slujeşte cu adevărat. Şi în el se aşează făclia 
(candela) aprinsă a cuvântului cunoștinței, după învățătura şi 
îndemnul aceluiaşi Cuvânt al lui Dumnezeu, care zice: 
“Nimeni nu aprinde făclia şi o pune sub obroc, ci în sfeşnic 
ca să lumineze tuturor celor din casă.“ Căci Domnul poate 
numeşte aici “făclie“ cuvântul cunoştinţei în duh, arătat prin 
fapte, adică legea duhului (26). Iar “obroc“, cugetul 
pământesc al cărnii, adică legea pătimaşă a trupului. Legea 
harului nu trebuie pusă sub acesta, ci în suflet care e cu 
adevărat un sfeşnic de aur, ca să lumineze prin fulgerările 
faptelor dreptăţii şi a cugetărilor înțelepte, tuturor celor din 
casă, adică din Biserică, sau din lumea aceasta, în felul 
acesta cel ce poarta această lumină îi face pe privitori să 
imite binele şi să slăvească şi ei prin faptele virtuţii şi nu 
numai prin simpla rostire de vorbe, pe Tatăl din ceruri, adică 
pe Dumnezeu (27), care produce în sfinți, pe culmile 
contemplațiilor tainice ale cunoştinței, podoaba faptelor 
virtuoase ale dreptăţii. Căci s-a scris: “Ca să vadă faptele 
voastre cele bune şi să slăvească pe Tatăl vostru cel din 
ceruri“. 

Aşa să înţelegi candelabrul şi lampa din vedenia 
Proorocului. Iar prin cele şapte candele se va înțelege, după 
explicarea de mai înainte, diferitele daruri ale Duhului, care 
îşi coboară lumina şi se odihnesc peste cel ce se 
desăvârşeşte în Hristos prin virtute şi cunoştinţă (27). Căci 
Scriptura înţelege aici prin Hristos, pe cel ce vieţuieşte după 
Hristos şi e plin de lumina aceloraşi raţiuni şi moduri de 
activitate, atât cât este cu putință omului, având şi el 
înțelepciune şi înţelegere, sfat şi tărie, cunoştinţă, evlavie şi 





*5Mt. 5, 15. 

temere, prin care se spune că priveşte Dumnezeu, ca prin 
nişte ochi spirituali, peste întreg pământul fiecărei inimi. 
“Căci aceste şapte; candele sunt ochii Domnului, care 
privesc peste tot pământul“.% 

“Şi şapte pâlnii la candelele de pe el“. Pâlniile 
sunt deprinderile cu făptuirea şi contemplația ale celor 
vrednici să li se împartă darurile dumnezeieşti. Din acestea 
ei varsă substanţa cugetărilor tainice, cum ar vărsa 
untdelemn din nişte vase, păstrând nestinsă lumina darurilor 
Duhului (28). 

lar prin cei doi măslini să înţelegi, precum am 
spus, cele două Testamente (29). Cel de-a stânga lămpii e 
Testamentul Vechi, care procură neîncetat puterii 
cunoscătoare sau contemplative a sufletului, ca pe un 
untdelemn, modurile virtuţilor prin activitate (30). Iar cel 
de-a dreapta este Testamentul Nou, cate procură neîncetat 
părții pasive, sau celei active a sufletului (31), ca pe un 
untdelemn, raţiunile duhovniceşti ale cunoştinţelor prin 
contemplaţie.”” Şi aşa prin fiecare se desăvârşeşte frumos 
taina mântuirii noastre, arătându-se învăţătura prin viaţă şi 
slava vieţii prin învăţătură. În felul acesta activitatea apare 
ca o contemplaţie lucrătoare, iar contemplaţia ca o activitate 
cunoscătoare. Scurt vorbind, virtutea apare ca o manifestare 





55 Zah. 4, 10. 

55 Cele doua Testamente se întregesc întreoalaltă, cum se întregeşte 
activitatea şi contemplaţia în viața duhovnicească a omului. 
Contemplţia e întreținută de undelemnul virtuţilor, închipuită prin 
Testamentul Vechi, iar virtuțile sunt întreţinute de untdelemnul 
coatemplaţiei, închipuit prin Testamentul Nou. Sau untdelemn celor 
doi măslini, activitatea virtuoasă şi contemplaţia, Testamentul Vechi 
şi Nou, întreţin una şi aceeaşi lumină, a vieții duhovniceşti unitare. 
Neîncetat se întregesc. O nouă dovadă că cel conteplativ nu se 
socoteşte dezlegat de activitatea virtuoasă. 

a cunoştinţei, iar cunoştinţa ca o putere susținătoare a virtuţii 
(32). Şi prin amândouă, adică prin virtute şi cunoştinţă, se 
manifestă o singură înțelepciune. Prin aceasta cunoaştem că 
cele două Testamente consumă întreolaltă în toate şi se 
unesc în înfăptuirea tainei celei unice prin har, mai mult 
decât se unesc sufletul şi trupul în alcătuirea unui singur om, 
prin sinteza întreolaltă (33). 

lar dacă cineva, tare în înțelesurile spirituale, ar 
zice că cei doi măslini sunt cele două legi, cea naturală şi 
cea duhovnicească, nu s-ar abate de la adevăr. În această 
interpretare legea naturală, ca cea de la stânga lămpii, adică 
a lui Dumnezeu Cuvântul cel întrupat, ar oferi rațiunii, prin 
simţirea (percepția simţurilor) înrudită cu ea, modurile de 
activitate în vederea virtuţii, desprinzându-le din lucrurile 
sensibile. Iar cea spirituală sau duhovnicească, de la dreapta, 
ar culege, prin cugetarea înrudită cu ea, rațiunile din lucruri, 
în vederea cunoaşterii duhovniceşti (34). Şi aşa prin 
amândouă umplem diferitele deprinderi corespunzătoare cu 
darurile duhovniceşti, cu vederi active şi contemplative, 
întocmai ca pe nişte pâlnii ale candelelor, păzind nestinsă 
lumina adevărului. 

Sau, înțelegând locul acesta al Scripturii într-un 
sens şi mai înalt, putem vedea în cei doi măslini de la 
dreapta şi de la stânga lămpii: Providența şi Judecata. Iar la 
mijloc între ele, stă, ca într-un candelabru de aur în Sf. 
Biserică universală, sau în sufletul fiecărui sfânt, lumina 
adevărului care luminează tuturor. Şi lumina aceasta este 
Cuvântul, care ca Dumnezeu cuprinde totul şi descoperă 
rațiunile adevărate şi atotgenerale ale Providenţei şi 
Judecăţii, prin care conservă lucrurile şi în care constă taina 
mântuirii noastre, hotărâtă mai înainte de toate veacurile şi 
înfăptuită în cele din urmă dintre timpuri. Dintre acestea, 

Providența, care stă ca un măslin la dreapta lămpii, o 
percepem numai prin credință în modul negrăit al unirii 
ipostasice a Cuvântului cu trupul însuflețit în chip rațional; 
iar Judecata, care stă la stânga, o înțelegem în chip negrăit 
din taina patimilor de viaţă făcătoare suportate de 
Dumnezeu cel întrupat pentru noi(35).5% Căci întâi El a 
primit întruparea cu voia pentru bunătatea Sa, ca Cel ce este 
prin fire Mântuitorul tuturor; iar pe urmă a răbdat patimile 
de bunăvoie ca Răscumpărător (36). Căci nu s-a făcut 
Dumnezeu om de mai înainte ca să pătimească, ci ca să-l 
mântuiască pe om prin patimi, întrucât acesta se făcuse 
robul lor prin călcarea poruncii dumnezeieşti, după ce la 
început fusese nepătimitor. 

Aşadar la dreapta se află taina întrupării 
Cuvântului, cea conformă Providenței. Ea înfăptuieşte prin 
har îndumnezeirea mai presus de fire a celor ce se 
mântuiesc, îndumnezeire hotărâtă mai înainte de veacuri, la 
care nu se va putea ridica după fire nici o rațiune a 
făpturilor. lar la stânga stă taina patimii de viață făcătoare a 
lui Dumnezeu, care a voit să pătimească după trup. Ea este 
conformă Judecăţii şi pricinuieşte pe de o parte desființarea 
desăvârşită a tuturor însuşirilor şi mişcărilor, care au pătruns 
în fire împotriva firii prin neascultare, şi înfăptuieşte pe de 
alta restaurarea deplină a tuturor însuşirilor şi mişcărilor 





5% Providența în general se arată în toate darurile pozitive pe care ni le 
face Dumnezeu pe cale naturală şi supranaturală, iar Judecata în 
toate încercările şi pedepsele ce ni le trimite Dumnezeu ca să ne 
îndrepte şi desăvârşească. Dar atât Providența cât şi Judecata au 
culminat în întruparea şi patimile Domnului. De aceea întruparea lui 
e o manifestare specială a Providenţei, iar patimile o manifestare 
specială a Judecăţii. Sau prin întruparea Domnui s-au revărsat toate 
darurile dumnezeieşti pentru toată lumea, iar în patimile Lui toată 
asprimea pedagogică pentru toate greşalile. 

conforme cu firea de la început (37). În urma acestei 
restaurări nu se va mai afla în făpturi nici o rațiune ştirbită şi 
falsificată. Acestea, adică Providența şi Judecata, sau 
întruparea şi patima, pe de o parte pentru neclintirea, curăția 
şi incoruptibilitatea virtuţii şi a statorniciei bărbăteşti cu 
fapta, iar pe de alta pentru strălucirea şi transparența 
contemplaţiei şi a cunoaşterii tainice, au fost asemănate de 
Prooroc cu doi munţi de aramă, dintre care au ieşit, 
asemenea unor care cu cai,” cele patru Evanghelii (38), 
care au străbătut şi au ocolit tot pământul şi au vindecat rana 
din neascultarea lui Adam, făcând să se odihnească prin 
credinţă şi bunăviețuire Duhul lui Dumnezeii peste țara de la 
miazănoapte, adică peste neamurile asupra cărora stăpânea 
negura neştiinţei şi peste firea asupra căreia domnea silnic 
întunericul păcatului (39). 

Sau poate cele patru care reprezintă forța celor 
patru virtuţi generale, egale la număr cu sfintele Evanghelii 
(40). Căci şi ea a străbătut, ca pe un pământ, toată inima 
credincioşilor şi a oblojit rana cea de ocară, pricinuită în ea 
de patimi, făcând să se odihnească, prin împlinirea 
poruncilor, Duhul lui Dumnezeu în pământul de la 
miazănoapte, adică în trup, întrucât a scos la arătare, prin 
faptele dreptății, lege duhului. 

Sau poate prin cei doi măslini mai putem înţelege 
contemplaţia şi activitatea (41). Dintre acestea contemplația 
e pusă în valoare de Providența manifestată prin întrupare, 
iar activitatea e pusă în lucrare de Judecata manifestată prin 
patimă.*” Cea dintâi, privind sufletul, se află la dreapta 





51 Zah.6, | urm. 

5 O traducere mai literară: Dintre acestea Providența manifestată în 
întrupare face să se arate rațiunea contemplaţiei; iar Judecata 
manifestată în patimă face să se lucreze modul acivităţii. 

Cuvântului; cea de a doua, privind trupul, se găseşte la 
stânga.“* Cea dintâi cheamă mintea spre înrudirea cu 
Dumnezeu, cea de a doua sfințeşte simţirea (lucrarea 
simţurilor) cu duhul şi şterge din ea peceţile patimilor (42). 

Sau iarăşi prin cei doi măslini trebuie să 
înțelegem credinţa şi buna conştiinţă (43). La mijlocul 
acestora stă Cuvântul, căruia prin credință îi aduc 
credincioşii închinare dreaptă, iar prin conştiinţa cea bună îi 
slujesc cu evlavie, silindu-se să-şi facă bine unul altuia. 

Sau prin cei doi măslini Scriptura a închipuit cele 
două popoare pe cel dintre păgâni şi pe cel dintre Iudei (44). 
Ele sunt numite şi “fii ungerii“““ (aşa tâlcuieşte Scriptura 
măslini), pentru naşterea lor în duh şi pentru harul înfierii 
dat lor spre îndumnezeire. La mijlocul lor se află Dumnezeu 
cel întrupat, stând ca într-un candelabru în Biserica 
universală, cea una şi singură, şi prin aceasta împăcându-le 
cu Sine şi întreolaltă şi făcându-le născătoare de lumină prin 
virtute şi cunoştiință. 

Sau poate prin cei doi măslini Scriptura a mai 
indicat tainic, sufletul şi trupul (45), întrucât cel dintâi este 
împodobit ca un măslin cu raţiunile cunoştinței adevărate, 
iar trupul e acoperit cu faptele virtuţilor. 

lar dacă cineva ar spune că cuvântul Scripturii 
indică prin cei doi măslini şi cele două lumi (46), bun ar fi şi 
înțelesul acesta. Căci de fapt Cuvântul ca Dumnezeu stă la 
mijlocul acestor lumi, pe cea inteligibilă făcând-o să 





Înţelesul propoziției este: întruparea a înlesnit contemplarea lui 
Dumnezeu, aducându-L în legătură directă cu firea omenească. Iar 
patimile fac ca să se activeze în toţi cei credincioşi străduința de 
curăţire prin faptele ascezei mortificatoare. 

s* Prin contemplare îmbogăţim sufletul, prin faptele ascezei curăţim 
trupul. 
3% Zak-44. 

licărească tainic în cea sensibilă prin chipuri, iar pe cea 
sensibilă învățându-ne să o înțelegem ca aflându-se în cea 
inteligibilă prin rațiuni (47). 

Şi iarăşi dacă ar spune cineva că vedenia celor doi 
măslini a închipuit viaţa de aici şi viaţa viitoare (48), bună ar 
fi şi explicaţia aceasta. Căci şi între acestea stă Cuvântul, 
trăgându-ne de la viaţa de aici prin virtute si ducându-ne la 
cea viitoare prin cunoştinţă. Aceasta a înţeles-o poate 
minunatul Avacum când a zis: “In mijlocul a două vieţi vei 
fi cunoscut." EI a înţeles prin vieţi ceea ce a înțeles marele 
Zaharia prin “munţi de aramă“ sau prin măslini, adică celor 
două lumi, sau veacuri, sau vieţile corespunzătoare lor, sau 
sufletul şi trupul, sau activitatea şi contemplația, sau 
deprinderea binelui şi lucrarea lui, sau legea şi Proorocii, 
sau Vechiul Testament întreg şi Noul Testament, sau cele 
două popoare, cel dintre păgâni şi cel dintre Iudei, sau cele 
două legi, cea naturală şi cea duhovnicească, sau credinţa şi 
buna conştiinţă. În mijlocul tuturor acestora stă Cuvântul, 
lăudat şi preamărit de toate şi călăuzindu-le pe toate spre o 
singură armonie în bine, ca Dumnezeu al tuturor. Căci de 
aceea le-a făcut pe toate, ca să devină legătura nedesfăcută a 
tuturor, unindu-le pe toate cu binele şi întreolaltă. 

lar prin candelabrul din vedenie Scriptura a 
indicat poate Biserica şi sufletul, ca cele ce prin firea lor au 
lumina harului ca un bun dobândit. Căci numai Dumnezeu 
are binele prin fire. De aceea toate cele ce sunt prin fire 
capabile de lumină şi bunătate, primesc lumina şi bunătatea 
de la EI prin participare. 

Acestea le-a spus cuvântul nostru despre cele 
scrise având grijă de măsura cuvenită. Tu însă, Cuvioase 
Părinte, care ai văzut prin tine însuţi, cu ajutorul lui 





55 Avacum 3, 2. 

Dumnezeu, lucruri mai înalte ca acestea, luminează cu 
razele pururea strălucitoare ale înțelegerii tale sufletul meu 
tocit la vedere. 


Scolii 


„ Ce este candelabrul? 
„ Cum este Biserica aur inalterabil? 
. Cum e curată? 
„ Cum e neîntinată? 
„ Cum e neprihănită? 
. Cum e nemicşorată? 
„ Ce înseamnă lampa candelabrului? 
„ Nu tot omul care vine în această lume e luminat 
numaidecât de Cuvântul, căci mulți rămân neluminaţi şi 
nepărtaşi de lumina cunoştinţei. Ci e vădit că numai omul 
care vine prin voia sa proprie în lumea cea adevărată, adică 
a virtuților. Deci tot omul care vine cu adevărat, prin 
naşterea de bunăvoie, în lumea aceasta a virtuţilor, e luminat 
în mod sigur de Cuvântul, dobândind o deprindere neclintită 
în virtute şi o cunoştinţă adevărată şi fără greşeală. 

9. Cum este Dumnezeu, Cuvântul cel întrupat, şi 


OA NU PUNR —= 


făclie? 

10. Ce este obrocul, sub care nu se cuvine să fie 
pusă făclia, ca să fie acoperită? 

11. Prin femeie a înțeles simţirea, prin şarpe 
plăcerea. Căci amândouă sunt diametral opuse rațiunii. 

12. Simţirea (senzația) punând stăpânire peste 
minte, o învaţă să se închine la mulți Dumnezei. Căci 
simţirea robindu-se prin fiecare simț patimilor, slujeşte 
lucrului sensibil corespunzător, ca lui Dumnezeu. 

13. Ce înţelege Scriptura prin candele? 

14. Priveşte mărimea harului. Priveşte oceanul 
nemărginit al învățăturii despre Dumnezeu (teologial). 

15. Care sunt roadele darurilor Duhului? 

16. Ce sunt candelele după alt înţeles? 

17. Temerea, evlavia şi cunoştinţa dau naştere 
filosofiei active, precum tăria, sfatul şi înţelegerea nasc 
contemplația naturală în duh. Dar învățătura tainică despre 
despre Dumnezeu (teologia) o dăruieşte numai înțelepciunea 
dumnezeiească. 

18. Prin cele de la mijloc înţelege firea celor 
sensibile şi a celor inteligibile, prin care mintea omenească e 
ridicată spre Dumnezeu, ca spre cauza lucrurilor. 

19. Ce sunt în înțeles mai înalt, pâlnule 
candelelor? 

20. Ce sunt cei doi măslini? 

21. Recapitulare şi definiție scurtă a explicațiilor 
de mai înainte. 

22. Ce este “dreapta“ şi ce este “stânga”? 

23. Vechiul Testament, zice, fiind simbolul 
făptuirii şi al virtuţii, face trupul să consimtă cu, mintea în 
orice mişcare. lar Noul Testament, dăruind contemplația şi 
cunoştinţa, luminează mintea, care se îndeletniceşte cu ele în 
chip tainic, cu darurile dumnezeieşti. 

24. Un înţeles particular al candelabrului, care se 
referă la sufletul fiecăruia. 

25. Ce este făclia? 

26. Dumnezeu se face şi se numeşte Tată după har 
al acelora care au primit de bunăvoie naşterea curată în duh. 
Aceştia, purtând asupra vieţii lor pecetea lui Dumnezeu, 
care 1-a născut, pe care o arată prin virtuţi, ca pe o față a 
sufletului, îi face pe cei ce privesc la ei, să mărească pe 
Dumnezeu prin schimbarea modurilor lor de purtare, 

întrucât le oferă acelora spre imitare, viața proprie, ca pe o 
pildă aleasă de virtute. Căci Dumnezeu nu trebuie, slăvit 
numai cu cuvântul gol, ci prin faptele dreptăţii, care vestesc 
cu mult mai mult decât cuvântul, majestatea dumnezeiească. 

27. Ce trebuie să înţelegem că sunt cele şapte 
candele? 

28. Ce sunt pâlniile? 

29. Ce sunt cei doi măslini? 

30. Vechiul Testament procură celui ce se 
îndeletniceşte cu cunoştinţa  (enosticului), modurile 
virtuților, iar Noul îi hărăzeşte celui ce se îndeletniceşte cu 
activitatea, rațiunile cunoştinţei adevărate. 

31. Părții pasive a sufletului îi spune parte activă. 

32. Cel ce arată cunoştinţa întrupată în activitate 
şi activitatea însuflețită de cunoştinţă, a descoperit modul 
exact al adevăratei lucrări îndumnezeitoare. lar cel ce are 
numai pe una din acestea, despărțită de cealaltă, sau a făcut 
din cunoştinţă o nălucire (fantezie) inconsistentă (fără 
suport), sau din activitate un idol (o formă) fără suflet. Căci 
cunoştinţa fără faptă nu se deosebeşte întru nimic de 
nălucire, neavând fapta ca temelie; iar activitatea iraţională e 
tot una cu un idol (cu o formă) fără suflet, neavând 
cunoştinţa care să o însuflețească. 

33. Precum sufletul şi trupul fac prin împreunare 
pe om, la fel activitatea şi contemplaţia dau prin unire o 
singură înțelepciune cunoscătoare,“ iar Vechiul şi Noul 
Testament realizează o singură taină. 

34. Legea naturală e la stânga, fiindcă se foloseşte 





55 Scolia 32-33 sunt cea mai hotărâtă dezminţire a părerii că în Răsărit 
contemplativul se dezinteresează de activitate. Cea mai frumoasă 
definiție a înţelepciunii e cea din Scolia 33: unirea acitvităţii şi a 
contemplației. 

de simțire (de percepția simţurilor). Ea oferă Cuvântului 
(raţiunii) modurile virtuților şi face cunoştinţa lucrătoare. lar 
lege duhovnicească e la dreapta, fiindcă lucrează prin minte. 
Ea amestecă în simţire (percepție) rațiunile duhovniceşti din 
lucruri şi face activitatea rațională. 

35. Providența s-a arătat în unirea ipostatică a 
Cuvântului cu trupul, iar Judecata în faptul că a primit să 
pătimească pentru noi cu trupul. Prin ele, adică prin unire şi 
patimă, s-a înfăptuit mântuirea tuturor.” 

36. Întruparea s-a făcut spre mântuirea firii create, 
iar patimile spre răscumpărarea celor ţinuţi de moarte, din 
pricina păcatului. 

37. Taina întrupării, zice, depărtează însuşirile 
potrivnice firii de la firea omenească, iar pe cele conforme 
firii le restaurează. 

38. Providența şi Judecata, întrupare şi patima, le- 
a închipuit prin doi munți de aramă, din care ţâşnesc cele 
patru Evanghelii. 

39. Prin ţara de la miazănoapte a înțeles neamurile 
care se aflau odinioară în rătăcirea neştiinței ca într-o ţară a 
întunericului, iar acum au ajuns în țara luminii, la cunoştinţa 
adevărului, prin harul celor patru sfinte Evanghelii, ca 





557 Apusenii acuză pe Răsăriteni că socotesc mântuirea realizată prin 
coborîrea substanței divine în creaţiune prin întrupare. Fapt e ca în 
vreme ce ei socotesc mântuirea ca un rod exclusiv al crucii - teoria 
satisfacției, a ispăşirii substitutive - Răsăritenii recunosc rolul 
amândurora în realizarea mântuirii, atât al întrupării cât şi al patimii, 
precum se vede şi din această scolie. Şi anume, pe când în Apus 
întruparea e numai premisa necesară a răstignirii (Fiul lui Dumnezeu 
trebuia să se facă om, ca să se poată răstigni), în Răsărit chiar unirea 
intimă a lui Dumnezeu cu omenirea constituie un mijloc de mântuire 
şi îndumnezeire al omului, patima rămânând totuşi necesară în 
procesul realizării acestora. 

elemente  nestricăcioase, fiind renăscuți după omul 
dinlăuntru şi mintal spre viața veşnică, prin credință. 

40. Alt înţeles al celor patrulare. 

41. Alt înţeles al măslinilor. 

42.  Contemplativului i se dezvăluie raţiunea 
întrupării, realizată în temeiul Providenței, iar activul arată 
în lucrare chipul patimilor Cuvântului, purtate în temeiul 
Judecăţii. 

43. Altă explicaţie a măslinilor. 

44. Altă explicaţie a aceloraşi. 

45. Altă explicaţie a aceloraşi. 

46. Altă explicaţie a celor doi măslini. 

47. Cel ce înţelege lumea văzută, contemplă pe 
cea inteligibilă. Căci închipuindu-şi cele inteligibile le 
modelează prin simţire (le îmbracă în figuri prin simţuri) şi 
schematizează în minte raţiunile văzute. El strămută în fața 
simţurilor în chip felurit fiinţa lumii spirituale şi în fața 
minţii compoziția felurită a lumii sensibile. EI înțelege 
lumea sensibilă prin cea inteligibilă, transferând prin rațiuni 
simțirea (conținutul simţirii) în minte, şi pe cea inteligibilă 
prin cea sensibilă, împletind mintea cu simţirea în vreme ce 
contemplă figurile. 

48. Altă explicaţie a aceloraşi. 


Întrebarea 64 


Ce înţeles are Cuvântul de la lona Proorocul care 
zice despre Ninive: “În care locuiesc mai mult de 
douăsprezeci de mii de bărbaţi, care n-au cunoscut dreapta 
nici stânga lor?“ Căci eu nu aflu în literă un înțeles 
mulțumitor. Fiindcă n-a Zis “copii”, ca să cred că vorbeşte 





5 Jona 4, 11. 

despre prunci, ci“ bărbați“. Dar care bărbat, având mintea 
nevătămată, nu-și cunoaște dreapta și stânga lui? Deci 
spune-mi ce sunt “bărbaţii ““ și ce este “dreapta ȘI “stânga, 
după înțelesul mai înalt? 


Răspuns 


Nimic din ce se scrie în Scriptură despre 
persoane, sau locuri, sau timpuri, sau alte lucruri însuflețite 
sau neînsuflețite, sensibile sau spirituale, nu trebuie să le 
înțelegem totdeauna în acelaşi fel, dacă vrem să nu se 
producă un dezacord între istorie şi înțelesul spiritual al 
locului. De aceea cel ce vrea să afle fără greşeală sensul 
dumnezeiesc al Scripturii, trebuie să ia fiecare din lucrurile 
înşirate de fiecare dată în alt înțeles, după deosebirile 
întâmplărilor petrecute sau povestite, dându-i potrivit cu 
locul şi cu timpul tâlcuirea cuvenită. Căci orice nume notat 
în Scriptură are multe înţelesuri, după diferitele etimologii 
posibile ale cuvântului ebraic. Aceasta o vedem limpede şi 
aici. 

Căci lona se tălmăceşte, după diferitele sale 
etimologii, “odihna şi darul lui Dumnezeu“, sau “tămăduirea 
lui Dumnezeu“, sau “harul lui Dumnezeu dat lor“, sau 
“osteneala lui Dumnezeu“, sau “porumb“, sau “fuga de 
podoabă“, sau “întristarea lor“ (1). Apoi el ajunge şi în 
loppe şi pe mare şi în chit şi în Ninive şi sub curcubetă. 
Dintre acestea, loppe se tălmăceşte “loc de unde se vede 
bucuria“, sau “frumusețea minunată“, sau “bucurie 
puternică“ (2). Deci Proorocul Iona închipuieşte sau pe 
Adam, sau firea cea de obşte, sau pe Hristos, sau harul 
proorocesc, sau poporul nemulțumitor al Iudeilor, care se 
întristează de orice bine şi pismuieşte toate darurile 

dumnezeieşti (3). De pildă închipuieşte pe Adam şi firea cea 
de obşte când fuge din loppe pe mare, fapt pentru care, după 
unul din înțelesurile numelui său, se numeşte “ruga de 
podoabă“. Căci loppe închipuieşte raiul (4), care este şi se 
numeşte cu adevărat “locul de unde se vede bucuria“, sau 
“bucurie puternică“, sau “frumusețe minunată“, dată fund 
bogăţia nestricăciunii din el, cum era raiul sădit de mâna lui 
Dumnezeu. “Şi a sădit, zice, Domnul rai în Eden şi a pus 
acolo pe omul pe care-l zidise“.*” Dar ce sunt pomii din el, 
fie că e vorba de pomi văzuţi, fie de pomi spirituali şi ce este 
pomul vieții din mijlocul raiului? Ce sunt toți aceşti pomi, 
din care a luat Aadm poruncă să mănânce, dar poate că nici 
nu s-a atins de e1? Căci îi spune Dumnezeu: “Din tot pomul 
din rai vei mânca.“ * 

loppe mai înseamnă însă şi virtutea şi cunoştinţa, 
precum şi înțelepciunea de pe urma lor (5). Virtutea, când se 
tălmăceşte “frumuseţe minunată“; cunoştinţa, când se 
înțelege ca “loc de unde se vede bucuria“. Iar înţelepciunea, 
când se  tălmăceşte “bucurie puternică“; căci prin 
înțelepciune omul desăvârşit primeşte o bucurie negrăită, 
adică bucuria puternică ce susține cu adevărat viaţa cea după 
Dumnezeu, sau cea dumnezeiească a omului. Fiindcă 
“înţelepciunea este pom de viaţă tuturor celor ce se lipsesc 
de ea şi temelie sigură celor ce se razimă pe ea, ca pe 
Domnul“. Deci firea oamenilor fuge pururea din Ioppe, 
adică din deprinderea virtuţii şi a cunoştinţei, ca şi de la 
harul înțelepciunii de pe urma lor, precum a fugit Adam prin 
neascultare din rai. Fuge, pentru că cugetarea ei zace cu 
plăcere în cele rele. Şi fugind, e târîtă cu voia ei pe mare, 





5% Gen 2, 8. 
5% Gen. 2, 16. 
57! Prov. 3, 18. 

adică pe valurile murdare ale păcatelor, cum s-a rostogolit 
Adam în lumea aceasta după ce a căzut din rai, îmbrățişând 
amăgirea şi confuzia nestatornică a lucrurilor materiale, 
pricinuite de valuri şi pricinuind alte valuri. lar câştigul 
celor ce îmbrățişează această amăgire este că se scufundă şi 
sunt înghițiți de chit şi sunt covârşiți de apă până la suflet. 
Apoi sunt împresuraţi de cel mai de pe urmă adânc, şi capul 
li se afundă între crăpăturile munţilor, ca în sfârşit să 
coboare pe fundul pământului, ale cărui zăvoare sunt 
încuietori veşnice.” Căci pământul acela, fiind talpa celui 
mai de jos adânc, e cu adevărat “întunecat şi neguros, 
pământ al întunerecului veşnic, în care nu este nici o licărire 
şi nu se poate vedea viață a muritorilor“, cum zice undeva 
marele lov, cel care a purtat cu isbândă mari războaie pentru 
adevăr.” 

Deci Proorocul înfăţişează în chip tainic pe 
Adam, adică firea cea de obşte a oamenilor în fiecare din 
stările prin care a trecut: cum a fugit de la bunătăţile 
dumnezeieşti, ca din loppe, şi e târâtă în mizeria vieţii de 
aici, ca pe o mare, scufundându-se în oceanul agitat şi 
frământat al patimilor pământeşti (6); cum e înghițită apoi 
de chit, fiara cea spirituală şi nesăturată, adică de diavol, şi 
cum e covârşită din toate părțile de apa ispitelor până la 
suflet, adică e copleşită de ispitele vieţii, apoi cum e 
împresurată de cel mai de pe urmă adânc, cu alte cuvinte 
cum € înfăşurată mintea de neştiinţa totală şi cum e copleşită 
judecata de mare povară a păcatului; pe urmă cum i se 
afundă capul în crăpăturile munților, sau cum e prinsă prima 
învățătură despre monadă, întemeiată pe credință (7), care e 
capul întregului trup al virtuților, între cugetările puterilor 





5% lona. 2,7. 
5% Iov. 10,21. 


421 


Filocalia 


viclene, ca între nişte crăpături întunecoase ale munților, şi e 
spartă în multe păreri şi năluciri (căci prin crăpăturile 
munților Scriptura a indicat ideile amăgitoare ale duhurilor 
răutăţii, ce sălăşluiesc undeva în fundul ultimului adânc al 
neştiinţei); în sfârşit cum coboară până jos pe pământ, “ale 
cărui zăvoare sunt încuietori veşnice“, sau cum cade în 
deprinderea goală de orice simțire dumnezeiească şi lipsită 
de orice mişcare de viaţă a virtuților, adică într-o deprindere 
ce nu mai are nici o simţire pentru bunătate şi nici o dorință 
care să se mişte spre Dumnezeu (8). E deprinderea peste 
care apasă ca un abis întunericul neştiinței şi noianul 
cumplit al răutăţii (9), şi în care îşi, au rădăcinile munţii 
rătăcirii, adică duhurile răutății în ale căror crăpături 
afundându-se firea omenească, a devenit pe urmă bază 
pentru cea mai păcătoasă deprindere, ca una ce s-a făcut 
reşedinţă şi unealtă a rătăcirii, şi a răutăţii lor. În acesta 
deprindere se află, ca nişte zăvoare veşnice, împătimirile 
sufletului după cele materiale, care nu lasă cugetarea să se 
izbăvească de întunericul neştiinței, ca să vadă lumina 
adevăratei cunoştinţe (10). Această deprindere a indicat-o 
poate, cum spuneam puţin mai înainte, în chip acoperit, 
marele lov, prin cuvintele: “Pământ întunecat şi neguros, 
pământ al întunericului veşnic“. E pământ întunecat, 
fundcă e pustie de orice cunoştinţă şi contemplație 
adevărată; şi neguros, pentru că e lipsită de orice virtute şi 
activitate. Şi continuă: “în el nu este nici o licărire, se 
înțelege de cunoştinţă şi de adevăr, şi nu se poate vedea 
viață a muritorilor“, adică o vieţuire demnă de ființele 
raționale (11). 

Proorocul ajunge în toate aceste stări, poate ca să 
închipuiască prin sine patimile în care s-a rostogolit 





5 Tov. 10,21. 

omenirea în chip jalnic, făcându-şi ale sale cele ale firii 
comune a oamenilor. De aceea când închipuieşte pe Adam, i 
se potriveşte unul din înțelesurile numelui, şi anume “fuga 
de podoabă“. Când însă preînchipuieşte pe Dumnezeu, care 
s-a coborit pentru noi întru ale noastre, prin trup însuflețit 
mintal, făcându-Se ca noi, afară numai de păcat, şi 
zugrăveşte anticipat taina întrupării şi a patimilor în vederea 
mântuirii, atunci prin plecarea sa din loppe pe mare indică 
cobortrea Domnului din cer în lumea aceasta (12), iar prin 
înghiţirea sa de către chit şi prin aruncarea nevătămată după 
trei zile şi trei nopți, prevesteşte taina morţii a îngropării şi a 
învierii.” De aceea i se potriveşte cât se poate de bine un alt 
înțeles al numelui şi anume: “odihna şi tămăduirea lui 
Dumnezeu“, sau “harul lui Dumnezeu dat lor“, sau poate şi 
“osteneala lui Dumnezeu“ pentru patima cea de bună voie a 
Domnului. Căci Proorocul a preînchipuit tainic prin 
întâmplările sale pe Hristos lisus, adevăratul Dumnezeu, 
“odihna“ adevărată a celor osteniţi de dureri, “tămăduirea“ 
celor zdrobiţi şi “harul“ iertării greşalelor (13). Pentru că şi 
Domnul şi Dumnezeul nostru, făcându-Se om, a coborit din 
cer în oceanul vieţii noastre, ca dintr-o loppe ce se 





575 Iona înghiţit de chit mai închipuieşte şi chenoza Domnului în cursul 
istoriei, având să iasă la arătare la sfârşitul istoriei. Precum nici 
chitul nu e liniştit cât poartă pe Ilona în sine, aşa nici istoria nu 
rămâne neinfluențată de prezenţa Domnului în adâncul ei. De multe 
ori forțele aspre ale istoriei poartă în pântecele lor idei mari. Fără 
voie ele servesc pe Hristos, care va ieşi odată la iveală. Curente şi 
forţe încruntate ale istoriei duc în pântecele lor idei mari. Fără voie 
ele servesc pe Hristos, care va ieşi odată la iveală. Curente şi forţe 
încruntate ale istoriei duc în pântecele lor idei mari, care altfel nu s- 
ar fi putut impune în viața popoarelor, aşa cum Iona n-ar fi putut să- 
şi facă drumul cu atâta repeziciune, fără chitul care nu-şi dădea 
seama cărui plan mai înalt serveşte. Chenoza lui Iisus în istorie e 
totuşi numai aparentă. E o chenoza plină de forță. 

tălmăceşte “locul de unde se vede bucuria“, pe marea acestei 
lumi, precum s-a scris: “Care în locul bucuriei ce era pusă 
înaintea Lui, a răbdat crucea, nebăgând în seamă ocara“. 
Şi coborîndu-Se de bună voie în inima pământului, unde ne 
ținea închişi vicleanul, după ce ne înghițise prin moarte, a 
ridicat din nou toată firea cea robită la cer, după ce a smuls- 
o de acolo prin înviere. Prin aceasta EI ne este cu adevărat 
“odihnă“, “tămăduire“ şi “har“ (14). “Odihnă“, ca cel ce 
desleagă prin viața Sa vremelnică legea robiei silnice a 
trupului; “tămăduire“, ca Cel ce tămăduieşte prin înviere 
firea zdrobită prin moarte şi stricăciune; “har“, ca Cel ce 
dăruieşte prin credinţă înfierea în duh şi harul îndumnezeirii, 
dat fiecăruia după vrednicie. Căci trebuia cu adevărat să 
ajungă lumina şi puterea lui Dumnezeu şi Tatăl în acel 
pământ, în care stăpânea întunericul şi zăvoarele veşnice. Şi 
aceasta, pentru ca Cel ce e lumină duhovnicească să 
împrăştie întunericul neştiinţei şi Cel ce e puterea ipostatică 
a lui Dumnezeu să sfărâme zăvoarele păcatului şi aşa să 
slobozească firea celor încătuşaţi cumplit de cel viclean, 
dăruindu-i lumina nestinsă a cunoştinţei adevărate şi puterea 
de nedezrădăcinat a virtuţilor. 

Dar Proorocul închipuie prin persoana sa şi harul 
proorocesc care se strămută prin Evanghelie din slujirea 
legii, socotită odinioară atât de slăvită, la neamuri, lăsând 
poporul iudaic, devenit necredincios, pustiu de bucuria ce o 
avea de acea slujire, ca prin multe necazuri, primejdii, 
strâmtorări, osteneli, prigoniri şi morţi să întoarcă Biserica 
neamurilor la Dumnezeu, ca pe o Ninive. Când închipuie 
acest har al proorociei, Proorocul părăseşte în chip tainic 
loppe, ceea ce înseamnă că harul se depărtează de la slujirea 
legii şi porneşte pe marea potrivnicilor fără de voie şi a 

luptelor cu ele, a ostenelilor şi primejdiilor, până ce e 
înghițit de moarte ca de un chit, fără să fie câtuşi de puţin 
vătămat (15). Căci nimic de pe lume nu a putut împiedica 
mersul harului propovăduit neamurilor prin Evanghelie: 
“nici necaz, nici strâmtoare, nici prigoană, nici foamete, nici 
primejdie, nici sabie“. Dimpotrivă, prin aceasta harul se 
întărea şi mai mult, biruind pe toţi cei ce se ridicau 
împotrivă. Pătimind, biruia şi mai mult pe cei ce i se 
împotriveau şi astfel a întors firea rătăcită la Dumnezeul cel 
viu şi adevărat, cum a întors lona cetatea Ninive. Şi deşi îşi 
închipuia vicleanul că acoperă harul cu mulțimea 
prigoanelor, ca pe Prooroc chitul, nu l-a putut ţine până la 
sfârşit, neputând slăbi tăria puterii prin care lucra harul. Ba 
această putere făcea“harul să lumineze şi mai strălucitor în 
ucenicii lui, după ce treceau prin aceste potrivnicii, aşa încât 
vicleanul îşi pricinuia, prin atacurile sale mai de graba 
surparea puterii sale (16). Căci el vedea nu numai că harul 
nu poate fi biruit de el, ci şi că slăbiciunea naturală a 
sfinților, care îl vesteau neamurilor, se prefăcea în tărie ce 
surpa puterea lui şi-i dobora toată înălţarea ce se ridica 
împotriva cunoștinței lui Dumnezeu;"* ba tocmai când se 
credea că este înfrântă trupeşte prin strâmtorări, apărea şi 
mai împuternicită duhovniceşte. Acest lucru l-a cunoscut din 
experienţa  pătimirilor sale Pavel, marea trâmbiță a 
adevărului, care a devenit slujitor al harului proorocesc în 
Hristos către neamuri, întru înnoirea duhului şi nu în 
vechimea literei. De aceea zice: “Avem comoara aceasta în 
vase de lut.” “Comoară“ numeşte cuvântul harului: iar 
“vas de lut“, trupul acesta pătimitor, sau păruta simplitate în 

cuvântul rostit, care a biruit toată înţelepciunea lumii, sau 
care cuprindea în sine, cât era cu putință, înţelepciunea lui 
Dumnezeu, pe care nu o cuprindea lumea şi care a umplut 
toată lumea de lumina cunoştinței adevărate cuprinsă în ea. 
Şi adaugă: “Ca mulțimea puterii să fie a lui Dumnezeu, iar 
nu din noi; întru toate necaz pătimind, dar nu strâmtorându- 
ne; lipsiţi fiind, dar nu deznădăjduiți; prigoniți, dar nu 
părăsiți; trântiți jos, dar nu prăpădiți; în toată vremea 
omorîrea lui lisus în trup purtând-o, ca şi viaţa lui lisus să se 
arate în trupul nostru. Că pururea noi cei vii ne dăm la 
moarte pentru lisus, ca şi viaţa lui lisus să se arate în trupul 
nostru cel muritor, încât moartea în noi se lucrează, iar viața 
în voi“.s% Căci cei ce propovăduiau cuvântul harului, 
purtând fără vină şi din toată inima moartea cea de 
bunăvoie, prin pătimirile lor lucrau neamurilor viaţa cea în 
duh, întru cunoştinţa adevărului. Aceasta a pătimit-o şi lona, 
care, preînchipuind tainic în sine harul, a îndurat atâtea 
primejdii, ca să întoarcă pe Niniviteni de la rătăcire la 
Dumnezeu. De aceea, după un alt înțeles al numelui său, se 
mai tălmăceşte şi “darul lui Dumnezeu“, sau “osteneala lui 
Dumnezeu“. Căci într-adevăr “dar al lui Dumnezeu“ de 
oameni iubitori şi “osteneală dumnezeiească“ prealăudată 
este harul proorocesc trimis neamurilor. E “dar“, întrucât 
dăruieşte lumina  cunoştinței adevărate şi procură 
nestricăciunea vieții celor ce-l primesc; şi e “osteneală a lui 
Dumnezeu“, întrucât înduplecă pe slujitorii săi să se 
împodobească cu ostenelile pentru adevăr şi-i învaţă pe cei 
ce se îngrijesc prea tare de viaţa în trup să crească mai mult 
prin pătimiri decât prin bucurii, dându-le ca dovadă a puterii 
covârşitoare a Duhului din ei, neputința naturală a trupului 
lor de-a suporta pătimirile (18). 

Deci cuvântul harului străbătând prin multe 
încercări la firea oamenilor, sau la Biserica neamurilor, 
precum lona prin multe necazuri la cetatea cea mare a 
Ninivei, înduplecă legea care împărăteşte peste fire, să se 
scoale de pe tronul ei, adică din deprinderea de mai înainte 
în rău, sau din trăirea după simţuri, şi să-şi scoată haina sa, 
adică să lepede fumurile slavei lumeşti pentru moravurile 
sale, apoi să îmbrace sacul, adică Jalea şi asprimea neplăcută 
a relei pătimiri şi o purtare demnă de viață cea plăcută lui 
Dumnezeu, şi să şadă în cenușă, adică în sărăcia cu duhul în 
care e învăţat să şadă tot cel ce vrea să trăiască cu evlavie şi 
are în sine biciul conştinţei care-l loveşte pentru greşelile 
sale (19). Dar nu numai pe împărat, îl înduplecă cuvântul cel 
propovăduit al harului să creadă în Dumnezeu, ci şi pe 
bărbaţi, adică pe oamenii cu firea întreagă, convingându-i să 
mărturisească tare că unul este Dumnezeu, Făcătorul şi 
Judecătorul tuturor, şi hotărîndu-i să se lepede cu 
desăvârşire de îndeletnicirile lor cele rele de mai înainte şi 
să se îmbrace în saci de la cel mai mic până la cel mai mare 
dintre ei, adică să înceapă cu toată râvna o viață aspră, 
omorîtoare de patimi. lar “mici şi mari“ cred că sunt numiți 
aici de Scriptură, după înţelesul mai înalt, cei vinovați de o 
răutate mai mică sau mai mare. 

“Şi au crezut bărbaţii Ninivei lui Dumnezeu şi au 
hotărît să postească şi s-au îmbrăcat în saci, de la cel mai 
mic până la cel mai mare dintre ei. Şi a mers cuvântul până 
la împăratul Ninivei şi s-a sculat de pe tronul său şi s-a 
desbrăcat de veşmântul său şi s-a îmbrăcat cu sac şi a şezut 
în cenuşă. Apoi s-a vestit şi s-a poruncit în Ninive de la 
împărat şi de la dregătorii săi, spunându-se: Oamenii şi 
dobitoacele, boii şi oile, să nu guste nimic, nici să pască, şi 

apă să nu bea“! “Împărat“ al firii este, cum am zis, legea 
firii. “Dregătorii“ lui sunt puterea rațională, irascibilă şi 
poftitoare. “Bărbaţii“ acestei cetăți, adică ai firii, sunt, după 
unul din înţelesuri, cei ce păcătuiesc prin poftă şi trag la 
povara plăcerii prin patimile trupeşti. “Boii“ sunt cei ce 
folosesc toată mişcarea mâniei pentru dobândirea bunurilor 
pământeşti; căci zic unii că sângele boului când e băut 
pricinuieşte îndată moartea celui ce îl bea; deci sângele lui 
este, în chip vădit, simbolul mâniei. “Oile““ de ocară de aici 
sunt cei ce pasc fără de minte, numai prin simţuri, cele 
văzute, ca pe o iarbă, din pricina patimii ce-i stăpâneşte. 
Toate acestea socotim că au în acest loc al Scripturii un 
înțeles de ocară, până ce luându-le Cuvântul le va preface în 
bune. De aceea adaugă Scriptura despre ele: “Să nu guste 
nimic, nici să pască, şi apă să nu bea“. În felul acesta se vor 
depărta cauzele de mai înainte, care susțineau în fiecare din 
cele înşirate patimile. lar după înlăturarea acestor cauze, ele 
îşi vor schimba îndeletnicirile rele de care erau stăpânite 
odinioară. Arătând-o aceasta Scriptura adaugă: “Şi s-au 
îmbrăcat în saci oamenii, şi dobitoacele n-au păscut şi au 
strigat către Domnul şi Dumnezeu cu stăruinţă; şi s-a întors 
fiecare de la calea sa cea rea şi de la nedreptatea din mâinile 
sale“. 

“Oamenii” sunt, cum am spus, cei stăpâniți printr- 
o greşită judecată a raţiunii de patimile sufleteşti; iar 
“dobitoacele“, cei țintuiți de patimile trupeşti, prin reaua 
întrebuințare a mâniei şi a poftei, în vederea plăcerii. Deci 
toți îmbracă, ca pe un sac, omorîrea mădularelor de pe 
pământ, sau a întregii legi şi cugetări pământeşti, şi strigă cu 
stăruință, adică cu glas mare, sau cu îndrăzneală, cerând 

iertarea păcatelor de mai înainte şi depărtându-se de la 
cursul obişnuinței, ca de la o cale oarecare, şi de la 
nedreptatea lucrată de faptele lor, ca de nişte mâni. 

Astfel Ninive, înțeleasă ca firea cea comună a 
oamenilor, sau ca Biserica neamurilor, are pururea pe Iona, 
sau cuvântul harului proorocesc propovăduind în ea şi în 
fiecare zi întorcând pe cei rătăciți la Dumnezeu. lar dacă 
referim înțelesul spiritual al Ninivei la fiecare ins în parte, 
atunci cetatea cea mare zicem că este sufletul fiecăruia (21), 
la care după ce a păcătuit, este trimis cuvântul lui Dumnezeu 
ca sa-i propovăduiască pocăința spre viaţă. În acest caz prin 
împăratul cetăţii înţelegem mintea; dregătorii sunt puterile 
înnăscute; bărbaţii, gândurile  pătimaşe;  dobitoacele, 
mişcările poftitoare ale trupului; boii, mişcările lacome ale 
mâniei spre bunurile materiale; iar oile, mişcările simţurilor, 
care percep lucrurile sensibile fără cugetare. Deci cuvântul 
lui Dumnezeu înduplecă mintea, adică pe împărat, să se 
ridice, ca de pe un tron, din deprinderea de mai înainte cu 
neştiința, şi să se desbrace ca de o haină de părerea 
mincinoasă despre lucruri, apoi să îmbrace ca pe un sac 
căința pentru cele rău cugetate şi să se aşeze, ca în cenuşă, în 
deprinderea sărăciei cu duhul; pe urmă să poruncească 
oamenilor, dobitoacelor, boilor şi oilor să postească, 
înfrânându-se de la mâncarea păcatului şi de la băutura 
neştiinței, adică să se rețină de la săvârşirea păcatelor şi de 
la contemplarea înşelătoare prin simţuri, şi să se îmbrace în 
sac, adică în deprinderea care omoară patimile contrare firii, 
dar cultivă virtuțile şi cunoştinţele cele după fire; apoi să 
strige către Dumnezeu cu stăruință, adică să denunțe cu 
putere cele de mai înainte şi să se roage cu smerenie, ca să 
primească iertare de la Cel ce poate să o dea; de asemenea 
să ceară puterea statornică pentru împlinirea poruncilor şi 

pentru păzirea hotărârii spre cele bune de la Acela care e 
gata să o dea celor ce o cer, pentru ca în felul acesta să-şi 
poată abate cugetarea de la rătăcirea de mai înainte, ca de la 
o cale rea, şi să lepede deprinderea de a născoci răul din 
puterile făptuitoare ale sufletului. 

În această mare cetate, adică în firea obştească a 
oamenilor, sau în Biserica alcătuită din neamuri, sau în 
sufletul fiecăruia, mântuit prin cuvântul virtuți şi al 
cunoștinței, adică al credinței şi al bunei conştiinţe, 
“locuiesc mai mult de douăsprezece miriade (de două- 
sprezece zeci de mii) de oameni care nu-şi cunosc dreapta 
nici stânga lor“. Cred că Scriptura indică aici prin cele 
douăsprezece miriade, după un înțeles mai înalt, rațiunile 
timpului şi ale firii, adică cunoştinţa cuprinzătoare a firii 
văzute împreună cu acelea fără de care aceasta nu poate să 
existe (22). Căci dacă numărul doisprezece se formează prin 
adunarea lui cinci şi şapte, iar firea e întinată pentru simţuri 
şi timpul înşeptit, atunci numărul doisprezece indică, 
desigur, firea şi timpul. De notat însă că a spus “mai mult“ 
de douăsprezece miriade de oameni, ca să cunoaştem că 
acest număr e circumscris şi depăşit în chip indefinit “de 
mai multe“, care fac prin ele o sumă superioară numărului 
doisprezece. 

Deci Biserica prealăudată a lui Dumnezeu, având 
rațiunile virtuţii şi ale cunoştinței, care întrec rațiunile 
timpului şi ale firii şi străbat spre măreția celor veşnice şi 
inteligibile, are “mai mult de douăsprezece miriade de 
bărbaţi, care nu-şi cunosc dreapta sau stânga lor“. Căci cel 
ce, din pricina virtuții legiuite, şi-a uitat de patimile din trup, 
ca de unele ce sunt la stânga şi, din pricina cunoştinții fără 
greşeală a faptelor sale, nu e stăpânit de boala părerii de 

sine, ca de una ce e la dreapta, a devenit bărbat ce nu-şi 
cunoaşte dreapta lui, întrucât nu iubeşte slava ce se 
destramă, nici stânga, întrucât nu se lasă ațâțat de patimile 
trupului (23). 

Aşadar prin “dreapta“ Scriptura înţelege, după 
cum se vede, slava deşartă de pe urma aşa ziselor isprăvi, iar 
prin “stânga“, neînfrânarea ce răsare de pe urma patimilor 
de ruşine. Pe aceşti bărbați ce nu cunosc dreapta şi stânga 
lor, îi are orice suflet luminat de vederile celor spirituale 
(inteligibile). Pentru că tot sufletul care îşi retrage puterea 
cugetării de la contemplarea naturii şi a timpului, are 
cugetările“ naturale ca pe nişte bărbaţi ce au trecut de 
numărul doisprezece, sau ca pe nişte rațiuni ce nu se mai 
ostenesc cu cele ce sunt sub fire şi sub timp, ci se 
îndeletnicesc cu înțelegerea şi cunoaşterea dumnezeieştilor 
taine şi de aceea nu cunosc dreapta sau stânga lor. Căci 
cunoaşterea virtuților după rațiunea lor, adică recunoaşterea 
adevărată prin trăire a cauzei virtuţilor (24), face pe cei 
părtaşi de ea să nu mai cunoască de loc insuficiența şi 
excesul de virtute, care stau de cele două părți ale mijlociei 
virtuților, ca dreapta şi stânga. 

Pentru că dacă în rațiune nu se află nimic contrar 
rațiunii (25), e limpede că cel ce s-a înălțat la rațiunea 
virtuților nu va mai cunoaşte câtuşi de puțin poziția celor 
fără rațiune. Fiindcă nu e cu putință să privească deodată 
două lucruri care se contrazic şi să cunoască pe unul din ele 
manifestându-se deodată cu celălalt. 

Căci dacă în credință nu se află nici o rațiune a 
necredinței şi dacă prin fire lumina nu poate fi cauza 
întunericului şi diavolul nu se poate arăta deodată cu 
Hristos, e vădit că nici ceea ce-i contrar rațiunii nu poate 

exista la un loc cu raţiunea (26). lar dacă ceea ce-i contrar 
rațiunii nu poate să se afle la un loc cu raţiunea, e vădit că 
cel ce s-a înălțat la rațiunea virtuţilor nu poate cunoaşte 
poziția celor contrare raţiunii. El cunoaşte virtutea numai 
aşa cum este, dar nu cum e socotită (27). De aceea nu 
cunoaşte nici dreapta prin exces, nici stânga prin 
insuficiență, fiindcă în amândouă acestea, se poate constata 
iraționalul. Căci dacă raţiunea este hotarul şi măsura 
lucrurilor (28), ceea ce e fără hotar şi fără măsură, sau e 
peste hotar şi peste măsură, e lipsit de rațiune şi de aceea 
contrar rațiunii. Căci amândouă acestea aduc la fel celor ce 
se mişcă astfel, căderea de la ceea ce există cu adevărat. Una 
din ele prin faptul că îi face să-şi îndrume cursul vieţii spre 
ceva nedefinit şi nelămurit (29) şi să nu aibă pe Dumnezeu 
ca scop, întrucât din pricina lipsei de măsură a minţii îşi iau 
ca țintă să se abată de la dreapta tot mai spre dreapta; iar 
cealaltă, prin faptul că îi abate şi ea de la scop, îndrumându- 
le cursul vieţii numai spre cele ce țin de simţuri, întrucât din 
pricina lipsei de putere a minţii, îi face să socotească drept 
țintă ceea ce se circumscrie prin simţuri. Acestea nu le 
cunoaşte şi nu le pătimeşte (30) cel ce ascultă numai de 
rațiunea virtuţii şi hotărniceşte prin ea (31) toată mişcarea 
minţii sale, încât să nu poată cugeta peste rațiune sau fără 
rațiune. 

lar dacă cineva vrea să-şi înalțe mintea la un 
înțeles şi mai înalt, prin “dreapta“ poate să înțeleagă 
rațiunile celor netrupeşti, iar prin “stânga“ pe ale trupurilor. 
Dar mintea ce se înalță spre cauza lucrurilor, nereținută de 
nimic, nu mai cunoaşte aceste rațiuni, întrucât nu mai vede 
nici o rațiune în Dumnezeu, Cel ce după cauză e mai presus 
de orice rațiune. Adunându-se spre El din toate lucrurile, nu 
mai cunoaşte nici o rațiune a celor de care s-a despărțit, 

privind în chip negrăit numai Rațiunea la care s-a ridicat 
după har (32). 

Pe aceşti bărbaţi şi pe cei asemenea lor, care într- 
adevăr nu cunosc dreapta şi stânga lor cea de ocară, îi cruță 
Dumnezeu; şi pentru ei lumea toată. (Am zis “cea de ocară“, 
deoarece aproape toate cele din Scriptură au şi un înţeles de 
laudă şi un înţeles de ocară). Dar poporul iudeu, pizmaş şi 
vrăjmaş al oricărei iubiri de oameni, se plânge de mântuirea 
oamenilor şi de aceea îndrăzneşte să se răzvrătească chiar şi 
împotriva“ bunătății dumnezeieşti. Plin de nerecunoştinţa, 
de nemulțumire şi de ură față de oameni, el scrâşneşte din 
dinţi, se scârbeşte de viață şi-şi face pricină de întristare din 
bântuirea neamurilor în Hristos. Socotind, din neştiinţă, mai 
de preţ o curcubetă decât mântuirea oamenilor, se 
îndurerează când o vede că se usucă roasă de vierme. 
Nebunia aceasta a Evreilor a zugrăvit-o în sine ca tip marele 
Prooroc Ilona, fără să pătimească el însuşi-ferească 
Dumnezeu-de scăderile ludeilor, ci osândind în sine cu 
anticipație necredința lor, pentru care au căzut din slava de 
mai înainte, ca dintr-o loppe (33). De aceea i-a dat Duhul 
Sfânt în chip tainic acest nume, capabil să arate prin 
diferitele lui tălmăciri starea lăuntrică a tuturor celor 
preînchipuiţi. Când deci dezvăluie în sine ca tip nebunia 
ludeilor, care se întristează pentru mântuirea oamenilor şi se 
sminteşte de minunata lor chemare, dar se scârbeşte de viață 
şi doreşte, hulind voia lui Dumnezeu, mai bine moartea din 
pricina veştejirii curcubetei, numele lui se tălmăceşte 
“întristarea lor“. Această întristare o condamnă Scriptura 
când zice: “A văzut Dumnezeu faptele lor, adică ale 
Ninivitenilor, că s-au întors de la căile lor cele rele şi I-a 
părut rău să-i mai pedepsească pe ei şi nu 1-a mai pedepsit. 
Şi s-a întristat lona şi a zis: Acum Stăpâne Doamne ia 

sufletul meu de la mine, că mai bine este mie să mor decât 
să trăiesc“. Şi iarăşi: “Şi a poruncit Domnul Dumnezeu 
unui vierme a doua zi dimineaţa, şi a ros pe dedesubt 
curcubetă şi s-a uscat. Şi a fost după ce a răsărit soarele, a 
lovit capul lui Iona şi s-a împuţinat cu sufletul şi s-a scârbit 
de viaţa lui şi a zis: mai bine este mie să mor decât să 
trăiesc““.55 

Ninive este deci Biserica neamurilor, care a primit 
cuvântul harului şi s-a întors de la rătăcirea de mai înainte a 
închinării la idoli şi de aceea s-a mântuit şi s-a învrednicit de 
slava cerurilor. lar umbrarul, pe care şi l-a făcut Iona după 
ce a ieşit din cetate, închipuieşte Ierusalimul de jos şi 
templul din el făcut de mâini.” Curcubeta înfăţişează umora 
vremelnică a slujirii trupeşti şi numai după literă a legii, care 
nu €e statornică şi nu poate să mulțumească mintea. lar 
viermele este Domnul şi Dumnezeul nostru lisus Hristos, 
precum El însuşi zice despre Sine la Proorocul David: “Sunt 
vierme şi nu om“. Căci s-a făcut şi s-a numit cu adevărat 
vierme, pentru trupul fără de sămânță pe care l-a primit. 
Fiindcă precum viermele nu are împreunare şi amestecare, 
ca pricină premergătoare a naşterii lui, tot aşa nici naşterii 
după trup a Domnului nu i-a premers vreo amestecare. Dar 
mai e vierme şi pentru faptul că a îmbrăcat trupul ca pe o 
momeală pusă în undiță dumnezeirii spre amăgirea 
diavolului, pentru ca dracul spiritual cel nesăturat, înghițind 
trupul pentru firea lui uşor de apucat, să fie sfâşiat de undiţa 
dumnezeirii şi deodată cu trupul sfânt al Cuvântului, luat din 
noi, să dea afară toată firea omenească, pe care o înghiţise 





55 Iona 3, 10-4,1. 

mai înainte; cu alte cuvinte pentru ca, aşa cum înghiţise 
acela mai înainte pe om, momindu-l cu nădejdea dum- 
nezeirii, tot aşa, momit fiind mai pe urmă cu firea 
omenească, să dea afară pe cel amăgit cu nădejdea 
dumnezeirii, amăgit fiind el însuşi cu nădejdea că va pune 
mâna pe omenire; apoi ca să se arate bogăţia covârşitoare a 
puterii dumnezeieşti, care biruie, prin slăbiciunea firii 
biruite, tăria celui ce a biruit-o mai înainte; şi ca să se arate 
că mai degrabă biruie Dumnezeu pe diavol, folosindu-se de 
momeala trupului, decât diavolul pe om cu făgăduinţa firii 
dumnezeieşti (35). Acest vierme a ros curcubeta şi a uscat-o, 
adică a pus capăt slujirii legii, ca unei umbre, şi a uscat 
părerea de sine a ludeilor, întemeiată pe ea. 

“Şi a fost a doua zi după ce a răsărit soarele“. A 
doua zi, adică după trecerea ghicitorilor din chipurile legii si 
a timpului hotărît pentru slujirea trupească a ei, a răsărit 
harul tainei celei noi, aducând o altă zi a unei cunoştinţe mai 
înalte şi a unei virtuţi dumnezeieşti, o zi care 
îndumnezeieşte pe cei ce o îmbrăţişează. Deci după ce 
viermele acesta a ros curcubeta şi soarele acesta (căci unul şi 
acelaşi e şi vierme şi soare al dreptăţii: e vierme, întrucât s-a 
născut după trup fără de sămânță şi zămislirea lui e mai 
presus de orice înţelegere; iar soare, întrucât s-a coborât 
pentru mine sub pământ, prin taina morții şi a mormântului 
şi întrucât e prin fire şi pentru sine lumina veşnică) (36) a 
răsărit din morți prin înviere, “a poruncit Dumnezeu unui 
vânt arzător şi soarele a lovit capul lui Iona“. Cu alte cuvinte 
după răsăritul soarelui dreptății, adică după învierea şi 
înălțarea Domnului, a venit vântul arzător al încercărilor 
peste ludeii rămaşi nepocăiţi şi le-a lovit capetele lor, 
potrivit unei drepte judecăţi, întorcând după cum s-a scris, 

durerea lor peste capetele lor,” precum înşişi ceruseră mai 
înainte zicând: “Sângele lui asupra noastră şi asupra copiilor 
noştri“. Căci de fapt, după învierea şi înălţarea 
Mântuitorului, a venit peste ei ca un vânt foarte arzător 
răzbunarea prin neamuri şi Soarele meu a doborât la pământ 
slava şi puterea întregului neam, lovind în ea ca într-un 
creştet. Căci închizându-şi ochii înțelegerii în faţa Lui, nu au 
cunoscut lumina adevărului, care le strălucea lor. 

Sau vântul arzător ridicat împotriva ludeilor, care 
n-au ascultat de cuvântul harului, mai este şi părăsirea, care 
opreşte ploaia cunoştinţei şi rouă proorociei şi usucă izvorul 
natural al cugetărilor evlavioase din inimă (37). Este 
părăsirea adusă cu dreptate peste ei, fiindcă şi-au pătat 
mâinile de sânge nevinovat şi au dat adevărul pe mâna 
minciunii şi au tăgăduit pe Dumnezeu Cuvântul, Cel ce 
pentru mântuirea neamului omenesc a venit la noi în chipul 
nostru, fără schimbare. De aceea au fost lăsați şi ei în 
propria lor rătăcire, în care nu se poate afla nici o dispoziție 
apropiată de credință şi de temerea de Dumnezeu, ci numai 
o ambiţie uscată, secetoasă şi străbătută de toată patima cea 
rea. E ambiția ce poate fi caracterizată prin îngâmfare 
(trufie), care e o patimă blestemată ce constă din 
împreunarea a două rele: mândria şi slava deşartă. Dintre 
acestea, mândria tăgăduieşte pe Cel ce e cauza virtuții şi a 
firii, iar slava deşartă falsifică firea şi însăşi virtutea (38). 
Căci cel mândru nu face nimic după Dumnezeu, iar cel robit 
de slava deşartă nu întreprinde nimic după fire. lar din 
amestecarea lor se naşte îngâmfarea, care pe Dumnezeu îl 
disprețuieşte, bârfind şi hulind Providența, iar de la fire se 
înstrăinează, folosind toate ale firii împotriva firii şi stricând 

frumuseţea şi buna întocmire a firii prin reaua întrebuințare 
a lor. Scurt vorbind, poporul ludeu, îngăduind prin 
necredinţa în Hristos, Dracului trufaş să-i lege mintea, a urît 
deopotrivă pe Dumnezeu şi pe oameni: pe Dumnezeu, 
întrucât îl pune mai prejos de plăcerea trupului şi de aceea 
respinge slujirea Lui în duh; iar pe oameni, întrucât 
socoteşte pe cei ce nu-şi coboară neamul după trup din lacob 
cu desăvârşire străini de Făcător şi de aceea îşi închipuie că 
uciderile pe care le plănuieşte împotriva noastră sunt 
bineplăcute lui Dumnezeu. El nu ştie, pe cât se pare, în 
nebunia lui, că trupul şi înrudirea de neam nu pot apropia de 
Dumnezeu aşa demult cum poate apropia sufletul, care 
poartă aceeaşi pecete a credinţei ca şi celelalte suflete şi 
aceeaşi aplecare lăuntrică a voii spre bine. lar aceasta stinge 
legea trpului cu totul, încât nu se mai strevede decât raţiunea 
lui Dumnezeu arătându-se prin duh şi făcându-i pe toţi una 
după după minte, ca să cunoască pe unul Dumnezeu şi ca să 
fie între toți o singură iubire şi armonie (39), datorită căreia 
nici unul nu mai este despărțit duhovniceşte de nici unul, 
chiar dacă trupeşte, după locurile ce se ocupă, sunt departe 
unul de altul. 

Deci vântul arzător este trufia, care e patima urii 
de Dumnezeu şi de oameni. Fiindcă ea usucă inima 
necredincioşilor, veştejind cugetările evlavioase despre 
Dumnezeu şi rațiunile drepte despre fire, ca un vânt arzător. 
Căci spun unii că acest vânt se produce prin amestecarea 
unui vânt de la răsărit şi a unuia de la miazăzi şi de aceea 
usucă umezeală împrăştiată în pământ. El se mai numeşte şi 
Evroclidonul (Vârtejul larg) sau Tifonicul (Fumegosul). 
Numele dintâi îl poartă, fiindcă stârneşte din toate părțile 
furtună pe pământ şi pe mare, iar al doilea, fiindcă aduce o 
negură uscată. Dar pe amândouă acestea le pricinuieşte şi 

trufia. 

Căci de fapt aceasta stârneşte mare tulburare în 
suflet şi umple mintea de întunericul neştiinţei. Acest vânt 
arzător l-a stârnit Dumnezeu, adică l-a lăsat să vină, după 
batjocorirea lui Hristos, asupra ludeilor, care dobândiseră o 
dispoziţie corespunzătoare cu el, ca să se facă vădită tuturor 
voia lor faţă de Dumnezeu şi oameni. De aceea impuşi de 
negura neştiinței, s-au aruncat pe ei înşişi de bunăvoie în 
partea opusă lui Dumnezeu, nemaiavând nimic de făcut, 
decât să se plângă şi să se înciudeze de mântuirea prin 
credință şi de slava de care s-au împărtăşit neamurile şi de 
pierderea drepturilor lor ce le aveau după trup. Pentru aceea 
zic: “Acum Doamne ia sufletele de la noi, că mai bine este 
nouă să murim decât să trăim“. Aceasta o spun ei din pricină 
că s-a născut curcubeta, adică a încetat slujirea în umbrele 
legii, care noaptea a crescut şi noaptea a pierit, ca una ce nu 
avea nici o lumină spirituală, care să poată lumina 
înțelegerea sufletului, fiind circumscrise numai la figurile şi 
la ghicitorile simbolurilor (40). 

Dar noi să îmbrățişăm duhovniceşte, prin credință 
şi prin dreptatea care o însoţeşte, duhovnicească Ninive, 
adică, Biserica alcătuită din neamuri, care este, precum s-a 
SCr1s, o mare cetate a lui Dumnezeu, mântuită după cele trei 
zile ce 1-au fost orânduite spre pocăință. Şi să ne grăbim să 
ne facem cetăţeni ai acestei mari cetăți a lui Dumnezeu prin 
pocăință şi prin schimbarea noastră în bine. Căci Scriptura 
spune în mod apriat despre ea că este o cetate mare a lui 
Dumnezeu: “lar Ninve era cetate mare lui Dumnezeu“. 
Unde poate afla ludeul respectuos fată de adevăr, spunându- 
se în Scriptură un cuvânt ca acesta despre Ierusalimul de 
Jos? Eu, deşi am citit de multe ori toată Sfânta Scriptură, nu 
am aflat spunându-se nicăieri: “Şi Ierusalimul era cetate 

mare lui Dumnezeu“. Dar cine ar putea, bizuindu-se pe 
puterea cuvântului şi pe bogăţia ideilor, să măsoare şi să 
circumscrie măreția acestei cetăţi, care este şi se numeşte a 
lui Dumnezeu? Mie îmi este acest lucru cu neputinţă, pre- 
cum socotesc că îi este că neputinţă oricărui om cu mintea 
înțeleaptă, care îşi dă seama cât de puțin de majestatea 
dumnezeiească şi nu ignoră că toate sentinţele dumnezeieşti 
trebuie să aibă ceva din măreția lui Dumnezeu. Dar cum era 
“cetate mare lui Dumnezeu“, prima cetate a Asirienilor, în 
care domnea confuzia rătăcirii, unde trona regeşte nebunia 
slujirii la idoli, care se afla atât de departe de țara numită 
sfântă, făgăduită lui Israil cel trupesc? Desigur că ea n-ar fi 
putut fi numită aşa, dacă n-ar fi văzut Dumnezeu de mai 
înainte mărimea credinţei, necuprinsă de nici un cuvânt, a 
Bisericii celei din neamuri. Prin aceasta a înfățişat viitorul 
ca prezent, iar ceea ce era mai înainte străin şi-a însuşit ca 
pe ceva propriu şi ceea ce era vrednic de ocară din pricina 
necredinței a făcut prin cuvântul Său să fie străbătut de 
dumnezeire, plin de cinste şi cu un viitor care întrece orice 
cuvânt (41). De aceea a putut zice prin Proorocul: “Şi 
Ninive era cetate mare lui Dumnezeu“. La această cetate a 
fost trimis cuvântul harului proorocesc, care i-a vestit 
distrugerea cea fericită, zicând: “încă trei zile şi Ninive va fi 
distrusă“. Ajungând la acest loc al sorocului de trei zile, 
socotesc să las celelalte lucruri, care pot să fie spuse celor ce 
caută înțelesul mai înalt al Scripturii. Căci eu urmăresc să 
notez şi să spun numai ceea ce e sigur că nu se află alăturea 
de adevăr. Deci auzind că Proorocul vesteşte în chip 
determinat: “Încă trei zile şi Ninive va fi distrusă“, socotesc 
că hotărîrea aceasta împotriva Ninivei rămâne neschimbată, 
mai bine zis sunt sigur că are să se facă cercetarea asupra 

Ninive. Lucrul se înțelege aşa: că după cele trei zile, pe care 
le-a petrecut Proorocul în pântecele chitului, desemnând de 
mai înainte în sine îngroparea de trei zile şi învierea 
Domnului, Scriptura aşteaptă să vină alte trei zile (42), în 
care are să se arate lumina adevărului şi adevărata împlinire 
a tainelor prevestite, ca apoi să se producă distrugerea 
cetății, dat fiind că aceste zile din urmă nu vor mai 
preînchipui numai adevărul îngropării şi al învierii 
Mântuitorului, ci îl vor arăta limpede, împlinindu-se în 
realitate, pe când cele trei zile de mai înainte, pe care le-a 
petrecut loan în chit, numai îl preînchipuiau. Căci dacă orice 
chip se referă la un adevăr aşteptat în viitor, iar chipul în 
acest caz a constatat în petrecerea de trei zile a lui loan în 
pântecele chitului, este vădit că chipul are să se arate ca 
urmând după el, în mod real, taina unul adevăr nou. Şi de 
fapt trei zile şi trei nopți a petrecut Domnul în inima 
pământului, cum însuşi Domnul zice: “Precum a fost loan în 
pântecele chitului trei zile şi trei nopți, aşa va fi şi Fiul 
omului în inima pământului trei zile şi trei nopţi“.”” Deci 
spunând Scriptura: “Încă trei zile“, arată în chip ascuns că 
alte trei zile au trecut, căci altfel nu ar fi spus “încă“, adică 
“vor mai fi trei zile, şi Ninive va fi distrusă“. Deci nu chipul 
avea să distrusă Ninive după hotărârea dumnezeiească, ci 
adevărul despre care a spus: “încă trei zile“. E ca şi când 
lona ar fi zis: “Vor mai fi încă trei zile, după chipul arătat 
prin mine, în care va avea loc o îngropare şi o înviere mai 
tainică, şi după aceea Ninive va fi distrusă“. 

Dar ar putea întreba cineva nedumerit: Cum se 
mai ţine Dumnezeu de cuvânt, odată ce hotărăşte 
distrugerea, dar nu o execută? Răspundem acestuia că 
Dumnezeu îşi ţine cuvântul, distrugând de fapt şi mântuihd 

cetatea. Primul lucru îl face prin faptul că aceia se leapădă 
de rătăcire, al doilea prin faptul că primesc cunoştinţa 
adevărată. Mai bine zis, omoară rătăcirea din ei prin credința 
înviorată din nou şi le înfăptuieşte mântuirea prin moartea 
rătăcirii. Căci Ninive se tălmăceşte prin “înnegrire înăsprită“ 
şi “frumuseţe atotlină“ Deci potrivit cu înțelesurile cuvân- 
tului, Domnul, după îngroparea de trei zile şi după învierea 
Sa, a distrus “înnegrirea înăsprită“, adusă în fire de 
neascultare şi a înnoit “frumuseţea atot lină“ a firii prin 
ascultarea credinței, arătând iarăşi în fire prin “înviere 
frumuseţea atot lină a nestricăciunii, neînăsprită de nimic 
pământesc. Dar aceasta se poate spune şi despre firea cea 
obştească şi despre Sfânta Biserică şi despre sufletul 
fiecăruia, care a lepădat prin credință şi bună conştință 
chipul lui Adam celui vechi şi pământesc şi a îmbrăcat 
chipul celui ceresc. 

Aşadar s-a arătat limpede că Proorocul reprezintă 
mai multe înţelesuri, după sensurile numelui său, care se 
tălmăceşte potrivit cu diferitele locuri ale Scripturii. 
Tălmăcit ca “fuga de podoabă“ (44), indică pe Adam şi firea 
cea de obşte, ca “odihna şi tămăduirea lui Dumnezeu“, sau 
“osteneala lui Dumnezeu“, pe Domnul şi Dumnezeul nostru, 
potrivit cu explicaţia dată. Iar tălmăcit ca “porumb“ şi “dar 
al lui Dumnezeu“, indică harul propovăduirii şi bogăția 
Duhului cuprinsă în el. “Osteneala lui Dumnezeu“ indică 
multele nevoinţe ale celor ce se fac slujitori ai acestei 
chemări adevărate. lar când se tălmăceşte ca “întristarea 
lor“, indică furia ludeilor împotriva adevărului, adică pizma 
pentru bunurile“ străine, care naşte întristarea în cei stăpâniţi 
de ea. Acest rău s-a înrădăcinat în firea ludeilor, care s-au 
umplut de ură față de Dumnezeu şi oameni, şi de aceea nu 
urmăresc decât să strice firea, fără ruşine, prin sânge şi 

Dar deoarece cuvântul nostru a avut un curs 
grăbit, a trecut peste înţelesul căii de trei zile. Căci se zice în 
Scriptură: “lar Ninive era cetate mare lui Dumnezeu, cale ca 
de trei zile“. Dacă voiţi, să întregim puţin ceea ce am lăsat 
afară. Drumul de trei zile sunt diferite moduri de vieţuire ale 
celor ce merg pe calea Domnului, sau viețuirile care 
corespund fiecăreia din legile generale. lar legi generale 
sunt: cea naturală, cea scrisă şi cea a harului. Căci fiecăreia 
din aceste legi îi corespunde o anumită vieţuire şi un anumit 
curs al vieții, ca şi o dispoziţie lăuntrică deosebită, produsă 
de acea lege prin voia celor ce se conformează cu ea. 
Fiindcă fiecare din aceste legi crează o altă dispoziţie în 
fiecare din cei ce se află sub puterea ei (45). De pildă legea 
naturală, când rațiunea nu e copleşită de simțire, ne 
înduplecă fără o învățătură specială să îmbrățişăm pe toţi cei 
înrudiți şi de acelaşi neam, întrucât firea însăşi ne învață să 
ajutorăm pe cei ce au lipsă şi să vrem toți tuturor acelaşi 
lucru, pe care şi-l doreşte fiecare să-i fie făcut de alții (46). 
Aceasta ne-a spus-o însuşi Domnul, zicând: “Câte vreţi să 
vă facă vouă oamenii, faceţi şi voi lor asemenea“.*” Căci cei 
a căror fire e cârmuită de rațiune, au aceeaşi dispoziţie (47). 
lar cei care au aceeaşi dispoziție, e vădit că au şi acelaşi 
mod de purtare şi acelaşi curs al vieţii, în sfârşit cei al căror 
mod de purtare şi curs al vieţii este acelaşi, desigur că sunt 
uniți de bunăvoie printr-o legătură de afecțiune, care-i adună 
pe toți printr-o unică aplecare a voii în aceeaşi rațiune a firii, 
în care nu se mai află câtuşi de puţin dezbinarea ce 
stăpâneşte acum în fire din pricina iubirii de sine a fiecăruia. 

lar legea scrisă, înfrânând prin frica de pedepse 





s% Lona 3, 3. 
54 Mt. 17, 12; Le. 6, 35. 

pornirile fără rânduială ale celor neînțelepți, îi obişnuieşte 
să-i socotească pe toți egali. Prin aceasta se consolideaza 
forță dreptăţii, încât cu timpul devine fire, prefăcând frica 
sufletului într-o afecțiune față de bine ce se întăreşte pe 
încetul prin voinţă, iar obişnuinţa de a se curați prin uitare 
de cele de mai înainte într-o deprindere care face să se nască 
deodată cu sine iubirea față de alții (48). Iar în aceasta stă 
împlinirea legii, toți unindu-se întreolaltă prin iubire. Căci 
împlinirea legii este solidaritatea prin iubire a tuturor celor 
ce s-au împărtăşit de aceeaşi fire, purtând raţiunea firii 
încununată de dorul dragostei şi înfrumuseţând legea firii cu 
adausul dorului.” Căci legea firii este raţiunea naturală care 
şi-a supus simţirea modurilor” (49). lar legea scrisă, sau 
împlinirea legii scrise, este rațiunea naturală, care şi-a luat 
ca ajutor în raporturile de reciprocitate cu cei de acelaşi 
neam rațiunea duhovnicească. De aceea zice: “Să iubeşti pe 
aproapele tău ca te tine însuţi“. Dar nu zice: “Să ai pe 
aproapele tău ca pe tine însuți“. Căci al doilea arată numai 
solidaritatea cu cei de acelaşi neam spre menţinerea 
existenții, iar primul înseamnă grija de ei în vederea fericirii 
(50). 

În sfârşit legea harului învaţă pe cei călăuziţi de 
ea să imite nemijlocit pe Dumnezeu, care, dacă se poate 
spune aşa, ne-a iubit mai mult decât pe Sine însuşi, măcar că 
îi eram duşmani din pricina păcatului. Ne-a iubit adică aşa 
de mult, încât a binevoit să coboare în fiinţa noastră, în mod 





5 Cei ce se iubesc, se doresc. Dorul mai presupune și o oarecare 
distantă. Dar o anumită distanță se menţine oricând între două 
persoane, dat fiind că după fiinţă ele nu se pot unifica. Deci oricând 
în dragoste e şi dor. Iar dorul înfrumuse ţează pe cel dorit. 

5% Modurile sunt totdeauna modurile virtuţilor, chipuri statornice de 
activitate morală sau raţională, dat fiind că păcatul e opusul bărbăţiei 
statornice. 

neschimbat, El care este în mod supraființial mai presus de 
orice ființă şi fire, şi să se facă om şi să fie unul dintre 
oameni. Din aceeaşi iubire n-a refuzat să-şi însuşească 
osânda noastră şi să ne îndumnezeiească după har aşa de 
mult pe cât s-a făcut EI după iconomie şi prin fire om. lar 
aceasta a făcut-o ca să învăţăm nu numai să ne ajutăm 
întreolaltă în chip natural şi să ne iubim unii pe alţii ca pe 
noi înşine în chip duhovnicesc, ci şi să purtăm de grijă de 
alții mai mult decât de noi înşine în chip dumnezeiesc şi 
aceasta să ne fie dovada dragostei întreolaltă ca, în temeiul 
virtuții noastre, să fim gata a suferi cu bucurie moartea de 
bună voie unii pentru alții. “Căci nu este altă iubire mai 
mare ca aceasta, ca cineva să-şi pună sufletul pentru 
prietenii săi“. 

Deci legea firii este, ca să spun pe scurt, rațiunea 
naturală care şi-a supus simţirea spre înlăturarea nesocotinței 
(Graţionalităţii) prin care se menţine dezbinarea între cei uniți 
prin natură. lar legea scrisă este rațiunea naturală care, după 
înlăturarea iraționalității simțirii, şi-a asociat şi iubirea 
duhovnicească prin care susține reciprocitatea între cei de 
acelaşi neam. În sfârşit legea harului este rațiunea mai presus, 


de fire, care preface firea în chip neschimbat” îndumnezeind- 





5 loan 15, 13. 

*% Există o rațiune mai presus de fire. Deci nu confundăm, ca de obicei, 
raționalul cu naturalul. Fără îndoială, naturalul este raţional, dar nu 
singurul raţional. Raţional mai e şi supranaturalul. Numai 
subnaturalul sau contranaturalul e irațional. Desigur raționalul 
supranatural e într-o altă privință suprarațional. Şi anume în raport cu 
rațiunea noastră “naturală. Ne trebuie o rațiune “supranaturală“ ca să 
vedem rațiunea celor mai presus de fire. Dar rațiunea noastră are o 
afinitate pentru raționalitatea adevărurilor mai presus de fire. De aceea 
primind rațiunea mai presus de fire, firea noastră, deci şi raţiunea 
naturală, nu se schimbă, nu se ştirbeşte cum se întâmplă prin păcat. 

o şi arată în firea oamenilor ca într-o icoană arhetipul 
necuprins şi mai presus de ființă şi de fire şi procură 
fericirea veşnică. 

lar dacă acesta este înțelesul celor trei legi, cu 
drept cuvânt cetatea cea mare a lui Dumnezeu, adică 
Biserica, sau sufletul fiecăruia se află la capătul unui drum 
de trei zile, ca una ce primeşte şi cuprinde dreptatea firii, a 
legii şi a duhului (52). Căci în aceste trei legi se află toată 
podoaba Bisericii, câtă se cuprinde în lărgimea virtuţii, în 
lungimea cunoştinței şi în adâncimea înţelepciunii şi a 
cunoaşterii tainice a lui Dumnezeu (a Teologiei mistice). 
Deci să nu ne despărțim prin dispoziția noastră lăuntrică de 
această cetate, ca poporul ludeu, iubindu-ne trupul ca pe un 
umbrar şi îngrijindu-ne de plăcerea trupului nostru ca de o 
curcubetă, ca nu cumva străpungând-o viermele conştiinţei, 
să usuce afecțiunea noastră rătăcită spre plăceri şi venind 
asupra noastră, prin încercările fără de voie, pedeapsa pentru 
cele ce le-am făcut rău în viaţă, ca un vânt arzător, să ne 
scârbim de viață şi să ne răzvrătim împotriva judecății 
dumnezeieşti. 

Căci fiecare dintre noi cei biruiți de amăgirea 
celor materiale, care ne bucurăm de plăcerile trupului, 
primeşte ca pe un vierme cuvântul lui Dumnezeu, care îl 
împunge prin conştiinţă şi roade afecțiunea lui față de 
plăcere ca pe o rădăcină de curcubetă, ca apoi răsărirea 
desăvârşită a luminii cuprinse în cuvintele Duhului să-i 
usuce lucrarea păcătoasă, iar vântul cu arşiță, adică 





5 Virtutea corespunde legii naturale. Ea e largă şi lărgeşte firea 
fiecăruia din noi, scoţându-ne din egoism. Cunoştinţa rațiunilor 
divine corespunde legii scrise şi e întinsă, lungind linia vederii 
noastre. Înţelepciunea şi teologia mistică corespunde legii harului şi 
e adâncă, adâncind vederea noastră în Dumnezeu. 

amintirea chinurilor veşnice, să-i ardă, ca pe un creştet, 
începutul patimilor răutăţii, de la momelile ce vin prin 
simțuri (53). Astfel vom dobândi cunoştinţa raţiunilor 
Providenței şi ale Judecăţii, care ne învață să prețuim cele 
veşnice mai mult decât cele vremelnice, a căror lipsă 
obişnuieşte să întristeze pe oameni (54). Căci dacă cuvântul 
Scripturii arată că omul se întristează pentru umbrar şi 
pentru curcubetă, adică pentru trup şi pentru plăcerea 
trupului, iar că Dumnezeu se îngrijeşte de Ninive, vădit este 
că ceea ce socoteşte Dumnezeu vrednic de iubire e cu mult 
mai de preţ şi mai de cinste decât toate lucrurile dragi şi 
scumpe oamenilor, fie că există în oarecare fel, fie că nu 
există, ci numai par să existe, în urma unei judecăţi greşite, 
sau a unei prejudecăţi, neavând nici o rațiune a existenţei lor 
reale, ci fiind rodul nălucirii care amăgeşte mintea şi dă o 
figură goală celor ce nu sunt, nu însă şi un ipostas real 
patimii. 


Scolii 


1. În câte feluri se tălmăceşte Iona. 

2. În câte feluri se tălmăceşte Ioppe. 

3. Câte lucruri închipuieşte lona, înţeles 
duhovniceşte. 

4. Ce închipuieşte loppe, înţeleasă duhovniceşte. 

5. Alt înţeles al cuvântului loppe, care se 
potriveşte inşilor singuratici. 

6. E vorba de o furtună mult agitată. 

7. “Cap“ e numit aici învățătura primă despre 
monadă, ca început al oricărei virtuți; iar crăpăturii munților 
sunt cugetările duhurilor viclene, în care s-a scufundat 
mintea noastră prin neascultare. 

8. “Pământul cel mai de jos“ este deprinderea 
goală de orice simţire a cunoştinței lui Dumnezeu şi de orice 
mişcare de viaţă virtuoasă. 

9. “Adânc“ (abis, noian) numeşte neştiinţa ce zace 
peste deprinderea păcatului, asupra căreia plutesc, ca pe un 
pământ, mările păcatului. 

10. “Pământ“ numeşte deprinderea învârtoşată în 
păcat, iar “zăvoarele veşnice“, poftele pătimaşe după cele 
materiale, care ţin robită cea mai rea dintre deprinderi. 

1]. “Licărirea de lumină“ este cunoştinţa 
adevărată, iar “viaţa celor muritori“ este purtarea demnă de 
fiinţele raționale, de care-i lipsit cel stăpânit de-o deprindere 
rea. 

12. “Mare“ a numit aici lumea noastră, în care a 
venit Domnul prin trup. 

13. “Odihnă“ este Domnul, ca Cel ce izbăveşte de 
ostenelile pentru virtute; “tămăduire a lui Dumnezeu“, ca 
doctorul care vindecă rana venită prin moarte; “harul lui 
Dumnezeu“, ca Cel care aduce răscumpărare; şi, “osteneală 
a lui Dumnezeu“, ca Cel ce primeşte patimile noastre. 

14. Cum este Domnul şi Dumnezeul nostru har? 
Vezi Nile şi nu te clătina de cuvântul “plin de har şi de 
adevăr“. 

15. Cum închipuieşte Iona harul proorocesc. 

16. Răbdarea Sfinţilor stinge puterea atacatoare a 
celui viclean. 

17. Sfinți pătimind trupeşte şi primind de 
bunăvoie, moartea trupului pentru adevăr, au procurat 
neamurilor o viaţă de credinţă în duh. 

18. Neputinţa după fire a Sfinţilor este o dovadă a 
puterii covârşitoare dumnezeieşti. Prin ea Domnul a biruit 





50 10.1, 14. 

pe diavolul cel trufaş. 

19. “Împăratul“ este legea naturală; “tronul“, 
deprinderea pătimaşă a simţurilor, “veşmântul împărătesc“, 
îmbrăcămintea slavei deşarte; “sacul”, plânsul pocăinţei; 
“cenuşa“, smerita cugetare. 

20. “Oameni” numeşte pe cei ce greşesc prin 
rațiune; “dobitoace“, pe cei ce greşesc prin poftă; “boi“ pe 
cel ce greşesc prin iuțime; iar “oi“ pe cei ce greşesc în con- 
templarea celor văzute. 

21. Ninive înseamnă şi sufletul fiecăruia. 

22. Cele fără de care nu există nici un lucru, sunt 
timpul şi spaţiul, fără de care nu există nimic din cele făcute. 

23. Biserica şi sufletul fiecăruia, având în ele 
rațiunile virtuţii şi ale cunoştinței care depăşesc timpul şi 
firea, au mai mult de douăsprezece zeci de mii. Căci 
rațiunea virtuții nu cunoaşte păcatul trupului, care e stânga; 
iar rațiunea cunoştinței nu cunoaşte răutatea sufletului, care 
e dreapta.“ 

24. Cauza virtuţilor e Dumnezeu. lar cunoştinţa 
cu lucrul a acestuia înseamnă prefacerea adevărată a celui ce 
cunoaşte pe Dumnezeu, în duh, în urma unei stăruitoare 
deprinderi. 

25. Rațiunea naturală urcă, prin mijlocirea 
virtuților, pe cel ce se îndeletniceşte cu făptuirea la minte; 
iar mintea îl duce, prin contemplaţie, pe cel ce se doreşte 
după cunoştinţă, la înţelepciune. Dar patima nerațională 
înduplecă pe cel ce nesocoteşte poruncile să se coboare la 
simţire (senzație). lar sfârşitul acesteia este că mintea se 
lipeşte de plăcere. 





41 O altă precizare a păcatului de-a stânga şi de-a dreapta. Dacă păcatul 
de-a dreapta este mândria ce se naşte din excesul virtuţii, evident că 
el nu e un păcat al sufletului. 

26. Necredinţă numeşte lepădarea poruncilor; 
credinţa, consimțirea cu ele; întuneric, necunoaşterea 
binelui; lumină, cunoştinţa lui. Hristos e numit ființa şi 
ipostasul acestora; iar diavol, deprinderea atotrea, care dă 
naştere tuturor relelor. 

27. Virtute numeşte deprinderea atotnepătimaşă 
şi învârtoşată în bine, care nu are, nimic contrar, nici pe o 
parte, nici pe alta. Căci ea poartă pecetea lui Dumnezeu, 
care nu are nimic contrar. 

28. Dacă rațiunea hotărniceşte ființa fiecărui 
lucru, nici unul dintre lucruri nu se depăşeşte pe sine prin 
fire şi nu-şi rămâne mai prejos de sine. Hotarul făpturilor 
este să ajungă prin dorință la cunoaşterea cauzei lor, iar 
măsura este să o imite prin trăire, pe cât e aceasta cu putință 
făpturilor. 

29. Când cele ce se mişcă îşi poartă dorinţa peste 
hotarul şi măsura lor, îşi fac drumul de prisos, neajungând la 
Dumnezeu în care se opreşte mişcarea dorinţei tuturor 
primind posesiunea şi bucuria lui Dumnezeu, care e ţinta 
finală de sine subzistentă a lor. 

30. Adică ceea ce e peste hotar şi peste măsură, şi 
fără hotar şi fără măsură. 

31. Adică prin rațiune. 

32. Mintea ce se întinde spre Dumnezeu prin 
extaz, lasă în urmă atât rațiunile fiinţelor netrupeşti, cât şi pe 
ale trupurilor. Căci nu poate fi privit deodată cu Dumnezeu 
ceva din cele de după Dumnezeu. 

33. Cum închipuieşte Iona şi poporul ludeu. 

34. Cum se tălmăceşte Ilona când închipuieşte şi 
mustră în sine, ca tip, poporul Iudeu. 

35. Mai tare a biruit Domnul puterea tiranului, 
momindu-l cu slăbidunea trupului, decât diavolul pe Adam, 

făgăduindu-i demnitatea dumnezeirii. 

36. Domnul este vierme pentru trupul fără de 
sămânță; iar soare atât pentru apusul în mormânt, prin care 
Cuvântul s-a coborât ca om sub pământ, cât şi ca cel ce este 
prin fire şi după ființă lumină şi Dumnezeu. 

37. Vântul, arzător închipuieşte nu numai 
încercările, ci şi părăsirea, de către Dumnezeu, în urma 
căreia nu li s-a mai hărăzit ludeilor darurile dumnezeieşti. 

38. Propriu mândriei este a nu recunoaşte că 
Dumnezeu este Făcătorul virtuţii şi al Firii, precum propriu 
slavei deşarte este să dezbine firea pentru a o slăbi; iar trufia 
este fătul amândurora, fiind o deprindere păcătoasă compusă 
din tăgăduirea de bună voie a lui Dumnezeu şi din ignorarea 
cinstei egale a celor de aceeaşi fire. 

39. Înrudirea sufletescă ce se înfăptuieşte prin duh, 
desface afecțiunea voinţei pentru trup şi o leagă de 
Dumnezeu, prin dor. 

40. Noapte numeşte simbolurile legii, sub care se 
află legea, în ele sufletul nu-şi poate găsi luminarea, dacă nu 
sunt înțelese duhovniceşte. 

41. Biserica neamurilor a fost numită cetate mare 
închinată lui Dumnezeu, pentru taina cea mare şi de nici un 
cuvânt măsurată a iconomiei dumnezeieşti. 

42. După ființă adevărul premerge tipurilor; după 
arătare însă, tipurile premerg temporal adevărului. Deci 
fiindcă Ilona a zugrăvit în sine cu anticipație adevărul ca tip, 
rămânând trei zile şi trei nopți în pântecele chitului, 
Scriptura vorbind de “încă trei zile”, înţelege prin ele cele 
trei zile ale îngropării şi învierii Domnului, după care va fi 
distrusă rătăcirea şi neştiinţa neamurilor. 

43. Reînvie credinţa adică. 

44. Înşirarea pe scurt a tălmăcirilor numelui lui 

Iona după cum se referă acest nume prin înțelesurile lui la 
diferite persoane şi moduri de viaţă. 

45. Adică al legii. 

46. Efectul legii naturale este afecțiunea voluntară 
a tuturor față de toți. 

47. Definiţii prin care se arată însuşirea 
caracteristică a legii naturale. 

48. Legea scrisă, împiedicând prin frică 
nedreptatea, obişnuieşte pe om spre ceea ce e drept, iar cu 
vremea preface obişnuința într-o afecțiune iubitoare de 
dreptate, ce dă naştere unei deprinderi ferme spre bine, care 
produce uitarea răutăților de mai înainte. 

49. Definiții care arată lucrarea fiecăreia din legile 
amintite. 

50. A avea pe aproapele ca pe tine însuţi, e 
propriu grijii care, se preocupă numai de viaţa lui, iar 
aceasta ţine de legea naturală. A-l iubi însă pe aproapele ca 
pe tine însuţi, înseamnă a avea grijă şi de fericirea lui prin 
virtute, iar aceasta o porunceşte legea scrisă, în sfârşit a-l 
iubi pe aproapele mai mult ca pe tine însuţi, e propriu legii 
harului. 

51. Definiţii scurte, care arată însuşirea prin care 
fiecare din cele trei zile înfăptuieşte cele bune. 

52. Calea celor trei zile este desăvârşirea prin cele 
trei legi, a celui ce le păzeşte, împlinind toată dreptatea lor. 

53. Alt înțeles mai subtil al umbrarului şi al 
curcubetei, al viermelui, al vântului arzător şi al soarelui. 

54. Cel ce e împiedicat în pornirile trupului spre 
plăcere, învaţă să cunoască raţiunile Providenței, care ţine în 
frâu materia inflamabilă a patimilor. lar cel ce suferă lovituri 
dureroase în trupul său, învață să cunoască rațiunile 
Judecăţii, care-l curăță, prin osteneli fără de voie, de 

întinăciunile de mai înainte. 
Întrebarea 65 


În Cartea a doua a împăraţilor s-a scris: “ȘI s-a 
făcut foamete în zilele lui David trei ani, unul după altul. Și 
a căutat David fața Domnului. Și Domnul a zis: “Peste Saul 
și peste casa lui nedreptatea, fiindcă a omorât pe 
Ghibeoniţi“. Și a chemat David pe Ghibeoniţi şi le-a zis lor: 
“Ce voi lace vouă şi cu ce să vă îimpac ca să binecuvântaţi 
moștenirea Domnului“ Și au zis către rege: “Bărbatul care 
ne-a zdrobit pe noi şi a socotit să ne stârpească pe noi, vrem 
să-l pierdem pe el, ca să nu mai fie în nici un hotar al hi 
Israil. Daţi-ne nouă șapte bărbaţi din fiii hii şi-i vom spânzura 
pe ei Domnului în muntele lui Saul“. Şi a luat regele pe cei 
doi feciori ai Resfei, fiica lui Ara, țiitoarea lui Saul, pe care 
1-a născut lui Ezdriel, şi 1-a dat pe ei în mâna Ghibeoniţilor. 
Și 1-au spânzurat pe el în munte înaintea Domnului, ȘI au 
căzut acolo cei şapte împreună. Și i-a omorât în zilele 
secerișului, la începutul secerişului orzului. Și a luat Resfa, 
fiica lui Aa, sacul şi Și l-a întins Sieşi pe stâncă, până ce a 
căzut peste ei ploaia lui Dumnezeu din cer. Și au împlinit 
toate câte a poruncit regele. lar după acestea s-a milostivit 
Dumnezeu de fară““” De ce după moartea lui Saul 1 s-a 
cerul lui David ispășire, stăpânind foamete peste Iară până 
cea dat pe cei şapte bărbaţi din sămânţa lui Saul ca să fie 
omorâți de Ghibeoniţi? Care e sensul acestor cuvinte şi cum 
trebuie să le înțelegem duhovniceşte? 





s%2 1] Regi 21,1 - 14. 

Răspuns 


Cunoştința exactă a cuvintelor Duhului se 
descoperă numai celor vrednici de Duhul, adică numai 
acelora care printr-o îndelungată cultivare a virtuților, 
curățindu-şi mintea de funinginea patimilor, primesc 
cunoştinţa celor dumnezeieşti, care se întipăreşte şi se 
aşează în ei de la prima atingere, asemenea unei feţe într-o 
oglindă curată şi străvezie (1). Aceia însă a căror viaţă e 
împunsă, ca şi a mea, de petele patimilor, de abia pot să 
deducă din anumite socotințe probabile cunoştinţa celor 
dumnezeieşti, fără să îndrăznească a o pătrunde şi exprima 
cu de-amănuntul. Şi eu ştiu limpede, cinstite Părinte, că 
întrucât le-ai pătimit, cunoşti cele dumnezeieşti şi le şti din 
experienţă mai bine decât le ştiu eu, care nu pot grăi nimic 
despre cele dumnezeieşti pe temeiul pătimirii lor (2). Totuşi 
nu e de osândit nici osteneala aceasta a mea, mai ales din 
partea voastră care mi-ați poruncit şi mi-aţi impus această 
osteneală de-a grăi despre cele mai presus de putere. 

Deci Saul înseamnă în acest loc al Sfintei 
Scripturi legea care împărăţeşte cu litera ei prin puterea 
poruncii trupeşti peste Iudeii cei trupeşti (3), sau modul şi 
înțelesul trupesc al legii, care împărățeşte peste cei ce se lasă 
călăuziți numai de literă.“ Fiindcă Saul se tălmăceşte după 
înțeles ca “iadul cerut“. Poporul ludeilor, adică, alegând 
viața de plăceri în locul împărăției şi a vieţii trăite virtuos în 
Duhul lui Dumnezeu, a cerut să împărățească peste el iadul, 
adică neştiința, în loc de cunoştinţă. Căci tot cel ce a căzut 
din iubirea dumnezeiască, e stăpânit prin plăcere de legea 
care nu poate păzi nici o poruncă dumnezeiască, sau nici nu 





503 Această interpretare a lui Saul şi în Cap. teol. II, 52 - 53; P. G. 90, 
1143; Filoc. rom. II, pg.186 

vrea să o păzească. 

După altă tălmăcire, Saul înseamnă, “ceva dat cu 
dobândă“ sau “împrumutat cu dobândă“. Căci nu s-a dat 
legea scrisă celor ce au primit-o spre a le fi ca o avuţie, ci ca 
să-l pregătească spre făgăduinţa aşteptată. De aceea dându-i 
Dumnezeu lui Saul împărăţia, în legământul făcut cu el nu i- 
a făgăduit împărăția veşnică. Fiindcă tot ce se dă ca 
împrumut nu i se face celui ce l-a primit avuţie proprie, ci 
pricină de muncă şi de osteneală spre adunarea altei avuţii. 
lar Resfa, ţiitoarea lui Saul, se tălmăceşte “drumul gurii“. 
Drum al gurii este, însă, învăţarea legii numai prin rostirea 
cuvintelor, adică aducerea ei în casă în mod nelegitim. 
Aceasta o face cel ce cultivă numai slujirea trupească a legii, 
din care nu i se naşte nici un rod bun şi evlavios (4). Căci 
cel ce se îndeletniceşte numai cu partea trupească a legii 
prin învăţarea cuvintelor, nu are slujirea aceasta a legii într-o 
împreunare legitimă cu raţiunea. De aceea ceea ce i se naşte 
e vrednic de osândă şi de ocară. Căci din împreunarea 
nelegiuită cu Resfa se naşte Ermonti şi Memfivoste, care 
înseamnă: “anatema lor“ şi “ruşinea gurii lor“. De fapt 
Ermonti, după înțeles, se tălmăceşte “anatema“, iar 
Memfivoste, “ruşinea gurii lor“. “Anatema lor“ este 
stricăciunea păcatului cu gura adusă de lucrarea patimilor 
(5). lar Memfivoste este mişcarea nenaturală a minții spre 
rău sau gândul născotitor de rele al minții, care este şi se 
numeşte ruşinea minţii. 

Sau “anatema lor“ este locul în care e ţinută firea 
acum spre certare, adică lumea aceasta (6), care a devenit 
ținutul morții şi al stricăciunii din pricina păcatului şi în care 
a căzut primul om din Rai după călcarea poruncii 
dumnezeieşti. Această lume o naşte prin afecțiunea de 
plăcere a voii, adică prin pofta lumească, din împlinirea legii 

numai prin rostirea cuvintelor, cel ce nu străbate cu mintea 
spre frumuseţea şi măreţia dumnezeiească a duhului 
dinlăuntrul literii legii. lar “ruşinea gurii lor“ este cultivarea 
în minte a gândurilor iubitoare de lume şi de trup. Căci 
îndată ce din chipul văzut al legii trupeşti sau al literii ei 
obişnuieşte să se nască prin afecțiunea voii lumea, adică 
dispoziția iubitoare de lume, se naşte şi cultivarea cu mintea 
a gândurilor iubitoare de lume şi trup(7). 

Sau iarăşi “anatema lor“ este mişcarea urîtă, 
pământească şi fără formă a patimilor, iar “ruşinea gurii 
lor“, mişcarea minţii care adaugă patimilor un chip şi plăs- 
muieşte o frumuseţe plăcută simţurilor (8). Căci fără puterea 
născocitoare a minții, patima nu e dusă spre plăsmuirea unei 
forme. Prin urmare cel ce mărgineşte înțelesul unei 
făgăduinţe dumnezeieşti numai la litera legii, are învățătura 
legii numai ca pe o ţiitoare, nu ca pe o soţie legitimă. De 
aceea în chip necesar o astfel de învăţătură naşte anatema şi 
ruşinea, nu din pricina ei, ci a celui care o ia, adică se 
împreună cu ea în chip trupesc. Căci cel ce crede că 
Dumnezeu a rânduit prin lege jertfele şi sărbătorile, 
Sâmbetele şi lunile nouă, pentru dezmierdarea şi odihna 
trupului, cu siguranţă va cădea sub puterea patimilor şi sub 
ruşinea murdăriei gândurilor lor spurcate; acela va fi robul 
lumii ce se strică şi al îndeletnicirii cu gânduri trupeşti; de 
asemenea al materiei şi al formei patimilor (9), neputând 
avea în cinste nimic altceva decât cele supuse stricăciunii. 
De aceea poate unul ca acesta naşte în chip păcătos, pe 
Merob, care la rândul ei naşte cinci fii lui Ezdriel. Merob se 
tălmăceşte “săturarea gâtlejului““, care nu e altceva decât 
lăcomia pântecelui. Aceasta înțelegând porunca în chip 
iudaic, naşte lui Ezdriel modurile de întrebuințare abuzivă a 
simțurilor. Ezdriel este partea contemplativă a sufletului, 

căci numele acesta se tălmăceşte “putere dumnezeiească“, 
sau “ajutor tare“, sau “vedere puternică“. lar acestea nu sunt 
decât mintea cea făcută după chipul lui Dumnezeu, dar 
înduplecată apoi să se împreune cu lăcomia pântecelui, care 
este fiica legii înțeleasă trupeşte, adică a literii. Căci mintea 
fuind convinsă de litera legii că dezmierdarea trupului este o 
poruncă dumnezeiească, nu o primeşte decât pe aceasta spre 
conviețuire, socotind-o dumnezeiească şi cinstind-o ca pe o 
fiică a legii care împărăteşte."” Şi aşa face să se nască din ea 
modurile de întrebuințare abuzivă a simţurilor (10). Căci 
odată ce partea contemplativă, a sufletului, ascultând de 
litera legii, îmbrățişează dezmierdarea trupească în vederea 
conviețuirii cu ea, socotind-o din pricina poruncii 
dumnezeiească, începe să întrebuințeze simţurile contrar 
firii, nemaiîngăduind întrebuințarea nici unei lucrări a 
simţurilor conform cu firea. 

Deci cel ce se îndeletniceşte cu slujirea legii în 
chip trupesc (11), are cunoştinţa celor dumnezeieşti ca pe o 
țiitoare, nu ca pe o soție legiuită, şi face să se nască din ea 
“anatema“ (osânda) lucrării patimilor şi “ruşinea“ gândurilor 
urîte din ele; iar din Merob (fiica lui Saul), adică din 
lăcomia  pântecului, dobândeşte ca nepoți, modurile 
întrebuințării abuzive a simţurilor (41). Din această pricină 
el obişnuieşte să omoare raţiunile şi gândurile aflătoare în 
firea lucrurilor, adică pe cele conforme cu firea, ca pe nişte 
Ghibeoniţi. Căci Ghibeoniţii se tălmăcesc “munteni” sau 
“plutitori în văzduh“ (meteori) indicând desigur raţiunile 





504 Legea (v6uoq) este în greceşte de genul masculin, deci poate închipui 

pe Saul. 

55 Mintea (vodc) e în greceşte de genul masculin, iar desmierdarea 
(mpv0n) de genul feminin. Astfel li se potriveşte imaginea 
împreunării conjugale. 

mai înalte ale contemplaţiei naturale sau gândurile noastre 
conforme cu firea." Pe acestea le ucide Saul şi oricine imită 
pe Saul prin dispoziţia sa lăuntrică, prin faptul că, lăsându- 
se amăgit de a se ţine numai de litera legii, leapădă şi 
strâmbă raţiunile cele după fire. Căci nimeni nu poate să 
primească o rațiune sau un gând firesc dacă dă atenție unei 
slujiri trupeşti a legii. Fiindcă simbolurile nu sunt acelaşi 
lucru cu firea. lar dacă simbolurile nu sunt una cu firea, e 
limpede că cel ce se lipseşte de simbolurile legii ca de 
prototipuri, nu poate nicicând să vadă ce sunt lucrurile după 
firea lor. De aceea respinge nebuneşte rațiunile cele după 
fire (12). El nu cugetă că trebuie ocrotiți aceia, care au fost 
cruţaţi de Iisus,“ şi pentru care acela a purtat şi un război 
înfricoşat împotriva celor cinci regi ce au năvălit împotriva 
lor, război în care a luptat şi cerul însuşi, prin pietre de 
grindină,“ alăturea de lisus împotriva celor ce s-au ridicat 
asupra Ghibeoniților; aceia pe care Cuvântul cel întrupat i-a 
pus să care lemne şi apă la cortul dumnezeiesc, adică la 
Sfânta Biserică, preînchipuită prin cort“” (13). Căci acesta 
este lisus care a ucis modurile (de activitate) şi gândurile 
pătimaşe, care s-au ridicat prin simțuri împotriva lor. 
Fiindcă totdeauna Iisus, Cuvântul (Rațiunea) lui Dumnezeu, 
ocroteşte rațiunile contemplaţiei naturale, punându-le să 
care lemne şi apă la cortul dumnezeiesc al tainelor Sale, 
adică să procure materia ce se aprinde de lumina cunoştinţei 
dumnezeieşti şi să dea prilejul pentru curățirea de petele 
patimilor şi pentru creşterea vieţii în duh. Căci fără 





5% Ratiunile şi gândurile (Ayo ko Ao1ouoi) sunt în greceşte de genul 
masculin. 

57 Is. Nav. 9, 3 urm. 

608 Is. Nav. 10, 5 urm. 

69 Is. Nav. 10, 27. 

contemplația naturală nu se susține în nimeni în nici un chip 
puterea tainelor. 

Nu e greşit însă, nici potrivnic evlaviei, să se 
spună şi aceea, că Ghibeoniţii înfăţişează soarta neamurilor 
ce vin la lisus, împlinitorul făgăduinţelor dumnezeieşti, care 
le mântuieşte învăţându-le să care lemne şi apă, adică să 
poarte pe umerii virtuților, prin fapte, rațiunea tainică şi 
mântuitoare a crucii şi a renaşterii dumnezeieşti prin apă; şi 
să procure chivotului dumnezeiesc al credinței celei 
evlavioase prin făptuire omortrea mădularelor pământești,” 
ca pe nişte lemne, iar prin contemplație revărsarea 
cunoştinței în duh, ca pe o apă (14). 

Deci fie că preînchipuiesc raţiunile contemplaţiei 
naturale, fie neamurile mântuite prin credință, Ghibeoniţii îl 
au pe cel ce s-a hotărât să trăiască în chip iudaic numai după 
litera legii, drept duşman care luptă împotriva celui ce se 
mântuieşte. Căci acesta, slujind pântecelui ca lui 
Dumnezeu“ şi înfățişându-şi ruşinea ca pe un lucru vrednic 
de cinste, se alipeşte de patimile de ocară de parc-ar fi 
dumnezeieşti şi de aceea nu se îngrijeşte decât de lucrurile 
vremelnice adică de materie şi formă şi de lucrarea încincită 
a simţurilor rău întrebuințate; de cele dintâi ca de nişte fii ai 
țiitoarei Resfa, iar de cele din urmă, ca de nişte nepoți de la 
necinstita fiică Merob. lar simțirea (lucrarea simţurilor) 
unindu-se cu materia şi forma, pe de-o parte dă naştere 
patimei, pe de alta ucide şi stârpeşte cugetările cele după fire 
(15). Pentru că rațiunea firii nu se poate arăta la un loc cu 
patima, precum nici patima nu se naşte împreună cu firea“? 





610 Col. 5, 3. 

SI Fil. 3, 19. 

12 Patima e contrară firii, iar firea existând totdeauna potrivit unei 
rațiuni, patima e contrară şi rațiunii. 

(16). 

Deci cel ce se ține numai de litera Scripturii ca 
Saul, pe de o parte respinge raţiunile cele după fire, iar pe de 
alta, nu crede în chemarea neamurilor anunțată tainic de mai 
înainte, căutând în lege, aşa cum o înţelege el, numai 
plăcerea trupului. lar câtă vreme stăpâneşte această 
dispoziţie trupească peste cei ce, înțelegând astfel legea, 
trăiesc numai după simţuri, nu se iveşte în ea foamea 
cunoştinței duhovniceşti (17). Pentru că foamea este absenţa 
bunurilor ce au fost cunoscute odată prin experienţa însăşi şi 
lipsa totală a mâncărurilor duhovniceşti care întrețin 
sufletul. Căci cum va socoti cineva ca foame sau ca lipsă 
absenţa celor pe care nu le-a cunoscut niciodată? De aceea, 
cât trăieşte Saul nu se iveşte foametea, pentru că nu se 
simţea lipsa cunoştinței duhovniceşti cât trăia litera legii şi 
împărăţea peste Iudeii cei pământeşti cu înţelegerea. Când 
însă începe să strălucească raza harului evanghelic şi ia 
David împărăția peste cei duhovniceşti cu înţelegerea, cu 
alte cuvinte legea înțeleasă duhovniceşte, lucru care se 
întâmplă după moartea lui Saul, adică după sfârşitul literii 
(căci David se tălmăceşte “dispreţuire“ şi “cel tare la 
vedere“, primul înţeles potrivindu-i-se din punctul de vedere 
al Iudeilor, întrucât litera copleşeşte duhul, iar al doilea din 
punctul de vedere al creştinilor, întrucât duhul biruieşte 
litera) (18), atunci se simte foametea  cunoştinţei 
duhovniceşti. Şi anume o simte poporul credincios îndeobşte 
şi sufletul fiecăruia îndeosebi, când alege învelişul de 
dinafară al literii în locul contemplației tainice în duh şi 
socoteşte, aşa zicând, sufletul Scripturii mai de necinste 
decât trupul ei (19). Căci cu adevărat flămânzeşte poporul 
celor ce cred şi au cunoscut adevărul, ca şi sufletul fiecăruia, 
atunci când cade din contemplaţia duhovnicească prin har şi 

ajunge în robia formelor şi chipurilor literei, care nu 
hrăneşte mintea cu înțelesurile măreţe, ci umple simţirea cu 
năluciri pătimaşe prin figurile trupeşti ale simbolurilor 
Scripturii. Din această pricină se spune că foametea de 
cunoştinţa lui Dumnezeu se prelungeşte “trei ani unul după 
altul“. Căci tot cel ce nu-şi însuşeşte înţelegerea 
duhovnicească a dumnezeieştii Scripturi, leapădă pe de o 
parte, deodată cu ea, asemenea ludeilor, şi legea naturală, iar 
pe de altă parte nu cunoaşte nici legea harului, prin care li se 
dă celor călăuziţi de ea îndumnezeirea. 

Prin urmare foametea celor trei ani înseamnă lipsa 
de cunoştinţă care le vine din cele trei legi, din cea naturală, 
din cea scrisă şi din cea a harului, corespunzător cu fiecare, 
celor ce nu caută prin contemplaţie înțelesul lor mai înalt. 
Căci nu poate cultiva câtuşi de puțin ştiinţa Scripturilor 
acela care leapădă raţiunile naturale ale lucrurilor în 
contemplarea sa şi dă atenție numai simbolurilor materiale, 
negândindu-se la nici un înţeles duhovnicesc mai înalt (20). 
Pentru că atâta timp cât stăpâneşte numai latura istorică a 
Scripturii încă n-a încetat stăpânirea celor trecătoare şi 
vremelnice asupra înțelegerii, ci chiar dacă a murit Saul, mai 
trăiesc copiii şi nepoții lui, care sunt şapte la număr. Cu alte 
cuvinte din slujirea trupească şi vremelnică a legii 
obişnuieşte să se nască în cei iubitori de trup, pentru pricina 
amintită, o dispoziție pătimaşă, ce-şi are ca încurajare în 
rătăcire porunca arătată în simboluri (21). Pentru această 
pricină socotesc că nu s-a ivit foamete în zilele lui Saul, 
adică nu se simţea lipsa cunoştinţei duhovniceşti în vremea 
slujirii după trup a legii, ci în vremea harului evanghelic. 
Căci abia acum după ce a trecut împărăția literii, flămânzim 
când nu înțelegem duhovniceşte toată Scriptura, pentru 
faptul că nu gustăm din slujirea cea tainică în duh, aşa cum 

se cuvine creştinilor. lar când ne trezim la simțire asemenea 
lui David şi căutăm în fața Domnului (22), înţelegem 
limpede că harul cunoştinţei s-a luat de la noi din pricină că 
n-am primit raţiunile cele după fire, pentru a intra la 
contemplația tainică în duh, ci suntem lipiți încă de, 
gândurile trupeşti din litera legii. 

“Şi a căutat David, zice Scriptura, faţa Domnului. 
Şi a zis Domnul: Peste casa lui Saul nedreptatea, pentru că a 
omorît pe  Ghibeoniţi“. David este toată mintea 
străvăzătoare, care viețuieşte în Hristos (23) şi caută 
totdeauna faţa Domnului. lar față Domnului este con- 
templaţia şi cunoştinţa adevărată a celor dumnezeieşti, pe 
care căutând-o cineva prin virtute, află pricina pentru care 
lipseşte (cunoştinţa) şi primeşte porunca să dea morţii pe cei 
doi fu ai lui Saul din țiitoarea sa Resfa şi pe cei cinci fii ai 
fiicei sale, Merob. Saul se tălmăceşte, cum am spus, prin 
“ladul cerut“, sau “neştiința dorită“. lar “neştiinţa dorită“ 
înseamnă desigur litera legii, adică stăpânirea slujirii trupeşti 
a legii; sau mintea lipită trupeşte numai de materia literii 
prin simţuri (24). Resfa se tălmăceşte “calea gurii“, care 
înseamnă învăţarea legii numai prin rostirea cuvintelor. Căci 
“calea gurii“, dar nu şi a înțelegerii, o foloseşte cu adevărat 
numai cel străin de contemplaţia duhovnicească a legii. lar 
fii Resfei sunt Ermonti şi Memfivoste. Ermonti se 
tălmăceşte “anatema lor“, ceea ce înseamnă stricăciunea 
lucrării păcătoase a patimilor prin trup, sau locul, adică 
lumea, în care se suportă pedeapsa pentru călcarea poruncii, 
cu alte cuvinte afecțiunea din plăcere față de lume, sau poate 
mişcarea pământească, urîtă şi diformă a patimilor. lar 
Memfivoste se tălmăceşte “ruşinea trupului lor“, ceea ce 
înseamnă mişcarea nenaturală a minții spre păcat, adică 
gândirea născocitoare de patimi, sau poate cultivarea 

gândurilor iubitoare de lume şi de trup, sau, în sfârşit, 
mişcarea minții care dă chip patimilor şi plăsmuieşte 
frumuseți plăcute pentru simţuri. Aceştia sunt fiii, pe care îi 
naşte legea scrisă şi mintea ce se lipeşte numai de litera 
legii, din slujirea legii numai prin rostirea cuvintelor. lar 
Merob, fiica lui Saul, se tălmăceşte “saturarea gâtlejului“, 
ceea ce înseamnă lăcomia pântecelui. Căci litera legii, care 
închide în simbolurile pe cei ce slujesc ei, şi mintea care 
mărgineşte legea în chip literal la figuri, de dragul vieții 
trupeşti, nu pot da naştere decât dezmierdării față de cele 
materiale. lar cei cinci fii ai Merobei, fiica lui Saul, sunt cele 
cinci moduri pătimaşe ale relei întrebuinţări, a celor cinci 
simțuri, pe care le naşte lui Ezdriel, adică părții 
contemplative, afecțiunea care slujeşte prin lege numai 
trupului, prin dezmierdarea lui. 

Pe aceşti doi fii ai lui Saul (adică materia şi 
forma) (25), şi pe cei cinci nepoți ai lui (adică cele cinci 
moduri ale mişcării abuzive a simţurilor spre materie şi 
formă, sau împletirea pătimaşă şi nenaturală a simţurilor cu 
cele sensibile, sau cu cele supuse timpului şi curgerii), după 
moartea lui Saul (adică după trecerea slujirii trupeşti a legii 
şi după trecerea neştinţei), David îi predă, la porunca 
dumnezeiească, Ghibioniţilor, care viețuiesc pe înălțimea 
muntelui lui Saul (adică a contemplării duhovniceşti a legii), ca 
să-i omoare. Cu alte cuvinte legea duhovnicească, sau 
mintea, predă afecțiunea generală a celor de sub timp față de 
partea trupească şi sensibilă a simbolurilor, raţiunilor şi 
gândurilor mai înalte ale contemplaţiei naturale, pentru a o 
stârpi şi ucide. 

Căci dacă cineva nu a deosebit mai înainte în chip 
natural“'* lucrurile dumnezeieşti şi spirituale din simboluri 





s15 Dvowig Din scolia 26 se vede că e vorba de contemplţia naturală. 

(26) şi dacă drept urmare nu s-a născut în el dorul de a se 
apropia numai cu mintea de frumuseţea celor spirituale, 
scoțând cu totul afară simțirea (lucrarea simţurilor) de la 
adâncurile dumnezeieşti, nu se poate elibera de varietatea 
trupească a figurilor. lar câtă vreme umblă după acestea, 
ținându-se de literă, pe drept cuvânt nu află alinare foamei 
de cunoştinţă. Căci s-a osândit pe sine să, mănânce 
pământul Scripturii, sau trupul, asemenea şarpelui cel 
amăgitor, dar nu înţelesul sau duhul şi sufletul Scripturii, 
adică pâinea cea cerească şi  îngerească (înţeleg 
contemplarea şi cunoştinţa duhovnicească, cea în Hristos, a 
Scripturilor), mâncare pe care o dăruieşte Dumnezeu din 
belşug celor ce-L iubesc pe EI, precum s-a scris: “Pâine din 
cer le-a dat lor, pâinea îngerilor a mâncat omul “.9'* 

Prin urmare dacă dorim să ne săturăm cu harul 
dumnezeiesc, trebuie să strârpim înțelegerea trupească, cea 
după simţuri, a Scripturii, care dă naştere patimilor şi 
dispoziţiei afectuoase față de cele vremelnice şi trecătoare 
(sau lucrării pătimaşe a simţurilor, îndreptată spre cele 
sensibile). Să le stârpim şi pe acestea ca pe nişte fii şi nepoți 
ai lui Saul prin contemplația naturală, întru înălțimea 
rațiunilor (cuvintelor) dumnezeieşti, ca într-un munte. Căci 
dacă, după cuvântul dumnezeiesc, asupra lui Saul şi asupra 
casei lui atârnă nedreptatea, fiindcă a omorât pe Ghibeoniţi, 
e vădit că legea înțeleasă numai după literă, adică poporul 
ludeilor şi tot cel ce imita pe acela în ce priveşte înţelegerea 
(căci pe aceştia i-a numit Scriptura casa lui Saul) săvârşeşte 
nedreptate față de adevăr. Fiindcă acesta mărginește 
înțelesul legii numai la literă şi nu primeşte contemplaţia 
naturală, care ajută la descoperirea cunoştinței ascunsă tainic 





$14 Ps, 74, 24. Interpretarea aceasta a pâinii îngerilor a se vedea şi la Origen: 
De oratione, P. G. 11, 515. 

în literă şi mijloceşte între figuri şi adevăr, desfăcând pe cei 
călăuziţi de ea de la cele dintâi şi ducându-i spre cel din 
urmă, ci 0 respinge pe aceasta cu totul şi o înlătură de la 
cunoaşterea tainică a celor dumnezeieşti. 

Aşadar cei ce caută vederile celor dumnezeieşti 
trebuie să omoare această înţelegere trupească, vremelnică şi 
trecătoare a legii prin contemplația naturală, înălțimea 
cunoştinţei ca într-un munte. “Şi a chemat, zice, David pe 
Ghibeoniţi şi le-a zis lor: Ce voi face vouă şi cu ce să vă 
împac, ca să binecuvântaţi moştenirea Domnului? Şi au zis 
către rege: Bărbatul care ne-a zdrobit pe noi şi ne-a prigonit 
şi a socotit să ne stârpească pe noi, să-l pierdem pe el, ca să 
nu mai stea în hotarul lui Israil. Daţi-ne nouă, şapte bărbați 
din fiii lui şi-i vom spânzura pe ei Domnului în muntele lui 
Saul. Şi a luat regele pe cei doi feciori ai Resfei, fiica lui 
Aia, ţiitoarea lui Saul, pe Ermonti şi pe Memfivoste, şi pe 
cei cinci feciori ai Merobei, fiica lui Saul, pe care 1-a născut 
lui Ezdriel. Şi i-a dat pe ei în mâna Ghibeoniţilor. Şi i-au 
spânzurat pe ei în munte înaintea Domnului. Şi au căzut 
acolo cei şapte împreună. Şi i-au omorît în zilele secerişului, 
la începutul secerișului oarzelor“.*'* Unde aflăm în istorie să 
fi stârpit Ghibeoniţii pe Saul “ca să nu mai stea el în hotarul 
lui Israil“ ? Căci Maribaal, fiul lui Ionatan, fiul lui Saul, a 
fost scăpat de regele David,"* ca şi mulţi alţii din familia lui 
Saul, cum se arată în Cartea Para-lipomenelor.”” Şi cum pot 
spune Ghibeoniţii, luând din sămânţa lui Saul şapte bărbați: 
“îl vom pierde pe el, ca să nu mai stea în tot hotarul lui 
Israil““, odată, ce acela murise cu mulți ani înainte? Precum 
sevede s-a amestecat în povestirea istorică ceva fără noimă, 





15 [I Imp. 21, 2-9. 
16 [I Imp. 21, 7. Dar acolo i se spune fiului lui Ionatan tot Memfivoste. 
%7 ] Paralip. 12, 2. 


464 


Sfântul Maxim Mărturisitorul 


ca să ne îmboldească să căutăm adevărul mai înalt al celor 
scrise. Deci stârpeşte înțelesul cel trupesc al Scripturii, adică 
pe Saul din tot hotarul lui Israil, cel ce omoară de fapt, prin 
contemplația naturală, ca prin nişte Ghibeoniţi, afecțiunea 
pofticioasă şi trupească față de materia nestatornică şi 
curgătoare, afecțiune născută în suflet din legea scrisă. 
Acela ucide, ca pe nişte fii şi nepoți ai lui Saul, înţelesul 
pogorât al legii, prin mijlocirea contemplaţiei naturale, întru 
înălțimea cunoştinţei ca într-un munte, şi descoperă înaintea 
Domnului prin mărturisire, înțelegerea trupească a legii de 
mai înainte. Căci aşa poate fi înțeleasă “spânzurarea înaintea 
Domnului“, de către cei iubitori de învăţătură. Aceia scot 
prin cunoştinţă la lumină înțelegerea greşită ce o aveau 
despre lege luată după literă (27). Dar tot cel ce a ucis 
înțelegerea trupească a legii, a ucis şi a stârpit desigur litera 
legii “ca să nu mai stea în tot hotarul lui Israel“, adică în 
toată rațiunea contemplaţiei duhovniceşti (28). Căci Israel se 
tălmăceşte “minte văzătoare de Dumnezeu“. Dar e vădit că 
laturea trupească a legii nu se mai poate afla în nici un fel în 
contemplația duhovnicească a celor ce au ales duhul în loc 
de literă. Căci, după cum s-a scris, “Duh este Dumnezeu şi 
cei ce se închină lui se cade să I se închine în duh şi 
adevăr“,"* nu în literă. Fiindcă litera omoară, iar duhul face 
viu“.S!” Pentru aceasta ceea ce obişnuieşte să omoare, 
trebuie să fie omorît prin duhul de viață făcător. Căci este cu 
neputinţă să existe şi să lucreze împreună partea trupească şi 
partea dumne-zeiească a legii, adică litera şi duhul, odată ce nu 
poate lucra în armonie ceea ce nimiceşte viața cu ceea ce o 
hărăzeşte prin fire (2). 

Deci socotind acest loc ca istorie, ceea ce spune 





618 [o. 4, 24. 
9 1] Cor. 3,7. 

Scriptura nu corespunde adevărului. Căci cum au stârpit 
Ghibeoniţii pe Saul din tot hotarul lui Israil, odată ce se află 
şi după aceea mulți din familia lui în popor? Dar înțelegând 
acestea spiritual, aflăm în chip clar că legea scrisă, adică 
rânduiala trupească a slujirii în simboluri e desființată total 
prin mijlocirea contemplației naturale întru înălțimea 
cunoştinței. Căci unde mai dăinuieşte tăierea împrejur a 
trupului când legea e înţeleasă duhovniceşte? Unde mai sunt 
Sâmbetele şi începuturile lunilor? Unde praznicele 
sărbătorilor? Unde mai e rânduiala jertfelor, a odihnei 
pământului şi celelalte prescripții ale slujirii trupeşti a legii? 
Căci privind lucrurile în chip natural, ştim că desăvârşirea 
nu stă în a tăia ceva din întregimea cea după fire lăsată de 
Dumnezeu (30). Doar nu stă desăvârşirea în ciuntirea 
meşteşugită a firii şi în lepădarea prin născocirea a ceea ce i 
s-a dat de la Dumnezeu potrivit cu rațiunea creaţiunii. Altfel 
am socoti că meşteşugul e mai puternic ca Dumnezeu în 
întărirea dreptății şi am considera ciuntirea născocită a firii 
drept întregire a unei dreptăți ciuntite după creațiune (30). 
Ci din locul tipic pe care-l ocupă părticica tăiată învăţăm să 
facem în chip duhovnicesc (gnostic) tăierea împrejur a 
dispoziției pătimaşe a sufletului, ca aplecarea voii noastre să 
se conformeze mai deplin cu firea, corectând legea pătimaşă 
a naşterii (facerii) adăugată pe urmă. Căci tăierea tainică 
(mistică) împrejur constă în tăierea totală a afecțiunii 
pătimaşe faţă de nașterea (facerea) ivită pe urmă” (31). lar 





20 Despre tăierea împrejur vezi şi Capetele gnost. IL, 40-41; Filocalia IL, 
p. 137; P. G. 90, 1096. şi Ambigua P. G. 91, 1392 - 3. Acolo am 
tradus: mepi 1rjv veveow faţă de cele ce se nasc şi pier, luându-mă 
după interpretarea lui Hans Urs von Balthasar. Dar întrucât de aici se 
vede că legea acestei y&veorc e introdusă ulterior în creaţie, ea trebuie 
să însemne modul pătimaş al naşterii sau patima împreunată cu ea şi 
nu în general facerea sau devenirea, sau cele ce se nasc şi pier. Ea e 

Sâmbăta (Sabatul) este oprirea deplină a lucrării patimilor şi 
încetarea totală a mişcării minţii spre cele create, precum şi 
desăvârşita trecere la Dumnezeu”! (32). Cel ajuns apoi la 
Dumnezeu, atât cât e cu putință omului, prin virtute şi 
cunoştinţă, nu trebuie să mai cugete, ca la niscai lemne,” la 
vreo materie oarecare ce aprinde patimile, nici să mai adune 
rațiunile “firii, ca să nu dogmatizăm ca Elinii un Dumnezeu 


ce se îndulceşte cu patimile sau se măsoară cu hotarele 





ErikTmTov sau Eneioakrov adăugată la fire, nu ţine fiinţial de fire şi 
prin tăierea ei nu se înlătură ceva propriu firii, ci voinţa se 
conformează mai degrabă firii. 

“1 Despre Sabat vezi şi cap. gnost. 1 35 - 39, 51 - 60, II 64 - 65. În 
general şi în acele locuri găsim aceeaşi întreită gradaţie în 
interpretarea mistică a Sâmbetei: 1. oprirea de la păcat. 2. oprirea de 
la activităţile îndreptate spre făpturi. 3. străbaterea minţii la 
Dumnezeu. Dar în cap. gnost. mai găsim între prima oprire şi a doua 
încă una: oprirea activităţii naturale a simțurilor, când rămâne activă, 
numai mintea în contemplarea naturală a raţiunilor din lucruri ( 38). 
Evagrie spusese: “Sabatul este liniştea sufletului rațional care nu 
trece hotarele firii“ (cap. prognost. IV, 44, Frankenberg p. 291). 
Conform cu imanetismul său, Evagrie nu interpretează Sâmbăta şi ca 
o depăşire a graniţelor firii. Comentariul lui Baboi interpretează acest 
cap. aşa: “Cei ce prin vieţuire morală au ajuns la acea linişte 
naturală, încât sufletul nu se mai lasă atras de cele pământeşti, 
păstrează acea ordine naturală şi nu mai trec peste granița naturală a 
firii lor raționale, pe care a pus-o Dumnezeu în ei la creațiune, ci o 
păzesc cu grijă înlăuntrul lor spre fericirea proprie“. 

Pe când pentru Maxim Sâmbăta simbolizează şi o trecere a 
sufletului dincolo de toate la Dumnezeu, pentru Evagrie ea e numai o 
revenire a firii în graniţele ei, din abaterile prin păcat. După Maxim 
Sâmbăta simbolizează mai mult decât tăierea împrejur, care e 
înlăturarea a tot ce s-a adăugat în chip rău la fire; pentru Evagrie nu e 
mai mult. 

2 Num. 15, 32. Evagrie încă folosise tipul omului care, adunând lemne 
Sâmbătă, a fost ars (se înțelege în cuptorul patimilor). (Cap. 
prognost. IV, 26, Frankenberg, 281). 

(definițiile) firii. Căci atunci pe Dumnezeu nu-L strigă 
decât tăcerea desăvârşită (33) şi nu şi-L reprezintă decât 
neştiinţa totală prin depăşire (1 ka vnepoyn v 6yvoot0).** 

lar începuturile lunilor zicem că sunt diferitele 
iluminări ce ne întâmpină pe drumul zilelor trăite în virtute 
şi cunoştinţă (34), cu ajutorul cărora privind deodată peste 
toate veacurile, împlinim anul primit al Domnului“* 
“împodobit cu cununa bunătăţii“.” Iar cununa bunătăţii este 
credința curată, împodobită cu cuvintele înalte ale dogmelor 
şi cu cugetările duhovniceşti, precum cu nişte pietre 
prețioase şi încoronând mintea iubitoare de Dumnezeu, ca 
pe un cap (35). Sau mai bine, cununa bunătății este, (36) 
însuşi cuvântul lui Dumnezeu, care cu felurimea modurilor 
Providenței şi ale Judecăţii, adică prin înfrânarea de la 
patimile de bunăvoie şi prin răbdarea celor fără de voie (37), 
înconjoară mintea ca pe o frunte şi prin împărtăşirea harului 
îndumnezeirii face mintea mai frumoasă decât pe Sine 
însuşi. 

Dintre sărbători, cea dintâi (38) este simbolul 
filosofiei active, care trece pe cei călăuziți de ea din Egiptul 
păcatului la virtute; a doua (39) este chipul contrmplaţiei 
naturale în duh, care aduce lui Dumnezeu ca pe o pârgă a 
secerişului cunoştinţa evlavioasă despre lucruri; a treia 
simbolizează taina teologiei (a cunoştinței de Dumnezeu (40), 
îmbrățişând aptitudinea (deprinderea) cunoaşterii tuturor 
rațiunilor duhovniceşti din făpturi, desăvârşita nepăcătuire 
prin har în temeiul iconomiei Cuvântului întrupat şi 





63 De aici se vede că Sâmbăta simbolizează ridicarea şi peste 
contemplarea raţiunilor din lume. 

64 Sâmbâta aşadar simbolizează şi teologia apofatică. 

&5 Is. 61,2. 

626 pg, 42,2. 

neschimbabilitatea nemuritoare şi desăvârşită în bine, ca una 
ce e împreunată cu trâmbiţi, cu jertfă de împăcare şi cu 
fixarea de corturi.” 

Acesta socotesc că este un înţeles al cinstirii 
zilelor. Căci nu a poruncit Dumnezeu să se cinstească 
Sâmbăta, începuturile lunilor şi sărbătorile, fiindcă a voit să 
fie cinstite anumite zile de către oameni, în felul acesta i-ar 
fi învăţat prin porunca legii să slujească făpturii în locul 
Făcătorului, făcându-i să-şi închipuie că zilele sunt 
vulnerabile prin fire şi de aceea trebuie să li se aducă 
închinare (41), Dumnezeu însă a indicat simbolic că El este 
acela care trebuie să fie cinstit prin zile. Căci El este 
Sâmbăta, ca Cel ce e repausul sufletului după ostenelile în 
trup şi odihna după străduințele pentru dreptate (42)”% El 
este şi pacea fiindcă slobozeşte pe cei ținuți în robia amară a 
păcatului. Dar este şi Cincizecimea, ca început şi sfârşit 
(țintă finală) al lucrurilor şi ca rațiune (cuvânt), întru care se 
cuprind toate prin fire (44). Căci dacă Cincizecimea cade 
după perioada unei săptămâni de săptămâni, ea este o 
zecime încinită. Dar aceasta înseamnă că natura celor create, 





57 Trâmbiţele vestesc cunoştinţa, jertfa aduce curăţia de păcate, iar 
fixarea costului înseamnă fixarea trupului ca să nu se mai sfărâme. 
Sensul acesta al Sâmbetei nu-l găsim atât de clar în cap. gnost. De 
aici se pare că cap. gnost sunt scrise înainte de Răsp. către Talasie şi 
nu pe urmă, cum crede Urs von Balthasar. În Ambigua se spune 
despre Sâmbăta ceva apropiat. Ea e: “marea zi a odihnei de lucrurile 
dumnezeieşti, care, după Scriptura Genezei, nu are nici început, nici 
sfârşit, nici facere; e arătarea celor mai presus de hotar şi măsură 
după mişcarea celor definite prin măsură; e identitatea nesfârşită a 
celor necuprinse şi nescrise împrejur după câtimea celor ce pot fi 
cuprinse şi scrise împrejur“ (P.G. 91, 1392). Aşadar Sâmbăta nu mai 
e ceva negativ, numai oprirea de la cele naturale, ci apariţia vieții 
dumnezeieşti în om, sau mai bine zis chiar odihna de la cele naturale 
nu e decât opera lui Dumnezeu. 

care după rațiunea sa e încincită, din pricina simțurilor, după 
străbaterea naturală a timpurilor şi a veacurilor se va sălăşlui 
în Dumnezeu Cel unul după fire; nemaiavând nici o mar- 
gine,"” căci în Dumnezeu nu este nici un interval, fiindcă 
spun unii că Cuvântul este o monadă ce se lărgeşte ca 
Providență, înaintând în cele zece porunci. Când însă firea 
se va uni după har cu Cuvântul, nu vor mai exista cele fără 
de care nu este nimic,“ încetând mișcarea ce, transformă 
(alterează) pe cele ce se mişcă prin fire. Căci stabilitatea 
mărginită, în care se găseşte în chip necesar prin 
transformare mişcarea celor ce se mişcă, trebuie să 
primească un sfârşit prin venirea stabilității nesfârşite, în 
care are să se odihnească mişcarea celor ce se mişcă.” 
Pentru că unde este o graniță după fire, este şi o mişcare ce 
transformă pe cele ce se află în acel cuprins. Iar unde nu este 
o graniță, desigur că nu se va cunoaşte nici o mişcare care să 
transforme pe cele cuprinse acolo.**? 





59 La care să ajungă. 

5% Timpul şi spaţiul. 

S51 Lumea aceasta a tuturor lucrurilor şi fiinţelor e o stabilitate între două 
graniţe. (De pildă între naştere şi moarte). Când graniţa din urmă a 
fost atinsă de o fiinţă, ea a încetat, adică a trecut dincolo de graniță. 
Dar în Dumnezeu fiinţele nu mai au nici o graniță, deci nu mai au o 
stabilitate mărginită, ci una nemărginită. 

62 Prin faptul că orice lucru sau fiinţă creată are două graniţe, trebuie să 
străbată distanța de la una până la alta. Acest interval (6ăorao1ş) pe 
care trebuie să-l parcurgă fiinţa, o ţine în mişcare. Faptul că are o 
margine o face să se mişte, dar şi să moară, sau să se transforme în 
altceva când mişcarea o duce la graniţa sa ultimă. Dar în Dumnezeu 
nu mai e o margine pentru nimic. Deci în El nimic nu mai moare sau 
nu se mai transformă, în E] e o stabilitate internă. Pe de altă parte El 
nefiind cuprins între două graniţe, neaflându-se un interval sau mai 
multe ce trebuie străbătute, în El nu e nici mişcare propriu zis. Facem 
două observaţii. Prima; Stabilitatea (or&oiq) e luată aici în alt sens, 
decât în acela de încremenire. E o stabilitate în sensul de persistare în 

Lumea însă este un spațiu mărginit şi o stabilitate 
mărginită, iar timpul o mişcare circumscrisă. De aceea 
mişcarea, din cursul vieţii transformă cele aflătoare în lume. 
Când însă firea va trece cu lucrarea şi cugetarea peste spaţiu 
şi timp (adică peste cele fără de care nu este nimic, sau peste 
stabilitatea şi mişcarea mărginită) şi se va împreuna 
nemijlocit cu Providența, va afla Providența ca pe o rațiune 
prin fire simplă şi stabilă ce nu are nici o margine şi de 
aceea nici o mişcare. Deci până ce firea se află în lume în 
chip temporal, e supusă mişcării transformatoare, din pricina 
stabilității mărginite a lumii şi a coruperii prin alterare în 
cursul timpului. Dar ajunsă în Dumnezeu, va avea, datorită 
monadei naturale a Celui în care a ajuns, o stabilitate 





ființa proprie. Deci o stabilitate care nu exclude desăvârşirea. Aşa se 
sintetizează odihna şi mişcarea (Ambig. P.G. 91, 1221: Dumnezeu 
nici nu se mişcă, nici nu stă). O altă observaţie: Intervalul e atât ceea 
ce se cuprinde înăuntru a două graniţe, cât şi spaţiul dintre graniţa 
finală părăsită şi alta inițială neatinsă. Nici unul din aceste intervale 
nu e în Dumnezeu. De aceea în El făptura nu are parte nici de o 
evoluţie prin care scoate la iveală forme noi, nici de un sfârşit sau 
alterare, adică de-o încetare totală de-a exista ca ființa cutare, pentru 
a începe după aceea ca altceva. Deci nici o mişcare (ca alterare), nici 
de încetare (ca moarte), ci de oprire ca mişcare eternă şi identică, de 
mobilitate stabilă, sau de stabilitate mobilă. 

Un loc paralel al lui Maxim: “Începutul oricărei mişcări naturale a 
celor ce se mişcă este facerea (y&vo1g) celor ce se mişcă, iar început 
al facerii lor este Dumnezeu ca Făcător. Sfârşit al facerii celor făcute 
este stabilitatea (o71601g) pe care o produce după străbaterea tuturor 
celor mărginite, nemărginirea (&newpia). În aceasta se opreşte toată 
mişcarea celor ce se mişca în mod natural, pentru faptul că nu există 
în ea nici o distanţă sau interval (6&ornuo), neavând deci unde, cum 
şi spre ce să se mişte, întrucât are pe Dumnezeu, care hotărniceşte 
chiar şi nemărginirea ce hotărniceşte toată mişcarea, ca sfârşit în 
calitate de cauză“. Amb. Lib. 91, 1217. 

s% Dumnezeu, fiind prin natura Lui unitatea care e identică cu totul, nu 

pururea în mişcare şi o identică mişcare stabilă, săvârşită 
etern în jurul Aceluiaşi, Unul şi Singur. E ceea ce numeşte 
Scriptura sălăşluirea statornică şi nemijlocită a celor create 
în primele lor cauze. 

Taina Cincizecimii este deci unirea nemijlocită a 
celor providențiați cu Providența, adică unirea firii cu 
Cuvântul, prin lucrarea Providenţei, unire în care nu se mai 
arată nici timp nici devenire.“ Iar trâmbiţa este Cuvântul, 
ca cel ce face să răsune în noi cunoştinţele dumnezeieşti şi 
negrăite. Tot EI este şi ispăşire, ca Cel ce s-a făcut ca noi şi 
topeşte în Sine fărădelegile noastre şi cu darul harului 
duhovnicesc îndumnezeieşte firea care a păcătuit. Şi în 
sfârşit EI este şi înfigerea corturilor, ca Cel ce ne fixează în 
neschimbabilitate prin deprinderea noastră în bine asemenea 
lui Dumnezeu şi constituie legătura care ne duce prin 
prefacere spre nemurire (45). 

lar dacă ne apropiem cu înţelegerea naturală de 
Scriptură, nu credem că prin tăierea de dobitoace necu- 
vântătoare şi prin stropiri de sânge îl îndulcim pe Dum- 
nezeu, ca să dea iertare păcatelor ca o răsplată, celor ce le 
aduc. Dacă am crede aceasta, ne-am închina, fără să ne dăm 
seama, unui Dumnezeu pătimaş, care doreşte cu patimă şi cu 
multă sârguință acele lucruri pentru care socotim şi pe 
oamenii ce le caută cu mare poftă, ca neînfrânați şi 
nestăpâniţi (46). Ci e vorba aici de jertfe duhovniceşti. Căci 
jertfe duhovniceşti ştim că sunt nu numai omorîrea patimilor 
înjunghiate cu sabia Duhului, care e cuvântul lui Dumnezeu, 





are nici o graniță. De aceea cel aflător în Dumnezeu, neajungând 
nicicând la o graniță, nu piere şi nu se alterează în veci. Continuitatea 
nemărginită a monadei divine, sau a vieţii ei, care se face viaţă a 
celui ajuns în Dumnezeu, asigură stabilitatea eternă a aceluia. 

54 -eveoig. În unirea cu Dumnezeu nu mai e naștere, facere, dezvoltare 
şi moarte, sau transformare în altceva. 

şi deşertarea în intenție a întregii vieți din trup, asemenea 
sângelui, ci şi aducerea înțeleaptă a moravurilor şi a tuturor 
facultăților naturale lui Dumnezeu, ca ardere de tot în focul 
harului celui în duh, spre a le preda lui Dumnezeu (47). 
Astfel, înțelegând în chip natural“” fiecare din simbolurile 
aflătoare în Scriptură, omorîm întru înălțimea contemplației 
tainice, ca pe un munte, pe şapte dintre fini lui Saul, adică 
predania vremelnică a legii” şi stârpim pe Saul, adică 
înțelesul trupesc legat de litera Scripturii, “spre a nu mai sta 
el în tot hotarul lui Israil“, adică în contemplaţia 
duhovnicească. Căci trăind acesta cu adevărat, zdrobeşte, 
prigoneşte şi stârpeşte rațiunile şi gândurile naturale, prin 
faptul că mărgineşte legea mimai la trup, cinstind ca 
dumnezeieşti patimile de ocară (48). Dar gândurile naturale 
luând încuvinţare de la legea duhului, omoară aceste patimi 
pe toate deodată, la începutul secerişului oarzelor, adică 
atunci când prin filosofia lucrătoare o rațiune cumpănită 
adună la un loc toate virtuţile.“” Atunci e omorît înţelesul 
pământesc al Scripturilor şi toată năzuința trupească e 
stârpită cu desăvârşire. Căci îndată ce se îndeletniceşte 
cineva în mod raţional cu filosofia virtuților, şi-a mutat în 
chip firesc“* înțelegerea Scripturilor spre duh. El slujeşte 





555 E vorba de contemplarea naturală, care se face în duh, prin har, spre 
deosebirea de privirea trupească, exterioară. 

5 Numărul şapte închipuieşte timpul. E vorba aici de latura vremelnică, 

trecătoare a legii. 

5% E faza primă a vieţii duhovniceşti, faza purificării sau a dobândirii 

virtuţilor. 

45 Mutarea la înţelegerea duhovnicească a Scripturii e naturală, pentru 
că e conformă cu firea noastră şi cu firea Scripturii. Dar ea nu are loc 
decât prin contemplarea paturală, care se face cu ajutorul Duhului. 
Restabilicea în fire şi rămânerea în ea, nu se poate realiza fără harul 
de sus. 

acum în chip activ lui Dumnezeu întru înnoirea dunului prin 
vederile cele înalte şi nu întru vechimea literii prin 
înțelegerea coborită trupească şi simţuală a legii, spre a 
hrăni patimile şi a sluji păcatului, asemenea ludeilor (49). El 
ucide, cu fapta, prin gândurile naturale, înțelegerea pătimaşă 
şi trupească a legii, cum istoriseşte cuvântul Scripturii, 
zicând: “ŞI a luat regele pe cei doi fii ai Resfei, fiica lui Aia, 
țiitoarea lui Saul, pe Ermonti şi pe Memfivoste, şi pe cei 
cinci fii ai Merobei, fiica lui Saul, pe care i-a născut lui 
Ezdriel, şi i-a dat pe ei în mâna Ghibeoniţilor“. Mâna 
Ghibeoniţilor este activitatea virtuoasă a gândurilor naturale 
(50), prin care sunt ucişi fiii Resfei, Ermonti şi Memfivoste, 
adică lucrarea patimilor şi mişcarea desfrânată a gândurilor 
născute din învățarea trupească a legii, numai prin rostirea 
cuvintelor. De asemenea cei cinci fii ai Merobei, adică 
modurile desfrânate ale celor cinci simţuri, născute din 
voluptate, prin întrebuinţarea contrară firii a lucrării lor. Pe 
acestea le omoară împreună, ca într-un munte, pe înălțimea 
contemplaţiei duhovniceşti, orice minte înaltă şi sublimă în 
cele dumnezeieşti, la începutul secerişului oarzelor, adică la 
începutul activității virtuoase, sau al contemplației 
evlavioase conforme cu firea. Le omoară împreună, întrucât 
înjunghie deodată lucrarea patimilor, mişcarea urîtă a 
gândurilor şi modurile desfrânate ale lucrării abuzive a 
simţurilor. 

“Şi au căzut, zice, împreună cei şapte şi i-au 
omorît la începutul secerişului oarzelor. Şi a luat Resfa, fiica 
lui Aia, sac şi l-a întins sieşi pe piatră, până a căzut peste ei 
ploaia lui Dumnezeu din cer“. Resfa, precum am spus, 
înseamnă “drumul gurii“, care este învăţarea trupească a 
legii numai prin rostirea cuvântului. Aceasta, după ce sunt 
omorâte patimile născute din ea şi după ce se fac arătate, ca 

pe un munte, pe vârfurile contemplației naturale, în inima 
celor stăpâniți mai înainte de ea (51), îşi aşterne ca un sac 
căința pe piatră (adică pe, credința în Domnul), împlinind în 
duh, prin pocăinţa cea după Hristos, cele orânduite. Ziua şi 
noaptea ea are adică înaintea ochilor prin amintire, ca pe 
nişte fii împlinirea trupească de mai înainte a legii, până ce 
cade ploaia lui Dumnezeu din cer, adică până ce sunt trimise 
cunoştinţele dumnezeieşti ale Scripturii din înălțimea 
contemplaţiei duhovniceşti (52), ca să stingă patimile şi să 
restaureze virtuțile. Căci deprinderea în ale legii, venind prin 
pocăință la Hristos, piatra cea adevărată şi tare, primeşte 
ploaia  dumnezeiească a cunoștinței duhovniceşti a 
Scripturii, după împlinirea poruncii regelui David, adică a 
minţii celei tari la vedere. Căci se zice: “Şi a făcut toate câte 
le-a poruncit regele. lar după acestea s-a milostivit 
Dumnezeu de ţară“. Prin urmare deprinderea cu 
dumnezeieştile Scripturi, strămutându-se la Hristos, adică la 
piatră, după pounca regelui David adică a “legii 
duhovniceşti“, sau “a minții celei tari la vedere“), prin 
mijlocirea căinţei (al cărei simbol e sacul), împreunată cu 
lucrarea virtuţilor, face să coboare ploaia dumnezeiească a 
cunoştinței şi-L înduplecă pe Dumnezeu să se milostivească 
pe pământul (ţara) inimii şi să trimită  şuvoaiele 
dumnezeieşti ale darurilor (harisme-lor) şi să procure din 
belşug roadele dreptăţii. Prin aceasta pune capăt neştiinţei 
de mai înainte a celor dumnezeieşti care stăpânea ca o 
foamete, şi umple ţara de bunătăţile duhovniceşti, încărcând 
sufletul cu grâu, cu vin şi cu untdelemn. Cel dintâi (53) îl 
întăreşte ca învățătură a cunoştinţei lucrătoare; al doilea (54) 
îl înveseleşte ca o dragoste dumnezeiească ce înviorează 
ardoarea dorinţei după unirea cu Dumnezeu; iar cel din 
urmă (55) luminează fața virtuților ca o nepătimire lină şi 

liniştită, străvezie şi luminoasă şi liberă de toată mişcarea 
pământească (56). 

Deci să zicem şi noi asemenea marelui David: Să 
stârpim pe Saul din tot hotarul lui Israil, adică să omorîm 
slujirea cea pământească şi trupească a legii, sau chipul 
iudaic al slujirii şi înţelesul trupesc şi imediat al literei 
Scripturii din toată contemplația tainică şi să trecem la 
înțelesul duhovnicesc care îndumnezeieşte şi să ne împăcăm 
cu Ghibeoniţii (adică cu raţiunile naturale ale lucrurilor), pe 
care i-a scăpat neatinşi lisus,“ adevăratul împlinitor al 
făgăduinţelor dumnezeieşti şi pentru a căror stârpire de către 
Saul a oprit Dumnezeu ploaia dumnezeiească a cunoștinței 
tainice. lar prin Ghibeoniţi, adică prin contemplaţia naturală, 
să omorîm înţelegerea pătimaşă, materială şi vremelnică a 
legii, adică pe cei şapte bărbați din fui lui Saul, pe care îi 
naşte Resfa, sau drumul gurii, care este învăţarea trupească a 
legii, şi Merob, care se tălmăceşte saturarea gâtlejului, adică 
dezmierdarea pântecelui, cea dintâi născând adică pe 
Memfivoste şi pe Ermonti, dintre care primul se tălmăceşte 
“ruşinea gurii“, iar celălalt “anatema lor“, sau deprinderea şi 
lucrarea patimilor, iar cea de-a doua născând lui Ezdriel, 
adică părții contemplative a sufletului pe cei cinci fu, adică 
cele cinci moduri pătimaşe ale relei întrebuințări a 
simțurilor.  Stârpindu-le pe acestea prin contemplația 
naturală, împăcăm pe Dumnezeu cel mâniat, ca unii ce am 
trecut de la literă la duh. Prin aceasta facem să coboare 
ploaia durnnezeiească a cunoștinței şi ne bucurăm din 
belşug de roadele dreptății. Căci ridicând litera legii, ca pe 
un Saul oarecare, sau înțelegerea materială a literei, născută 
în cei pământeşti la înţelegere, ca pe nişte fii şi nepoți ai lui 
Saul, la înălțimea cunoştinţei tainice şi duhovniceşti, prin 





*% Josua 9, 20. 

mijlocirea contemplației naturale, omoriîm tot înţelesul 
trupesc şi vremelnic sau mai bine zis pământesc al legii, 
dacă l-am urît şi noi pe Saul cu Dumnezeu şi l-am socotit 
nevrednic să mai împărătească peste Israel;* adică am 
respins modul trupesc al Scripturii, sau Iudaismul, ca să nu 
mai împărăţească peste puterea cugetătoare din noi spre a o 
robi trupului. 

Căci trebuie să-l urîm pe Saul (sau slujirea 
trupească a legii) şi să-l scoatem din demnitatea 
împărătească, fiindcă a cruțat pe Agag regele lui Amalec, şi 
pe cele mai grase din oile şi vitele aceluia, ca şi viile şi 
măslini lui, adică materiile care aprind mânia şi pofta şi 
pricinile dezmierdărilor, ba pe însuşi Agag l-a trecut viu în 
pământul făgăduinţei,”” ceea ce înseamnă că a strămutat 
vițelul, sau cugetul pământesc al trupului, în locul 
cunoştinței dumnezeieşti, adică în inimă (57). Căci Agag se 
tălmăceşte “viţel“, fiind poate viţelul acela pe care nebunul 
şi neînţeleptul Israel (58), turnându-şi-l în pustie, l-a 
îndumnezeit,“” preţuind mai mult plăcerea pântecelui decât 
slujirea dumnezeiească. Pe acest vițel îl nimiceşte Moise şi 
Samuil: cel dintâi fărâmiţându-l şi împrăştiindu-l sub apă, 
iar cel de-al doilea  înjunghiindu-l cu sabia 
duhovnicească.” Cu alte cuvinte îl nimiceşte harul viu şi 
lucrător al Duhului Sfânt (căci aceasta înseamnă Moisi) şi 
ascultarea lui Dumnezeu prin împlinirea poruncilor (căci 
aceasta înseamnă Samuil)“. De fapt Moise se tălmăceşte 
“apă săltătoare“, iar Samuil “ascultarea lui Dumnezeu“, care 





01 Regi 16,1. 

“11 Regi 15,8. 

2 Exod 32, 4. 

*% Exod 32, 20; IL Regi 15, 32. 

5 Moise simbolizează harul Botezului, Samuil împlinirea poruncilor de 
după aceea. Nici una fără alta nu ajunge pentru nimicirea păcatului. 

este credința adevărată şi viața după voia lui Dumnezeu. 
Deci stăpânirea păcatului sau cugetul trupesc e 
omorât pe deoparte de harul sfântului Botez, iar pe de alta e 
înjunghiat de ascultarea lucrătoare a poruncilor dum- 
nezeieşti cu sabia Duhului (adică cuvântul cunoştinţei 
dumnezeieşti, celei în duh). Căci ascultarea aceasta strigă 
tainic către patima păcatului, cum a strigat şi marele Samuil 
către Agag: “Precum sabia ta a lipsit pe mame de copiii lor, 
aşa şi mama ta va fi azi între femei lipsită de fii.“ De fapt 
patima lăcomiei stomacului a lipsit multe virtuți de fii, 
pierzându-i prin gândul lucios şi lunecos al plăcerii, ca 
printr-o sabie. Căci prin necumpătare stârpeşte seminţele 
cumpătării, prin lăcomie strică cumpăna egală a dreptății, 
prin iubirea trupească de sine taie legătura naturală a iubirii 
de oameni, şi scurt vorbind patima lăcomiei pântecelui 
omoară toţi copiii ce se nasc din virtute. lar această patimă o 
desfiinţează, precum am zis, numai harul Botezului şi împli- 
nirea poruncilor prin ascultarea lui Dumnezeu (59). Deci 
Dumnezeu după ce a uns ca rege al lui Israel legea, care 
cultivă prin literă patima aceasta, se căieşte şi trece puterea 
împărăției de la ea, dând-o lui David, adică legii evanghelice 
şi duhovniceşti. Căci David este fiul lui Iese, iar ese se 
tâlcuieşte “facerea lui Dumnezeu“. Deci Sfânta Evanghelie 
este rodul facerii, sau al lucrării proprii a lui Dumnezeu în 
trup. Ea primeşte împărăția pentru veacuri nesfârşite. Sub 
stăpânirea ei avem parte de o bucurie şi de o veselie 
netrecătoare, căci ea e ziua neînserată şi fără de sfârşit. 
Fiindcă se spune: “Aceasta este ziua pe care a făcut-o 
Domnul; să ne bucurăm şi să ne veselim într-însa“.“% Iar 





%5 1 Regi 15, 33. 
*% Ps. 117,23. 

ziua înseamnă aici harul evanghelic,“ sau taina Aceluia 


care a adus acest har şi în care vrea să umblăm, cum zice 
dumnezeiescul Apostol, noi toţi cu bunăcuviință, ca în ziua 
cunoștinței şi a adevărului.“ Căci ziua luminii veşnice este 
Hristos însuşi, în care trebuie să viețuiască toţi cei ce au 
crezut în EI, întru bunăcuviinţa virtuților. 

Fiindcă EI singur a fost făcut de Dumnezeu după 
trup fără de sămânță şi a înnoit legile firii şi a fost “gătit îna- 
intea feței tuturor popoarelor, lumină spre descoperirea 
neamurilor şi spre slava poporului lui Israel.” Căci 
Domnul nostru este într-adevăr lumină neamurilor, 
descoperindu-le prin cunoştinţa cea adevărată ochii 
înțelegerii, acoperiţi de întunericul neştinței (60); şi cu 
adevărat s-a gătit pe Sine popoarelor credincioase pildă bună 
a virtuţii şi a vieţuirii dumnezeieşti, făcându-Se chip şi 
model al feţei celei virtuoase (61), spre care privind, ca spre 
călăuza mântuirii noastre, izbutim să dobândim, imitându-l 
prin faptele noastre, virtuțile, pe cât ne este cu putință. Dar 
tot El este, ca Dumnezeu şi Cuvântul, şi slavă poporului 
Israil, întrucât umple mintea de strălucirea luminii 
dumnezeieşti a cunoştinței prin contemplaţie tainică (62). 
Sau poate Scriptura numeşte “popoare“ “raţiunile naturale, 
iar “faţă“ a lor slavă fără pată, a cărei pregătire (lumină spre 
cunoaştere) s-a făcut însuşi Cuvântul ca Făcător al firii (63). 
Iar “neamurile““ sunt patimile contra firii (64), pe care le 
descoperă din ascunzişul lor, dăruind lumina cunoştinţei, şi 
le smulge cu totul din fire. Deci Cuvântul se face slavă lui 





% Harul (1 X&pic) în greceşte e feminin, deci poate fi înțeles ca ziua. 
8 Rom. 13, 13. 

S%9 Le. 2, 31-2. 

55 “Neamurile“ au un înţeles inferior “popoarelor“, fiind neamurile 
străine sau păgâne. 


479 


Filocalia 


Israel deoarece curăţeşte mintea de patimile contra firii şi o 
împodobeşte cu raţiunile cele după fire, dar pe lângă aceea 
şi pentru că o înconjoară cu diadema neschimbării, prin 
îndumnezeire (65). Căci slava adevărată a lui Israil constă în 
izbăvirea pe patimile contrare firii şi în dobândirea raţiunilor 
firii şi a bunurilor mai presus de fire. 

Iar cel ce primeşte pe acest David, spiritual, deşi e 
pizmuit de Saul, nu e biruit. Dimpotrivă, dată fiind, marea sa 
iubire de oameni şi nepătimirea la care a ajuns, chiar urît 
fund linişteşte prin chitara Duhului pe duşmanul chinuit de 
duhul cel rău şi-l domoleşte, scăpându-l, ca pe un drac 
videan de boala cea rea (epilepsia) a cugetului pământesc.“ 
Căci tot cel ce urăşte din pizmă şi ponegreşte cu răutate pe 
cel ce e mai tare în nevoințele virtuţilor şi mai bogat în 
cuvântul cunoştinței duhovniceşti, este un Saul chinuit de 
duhul cel rău, întrucât nu suferă faima şi fericirea celui mai 
bun în virtute şi cunoştinţă şi se înfurie cu atât mai tare cu 
cât nu-l poate ucide pe binefăcător.“” Adeseori acesta îl 
repede cu ciudă chiar şi pe prea iubitul său Ionatan, adică 
gândul intim al conştinţei, care mustra ura nedreaptă şi 
povesteşte cu respect de adevăr vredniciile celui urît.** EI se 
poartă deci întocmai ca Saul, nebunul de odinioară, către 
care, a zis Samuil, după ce a călcat poruncile dumnezeieşti: 
“Nebuneşte ai lucrat că ai călcat porunca mea, care ţi-a dat-o 
ție Dumnezeu“. Iar Saul este, cum am spus înainte, sau 
legea scrisă, sau naţia ludeilor, care viețuieşte după legea 
scrisă. Căci de la amândouă acestea, care sunt împletite 
întreolaltă în chip pământesc, se depărtează Duhul 





S1] Regi 16, 18; 189. 
%2 1 Regi 20, 30. 

Domnului, adică contemplația şi cunoştinţa duhovnicească, 
în locul lui venind duhul rău (adică cugetul pământesc), care 
le chinuieşte cu tulburările şi frământările neîntrerupte ale 
celor supuse facerii şi stricăciunii, ca pe unele ce sunt posedate 
de boala nestatorniciei gândurilor. Căci legea privită numai 
după literă şi înțeleasă material, e parcă stăpânită de boala 
cea rea, fiind frământată de nenumărate contraziceri si 
neavând nici o armonie cu ea însăşi, iar mintea iudaizantă, 
zăpăcită până la nebunie de învârtirea şi nestatornicia celor 
materiale, îşi schimbă în chip necesar şi ea mereu dispoziția. 
Dar când David, adică Domnul nostru lisus, care e prin fire 
cu adevărat cântăreț, încântă prin duhul contemplației 
tainice, legea şi pe ludeu, pe cea dintâi o face din 
pământească duhovnicească, iar pe cel de al doilea îl mută 
de la necredință la credință. Deci asemenea lui Saul, atât 
legea cât şi nația iudaică pot fi şi posedate şi înțelepte. 
Legea este posedată când e înţeleasă pământeşte, iar ludeul 
este posedat când vrea să slujească lui Dumnezeu 
pământeşte. Şi iarăşi, legea este înțeleaptă când e înţeleasă 
duhovniceşte, iar ludeul e înțelept când a trecut de la slujirea 
trupească la cea duhovnicească a lui Dumnezeu. 

De notat că pe cei scăpaţi de lisus, îi omoară Saul. 
Căci pe cei pe care îi salvează duhul, îi omoară litera. De 
aceea Dumnezeu care a uns pe Saul, înțeleg legea scrisă, ca 
să împărăţească peste Israel, se căieşte când o vede înțeleasă 
trupeşte de către Iudei şi dă putere împărăției duhului, care 
este aproapele literei, însă mai bun decât ea. “Şi voi da, zice, 
împărăţia aproapelui tău, care este mai bun ca tine“.%* Căci 
precum David era aproape de Saul, la fel duhul se află în 
vecinătatea literei, obişnuind să se arate după moartea literei 
(66). 

Să rugăm deci şi noi pe David cel spiritual (67) să 
cânte minţii noastre posedate de cele materiale, din harfa 
contemplaţiei şi cunoştinței duhovniceşti şi să alunge duhul 
rău, care o rostogoleşte prin simţuri în cele materiale, ca să 
putem înțelege legea duhovniceşte şi să aflăm rațiunea 
tainică ascunsă în ea, spre a ne-o face avuţie statornică şi 
merinde spre viața veşnică ca să nu rămânem numai cu 
împrumutul legii simbolice a literei, străini de cunoştinţa 
duhovnicească cea după har, şi să ne îndeletnicim numai cu 
întrebarea despre cele dumnezeieşti, ca unii ce nu vedem, 
lipsindu-ne de privirea atotclară a adevărului indicat de 
cuvintele tainice (68). (Căci Saul, tălmăcit în greceşte, 
înseamnă amândouă acestea. Fiindcă, pe lângă cele spuse, el 
mai înseamnă fie “un lucru împrumutat“, fie “întrebare“. lar 
legea scrisă este şi una şi alta. Este primul lucru, întrucât nu 
este un bun propriu al firii, ci o însoţeşte pe aceasta în 
existența ei. lar al doilea, întrucât ne stârneşte spre 
cunoştinţa adevărată şi spre înțelepciunea originară pe noi ce 
nu socotim întrebarea, ca însăşi înțelegerea adevărului 
originar al celor dumnezeieşti, ci ne sârguim numai prin 
simbolurile trupeşti ale legii, ca printr-o întrebare oarecare, 
spre înțelegerea bunurilor dumnezeieşti). Aceasta, ca să ne 
odihnim de grija întrebării, în care se află poate de multe ori 
şi rătăcire (69), odată ajunşi la adevărul celor după care 
întrebăm, şi să primim fericirea produsă în chip neschimbat 
de împărtăşirea de ele, (70) fericire ce preface trăsăturile 
fuinței noastre după chipul ei, întru Hristos lisus, Dumnezeul 
şi Mântuitorul nostru, Căruia Să-l fie slava în vecii vecilor, 
Amin. 


Scolii 

1. Mintea curățită până la capăt prin virtuți 
învățată să cunoască rațiunile virtuților, făcandu-şi din 
cunoştinţa întipărită de ele în mod dumnezeiesc o față 
proprie. Căci prin sine mintea este fără formă şi fără 
trăsături, având ca formă dobândită fie cunoştinţa în duh 
întemeiată pe virtuţi, fie neştiința produsă de patimi. 

2. Cel ce a primit ca formă a minţii cunoştinţa 
dumne-zeiească în duh, cea din virtuţi, se zice că pătimeşte 
cele dumnezeieşti, fiindcă nu a primit-o pe aceasta prin fire 
datorită existenţei, ci prin har după participare. lar cel ce n-a 
primit cunoştinţa cea din har, chiar de ar spune ceva ce ţine 
de cunoştinţă, nu cunoaşte din experienţă înțelesul a ceea ce 
spune. Căci învăţarea simplă a unui lucru nu dă cunoştinţa 
pe care o dă deprinderea. 

3. Spune bine cum trebuie înţeles Saul în acest loc 
al Scripturii. Căci acest înţeles se potriveşte în multe 
privinţe cu înţelesul din alte locuri şi cu ceea ce rezultă din 
istorie. 

4. Precum cel se se împreună cu o ţiitoare nu are 
căsătoria legiuită, la fel cel ce se îndeletniceşte cu învăţarea 
legii trupeşte, nu are cu ea o convieţuire legiuită, născând 
din ea dogme nelegitime, care se strică odată cu viaţa 
trupului. 

5. Cel ce-şi însuşeşte Scriptura trupeşte, învață din 
ea păcatul cu fapta, iar mintea i se deprinde să cugete la 
păcat. Acela învață din litera legii despre dezmierdări, 
împreunări desfrânate şi ucideri, şi se deprinde să socotească 
spurcată toată zidirea lui Dumnezeu. 

6. Alt înțeles spiritual. “Anatema“ este lumea 
aceasta, ca loc de osândă, pe care-l naşte prin patimă sau 
prin poftă cel ce nu străbate cu mintea la duhul legii. 

7. Lucrul spre care ne simțim atraşi, la acela şi 

cugetăm cu mintea. 

8. După alt înţeles, “anatema“ este mişcarea fără 
chip a patimilor: iar “ruşinea gurii“ este mişcarea minţii ce 
dă patimii un chip pentru simţuri şi procură prin născociri o 
materie potrivită patimii. 

9. Înfăţişează în rezumat cele trei înţelesuri ale 
textului. 

10. Cel ce e convins că e poruncă de la Dumnezeu 
să se desfete trupeşte după lege, primeşte cu bucurie lăcomia 
pântecelui, ca pe un dar dumnezeiesc spre împreună 
viețuire, şi din ea naşte modurile ce întinează prin rea 
întrebuințare lucrarea simţurilor. 

11. Scurtă recapitulare a celor spuse mai înainte, 
prin care se arată că cel ce înţelege legea trupeşte are învăță- 
tura despre ea ca pe o ţiitoare, din care naşte deprinderea şi 
lucrarea patimilor, şi-şi aduce în casă lăcomia pântecelui, de 
parc-ar fi dumnezeiească, dând naştere modurilor care 
întinează prin rea întrebuințare simțurile, ca prin ele să 
stârpească rațiunile şi seminţele naturale din lucruri. 

12. Cel ce rămâne la simbolurile legii nu poate să 
privească firea lucrurilor potrivit cu raţiunea şi să îngrijească 
de raţiunile puse de Făcător din pricina deosebirii între 
simbolurile şi firea lucrurilor. 

13. Raţiunile firii cară lemne, făcându-se materie 
pe seama cunoştinței celor dumnezeieşti, şi cară apă, 
înfăptuind curățirea de patimi şi răspândirea lucrării de viață 
dătătoare a Duhului. 

14. Alt înțeles al aceloraşi, înfățişând prin 
Ghibeoniţi chemarea neamurilor. 

15. Ermonti şi Memfivoste sunt materia şi forma, 
iar cei cinci fii ai Merobei, încincita rea întrebuințare a 
simţurilor,  împreunându-le pe acestea laolaltă, adică 

împletind simţurile cu materia şi forma, în urma înţelegerii 
trupeşti a legii, cel ce mărgineşte înțelesul la literă pe de-o 
parte dă naştere patimei trupeşti, iar pe de alta, corupe 
rațiunile naturale. 

16. Patima şi firea, după rațiunea existenţei lor, 
nicio- dată nu există împreună. 

17. Cel ce nu crede că Scriptura este 
duhovnicească, nu-şi simte puţinătatea cunoştinţei. 

18. Când David e înţeles ca lege, în sens iudaic, 
se tălmăceşte “disprețuire“, pentru tradiţia interpretării 
trupeşti a celor dumnezeieşti, iar când înseamnă în sens 
creştin duhul, se tălmăceşte “cel tare la vedere“, pentru 
contemplația cunoştinţei ce se petrece în minte. 

19. Prin sufletul Scripturii a înţeles duhul ei, iar 
prin trup litera. 

Cei trei ani sunt cele trei legi, cea scrisă, cea 
naturală şi cea a harului, care vin una după alta. Deci cel ce 
înțelege legea scrisă trupeşte, nu hrăneşte sufletul cu virtuţi; 
la fel cel ce nu sesizează raţiunile lucrurilor, nu-şi nutreşte 
mintea din belşug cu înțelepciunea variată a lui Dumnezeu; 
iar cel ce nu cunoaşte marea taină a harului celui nou, nu se 
veseleşte cu nădejdea viitoarei îndumnezeiri. Aşadar lipsa 
contemplației duhovniceşti sub regimul legii scrise e urmată 
de lipsa înțelepciunii variate a lui Dumnezeu ce se poate 
primi prin legea naturală, iar aceasta e urmată la rândul ei de 
ignorarea îndumnezeirii ce se va da prin har în temeiul tainei 
celei noi. % 





555 Este interesant că în această ordine a legilor, legea naturală e aşezată 
după cea scrisă, fiind socotită pe o treaptă mai înaltă. Această ordine 
corespunde cu cele trei trepte ale urcuşului duhovnicesc: a activităţii 
virtuoase, a contemplării naturale, a îndumnezeirii. Ordinea aceasta a 
legilor o înţelegem dacă o considerăm nu atât pe planul istoriei, ci pe 
al vieţii fiecărui ins. Apoi dacă prin legea scrisă se înţelege în special 

21. Cel ce nu înţelege legea duhovniceşte, chiar 
dacă legea a murit pentru el, dat fiind că nu-i mai serveşte 
trupeşte, dar mai păstrează înțelesurile coborite ale legii, mai 
cruță încă pe copiii şi pe nepoţii lui Saul. De aceea e chinuit 
de foamea cunoştinței. 

22. Precum fața e pecetea caracteristică pentru 
fiecare, la fel cunoştinţa duhovnicească caracterizează şi revelează 
dumnezeiescul. De aceea cel ce o caută pe aceasta, caută 
faţa Domnului. 

23. David se mai tălmăceşte “cel tare la vedere“ 
şi “minte străvăzătoare“. 

24. Cel devenit în întregime trup prin jertfele 
sângeroase aduse după litera legii, iubeşte neştiinţa, socotind 
că porunca e numai spre plăcerea trupului. 

25. Cel ce slujeşte, zice, legii trupeşte, naşte 
păcatul cu fapta ca materie şi modelează consimțirea minţii 
cu păcatul ca formă, prin plăcerile corespunzătoare sim- 
țurilor. Iar cel ce primeşte Scriptura duhovniceşte, omoară 
prin cugetările naturale pe înălțimea contemplaţiei lucrarea 
păcatului ca materie şi consimţirea cu păcatul ca formă, 
împreună cu modurile întrebuințării abuzive a simţurilor, în 
vederea plăcerii, ca pe nişte fii şi nepoți ai legii scrise. 

26. Fără contemplaţia naturală nimeni nu cunoaşte 
deosebirea simbolurilor legii de lucrurile dumnezeieşti. 

27. Prin spânzurare a înţeles scoaterea la iveală a 
literii omorâte a legii pe înălțimea contemplației, prin cunoş- 
tința în duh. 

28. Prin “hotarul lui Israel“ a înţeles toată rațiunea 
şi tot modul contemplaţiei, în care nu se poate menţine de 





legea celor zece porunci. Astfel fiecare om trebuie să înceapă de la 
împlinirea poruncilor, pentru a se ridica la contemplarea lui 
Dumnezeu în natură şi apoi a se uni cu Dumnezeu. 

loc predania înţelegerii trupeşti a legii. 

29. Duhul zice, e dătătorul vieții, iar legea 
omorîtoarea vieţii. Prin urmare nu poate lucra deodată şi 
litera şi duhul, precum nu există împreună ceea ce e făcător 
de viaţă cu ceea ce e făcător de stricăciune. 

30. Părticica ce se taie împrejur (prepuţul), e ceva 
natural şi tot ce e natural e o faptă a creațiunii dumnezeieşti. 
lar fapta creațiunii dumnezeieşti este “bună foarte“, după 
cuvântul care zice: “A văzut Dumnezeu toate câte le-a făcut 
şi iată erau bune foarte“. Legea însă, poruncind înlăturarea 
acelei părticele, prin tăierea împrejur, înfăţişează pe 
Dumnezeu ca pe unul ce şi-ar corecta în chip artificial 
propriul Său lucru, ceea ce chiar şi numai a gândi constituie 
culmea împietăţii. De aceea cel ce înţelege în mod natural“ 
simbolurile legii, ştie că Dumnezeu nu urmăreşte să 
corecteze firea în chip artificial, ci porunceşte să fie tăiată 
pasionalitatea adăugată la raţiunea (constituţia) sufletului şi 
indicată tipic prin acea părticică trupească. Pe aceasta o 
leapădă cunoştinţa prin bărbăţia voinţei arătată în făptuire. 
Căci preotul care face tăierea împrejur închipuieşte cunoş- 
tința ce mânuieşte, ca pe un cuțit împotriva patimii, bărbăția 
rațiunii arătată în fapte. Aşa e desființată predania trupească 
a legii, când duhul covârşeşte litera. 

31. Scurtă definiție a contemplației tainice 
(mistice). 

32. Definiţia instituţiei tainice a Sâmbetei, prin 
care se arată în chip mistic ce este Sâmbăta şi care este 
rațiunea duhovnicească a ei. Ea este oprirea patimilor şi a 
mişcării minţii în jurul firii celor create. 

33. Dumnezeu adică. 

34. Ce înseamnă începutul lunilor. 





45 Prin contemplaţia naturală în duh. 

35. Definiția cununii bunătăţii. 

36. Altă definiție mai tainică a aceloraşi. 

37. Aici spune că înfrânarea este o lucrare a 
Providenţei ca una ce curăță de patimile de bunăvoie, iar 
răbdarea o lucrare a Judecăţii, ca una ce înfruntă încercările 
fără de voie. 

38. Prin cea dintâi sărbătoare înţelege Pasca. 

39. Prin a doua sărbătoare înțelege Cincizecimea. 

40. A treia sărbătoare este ziua Împăcării din luna a 
şaptea. 

41. Priveşte cum pierde legea pe cei ce o înţeleg 
trupeşte, convingându-i să slujească făpturii în locul 
Făcătorului şi să-şi închipuie că cele făcute pentru ei sunt 
prin fire vrednice de închinat, iar pe Cel pentru care au fost 
făcuți ei să nu-L cunoască. 

42. Cum este Dumnezeu însuşi Sâmbăta ? 

43. Cum este Dumnezeu însuşi Pasca tainică ? 

44. Despre taina sărbătorii Cincizecimil. Aici 
explică tainic sensul duhovnicesc al celor indicate, 
înțelegând prin Cincizecime pe Dumnezeu însuşi. Căci 
monada“* rămânând stătătoare după desfăşurarea înşeptită a 
săptămânii, dă Cincizecimea; sau iarăşi, prin adausurile sale 
la ea însăşi monada se face decadă, iar aceasta înmulțită cu 
cinci dă Cincizecimea, care astfel e începutul şi sfârşitul 
celor ale sale (început, deoarece e mai înainte de orice 
cantitate, iar sfârşitul, deoarece e mai presus de orice 
cantitate). Dar tot aşa şi Dumnezeu, care a lăsat să fie 
închipuit de monadă prin analogie, e începutul şi sfârşitul 
lucrurilor şi rațiunea prin care există toate. E începutul, 
deoarece este mai înainte de toată ființa şi mişcarea; 
sfârşitul, deoarece este mai presus de toată ființa şi 





%55 Numărul unul care urmează după de 7 x 7= 49. 

mişcarea; raţiunea, deoarece în calitate de cauză este 
Proniatorul tuturor şi susține forma individuală, prin care 
fiecare făptură rămâne în raţiunea proprie. Când deci vor 
ajunge la capăt timpurile şi veacurile, al căror simbol este 
săptămâna, nu va mai fi decât singur Dumnezeu, fără 
mijlocirea acelora fără de care nu este nimic, adică fără 
locuri şi timpuri, susținând EI însuşi, prin unirea adevărată 
cu făpturile, ființa celor mântuiți, adică firea creată. Căci pe 
aceasta a închipuit-o prin numărul cinci, nu numai din 
pricina simțurilor sub care cade, ci şi din pricina ştiinţei 
universale, care constă în îmbrățişarea prin cunoştinţa fără 
greşeală a celor spirituale (inteligibile) şi raţionale, a 
fiinţelor sensibile, a vieţuitoarelor şi a lucrurilor. Aşadar 
firea celor create va înceta odată de a mai sta în spaţiu şi de 
a se mai mişca în timp, ridicându-se în cei mântuiți mai 
presus de cele care au fost făcute pentru ea, adică de loc şi 
de timp, prin unirea adevărată cu Dumnezeu, pentru care a 
fost făcută. Căci odată ce şi-a făcut pe Dumnezeu însuşi, 
conform cu rațiunea Providenţei, calitate proprie, prin 
decada poruncilor (arătându-şi prin trăsături caracteristice 
improprierea îndumnezeirii prin har), se va elibera de 
circumscrierea pe care i-o dă starea în spaţiu şi mişcarea în 
timp,” primind ca pe o stare (odihnă) pururea mobilă, 
posesiunea nemărginită a celor dumnezeieşti şi ca pe o 
mişcare stătătoare, dorința nesăturată după ele.* 





559 Se va elibera de circumscrierea în spaţiu prin stare şi în timp prin 

mişcare. 

s% De multe ori scoliile la această operă a Sf. Maxim aduc întregiri 
preţioase de sens, sau înţelesuri noi neaflătoare în cuprinsul operei. 
(De pildă şi scoliile 20, 21). O astfel de contribuţie o aduce şi scolia 
prezentă. Ea precizează de ce viaţa viitoare va fi o stare pururea 
mobilă, având accentul pe stare, pe odihnă; pentru că va poseda 
bunul dumnezeiesc. De asemenea de ce va fi totodată o mişcare 

45. În ziua a şaptea sunt trei sărbători: a 
trâmbiţelor, a împăcării şi â înfigerii corturilor. Dintre 
acestea, trâmbiţa este chipul legii şi al Proorocilor şi al 
cunoştinței propovăduite de aceştia. Sărbătoarea împăcării 
este simbolul împăcării lui Dumnezeu cu omul prin 
întrupare. Căci Dumnezeu, îmbrăcând de bună voie osânda 
celui osândit, a topit duşmănia învârtoşată de mai înainte 
împotriva Lui. lar înfigerea corturilor este preînchipuirea 
învierii şi a  prefacerii tuturor în starea de 
neschimbabilitate.*! 

46. Cel ce se bucură de jertfele sângeroase simple, 
e un pătimaş care face pe cei ce aduc jertfe să umble în dâra 
patimilor. Iar cel ce cinsteşte pe cineva sincer se bucură de 
ceea ce se bucură şi cel cinstit de el. 

47. Scriptura socoteşte jertfe junghierea patimilor 
şi închinarea facultăţilor naturale lui Dumnezeu. Dintre 
acestea berbecul este chipul raţiunii, taurul este simbolul 
mâniei, iar țapul înfăţişează pofta. 

48. Când stăpâneşte asupra sufletului înțelesul 
pământesc al Scripturii, acesta leapădă rațiunile naturale, 
omorîndu-le prin reaua întrebuințare a puterilor naturale. 

49. Îndată ce încetează cineva de, a mai înţelege 





stătătoare, cu accentul pe mişcare; pentru că acel bun, fiind nesfârşit, 
va întreține mereu dorinţa de a-l cuprinde mai deplin. Sau va fi o 
odihnă mobilă, întrucât posesiunea va îmbrăţişa un bun nemărginit; 
şi o mişcare stătătoare, întrucât nemărginirea bunului posedat va 
întreţine necontenit dorinţa după el. 

Nicăieri n-am găsit la Sf. Maxim, că întruparea şi jertfa lui Hristos a 
avut ca scop să plătească lui Dumnezeu cu viața Sa pentru om, în 
înţelesul teoriei satisfacţiei, împăcarea s-a făcut ontologic în Hristos, 
nu juridic între Hristos şi Tatăl. 

Dacă Dumnezeu s-ar bucura de jertfe de sânge, ar fi în drept să se 
bucure şi credinciosul de primirea jertfelor de la alţii, adică să se 
menţină în egoism. 

Scriptura, trupeşte după simţuri, străbate cu mintea la duh, 
prin mijlocirea firii, săvârşind duhovniceşte acelea, pe care 
săvârşindu-le, ludeul mânia pe Dumnezeu. 

50. Ce este mâna Ghibeoniţilor, căreia îi predă 
David pe cei din sămânţa lui Saul. 

51. Spânzurarea este, zice, scoaterea la iveală pe 
care o suferă patimile, date pe față de gândurile înalte ale 
firii prin contemplaţia înaltă. 

52. Deprinderea cu împlinirea trupească a legii, 
având prin pocăință, înaintea ochilor înțelesurile trupeşti ale 
legii omorâte, dacă se aşează lângă cuvântul lui Hristos, 
primeşte ca pe o ploaie iluminările cereşti ale cunoştinţe. 

53. Grâul adică. 

54. Vinul adică. 

55. Untdelemnul adică. 

56. “Grâul“ l-a numit întărire a sufletului, în 
calitatea lui de cunoştinţă duhovnicească; “vinul“, mijloc 
înveselitor al inimii, ca unul ce înfăptuieşte unirea cu Dum- 
nezeu prin dragoste; iar de “untdelemn“ a spus că luminează 
fața, fiind semnul caracteristic al harului duhovnicesc, ce 
luminează mintea în starea de nepătimire. 

57. Amalic este lăcomia pântecelul Regele lui 
Amalic este cugetul pământesc. Boii şi oile acestuia sunt 
materiile care hrănesc patimile. Viţa este mişcarea obraznică 
a gândului. Măslinul este lucirea care aprinde pofta după 
plăcere. Cel ce stăruie pe lângă latura trupească a legii le 
mută pe acestea în deprinderea slujirii lui Dumnezeu, ca 
într-un pământ sfânt luând ca plată pentru ele lepădarea de 
către Dumnezeu. 

58. “Nebun“ a fost numit poporul iudeu ca 
necredincios, iar “neînţelept““, ca cel ce făcea răul, sau ca 
“neevlavios şi păcătos“. 

59. Patima lăcomiei pântecelui omoară, zice, puii 
dumnezeieşti ai virtuților. Dar şi pe ea o omoară harul 
credinţei şi ascultarea poruncilor dumnezeieşti, prin raţiunea 
umplută de cunoştinţă. 

60. Cum este Domnul lumină. 

61. Cum este Domnul pregătire înaintea feţei 
tuturor popoarelor. 

62. Cum este Domnul şi slavă a lui Israel. 

63. Ce sunt “popoarele“ şi ce este pregătirea 
înaintea feţei popoarelor, după alt înțeles. 

64. Ce sunt “neamurile“, pe care, venind, le 
descoperă Cuvântul. 

65. În ce înţeles este iarăşi Cuvântul slavă a lui 
Israel. 

66. Îndată ce omoară cineva înţelesul trupesc al 
legii, aflător în litera ei, primeşte ca împărat pe Cuvântul 
(raţiunea) în duh. 

67. Prin David a înţeles şi pe Domnul şi 
Evanghelia şi legea duhovnicească şi cunoştinţa şi 
contemplaţia şi făptuirea şi poporul cel nou. El poate fi 
înţeles în multe chipuri, potrivit cu diferitele locuri. 

68. Cel ce are numai tipurile, dar nu şi arhetipurile 
tainelor, are numai întrebarea, dar nu şi cunoştinţa 
iluminărilor în duh. El a primit ca împrumut ceea ce s-a spus 
mai înainte, adică experiența prin simţuri a simbolurilor 
legii, dar cu sufletul flămânzeşte după duhul ei, socotind ca 
un miop întrebarea drept adevărata cunoştinţă. 

69. În dispute este de multe ori şi rătăcire. 

70. Fericirea îşi întipăreşte semnele sale în cei ce 
s-au învrednicit de ea prin împărtăşire, şi-i face înfățişători 
al el. 

